
PROLOGUE. 


Afin  que  les  grans  merveilles  et  li  biaii  fait  d'armes, 
qui  sont  avenu  par  les  grans  guerres  de  France  et 
d'Engleterre  et  des  royaumes  voisins^  dont  li  roy  et 
leurs  consaulz  sont  cause^  soient  notablement  regis- 
tre et  ou  tamps  présent  et  à  venir  veu  et  cogneu^  je 
me  voel  ensonniier  de  l'ordonner  et  mettre  en  prose 
selonch  le  vraie  information  que  j'ay  eu  des  vaillans 
hommes^  chevaliers  et  escuiers^  qui  les  ont  aidiés  à 
acroistre^  et  ossi  de  aucuns  rois  d'armes  et  leurs  ma- 
reschaus,  qui  par  droit  sont  et  doient  estre  juste  in- 
quisiteur et  raporteur  de  tels  besongnes. 

Voirs  est  que  messires  Jehans  li  Biaus^  jadis  ca- 
nonnes  de  Saint  Lambert  de  Liège^,  en  fist  et  cronisa 
à  son  tamps  aucune  cose  à  se  plaisance;  et  j'ai  ce  li- 
vre liystoriiet  et  augmenté  à  le  mienne  ;,  à  le  relation 
et  conseil  des  dessus  dis,  sans  faire  fait;,  ne  porter 
partie,  ne  coulourer  plus  l'un  que  l'autre,  fors  tant 

que  li  biens  fais  des  bons,  de  quel  pays  qu'il  soient, 
qui  par  proèce  Font  acquis,  y  est  plainnement  veus 
et  cogneus,  car  de  l'oubliier  ou  esconser,  ce  seroit 
pechiës  et  cose  mal  apertenans,  car  esploit  d'armes 

5  sont  si  chierement  comparet  et  achetet,  che  scèvent 
chil  qui  y  traveillent,  que  on  n'en  doit  nullement 
mentir  pour  complaire  à  autrui,  et  tollir  le  glore  et 
renommée  des  bienfaisans,  et  donner  à  chiaus  qui 
n'en  sont  mies  digne. 

10  Or  ai  je  mis,  ou  premier  chief  de  mon  proisme, 
que  je  voel  parler  et  trettier  de  grans  mervelles.  Voi- 
rement  se  poront  et  deveront  bien  tout  chil  qui  ce 
li^re  liront  et  veront,  esmervillier  des  grans  aventu- 
res qu'il  y  trouveront.  Car  je  croi  que,  de  puis  le 

15  création  dou  monde,  et  que  on  se  commença  pre- 
mièrement à  armer,  on  ne  trouveroit  en  nulle  hvs- 
tore  tant  de  merveilles  ne  de  grans  fais  d'armes,  se- 
lonch  se  quantité,  comme  il  sont  avenu  par  les 
guerres  dessus  dittes,  tant  par  terre  com  par  mer,  et 

20  dont  je  vous  ferai  ensievant  mention.  Mais  ançois 
que  j'en  commence  à  parler,  je  voel  un  petit  tenir  et 
démener  le  pourpos  de  proèce,  car  c'est  une  si  no- 
ble vertu,  et  de  si  grant  recommendation,  que  on  ne 
le  doit  mies  passer  trop  briefment,  car  elle  est  mère 

25  materièle  et  lumière  des  gentilz  hommes,  et,  si  com 
la  busce  ne  poet  ardoir  sans  feu,  ne  poet  li  gentilz 
homs  venir  à  parfaite  honneur  ne  à  le  glore  dou 
monde,  sans  proèce. 

Or  doient  donc  tout  jone  gentil  homme,  qui  se 

30  voellent  avancier ,  avoir  ardant  désir  d'acquerre  le 
fait  et  le  renommée  de  proèce,  par  quoi  il  soient  mis 
et  compté  ou  nombre  des  preus,  et  regarder  et  con- 

sidérer  comment  leur  predicessem^^  dont  il  tiennent 
[lem's*]  hyretages  et  portent  espoir  les  armes  ^  sont 
honnourë  et  recommendë  par  leurs  biens  fais.  Je  sui 
seurs  que^  se  ilz  regardent  et  lisent  en  ce  livre^  que 
il  trouveront  otant  de  grans  fais  et  de  belles  apertises  5 
d'armes^  de  durs  rencontres,  de  fors  assaus,  de  fières 
batailles  et  de  tous  autres  maniemens  d'armes  qui  se 
descendent  des  membres  de  proèce,  que  en  nulle 
hystore  dont  on  puist  parler,  tant  soit  anchiienne  ne 
nouvelle.  Et  ce  sera  à  yaus  matère  et  exemples  de  lo 
yaus  encoragier  en  bien  faisant,  car  la  memore  des 
bons  et  li  recors  des  preus  atisent  et  enflament  par 
raison  les  coers  des  jones  bacelers,  qui  tirent  et  ten- 
dent à  toute  perfection  d'onneur,  de  quoi  proèce 
est  li  principaus  chiës  et  li  certains  ressors.  15 

Si  ne  voel  je  mies  que  nulz  bacelers  soit  excusés 
de  non  li  armer  et  sievir  les  armes  par  defaute  de 
mise  et  de  chavance,  se  il  a  corps  et  membres  ables 
et  propisses  à  ce  faire,  mes  voel  qu'il  les  aherde  de 
bon  corage  et  prende  de  grant  volentë.  Il  trouvera  20 
tantost  des  haus  signeurs  et  nobles  qui  l'ensonnie- 
ront,  se  il  le  vaut,  et  le  aideront  et  avanceront,  se  il 
le  dessert,   et  le  pourveront  selonch  son  bien  fait. 
Ossi  en  armes  aviennent  tant  de  grans  merveilles  et 
de  belles  aventures  que  on  n'oseroit  ne  poroit  pen-  25 
ser  ne  imaginer  les  fortunes  qui  s'i  boutent,  se  com 
vous  verës  et  trouvères  en  ce  livre,  se  vous  le  lisiës, 
comment  pluiseur  chevalier  et  escuier  se  sont  fait  et 
avanciet,  plus  par  leur  proèce  que  par  leur  linage. 
Li  noms  de  preu  est  si  haus  et  si  nobles  et  la  vertu  30 

l.  Ms.  de  Gaignières,  fo  1.  —  Ms.  6477,  f°  2  v°  :  «  le  ». 

si  clère  et  si  belle  que  elle  resplendist  en  ces  sales  et 
en  ces  places  où  il  a  assamblëe  et  fuison  de  grans 
signears,  et  se  remoustre  dessus  tous  les  autres^  et 
Fensengn'on  au  doi  et  dist  on  :  «  \  elà  cesti  qui  mist 
5  ceste  cevaucie  ou  ceste  armée  sus^  et  qui  ordonna 
ceste  bataille  si  faiticement  et  le  gouverna  si  sage- 
ment^ et  qui  jousta  de  fier  de  glave  si  radement,  et 
qui  tresperça  les  conrois  de  ses  ennemis  par  deus  ou 
par  trois  fois,   et  qui  se  combati  si  vassaument  ou 

10  qui  entreprist  ceste  besongne  si  hardiement,  et  qui 
fu  trouvés  entre  les  mors  et  les  bleciés  navrés  moult 
durement,  et  ne  daigna  onques  fuir  en  place  où  il 
se  trouvast.  » 

De  telz  grains  et  de   telz  semences  sont  servi  et 

15  alosé  li  vaillant  homme  et  li  preu  par  leur  vaillance. 
Encores  avant  on  voit  le  preu  baceler  seoir  à  haute 
honneur  à  table  de  roy,  de  prince,  de  duch  et  de 
conte,  là  où  plus  nobles  de  sanch  et  plus  rices  d'a- 
voir n'est  mies  assis.  Car,  si  com  li  quatre  ewange- 

20  liste  et  li  douze  apostele  sont  plus  proçain  de  Nostre 
Signeur  que  ne  soient  li  autre,  sont  li  preu  plus  pries 
d'onneur  et  plus  honnouré  que  li  aultre  ;  et  c'est  bien 
raisons,  car  il  acquèrent  et  conquèrent  le  nom  de 
proèce  en  grant  painne,  en  sueur,  en  labeur,  en  soing, 

25  en  villier,  en  travillier  jour  et  nuit  sans  séjour.  Et 
quant  leurs  biens  fais  est  veus  et  cogneus,  il  est  ra- 
menteus  et  renommés,  si  com  dessus  est  dit,  et  es- 
crips  et  registres  en  livres  et  en  cronikes.  Car,  par  les 
escriptures   troeve   on  le  memore  des  bons  et  des 

30  vaillans  hommes  de  jadis,  si  com  les  neuf  preus  qui 
passèrent  route  par  leur  proèce,  les  douze  chevaliers 
compagnons  qui  gardèrent  le  pas  contre  Salehadin 

et  se  puissance,  les  douze  pers  de  France  qui  demo- 
rèrent  en  Raincevaus,  et  qui  si  vaillamment  s^i  ven- 
dirent et  combatirent,  et  ensi  de  tous  les  autres  que 
je  ne  puis  mies  tous  nommer,  ne  déterminer  leurs 
biens  fais  ne  ramentevoir,  car  trop  poroie  ma  prin-  5 
cipal  matère  empeechier.  Ensi  se  diffère  et  dissimule 
li  mondes  en  pluiseurs  manières.  Li  vaillant  homme 
traveillent  leurs  membres  en  armes,  pour  avancier 
leurs  corps  et  acroistre  leur  honneur.  Li  peuples  pa- 
rolle,  recorde  et  devise  de  leurs  estas,  et  de  leur  for-  10 
tunes.  Li  aucun  clerch  escrisent  et  registrent  leurs 
avenues  et  baceleries. 

Or  ay  je  eu  pluiseurs  fois  imagination  sus  Pestât 
de  proèce ,  et  penset  comment  et  où  elle  a  regnet  et 
tenu  signourie  et  domination,  et  salli  d'un  pays  en  15 
aultre.  Sus  ses  ordenances  meismement,  en  av  ie  ov 
parler  et  deviser  en  ma  jonèce  aucuns  vaillans  hom- 
mes et  bons  chevaliers,  qui  otant  bien  s'en  esmer- 
villoient  adonc  comme  je  fai  maintenant  :  si  vous 
en  voel  déclarer  aucune  cose.  Vérités  est,  selonch  20 
les  anciiennes  escriptures,  que,  apriès  le  deliuve  et 
que  [Noés  ^]  et  se  génération  eurent  repeuplé  le  monde, 
et  que  on  se  commença  à  armer  et  à  courir  et  à  pil- 
lier  l'un  sus  l'autre,  proèce  régna  premièrement  ou 
royaume  de  Caldée,  par  le  fait  dou  roy  Ninus  qui  25 
fist  fonder  et  edefiier  la  grant  cité  de  Ninivée  qui 
contenoit  trois  journées  de  lonc,  et  ossi  par  la  royne 
Semiramis  sa  femme  qui  fu  dame  de  grant  valour. 
Apriès,  proèce  se  remua  et  vint  régner  en  Judée  et 
en  Jherusalem,  par  le  fait  de  Josué,  de  David  et  des   30 

1.  Ms.  6477,  f^  3  v°:  «  Noels.  » 

Machabiens.  Et  quant  elle  eut  là  régné  un  temps^ 
elle  vint  demorer  et  régner  ou  royaume  de  Perse  et 
de  Mède^  par  le  fait  de  Cyrus^  le  grant  roy^  par  As- 
serus  et  par  Xerses.  Après^  revint  proèce  régner  en 
5  Gresoe^  par  le  fait  de  Hercules^  de  Tezeus^,  de  Jazon 
et  de  Acilles  et  des  aultres  preus  chevaliers  ;  apriès^ 
en  TroieS;,  par  le  roi  Priant^  par  Hector  et  par  ses 
frères;  apriès^  en  le  cité  de  Romme  et  entre  les  Rom- 
mains^  par  les  nobles  senatours  et  concilies^  tribons 

10  et  centurions.  Et  furent  cil  et  leurs  générations  en 
tel  poissance^  environ  cinq  cens  ans^  et  firent  pries 
que  tout  le  monde  rendre  trebus  à  yaus  jusques  au 
tamps  Julius  César ^  qui  fu  li  premiers  emperères  de 
Romme^  et  de  qui  tout  li  aultre  sont  descendu  et 

15   venu. 

Apriès^  se  tanèrent  li  Rommain  de  proèce^  et  s'en 
vint  demorer  et  régner  en  France^  par  le  fait  pre- 
mièrement dou  roy  Pépin  et  dou  roy  Charle^  son 
fîl^  qui  fu  rois  de  France  et  d'Alemagne  et  emperères 

20  de  Romme^  et  par  les  autres  nobles  rois  ensievant. 
Apriès^  a  régné  proèce  un  grant  tamps  en  Engleterre, 
par  le  fait  dou  roy  Edowart  et  dou  prince  de  Galles^ 
son  fil;  car^  de  leur  règne^  li  chevalier  Englès  et  li 
aultre  qui  avoech  yaus  se  sont  mis  et  acordé^  ont 

25  fait  otant  de  belles  apertises  d'armes  et  de  grans  ba- 
cheleries  et  de  hardies  emprises  que  nul  chevalier 
pueent  faire,  si  com  il  vous  sera  déclaré  avant  en  ce 
livre. 

Or,  ne  sai  je  mies  se  proèce  voet  encores  chemi- 

30  ner  oultre  Engleterre  ou  reculer  le  chemin  que  elle  a 
fait,  car,  si  com  chi  dessus  est  dit,  elle  a  cerchiet  et 
environné  ces  royaumes  et  ces  pays  dessus  nommés. 

et  régné  et  conservé  entre  les  habitans  une  fois  plus 
et  l'autre  mains^  à  se  ordenance  en  soit;  mais  j'en 
ay  un  petit  touchiet  pour  les  mervilleusetés  dou 
Inonde.  Si  m'en  tairai  à  tant  et  me  re trairai  à  le  ma- 
tère  dont  j'ai  fait  men  eommenchement^  et  declarrai 
assés  tost  par  quel  manière  et  condieion  la  guerre 
s'esmut  premièrement  entre  les  Englès  et  les  Fran- 
çois. Et  pour  che  que  ou  temps  à  venir  on  puist  sa- 
voir qui  a  mis  ceste  hystore  sus^  et  qui  en  a  esté  ac- 
tères^  je  me  voel  nommer.  On  m'appelle^  qui  tant 
me  voet  honnerer,  sire  Jehan  Froissart,  net  de  le 
conté  de  Haynau  et  de  la  bonne^  belle  et  friche  ville 
de  Valenchienes. 


10 

§  1 .  Premièrement^  pour  mieus  entrer  en  le  ma- 
tère  et  hystore  dessus  ditte^  voirs  est  que^  apriès  l'a- 
paisement des  guerres  de  Flandres  qui  furent  si  gran- 
des, et  dont  tant  de  vaillant  homme  furent  mort  à 
Courtrai  et  ailleurs,  et  que  li  biaus  rois  Plielippes  eut  5 
mariet  sa  fille  en  Engleterre  au  roy  Edouwart,  li  quelz 
rois  d'Engleterre  ne  fu  mies  de  si  grant  sens  ne  de  si 
grant  proèce  plains  comme  avoit  esté  li  bons  rois 
Edouwars  ses  pères,  qui  tant  eut  à  faire  as  Danois  et 
as  Escos  et  les  desconfi  par  pluiseurs  fois  en  bataille,  lo 
et  ne  pement  onques  avoir  victore  à  lui;  et  quant 
il  fu  trespassés,  ses  filz  de  son  premier  mariage,  qui 
fu  pères  au  roy  Edouwart  sur  qui  ceste  hystore  est 
ordenëe,  pas  ne  le  ressambla  de  sens  ne  de  proèce. 
Car,  assés  tost  apriès  cou  qu'il  fu  couronnés,  li  rois  15 
Robers  de  Brus,  qui  estoit  rois  d'Escoce,  et  qui  par 
pluiseurs  fois  avoit  moult  donnet  à  faire  au  bon  roy 
Edouwart,  chevauça  tantost  efforciement  sur  lui  et 
reconquist  toute  Escoce  et  la  bonne  cité  de  Bervich, 
et  ardi  et  gasta  grant  partie  dou  royaume  d'Engle-  2o 
terre  bien  quatre  journées  ou  cinq  par  dedens  le  pays, 
et  desconfi  celi  roy  et  tous  les  barons  d'Engleterre  en 

une  place  en  Escoce  que  on  dist  Struvelin^  par  ba- 
taille rengie  et  arrestëe.  Et  dura  la  cace  de  ceste  des- 
eonfiture  par  deus  jours  et  par  deus  nuis.  Et  s'en 
afui  li  rois  englës  à  moult  peu  de  ses  gens  jusques  à 
5  Londres.  Mès^  pour  ce  que  ce  n'est  mies  de  nostre 
matère^  je  m'en  tairai  à  tant. 

§  2.  Chilz  rois  englès^  dont  je  parloie  maintenant^ 
qui  reçut  ce  grant  damage  en  Escoce^  avoit  deus 
frères  de  remariage.  Si  fu  li  uns  nommés  li  contes 

1 0  Mareschaus  et  fu  de  diverse  et  de  sauvage  manière  ; 
li  autres  fu  appelles  messires  Aymes  et  estoit  contes 
de  Rent^  moult  preudons^  douls  et  débonnaires  et 
moult  amés  des  bonnes  gens.  Chils  rois  eut  de  ma- 
dame sa  femme,  fille  au  biau  roy  Phelippe,  deus  filz 

15  et  deus  filles.  Des  quelz  fîlz  li  ainsnës  eut  nomEdou- 
wars,  et  fu  rois  d'Engleterre  par  l'acort  de  tous  les 
barons  très  le  vivant  son  père,  si  com  vous  orës  avant 
en  ce  livre.  Li  secons  des  filz  eut  nom  Jehans  de 
Eltem  et  morut  jones.  Li  ainsnëe  des  deus  filles  eut 

20  nom  Ysabel  et  fu  mariée  au  jone  roy  David  d'Escoce, 
filz  au  roi  Robert  de  Brus.  Et  li  fu  donnée  en  mariage 
de  jonèce  par  l'acord  de[s]  deus  royaumes  d'Engle- 
terre et  d'Escoce  et  par  pais  faisant.  Li  autre  fille  fu 
mariée  au  duch  de  Guérie.  Chilz  eurent  deus  filz  et 

25  deus  filles,  Renault  et  Edowart;  et  les  filles,  li  une 
fu  contesse  de  Blois  de  par  monsigneur  Jehan  de 
Blois  son  mari,  et  li  aultre  ducoise  de  JuUers. 

§  3.  Li  biaus  rois  Phelippes  de  France  eut  trois  filz 

avoeh  ceste  belle  fille  ma  dame  Ysabel  qui  fu  royne 

30   d'Engleterre.  Et  furent  cil  troi  fil  moult  bel  et  grant 

chevalier.  Si  eut  à  nom  li  ainnës  Loeis^  et  fu  au  vi- 
vant dou  roy  son  père  rois  de  Navare^,  et  Fappella 
on  le  roy  Hustin.  Li  secons  eut  à  nom  Plielippes  li 
Biaus^  et  li  tiers  Charles.  Et  furent  tout  troi  roi  de 
France  apriès  le  mort  dou  roy  Phelippe^  leur  père,  5 
par  droite  succession,  li  uns  apriès  l'autre,  sans  avoir 
hoir  maries  de  leurs  corps  engendrés  par  voie  de  ma- 
riage :  si  ques,  apriès  la  mort  del  daarrain  roy  Char  le, 
li  douze  per  et  li  baron  de  France  ne  donnèrent 
point  le  royaume  à  le  sereur  qui  estoit  roy  ne  d'En-  10 
gieterre,  par  tant  qu'i[l]  *  voloient  dire  et  maintenir, 
encores  voelent,  que  li  royaumes  de  France  est  bien 
si  nobles  que  il  ne  doit  mies  aler  ne  descendre  à  fu- 
melle  ne  par  consequense  à  fîl  de  fumelle.  Car,  ensi 
comme  il  voelent  dire  et  maintenir,  li  filz  de  fumelle  15 
ne  poet  avoir  droit  ne  succession  de  par  sa  mère, 
venant  là  où  sa  mère  n'a  point  de  droit  :  si  ques, 
par  ces  raisons,  li  douze  per  et  li  baron  de  France 
donnèrent,  de  commun  acort  [le  royaume  de  France^], 
à  monsigneur  Phelippe  de  Valois,  fil  jadis  à  monsi-  20 
gneur  Charte  le  conte  de  Valois,  frères  à  che  biau 
roy  Phelippe  deseure  dit,  et  en  ostèrent  le  royne 
d'Engleterre  et  son  fd  qui  estoit  hoirs  maries  et  ne- 
veus  au  roy  Charlon,  et  li  rois  Phelippes  n'estoit  que 
cousins  germains.  C'est  li  poins  par  quoi  les  guerres,  25 
les  pestilenses  et  les  tribulations  sont  de  puis  incou- 
rutes  et  eslevëes,  et  li  grant  meschief  avenu  par  le 
cause  dou  calenge  et  de  le  deffense,  si  com  il  vous 

1.  La  leçon  du  ms.  de  Gaignières,  f°  3,  autorise  à  restituer  la  finale 
/  de  //  qui  n'est  pas  figurée  dans  l'écriture,  parce  qu'elle  ne  se  faisait 
pas  sentir  dans  la  prononciation  devant  une  consonne. 

2.  Mss.  A  —  Mss.  B  (lacune). 

sera  recordé  chi  apriès^  quant  tamps  et  lieus  venront 
que  j'en  deverai  parler.  Mais  je  m'en  tairai  eneores 
un  petit  et  me  retrairai  à  le  droite  matère  des  Englès, 
si  com  je  Pay  commencie. 

5  §  4.  Il  est  bien  voirs  que  cils  roys  d'Engleterre^ 
pères  à  ce  roy  Edouwart  sur  qui  nostre  matère  est 
fondéC;,  gouvrena  moult  diversement  son  royaume  et 
fist  pluiseurs  diverses  justices  et  pluiseurs  merveilles 
par  le  conseil  et  enhort  de  monsigneur  Huon^  c'on 

10  dist  le  Despensier^  qui  avoit  esté  nouris  avoecques 
lui  d'enfance.  Et  avoient  tant  fait  cilz  messires  Hues 
et  messires  Hues  ses  pères  qu'il  estoient  li  plus  grant 
baron  d'Engleterre,  en  tant  que  de  mise  et  de  rikèce. 
Et  par  especial  messires  li  filz  avoit  si  mené  le  roy  et 

15  si  atrait  à  ses  oppinions  que  sans  lui  n'estoit  riens 
fait,  et  par  lui  estoit  tout  fait,  et  le  creoit  li  rois  plus 
que  tout  le  monde.  Et  voloient  li  doi  signeur  Des- 
pensier  mestriier  et  sormonter  tous  les  signeurs  et 
les  barons  d'Engleterre.  Pour  quoi,  avinrent  de  puis 

20  ou  pays  et  à  yaus  meismes  moult  de  maulz  et  de 
tourmens. 

Car,  apriès  la  grande  desconfiture  de  Struvelin,  là 
où  li  rois  Robers  de  Brus,  rois  d'Escoce,  avoit  des- 
confi  ehe  roi  d'Engleterre  et  toutes  ses  gens,  si  com 

25  ci  dessus  est  dit,  grant  hayne  et  grant  murmure 
monteplia  ou  pays  d'Engleterre  entre  les  nobles  ba- 
rons et  le  conseil  le  roy  meismement  encontre  le 
dit  monsigneur  Huon  le  Despensier.  Et  li  mettoient 
sus  que  par  son  conseil  il  avoient  esté  desconfi  et 

30  que,  par  tant  qu'il  estoit  favourables  au  roi  d'Escoce, 
il  avoit  tant  conseilliet  et  tenu  le  roi  d'Engleterre  en 

negligense  que  li  Escot  avoient  reconquis  le  bonne 
cité  de  Bervich  et  ars  quatre  journées  ou  cinq  par 
deus  fois  dedens  leur  pays^  et  yaus  desconfis  en  ba- 
taille et  mis  en  cace^  et  porté  très  grant  damage.  Et 
sus  ce  li  dit  baron  d'Engleterre  eurent  pluiseurs  fois  5 
parlement  ensamble  pour  aviser  et  regarder  qu'il  en 
poroient  faire;  des  quelz  li  contes  Thumas  de  La[n]- 
castre  estoit  chiés  et  souverains.  Et  li  desplaisoit  li 
usages  que  li  rois  avoit  empris^  et  en  parla  par  deus 
ou  par  trois  fois  assés  ouvertement  au  dit  Despen-  10 
sier.  Or^  se  perchut  li  dis  messires  Hues  comment 
on  murmuroit  sur  lui  et  sus  son  afaire.  Si^  se  doubta 
trop  fort  que  maulz  ne  Ven  venist^  ensi  qu'il  fist; 
mes  che  ne  fu  mies  si  trestos.  Ançois  eut  il  fait  moult 
de  coses  damagables  ou  pays_,  si  com  vous  orés  chi  15 
après. 

§  5.  Cilz  qui  estoit  bien  dou  roy^  et  si  proçains  qu'il 
voloit^  et  plus  creus  tous  sens  que  tous  li  mondes^ 
s'en  vint  au  roy  et  li  dist  que  cil  signeur  avoient  fait 
alliance  encontre  lui^  et  qu'il  le  metteroient  hors  de  20 
son  royaume,  se  il  ne  s'en  prendoit  garde.  Tant  fist, 
par  son  enhort  et  par  son  soubtil  pourcach,  que  li 
rois  fist  à  un  jour  prendre  tous  ces  signeurs  à  un  par- 
lement là  où  il  estoient  assamblé,  et  en  fist  decoler 
sans  delay  et  sans  cognissance  de  raison  jusques  à  25 
vingt  et  deus  des  plus  grans  barons  d'Engleterre,  et 
tout  premiers  le  conte  Thumas  de  Lancastre,  qui  es- 
toit ses  oncles,  preudons  et  sains  homs,  et  fist  puis 
moult  de  biaus  miracles  ou  lieu  où  il  fu  decolés. 
Pour  le  quel  fait,  li  dis  messires  Hues  acquist  grant  30 
hayne  de  tout  le  pays,  et  par  especial  de  la  royne 

d'Engleterre  et  dou  conte  de  Kent,  qui  estoit  frères 
au  dit  roy. 

Eneores  ne  se  cessa  pas  li  dis  messires  Hues  de 
enhorter  le  roi  mal  à  faire.  Car,  quant  il  perchut 

5  qu'il  estoit  mal  de  le  royne  et  dou  conte  de  Kent,  il 
mist  si  grant  descort  entre  le  roy  et  le  royne,  par 
son  malisce,  que  li  rois  ne  voloit  point  venir  en  lieu 
où  elle  fust,  et  dura  cilz  descors  assës  longement.  Et 
fu  qui  dist  à  le  royne  et  au  conte  de  Kent  tout  secre- 

10  tement,  pour  les  perilz  eschiewer  où  il  estoient  par 
le  fait  dou  Despensier,  que,  se  il  demoroient  longe- 
ment ens  ou  pays,  li  rois,  par  hastieu  conseil  et  maie 
information,  leur  feroit  souffrir  dou  corps  haschière, 
si  com  cil  avoient  entendu. 

15  Dont,  quant  il  avint  que  la  royne  et  li  contes  de 
Rent  oirent  ces  nouvelles,  si  se  doubtèrent,  car  il 
sentoient  le  roy  hastieu  et  de  diverse  manière  et  che 
messire  Hue  si  bien  de  lui  qu'il  faisoit  tout  ce  qu'il 
voloit,  sans  avis  et  sans  regart  de  nulle  raison.  Si  s'a- 

20  visèrent  la  ditte  dame  et  li  contes  de  Rent  qu'il  se 
partiroient  d'Engleterre  et  s'en  iroient  en  France  veoir 
le  roi  Charlon  que  la  royne,  qui  sa  sereur  germainne 
estoit,  n'avoit  veu  de  puis  que  elle  fu  envoiie  en  En- 
gleterre;  et  en  menroit  avoecques  lui  son  jone  fil 

25  Edouwart,  et  lairoit  convenir  ce  roy  et  le  Despensier 

au  sourplus.   Espoir,  hastement  s'amenderoit  leurs 

estas,  et  y  pourveroit  Diex  de  remède  et  de  conseil. 

Ce  pourpos  tinrent  la  dame  et  li  contes  de  Rent 

et  ordonnèrent  leurs  besongnes  secrètement  et  en- 

30  voiièrent  devant  le  plus  grant  jiartie  de  leur  arroi 
par  le  rivière  de  Tamise  en  nefs  en  Flandres.  Et 
prist  la  ditte  dame  excusance  de  venir  en  pèlerinage 

à  Nostre  Dame  de  Boulongne.  Et  se  parti,  si  corn 
vous  poës  oïr,  d'Engleterre  à  petite  mesnie,  son  jone 
fil  avoech  lui,  le  conte  de  Kent  son  serourge  et  mon- 
signeur  Rogier  de  Mortemer.  Et  montèrent  à  Dou- 
vres et  arrivèrent  à  Boulongne.  5 

§  6.  Quant  la  royne  d'Engle terre  fu  arrivée  à  Bou- 
longne et  toute  se  route,  elle  regratia  Nostre  Signeur 
et  s'en  vint  tout  à  piet  jusques  à  l'église  Nostre  Dame 
en  dévotion,  et  fist  sen  offrande  et  sen  orison  devant 
l'image.  Li  abbes  de  laiens  et  tout  li  monne  le  re-  lo 
cuellièrent  liement;  et  fu  laiens  herbergie  et  toute  se 
mesnie;  et  s'i  reposèrent  et  rafrescirent  par  cinq 
jours.  Au  sizime,  il  montèrent  tout  as  chevaus  et  sus 
hagenées  qu'il  avoient  amené  d'Engleterre,  et  se  par- 
tirent de  Boulongne  o  tout  leur  arroi.  Si  fu  la  dame  15 
aconvoiie  et  acompagnie  d'aucuns  chevaliers  de  là 
environ,  qui  Festoient  venu  veoir  et  festiier,  pour  la 
cause  de  ce  que  elle  estoit  soer  au  roy  leur  signeur. 
Tant  esploita  la  dame  par  ses  journées  que  elle  ap- 
proça  Amiens.  Chil  de  la  cité  vinrent  contre  lui  moult  20 
reveramment.  Et  par  tout  où  elle  passoit,  as  cités  et 
as  bonnes  villes,  on  li  faisoit  feste  et  honneur,  car  li 
rois  Charles  l'avoit  ensi  ordonné,  qui  estoit  enfour- 
més  de  sa  venue. 

Et  tant  chevauça  la  ditte  dame  que  elle  vint  à  Pa-  25 
ris.  Si  estoient  jà  issut  contre  lui  moult  de  noble 
gent,  pour  le  recueillier  et  son  jone  fil.  Et  les  ame- 
nèrent jusques  au  palais  messires  Robers  d'Artois,  li 
contes  de  Dammartin,  li  sires  de  Couci,  li  sires  de 
Montmorensi  et  pluiseur  aultre.  Si  descendirent  de-  30 
vaut  le  perron  et  montèrent  les  degrés  dou  palais^ 

chil  signeur  François  devant  qui  menoient  la  dame, 
son  fil  et  le  conte  de  Kent;  et  vinrent  jusques  au  roi 
qui  se  tenoit  en  une  cambre,  bien  acompagniës  de 
prelas  et  de  chevaliers. 

5  Quant  li  rois  de  France  vei  sa  serour  qu'i[l]  en  grant 
tamps  n'avoit  veu*,  et  elle  deut  entrer  en  la  cambre, 
il  vint  contre  lui  et  le  prist  par  le  main  droite  et  le 
baisa  et  dist  :  «A  bien  vigne  ma  belle  suer  et  mes 
biaus  niés  !  »  Si  les  tint  tous  deus  et  les  mena  avant. 

10  La  dame,  qui  pas  n'avoit  trop  grant  joie  fors  de  ce 
que  elle  se  trouvoit  dalës  le  roy  son  frère,  s'estoit  jà 
volue  agenoullier  par  deus  ou  par  trois  fois,  mais  li 
rois  ne  le  laioit  et  le  tenoit  toutdis  par  le  main  droite, 
et  li  demandoit  moult  doucement  de  son  estât  et  de 

15  son  afaire.  Et  la  dame  l'en  respondoit  très  sagement, 
et  tant  furent  les  parolles  que  elle  dist  :  «  Monsi- 
gneur,  se  nous  va  moy  et  mon  fil  assés  petitement. 
Car  li  rois  d'Engleterre,  mes  maris,  m'a  pris  en  trop 
grant  hayne,  et  se  ne  scet  pour  quoi,  fors  par  l'enhort 

20  d'un  chevalier  englès  qui  s'appelle  Hues  li  Despen- 
siers.  Chilz  chevaliers  a  telement  atrait  le  roi  à  ses 
volentés  que  tout  ce  qu'il  voet  dire  et  faire  il  est.  Et 
jà  ont  comparet  pluiseur  haut  baron  d'Engleterre  sa 
mauvesté,  car  il  en  fist  sus  un  jour  prendre  au  com- 

25  mandement  dou  roy  et  en  fist  decoler  jusques  à 
vingt  et  deus  sans  loy  et  sans  cause,  et  par  especial  le 
bon  conte  Thumas  de  Lancastre,  dont  ce  fu  trop 
grans  damages,  car  il  estoit  preudons  et  loyaus  et 
plains  de  bon  conseil.  Et  n'est  nulz  en  Engleterre, 

30  tant  soit  nobles  ne  de  grant  afaire,  qui  l'ose  courou- 

1 .  Ms.  de  Gaignières,  f°  4  :  «  que  de  grant  temps  n'avoit  veue.  » 


% 

cier  ne  desdire  de  eose  que  il  voelle  faire.  Et  m'a  le- 
lement  lourblet  devers  le  roy,  et  le  conte  de  Kent 
men  frère,  que  veci  qu'il  nous  fu  dit  en  grantamisté 
par  chiaus  qui  savoient  aucunes  coses  dou  conseil  ce 
dit  chevalier,  que  nous  estions  en  grant  péril  de  nos  5 
vies.  Si  nous  sommes  parti  en  grant  doub tance  et 
venu  par  deçà  vous  veoir,  que  je  desiroie  moult.  » 
Et  li  rois  dist  :  «  Ma  belle  suer,  grant  merchis.  » 

§  7.  Quant  li  rois  Charles  eut  oy  et  entendu  les 
complaintes  de  sa  suer,  et  comment  elle  estoit  deme-  lo 
née  par  le  fait  dou  Despensier,  si  en  eut  grant  pité  et 
le  reconforta  moult  doucement  et  li  dist  :  «  Ma  belle 
suer,  vous  demorrés  dalés  nous;  si  ne  vous  esbahis- 
siës  ne  desconfortës  de  riens  :  nous  avons  assës  pour, 
nous  et  pour  vous.  Et  si  meterons  remède  et  conseil    15 
à  vos  besongnes.  »  Et  la  dame  s'agenoulla  et  dist  : 
«  Monsigneur,  grans  mercis  !  »  De  puis  la  venue  de 
la  dame,  de  son  fil  et  dou  conte  de  Kent,  et  que  li 
rois  Charles  eut  recueilliet  moult  liement  les  dessus 
dis,  il  se  tinrent  à  Paris  dalés  le  roy.  Et  leur  faisoit   20 
li  dis  rois  faire  leur  délivrance  de  toutes  coses;  et  es- 
toit  souvent  la  royne  d'Engleterre  avoech  le  roy  son 
frère  et  la  royne  de  France,  et  ooit  à  le  fois  des  nou- 
velles d'Engleterre  qui  pas  trop   plaisans  ne  li  es-    ^  ^ 
toient.  25 

Car,  cilz  messires  Hues  li  Despensiers  croissoit  tous 
jours  en  poissance  et  en  amour  devers  le  roy.  Et 
avoit  telement  attret  et  atournet  le  dit  roy  que  tous 
li  pays  s'en  esmervilloit  ;  et  n'avoit  nulz  que  faire  en 
le  court  dou  roy,  se  il  n'estoit  de  son  acord.  Si  fist  30 
il  de  puis  moult  de  diversetës  et  de  cruaultës  as  plui- 

seurs  en  Engle terre,  dont  il  estoit  moult  hays.  Mais 
nulz  ne  li  osoit  dire  ne  moustrer,  car  se  il  se  doubtast 
de  qui  que  fust,  conte  ou  baron,  tantost  il  le  fesist, 
sus  Tombre  dou  roy,  prendre  et  decoler  sans  nule 
5  remède.  Si  estoit  si  doubtés,  et  des  pluiseurs  tant 
havs,  que  merveilles.  Et  regardèrent  aucun  baron  et 
sage  homme  dou  pays  que  ce  ne  faisoit  mies  à  souf- 
frir, et  que  ses  outrages  et  mauvaistés  il  ne  poroient 
plus  porter.  Si  se  traisent  tout  secrètement  ensamble 

10  à  conseil,  et  eurent  avis  et  volenté  que  il  remande- 
roient  leur  dame  la  royne  d'Engleterre,  qui  jà  avoit 
demoret  en  France  bien  priés  par  Pespasse  de  trois 
ans,  et  tout  dis  dedens  le  cité  de  Paris.  Se  li  escri- 
sirent  et  segnefiièrent,  se  elle  pooit  trouver  voie  ou 

15  sens  par  quoi  elle  peuist  avoir  aucune  compagnie  de 
gens  d'armes  de  mil  armeures  de  fier  ou  là  environ, 
et  elle  vosist  ramener  son  fil  et  toute  se  compagnie 
ou  royaume  d'Engleterre,  il  trairoient  tantost  vers 
lui  et  obeiroient  à  lui  et  à   son  fil  comme  à  leur 

20  signeur,  car  il  ne  pooient  ne  voloient  plus  porter  les 
desrois  ne  les  fais  que  li  rois  faisoit  ou  pays,  par  le 
conseil  monsigneur  Huon,  et  de  chiaus  qui  de  son 
accort  estoient. 

Quant  la  royne  entendi  ces  nouvelles,   elle  s'en 

25  consilla  secrètement  au  roy  Charle,  son  frère,  qui 
bien  volentiers  l'entendi,  et  li  respondi  adonc  que 
elle  l'entrepresist  hardiement,  car  il  li  aideroit  et  li 
presteroit  de  ses  gens  telz  que  elle  vorroit  avoir.  Et 
avoecli  che  il  li  presteroit  de  son  or  et  de  son  argent 

30  ce  qu'il  l'en  besongneroit.  Sour  ce,  la  royne  se  parti 
de  lui,  et  s'en  revint  à  son  hostel  et  se  pourvei  si 
com  elle  peut.  Et  pria  secrètement  des  plus  grans 

barons  de  France  ceulz  dont  elle  se  fioit  le  plus^  et 
qui  le  plus  volentrieu  estoient  pour  tel  afaire^  et  en 
pensoit  estre  bien  eertainne.  Puis  le  fist  ensi  à  savoir 
secrètement  à  ces  barons  d'Engleterre  qui  avoient 
vers  lui  envoiiet.  5 

Mais  on  ne  le  peut  si  celer  que  li  dis  messires 
Hues  li  Despensiers  ne  le  sceuist.  Si  fist  puis  tant,  le 
terme  perdant,  par  ses  messages  et  par  dons  et  prom- 
messes,  que  li  rois  Charles  de  France  fu  si  enhortës 
par  son  conseil  que  il  manda  sa  sereur  la  dit  te  royne  lo 
Ysabiel,  qui  se  tenoit  à  son  hostel  entre  ses  gens,  et 
li  desconsilla  et  defFendi  si  haut  et  si  acertes  qu'il 
peut,  que  elle  demorast  quoie  et  se  relaiast  de  ce  que 
elle  avoit  empris.  Et  quant  la  dame  entendi  le  roy 
son  frère,  elle  fu  toute  esbahie  et  abaubie,  ce  ne  fu  15 
point  de  merveilles.  Si  perchut  bien  que  ses  frères 
estoit  mal  infourmës,  car  riens  que  elle  peuwist  dire 
à  rencontre  ne  li  pooit  valoir  ne  aidier.  Si  se  parti 
ado  ne  de  lui  moult  triste  et  esmarie,  et  revint  ar- 
rière a  son  hostel,  et  ne  se  relaia  point  pour  ce  à  ap-  20 
pareillier.  Li  rois  ses  frères  le  sceut;  s'en  fu  courou- 
ciës,  quant  sus  sa  deffense  elle  voloit  ouvrer.  Si  fist, 
par  le  conseil  qu'il  eut,  commander,  sus  corps  et  sus 
avoir,  que  nulz  de  son  royaume  ne  se  meuist,  ne 
alast  avoech  la  ditte  royne,  sa  suer.  25 

Quant  la  dame  seut  ce,  elle  fu  assës  plus  triste  que 
devant,  ce  fu  bien  raisons.  Si  ne  sceut  que  faire  ne 
que  penser,  car  toutes  ses  besongnes  li  venoient  au 
contraire,  et  estoient  venues  de  lonch  tamps.  Et  se 
li  falloit,  ce  li  sambloit,  par  mauvais  conseil,  cilz  qui  30 
mieus  li  de  voit  aidier  à  son  besoing.  Et  si  approçoit 
ii  termes  que  elle  avoit  mandet  à  chiaus  que  elle  te- 

noit  pour  ses  amis  en  Engleterre.  Si  demora  moult 
esgarée,  sans  nul  confort,  comme  celle  qui  ne  savoit 
que  elle  peuist  faire  ne  que  devenir.  Et  requeroit 
souvent  Dieu  estroitement  en  soi  meismes,  et  li  prioit 
5   que  il  le  vosist  aidier  et  consillier. 

§  8.  Ne  demora  pas  gaires  de  temps  que  on  li  disl, 
fiablement  et  par  grant  bien,  que,  se  elle  ne  se  gar- 
doit  sagement,  li  rois,  ses  frères,  le  feroit  prendre  et 
mener  en  Engleterre,  pour  relivrer  à  son  mari,  le  roi 

10  d'Engleterre,  et  detenroit  son  fil  avoecques  lui,  car  il 
ne  li  plaisoit  plus  que  elle  eslongast  ensi  son  mari. 
De  ces  nouvelles  fu  la  dame  plus  esbahie  que  devant, 
car  elle  amast  mieus  estre  morte  et  desmembrée  que 
venir  ou  pooir  ne  ou  dangier  son  mari  ne  le  Des- 

15  pensier.  Si  eut  bien  mestier  d'avoir  bon  conseil.  Si 
s'avisa  que  elle  vuideroit  France  et  s'en  avaleroit  en 
Haynau,  pour  veoir  le  conte  et  monsigneur  Jehan  de 
Haynau  son  frère,  qui  estoient  signe  ur  plain  de  toute 
honneur  et  de  grant  recommendation.  Espoir,  trou- 

20  veroit  elle  en  yaus  tout  confort  et  bonne  adrèce,  et 
si  estoit  lor  cousine  moult  proçainne. 

Si  ordonna  la  ditte  dame  ses  besongnes,  et  fist  ses 
gens  sages  de  son  département,  et  comptèrent  et 
paiièrent  par  tout.  Adonc,  se  parti  au  plus  tost  et  au 

25  plus  quoiement  que  elle  peut  de  son  hostel,  avoech 
li  ses  fîlz  en  l'eage  de  quinze  ans  ou  environ,  li  con- 
tes de  Kent,  li  sires  de  Mortemer,  et  tout  li  aultre 
chevalier  d'Engleterre,  qui  estoient  afuioit  apriès  lui. 
Et  fist  tant  par  ses  journées  que  elle  passa  France, 

30  Vermendois  et  Gambresis,  et  vint  en  Ostrevant,  en 
Haynau,  en  un  chastiel  que  on  appelle  Buignicourl, 

dont  messires  Nicoles  d^Aubrecicourt  estoit  sires.  Et 
H  qiielz  baclielers  et  sa  femme  rechurent  liement  et 
bellement  en  leur  liostel  la  ditte  royne  d'Engleterre 
et  son  fil  et  leurs  gens;  et  trouvèrent  apparilliet  tous 
les  biens  de  laiens.  5 

Ces  nouvelles  furent  tost  venues  à  Valencienes,  où 
li  contes  de  Haynau  et  messires  Jehans  de  Haynau 
ses  frères  estoient,  que  la  royne  d^Engleterre  estoit 
lierbergie  à  Buignicourt  chiés  le  chevalier.  Et  quant 
li  doi  signeur  dessus  dit  oïrent  ce,  si  furent  tantost    lo 
consilliet  quel  cose  il  en  apertenoit  à  faire.  Premiè- 
rement, messires  Jehans  de  Haynau  se  parti  de  Va- 
lenchienes,  li  moult  bien  acompagniés  de  chevalier 
et  d'escuiers,  et  chevauça  tant  qu'il  vint   à  Buigni- 
court, en  Ostrevant,  et  trouva  la  dessus  ditte  dame,    15 
à  qui  il  fist  toute  Ponneur  et  reverense  qu'il  peut,  car 
bien  le  sa  voit  faire.  La  dame,  qui  estoit  moult  triste 
et  esgarée,  et  en  sus  de  tous  consaulz,  fors  de  Dieu 
et  de  lui,  commença  à  complaindre  au  dit  signeur 
de  Byaumont,  en  plorant  moult  piteusement,  ses  be-   20 
songnes,  et  recorder  ses  dures  avenues,  de  cief  en 
cor,  tout  ensi  que'  avenu  li  estoit  jusques  à  ores  : 
premièrement,  comment  elle  estoit  dechacie  d'Engle- 
terre,  et  ses  filz,  et  venue  en  France  sus  le  fiance  de 
son  frère  le  roy;   et  comment  elle  cuidoit  [estre*]    25 
pourveue  de  gens  d'armes  par  le  conseil  de  son  frère, 
pour  aler  plus  poissamment  et  en  mener  son  fil  en 
son  royaume,  si  com  si  ami  d'Engleterre  li  avoien 
mandet;   et  comment  ses  frères,   puissedi,   fu   tele- 
ment  conseilliés  qu'  il  avoit  brisiet  tout  ce  voiage  et   30 

1.  Ms.  de  Gaignières,  f»  5  \°.  —  Ms.  6477,  fo  8  v«  :  <>  est.  » 

defFendu  à  tous  genlilz  hommes  que  nulz  ne  se  me- 
sist  avoeeh  lui^  sus  à  perdre  leurs  terres  et  le  royau- 
me. Et  li  compta  comment^  et  à  quel  mescief,  elle 
estoit  là  afuie  à  tout  son  fil,  comme  celle  qui  ne  sa- 
5  voit  à  cui  ne  en  quel  pays  trouver  confort  ne  sous- 
tenance. 

§  9.  Et  quant  li  gentils  chevaliers  messires  Jehans 
de  Haynau  eut  oy  la  dame  complaindre  si  tenrement^, 
et  que  toute  fondoit  en  larmes  et  en  plours,  si  en 

10  eut  grant  pité  et  li  dist,  pour  lui  reconforter,  moult 
doucement  :  «Certes,  dame,  veés  ci  vostre  cheva- 
lier qui  ne  vous  faurront  pour  morir,  se  tous  li  mon- 
des vous  falloit.  Ains,  ferai  tout  mon  pooir  de  vous 
et  de  vostre  fil  conduire,  et  de  vous  et  de  lui  remet- 

15  tre  en  vostre  estât  en  Engle terre,  en  Fayde  de  vos 
amis  qui  delà  le  mer  sont,  ensi  que  vous  dittes.  Et 
je,  et  tout  cil  que  je  porai  priier,  y  enventurrons  les 
vies,  ançois  que  vous  ne  soiiés  au  dessus  de  vos  be- 
songnes.  » 

20  Et  quant  la  dame  Peut  oy  parler  une  si  haute  et 
si  noble  parolle,  et  si  reconfortans  ses  besongnes, 
elle  qui  seoit,  et  messires  Jehans  de  Haynau  devant 
lui,  se  dreça  en  estant  et  se  volt  engenouUier,  de  le 
grant  joie  et  de  le  grasce  qu'il  li  offroit  ;  mes  li  gen- 

25  tilz  chevaliers  ne  Feuist  jamais  souffert;  ains  se  leva 
moult  apertement,  et  prist  la  dame  entre  ses  bras  et 
dist  :  «  Ne  place  jà  à  Dieu  que  la  royne  d'Engleterre 
face  ce,  ne  ait  empenset  à  faire,  que  de  li  engenil- 
lier  devant  son  chevalier!  Mais,  dame,  réconfortés 

30  vous,  et  vostre  gent  ossi,  car  je  vous  tenrai  vo  prom- 
messe.  Vous  venrés  veoir  monsigneur  mon  frère  et 

ma  dame  ma  suer,  vostre  cousine,  la  eontesse  de 
Haynau,  qui  vous  en  prient;  et  en  sui  eargiés  de 
vous  dire,  et  de  vous  mener  par  devers  yaus.  »  Et  la 
dame  li  ottrie  et  dist  :  «  Certes,  sire,  je  trueve  en 
vous  plus  de  confort  et  d'amour  que  en  tout  le  5 
monde.  Et,  de  ce  que  vous  me  dittes  et  offres,  cinq 
cens  mille  mercis.  Jamais  ne  Parons  desservi  moy  ne 
mes  fîlz;  mes,  se  li  tamps  vient  que  nous  soions  en 
nostre  estât,  si  com  jou  espoire  bien,  par  le  confort 
et  grasce  de  Dieu  et  de  vous,  il  vous  sera  grande-  lo 
ment  rémunère  t.  » 

Assés  tost  apriès  ces   parolles,   prist  li    sires    de 
Byaumont  congiet  de  la  ditte  dame,  de  son  fil  et 
dou  conte  de  Kent  et  des  autres  chevaliers,  et  s'en 
vint  ce  soir  herbergier  à  Denaing.  Et  la  royne  de-   15 
mora  à  Buignicourt,  grandement  reconfortée,  et  bien 
y  avoit  raison,  en  le  pourveance  de  monsigneur  Ni-     ' 
cole  d'Aubrecicourt,  qui  en  faisoit  ce  qu'il  pooit.  Et 
tant  en  fist  que  la  royne  l'en  sceut  grant  gré.  Et  de- 
mora  tous  jours  de  puis  ses  chevaliers,  et  si  enfant   20 
et  leur  génération  ossi,  si  com  vous  orés  recorder  en 
avant  en  ceste  hystore. 

§  1 0.  Quant  ce  vint  au  matin,  apriès  messe  et  boire, 
messires  Jehans  de  Haynau  se  parti  de  Denaing,  et 
chevauça  de  rechief  à  Buignicourt;  si  trouva  que  la  25 
royne  estoit  jà  toute  apparillie  et  ses  gens  ossi.  Si  se 
partirent  tout  ensamble,  et  ses  filz  et  leur  route,  ou 
conduit  le  signeur  de  Byaumont,  qui  les  amena 
adonc  à  Valenciennes.  Et  y  furent  liement  e  belle- 
ment rechut  ;  et  estoit  la  Salle  dou  Conte  toute  appa-  30 
reillie  pour  la  ditte  dame  et  ses  gens.  Car,  à  ce  donc. 

li  contes  se  logoit  en  Fostel  de  Hollandes,  et  tous  ses 
hosteulz.  Si  descend!  la  royne  d'Engleterre  à  le  Salle, 
et  y  fu  logie  et  herbergie  bien  et  aisiement.  Et  le 
vint  là  veoir  la  contesse  de  Haynau,  qui  li  fist  toute 

5  honneur  et  reverense,  car  bien  le  savoit  faire.  Et 
ossi  fist  li  contes  Guillaumes  de  Haynau,  mais  il  es- 
toit  maladieus  de  gouttes,  si  ne  chevauçoi[t]  mies  à 
sen  aise.  Toutes  fois,  i[l]  l'honnoura  et  festia  grande- 
ment, le  terme  que  elle  séjourna  à  Valenciennes,  en- 

10  viron  trois  sepmainnes. 

Entroes,  elle  fist  apparillier  son  oirre  et  ses  beson- 
gnes.  Et  li  dis  messires  de  Byaumont  fist  escrire 
lettres  moult  affectueuses  as  chevaliers  et  as  compa- 
gnons de  cui  il  se  fioit  le  plus,  en  Haynau,  en  Has- 

15  baing  et  en  Braibant;  et  les  prioit,  tant  qu'il  pooit, 
et  cescun  sur  toutes  amistés,  qu'il  venissent  avoech 
lui  en  ceste  emprise.  Si  en  y  eut  grant  plenté,  de 
Fun  pays  et  de  Fautre,  qui  y  aloient  pour  Famour 
de  li,  et  ossi  grant  plenté  qui  n'i  alèrent  mies,  com- 

20  ment  qu'il  en  fuissent  priiet.  Et  meismement  li  dis 
messires  Jehans  en  fu  durement  repris  de  son  frère, 
et  de  aucuns  de  son  propre  conseil,  pour  tant  qu'il 
leur  sambloit  que  li  entrepresure  estoit  si  haute  et  si 
périlleuse,  selonch  les  descors  et  les  grandes  haynes 

25  qui  adonc  estoient  entre  les  haus  barons  et  les  com- 
muns d'Engleterre,  et  selonch  ce  que  li  Englès  sont 
communément  envieus  sour  toutes  estragnes  gens, 
quant  il  sont  à  leur  deseure  et  meismement  en  leur 
pays,  que  cescuns  avoit  paour  et  doubtance  que  li 

30  dis  messires  Jehans  ne  nulz  de  ses  compagnons  peuist 
jamais  revenir.  Mais,  quoi  que  on  li  blasmast  ne 
desconsillast,  li  gentilz  chevaliers  ne  s'en  volt  onques 

relaiier.  Ains^  dist  que  il  n'avoit  que  une  mort  à 
souffrir,  qui  estoit  en  le  volenté  de  Nostre  Signeur; 
mais  il  avoit  prommis  à  celle  genlilz  dame  de  lui 
conduire  jusques  en  son  royaume;  si  ne  Yen  fauroit 
pour  morir.  Et  ossi  chier  avoit  il  à  prendre  le  mort  5 
avoecques  celle  noble  dame,  qui  ensi  estoit  dechacie, 
se  morir  y  de  voit,  que  autre  part.  Car  tout  chevalier 
doient  aidier  à  leur  loyal  pooir  toutes  dames  et  pu- 
celles  à  leur  besoing,  especialment  quant  il  en  sont 
requis.  10 

§11.  Ensi  se  parti  la  royne  d^Engleterre  de  le  ville 
de  Yalencienes,  quant  elle  et  ses  gens  furent  apparil- 
liet  de  che  qu'il  leur  falloit;  et  prist  congiet  au  gen- 
til conte  Guillaume  de  Haynau  et  ma  dame  Jehane 
la  contesse,  sa  femme,  et  les  remercia  grandement,  15 
humlement  et  doucement  de  le  bonne,  lie  cière  et 
de  la  belle  recueilloite  que  il  li  avoient  fait.  Si  se 
mist  à  voie  sus  le  segureté  et  conduit  del  gentil  che- 
valier, le  dit  monsigneur  de  Byaumont.  Si  lisent  tant 
par  leurs  journées  que  il  vinrent  à  Dourdresk,  en  20 
Hollandes.  Là  endroit  se  pourveirent  de  naves  et  de 
vaissiaus  grans  et  petis,  ensi  qu'il  les  peurent  trou- 
ver, et  misent  dedens  leurs  chevaus,  leurs  harnas  et 
leurs  pourveances.  Et  quant  il  eurent  par  avis  vent 
bon  pour  eulz,  il  se  commandèrent  en  le  garde  de  25 
Nostre  Signeur,  et  entrèrent  en  leurs  vaissiaus,  et 
desancrèrent  et  se  misent  en  mer.  Et  n'estoient  non 
plus  de  trois  cens  armeures  de  fier. 

Or,  considérés  le  hardie  et  haute  emprise  que  li 
sires  de  Byaumont  faisoit,  que  de  aler  conquerre  et   30 
entrer  en  un  royaume  par  force  où    il  ne  [cognis- 

soit^]  nullui,  et  ne  sa  voit  qu'il  y  trouveroit,  mais  il 
le  faisoit  de  si  grant  corage  et  avoit  tel  espérance  en 
Dieu^  qu'il  li  estoit  avis  que  bien  furniroit  et  à  sen 
honneur  le  voiage.  Si  estoit  il  adonc  ou  commence- 

5  ment  de  son  venir,  et  en  le  droite  fleur  de  se  jo- 
nèce;  si  l'entreprendoit  plus  volentiers  et  plus  har- 
diement. 

Or  vous  nommerai  aucuns  des  chevaliers  de  Hay- 
nau  qui  alèrent  avoecques  lui,  et  à  se  priière,  en  ce 

10  voiage  :  premièrement,  messires  Henris  d'Antoing, 
messires  Robers  de  Bailluel,  qui  puis  fu  sires  de 
Fontainnes,  messires  Fastrës  dou  Rues,  messires  Mi- 
kieus  de  Ligne,  messires  Sausses  de  Boussoit,  mes- 
sires Perchevaus  de  Semeries,  messires  Sanses   de 

15  Biauriu,  li  sires  de  Wargni,  li  sires  de  Potelles, 
li  sires  de  Montegni,  li  sires  de  Gommegnies,  li  sires 
d'Aubrecicourt,  et  aucun  aultre  baceler,  qui  se  vo- 
loient  enventurer  avoech  le  dit  chevalier  et  leurs 
corps  avancier.  Si  y  eut  aucuns  Braibençons  et  Hes- 

20  begnons,  mes  ce  ne  fu  pas  gramment. 

Si  singlèrent  par  mer.  Et  avoient  entendu  et  avisé 
qu'il  prenderoient  terre  à  un  port  où  il  avoient  en- 
tente d'arester,  mais  il  ne  peurent.  Car  uns  grans 
tourmens  les  prist  en  mer,  qui  les  mist  hors  de  leur 

25  chemin,  qu'il  ne  sceurent  dedens  deus  jours  là  où  il 
estoient.  De  quoi  Di[e]x  leur  fist  grant  grasce,  et  leur 
envoia  belle  aventure.  Car,  se  il  fuissent  embatu  à 
ce  port  que  il  avoient  chuesi  ou  auques  pries,  il  es- 
toient perdu  davantage,  et  escheu  ens  es  mains  de 

30  leurs  ennemis,  qui  bien  savoient  leur  venue  et  les 

1.  Ms.  de  Gaignières,  f»  6  v°.  —  Ms,  61à77,  f«  10  :  «  cognissofent.  » 

altendoient  là  endroit,  pour  yaus  mettre  tous  à  mort 
et  le  jone  roy  et  la  royne  ossi;  mais  Di[e]x  ne  le  volt 
mies  adonques  consentir.  Si  les  fîst,  ensi  que  par 
droit  miracle,  destourner,  ensi  que  vous  avés  oy. 

Or  avint  que,  au  chief  des  deus  jours,  cilz  tour-     5 
mens  cessa,  et  veirent  li  maronnier  terre  en  Engle- 
terre.  Si  se  traisent  celle  part  moult  joiant,  et  pri- 
sent terre  sus  le  sablon  et  sus  le  rivage  de  le  mer, 
sans  havene  et  sans  droit  port.  Si  demorèrent  sus  cel 
sablon  par  trois  jours,  à  petit  de  pourveances   de   lo 
vivres,  en  descargant  leurs  chevaus  et  leurs  harnas; 
et  si  ne  sa  voient  en  quel  endroit  d'Engleterre  il  es- 
toient  arrivet,   ou    pooir  d'amis   ou  d'anemis.    Au 
quatrime  jour,  il  se  misent  à  le  voie,  à  l'aventure  de 
Dieu,  comme   cil  qui  avoient  eu  toute  mesaise  de   15 
fain  et  de  froit  par  nuis,  avoecques  les  grandes  paours 
qu'il  avoient  ewes  et  avoient  encores.  Si  chevauciè- 
rent  tant  amont  et  aval  qu'il  trouvèrent  aucuns  petis 
hamelës,  et  puis  apriès  si  trouvèrent  une  grande  ab- 
beye  de  noirs  monnes,  que  on  claimme  Saint  Ay-   20 
mon.    Si  se  herbergièrent  et  rafreschirent  en  ceste 
abbeye  par  trois  jours.   Et   fisent  penser  de  leurs 
chevaus  bien  et  fort,  car  il  en  pensoient  temprement 
avoir  à  faire. 

§  1 2.  Nouvelles  s'espandirent  par  le  pays  tant  que  25 
elles  parvinrent  à  ceulz  par  qui  seureté  et  mandement 
la  ditte  dame  estoit  rapassée.  Si  se  apparillièrent,  dou 
plus  tost  qu'il  peurent,  de  venir  vers  li  et  vers  son 
fil  qui  il  voloient  avoir  à  signeur.  Et  li  premiers  qui 
vint  encontre  lui,  et  qui  plus  grant  confort  donna  à  30 
chiaus  qui  estoient  venu  avoecques  lui,   che   fu  li 

contes  Henrls  de  Lancastre  au  Tors  Col^  qui  fu  frères 
au  conte  Thumas  de  Lancastre  qui  fu  decolës^  si  com 
vous  avés  oy  par  dessus,  et  fu  pères  au  duch  de  Lan- 
castre qui  fu  si  bons  chevaliers  et  si  recommendés, 
5  si  com  vous  pores  oir  en  ceste  hystore,  ains  que  vous 
venés  à  le  conclusion.  Chilz  contes  Henris  de  Lan- 
castre dessus  dis  vint  à  grant  compagnie  de  gens 
d'armes.  Apriès,  tant  d'uns  et  d'autres  vinrent  con- 
tes, barons,  chevaliers  et  escuiers,  à  tout  gens  d'ar- 
10  mes,  qu'il  leur  sambla  bien  qu'il  fuissent  hors  de 
tous  perilz.  Et  tous  les  jours  croissoient  gens  d'armes, 
ensi  qu'il  aloient  avant. 

Si  eurent  conseil  entre  yaus  ma  dame  la  royne,  et 
li  baron,  chevalier  et  escuier,  qui  venu  estoient  en- 
15   contre  li,  que  il  iroient  droit  à  Bristo,  à  tout  leur 
pooir,  là  où  li  rois  se  tenoit  adonc  et  li  Despensier, 
qui  estoit  bonne  ville,  grosse   et  rice  et  fortement 
fremée,  seans  sus  un  bon  port  de  mer.  Et  si  y  a  un 
chastiel  trop  durement  fort,  séant  sus  mer,  si  ques  li 
20   mers  flote  tout  au  tour.  Là  endroit  se  tenoit  li  rois, 
messires    Hues  li  Despensiers,  li  pères,    qui    estoit 
priés  en  l'eage  de  quatre  vins  et  dis  ans,  messires 
Hues,  li  filz,  li  mestres  consillières  le  roy,  qui  tous 
les  mauvais  consaulz  et  mauvais  fais  li  enhortoit,  li 
25   contes  d'Arondiel,  qui  avoit  à  femme  la  fille  monsi- 
gneur  Huon  le  Jone,  et  ossi  pluiseur  chevalier  et  es- 
cuier, qui  repairoient  entours  le  roy  et  entours  le 
court,  ensi  que  gens  d'estat  repairent  volentiers  en- 
tours  leurs  signeurs.  Si  se  misent  ma  dame  la  royne 
30   et  toute  sa  compagnie,  messires  Jehans  de  Haynau, 
chil  conte  et  chil  baron  d'Engleterre  et  leurs  routes, 
au  dit  chemin,  pour  aler  celle  part.  Et  par  toutes  les 

villes  là  où  il  entroient,  on  leur  faisoit  feste  et  hon- 
neur. Et  toutdis  leur  venoient  gens,  à  destre  et  à  se- 
nestre ,  de  tous  costës.  Et  tant  fisent  par  leurs  jour- 
nées qu'il  parvinrent  devant  le  ville  de  Bristo.  Si  le 
assegièrent  à  droit  siège  fait.  5 

§  13.  Li  rois  et  messires  Hues  li  Despensiers  li  filz  se 
tenoient  ou  chastiel.  Li  vielles  messires  Hues  li  pères 
et  li  contes  d'Arondiel  se  tenoient  en  le  ville  de 
Bristo,  et  pluiseur  aultre  qui  estoient  de  leur  acord. 
Quant  cil  aultre  et  cil  de  le  ville  veirent  le  pooir  le  lo 
dame  si  grant  et  si  enforciet,  et  priés  que  toute  En- 
gleterre  estoit  de  leur  acord,  et  veoient  le  péril  et  le 
damage  si  apparant,  il  eurent  conseil  qu'il  se  rende- 
roient  et  le  ville  avoech,  salve  leurs  vies,  leurs  mem- 
bres et  lor  avoir.  Si  envoiièrent  trettier  et  parlemen-  i5 
ter  devers  la  royne  et  son  conseil,  qui  ne  s'i  veurent 
mies  acorder  ensi,  se  la  dessus  ditte  ne  pooit  faire 
dou  dit  monsigneur  Huon  et  dou  conte  d'Arondiel 
sa  volenté  ,  car  pour  yaus  destruire  estoit  elle  là 
venue.  20 

Quant  li  homme  de  le  ville  de  Bristo  veirent  que 
autrement  il  ne  pooient  venir  à  pais  ne  sauver  leurs 
biens  ne  leurs  vies,  au  destroit  il  s'i  acordèrent  et 
ouvrirent  les  portes,  si  ques  ma  dame  la  royne, 
messires  Jehans  de  Haynau  et  tout  li  baron,  cheva-  25 
lier  et  escuier  entrèrent  ens,  et  prisent  leurs  hosteulz 
dedens  la  ville  de  Bristo.  Et  cil  qui  ne  s'i  peurent 
logier,  se  herbergièrent  dehors.  Là  fu  pris  li  dis  mes- 
sires Hues  li  pères,  et  li  contes  d'Arondiel,  et  amené 
par  devant  le  royne,  pour  faire  d'yaus  se  pure  vo-  so 
lente.  Et  ossi  li  furent  amené  li  sien  aultre  jone  en- 

fant,  Jehans  ses  filz  et  ses  deus  fiUètes,  qui  furent  là 
trouvées  en  le  garde  monsigneur  Huon.  De  quoi  la 
dame  eut  grant  joie,  quant  elle  vei  ses  enfans  que 
veus  n'avoit  de  grant  tamps,  et  osbi  eurent  tout  cil 

5  qui  point  n'amoient  les  Despensiers.  Et  s'il  avoient 
grant  joie  entre  yaus,  selonc  ce  pooient  avoir  grant 
duel  li  rois  et  messires  li  Despensiers  li  filz,  qui  es- 
toient  en  ce  fort  chastiel  enclos,  et  qui  veoient  leur 
meschief  si  grant,  qui  leur  couroit  seure  si  apparam- 

10  ment.  Et  veoient  tout  le  pays  tourner  avoecques  le 
royne  et  avoecques  son  ainnet  fil,  et  dreciet  et  es- 
meut  encontre  yaus.  Dont,  se  il  eurent  dolour  et 
paour  et  assés  à  penser,  ce  ne  fait  point  à  demander. 

§  14.  Quant  la  royne  et  tout  li  baron  et  li  aultre 

15  furent  herbergiet  à  leur  aise,  il  assegièrent  le  chastiel, 
au  plus  priés  qu'il  peurent.  Et  puis  fist  la  royne  ra- 
mener monsigneur  Huon  le  Despensier  le  vielle  et  le 
conte  d'Arondiel  devant  son  ainsnet  fil,  et  devant 
tous  les  barons  qui  là  estoient,  et  leur  dist  que  elle 

20  et  ses  filz  leur  feroient  droit  et  loy  et  bon  jugement, 
selonch  leurs  fais  et  leurs  œuvres.  Adonc  respondi 
messires  Hues  et  dist  :  «  Ha  !  dame,  Diex  nous  voelle 
donner  bon  juge  et  bon  jugement;  et  se  nous  ne  le 
poons  avoir  en  ce  siècle,  si  le  nous  doinst  en  Tau- 

25  tre  !  »  Adonc  se  leva  messires  Tliumas  Wage,  bons 
chevaliers,  sages  et  courtois^  qui  estoit  mareschaus 
de  Fost,  et  leur  racompta  tous  leurs  fais  par  escript, 
et  tourna  en  droit  sus  un  viel  chevalier  qui  là  estoit, 
afin  qu'il  raportast  sus  se  feauté  que  à  faire  avoit  de 

30  telz  personnes,  par  jugement,  et  de  telz  fais.  Li  che- 
valiers se  consilla  as  autres  barons  et  chevaliers,  et 

raporta  par  plainne  sieute  que  il  avoient  bien  mort 
desservie,  par  pluiseurs  horribles  fais  qu'il  avoient  là 
endroit  oys  racompter,  et  les  tenoient  pour  vrais  et 
tous  clers.  Et  avoient  desservi _,  par  le  diversité  de 
\eurs  fais,  à  estre  justiciés  en  trois  manières,  c'est  à  5 
savoir,  premiers  traynës,  et  puis  decolés,  apriès  pen- 
dus à  un  gibet.  Tout  en  tel  manière  qu'il  furent  ju- 
giet,  furent  il  tantost  justieiet  par  devant  le  cliastiel 
de  Bristo,  veant  le  roy,  et  veant  le  dit  monsigneur 
Huon  le  fil,  et  tous  ceulz  de  laiens  qui  grant  despit  lO 
en  eurent.  Et  puet  çascuns  savoir  que  il  estoient  à 
grant  meschief  de  euer.  Geste  justice  fu  faite  l'an  de 
grasce  mil  trois  cens  vingt  et  six,  le  jour  saint  Denis, 
en  octembre. 

§  15.  Apriès  ce  que  ceste  justice  fu  faite,  si  com   15 
vous  avés  oy,  li  rois  et  messires  Hues  li  Despensiers,  qui 
se  veoient  assegiet  à  tèle  angousse  et  à  tel  meschief, 
et  ne  savoient  nul  confort  qui  leur  peuist  là  endroit 
de  nulle  part  venir,  se  misent  à  une  matinée,  entre 
yaus  deus,  à  peu  de  mesnie,  en  un  petit  batiel,  en   20 
mer,  par  derrière  le  chastiel,  pour  aler  ou  royaume 
de  Galles,  s'il  peuissent,  comme  cil  qui  volentiers  se 
fuissent  sauvé.  Mais  Diex  ne  le  volt  mies  souffrir, 
car  leurs  pechiés  les  encombra.    Si  lor  avint  grant 
merveille  et  grant  miracle,  car  il  furent  onze  jours   25 
tous  plains  en  ce  batelet,   et  s'efforçoient  de  nagier 
tant  qu'il  pooient,  mais  il  ne  pooient  si  lonch  nagier 
que  tous  Jes  jours  li  vens,  qui  leur  estoit  contraires 
par  le  volenté  de  Dieu,  les  ramenoit  çascun  jour, 
une  fois  ou  deus,  à  mains  de  le  quarte  partie  d'une   30 
liewe  priés  dou  dit  chastiel  dont  il  estoient  parti;  si 

ques  tous  les  jours  les  veoient  bien  cil  de  l'ost  le 
royne. 

Au  daarrain^  avint  que  messires  Henris  de  Byau- 
mont,  filz  au  viseonle  de  ByaumoDt  en  Englelerre, 

5  entra  en  une  barge,  et  ossi  avoec  lui  aucuns  compa- 
gnons, et  se  fist  nagier  devers  ceulz,  et  nagièrent 
tant  et  si  fort  que  onques  li  maronnier  le  roy  ne 
peurent  tant  fuir  devant  yaus  que  finablement  il  ne 
fuissent  rataint,  et  pris  à  tout  leur  batiel,  et  ramenet 

10  en  le  ville  de  Bristo,  et  livrés  à  ma  dame  la  royne  et 
à  son  fil  comme  prisonniers,  qui  moult  en  eurent 
grant  [joye*],  et  ossi  eurent  tout  li  aultre,  et  à  bonne 
cause,  car  il  avoient  acomplit  et  achievet  leur  désir, 
à  Tayde  de  Dieu,  tout  à  leur  plaisir. 

15  §  "1 6.  Ensi  reconquist  la  ditte  royne  tout  le  royaume 
d'Engleterre  pour  son  ainsné  fil,  sour  le  confort  et 
conduit  de  monsigneur  Jehan  de  Haynau  et  de  se 
compagnie.  Par  quoi  ilz  et  tout  si  compagnon,  qui 
en  ce  voiage  furent  avoech  lui,    furent  tous   tenus 

20  pour  preus,  par  le  raison  de  le  haute  emprise  que 
fait  avoient.  Car  il  ne  furent  tout  complet,  quant  il 
entrèrent  en  mer  à  Dourdresch,  si  com  vous  avës  oy, 
que  trois  cens  armeures  de  fier,  qui  fisent  si  hardie 
entrepresure,  pour  Famour  de  le  ditte  royne,  comme 

25  d'entrer  en  naves  et  passer  mer  à  si  peu  de  gens, 
pour  conquerre  tel  royaume  comme  est  Engleterre, 
maugré  le  propre  roy  et  tous  ses  aidans. 

§  17.  Ensi  com  vous  avës  oy,  fu  celle  haute  et  har- 

1.  Ms.  de  Gaigiiières,  1'°  8.  --Ms.  6^77,  f^  12  (lacune). 

die  emprise  achievée;  et  reconquist  ma  dame  la  royne 
Ysabiel  tout  son  estât,  par  le  confort  et  conduit  del 
gentil  chevalier  monsigneur  Jehan  de  Haynau  et  de 
ses  compagnons,  et  mist  à  destruction  ses  ennemis. 
Et  fu  pris  li  rois  meismes  par  tèle  mescheance  et  5 
fortune  que  vous  poés  entendre.  Dont  tous  li  pays 
communalment  eut  grant  joie,  hors  mis  aucuns  qui 
estoient  de  le  faveur  le  dit  monsigneur  Huon  le  Des- 
pensier.  Quant  li  rois  et  li  dis  messires  Hues  li 
Despensiers  furent  amené  à  Bristo  par  le  dessus  dit  lo 
monsigneur  Henri  de  Byaumont,  li  rois  fu  envoiiés, 
par  le  conseil  de  tous  les  barons  et  les  chevaliers, 
en  s  ou  fort  chastiel  de  Bercler,  séant  sus  le  grosse 
rivière  de  Saverne,  et  recommendés  au  signeur  dou 
dit  chastiel  de  Bercler  que  il  en  fesist  bonne  garde;  15 
et  il  dist  que  ossi  feroit  il;  et  fu  ordonné  à  lui  ser- 
vir et  garder  bien  et  honnestement,  et  gens  d'estat 
entours  lui,  qui  bien  savoient  que  on  en  devoit  faire, 
mais  point  ne  le  dévoient  laissier  partir  dou  pour- 
pris.  Ensi  fu  il  enjoint  et  commandé.  Et  li  dis  mes-  20 
sires  Hues  fu  tantost  livrés  à  monsigneur  Thumas 
Wage,  mareschal  de  Thost. 

Apriès  cou,  se  partirent  la  royne  et  toute  son  host 
pour  venir  droit  à  Londres,  qui  est  li  chiés  d'Engle- 
terre,  et  se  misent  au  chemin.  Li  dis  messires  Thu-  25 
mas  Wage  fîst  bien  et  fort  loiier  monsigneur  Huon 
le  Despensier  sour  le  plus  petit  magre  et  chetif  che- 
val qu'il  pot  trouver,  et  li  fist  faire  à  viestir  un  ta- 
bar  et  afubler  par  dessus  son  abit  le  dit  tabar,  semet 
de  telz  armeures  qu'il  soloit  porter,  et  le  faisoit  ensi  30 
mener  par  dérision  apriès  le  route  et  le  conroi  le 
royne,  par  toutes  les  villes  où  il  dévoient  passer,  à 

1  —  3 

trompes^  à  trompètes  et  flahutes,  pour  lui  faire  plus 
grant  despit,  tant  qu'il  vinrent  à  Harfort,  une  bonne 
cité.  Là  fu  la  royne  moult  reveramment  recheue  et 
à  grant  solennité^  et  toute  li  compagnie  ossi.  Et  tint 
5  là  sa  feste  de  le  Toussains  moult  grande  et  moult 
bien  estofFé[e],  pour  Pamour  de  son  fil  et  des  signeurs 
estragniers  qui  estoient  avoecques  lui. 

§  18.  Quant  li  feste  fu  passée,  li  dis  messires  Hues 
qui  point  n'estoit  amés,  là  endroit  fu  amenés  par  de- 

10  vant  le  royne  et  tous  les  barons  et  chevaliers,  qui  là 
estoient  assamblet.  Là  li  furent  recordet  tout  si  fet 
par  escript,  que  onques  ne  dist  riens  à  Pencontre  :  si 
ques  là  endroit  il  fu  jugiés,  par  plainne  sieute,  de 
tous  les  barons  et  chevaliers,  à  mort,  et  à  justicier, 

15  en  tel  manière  com  vous  orés.  Premièrement,  il  fu 
traynés  sour  un  bahut,  à  trompes  et  à  trompètes,  par 
toute  la  ville  de  Harfort,  de  rue  en  rue.  Et  puis  fu 
amenés  en  une  grant  place,  en  le  ville,  là  où  tous  li 
peuples  estoit  assamblés.  Là  endroit  fu  il  loiiés  haut 

20  sus  une  eschielle,  si  ques  çascuns,  petis  et  grans,  le 
pooient  veoir.  Et  avoit  on  fait  en  le  ditte  place  un 
grant  feu.  Quant  il  fut  ensi  loiiés,  on  li  copa  tout 
premiers  le  vit  et  les  coulles,  par  tant  qu'il  estoit 
hérites  et  sodomites,  ensi  que  on  disoit  meismement 

25  del  roy.  Et  pour  ce  avoit  decaciet  li  rois  la  royne 
ensus  de  lui  et  par  son  enhort.  Quant  li  vis  et  les 
coulles  li  furent  coppées,  on  les  getta  ou  feu,  et  fu- 
rent arses.  Apriès,  on  li  fendi  le  ventre,  et  li  osta  on 
tout  le  coer  et  le  coraille,  et  le  getta  on  ou  feu  pour 

30  ardoir,  par  tant  qu'il  estoit  faulz  de  coer  et  traittes, 
et  que,  par  son  traitte  conseil  et  enhort,  li  rois  avoit 

honni  son  royaume  et  mis  à  meschief,  et  avoit  fait 
deeoler  les  plus  grans  barons  d'Engleterre,  par  les 
quels  li  royaumes  devoit  estre  soustenus  et  defFendus. 
Et  avoech  ce  il  avoit  si  enhortet  le  roy  qu'il  ne  pooit 
ou  ne  voloit  veoir  la  roy  ne  sa  femme,  ne  son  ains-  5 
net  fil,  qui  devoit  estre  leurs  sires;  ains  les  avoit  de- 
eaciës,  par  doubtance  de  leurs  corps,  hors  dou 
royaume.  Apriès,  quant  li  dis  messires  Hues  fu  ensi 
atournés,  comme  dit  est,  on  li  coppa  le  teste,  et  fu 
envoiie  en  le  chité  de  Londres;  et  puis  fu  il  decopés  lo 
en  quatre  quartiers.  Et  furent  tantost  envoiiet  as  qua- 
tre milleurs  cités  d'Engleterre  apriès  Londres. 

§  19.  Apriès  ceste  justice  faite,  si  com  vous  avés  oy, 
la  royne  et  tout  li  signeur,  et  grant  fuison  dou  com- 
mun dou  pays,  se  misent  au  chemin  vers  Londres,  et  15 
fisent  tant  par  leurs  petites  journées  qu'il  y  parvin- 
rent à  grant  compagnie.  Et  issirent  communément 
tout  cil  de  Londres,  grans  et  petis,  encontre  le  royne 
et  son  ainsnet  fil,  qui  devoit  estre  leurs  drois  sires, 
et  lor  fisent  grant  feste  et  grant  reverense,  et  à  toute  20 
leur  compagnie  ossi.  Et  donnèrent  cil  de  Londres 
grans  dons  à  le  ditte  royne,  et  à  ceulz  là  où  il  leur 
sambloit  mieus  emploiiet. 

Quant  il  furent  ensi  receu  et  si  grandement  fes- 
tiiet,  si  que  dit  est,  et  il  eurent  là  séjourné  environ  25 
quinze  jours,  li  compagnon  qui  passet  estoient  avoech 
monsigneur  Jehan  de  Haynau,  eurent  grant  talent  de 
retourner  cescuns  en  se  contrée,  car  il  leur  sambloit 
qu'il  avoient  bien  fait  le  besongne  et  acquis  grant 
honneur,  si  qu'il  avoient.  Si  prisent  congiet  à  ma  30 
dame  la  royne  et  as  signeurs  dou  pays.  Ma  dame  la 

royne  et  li  signeur  leur  priièrent  assés  de  demorer 
eneores  un  petit  de  tamps^  pour  veoir  que  on  vor- 
roit  faire  dou  roy,  qui  en  prison  estoit,  ensi  que  oy 
avés;  mais  il  avoient  si  grant  désir  de  retourner  ces- 
5  cuns  en  se  maison  que  priière  n'i  valu  riens.  Quant 
la  royne  et  ses  consaulz  veirent  chou,  il  priièrent  de 
coste  à  monsigneur  Jehan  de  Haynau  qu'il  vosist 
eneores  demorer  jusques  apriès  le  Noël,  et  qu'il  de- 
tenist  de  ses  compagnons  avoech  lui  ceulz  qu'il  en 

10  poroit  détenir.  Li  gentils  chevaliers  ne  volt  mies 
laissier  à  parfaire  sen  service,  et  otria  courtoisement 
le  demorer  jusques  à  le  volenté  de  ma  dame  le  royne. 
Si  détint  de  ses  compagnons  ce  qu'il  en  peut  déte- 
nir ;  mais  petit  fu,  car  li  aultre  ne  vorrent  nullement 

15  demorer,  dont  il  fu  moult  courouciés.  Toutes  fois, 
quant  la  royne  et  ses  consaulz  veirent  que  cil  com- 
pagnon ne  voloient  demorer  pour  nulle  priière,  il 
leur  fisent  toute  l'onneur  et  le  reverense  qu'il  peu- 
rent.  Et  leur  fist  la  royne  donner  grant  argent  pour 

20  leurs  frès  et  pour  leur  service,  et  grans  joiaus,  et 
cescun  selonch  son  estât,  si  grandement  que  tout 
s'en  tinrent  à  bien  content.  Et  avoech  ce  elle  leur 
fist  rendre  l'estimation  de  leurs  chevaus  qu'il  vor- 
rent laissier,  si  haut  que  cescuns  voloit  estimer  les 

25  siens,  sans  débat  et  sans  dire  ne  trop  ne  peu.  Et 
tout  furent  paiiet  en  deniers  appareilliës. 

Si  demora  messires  Jehans  de  Haynau,  à  le  priière 
de  le  royne,  à  petite  maisnie  et  à  peu  de  compa- 
gnons, entre  les  Englès  qui  li  faisoient  toutdis  toute 

30  l'onneur  et  le  compagnie  qu'il  pooient.  Ossi  faisoient 
les  dames  dou  pays,  dont  il  y  avoit  grant  fuison, 
contesses  et  autres  grandes  et  gentilz  dames  et  pu- 

celles^  qui  venues  estoient  eompagnier  ma  dame  la 
royne,  et  venoient  de  jour  en  jour,  car  il  leur  sam- 
bloit  que  li  genlilz  chevaliers  Teuist  bien  deservi,  si 
com  il  a  voit. 

§  20 .  Apriès  ce  que  li  plus  des  compagnons  de  Hay-     5 
nau  se  furent  parti  et  li  sires  de  Byaumont  demorés, 
la  royne  d'Engleterre  donna  congiet  as  gens  de  son 
pays^  que  çascuns  s'en  ralast  à  se  maison  et  en  ses 
besongnes,  hors  mis  aucuns  barons  et  chevaliers  que 
elle  détint  pour  lui  consillier;  et  lor  commanda  que   lo 
tout  revenissent  à  Londres,  au  jour  dou  Noël,  à  une 
grant  court  que  elle  voloit  tenir.  Et  tout  cil  qui  se 
partirent  li  eurent  en  couvent,  et  encores  pluiseur 
autre  à  qui  la  feste  fu  mandée.  Quant  ce  vint  au 
Noël,  elle  tint  une  grant  court,  ensi  que  elle  l'a  voit   15 
dit.  Et  y  vinrent  tout  li  conte,  baron  et  chevalier  et 
tout  li  noble  d'Engleterre,  et  li  prélat  et  li  consaulz 
des  bonnes  villes.  A  ceste  feste  et  à  cesle  assamblée 
fu  ordonné,  par  tant  que  li  pays  ne  pooit  longement 
demorer  sans  signeur,  que  on  metteroit  en  escript   20 
tous  les  fais  et  les  oevres,  que  li  rois  qui  en  prison 
estoit  avoit  fait  par  mauvais  conseil,  et  tous  ses  usa- 
ges et  ses  mauvais  maintiens,  et  comment  il  avoit 
gouvrenet  son  pays,  par  quoi  on  le  peuist  lire,  en 
plain  palais,  par  devant  tout  le  pays,   et  que  li  sage   2^ 
dou  pays  peuissent  sur  ce  prendre  bon  avis  et  acord 
comment  et  par  cui  li  pays  seroit  gouvrenés  de  donc 
en  avant.  Ensi  que  ordonné  fu,  il  fu  fait.   Et  quant 
tout  li  cas  et  li  fait,  que  li  rois  avoit  fais  et  consen- 
tis à  faire,  et  tout  si  maintien  et  si  usage  furent  leu   30 
et  bien  entendu,  li  baron  et  U  chevalier  et  tous  li 

consaulz  dou  pays  se  Irairent  ensamble  à  conseil.  Et 
se  acordèrent  li  plus  sain  ne  partie^  et  meismement  li 
grant  baron  et  li  noble  avoeeh  les  consaulz  des  bon- 
nes villes,  selonch  ce  que  il  avoient  là  oy  lire,  et 
5  qu'il  en  savoient  le  plus  grant  partie  de  ces  fais  et 
de  ces  maintiens,  de  certain  et  par  pure  vérité.  Et 
dirent  que  telz  bons  n'estoit  mies  dignes  de  jamais 
porter  couronne,  ne  d'avoir  nom  de  roy.  Mais  il  s'a- 
cordèrent  à  che  que  ses  ainnës  fîlz,   qui  estoit  ses 

10  drois  hoirs,  fust  couronnés  et  tantost  ou  lieu  dou 
père,  mais  que  il  presist  bon  conseil  et  sage  entours 
lui  et  feable,  par  quoi  li  royaumes  et  li  pays  fust,  de 
donc  en  avant,  mieus  gouvrenés  que  esté  n'avoit  ;  et 
que  li  pères  fust  bien  gardés  et  honnestement  tenus, 

15   tant  que  vivre  poroit,  selonch  son  estât. 

§  21 .  Ensi  que  acordé  fu  par  les  plus  haus  barons 
et  par  les  consaulz  des  bonnes  villes,  fu  il  fait.  Et  fu 
adonc  couronnés  de  couronne  royal,  ens  ou  palais  de 
Wesmoustier,  dalés  Londres,  li  jones  rois  Edowars, 

20  qui  tant  fu  de  puis  ewireus  et  fortunés  en  armes.  Ce 
fu  Tan  de  grasce  Nostre  Signeur  mil  trois  cens  vingt 
et  sis,  le  jour  dou  Noël.  Et  pooit  avoir  adonc  envi- 
ron seize  ans;  il  les  eut  à  le  Conversion  saint  Pol.  Et 
là  fu  très  grandement  servis  et  honnourés  li  gentilz 

25  chevaliers  messires  Jehans  de  Haynau  de  tous  les 
princes  et  de  tous  les  nobles  et  non  nobles  dou  pays. 
Et  là  [lui*]  furent  donnet  grans  joiaus  et  très  rices, 
et  à  tous  les  compagnons  qui  demoret  estoient  dalés 
lui.  Et  demora  de  puis  il  et  si  compagnon,  en  gran- 

1.  Ms.  de  Gaignières,  f"  9.  —  Ms.  6477,  f"  Ik  (lacune). 

des  festes  et  en  grans  solas  des  signeurs  et  des  da- 
mes qui  là  estoient^  jusques  au  jour  des  Trois  Rois 
que  il  oy  dire  que  li  rois  de  Behagne,  li  contes  de 
Haynau^  ses  frères^  et  grant  plenté  de  signeurs  de 
France  se  ordonnoient^  pour  estre  à  Condet  sour  Es-  5 
caut^  à  un  tournoi  qui  là  estoit  criés. 

Adonc  ne  volt  messires  Jehans  de  Haynau  plus 
demorer,  pour  priière  que  on  li  peuist  faire,  pour  le 
grant  désir  qu'il  avoit  de  venir  à  ce  tournoi,  et  de 
veir  son  gentil  frère,  le  conte  de  Haynau,  et  les  aul-    lo 
très  signeurs  qui  là  dévoient  estre,  et  especialment 
le  plus  noble  et  le  plus  gentil  roy  en  larghèce  qui 
regnast  à  ce  temps,  le  gentil  roy  Charlon  de  Beha- 
gne.  Quant  li  jones  rois  Edowars,  ma  dame  la  royne 
sa  mère  et  li  baron,  qui  là  estoient,  veirent  que  il  ne   15 
voloit  plus  demorer,  et  que  priière  ne  pooit  valoir, 
il  li  donnèrent  congiet  moult  à  en  vis.  Se  li  donna  li 
jones  rois,  par  le  conseil  de  ma  dame  sa  mère,  qua- 
tre cens  mars  d'estrelins,  un  estrelin  pour  un  denir, 
de  rente,  hyretablement,  à  tenir  de  lui  en  fief,  et  à   20 
paiier  çascun  an  en  le  ville  de  Bruges.  Et  donna  en- 
cores  à  Phelippe  de  Castiaus,  son  mestre  escuier  et 
son  souverain  consilleur,  cent  mars  de  rente  à  Fes- 
trelin,  et  ensi  à  paiier  d'an  en  an  que  dit  est.  Et  li 
fist  avoech  ce  délivrer  grant  somme  d'estrelins,  pour  25 
paiier  les  frès  de  lui  et  de  toute  se  compagnie,  pour 
revenir  en  leur  pays.  Et  le  fist  conduire,  à  grant 
compagnie  de  chevaliers,  jusques  à  Douvres;  et  li  fist 
apparillier  et  délivrer  tout  son  passage.  Et  les  dames 
meismes,  la  contesse  de  Garanes,  qui  estoit  suer  au   30 
conte  de  Bar,  et  aucunes  des  aultres  dames  li  donnè- 
rent grant  fuison  de  biaus  jeuiaus  et  riches  au  départir. 

Quant  li  dis  messires  Jehans  de  Haynau  et  se  com- 
pagnie furent  venu  à  Douvres^  il  montèrent  tantost 
en  naves  pour  passer  oultre,  pour  le  désir  qu'il 
avoient  de  venir  à  temps  et  à  point  à  ce  tournoy, 
5  qui  devoit  estre  à  Condet.  Et  en  mena  avoech  lui 
quinze  jones  et  preus  chevaliers  d'Engleterre,  pour 
estre  à  ce  tournoy  avoech  lui,  et  pour  yaus  acointier 
as  signeurs  et  as  compagnons  qui  là  dévoient  estre. 
Si  leur  fist  toute  Tonneur  et  le  compagnie  qu'il  peut, 
10  et  tourniièrent  deus  fois  celle  saison  à  Condet,  puis 
qu'il  furent  venu.  Or,  me  voel  taire  de  monsigneur 
Jehan  de  Haynau  jusques  à  tant  que  poins  sera,  et 
revenrai  au  jone  roy  Edouwart  d'Engleterre. 

§  22.  Apriès  chou  que  messires  Jehans  de  Haynau  se 
15  fu  partis  dou  jone  roi  et  de  ma  dame  sa  mère,  li  dis 
rois  et  la  royne  gouvrenèrent  le  pays  par  le  conseil 
dou  conte  de  Kent,  oncle  au  dit  roy,  et  par  le  con- 
seil ossi  monsigneur  Rogier  de  Mortemer,  qui  tenoit 
grant  terre  en  Engleterre  bien  siept  mille  livrées  de 
20  revenue,  un  estrelin  pour  un  denir.  Et  avoient 
tout  doi  esté  bani  et  escaciet  hors  d'Engleterre  avoec 
le  royne  et  le  dit  roy,  si  com  avés  oy.  Et  usèrent 
ossi  assés  par  le  conseil  de  monsigneur  Thumas 
Wage,  et  [par  le  conseil  de  plusieurs  autres  *]  que  on 
25  tenoit  les  plus  sages  dou  royaume,  comment  que 
aucun  aultre  en  euissent  envie.  Car  on  dist  ensi  que 
envie  ne  poet  morir  en  Engleterre.  Ossi  règne  elle  et 
voet  régner  en  pluiseurs  aultres  pays.  Ensi  passa  li 
yviers  et  li  quaresmes  jusques  à  Pasques.  Et  furent  li 

1.  Ms.  de  Gaignières,  fo  9  v».  —  Ms.  6477,  f»  15  (lacune). 

rois,  ma  dame  se  mère  et  li  pays  tous  en  pais,  che 
terme. 

Avilit  que  li  rois  Robers  d'Escoee,  qui  avoit  esté 
moult  preus,  et  qui  moult  avoit  souffert  contre  les 
Englès,  et  moult  de  fois  avoit  esté  decaciés  et  des-  5 
confis  au  tamps  le  bon  roy  Edowart,  tayon  à  ce  jone 
roy  Edowart,  estoit  devenus  moult  vieux  et  malades 
de  le  grosse  maladie,  ce  disoit  on.  Quant  il  sceut  les 
avenues  d'Engleterre,  comment  li  rois  avoit  esté  pris 
et  desposés  de  se  couronne,  et  ses  consaulz  justiciés  lo 
et  mis  à  destruction,  si  com  vous  avés  oy,  il  se 
pourpensa  qu'il  defïieroit  ce  jone  roi;  car,  par  tant 
qu'il  estoit  jones  et  que  li  baron  del  royaume  n'es- 
toient  mies  bien  d'acord,  si  com  il  cuidoit,  et  que 
on  li  avoit  fait  entendant  par  aventure  de  par  au-  15 
cuns  des  ennemis  et  dou  linage  les  Despensiers,  il 
poroit  bien  faire  se  besongne  et  conquerre  partie 
d'Engleterre.  Ensi  qu'il  le  pensa,  il  le  fist;  et,  envi- 
ron Pasques,  l'an  mil  trois  cens  vingt  et  sept,  fist  il 
defïiier  le  jone  roy  Edouwart  et  tout  le  pays,  et  leur  20 
manda  qu'il  enteroit  ens  ou  pays  et  gasteroit  et  ar- 
deroit  ossi  avant  qu'il  avoit  fait  autre  fois,  dou  tamps 
que  li  desconfiture  fu  au  chastiel  de  Struvelin,  où  li 
Englès  rechurent  si  grant  damage. 

§  23.  Quant  li  jones  rois  se  senti  deffiiés  et  ses  con-  25 
saulz  ossi,  il  le  fisent  savoir  par  tout  le  royaume  et 
commander  que  tout  noble  et  non  noble  fuissent  ap- 
parellié  cescuns  selonch  son  estât,  et  venist  çascuns 
à  tout  son  pooir  au  jour  de  l'Ascension  apriès  ensie- 
want  à  Evruich,  une  bonne  cité  qui  siet  ou  north.  30 
Et  envoia  devant  grant  fuison  de  gens  d'armes  pour 

garder  les  frontières  par  devers  Escoce.  Et  puis  en- 
voia  grans  messages  par  devers  monsigneur  Jehan  de 
Haynau^  en  priant  moult  affectueusement  qu'il  le 
vosist  venir  secourir  et  tenir  compagnie  à  ce  besoing, 
5  et  que  il  vosist  estre  dalés  lui  à  Evruich,  au  jour  de 
l'Ascension,  à  tout  tel  compagnie  qu'il  poroit  avoir 
de  gens  d'armes.  Quant  li  sires  de  Byaumont  oy  che 
mandement,  il  envoia  ses  lettres  et  ses  messages  par 
tout  là  où  il  cuidoit  recouvrer  de  bons  compagnons, 

10  en  Flandres,  en  Haynau,  en  Braibant  et  en  Hasbaing; 
et  leur  prioit,  si  acertes  qu'il  pooit,  que  cescuns  le 
vosist  siewir,  au  mieus  montés  et  apparilliés  qu'il 
poroit,  devers  Wissant,  pour  passer  oultre  en  Engle- 
terre.  Cescuns  le  sievi  volentiers  selonc  son  pooir, 

15  chil  qui  furent  mandet  et  moult  d'aultre  qui  ne  fu- 
rent point  mandet,  pour  tant  que  cescuns  cuidoit 
raporter  otant  d'argent  que  li  aultre  avoient  raportet, 
qui  avoient  estet  en  l'autre  chevaucie  en  Engleterre 
avoech  lui  :  si  ques,  avant  que  li  sires  de  Byaumont 

20  venist  à  Wissant,  il  eut  assës  plus  de  gens  qu'il  ne 
cuidoit  avoir,  mais  tous  les  rechut  liement  et  leur 
fist  grant  chière. 

Quant  il  et  se  compagnie  furent  venu  à  Wissant, 
il  trouvèrent  les  naves  et  les  vaissiaus  tous  prés  que 

25  on  leur  avoit  amenet  d'Engleterre,  et  misent  eus  au 
plus  tost  qu'il  peurent  chevaus  et  harnas,  et  passè- 
rent oultre  et  vinrent  à  Douvres.  Et  ne  cessèrent  de 
chevaucier  ne  d'errer  de  jour  en  jour  tant  qu'il  vin- 
rent, à  trois  jours  priés  de  le  Pentecouste,  à  le  bonne 

30  cité  de  Evruich,  là  où  li  rois  et  ma  dame  sa  mère 
estoient  et  grant  plenté  de  grans  barons,  pour  le 
jone  roy  consillier  et  compagnier.  Et  attendoient  là 

endroit  la  venue  de  monsigneur  Jehan  de  Haynau  et 
de  se  compagnie.  Et  ossi  attendoient  il  que  toutes  les 
gens  d'armes,  li  arcier  et  les  communes  gens  des 
bonnes  villes  et  des  villiaus  fuissent  oultre  passet.  Et 
ensi  qu'il  venoient  par  grans  routes,  on  les  faisoit  5 
logier  es  villages,  à  deus  liewes  priés  ou  trois  de 
Evruich,  et  là  environ  sus  le  plat  pays,  et  les  faisoit 
on  oultre  passer  par  devers  les  frontières. 

§  24.  Droit  à  ce  point,  vint  à  Evruich  messires  Je- 
hans  de  Haynau  dessus  dis  et  se  compagnie.  Si  furent  10 
bien  venut  et  grandement  festiiet  dou  jone  roy,  de 
ma  dame  la  mère  et  de  tous  les  barons.  Et  leur  fist  on 
livrer  le  plus  biel  fourbourch  de  le  cité,  pour  yaus 
herbergier  entirement  sans  nul  entredeus.  Et  fu  déli- 
vrée à  monsigneur  Jehan  de  Haynau  une  abbeye  de  15 
blans  monnes,  pour  son  corps  et  pour  son  tinel  tenir. 

En  le  compagnie  dou  dit  chevalier  vinrent,  dou 
pays  de  Haynau,  li  sires  d'Enghien  qui  estoit  appel- 
lés  messires  Gantiers,  li  sires  d'Antoing,  messires 
Henris,  li  sires  de  Fagnuelles,  messires  Fastrés  dou  20 
Rues,  messires  Robers  de  Bailluel  et  messires  Guil- 
laumes  de  Bailloel,  ses  frères,  li  sires  de  Havrech, 
cliastellains  de  Mon  s,  messires  Alars  de  Brifuel,  messi- 
res Fastrés  de  Brifuel,  messires  Mikieus  de  Ligne,  mes- 
sires Jehans  de  Montegni  li  jones  et  ses  frères,  mes-  25 
sires  Sausses  de  Boussoit,  li  sires  de  Gommegnies, 
messires  Perchevaus  de  Semeries,  li  sires  de  Floion. 

Dou  pays  de  Flandres  y  vinrent  messires  Hectors 
Villains,  messires  Jehans  de  Rodes,  messires  Wau- 
flars  de  Ghistelles,   messires  Guillaumes  de  Strates,    30 
messires  Gossuins  de  Le  Muele  et  pluiseur  aultre. 

Dou  pays  de  Braibant  y  vinrent  li  sires  de  Dufïle, 
messires  Thieris  de  Wallecourt^  messires  Rasses  de 
Grés,  messires  Jehans  de  Casebèke,  messires  Jehans 
Pili[s]re,  messires  Gilles  de  Coterebbe,  li  troi  frère  de 

5   Harlebèke,  messires  Gantiers  de  Hoteberge  et  plui- 
seur  aultre. 

Des  Hesbegnons  y  vinrent  messires  Jehans  li  Biaus 
et  messires  Henris  ses  frères^  messires  Godefrois  de 
Le  Capelle,  messires  Hues  [d'Ohay  *]  et  messires  Je- 

10  bans  de  Libines,  messires  Lambers  [d'Oppey*],  mes- 
sires Gillebers  de  Hers. 

Et  si  y  vinrent  aucun  chevalier  de  Cambresis  et 
d'Artois  de  leur  volenté^  pour  leurs  corps  avancier, 
tant  que  li  dis  messires  Jehans  de  Haynau  eut  bien 

15  en  se  compagnie  cinq  cens  armeures  de  fier,  tous 
bien  estofFés  et  bien  montés. 

Apriès  ens  es  festes  de  le  Pentecouste,  vinrent 
messires  Guillaumes  de  Jullers,  qui  puis  fu  dus  de 
Jullers  apriès  le  dechiès  de    son   père,   et  messires 

20  Thieris  de  Heinsberge  qui  puis  fu  contes  de  Los,  à 
belle  route,  et  tout  pour  faire  compagnie  au  gentil 
chevalier  dessus  dit. 

§  25.  Li  joncs  rois  d'Engleterre,  pour  miex  festiier 
ces  signeurs  et  toute  leur  compagnie,  tint  une  grande 
25  court  au  jour  de  le  Trinité,  à  le  maison  des  Frères 
Meneurs,  là  où  il  et  ma  dame  sa  mère  estoient  her- 
bergiet.  Et  tenoient  leur  tinel,  cescuns  par  li,  c'est  à 
savoir  li  rois  de  ses  chevaliers,  et  la  royne  de  ses  da- 


1.  Ms.  d'Amiens,  f»  6  v».  —  Ms.  6477,  f»  16  :  <(  de  Hay.  » 

2.  Ms.  de  J.  Le  Bel,  f"  Ik  v».  —  Ms.  6^*77,  fo  16  :  «  dou  Pelz.  > 

mes,  dont  elle  avoit  grant  fuison  en  se  compagnie. 
A  celle  court,  eut  bien  li  rois  six  cens  chevaliers, 
seans  en  salle  et  en  Fenclostre.  Et  y  eut  à  ce  jour 
fais   quinze    nouviaus   chevaliers.    Et    ma  dame    la 
royne  tint  sa  court  ou  dortoir;  et  eut  bien  seans  à     5 
table  soixante  dames  que  elle  avoit  priies  et  man- 
dées, pour  mix  festiier  le  dit  monsigneur  Jehan  de 
Haynau  et  ces  aultres  signeurs.   Là  peut  on  veoir 
grant  noblèce  de  bien  servir  de  grant  plenté  de  mes 
et  d'entremès  estragnes  et  si  desghisës,  que  on  ne   10 
les  poroit  deviser.  Là  peut  on  veoir  dames  noble- 
ment parées  et  richement  achemées,  qui  euist  loisir. 
Mais  adonc  ne  peut   on  avoir  loisir  ne  lieu  de 
danser,  ne  de  plus  festiier.  Car,  tantost  apriès  dis- 
ner,   uns  grans  hustins  commença  entre   les  Hay-    15 
nuiers  garçons  et  les  arciers  d'Engleterre,  qui  entre 
yaus   estoient  herbegiet,  en  Pocquison  dou  jeu  de 
dés,  de  quoi  grans  mauls  vint,  si  com  vous  orés. 
Car  ensi  que  cil  garçon  se  combatoient  à  aucuns  de 
ces  Englès,  tout  li  aultre   arcier  qui  estoient  en  le   20 
ville,   et  cil  qui   s'estoient  herbegiet  en  celi  four- 
bourch  entre  les  Haynuiers,  furent  tantost  ensambie 
à  tous  leurs  ars  apparilliés,  et  se  boutèrent  ou  hahai, 
et  navrèrent  à  ce  commencement  tout  plain  des  gar- 
çons des  Haynuiers  :  si  les  convint  retraire  en  leurs   25 
hostelz.  Li  plus  des  chevaliers  et  de  leurs  mestres 
estoient  encores  à  court,  qui  de  ce  ne  sa  voient  riens. 
Et  tantost  qu'il  oirent  nouvelles  de  ce  hustin,  il  se 
traisent  au  plus  tost  qu'il  peurent,  cescuns  vers  son 
lîostel,  qui  peut  ens  entrer.  Et  qui  n'i  peut  entrer,    30 
il  le  convint  demorer  dehors  en  grant  péril.  Car  cil 
archier,  qui  estoient  bien  doi  mille,  avoient  le  dya- 

ble  ou  corps  et  trai[oi*]ent  despersement,  pour  tous 
tuer,  signeurs  et  variés. 

Et  veult  on  dire  et  supposer  que  c'estoit  tous  fais, 
avises  et  pourparlés  de  aucuns  des  amis  les  Despen- 
5  siers  et  le  conte  d'Arondiel,  qui  avoient  esté  mis  à 
fin  par  monsigneur  Jehan  de  Haynau,  si  com  vous 
avés  chi  dessus  oy  recorder.  Si  s'en  voloient  contre- 
vengier  as  Haynuiers,  et  meismement  à  monsi- 
gneur Jehan  de  Haynau,  se  il  peuissent;  et  bien  s'en 

10  misent  en  painne,  si  com  vous  orës.  Car  encores  li 
Englès  et  les  Englesses,  de  qui  li  hostel  estoient, 
clooient  et  baroient  leurs  huis  et  leurs  fenestres  au 
devant  des  Haynuiers,  et  ne  les  laissoient  ens  ren- 
trer. Toutes  fois,  il  en  y  eut  aucuns  qui  y  rentrè- 

15  rent  par  derrière  leurs  hosteulz,  et  s'armèrent  moult 
vistement.  Quant  il  furent  armet,  il  n'osèrent  issir 
hors  par  devant  pour  les  saiettes;  ains  issirent  hors 
par  derrière,  par  les  courtilz,  et  rompirent  les  enclos 
et  les  paufis.  Et  attendirent  li  uns  l'autre,  en  une 

20  place  qui  là  estoit,  tant  qu'il  furent  bien  cent  ou 
plus,  tout  armet,  et  bien  otant  tous  desarmet,  qui 
ne  pooient  rentrer  en  leurs  hostelz. 

Quant  cil  armé  furent  ensi  assamblé,  il  se  hastè- 
rent  pour  secourre  les  aultres  compagnons,  qui  def- 

25  fendoient  leur  hostelz  en  le  grande  rue,  au  mieus 
qu'il  pooient.  Et  passèrent  cil  armet  parmi  l'ostel 
au  signeur  d'Enghien,  qui  avoit  grandes  portes  der- 
rière et  devant  sour  le  grande  rue,  et  se  ferirent 
estoutement  en  ces  archiers.  Dou  trait  y  eut  fuison 

30  des  Haynuiers  navrés  et  blechiés.  Et  là  furent  bon 

1.  Ms.  6^77,  fo  16  vo  :  ot  traient,  h 

chevalier  messires  Fastrés  dou  Rues,  messires  Per- 
chevaus  de  Semeries  et  messires  Sauses  de  Bous- 
soit.  Car  cil  troi  chevalier  ne  peurent  onques  ren- 
trer en  leurs  hostelz  pour  yaus  armer;  mais  il  y 
fisent  otant  d'armes  que  tel  [qui*]  estoient  armet.  Et  5 
tenoient  grans  Ions  leviers  et  gros  de  kesne,  qu'il 
avoient  pris  en  le  maison  d'un  carlier.  Et  donnoient 
les  horions  si  grans  que  nulz  ne  les  osoit  approcier, 
et  en  abatirent  plus  de  soixante  ce  jour,  si  com  on 
dist.  Finablement,  li  arcier  qui  là  estoient  furent  lo 
desconfî.  Et  en  y  eut  bien  mors,  en  le  place  que  as 
camps,  trois  cens  ou  environ,  qui  tout  estoient  de 
l'eveskiet  de  Lincolle. 

Si  croi  que  Diex  ne  envoia  onques  si  grant  for- 
tune à  nulle  gent,  qu'il  fist  à  monsigneur  Jehan  de  15 
Haynau  et  à  se  compagnie.  Car  ces  gens  ne  ten- 
doient  fors  toutdis  à  yaulz  mourdrir  et  desrober, 
comment  qu'il  fuissent  là  venu  pour  la  besongne  le 
roy;  ne  onques  gens  ne  furent  ne  ne  demorèrent  en 
si  grant  péril  ne  en  tel  angousse,  ne  paour  de  mort  20 
qu'il  fisent,  le  terme  qu'il  séjournèrent  à  Evruich. 
Et  encores  ne  furent  il  onques  bien  aseur,  jusques  à 
tant  qu'il  se  trouvèrent  à  Wissant.  Car  il  escheirent, 
pour  ce  fait,  en  si  grant  hayne  et  malinvolence  de 
tout  le  remanant  des  arciers,  qu'i[l]  les  haioient  plus  25 
assés  que  4es  Escos,  qui  tous  les  jours  leur  ardoient 
leur  pays  !  Et  disoient  bien  li  aucun  chevalier  et  ba- 
ron d'Engleterre  as  signeurs  de  Haynau,  qui  point 
ne  les  haioient,  pour  yaus  aviser  et  mieus  garder, 
que  chil  maleoit  arcier  et  aultre  commun  d'Engle-  30 

1.  Ms.  de  Gaignières,  fo  U.  —  Ms.  6477,  fo  17  (lacune). 

terre  estoient  eueilliet  et  alloiiet  plus  de  six  mil  en- 
samble,  et  maneçoient  les  Haynuiers  que  d'yaus  venir 
tous  ardoir  et  occire  en  leurs  hosteulz,  de  nuit  ou 
de  jour;  et  ne  trouveroient  personne  de  par  le  roy 

5  ne  des  barons,  qui  les  osast  aidier  ne  souscourre. 
Dont,  se  il  estoient  en  grant  mesaise  de  coer  et  en 
grant  hideur,  quant  il  ooient  ces  nouvelles,  ce  ne 
fait  point  à  demander.  Ne  ilz  ne  savoient  que  pen- 
ser, ne  que  aviser  que  il  peuissent  faire  selonc  ces 

10  nouvelles;  ne  il  n'avoient  espérance  nulle  de  retour- 
ner en  leur  pays,  ne  il  n'osoient  eslongier  le  roy  ne 
les  haus  barons;  et  si  ne  pooient  sentir  nul  confort, 
pour  yaus  aidier  ne  garantir.  Si  n'avoient  aultre  en- 
tente, fors  que   d'yaus   bien  vendre  et  leurs  corps 

15   deffendre,  et  cescuns  aidier  li  uns  l'autre. 

Si  fisent  li  chevalier  de  Haynau  et  leurs  consaulz 
pluiseurs  bonnes  ordenances,  par  grant  avis,  pour 
yaus  mix  garder  et  deffendre,  par  les  quèles  il  cou- 
venoit  toutdis  jesir  par  nuit  armés,  et  par  nuit  get- 

20  lier  par  connestablies  les  camps  et  les  chemins  d'en- 
tours  le  ville  et  les  fourbours,  et  envoiier  aucunes 
escoutes  demi  liewe  ensus  de  le  ville,  pour  escouter 
se  ces  gens  venroient,  ensi  que  enfourmet  estoient 
^et   que   on   leur   raportoit.   Et  leur  disoient  çascun 

25  jour  gens  creable,  chevalier  et  escuier,  qui  bien  le 
cuidoient  savoir.  Par  quoi,  si  ces  escoutes  oissent 
gens  esmouvoir  pour  traire  par  devers  le  ville,  il  se 
dévoient  re traire  viers  chiaus  qui  gardoient  les 
camps,  pour  yaus  manthe[n  *]ir  et  aviser,  par  quoi  il 


1.  La  leçon  du  ms.  6477,  qui  semble  mauvaise,  est  :  manchevir  ou 
manthevir.  —  Ms.  de  Gaignières,  f^ll  :   «  pour  \e\XT  garder  et  adviscr.  » 

fuissent  plus  lost  montet  et  apparilliet  et  venu  en- 
samble,  ceseuns  à  se  banière,  en  une  place  qui  pour 
ce  faire  estoit  avisée. 

§  26.  En  celle  tribulation,  demorèrent  il  en  ces  four- 
bours,  par  Pespasse  de  quatre  sepmainnes^  que  tous     5 
les  jours  on  leur  raportoit  telz  nouvelles  ou  pieurs 
assës,  et  telz  fois  pires  un  jour  que  Fautre.  Et  en 
veirent  pluiseurs  apparans,  qui  durement  les  esba- 
hissoit.  Car,  au  voir  dire,  il  n'estoient  que  une  pui- 
gnie  de  gens   ens,   ou  regard   de   le   communauté   lO 
d'Engleterre  qui  là  estoit  assamblée.  Ne  il  n'osoient 
eslongier  leurs  hosteulz  ne  leurs  armeures,  ne  entrer 
en  le  cité,  hors  mis  les  signeurs  qui  aloient  veoir  le 
roy  et  le  royne  et  leur  conseil,  pour  festiier  et  pour 
aprendre  des  nouvelles,  ne  com  longement  on  les   15 
tenroit  en  cel  estât  ne  en  celle  angousse. 

Et,  se  li  meschief  de  le  mésaventure  et  li  perilz  ne 
fîist,  il  sejournoient  assés  aisiement.  Car  li  cités  et  li 
pays  d'entours  yaus  estoit  si  plentiveus  que,  dedens 
plus  de  six  sepmainnes,  que  li  rois  et  tout  li  si-  20 
gneur  d'Engleterre  et  li  estragnier  et  leur  gens,  dont 
il  y  avoit  plus  de  soixante  mille  hommes,  séjournè- 
rent là,  onques  ne  renchierirent  li  vivre,  que  on 
n'euist  la  denrée  pour  un  denir,  ossi  bien  que  on 
[avoit*]  en  avant  qu'il  y  venissent,  bons  vins  de  25 
Gascongne,  d'Aussay  et  de  Rin,  à  très  bon  marchiet, 
pouUalle  et  toutes  manières  de  aultres  vi\Tes  ensi. 
Et  leur  amenoit  on  devant  leurs  hostelz  le  fain,  Fa- 
vainne  et  le  litière,  dont  il  estoient  bien  servi,  et  à 
bon  marchiet,  30 

1.  Ms.  de  Gaignières,  fo  11  v".  —  Ms.  6477,  f»  18  :  <  n'avoit.  .) 

1  —  4 

§  27.  Quant  il  eurent  là  séjourné  par  l'espasse  de 
trois  sepmaines  après  le  bataille,  on  leur  fist  à  savoir 
de  par  le  roy  et  les  mareschaus  que  cescuns  se  pour- 
veist,  dedens  celle  aultre  sepmainne,  de  charètes  et 

5  de  tentes  pour  gésir  as  camps,  et  de  tous  aultres 
hostilz  nécessaires,  pour  aler  oultre  par  devers  Escoce, 
car  li  rois  ne  voloit  là  plus  séjourner.  Adonc  se  pour- 
vei  cescuns,  au  mieulz  qu'il  peut,  selonch  son  estât. 
Quant  on  fu  apparilliet,  li  rois  et  tout  si  baron  se 

10  traisent  hors,  et  alèrent  logier  six  liewes  en  sus  de  le 
ditte  cité.  Et  messires  Jehans  de  Haynau  et  se  com- 
pagnie furent  logiet  toutdis  au  plus  près  del  roy 
pour  honneur,  et  par  tant  aussi  que  on  ne  voloit 
mies  que  li  archier,  qui  tant   les  haioient,  euissent 

15  nul  avantage  sus  yaus.  Si  séjournèrent  li  rois  et  ces 
premières  routes  deus  jours,  pour  attendre  les  daar- 
rains,  et  pour  miex  aviser  cescun,  se  il  li  falloit 
riens. 

Au  tierch  jour  apriès,  toute  li  hos  qui  estoit  là  se 

20  desloga  et  se  traist  avant  de  jour  en  jour,  tant  que 
on  vint  oultre  le  cité  de  Durem,  une  grande  journée 
à  l'entrée  d'un  pays  que  on  claimme  Northombre- 
lande,  qui  est  sauvages  pays,  plains  de  desiers  et  de 
grandes  montagnes,    et   durement  povres   pays  de 

25  toutes  coses  fors  que  de  bestes.  Si  keurt  parmi  une 
rivière,  plainne  de  cailliaus  et  de  grosses  pières,  que 
on  nomme  Thin.  Sus  celle  rivière,  siet  d'amont  li 
ville  et  li  chastiaus  que  on  claimme  Carduel  en  Gal- 
les, qui  fu  jadis  au  roy  Artus,  et  où  il  se  tenoit  moult 

30  volen tiers.  Et  d'aval  la  ditte  rivière,  siet  là  une  bonne 
ville,  que  on  claimme  le  Noef  Chastiel  sur  Thin.  Là 
estoit  li  mareschaus  d'Engleterre,  à  tout  grant  genl 

d^armes,  pour  garder  le  pays  contre  les  Escos,  qui 
gisoient  as  camps  pour  entrer  en  Engleterre.  Et  à 
Carduel  gisoient  ossi  grant  fuison  de  Gallois,  dont  li 
contes  de  Herfort  et  li  sires  de  Montbrai  estoient 
conduiseur  et  gouvreneur,  pour  defFendre  le  passage  5 
de  le  rivière.  Car  li  Escot  ne  pooient  entrer  en  En- 
gleterre sans  passer  le  ditte  rivière. 

Et  ne  peurent  savoir  li  Englès  certainnes  nouvelles 
des  Escos,  jusques  adonc  que  il  vinrent  à  Fentrée  de 
ycelui  pays.  Mes  adonc  peut  on  veoir  apparamment  10 
les  fumières  des  hamelés  et  des  villiaus,  qu'il  ar- 
doient  en  vallées  de  celui  pays.  Et  avoient  passet 
celle  rivière  si  paisievlement  que  onques  cil  de  Car- 
duel  ne  cil  dou  Noef  Chastiel  sur  Thin  n'en  seurent 
nouvelles,  ce  disoient.  Car,  entre  Carduel  et  le  Noef  15 
Chastiel,  poet  avoir  environ  vingt  et  quatre  liewes 
englesces.  Mes,  pour  mieus  savoir  le  manière  des 
Escos,  je  me  tairai  un  petit  des  Englès,  et  deviseray 
aucune  cose  de  le  manière  des  Escos,  et  comment  il 
se  vent  guerrier.  20 

§  28.  Li  Escot  sont  dur  et  hardit  durement,  et  fort 
travillant  en  armes  et  en  guerre.  Et  à  ce  temps  de 
donc  il  amiroient  et  prisoient  assés  petit  les  Englès,  et 
encores  font  il  au  temps  présent.  Et  quant  il  voelent 
entrer  ou  royaume  d'Engleterre ,  il  mainnent  bien  25 
leur  host  vingt  ou  vingt  et  quatre  liewes  loing,  que 
de  jour  que  de  nuit,  de  quoi  moult  de  gens  se  po- 
roient  esmervillier,  qui  ne  saroient  leur  coustume. 

Certain  est,  quant  il  voelent  entrer  en  Engleterre, 
il  sont  tout  à  cheval  uns  et  aultres,  fors  mis  li  ribau-   30 
daille  qui  les  sièvent  à  piet.  Assavoir,  sont  chevalier 

et  escuier  bien  montés  sour  bons  gros  roncins,  et  les 
aultres  communes  gens  del  pays  tout  sour  petites 
hagenées.  Et  si  ne  mainnent  point  de  charoy,  pour 
les  diverses  montagnes  qu'il  ont  à  passer,  et  parmi 
5  che  pays  dessus  dit  que  on  claimme  Northombre- 
lande.  Et  si  ne  mainnent  nulles  pourveances  de  pain 
ne  de  vin,  car  leurs  usages  est  telz  en  guerres  et  leur 
sobriétés,  qu'il  se  passent  bien  assés  longement  de 
char  cuite  à  moitiet,  sans  pain,  et  de  boire  aiguë  de 

10  rivière,  sans  vin.  Et  si  n'ont  que  faire  de  chaudières 
ne  de  chauderons,  car  il  cuisent  bien  leurs  chars  ou 
cuir  des  bestes  meismes,  quant  il  les  ont  escorcies. 
Et  si  sèvent  bien  qu'il  trouveront  bestes  à  grant  fui- 
son  ou  pays  là  où  il  voellent  aler.  Par  quoi  il  n'en 

15  portent  aultre  pourveance  que  cescuns  emporte, 
entre  le  selle  et  le  peniel,  une  grande  plate  pière.  Et 
se  tourse  derrière  lui  unes  besaces  plainne  de  farine 
en  celle  entente  que,  quant  il  ont  tant  mangiet  de 
char  mal  quitte  que  Ip ur  estomach  leur  samble  estre 

20  wape  et  afoiblis,  il  jettent  celle  plate  pière  ou  feu  et 
destemprent  un  petit  de  leur  farine  d'yawe.  Quant 
leur  pière  est  caufFée,  il  jettent  de  ceste  clère  paste 
sus  ceste  chaude  pière,  et  en  font  un  petit  tourtiel  à 
manière  de  une  oublie  de  beghine,  et  le  menguent 

25  pour  conforter  l'estomach.  Par  ce  n'est  point  de 
merveilles  se  ilz  font  plus  grandes  journées  que  aul- 
tres gens,  quant  tout  sont  à  cheval  hors  mis  le  ri- 
baudaille.  Et  si  ne  mainnent  nul  charoi  ne  aultres 
pourveances,  fors  ce  que  vous  avés  oy. 

30  En  tel  point  estoient  il  entré  en  celi  pays  dessus 
dit.  Si  le  gastoient  et  ardoient,  et  trouvoient  tant  de 
bestes  qu'il  n'en  savoient  que  faire.  Et  avoient  bien 

trois  mille  armeures  de  fier,  chevaliers  et  eseuiers, 
montés  sus  bons  roneins  et  bons  coursiers,  et  vingt 
mille  hommes  armés  à  leurs  guises,  appers  et  hardis, 
montés  sus  ces  petites  hagenées  qui  ne  sont  ne  loiies 
ne  estrillies;  ains  les  envoi-on  tantost  paistre  c^on  en  5 
est  descendu,  en  prés,  en  fries  et  en  bruières.  Et  si 
avoient  deus  très  bons  chapitaines,  car  li  rois  Ro- 
bers  d'Escoce,  qui  estoit  moult  preus,  estoit  adonc  du- 
rement viex  et  chargiés  de  le  grosse  maladie.  Si  leur 
avoit  donnet  à  chapitainnes  un  moult  gentil  prince  10 
et  vaillant  en  armes,  c'est  assavoir  le  conte  de  Moret 
qui  portoit  un  escut  d'argent  à  trois  orilliers  de 
geules,  et  monsigneur  Guillaume  de  Douglas,  que  on 
tenoit  pour  le  plus  hardi  et  le  plus  entreprendant  de 
tout  les  deus  pays,  et  portoit  un  escut  d'asur  à  un  15 
chief  d'argent  et  trois  estoilles  de  geules  dedens  l'ar- 
gent. Et  estoient  cil  doi  signeur  li  plus  haut  baron 
et  li  plus  poissant  de  tout  le  royaume  d'Escoce,  et  li 
plus  renommé  en  biaus  fais  d'armes  et  en  grans 
proèces.  Or  voel  jou  revenir  à  nostre  matère.  20 

§  29.  Quant  li  rois  englès  et  ses  gens  veirent  les  fu- 
mières  des  Escos,  si  que  dit  est  par  devant,  il  sceu- 
rent  bien  que  c'estoient  li  Escot  qui  entré  estoient  en 
leur  pays.  Si  fîsent  tantost  criier  as  armes,  et  com- 
mander que  cescuns  se  deslogast  et  siewist  les  ba-  25 
nières.  Ensi  fu  fait.  Et  traist  cescuns  armés  sus  les 
camps,  si  que  pour  tantost  combatre.  Là  endroit  fu- 
rent ordonnées  trois  grosses  batailles  à  piet,  et  ces- 
cune  bataille  avoit  deus  èles  de  cinq  cens  armeures 
de  fier  qui  dévoient  demorer  à  cheval.  Et  saciés  que  30 
on  disoit  que  il  y  avoit  bien  huit  mille  armeures  de 

fier,  chevaliers  et  escuiers,  trente  mille  hommes  ar- 
més, li  moitiés  montés  sur  petites  hagenées,  et  Fautre 
moitiet  sergans  à  piet,  envoiiés  par  élection  de  par 
les  bonnes  villes  à  leurs  gages,  çascune  bonne  ville 

5   pour  se  rate.  Et  si  y  avoit  bien  vingt  et  quatre  mille 
arciers  à  piet,  sans  le  ribaudaille. 

Tout  ensi  que  les  batailles  furent  ordonnées,  on 
chevauça  tous  rengiés  apriès  les  Escos,  à  Passent  des 
fumières,  jusques  à  basses  viespres.  Adonc  se  loga  li 

10  hos  en  un  bois,  sus  une  petite  rivière,  pour  yaus 
aaisier,  et  pour  attendre  le  charoi  et  les  pourveances. 
Et  tout  le  jour  avoient  ars  li  Escot,  à  cinq  liewes 
priés  de  leur  host,  et  ne  les  pooient  raconsiewir. 
L'endemain,  au  point  dou  jour,  cescuns  fu  armés, 

15  et  trairent  les  banières  as  camps,  cescuns  à  se  ba- 
taille et  desous  sa  banière,  si  com  ordonné  estoit. 
Si  chevaucièrent  les  batailles  ensi  rengies,  tout  le 
jour,  sans  desrouter,  par  montaignes  et  par  vallées  ; 
ne  onques  ne  peurent  approcier  les  Escos,  qui  ar- 

20  doient  devant  yaus,  tant  y  avoit  de  bois,  de  mares, 
de  desiers  sauvages  et  malaisiés,  montaignes  et  va- 
lées.  Et  si  n'estoit  nuls  qui  osast,  sus  le  tieste  à  co- 
per,  fourpasser  ne  chevaucier  devant  les  banières, 
fors  mis  les  mareschaus. 

25  §  30.  Quant  ce  vint  apriès  nonne  sus  le  viespre,  gens, 
cheval  et  charoi,  et  mieismement  gens  à  piet,  estoient 
si  travilliet  que  il  ne  pooient  mes  avant  [aller*].  Et 
li  signeur  se  perçurent  et  veirent  clerement  qu'il  se 
travilloient  en  tel  manière  pour  nient.  Et  fust  enco- 

1.  Ms.  de  Gaignières,  fo  12  v".  —  Ms.  6477,  fo  19  v»  (lacune). 

res  ensi  que  li  Escol  les  vosissent  attendre,  si  se  met- 
teroient  il  bien  sour  tel  montagne,  ou  sour  tel  pas, 
qu'il  ne  se  poroient  à  yaus  combatre,  sans  trop  grant 
meschief.  Si  fu  commandé,  de  par  le  roy  et  les  ma- 
reschaus,  que  on  se  logast  là  endroit,  cescun  ensi  5 
qu'il  estoit,  jusques  à  l'endemain,  pour  avoir  conseil 
comment  on  se  maintenroit.  Ensi  fu  toute  li  hos  lo- 
gie  ceste  nuit  en  un  bois,  sour  une  petite  rivière.  Et 
li  rois  fu  logiés  en  une  povre  court  d'abbeye  qui  là 
estoit.  Ses  gens  d'armes,  uns  et  aultres,  chevaus,  lO 
charoi  et  li  hostes  sieuwans  furent  logiet  moult  en- 
sus,  travilliet  oultre  mesure. 

Quant  cescuns  eut  pris  pièce  de  terre  pour  logier, 
li  signeur  se  traisent  ensamble  pour  avoir  conseil 
comment  il  se  poroient  combatre  as  Escos,  selonch    15 
le  pays  là  où  il  estoient.  Et  leur  sambla,  selonch  ce 
qu'il  veoient,  que  li  Escot  en  raloient  leur  voie  en 
leur  pays,  tout  ardant;  et  que  nullement  il  ne  se  po- 
roient combatre  à   yaus  entre  ces  montagnes,  fors 
que  à  grant  meschief;  et  si  ne  les  poroient  raconsie-   20 
wir,  mais  passer  leur  couvenoit  celle  rivière  de  Thin. 
Et  fu  là  dit  en  grant  conseil  que,  se  on  se  voloit  le- 
ver devant  mienuit,  et  l'endemain  un  petit  haster, 
on  lor  torroit  le  passage  de  le  rivière;  et  couvenroit 
que  il  se  combatissent  à  leur  meschief,  ou  il  demor-   25 
roient  tous  cois  en  Engleterre,  pris  à  le  trappe. 

A  celle  entente  que  dit  vous  ay,  fu  adonc  ordon- 
net  et  acordet  que  cescuns  se  traisist  à  se  loge,  pour 
souper  et  boire  ce  qu'il  pooit  avoir,  et  desi^t  ches- 
cuns  à  ses  compagnons  que,  si  tost  que  on  oroit  le  30 
trompeté  sonner,  cescuns  mesist  ses  selles  et  appa- 
reillast  ses  chevaus;  et,  quant  on  l'oroit  le  seconde 

fois,  que  cescuns  s'armast  ;  et  à  le  tierce  fois  que  ces- 
cuns  montast  sans  atargier  et  se  traisist  à  se  banière, 
et  que  cescuns  presist  sans  plus  un  pain  et  le  tour- 
sast  derrière  lui  à  guise  de  brakenier;  et  ossi  que 
5  cescuns  laissast  là  endroit  tous  harnas,  tous  charois  et 
toutes  pourveances,  car  on  se  combateroit  Tende- 
main,  à  quel  meschief  que  ce  fust  :  si  aroit  on  ou 
tout  perdut  ou  tout  gaegniet.  Ensi  que  ordonné  fu, 
ensi  fu  fait.  Et  fu  cescuns  armés  et  montés  à  le  droite 
10  mienuit.  Petit  y  eut  de  chiaus  qui  dormirent,  com- 
ment que  on  euist  durement  travilliet  le  jour. 

Ançois  que  les  batailles  fuissent  à  leur  droit  or- 
données et  assamblées,  commença  li  jours  à  appa- 
roir. Lors  commencièrent  les  banières  à  chevaucier 
15  en  haste  desparsement  par  bruières,  par  montagnes, 
par  vallées  et  par  rokaille  malaisies,  sans  point  de 
plain  pays.  Et  par  dessus  des  montaignes  et  ou  plain 
des  vallées  estoient  crolières  et  grans  mares,  et  si  di- 
vers passages  que  merveilles  estoit  que  cescuns  n^i 
20  demoroit.  Car  cescuns  chevauçoit  toutdis  avant,  sans 
attendre  signeur  ne  compagnon.  Et  sachiés  que  qui 
fust  encrolés  en  ces  crolières,  il  trouvast  à  malaise 
qui  li  aidast.  Et  si  y  demorèrent  grant  fuison  de  ba- 
nières, à  tout  les  chevaus,  en  pluiseurs  lieus,  et  grant 
25  fuison  de  sommiers  et  de  chevaus,  qui  onques  puis 
n^en  issirent.  Et  moult  souvent  on  cria  celi  jour  as 
armes,  et  disoit  on  que  li  premier  se  combatoient  as 
ennemis;  si  ques  cescuns,  qui  cuidoit  que  ce  fust 
voirs,  se  hastoit  quanqu'il  pooit  parmi  mares,  parmi 
30  pières  et  cailliaus,  et  parmi  valées  et  montaignes,  le 
hyaume  apparilliet  et  Pescut  au  col,  le  glave  ou  Tes- 
pée  ou  poing,  sans  attendre  père  ne  frère  ne  compa- 

gnon.  Et  quant  on  avoit  ensi  courut  demi  liewe  ou 
plus,  et  on  venoit  au  lieu  dont  chilz  hus  ou  cilz  cris 
naissoit,  on  se  trouvoit  deceu.  Car  ce  avoient  esté 
chierf  ou  bisses  ou  ours,  ou  aultres  bestes  sauvages^ 
de  quoi  il  y  avoit  grant  fuison  en  ces  bos  et  en  ces  5 
bruières  et  en  ce  sauvage  pays,  qui  s'esmouvoient  et 
fuioient  devant  ces  banières  et  ces  gens  à  cheval,  qui 
ensi  chevauçoient ,  et  que  onques  n'avoient  veu. 
Adonc  huioit  cescuns  apriès  ces  bestes,  et  on  cuidoit 
que  ce  fust  aultre  cose.  10 

§  31 .  Ensi  chevauça  li  jones  rois  englès  celi  jour  et 
tous  ses  hos  parmi  ces  montagnes  et  ces  desers,  sans 
chemin  tenir,  sans  voie  et  sans  sentier,  et  sans  villes 
trouver,  fors  que  par  avis,  selonch  le  soleil.  Et 
quant  ce  vint  à  basses  vespres,  que  on  fu  venu  sus  15 
celle  rivière  de  Thin,  que  li  Escot  avoient  passet  et 
leur  couvenoit  rapasser,  ce  cuidoient  et  disoient  li 
Englès,  il  s'arrestèrent  un  petit  si  travilliet  et  si  four- 
menet  que  cescuns  poet  penser,  et  puis  passèrent 
oultre  le  ditte  rivière  à  gués,  moult  à  malaise,  pour  20 
les  grandes  pières  qui  dedens  gisent.  Et  quant  il  fu- 
rent  passet,  cescuns  s'ala  logier  selonch  celle  rivière, 
ensi  qu'il  pot  prendre  terre.  Mais  ançois  qu'il  euis- 
sent  pris  pièce  de  terre  pour  logier,  solaus  commença 
à  esconser.  Et  si  y  avoit  petit  de  chiaus  qui  euissent  25 
happes  ne  cuignies,  ne  fièrement  ne  estrumens,  pour 
logier  ne  pour  coper  bois.  Et  s'en  y  avoit  pluiseurs 
qui  avoient  perdus  leurs  compagnons,  et  ne  savoient 
qu'il  estoient  devenu;  dont,  s'il  estoient  mesaisié,  ce 
n'est  point  de  merveille. Et  meismement  les  gens  de  30 
piet  estoient  derrière  demoret;  et  si  ne  savoient  en 

quel  lieu  ne  à  oui  demander  leur  chemin,  dont  il 
estoient  tout  fourmesaisiet.  Et  disoient  cil  qui  le 
miex  euidoient  eognoistre  le  pays,  qu'il  avoient  che- 
miné celi  jour  vingt  et  huit  liewes  Englesses,  ensi 

5  courant  com  vous  avés  oy,  sans  arrester,  fors  que  pour 
pissier,  ou  son  cheval  recengler.  Ensi  travilliés  hom- 
mes et  chevaus  les  convint  là  le  nuit  gésir  sour  celle 
rivière  tous  armés,  cescuns  son  cheval  en  sa  main 
par  le  frain,  car  il  ne  le  savoit  à  quoi  loiier,  par  de- 

10  faute  de  jour,  et  pour  defFaute  de  leur  charoi  qu'il 
ne  peuissent  avoir  menet  parmi  tel  pays  que  deviset 
vous  ay.  Ensi  ne  mengièrent  toute  le  nuit  li  cheval, 
ne  le  jour  devant,  de  avainne  nulle  ne  de  fourage. 
Et  eulz  meismes  ne  goustèrent,  tout  le  jour  ne  le 

15  nuit,  que  cescun  son  pain  qu'il  avoit  derrière  lui 
tourset,  ensi  que  dit  vous  ay,  qui  estoit  de  le  sueur 
dou  cheval  tous  souUiés  et  ordes;  ne  il  ne  burent 
d'autre  buvrage  que  de  le  rivière  qui  là  couroit,  fors 
mis  aucuns  signeurs  qui  avoient  boutelles,  ce  leur 

20  porta  grant  confort.  Et  n'eurent  toute  le  nuit  ne  feu 
ne  lumière,  et  ne  le  savoient  de  quoi  faire,  hors  mis 
aucuns  signeurs  qui  avoient  tortis  aportés  sus  leurs 
sommiers. 

Ensi  que  vous  oés,  et  à  tel  meschief,  passèrent  il 

25  le  nuit,  sans  oster  selles  à  leurs  chevaus,  ne  yaus 
desarmer.  Et  quant  li  désirés  jour  fu  venus,  en  quoi 
il  esperoient  à  avoir  aucun  confort  et  aucune  adrèce, 
pour  yaus  et  pour  leurs  chevaus  aisier,  pour  men- 
gier  et  pour  logier,  ou  pour  combatre  as  Escos  que 

30  il  desiroient  si,  pour  le  désir  qu'il  avoient  de  issir 
de  celle  mesaise  et  povretet  là  où  il  estoient;  adonc 
commença  à  plouvoir  et  pleut  toute  le  journée  si 

ouniement  et  si  fort  que,  anchois  nonne  passée,  la 
rivière  sour  la  quèle  il  estoient  logiet,  devint  si  grande 
que  nuls  ne  pooit  envoiier  pour  veoir  ne  savoir  là 
où  il  estoient  cheu,  ne  où  il  poroient  recouvrer  de 
fourage  ne  de  littière  pour  leurs  chevaus,  ne  pain,  5 
ne  vin,  ne  autre  cose,  pour  yaus  soustenir.  Si  les 
convint  juner  tout  le  jour  ensi  que  la  nuit,  et  les 
chevaus  mengier  terre  pour  le  wason,  ou  bruière  et 
fuelles  d'arbres,  et  coper  plançons  de  bois  à  leurs 
espées  et  leurs  baselaires,  tous  ploians,  pour  leurs  lO 
chevaus  loiier,  et  verghes  pour  faire  huttelètes  pour 
yaus  mucier.  Entours  nonne,  aucun  povre  dou  pays 
furent  trouvet.  Si  leur  fu  demandé  là  où  il  estoient 
cheu  et  embatu.  Chil  respondirent  qu'il  estoient  à 
quatorze  liewes  englesses  priés  dou  Noef  Chastiel  sur  15 
Thin,  à  onze  liewes  priés  de  Carduel  en  Galles.  Et 
si  n'avoit  nulle  ville  plus  priés  de  là,  où  on  peuist 
riens  trouver,  pour  yaus  aisier.  Tout  ce  fu  nonciet 
au  roy  et  as  signeurs.  Et  envoia  cescuns  ses  messages 
celle  part,  et  ses  petis  chevaus  et  ses  somm^iers,  pour  20 
aporter  pourveances.  Et  fîst  on  savoir,  de  par  le  roy, 
à  la  ville  dou  Noef  Chastiel  que,  qui  vorroit  gae- 
gnier,  si  amenast  pain,  vin,  avainne  et  aultres  den- 
rées, on  li  paieroit  tout  sech,  et  le  feroit  on  con- 
duire à  sauf  conduit  jusques  à  l'ost.  Et  leur  fist  on  25 
savoir  que  on  ne  se  partiroit  de  là  entour,  jusques  à 
tant  que  on  saroit  que  li  Escot  estoient  devenu. 

§  32.  A  l'endemain,  entour  heure  de  nonne,  revin- 
rent li  message  que  li  signeur  et  li  aultre  compagnon 
avoient  envoiiés  as  pourveances,  et  en  raportérent   30 
che  qu'il  peurent,  pour  yaus  et  leurs  mesnies  :  gran- 

dément  ne  fu  ce  mies.  Et  avoecques  yaus  vinrent 
gens  pour  gaegnier,  qui  amenoient  sous  petis  che- 
valës  et  petis  mulés^  pain  mal  cuit  en  paniers,  povre 
vin  en  grans  barilz,    et  aultres   denrées  à  vendre, 

5  dont  moult  de  gens  et  grant  partie  de  Thost  furent 
durement  apaisiés;  et  ensi  de  jour  en  jour,  tant  qu'il 
séjournèrent  là  huit  jours  sour  celle  rive,  entre  ces 
montagnes,  en  attendant  çascun  jour  le  sourvenue 
des  Escos,  qui  ossi  ne  savoient  que  li  Englès  estoient 

10  devenu,  non  plus  que  li  Englès  savoient  dVaus.  Ensi 
furent  il  trois  jours  et  trois  nuis  sans  pain,  sans 
vin,  sans  candeilles,  sans  avainne  et  sans  fourage  ne 
aultres  pourveances;  et  apriès,  par  Tespasse  de  qua- 
tre jours,  qu'il  leur  couvenoit  acater  un  pain  mal 

15  quit  six  estrelins,  qui  ne  deuist  valoir  qu'un  paresis, 
et  un  galon  de  vin  vingt  et  quatre  estrelins,  qui  n'en 
deuist  valoir  que  six.  Encores  y  avoit  on  si  grant 
rage  de  famine  que  li  uns  le  tolloit  hors  des  mains 
de  l'autre,  dont  pluiseur  hustin  et  grant  débat  vin- 

20   rent  des  compagnons,  des  uns  as  aultres. 

Encores  avoech  tous  ces  meschiés,  il  ne  cessa  point 
de  plouvoir  toute  celle  sepmainne.  Par  quoi  leurs 
selles,  peniaus,  contreçaingles  furent  tout  pouri,  et 
tout  li  cheval  ou  li  plus  grant  partie  quassés  sus  les 

25  dos.  Et  ne  savoient  de  quoi  chiaus  ferrer  qui  estoient 
defïërret,  ne  de  quoi  couvrir,  fors  que  de  leurs  tour- 
nikiaus  d'armes.  Et  ossi  n'avoient  li  plus  grant  par- 
tie que  vestir,  ne  de  quoi  couvrir  pour  plueve,  ne 
pour  le  froit,  fors  que  de  leurs  auketons  et  de  leurs 

30  armeures.  Et  n'avoient  de  quoi  faire  feu,  fors  que  de 
verde  laigne,  qui  ne  poet  ardoir  fors  à  grant  dur,  ne 
durer  encontre  le  plueve. 

§  33.  A  tel  meschief,  mesaise  et  povretë  demorèrent 
il  entre  ces  montaignes  et  le  ditte  rivière^  sans  oïr  ne 
savoir  nouvelles  des  Eseos  qu'i[l]  cuidoient  qu'il 
deuissent  par  là  passer  ou  assës  pries,  pour  retour- 
ner en  leur  pays.  De  quoi  grant  murmurations  com-  5 
mença  entre  les  Englès.  Car  li  aucun  voloient  amet- 
tre  as  autres  qui  avoient  donnet  ce  conseil  de  là 
venir  en  tel  point,  que  il  Tavoient  fait,  pour  le  roy 
trahir  et  toutes  ses  gens  :  si  ques  pour  cou  fu  or- 
donné entre  les  signeurs  que  on  se  mouveroit  de  là,  10 
et  rapasseroit  on  la  ditte  rivière  sept  liewes  par  de- 
seure,  là  où  elle  estoit  plus  aisieule  à  passer.  Et  fist 
on  criier  que  cescuns  se  apparillast,  pour  deslogier 
Pendemain,  et  siewist  les  banières.  Et  si  fist  on 
adonc  criier  que,  qui  se  vorroit  tant  travillier  qu'il  15 
peuist  raporter  certainnes  nouvelles  au  roy  là  où  on 
poroit  trouver  les  Escos,  li  premiers  qui  ce  li  apor- 
teroit,  il  aroit  cent  livrées  de  terre  à  hiretage  à  Pes- 
trelin,  et  le  feroit  li  rois  chevalier. 

Quant  ces  nouvelles  furent  esparses  par  Tost,  tou-   20 
tes  gens  en  furent  grandement  resjoy.  Adonc  se  dé- 
partirent de  riîost  aucun  chevalier  et  escuier  englès 
jusques  à  quinze  ou  seize,  pour  le  convoitise  de  gae- 
gnier  celle  prommesse,   et  passèrent  le  rivière  en 
grant  péril,  et  montèrent  sus  les  montagnes;  et  puis   25 
si  se  départirent  li  uns  chà  et  li  aultres  là  ;  et  se  mist 
cescuns  à  l'enventure  par  lui.   L'endemain,  tous  li 
hos  se  desloga.  Et  chevaucièrent  ce  jour  assés  belle- 
ment, car  li  cheval  estoient  foulet,  et  mal  livret  et 
mal  fieret,  et  quoissiet  as  çaingles  et  sour  le  dos.  Et   30 
fisent  tant  qu'il  rapassèrent  le  rivière  en  grant  ma- 
laise, car  elle  estoit  grosse  pour  le  plouviage,  par 


6â  CHRONIQUES  DE  J.  FROISSART.  [1327] 

quoi  il  en  y  eut  assés  de  bagniés  et  des  Englès  noiiés. 
Quant  tout  furent  rapasset,  il  se  logièrent  là  endroit, 
car  il  trouvèrent  fourages  es  prés  et  as  camps,  pour 
le  nuit  passer,  dalés  un  petit  village  que  li  Escot 
5  avoient  ars  à  leur  passer.  Si  leur  sambla  droitement 
qu'il  fuissent  cheu  à  Paris.  L'endemain,  il  se  parti- 
rent de  là  et  chevaucièrent  par  montagnes  et  par 
vallées  toute  jour  jusques  pries  de  nonne  que  on 
trouva  aucuns  hamelés  ars,  et  aucunes  petites  cam- 

10  pagnes  où  il  y  avoit  blés  et  prés;  si  ques  toute  li  hos 
se  loga  là  endroit  celle  nuit.  Et  le  tierch  jour,  che- 
vaucièrent il  en  tel  manière,  et  ne  savoient  li  plus 
où  on  les  menoit,  et  le  quart  jour  ossi  jusques  à 
heure  de  tierce. 

15  Adonc  vint  uns  escuiers  devers  le  roi  et  dist  : 
«  Sire,  je  vous  aporte  nouvelles.  Li  Escot  sont  à  trois 
liewes  priés  de  ci,  logiet  sus  une  montagne,  et  vous 
attendent  là  ;  et  y  ont  bien  esté  ja  huit  jours  ;  et  ne 
savoient  nouvelles  de  vous,  non  plus  que  vous  ne 

20  saviés  nouvelles  de  yaus.  Che  vous  fai  je  ferme  et 
vrai.  Car  je  m'embati  si  priés  de  yaus,  que  je  fui  pris 
et  menés  en  leur  host,  devant  les  signeurs,  pour  pri- 
son. Si  leur  di  nouvelles  de  vous,  et  comment  vous 
les  queriés,  pour  combatre  à  yaus.  Et  tantost  li  si- 

25  gneur  me  quittèrent  me  prison,  quand  je  leur  euch 
dit  que  vous  donriés  cent  livrées  de  terre  à  Pestrelin 
à  celui  qui  premiers  vous  raporteroit  certainnes  nou- 
velles d'yaus,  par  tèle  condition  que  je  leur  creantai 
que  je  n'aroie  repos,  jusques  à  tant  que  je  vous  aroie 

30  dit  ces  nouvelles.  Et  dient,  ce  sachiés,  que  ossi  grant 
désir  ont  il  de  combatre  à  vous,  que  vous  avés  à 
vaus;  et  les  trouvères  là  endroit  sans  faute.  » 

§  34.  Tantost  que  li  rois  entendi  ces  nouvelles,  il  fist 
toute  Fost  là  endroit  arrester  en  uns  blés,  pour  leurs 
chevaus  paistre  et  recengler,  d'eneoste  une  blanche 
abbeye,  qui  estoit  toute  arse,  que  on  clamoit  dou 
temps  le  roy  Artus  le  Blance  Lande.  Là  endroit,  se  5 
confessa  et  adreça  cescuns  à  son  loyal  pooir.  Et  fist 
là  endroit  li  rois  dire  grant  fuison  de  messes,  pour 
acumeniier  chiaus  qui  dévotion  en  aroient.  Et  assena 
tantost  bien  et  souffissamment  à  Fescuier  les  cent  li- 
vrées de  terre  que  prommis  avoit,  et  le  fist  chevalier  10 
par  devant  tous.  Apriès,  quant  on  fu  un  peu  reposé 
et  desjuné,  on  sonna  le  trompeté;  cescuns  ala  mon- 
ter. Et  fist  on  les  banières  chevaucier,  ensi  que  cis 
nouviaus  chevaliers  les  conduisoit,  et  toutdis  cescune 
bataille  par  lui,  sans  desrouter  par  montagne  ne  par  15 
vallée,  mes  toutdis  rengies  ensi  que  on  pooit,  et  que 
ordonné  estoit.  Et  tant  chevaucièrent  en  celi  manière 
que  il  vinrent,  entours  miedi,  si  priés  des  Escos  que 
il  les  veirent  tout  clerement,  et  li  Escot  yaus  ossi. 

Si  tost  que  li  Escot  les  veirent,  il  issirent  de  leurs   20 
logeis  tout  à  piet,  et  ordonnèrent  trois  bonnes  ba- 
tailles faiticement,   sour  le  dévaler  de  le  montagne, 
là  où  il  estoient  logiet.  Par  desous  celle  montagne, 
couroit  une  rivière  forte   et  rade,  plainne  de  cail- 
liaus  et  de  si  grosses  pières,  que  on  ne   le  peuist  25 
bonnement  en  haste   passer,   sans  grant   meschief, 
maugret  yaus.  Et  encores,  plus  avant  se  li  Englès 
ewissent  le  rivière  passet,  si  n'avoit  point  de  place 
entre  le  rivière  et  la  montagne,  là  où  il  peuissent 
avoir  rengiet  leurs  batailles.  Et  si  avoient  li  Escot  30 
leurs  deux  premières  batailles  establi  sour  deux  cru- 
pes  de  montagne,  c'on  entent  de  roce,  là  où  on  ne 

pooit  bonnement  monter  ne  ramper  pour  yaus  as- 
sallir;  mes  estoient  en  parti  que  pour  les  assallans 
tous  confroissier  et  lapider  de  pières,  s'il  fuissent 
passet  oultre  le  rivière  ;  et  ne  peuissent  li  Englès  nul- 

5  lement  retourner. 

Quant  li  signeur  d'Engleterre  veirent  le  convenant 
des  Escos,  il  fisent  toutes  leurs  gens  traire  à  piet,  et 
ester  les  esporons,  et  rengier  les  trois  batailles^  ensi 
que  ordonné  avoient  en  devant.  Là  endroit,  furent 

10  fait  grant  fuison  de  nouviaus  chevaliers.  Quant  ces 
batailles  furent  rengies  et  ordonnées,  aucun  des  si- 
gneurs  d'Engleterre  amenèrent  le  jonc  roy  à  cheval 
par  devant  toutes  les  batailles,  pour  les  gens  d'armes 
plus  resbaudir.    Et  prioit  moult  très  gracieusement 

15  que  cescuns  se  penast  de  bien  faire,  et  de  garder  sen 
honneur.  Et  faisoit  commander,  sus  le  tieste,  que 
nulz  ne  se  mesist  par  devant  les  banières  des  mares- 
chaus,  ne  ne  se  meuist  jusques  à  tant  que  on  le 
commanderoit.   Un  petit  apriès,  on  commanda  que 

20  les  batailles  alaissent  avant  par  devers  les  ennemis, 
tout  bellement  le  pas.  Ensi  fu  fait.  Si  ala  bien  ces- 
cune  bataille  en  cel  estât,  un  grant  bonnier  de  terre 
avant,  jusques  au  dévaler  de  le  montaigne  sus  la 
quèle  il  estoient.  Che  fu  fait  et  ordonné  pour  veoir 

25  se  li  ennemi  se  desrouteroient  point,  et  pour  veoir 
comment  il  se  maintenroient;  mais  on  ne  peut  per- 
chevoir  qu'il  se  meuissent  de  riens,  et  si  estoient  si 
priés  li  uns  de  l'autre  que  il  recognissoient  partie  de 
leur  armoierie. 

30  Adonc  fîst  on  arrester  tout  quoi,  pour  avoir  aultre 
conseil.  Et  si  fist  on  aucuns  compagnons  monter  sus 
com'siers  pour  escarmucier  à  yaus,  et  pour  aviser  le 

passage  de  le  rivière,  et  pour  veoir  leur  couvenant 
de  plus  priés.  Et  leur  fist  on  à  savoir  par  hiraus  que, 
sHl  voloient  passer  oultre  le  rivière  et  venir  combatre 
au  plain,  on  se  retrairoit  arrière,  et  leur  liveroit  on 
bonne  place,  pour  le  bataille  rengier,  et  tantost  ou     5 
à  l'endemain  au  matin;  et,  se  ce  ne  leur  plaisoit, 
qu'il  volsissent  faire  le  kas  parel.  Quant  il  oïrent  ces 
trettiës,  il  eurent  conseil.  Yaus  consilliet,  et  tantost 
il  respondirent  as  hiraus  là  envoiiës,  qu'il  ne  feroient 
ne   l'un  ne  l'autre.   Mais  li  rois  et  tout  si   baron   10 
veoient  bien  comment  il  estoient  en  son  royaume,  et 
li  avoient  ars  et  gastë.  S'il  l'en  anoioit,  si  le  venist 
amender,  car  là  demorroient  il,  tant  qu'il  leur  plairoit. 

§  35.   Quant  li  consaulz  le  roy  d'Engleterre  vei- 
rent  qu'il  n'en  aroient  aultre  cose,  il  fisent  criier  et   15 
commander  que  cescuns  se  logast  là  endroit  où  il 
estoit,  sans  reculer.  Ensi  se  logièrent  il  celle  nuit, 
moult  à  mesaise,  sour  dure  terre  et  pières  sauvages, 
et  toutdis  armés.  Et  à  grant  meschief  li  garçon  re- 
couvrèrent de  peulz  et  de  verges  pour  loiier  leurs  20 
chevaus,  ne  fourage  ne  littière,  pour  yaus  aisier,  ne 
laigne  pour  faire  feu.  Et  quant  li  Escot  aperçurent 
que  li  Englès  se  logoient  en  tel  manière,  il  fisent  de- 
morer  aucuns  de   leurs  gens   sus   les  places  où  il 
avoient  establi  leurs  batailles,  puis  se  retraisent  à   25 
leurs  logeis,  et  fisent  tantost  tant  de  feus  que  mer- 
veilles estoit  à  regarder.  Et  fisent  entre  nuit  et  jour 
si  grant  bruit  de  corner  de  lors  grans  cors,  tout  à 
une  fie,  et  de  juper  apriès,  tout  à  une  vois,  qu'il 
sambloit  proprement  as  Englès  que  tout  li  dyable   30 
d'infier  fuissent  là  venu,  pour  yaus  estrangler.  Ensi 

furent  il  logiet  celle  nuit,  qui  fu  le  nuit  Saint  Pière,  à 

rentrée  d'aoust,  l'an  de  grasce  mil  trois  cens  vingt  et 

sept,  jusques  à  Tendemain  que  li  signeur  oïrent  messe. 

Quant  ce  vint  le  jour  Saint  Pière  que  messe   fu 

5  ditte,  on  fit  cescun  armer  et  aler  à  se  banière,  et  les 
batailles  rengier,  ensi  que  le  jom*  devant.  Quant  li 
Escot  perclîurent  chou,  il  s'en  vinrent  rengiet,  ossi 
bien  comme  le  jour  devant.  Et  demorèrent  les  deus 
hos  tout  le  jour  ensi  rengiet,  jusques  apriès  miedi, 

10  que  onques  li  Escot  ne  fisent  samblant  de  venir  vers 
les  Englès,  et  ossi  li  Englès  d'aler  vers  yaus,  car  il 
ne  les  pooient  bonnement  approcier  sans  trop  grant 
meschief.  Pluiseur  compagnon  englès  qui  avoient 
chevaus  dont  il  se  pooient  aidier,  passèrent  le  ri- 

15  vière,  et  aucun  à  piet,  pour  escarmucier  à  yaus.  Et 
ossi  se  desroutèrent  aucun  Escot,  qui  couroient  et 
racouroient  tout  escarmuçant  li  un  à  l'autre,  tant 
qu'il  y  eut  des  mors,  des  navrés  et  des  prisons  des 
uns   as    autres.   Ensi  que   apriès  miedi,   li  signeur 

20  d'Engle terre  fisent  à  savoir  que  cescuns  se  retraisist 
à  se  loge,  car  bien  leur  sambloit  qu'il  estoient  là 
pour  nient.  Si  se  retraist  cescuns  à  son  logeis. 

En  cel  estât  furent  il  par  trois  jours,  et  li  Escot 
d'autre  part  sus  leur  montagne,  sans  départir.  Tou- 

25  tes  fois,  tous  les  jours  y  avoit  gens  escarmuçans 
d'une  part  et  d'autre,  et  souvent  des  mors  et  des 
pris.  Et  toutes  les  viesprées,  à  le  nuit,  li  Escot  fai- 
soient  par  coustume  si  grans  feus,  et  tant,  et  fai- 
soient  si  grant  bruit  de  juper  et  de  corner  tous  à 

30  une  vois,  qu'il  sambloit  proprement  as  Englès  que 
ce  fust  uns  drois  infiers,  et  que  tout  li  dyable  fuis- 
sent   là  assamblé   par  droit  avis.    Li  intention  des 

signeurs  d'Englelerre  estoit  de  tenir  ces  Escos  là  en- 
droit comme  assegiés,  puis  qu'il  ne  se  pooient  bon- 
nement à  yaus  combatre.  Et  les  cuidoient  bien 
affamer,  car  nulle  pourveance  ne  leur  pooit  venir, 
et  si  ne  se  pooient  de  là  partir,  si  qu'il  cuidoient,  5 
pour  râler  en  leur  pays.  Et  si  savoientbien  liEnglès, 
par  les  prisons  qui  pris  estoient,  que  li  Escot  n'a- 
voient  nulle  pourveance  de  pain,  de  vin  ne  de  sel. 
Bestes  avoient  il  à  grant  fuison,  qu'il  avoient  pris 
ens  ou  pays.  Si  en  pooient  mengier  en  l'ewe  et  en  lO 
rost  à  leur  plaisir,  sans  pain  et  sans  sel,  à  quoi 
il  n'acontent  nient  gramment,  mais  qu'il  ewissent 
un  peu  de  farine  dont  il  usent,  ensi  que  dit  vous 
ai  par  deseure.  Et  ossi  en  usent  bien  aucun  Englès, 
quant  il  sont  en  leurs  chevaucies,  et  il  leur  touche.      15 

Or,  avint  que,  le  qua trime  jour  au  matin  que  li 
Englès  avoient  esté  là  logiet,  il  regardèrent  par  de- 
vers le  montagne,  si  ne  veirent  nullui,  car  li  Escot 
s'en  estoient  partit  à  le  mienuit.  Si  en  eurent  li  si- 
gneur  grant  merveille,  et  ne  pooient  apenser  qu'il  20 
estoient  devenu.  Si  envoiièrent  tantost  gens  à  cheval 
et  à  piet  par  ces  montagnes,  qui  les  trouvèrent,  en- 
tours  heure  de  prime,  logiés  sus  une  aultre  monta- 
gne plus  forte  que  celle  devant  n'estoit,  sus  celle 
rivière  meisme.  Et  estoient  logiet  en  un  bois,  pour  25 
estre  plus  repus,  et  pour  plus  secrètement  aler  et  ve- 
nir, quant  il  vorroient.  Si  tost  qu'il  furent  trouvet, 
on  fist  les  Englès  deslogier  et  traire  celle  part  tout 
ordonneement,  et  logier  sus  une  aultre  montagne, 
droit  à  [l'encontre  *]  d'yaus.  Et  fist  on  les  batailles   30 

1.  Ms.  de  Gaignières,  fo  15  v«>.  —  Ms.  6477,  (°  24  (lacune). 

rengier,  et  faire  samblant  que  d'aler  vers  yaus.  Mais 
si  tretost  qu'il  veirent  Pordenance  as  Englès  et  yaus 
approeier,  il  issirent  hors  de  leurs  logeis,  et  s'en  vin- 
rent rengiet  faitieement  assés  priés  de  le  rivière  con- 

5  tre  yaus^  mais  onques  ne  vorrent  descendre,  ne  venir 
vers  les  Englès.  Et  li  Englès  ne  pooient  aler  jusques 
à  yaus,  qu'il  ne  fuissent  tout  mort  ou  tout  perdu  da- 
vantage, ou  pris  à  grant  meschief.  Si  se  logièrent  là 
endroit  encontre  yaus.  [Et  demourarent  dix  huit  jours 

10  entiers  sur  celle  froide  montaigne,  et  tous  les  jours 
rengë[s]  encontre  eulx*.]  Si  envoioient  li  signeur  d'En- 
gleterre  bien  souvent  leurs  hiraus  par  devers  yaus 
parlementer,  que  il  vosissent  livrer  place  et  pièce  de 
terre,  ou  on  leur  liveroit;  mais  onques  à  nulles  de 

15  ces  pareçons  il  ne  se  veurent  acorder.  Si  vous  di  bien 
pour  vérité  que  li  une  host  et  li  aultre,  en  ces  sé- 
jours, eurent  moult  de  mesaises. 

§  36.  Le  première  nuit  que  li  Englès  furent  logiet 
sus  celle  seconde  montaigne  à  l'encontre  des  Escos, 

20  messires  Guillaumes  de  Douglas,  qui  estoit  moult 
preus  et  entreprendans  et  hardis  chevaliers,  prist  en- 
tours  le  mienuit  environ  deus  cens  armeures  de  fier, 
et  passa  celle  rivière  bien  loing  de  leur  host,  par  quoi 
on  ne  s'en  perchuist  ;  si  feri  en  l'ost  des  Englès  moult 

25  vassaument  en  criant  :  «  Douglas  !  Douglas  !  vous  y 
morrés  tuit,  signeur  baron  englès  ».  Et  en  tua  il  et 
se  compagnie  plus  de  trois  cens,  et  feri  des  esporons 
jusques  proprement  devant  le  tente  le  roy,  toutdis 
criant  et  huant  :  «  Douglas  !  Douglas  !  »  et  copa  deus 

1.  Mss.  de  Gaignières  et  de  Mouchy-Noailles,  fo  15  v". 

ou  trois  des  cordes  de  le  tente  dou  roy,  puis  s'en 
parti  à  tant.  Bien  puet  estre  qu'il  pierdi  aucuns  de  ses 
gens  à  se  retraite^  mais  ce  ne  fu  mies  gramment,  et 
retourna  arrière  devers  ses  compagnons  en  le  mon- 
tagne. 5 

De  puis^  n'i  eut  riens  fait,  mais  toutes  les  nuis  li 
Englès  faisoient  grans  gès  et  fors,  qui  se  doubtoient 
dou  resvillement  des  Escos.  Et  avoient  gardes  et  es- 
coutes  en  certains  lieus  par  quoi,  se  cil  sentissent  ne 
oïssent  riens,  il  le  segnefiassent  en  Tost.  Et  gisoient  lo 
pries  que  tout  li  signeur  en  leurs  armeures.  En  cel 
estât  furent  il  vingt  et  deus  jours  sus  ces  deus  monta- 
gnes, li  uns  devant  Fautre.  Et  tous  les  jours  y  avoit 
des  escarmuces,  et  escarmuçoit  qui  escarmucier  voloit. 
Si  en  y  avoit  souvent  des  mors,  des  pris,  des  navres,  i5 
des  blechiés  et  des  mesaisiés  des  uns  et  des  aultres. 

§  37.  Le  daarrain  jour  des  vingt  et  deus,  fu  pris  uns 
chevaliers  d'Escoce  à  Fescarmuce,  qui  moult  à  envis 
voloit  dire  as  signeurs  d'Engleterre  le  convenant  des 
leurs.  Se  fu  il  tant  enquis  et  examinés  qu'il  dist  que  20 
leur  souverain  avoient  entre  yaus  acordé  le  matin 
que  cescuns  fust  armés  au  vespre,   et  que  cescuns 
sievist  le  banière  monsigneur  Guillaume  de  Douglas, 
quel  part  qu'il  vorroit  aler,  et  que  cescuns  le  tenist 
en  secret  ;  mais  li  chevaliers  ne  savoit  de  certain   25 
qu'il  avoient  empenset.    Sur   cou  eurent  li  signeur 
d'Engleterre  conseil  ensamble  et  avisèrent  que,  se- 
lonch  ces  paroUes,  li  Escot  poroient  bien  par  nuit 
venir  brisier  et  assallir  leur  host  à  deus  costés,  pour 
yaus  mettre  en  aventure  de  vivre  ou  de  morir,  car  30 
plus  ne  pooient  endurer  leur  famine.  Si  ordonnèrent 

U  Englès  entre  yaus  trois  batailles,  et  se  rengièrent 
en  trois  pièces  de  terre  devant  leurs  logeis,  et  fisent 
grant  fuison  de  feus,  pour  veoir  plus  cler  entour 
yaus.  Et  fisent  demorer  tous  les  garçons  en  leurs  lo- 
5  geis,  pour  garder  leurs  ehevaus.  Si  se  tinrent  ensi 
celle  nuit  tout  armé,  cescuns  desous  se  banière  ou 
sen  penonciel,  si  com  il  estoit  ordonnés,  pour  atten- 
dre l'aventure.  Car  il  esperoient  assés  bien,  selonch 
les  paroUes  dou  chevalier,  que  li  Escot  les  resville- 
10  roient,  mes  il  n'en  avoient  nul  talent;  ançois  fisent 
par  aultre  ordenance  bien  et  sagement. 

Quant  ce  vint  sus  le  point  dou  jour,  doi  trompeur 
d'Escoce  s'embatirent  sus  Pun  des  gés  qui  gaitoient 
as  camps.   Si   furent  pris  et  amenet  devant  les   si- 
15   gneurs  dou  consel  le  roy  et  disent  :  «  Signeur,  que 
gettiés  vous  ci?  Vous  perdes  le  temps.  Car,  sus  l'a- 
bandon de  nos  tiestes,  li  Escot  en  sont  ralet  très  de- 
vant le  mienuit,  et  sont  jà  quatre   ou  cinq  liewes 
loing.  Et  nos  emmenèrent  avoech   yaus   bien  une 
20   liewe  loing,  pour  doubtance  que  nous  ne  le  vous 
noncissions,  et  puis  nous  donnèrent  congiet  de  le 
vous  venir  dire.  »  Et  quant  li  signeur  englès  enten- 
dirent chou,  il  eurent  conseil  et  veirent  bien  qu'il 
estoient  decheu  en  leur  cuidier.  Et  disent  que  li  ca- 
25   ciers  apriès  les  Escos  ne  leur  pooit  riens  valoir,  car 
on  ne  les  poroit  raconsiewir.  Et  encores,  pour  doub- 
tance de  decevement,  li  signeur  détinrent  les  deus 
trompeurs  tous  quois,  et  les  fisent  demorer  dalés 
yaus,  et  ne  rompirent  point  leur  ordenance,  ne  l'es- 
30   tablissement  de  leurs  batailles,  jusques  apriès  prime. 
Et  quant  il  veirent  que  c'estoit  vérités,  et  que  li  Es- 
cot   estoient    parti ,    il    donnèrent    congiet    à    tout 


[1327]  LIVRE   PREMIER,  §  37.  71 

homme  de  retraire  à  se  loge  et  de  lui  aisier.  Et  li 
signeur  alèrent  à  conseil,  pour  regarder  que  on  feroit. 

Entrues,  aucuns  des  compagnons  englès  montè- 
rent sus  leurs  chevaus    et  passèrent  le  dessus  ditte 
rivière  en  grant  péril,  et  vinrent  sus  le  montaigne     5 
dont  li  Escot  estoient  parti   le   nuit.  Et  trouvèrent 
plus  de  cinq  cens  grosses  bestes  grasses  tantost  mor- 
tes, que  li  Escot  avoient  tuet,  pour  tant  que  elles  ne 
les  peuissent  siewir;  et  si  ne  les  voloient  mies  vives 
laissier  as  Englès.  Et  si  trouvèrent  plus  de  trois  cens   lo 
chaudières,  faites  de  cuir  à  tout  le  poil,  pendues  sus 
le  feu,  plainnes  de  char  et  d^yawe,  pour  faire  bou- 
lir,  et  plus  de  mille  hastiers,  plains  de  pièces  de  char 
pour  rostir,  et  plus  de  dix  mille  vies  solers  usés, 
fais  de  cuir  tout  crut  à  tout  le  poil,  que  li  Escot   15 
avoient  là  laissiet.  Et  trouvèrent  cinq  povres  prisons 
englès,  que  li  Escot  avoient  loiiet  tous  nus  as  arbres 
par  despit,  et  deus  qui  avoient  les  gambes  brisies. 
Si  les  desloiièrent  et  laissièrent  aler,  et  puis  revin- 
rent en  l'ost  si  à  point  que  cescuns  se  deslogoit  et   20 
ordonnoit  pour  râler  vers  Engleterre,   par  l'acord 
dou  roy  et  tout  son  conseil.  Si  siewirent  tout  ce  jour 
les  banières  des  mareschaus,  et  vinrent  logier  de 
haute  heure  en  un  biel  pré,  où  il  trouvèrent  assés  à 
fourer  pour  les  chevaus,  qui  leur  vint  bien  à  point.    25 
Car  il  estoient  si  faible,  si  fondut  et  si  afTamet,  que 
à  painnes  pooient  il  avant  aler. 

L'endemain,   il  se  deslogièrent  et  chevaucièrent 
encores  plus  avant,  et  s'en  vinrent  logier  de  haute 
heure   dalés   une  grande   court  d'abbeye ,   à   deus   30 
liewes  priés  de  le  cité  de  Duremmes.  Si  se  loga  li 
rois  le  nuit  en  celle  court,  et  li  hos  contreval  les 

près.  Si  trouvèrent  assés  à  fourer^  qui  leur  vint  bien 
à  point,  herbes,  vèches  et  blés.  L'endemain,  se  re- 
posa li  hos  là  endroit  tous  quois,  et  li  rois  et  li  si- 
gneur  alèrent  vers  Feglise  de  Duremmes.  Et  adonc 

5  fist  li  rois  feaultë  à  Teglise  et  à  l'evesque,  et  ossi  à  le 
cité  et  as  bourgois,  car  faite  ne  Tavoit  encores.  En 
celle  cité,  trouvèrent  il  leurs  charetons  et  leurs  cha- 
rètes  et  tout  leur  harnas,  que  il  avoient  laiiet  trente  et 
deus  jours  en  devant  en  un  bois,  à  mienuit,  si  com 

10  il  est  contenu  chi  dessus.  Et  les  avoient  li  bourgois 
de  le  cité  de  Duremmes,  qui  trouvet  les  avoient  ens 
ou  bois,  amenet  dedens  leur  ville  à  leur  coust,  et 
fait  mettre  en  wides  granges,  çascune  charette  à  tout 
son  penonciel,  pour  recognoistre.    Si  furent  moult 

15  liet  tout  li  signeur,  quant  il  eurent  trouvet  leurs  cha- 
rètes  et  leur  harnas,  et  reposèrent  deus  jours  dedens 
le  cité  de  Durem,  et  li  host  tout  autour,  car  mies  ne 
se  peuist  toute  logier  en  le  ditte  cité.  Et  fîsent  leurs 
chevaus  référer,   et   puis  se  misent  à  voie   devers 

20   Evruich.  Si  esploita  tant  li  rois  et  toute  son  host, 

que  dedens  trois  jours  il  y  vinrent.  Et  là  trouva  li 

rois  ma  dame  sa  mère  qui  le  reçut  à  grant  joie.  Et 

ossi  fisent  toutes  les  dames  et  li  bourgois  de  le  ville. 

Là  donna  li  rois  congiet  à  toutes  manières  de  gens 

25  de  râler  cescun  en  son  lieu,  et  remercia  grandement 
les  contes,  les  barons  et  les  chevaliers,  dou  service 
qu'i[l]  li  avoient  fait.  Et  retint  encores  dalés  lui 
monsigneur  Jehan  de  Haynau  et  toute  se  route,  qui 
furent  grandement  festiiet  de  ma  dame  la  royne  pai" 

30  especial,  des  signeurs  et  de  toutes  les  dames.  Et  re- 
Hvrèrent  li  Haynuier  leurs  chevaus,  qui  tout  estoient 
efFondut  et  afolet,  au  conseil  dou  roy.  Et  fist  cescuns 

somme  pour  li  de  ses  chevaus,  mors  et  vis,  et  de 
ses  frais.  Si  en  fist  li  rois  sa  debte  envers  le  dit 
monsigneur  Jehan.  Et  li  dis  messires  Jehans  s'en 
obliga  envers  tous  les  compagnons.  Car  li  rois  et  ses 
consaulz  ne  peurent  si  tost  recouvrer  de  tant  d'ar-  5 
gent  que  li  cheval  montoient  ;  mais  on  lor  en  délivra 
assés  par  raison  pour  paiier  leurs  menus  frès,  et  pour 
retourner  au  pays.  Et  puissedi,  dedens  Fanée,  fu- 
rent il  tout  paiiet  de  ce  que  li  cheval  montoient. 
Quant  li  Haynuier  eurent  relivré  leurs  chevaus,  il  10 
rachatèrent  cescuns  des  petites  hagenées  pour  che- 
vaucier  miex  à  leur  aise,  et  renvoiièrent  leurs  gar- 
çons et  leur  harnas,  sommes  et  maies  et  bahus,  par 
mer,  et  misent  tout  en  deus  nefs  que  li  rois  leur  fist 
délivrer.  Si  arrivèrent  ces  besongnes  droit  à  TEscluse,  15 
en  Flandres.  Et  il  prisent  congiet  au  roy,  à  ma  dame 
se  mère,  au  conte  de  Kent,  au  conte  Henri  de  Lan- 
castre  et  as  barons,  qui  grandement  les  honnourè- 
rent.  Et  les  fist  li  rois  acompagnier  de  douze  che- 
valiers et  deus  cens  armeures  de  fier ,  pour  le  20 
doubtance  des  archiers,  dont  il  n'estoient  mies  bien 
asseguret,  car  il  les  couvenoit  rapasser  parmi  leur 
pays,  Tevesquié  de  LincoUe. 

Si  se  partirent  messires  Jehans  de  Haynau  et  toute 
se  route,  ou  conduit  des  dessus  dis.  Et  chevauciè-  25 
rent  tant  par  leurs  journées  qu'il  vinrent  à  Douvres. 
Là  montèrent  il  en  mer,  en  nefs  et  en  vaissiaus 
qu'il  trouvèrent  appareilliés.  Et  li  Englès  se  partirent 
d'yaus,  qui  aconvoiiet  les  avoient,  et  retournèrent 
cescuns  en  son  lieu.  Et  li  Haynuier  arrivèrent  à  Wis-  so 
sant.  I^à  se  reposèrent  il  par  deus  jours,  en  mettant 
hors  leurs  chevaus  et  le  demorant  de  leur  harnas. 

Ëntrues^  vinrent  messires  Jehans  de  Haynau  et  aucun 
chevalier  en  pèlerinage  à  Nostre  Dame  de  Boulon- 
gne.  Depuis  s'en  retournèrent  il  en  Haynau^  et  se 
départirent  tout  li  un  de  Pautre^  et  se  retraist  ces- 
5  cuns  chiés  soy.  Mes  messires  Jehans  de  Haynau  s'en 
vint  deviers  le  conte  son  frère^  qui  se  tenoit  à  Va- 
lenchienes^  qui  le  reçut  liement  et  volentiers,  car 
moult  l'amoit.  Et  adonc  li  recorda  li  sires  de  Bvau- 
mont  toutes  nouvelles_,  si  avant  que  il  les  savoit. 

10  §  38.  Ensi  fu  celle  chevaucie  départie,  que  li  rois 
Edowars,  le  premier  an  de  se  création,  fist  contre 
les  Escos,  li  quèle  fu  si  grande  et  si  dure  que  vous 
avës  oy.  Ne  demora  mies  gramme nt  de  temps  apriès, 
que  cilz  rois,  ma  dame  se  mère,  li  contes  de  Kent, 

15  li  contes  Henris  de  Lancastre,  messires  Rogiers  de 
Mortemer  et  li  aultre  baron  d'Engleterre,  qui  este  lent 
demoret  dou  conseil  le  roy,  pour  lui  aidier  à  con- 
seillier  et  gouvrener,  eurent  avis  et  conseil  de  lui 
marier.  Si  envoiièrent  un  evesque,  deus  chevaliers 

20  banerès  et  deus  bons  clers  à  monsigneur  Jehan  de 
Haynau,  pour  lui  priier  qu'il  vosist  aidier  et  mettre 
conseil  à  che  que  li  jones  rois,  leurs  sires,  fust  ma- 
riés, et  qu'il  vosist  boins  moiiens  estre,  par  quoi 
messires,  ses  frères,  li  contes  de  Haynau  et  de  Hol- 

25  landes,  li  volsist  envoiier  une  de  ses  filles,  car  il  l'a- 
roit  plus  chière  que  nulle  aultre,  pour  l'amour  de 
lui.  Li  sires  de  Byaumont  festia  et  honnoura  ces 
messagiers  et  commissaires  de  par  le  roy  englès, 
quanques  il  pot,  car  bien  le  savoit  faire.  Quant  bien 

30  festiiés  les  eut,  il  les  amena  à  Valenchienes  par  de- 
vers son  frère,  qui  moult  honnourablement  les  re- 

chut  ossi^  et  les  festia  si  souverainnement  bien  que 
longe  cose  seroit  à  raconter. 

Quant  assés  festiiet  furent,  il  fîsent  leur  message 
sagement  et  à  point,  ensi  que  chargiet  leur  estoit. 
Li  contes  leur  respondi  moult  courtoisement,  par  le  5 
conseil  de  monsigneur  Jehan  son  frère,  et  de  ma 
dame  la  contesse,  mère  à  la  damoiselle,  et  leur  dist* 
que  moult  grans  mercis  à  monsigneur  le  roy  et  à 
madame  la  royne  et  as  signeurs  par  cui  conseil  il 
estoient  là  venu,  quant  tant  leur  estoit  que  de  li  lo 
faire  tèle  honneur,  que  pour  tel  cose  il  avoient  si 
souffissans  gens  à  lui  envoiiés,  et  que  moult  volen- 
tiers  s'acord croit  à  leur  requeste,  se  nostres  Sains 
Pères,  li  papes,  et  Sainte  Eglise  s'i  acordoit. 

Celle  response  leur  souffi  assés  grandement.  Puis    15 
envoiièrent  tantost  deus  de  leurs  chevaliers,  et  deus 
clors  de  droit,  par  devers  le  Saint  Père,  à  Avignon, 
pour  impetrer  dispensation  de  celi  mariage  acordet. 
Car,  sans  le  congiet  dou  Saint  Père,  faire  ne  se  po- 
roit,  pour  le  linage  de  France  dont  il  estoient  moult  20 
prochain,  si  com  en  tierch   degré,  car  leurs  deus 
mères  estoient  cousines  germaines,   issues  de   deus 
frères.  Assés  tost  apriès  ce  qu'il  furent  venu  à  Avi- 
gnon, il  eurent  faite  lor  besongne.  Car  li  Sains  Pè- 
res et  li  collèges  s'i  consentirent  assés  benignement,    25 
pour  le  haute  noblèce  dont  tout  doy  estoient  issut. 

§  39.  Quant  cil  message  furent  revenu  de  Avignon 
à  Valencienes,  à  toutes  leurs  bulles,  chilz  mariages 
fu  tantos  otroiiés  et  affremés  d'une  part  et  d'aultre. 

1.  Ms.  de  Gaignières,  f°  17  :  «  moult  grans  merciz.  t 

Si  fîst  on  le  devise  pourveir  et  appareillier  de  tout  ce 
qu'il  falloit,  si  honnourablement  que  à  tèle  damoi- 
selle,  qui  devoit  estre  royne  d'Engleterre,  affreoit. 
Quant  appareillie  fu_,  si  corn  dit  est,  elle  fu  espou- 

5  sée  par  le  virtu  d'une  procuration  [apparant*]  souf- 
fissamment,  qui  là  fu  aportée  de  par  le  roy  d'Engle- 
terre.  Et  puis  si  fu  mise  à  le  voie  pour  emmener  en 
Engleterre  par  devers  son  mari,  qui  l'attendoit  à  Lon- 
dres, là  où  on  le  devoit  couronner.  Et  monta  en  mer 

10  la  ditte  damoiselle  Phelippe  de  Haynau  à  Wissant,  et 
arriva  et  toute  se  compagnie  à  Douvres.  Et  la  con- 
duisi  jusques  à  Londres  chilz  gentils  chevaliers  mes- 
sires  Jehans  de  Haynau,  ses  oncles,  qui  grandement 
fu  recheus,  honnourés  et  festiiës  dou  roy,  de  ma 

15  dame  la  royne  se  mère,  des  aultres  dames,  des  ba- 
rons et  des  chevaliers  d'Engleterre.  Si  eut  adonc  à 
Londres  grant  feste  et  grant  noblèce  des  signeurs, 
contes,  barons  et  chevaliers,  des  hautes  dames  et  des 
nobles  pucelles,  de  riches  atours  et  de  riches  pare- 

2C  mens,  de  jouster  et  de  behourder  pour  Tamour  de 
elles,  de  danser  et  de  caroler,  de  grans  et  biaus  men- 
giers  çascun  jour  donner.  Et  durèrent  ces  festes  par 
l'espasse  de  trois  sepmainnes. 

Au  chief  de  ces  jours,  messires  Jehans  de  Haynau 

25  prist  congiet  et  s'en  parti,  o  toute  se  compagnie  de 
Haynau,  bien  furnis  de  biaus  jeuiaus  et  riches,  que 
on  leur  avoit  donnés  d'un  costé  et  d'autre,  en  plui- 
seurs  lieus.  Et  demora  li  jone  royne  Phelippe,  à  pe- 
tite compagnie  de  son  pays,  fors  mis  un  damoisiel, 


1.  Mss.  de  Gaignières  et  de  Mouchy,  f«  17.  —  Ms.  6(i77,  f*  27: 
«  aprans.  » 

que  on  clamoit  Watelet  de  Mauni^  qui  y  demora 
pour  servir  et  taillier  devant  li.  Li  quelz  acquist 
puissedi  si  grant  grasce  au  roy  et  à  tous  les  signeurs 
dou  pays^  qu'il  fu  del  seeré  conseil  le  roy,  au  gret 
de  tous  les  nobles  dou  pays.  Et  fist  de  puis  si  gran-  5 
des  proèces  de  son  corps,  en  tant  de  lieus,  que  on 
n'en  pooit  savoir  le  nombre,  si  com  vous  orés  avant 
en  l'ystore,  se  il  est  qui  le  vous  die.  Or  nous  tairons 
nous  de  lui  à  parler,  tant  qu'à  présent,  et  des  En- 
glès,  et  retournerons  as  Escos.  10 

§  40.  Apriès  chou  que  li  Escot  se  partirent  par 
nuit  de  le  montagne,  là  où  li  jones  rois  Edowars  et 
li  signeur  d'Engleterre  les  avoient  assegiés,  si  com 
vous  avés  oy,  il  alèrent  vingt  et  deus  liewes  de  celui 
sauvage  pays,  sans  arrester,  et  passèrent  celle  rivière  15 
de  Thin  assés  priés  de  Cardueil,  en  Galles.  Et  à  l'en- 
demain,  il  revinrent  en  leur  pays,  et  se  départirent 
par  l'ordenance  des  signeurs,  et  en  râla  cescuns  en 
se  maison.  Assés  tost  apriès,  signeur  et  aucun  bon 
preudomme  pourcacièrent  tant  entre  le  roy  d'Engle-  20 
terre  et  son  conseil  et  entre  le  roy  d'Escoce,  que  une 
triewe  fu  acordée  entre  yaus,  à  durer  par  l'espasse 
de  trois  ans. 

Dedens  celle  triewe,  avint  que  li  rois  Robers  d'Es- 
coce, qui  moult  preus  avoit  esté,  estoit  devenus  25 
viex  et  foibles,  et  si  cargiés  de  le  grosse  maladie,  ce 
disoit  on,  que  morir  le  convint.  Quant  il  senti  et 
cognent  que  morir  le  couvenoit  sans  retour,  il  manda 
tous  les  barons  de  son  royaume  ens  es  quelz  il  se 
fioit  le  plus  par  devant  lui;  si  leur  dist  que  morir  le  30 
couvenoit,  si  qu'il  veoient.  Si  leur  pria  moult  afFec- 

tueusement  et  leur  carga,  sour  leur  feaulté^  que  il 
gardaissent  feablement  son  royaume  en  ayde  de  Da- 
vid son  fil;  et,  quant  il  seroit  venus  en  eage,  qu'il 
obeisissent  à  lui  et  le  couronnaissent  à  roy,  et  le  ma- 

5  riassent  en  lieu  si  souffissant  que  à  lui  apertenoit.  En 
apriès,  il  en  appella  le  gentil  chevalier  monsigneur 
Guillaume  de  Douglas,  et  li  dist  devant  tous  les  aul- 
très  :  «Monsigneur  Guillaume,  chiers  amis,  vous  sa- 
vés  que  j'ai  eu  moult  à  faire  et  à  souffrir  en  mon 

10  temps  que  j'ai  veseu,  pour  maintenir  les  drois  de 
eesti  royaume.  Et  quant  jou  euch  le  plus  à  faire,  je 
fis  un  veu  que  je  n'ai  point  acompli,  dont  moult  me 
poise.  Je  voai  que,  s'il  estoit  ensi  que  jou  ewisse  ma 
guerre  achievée,  par  quoi  je  peuisse  eesti  royaume 

15  gouvrener  en  pais,  jou  iroie  aidier  à  guerriier  les 
ennemis  Nostre  Signeur  et  les  contraires  de  le  foy 
crestienne,  à  mon  loyal  pooir.  A  ce  point  a  toutdis 
mon  coer  tendu,  mais  Nostres  Sires  ne  l'a  mies  volu 
consentir.  Si  m'a  donné  tant  à  faire  à  mon  temps,  et 

20  a  darrains  si  entrepris  si  griefment  de  si  grant  mala- 
die qu'il  me  convient  morir,  si  com  vous  veës.  Et 
puis  qu'il  est  ensi  que  li  corps  de  mi  n'i  poet  aler, 
ne  achiever  ce  que  li  coers  a  tant  désiré,  jou  y  voel 
envoiier  le  coer  ou  lieu  del  corps,  pour  mon  veu 

25  achiever.  Et  pour  cou  que  je  ne  sçai  en  tout  mon 
royaume  nul  chevalier  plus  preu  de  vostre  corps,  ne 
miex  tailliet  de  mon  veu  acomplir  en  lieu  de  mi,  je 
vous  pri,  très  chiers  et  très  especiaulz  amis,  tant  com 
je  puis,  que  vous  cest  voiage  voelliés  entreprendre, 

30  pour  l'amour  de  mi,  et  me  ame  acquitter  envers  Nos- 
Ire  Signeur.  Car  je  tieng  tant  de  vostre  noblèce  et  de 
vostre  loyauté  que,  se  vous  l'entreprendés,  vous  n'en 

faurrës  nullement;  et  si  en  morrai  plus  aise,  mais 
que  ce  soit  par  tèle  manière  que  je  vous  dirai.  Je 
voel,  sitos  que  je  serai  trespassés,  que  vous  prendés 
le  coer  de  mon  corps  et  le  faites  bien  embasmer,  et 
prendés  tant  de  mon  trésor  que  vous  samblera  que  5 
assés  en  aiiës  pour  parfurnir  tout  le  voiage,  pour 
vous  et  pour  tous  chiaus  que  vous  vorrës  emmener 
avoech  vous;  et  emportés  mon  coer  avoech  vous, 
pour  présenter  au  Saint  Sépulcre,  là  où  Nostres  Sires 
fu  ensepelis,  puis  que  li  corps  n'i  poet  aler;  et  le  10 
faites  si  grandement,  et  vous  pourveés  si  souffissam- 
ment  de  tèle  compagnie  et  de  toutes  aultres  coses 
que  à  vostre  estât  apertient;  et  que  partout  là  où 
vous  venrés,  que  on  sace  que  vous  emportés  oultre 
mer,  comme  messagiers,  le  coer  le  roi  Robert  d'Es-  15 
coce,  et  à  son  commandement,  puis  qu'ensi  est  que 
li  corps  n'i  poet  aler.  » 

Tout  cil  qui  là  estoient  prisent  à  plorer  de  pité 
moult  ten rement.  Et  quant  li  dis  messires  Guillau- 
mes  peut  parler,  il  respondi  et  dist  :  «  Gentilz  sires,   20 
cent  mille  mercis  de  le  grande  honneur  que  vous  me 
faites,  quant  vous  si  noble  et  si  grant  cose  et  tel  tré- 
sor me  chargiés  et  recommendés.  Et  je  ferai  volen- 
tiers  et  de  cler  coer  vostre  commandement,  à  men 
loyal  pooir,  jamais  n'en  doubtés,  comment  que  je  25 
ne  sui  mies  dignes  ne  si  soufïissans  que  pour  tel  cose 
achiever.  »  —  «Ha!  gentilz  chevaliers,  dist  adonc  li 
rois,  grans  mercis,  mes  que  vous  le  me  créantes.  » 
— «  Certes,  sires,  moult  volentiers,  dist  li  chevaliers». 
Lors  li  creanta  tantost,   comme  loyaus  chevaliers.   30 
Adonc  dist  li  rois  :   «Or  soit  Diex  graciiés,  car  je 
morrai  plus  à  pais  d'ore  en  avant,  quant  je  sçai  que 

li  plus  souffissans  et  li  plus  preus  de  mon  royaume 
achievera  pour  mi  ce  que  je  ne  poi  onques  achie- 
ver  ». 

Assës  tost  après,  trespassa  de  cest  siècle  li  preus 

5  Robers  de  Brus,  rois  d'Escoce.  Et  fu  ensevelis  si  lion- 
nourablement  que  à  lui  afFrei,  selonch  P usage  dou 
pays.  Et  fu  li  coers  ostës  et  embasmés,  ensi  que  com- 
mandé Favoit.  Si  gist  li  dessus  dis  rois  en  Tabbeye 
de  Donfremelin,   en  Escoce,  très  reveramment.  Et 

10  trespassa  de  ce  siècle,  Tan  de  grasce  Nostre  Signeur 
mil  trois  cens  vingt  et  sept,  le  septime  jour  de  no- 
vembre. En  ce  temporal,  assés  tost  apriès,  trespassa 
ossi  li  vaillans  contes  de  Moret,  qui  estoit  li  plus 
gentilz  et  li  plus  poissans  princes  d'Escoce,  et  s'ar- 

15   moit  d'argent  à  trois  orilliers  de  geules. 

§  41 .  Quant  li  prin  tamps  vint  et  li  bonne  saisons 
pour  mouvoir,  qui  voelt  passer  oultre  mer,  mess  ires 
Guillaumes  de  Douglas  se  pourvei,  ensi  qu'à  lui  aper- 
tenoit,  selonch  che  que  commandé  li  estoit.  Il  monta 

20  sus  mer  au  port  de  Morois,  en  Escoce,  et  s'en  vint 
en  Flandres  droit  à  l'Escluse,  pour  oir  nouvelles,  et 
pour  savoir  se  nulz  par  de  deçà  la  mer  s'apparilloit 
pour  aler  par  devers  le  Sainte  Terre  de  Jherusalem, 
afin  qu'il  peuist  avoir  milleur  compagnie.  Si  séjourna 

25  bien  à  l'Escluse  par  l'espasse  de  douze  jours,  ançois 
qu'il  s'en  partesist;  mes  onques  ne  volt  mettre  piet 
à  terre,  tout  le  terme  des  douze  jours.  Ains  demo- 
roit  toutdis  sus  se  nave,  et  tenoit  toutdis  son  tinel 
lionnourablement,  à  trompes  et  à  nakaires,  comme 

30  se  ce  fust  li  rois  d'Escoce.  Et  avoit  en  se  compagnie 
un  chevalier  banereth,  et  sis  aultres  chevaliers  des 

plus  preus  de  son  pays^  sans  Fautre  mesnie.  Et  avoit 
tout  vaisselement  d'or  et  d'argent^  pos^  bachins^  es- 
euielles^  hanaps^  bouteilles^  barilz  et  aultres  si  faites 
choses.  Et  avoit  jusques  à  vingt  et  sis  escuiers^  jones 
et  gentilz  hommes  des  plus  souffissans  d'Eseoce^  5 
dont  il  estoit  servis.  Et  devés  savoir  que  tout  cil  qui 
le  voloient  aler  veoir^  estoient  très  bien  festiiet  de 
deus  manières  de  vins^  et  de  deus  manières  d'espis- 
ses,  mes  que  ce  fuissent  gens  d^estat. 

Au  daarrain^  quant  il  eut  séjourné  là  endroit^  à   10 
l'Escluse^  par  Fespasse  de  douze  jours^  il  entendi  que 
ii  rois  Alphons  d'Espagne  guerrioit  au  roi  de  Gre- 
nate,  qui  estoit  Sarrasins.   Si  s'avisa  qu'il  iroit  celle 
part,  pour  miex  emploiier  son  temps  et  son  voiage. 
Et  quant  il  aroit  là  faite  sa  besongne,  il  iroit  oultre   15 
pour  parfaire  et  ach  lever  ce  que  cargiet  et  comman- 
det  li  estoit.  Si  se  parti  ensi  de  l'Escluse,  et  s'en  ala 
droit  par  devers  Espagne,  et  arriva  premiers  au  port 
de  Valence  le  Grant;  et  puis  s'en  ala  droit  vers  le 
roy  d'Espagne,  qui  estoit  en  host  contre  le  roy  de   20 
Grenate.  Et  estoient  assës  priés  l'un  de  l'autre,  sus 
les  frontières  de  leurs  pays. 

Avint,  assés  tost  apriès  cou  que  li  di  messires 
Guillaumes  de  Douglas  fu  là  venus,  que  li  rois  d'Es- 
pagne issi  hors  as  camps,  pour  plus  approcier  ses  25 
ennemis.  Li  rois  de  Grenate  issi  hors  ossi  d'autre 
part,  si  ques  li  uns  rois  veoit  l'autre  à  tout  ses  ba- 
nières.  Et  se  commencièrent  à  rengier  leurs  batail- 
les, li  un  contre  l'autre.  Li  dis  messires  Guillaumes 
de  Douglas  se  traist  à  l'un  des  costës,  à  toute  se  route,  30 
pour  miex  faire  se  besongne,  et  pour  miex  moustrer 
son  effort.   Quant  il  vei  toutes  les  batailles  rengies 

1—6 

d'une  part  et  d'autre^  et  vei  la  bataille  le  roy  un 
petit  esmouvoir^  il  cuida  que  elle  alast  assambler. 
11^  qui  miex  voloit  estre  des  premiers  que  des  daar- 
rains^  feri  des  esporons^  et  toute  se  compagnie  avoech 

5  lui,  jusques  à  le  bataille  le  roy  de  Grenate,  et  ala  as 
ennemis  assambler.  Et  pensoit  ensi  que  li  rois  d'Es- 
pagne et  toutes  ses  batailles  le  sievissent,  mes  non 
fisent,  dont  il  en  fu  laidement  deceuS;,  car  onques 
celi  jour  ne  s'en  esmurent.  Là  fu  li  gentilz  cheva- 

10  liers,  messires  Guillaumes  de  Douglas  enclos,  et 
toute  se  route,  des  ennemis.  Et  y  fîsent  merveilles 
d'armes,  mes  finablement  il  ne  peurent  durer,  ne 
onques  pies  n'en  escapa,  que  tout  ne  fuissent  occis 
à  grant  mescliief.  De  quoi  ce  fu  pités  et  damages  et 

15  grant  lasquetë  pour  les  Espagnolz,  et  moult  en  furent 
blasmet  de  tous  chiaus  qui  en  oirent  parler,  car 
bien  ewissent  rescous  le  chevalier  et  une  partie  des 
siens,  s'il  vosissent.  Ensi  ala  de  ceste  aventure  et 
dou  voiage  monsigneur  Guillaume  de  Douglas. 

20  Ne  demora  mies  gramment  de  tamps,  apriès  cou 
que  li  dessus  dis  chevaliers  se  fu  partis  d'Escoce 
pour  aler  en  son  pèlerinage,  si  com  vous  avés  oy, 
que  aucun  signeur  et  preudomme,  qui  desiroient  à 
nourir  pais  entre  les  Englès  et  les  Escos,  trettièrent 

25  et  pourcacièrent  tant  que  mariages  fu  fais  del  jone 
roi  David  d'Escoce  et  de  la  sereur  le  jone  roy  d'En- 
gleterre.  Si  fu  cilz  mariages  acordés.  Et  espousa  la 
dame  li  dessus  dis  rois  à  Bervich,  en  Escoce.  Et  là 
y  eut  grans  festes,  de  l'une  partie  et  de  l'autre.  Or, 

30  me  voel  jou  taire  un  petit  des  Escos  et  des  Englès, 
et  me  retrairai  au  roi  Charlon  de  France,  et  as  or- 
denances  de  celui  royaume. 

§  42.  lA  rois  Charles  de  France,  filz  au  biau  roy 
Plielippe,  fu  trois  fois  mariés,  et  si  morut  sans  hoir 
marie,  dont  ce  fu  damages  pour  le  royaume,  si  com 
vous  orés  ci  après.  Li  première  de  ses  femmes  fu  li 
une  des  plus  belles  dames  dou  monde,  et  fu  fille  la     5 
contesse  d'Artois.  Celle  garda  mal  son  mariage  et  se 
foursist.  Par  quoi  elle  en  demora  lonch  temps  ens 
ou  Chastiel  Gaillard,  en  prison  et  à  grant  meschief, 
ançois  que  ses  maris  fust  rois.   Quant  li  royaumes 
li  fu  escheus,  et  il  fu  couronnés,  li  douze  per  de    lO 
France  ne  vorrent  nient,  s'il  peuissent,  que  li  royau- 
mes demora st  sans  hoir   marie.   Si  quisent  sens  et 
avis  par  quoi  li  rois  Charles  fust  remariés,  et  le  fu  à 
le  fille  l'empereur  Henri  de  Lussembourch  et  suer 
au  gentil  roy  de  Behagne,   et  par  quoi  li  premiers    15 
mariages  fust  deffais  et  anullés  de  celle  dame  qui  en 
prison  estoit,  et  tout  par  le   déclaration  dou  pape, 
nostre  Saint  Père,  qui  adonc  estoit.  De  celle  seconde 
dame  de  Lussembourch,  qui  estoit  mioult  humle  et 
moult  preude  femme,  eut  li  rois  un  fil  qui  morut   20 
moult  Jones,  et  assés  tost  li  mère  apriès,  à  Ysodon 
en  Berri.  Et  morurent  tout  doi  souspeçonneusement. 
De  coi  aucunes  gens  en  furent  encoupées  en  derrière 
couver tement.  Apriès,  cilz  rois  Charles  fu  remariés 
tierce  fois  à  le  fille  de  son  oncle  de  remariage,  le   25 
fille   de   monsigneur  Loeis,  le    conte    d'Evrues,    le 
royne  Jehenne,  et  sereur  au  roi  de  Navare  qui  adonc 
estoit.   Puissedi,  avint  que  celle  dame  fu  enchainte. 
Et  li  dis  rois,  ses  maris,  s'acouça  malades  au  lit  de 
le  mort.  Quant  il  perchut  que  morir  le  couvenoit,    33 
il  devisa  que,  s'il  avenoit  que  li  royne  se  acouçast 
d'un  fil,  il  voloit  que  messires  Phelippes  de  Valois, 

ses  cousins  germains,  en  fust  mainbours  et  regens 
de  tout  son  royaume,  jusques  adonc  que  ses  filz  se- 
roit  en  eage  d'estre  rois;  et,  s'il  avenoit  que  ce  fust 
une  fille,  que  li  douze  per  et  li  hault  baron  de 
5  France  euissent  conseil  et  avis  entre  yaus  de  l'or- 
donner, et  donnaissent  le  royaume  à  celi  qui  avoir 
le  deveroit  par  droit.  Sur  chou,  li  rois  Charles  ala 
morir  environ  Paskes,  l'an  de  grasce  Nostre  Signeur 
mil  trois  cens  vingt  et  huit. 

10  Ne  demora  mies  gramment  apriès,  que  la  royne 
Jehenne  acouça  d'une  fille,  de  quoi  li  plus  del 
royaume  en  furent  durement  tourblë  et  courouciet. 
Quant  li  douze  per  et  hault  baron  de  France  sceu- 
rent  cou,  il  se  assamblèrent  à  Paris  au  plus  tost  qu'il 

15  peurent,  et  donnèrent  le  royaume,  de  commun 
acord,  à  monsigneur  Phelippe  de  Valois,  filz  jadis 
au  conte  de  Valois,  et  en  ostèrent  le  royne  d'En- 
gleterre  et  le  roy  son  fil,  qui  estoit  demorée  soer 
germainne  au  roy  Gharle  daarrainement  trespasset, 

20  par  le  raison  de  che  qu'il  dient  que  li  royaumes  de 
France  est  de  si  grant  noblèce  qu'il  ne  doit  mies  par 
succession  aler  à  fumelle,  ne  par  consequense  à  fil 
de  fumelle,  ensi  que  vous  avës  oy  chà  devant,  au 
commencement  de   ce  livre.   Et  fisent   celi  monsi- 

25  gneur  Phelippe  couronner  à  Rains  l'an  de  grasce 
mil  trois  cens  vingt  et  huit,  le  jour  de  le  Trinité. 
Dont,  puissedi,  grant  guerre  et  grant  désolation 
avint  au  royaume  de  France  en  pluiseurs  pars,  si 
com  vous  pores  oïr  en  ceste  hy store. 

30  Assés  tost  apriès  cou  que  cilz  rois  Phelippes  fu 
couronnés  à  Piains,  il  semonst  ses  princes,  ses  ba- 
rons et  toutes  ses  gens  d'armes,  et  ala  à  tout  son 

pooir  logier  en  le  vallée  de  Cassiel^  pour  guerriier 
les  Flamens,  qui  estoient  rebelle  à  leur  signeur^  et 
meismement  ciaus  de  Bruges  ,  chiaus  d'Ippre  et 
chiaus  dou  Franch.  Et  ne  voloient  obéir  au  conte  de 
Flandres^  leur  dit  signeur^  mais  l'avoient  decaciet.  5 
Et  ne  pooit  adonc  nulle  part  demorer  en  son  pays, 
fors  tant  seulement  à  Gand,  et  encores  assës  escar- 
sement.  Si  desconfî  adonc  li  rois  Phelippes  bien 
seize  mille  hommes  flamens,  qui  avoient  fait  un 
chapitainne  qui  se  nommoit  Colins  Dennekins,  hardi  10 
homme  et  outrageus  durement.  Et  avoient  li  dessus 
dit  Flamench  fait  leur  garnison  de  le  ville  de  Cassiel, 
au  commandement  et  as  gages  des  villes  de  Flan- 
dres, pour  garder  ces  frontières  là  endroit. 

Et  vous  dirai  comment  cil  Flamench  furent  des-    15 
confît,  et  fu  par  leur  oultrage.    Il  se   partirent   un 
jour,  sus  Feure  dou  souper,  de  Cassiel,  en  entente 
que  pour  desconfire  le  roy  et  toute  sen  host.  Et  s'en 
vinrent  tout  paisievlement,  sans  point  de  noise,  or- 
donné en  trois  batailles,  des  quèles   li   une  en  ala   20 
droit  as  tentes  le  roy,  et  eurent  pries  le  roy  sous- 
pris,  qui  seoit  au  souper,  et  toutes  ses  gens.  Li  aul- 
tre  bataille  s'en  ala  droit  as  tentes  le  roy  de  Beha- 
gne,    et   Feurent  priés   trouvet  en  tel   point.  Et  la 
tierce  bataille  s'en  ala  droitement  as  tentes  le  conte   25 
de  Haynau,  et  Feurent  ossi  priés  souspris,  et  le  has- 
térent  si  que  à  grant  painne  peurent  pas   ses  gens 
eslre  armé,  ne  les  gens  monsigneur  de  Byaumont, 
son  frère.  Et  vinrent  ces  trois  batailles  si  paisievle- 
ment jusques  as  tentes,  que  à  grant  mescliief  furent     30 
li  signeur  armés,   ne  leurs  gens  assamblet.  Et  ewis- 
sent  tout  li  signeur  et  leurs  gens  esté  mort,  se  Diex 

ne  les  ewist^  ensi  que  psœ  droit  miracle^  secourut  et 
aidiet.  Mais_,  par  le  grasce  de  Dieu,  cescuns  des  si- 
gneurs  desconfi  se  bataille  si  entièrement,  et  tous  à 
une  heure  et  en  un  point,   que  onques  de  tous  ces 

5  seize  mille  Flamens  n'en  escapa  mil,  et  fu  leur  cha- 
pitainne  mors.  Et  si  ne  seut  onques  nulz  de  ces  si- 
gneurs  nouvelle  li  uns  de  l'autre,  jusques  adonc  qu'il 
eurent  tout  fait.  Et  onques  des  quinze  mille  Fla- 
mens, qui  mors  y  demorèrent,  n'en  recula  uns  seuls, 

10  que  tout  ne  fuissent  mort  et  tuet  en  trois  monchiaus 
l'un  sus  l'autre,  sans  issir  de  le  place  là  où  cescune 
bataille  commença,  qui  fu  l'an  de  grasce  mil  trois 
cens  vingt  et  huit,  le  jour  saint  Bietremieu. 

Adonc,  apriès  ceste  desconfiture,  vinrent  li  Fran- 

15  cois  à  Cassiel^  et  y  misent  les  banières  de  France. 
Et  se  rendi  li  ville  au  roy,  et  puis  Popringe,  et  puis 
Ippre,  et  tout  cil  de  le  chastelerie  de  Berges,  et  cil 
de  Bruges  ensiewant.  Et  rechurent  le  conte  Loeis, 
leur  signeur,  adonc  amiablement  et  paisievlement, 

20   et  li  jurèrent  foy  et  loyauté  à  tenir  à  tous  jours  mes. 
Quant*  li  rois  Phelippes  de  France  eut  remis   le 
conte  de  Flandres  en  son  pays,  et  que  tout  li  eurent 
juré  feaulté  et  hommage,  il  départi  ses  gens,  et  re- 
tourna cescuns  en  son  lieu;  et  il  meismement  s'en 

25  vint  en  France  et  séjourner  à  Paris  ou  là  environ. 
Si  fu  durement  prisiés  et  honnourés  de  celle  em- 
prise qu'il  avoit  fait  sus  les  Flamens,  et  dou  service 
ossi  au  conte  Loeis  son  cousin.  Si  demora  en  grant 

1.  Cet  alinéa,  qui  se  lie  intimement  aux  alinéas  précédents,  fait 
néanmoins  partie  du  chapitre  suivant  dans  le  ms.  6477,  f°  30  v»,  dont 
on  se  permet  ici,  par  exception,  de  modifier  la  coupure  évidemment 
défectueuse. 

prospérité  et  en  grant  honneur,  et  acrut  grandement 
Testât  royal;  et  n'i  avoit  onques  mes  eu  en  France, 
si  com  on  disoit,  roy  qui  ewist  tenu  l'estat  parel  au 
roy  Phelippe.  Et  faisoit  faire  tournois,  joustes,  festes 
et  esbatemens  moult  souvent  et  à  grant  plenté.  Or  5 
nous  tairons  nous  un  petit  de  lui,  et  parlerons  des 
aucunes  des  ordenances  d'Engleterre  et  dou  gouvre- 
nement  le  roy. 

§  43.  Li  Jones  rois  englès  se  gouvrena  un  grant 
tamps,  si  com  vous  avës  oy  chi  dessus  recorder,  par   10 
le  conseil  de  ma  dame  se  mère,  dou  conte  Aymon 
de  Kent,  son  oncle,   et  de   monsigneur   Rogier   de 
Mortemer.  Au  daarrain,  envie  commença  à  naistre 
entre  le  conte  de  Kent  dessus  dit,  et  le  signeur  de 
Mortemer.  Et  monta  puis  li  envie  si  haut  que  li  si-   15 
res  de  Mortemer  enfourma  et  enhorta  tant  le  jonc 
roy,  par  le   consentement  de  ma  dame  se  mière  le 
royne,  et  li  fisent  entendant   que  li  dis   contes  de 
Kent  le  voloit  empuisonner,  et  le  feroit  morir  tem- 
prement,  s'il  ne  s'en  gardoit,  pour  avoir  sen  royaume,    20 
comme  li  plus  proçains  apriès  lui,  par  succession; 
car  li  Jones  frères  le  roy,   que   on  clamoit  messire 
Jehan   d'Eltem ,    estoit  nouvellement   trespassës.  Li 
Jones  rois,  qui  creoit  legierement  che  dont  on  l'en- 
fourmoit,  ensi  que  jone  signeur,  telz  a  on  souvent   25 
veus,  croient  legierement  cou  dont  cil  qui  les  doient 
consillier  les  enfourment,  et  plus  tost  en  mal  qu'en 
bien,  fist,  assés   tost   après  chou,  son   dit  oncle  le 
conte  de  Kent  prendre,  et  le  list  decoler  publike- 
ment,  que  onques  il  n'en  peut  venir  à  escusance.    30 
De  quoi  tout  cil  dou  pays,  grans  et  petis,  nobles  et 

non  nobles^  en  furent  durement  tourblet  et  courou- 
cié,  et  eurent  puissedi  durement  contre  eoer  le  si- 
gneur  de  Mortemer.  Et  bien  pensoient  que^  par  son 
conseil  et  pourcach  et  par  fausse  amise^  avoit  ensi 

5  esté  menés  et  trettiés  li  gentilz  contes  de  Kent,  cui 
il  tenoient  tout  pour  preudomme  et  pour  loyal.  Ne 
onques  apriès  ce,  li  sires  de  Mortemer  ne  fu  tant 
amés,  comme  il  avoit  esté  en  devant. 

Ne  demora  mies  de  puis  gaires  de  temps  que  grant 

10  famé  issi  hors  sus  la  mère  dou  roy  d'Engleterre,  ne 
sai  mies  se  voirs  estoit,  que  elle  estoit  [enchainte*]; 
et  en  encoupoit  on  plus  de  ce  fait  le  sigiieur  de  Mor- 
temer que  nul  aultre.  Si  commença  durement  cliilz 
escandeles  à  montepliier,  tant  que  li  jones  rois  en 

15  fu  enfourmés  soufïissamment.  Et  avoech  tout  ce  il  fu 
enfourmés  soufïissamment  que,  par  fausse  amise  et 
par  envie  dou  signeur  de  Mortemer,  faite  plus  par 
trahison  que  par  raison,  il  avoit  fait  mettre  à  mort 
son  oncle  le  conte  de  Kent,  que  tout  cil  dou  pays 

20  tenoient  et  avoient  toutdis  tenu  pour  preudomme  et 
pour  loyal.  Dont,  se  li  jones  rois  fu  tristes  et  cou- 
rouciés,  ce  ne  fait  mies  à  demander.  Si  fist  tantost 
prendre  le  dit  signeur  de  Mortemer,  et  le  fist  ame- 
ner à  Londres,  par  devant  grant  fuison  des  barons 

25  et  des  nobles  de  son  royaume.  Et  fist  conter  par  un 
sien  chevalier  tous  les  fais  le  signeur  de  Mortemer, 
ensi  que  escrire  et  registrer  les  avoit  fais.  Et  quant 
il  furent  tout  dit  et  conté,  li  dis  rois  d'Engleterre 
demanda  à  tous,  par  manière  de  conseil  et  de  juge- 


1 .  Ce  mot  a  été  gratté  et  effacé  dans  notre  ms.  6477,  sous  l'influence 
de  je  ne  sais  quel  scrupule,  mais  il  est  encore  lisible. 

ment^  quel  cose  en  estoit  bon  à  faire.  Li  jugemens 
en  fu  assës  tost  rendus^  car  cescuns  en  estoit  jà  par 
famé  et  par  juste  information  tous  avisés  et  infour- 
més.  Si  en  respondirent  au  roy^  et  disent  que  il  de- 
voit  morir  en  tel  manière^  comme  messires  Hues  li  5 
Despensiers  avoit  fait  et  esté  justiciés.  A  ce  jugement 
n'eut  nulle  dilation  ne  de  merci.  Si  fu  tantos  trainés 
parmi  la  cité  de  Londres  sus  un  bahut_,  et  puis  loiiés 
sus  une  eschielle  en  mi  le  place,  et  puis  li  vis  copés 
a  toutes  les  coulles  et  jettées  en  un  feu  qui  là  estoit.  10 
Et  puis  li  fu  li  ventres  ouvers  et  li  coers  trais  hors, 
pour  tant  que  il  en  avoit  fait  et  pensé  le  trahison, 
et  jettes  ou  dit  feu,  et  ensi  toute  se  coraille.  Et  puis 
fu  esquartelés,  et  envoiiés  par  quatre  mestres  cités 
en  Engleterre,  et  la  tieste  demora  à  Londres.  Ensi  15 
fina  li  dis  messires  Rogiers  de  Mortemer,  Dieus  li 
pardoinst  tous  ses  fourfais  ! 

Tantos  apriès  ceste  justice  faite,  li   rois  d'Engle- 
terre,  par  le  conseil  de  ses  hommes,  fist  ma  dame  sa 
mère  enfermer  en  un  castiel,  et  li  bailla  dames  et   20 
camberières  et  toutes  gens  assés,  pour  lui  garder  et 
servir  et    faire    compagnie,    chevaliers    et    escuiers 
d'onneur,    ensi  comme    à   si   haute  dame  que  elle 
estoit  apertenoit.  Et  li  assigna  et  délivra  grant  terre 
et  belle  revenue,  pour  lui  souffissamment  gouvrener,    25 
selonch  son  noble  estât,   tout  le  cours  de  se  vie,  et 
la  ditte  revenue  au  plus  priés  de  celi  castiel  que  il 
peut  par  raison.  Mais  il  ne  vot  mies  souffrir  ne  con- 
sentir que  elle  alast  hors,  ne  s'amoustrast  nulle  part, 
fors  en  aucuns  esbas  qui    estoient  devant  le    porte   30 
dou  chastiel,  et  qui  respondoient  à  le  maison.  Si  usa 
la  ditte  dame  là  sa  vie  de  puis  assés  bellement.  Et  le 

venoit  veoir,  deus  ou  trois  fois  Tan^  li  jones  rois 
Edouwars^  ses  filz.  Nous  nos  soufFerons  à  parler  de 
la  dame^  et  parlerons  dou  dit  roy  son  fil,  et  com- 
ment il  persévéra  en  signourie. 

5  §  44.  Apriès  ce  que  cilz  rois  Edowars,  qui  estoit 
en  son  jone  eage,  eut  fait  faire  ces  deus  grandes  jus- 
tices, si  com  vous  avés  oy  chi  dessus  recorder,  il 
prist  nouvel  conseil  des  plus  sages  et  des  mix  creus 
de  tout  son  royaume,  et  se  gouvrena  moult  belle- 

10  ment,  et  maintint  son  royaume  en  pais,  par  le  bon 
conseil  que  il  avoit  dalés  lui. 

Or  avint  que,  environ  un  an  apriès  que  li  rois 
Phelippes  de  Valois  eut  esté  couronnés  à  roy  de 
France,  et  que  tout  li  baron    et   li  tenant  dou  dit 

15  royaume  li  eurent  fait  feaulté  et  hommage,  excepté 
li  jones  rois  Edowars  d'Engleterre,  qui  encores  n'es- 
toit  trais  avant,  et  ossi  il  n'a  voit  point  esté  mandés; 
se  fu  li  rois  de  France  consilliés  et  enfourmés  que  il 
mandast  le  dit  roy  d'Engleterre  et  venist  faire  hom- 

20  mage  et  feaulté,  ensi  comme  il  apertenoit.  Adonc  en 
furent  priiet  d'aler  en  Engleterre  faire  ce  message  et 
[sommer*]  le  dit  roy,  li  sires  d'Aubegni  et  li  sires  de 
Biausaut  et  doi  clercli  en  droit,  mestre  en  Parlement 
à  Paris,  que  on  appelloit  pour  ce  temps  mestre  Sy- 

25  mons  d'Orliens  et  mestres  Pières  de  IVÏaisières.  Chil 
quatre,  au  commandement  et  ordenance  dou  roy,  se 
partirent  de  Paris  bien  estoffeement,  et  cheminèrent 
tant  par  leurs  journées  qu'il  vinrent  à  Wisan.  Là 
montèrent  il  en  mer,  et  furent  tantost  oultre,  et  ar- 

1.  Ms.  de  Gaignières,  f»  21  v°.  —  Ms.  6kll,  ^  32  :  x  sonner.  » 

rivèrent  à  Douvres^  et  séjournèrent  là  un  jour,  pour 
attendre  leurs  chevaus  et  leur  liarnas  que  on  mist 
hors  des  vaissiaus.  Quant  il  furent  tout  prest,  il  mon- 
tèrent sus  et  esploitièrent  tant  par  leurs  journées 
qu'il  vinrent  à  Windesore,  où  li  rois  d'Engleterre  et  5 
la  jone  royne  sa  femme  se  tenoient.  Li  quatre  dessus 
nommet  fîsent  à  savoir  au  roy  pour  quoi  il  estoient 
là  venu,  et  ossi  de  qui  il  se  rendoient.  Li  rois  d'En- 
gleterre,  pour  l'onneur  dou  roy  de  France,  son  cou- 
sin, les  fist  venir  avant  et  les  reçut  moult  honnoura-  lo 
blement;  et  ossi  fîst  mia  dame  la  royne  sa  femme, 
ensi  que  bien  le  sa  voient  faire.  En  apriès,  il  comp- 
tèrent leur  message;  il  furent  volentiers  oy.  Et  en 
respondi  li  rois  adonc  que  il  n'avoit  mies  son  con- 
seil dalës  lui,  mais  il  le  manderoit;  si  se  retraisent  15 
en  le  cité  de  Londres  ;  et  là  il  en  seroient  respondu 
telement  que  bien  deveroit  souffire.  Sus  ceste  pa- 
rolle,  quant  il  eurent  disné  en  le  cambre  dou  dit 
roy  et  de  la  royne  moult  aise,  il  s'en  partirent  et 
vinrent  ce  soir  jesir  à  Colebruch,  et  Fendemain  à  20 
Londres. 

Ne  demora  mies  gramment  de  puis  que  li  rois 
d'Engleterre  vint  à  Londres,  en  son  palais  de  Wes- 
moustier.  Et  là  eut  il,  sus  un  jour  qu'il  y  ordonna, 
son  conseil  assamblé,  présent  qui  li  messagier  dou  25 
roy  Phelippe  de  France  furent  appelle.  Et  là  remous- 
trèrent  il  pour  quoi  il  estoient  là  venu,  et  les  lettres 
qui  leur  avoient  esté  baillies  dou  roy  leur  signeur. 
Quant  il  eurent  parlé  bien  et  à  point,  il  vuidièrent 
hors  de  le  cambre,  et  lors  demanda  li  dis  rois  à  30 
avoir  conseil  sus  ceste  requeste.  Il  me  samble  que  li 
rois  fu  adonc  si  consilliés  de  respondre  que  voire- 

ment^  par  l'ordenance  et  seelé  de  ses  predicesseurs, 
rois  d'Engleterre  et  dus  d'Acquitainnes^  il  en  devoit 
foy,  hommage  et  loyauté  faire  au  roy  de  France,  ne 
del  contraire  on  ne  Toseroit  ne  vorroit  point  consil- 

5  lier.  Chilz  pourpos  et  consaulz  furent  arrestë,  et  li 
messagier  de  France  appelle.  Si  vinrent  en  le  cham- 
bre de  rechief  de  conseil.  Là  parla  li  evesques  de 
Londres  pour  le  roy  et  dist  :  «  Signeur,  qui  ci  estes 
envoiiés  de  par  le  roy  de  France,  vous  estes  li  bien 

10  venu.  Nous  avons  oy  vos  paroUes  et  leues  vos  lettres 
et  bien  examinées  à  no  pooir  et  consillies.  Si  vous 
disons  que  nous  consillons  monsigneur  qui  ci  est, 
qu'il  voist  en  France  veoir  le  dit  roy,  son  cousin, 
qui  moult  amiablement  le  mande,  et  dou  sourplus 

15  de  foy  et  d'ommage  il  s'acquitte  et  face  son  devoir, 
car  voirement  y  est  il  tenus.  Si  vous  retrairés  en 
France,  et  dires  ensi  au  roy  vostre  signeur  que  nos 
sires  li  rois  d'Engleterre  passera  par  de  là  tempre- 
ment,  et  fera  tout  ce  qu'il  doit  faire  sans  nul  estri.  » 

20  Geste  response  plaisi  grandement  bien  as  dessus  dis 
messagiers  de  France,  et  prisent  congiet  au  roy  et  à 
tout  son  conseil;  mais  ançois  il  leur  convint  disner 
ens  ou  palais  de  Wesmoustier.  Et  les  festia  là  li  dis 
rois  moult  grandement,   et  leur  donna  au  départir, 

25  pour  l'onneur  et  amour  dou  roy  de  France,  son  cou- 
sin, grans  dons  et  biaus  jeuiaus.  De  puis  ce  fait,  il 
ne  séjournèrent  gaires  de  temps  à  Londres  et  s'en 
partirent.  Et  esploitièrent  tant  par  leurs  journées 
qu'il  revinrent  en  France,  et  droitement  à  Paris,  où 

30  il  trouvèrent  le  dit  roy  Phelippe,  à  qui  il  comptèrent 
toutes  leurs  nouvelles,  et  comment  il  avoient  es- 
ploitié,  et  en  quel  estât  il  estoient  parti  dou  dit  roy 

d'Engleterre,  et  ossi  com  grandement  et  honnoura- 
blement  il  les  avoit  receus,  et,  à  leur  département 
et  congiet  prendre,  donné  de  ses  biens.  De  toutes 
ces  coses  et  esplois  se  contenta  grandement  li  rois 
Phelippes,  et  dist  que  moult  volentiers  il  veroit  le  5 
roy  Edouwart  d'Engleterre,  son  cousin,  car  onques 
ne  l'a  voit  veu. 

Ces  nouvelles  s'espardirent  parmi  le  royaume  de 
France,    que   li  rois   d'Engleterre   de  voit  venir    en 
France,   et  faire  hommage  au  dit  roy.  Si  se  ordon-    lO 
nèrent    et    apparillièrent    moult    richement   et   très 
poissamment  duch  et  conte  de  son   sanch ,    qui  le 
desiroient  à  veoir.  Et  proprement  li  rois  de  France 
en  escrisi  au  roy  Charle  de  Behagne,  son  cousin,  et 
au  roy  Loeis  de  Navare,  et  leur  segnefia  le  certain    15 
jour  que  li  rois  d'Engleterre  devoit  estre  devers  lui, 
et  leur  pria  que  il  y  vosissent  estre.  Cil  doi  roy,  ou 
cas  que  priiet  en  estoient,  ne  Feuissent  jamais  las- 
siet,  et  se  ordonnèrent  au  plus  tost  qu'il  peurent,  et 
vinrent  en  France  en  grant  arroy  devers  le  roy.  Li   20 
rois  de  France  fu  adonc  consilliës  que  il  recueille- 
roit  le  dit  roy  d'Engleterre,  son  cousin,  en  le  bonne 
cité    de   Amiens.    Si    fist   là   faire    ses    pourveances 
grandes  et   grosses,  et  aministrer   salles,  cambres, 
hostelz   et  maisons  pour  recevoir  lui  et  toutes  ses   25 
gens,  où  il  se  comptoit,  parmi  le  roy  de  Behagne  et 
le  roy  de  Navare  qui  estoient  de  se  délivrance,  et  le 
duch  de  Bretagne,  le  duch  de  Bourgongne,  le  duch 
de  Bourbon,  à  plus  de  trois  mille  chevaus,  et  li  rois 
d'Engleterre,  qui  y  devoit  venir  à  sis  cens  chevaus.    30 
Il  avoit  adonc  à  Amiens,  et  a  encores  bien,  cité  pour 
rechevoir  aisiement  otant  de  princes  et  leurs  gens  et 

plus  assés.  Or  parlerons  dou  roy  d'Engleterre^  qui 
passa  le  mer,  et  vint  en  celle  anée.  Fan  mil  trois 
cens  vingt  neuf,  environ  le  mi  aoust,  en  France. 

§  45.  Li  Jones  rois  d'Engleterre  ne  mist  mies  en 

5  oubli  le  voiage  que  il  devoit  faire  ens  ou  royaume 
de  France,  et  se  appareilla  bien  et  faiticement,  et  si 
souffîssamment  que  à  lui  apertenoit  et  à  son  estât; 
si  se  parti  d'Engle terre,  quant  jours  fu  dou  départir. 
En  se  compagnie  avoit  deus  evesques,  cesti  de  Lon- 

10  dres  et  cesti  de  LincoUe,  et  quatre  contes,  monsi- 
gneur  Henri  conte  Derbi,  son  cousin  germain,  fd 
monsigneur  Thumas  de  Lancastre  au  Tors  Col,  le 
conte  de  Sallebrin,  le  conte  de  Warvicli,  et  le  conte 
de  Herfort  ;  sis  barons,  monsigneur  Renault  de  Gobe- 

15  hem,,  monsigneur  Thumas  Wage,  maresclial  d'En- 
gleterre,  monsigneur  Richart  de  Stanfort,  le  signeur 
de  Persi,  le  signeur  de  Mauné  et  le  signeur  de  Mont- 
bray,  et  plus  de  quarante  aultres  chevaliers.  Si  es- 
toient  en  le  route  et  à  le  délivrance  dou  roy  d'En- 

20  gle terre  plus  de  mille  chevaus,  et  misent  deus  jours 
à  passer  entre  Douvres  et  Wissan.  Quant  il  furent 
tout  oultre,  et  leurs  chevaus  trais  hors  des  nés  et  des 
vaissiaus,  li  rois  monta  acompagniés,  ensi  que  je 
vous  ay  dit,  et  chevauça  tant  que  il  vint  à  Boulon- 

25   gne,  et  là  fu  il  un  jour. 

Tantos  nouvelles  vinrent  au  roy  Phelippe  de  France, 
et  as  signeurs  de  France,  qui  jà  estoient  à  Amiens, 
que  li  rois  d'Engleterre  estoit  arrivés  et  venus  à  Bou- 
longne.  De  ces  nouvelles  eut  li  rois  Phelippes  grant 

30  joie,  et  envoia  tantos  son  connestable  et  grant  fui- 
son  de  chevaliers  devers  le  roy  d'Engleterre,  lequel 


1 


13;29]  LIVRE  PREMIER,  §  45.  95 

il  trouvèrent  à  Menstruel  sus  Mer;  et  là  eut  grans 
recognissances  et  approeemens  d'amour.  De  puis 
chevauça  li  jones  rois  d'Engleterre  en  le  compagnie 
del  connestable  de  France  ;  et  fist  tant  o  toute  se  route 
que  il  vint  en  le  cité  d'Amiens^  où  li  rois  Phelippes  5 
estoit  tous  appareilliës  et  pourveus  de  lui  rechevoir, 
le  roy  de  Behagne^  le  roy  de  Navare  et  le  rov  de 
Mayogres  dalés  lui^  et  si  grant  fuison  de  dus,  de 
contes  et  de  barons  que  merveilles  seroit  à  recorder. 
Car,  là  estoient  tout  li  douze  per  de  France  venu,  lo 
pour  le  roy  d'Engleterre  festoiier,  et  ossi  pour  estre 
personelment,  et  faire  tesmoing  à  son  hommage.  Se 
li  rois  Phelippes  reçut  honnourablement  et  grande- 
ment le  jone  roy  d'Engleterre,  son  cousin,  ce  ne  fait 
mies  à  demander;  et  ossi  fisent  tout  li  roy,  li  duc  et  15 
li  conte  qui  là  estoient.  Et  furent  tout  cil  signeur 
adonc,  en  le  cité  d'Amiens,  jusques  à  quinze  jours. 
Là  en  dedens  eut  ça  mainte  paroUe  et  ordenance 
faite  et  devisée.  Et  me  samble  que  li  rois  Edouwars 
d'Engleterre  fist  adonc  hommage,  de  bouce  et  de  20 
paroUe  tant  seulement,  sans  les  mains  mettre  entre 
les  mains  dou  roy  de  France,  ou  prince  ou  prélat 
député  de  par  lui.  Et  n'en  volt  adonc  li  dis  rois 
d'Engleterre,  par  le  conseil  qu'il  eut,  dou  dit  hom- 
mage procéder  plus  avant,  si  seroit  retournés  en  En-  2b 
gleterre  et  aroit  veus,  leus  et  examinés  les  previlèges 
de  jadis,  qui  dévoient  esclarcir  le  dit  hommage,  et 
moustrer  comment  et  de  quoi  li  rois  d'Engleterre 
devoit  estre  homs  au  roy  de  France.  Li  rois  de 
France,  qui  veoit  le  roy  d'Engleterre  son  cousin  jone,  30 
entendi  bien  toutes  ces  parolles,  et  ne  le  volt  adonc 
de  riens  presser,  car   bien  savoit  assés  que  bien  y 

recouveroit^  quant  il  vorroit^  et  li  dist  :  «  Mon  cou- 
sm^  nous  ne  vous  volons  pas  décevoir,  et  nous  plaist 
bien  ce  que  vous  en  avés  fait  à  présent,  jusques  à 
tant  que  vous  serés  en  vostre  pays  et  enfourmës,  par 

5  les  seelés  de  vostres  predicesseurs,  quel  cose  vous  en 
devës  faire.  »  Li  rois  d'Engle terre  respondi  :  «  Chiers 
sires,  grans  merchis.  » 

De  puis  se  jeua,  esbati  et  demora  li  rois  d'Engle- 
terre  avoecques  le  roy  de  France,  en  le  cité  d'Amiens. 

10  Et  quant  tant  y  eut  esté  que  bien  deubt  par  raison 
souffire,  il  prist  congiet  et  se  départi  dou  roy  moult 
amiablement,  et  de  tous  les  aultres  princes  qui  là  es- 
toient,  et  se  mist  au  retour  pour  revenir  en  Engle- 
terre.  Et  rapassa  le  mer,  et  fist  tant  par  ses  journées 

15  qu'il  vint  à  Windesore,  là  où  il  trouva  la  royne 
Phelippe  sa  femme  qui  le  rechut  liement,  et  qui  li 
demanda  nouvelles  dou  roy  Phelippe,  son  oncle,  et 
de  son  grant  linage  de  France.  Li  rois,  ses  maris, 
l'en  recorda  assés  et  dou  grant  estât  qu'il  avoit  trou- 

20  vet,  et  comment  on  Favoit  recueilliet  et  festiiet  gran- 
dement, et  des  honneurs  qui  estoient  en  France,  as 
quèles  dou  faire  ne  de  l'entreprendre  à  faire,  nulz 
aultres  pays  ne  s'apertient. 

§  46.  Ne  demora  gaires  de  temps,  puissedi,  que 
25  li  rois  de  France  envoia  en  Engleterre,  de  son  plus 
especial  conseil,  l'evesque  de  Chartres  et  l'evesque 
de  Biauvais,  et  ossi  monsigneur  Loeis  de  Clermont, 
duch  de  Bourbon,  le  conte  de  Harcourt  et  le  conte 
de  Tankarville,  et  des  aultres  chevaliers  et  clers  en 
30  droit,  pour  estre  as  consaulz  le  roy  d'Engleterre,  qui 
se  tenoient  à  Londres  sus  Testât  que  vous  avés  oy. 

ensi  que  li  rois  d'Engleterre,  lui  revenut  eu  sou  pays, 
devoit  regarder  comment  anchiennement  si  predi- 
cesseur,  de  ce  qu^il  teuoient  en  Aquitainnes  et  dont 
il  s^estoient  appelle  duch,  en  avoient  fait  hommage. 
Car  jà  murmuroient  li  pluiseur  en  Engleterre  que  5 
leurs  sires  estoit  plus  proçains  de  l'iretage  de  France 
que  li  rois  Phelippes.  Nequedent,  li  rois  d'Engleterre 
et  ses  consaulz  ignoroient  de  toutes  ces  coses.  Mais 
grant  parlement  et  assamblëes  sus  le  dit  hommage 
furent  en  celle  saison,  en  Engleterre.  Et  y  séjourne-  lO 
rent  li  dessus  dit  envoiiet  dou  roy  de  France,  tout 
Fi  ver,  et  jusques  à  Fissue  dou  mois  de  may  ensie- 
vant,  qu'il  ne  pooient  avoir  nulle  diffinitive  res- 
ponse.  Toutes  fois,  finablement,  li  rois  d'Engleterre, 
par  Favis  de  ses  privilèges  as  quels  il  ajoustoit  grant  15 
foy,  fu  consilliés  de  escrire  ensi  lettres  patientes, 
seelëes  de  son  grant  seel,  en  recognissant  Fommage 
tel  qu'il  le  doit  et  devoit  adonc  faire  au  roi  de 
France;  la  quèle  teneur  de  la  lettre  s'ensieut  ensi  : 

§  47.  «Edouwars,  par  la  grasce  de  Dieu  roys  d'En-  20 
u  gleterre,  signeur  d'Irlande  et  duK  d' Aquitainnes,  à 
(c  tous  ceulz  qui  ces  présentes  lettres  veront  et  oront, 
«  salut.    Savoir    faisons,    comme    nous    feissons    à 
«  Amiens  hommage  à  excellent  prince  nostre  cliier 
«  signeur  et  cousin  Phelippe  roy   de   France,  lors   25 
«  nous  fu  dit  et  requis  de  par  lui  que  nous  recognis- 
a  sions  le  dit  hommage  estre  lige,  et  que  nous,  en 
«  faisant  le  dit  hommage,  li  promissions  expresse- 
«  ment  foy  et  loyauté  porter,  la  quèle  cose  nous  ne 
«  fesimes  pas  lors,  pour  ce  que  nous  estions  enfour-   30 
«  mes  que  point  ne  se  devoit  ensi  faire.  Et  fesimes 

1  —  7 

(c  lors  au  dit  roy  de  France  hommage  par  paroUes 
«  générales^  en  disant  que  nous  entrions  en  son 
(c  hommage^  par  ensi  comme  nostre  predicessem*;, 
«  dux  de  Giane^   estoient  de  jadis  entrés  en  l'om- 

5  «  mage  des  rois  de  France,  qui  avoient  esté  pour  le 
(C  temps.  Et,  de  puis  enchà  nous  soions  bien  enfour- 
«  mes  et  acertenés  de  la  vérité,  recognissons,  par 
«  ces  présentes  lettres,  que  le  dit  hommage  que  nous 
«  fesimes  à  Amiens  au  roy  de  France,  comment  que 

10  «  nous  le  fesimes  par  parolles  générales,  fu,  est  et 
«  doit  iestre  entendu  lige,  et  que  no  lis  li  devons  foy 
«  et  loyauté  porter,  comme  dux  de  Aquitainne  et 
«  pers  de  France,  et  contes  de  Pontieu  et  de  Mous- 
ce  truel.   Et  li  prommetons  des  or  en  avant  foy  et 

15   a  loyauté  porter. 

«  Et  pour  ce  que  ou  temps  à  venir  de  ce  ne  soit 
«  jamais  descors  ne  question  à  faire  le  dit  hommage, 
(C  nous  prommetons  en  bonne  foy,  pour  nous  et  nos 
«  successeurs,   dus  de   Giane,    qui   seront   pour  le 

20  «  temps,  le  dit  hommage  se  fera  en  ceste  manière. 
«  Li  rois  d'Engleterre ,  dux  de  Gyane,  tenra  ses 
«  mains  entre  les  mains  dou  roy  de  France.  Et  cilz 
«  qui  adrecera  les  parolles  au  roy  d'Engleterre,  dux 
«  d' Aquitainne,  et  qui  parlera  pour  le  roy  de  France, 

25  «  dira  ensi  :  «Vous  devenés  homme  lige  au  roy  de 
«  France,  mon  signeur,  qui  ci  est,  comme  dus  de 
«  Gyane  et  pers  de  France,  et  li  prommetés  foy  et 
«  loyauté  porter.  Dittes  :  uoire,  »  Et  li  rois  d'En- 
«  gle terre,  ducli  de  Giane,  et  si  successeur  diront  : 

30  «  voire.  Et  lors  li  rois  de  France  recevera  le  dit  roy 
«  d'Engleterre  et  duch  de  Gyane  au  dit  hommage 
«  lige,  à  la  foy  et  à  la  bouce,  sauf  son  droit  et  Tau- 

((  Irui.  De  rechief^  quant  le  dit  roy  et  duch  entera 
a  en  l'ommage  dou  roy  de  France^  et  de  ses  siicces- 
«  seiirs  rois  de  France,  pour  la  conté  de  Pontieu  et 
(c  de  Moustruel;,  il  mettera  ses  mains  entre  les  mains 
«  dou  roy  de  France.  Et  cils  qui  parlera  pour  le  roy  5 
(c  de  France,  adrecera  ses  parolles  au  dit  roy  et  duc, 
«  dira  ensi  :  «Vous  devenés  homme  lige  au  roy  de 
«  France,  mon  signeur,  qui  ci  est,  comme  contes  de 
«  Pontieu  et  de  Moustruel,  et  li  prommetés  foy  et 
«  loyauté  porter.  Dittes  :  ivoire,  »  Et  le  dit  roy  et  10 
((  duch,  conte  de  Pontieu,  dira  :  voire.  Et  lors  li  dis 
((  rois  de  France  recevera  le  dit  roy  et  conte  au  dit 
((  hommage  lige,  à  la  foy  et  à  la  bouche,  sauf  son 
((  droit  et  Fautrui. 

((  Et  ossi  sera  fait  et  renouvelé,  toutes  fois  que    15 
((  l'ommage  se  fera.  Et  de  ce  baillerons  nous  et  nos 
((  successeurs,  dux  de  Giane,  fais  les  dis  hommages, 
((  lettres  patentes  seeléès  de  nostres  grans  seaulz,  se 
((  le  roi  de  France  le  requiert.  Et  avoech  ce  nous 
((  prommetons  tenir  et  garder  affectuelment  les  pais    20 
«  et  acors  fais  entre  les  rois  de  France  et  dus  de 
((  Giane.  Et  en  ceste  manière  sera  fait,  et  seront  re- 
«  nouvelées  les  dittes  lettres  par  les  dis  rois  et  dus 
((  et  leurs  successeurs,   dux  de  Giane  et  contes  de 
((  Pontieu  et  de  Moustruel,  toutes  les  fois  que  le  roi    25 
((  d'Engleterre,  dus  de  Giane,  et  ses  successeurs,  dux 
((  de  Giane  et  contes  de  Pontieu  et  de  Moustruel,  qui 
((  seront  pour  le  temps,  enteront  en  Fommage  dou 
((  roy  de  France,  et  de  ses  successeurs,  rois  de  France. 
((  En  tiesmoing  des  quèles  coses,  à  cestes  nos  avons    30 
((  fait  mellre  nostre  grant  seel.  Données  à  Eltem,  le 
«  trentisme  jour  de  marc  mil  trois  cens  et  trente.  » 

Ces  lettres  raportèrent  en  France  li  dessus  nom- 
met  signeur^  quant  il  se  départirent  d'Engleterre,  et 
il  eurent  le  congiet  dou  roy;  et  les  baillièrent  au  roy 
de  France^  qui  tantost  le[s]  fist  porter  à  se  eancelerie, 
5  et  mettre  en  garde^  avoec  ses  plus  especiaulz  coses^ 
à  le  cautèle  dou  temps  à  venir.  Nous  nos  soufferons 
à  parler  dou  roy  d'Engieterre  un  petit^  et  parlerons 
d'aucunes  aventures  qui  avinrent  en  France. 

§  48.  Li  homs  del  monde,  qui  plus  aida  le  roy 

10  Phelippe  à  parvenir  à  le  couronne  de  France,  ce  fu 
messires  Robers  d'Artois,  qui  estoit  li  uns  des  plus 
haus  barons  de  France,  le  mieus  linagiés  et  estrais 
des  royaus.  Et  avoit  à  femme  la  sereur  germainne 
dou  dit  roy  Phelippe.  Et  aAoit  toutdis  esté  ses  plus 

15  especiaulz  comj3ains  et  amis  en  tous  estas.  Et  fu, 
bien  l'espasse  de  trois  ans,  que  en  France  estoit  tout 
fait  par  lui,  et  sans  lui  n'estoit  riens  fait.  Apriès, 
avint  que  li  rois  Phelippes  emprist  et  acqueilla  ce 
monsigneur  Robert  d'Artois  en  si  grant  hayne,  en 

20  Focquison  d'un  plait  qui  esmeus  estoit  devant  lui, 
dont  la  conté  d'Artois  estoit  cause,  que  li  dis  messi- 
res Robers  voloit  avoir  gaagnié,  par  le  vertu  d'une 
lettre  que  messires  Robers  mist  avant,  qui  n'estoit 
mies  bien  vraie,  si  com  on  disoit,  que,  se  li  dis  rois 

25  l'euist  tenu  en  son  air,  il  l'euist  fait  morir  sans  nul 
remède.  Et  comment  que  li  dis  messires  Robers  fust 
li  plus  proçains  de  linage  et  d'amour  à  tous  les  haus 
Ijarons  de  France,  et  serourges  au  dit  roy,  se  li  con- 
vint il  vuidier  France,  et  venir  à  Namur  dalés  le  jone 

30  conte  Jehan,  son  neveu,  et  ses  frères,  qui  estoient 
enfant  de  sa  sereur.  Quant  il  fu  partis  de  France,  et 

li  rois  vei  que  il  ne  le  poroit  tenir^  pour  miex  mous- 
Irer  que  la  besongne  li  touchoit,  il  fîst  prendre  sa 
suer^  qui  estoit  femme  au  dit  monsigneur  Robert  et 
ses  deus  filz,  ses  neveus  Jehan  et  Charle;  si  les  fist 
mettre  en  prison  bien  estroitement^  et  jura  que  ja-  5 
mais  n'en  isteroient^  tant  qu'il  viveroit.  Et  bien  tint 
ce  sierement,  car  onques  de  puis^  pour  personne 
qui  en  parlast^  il  n'en  vuidièrent;,  dont  il  en  fu  de 
puis  moult  blasmës  en  derrière. 

Quant  li  dis  rois  de  France  sceut  de  certain  et  fu   lo 
enfourmés  que  messires  Robers  d'Artois  estoit  arres- 
tés  à  Namur  dalës  ses  sereurs  et  ses  neveus^  il  en  fu 
moult  courouciës.  Et  envoia  caudement  devers  l'e- 
vesque  Aoulz  de  Liège  ^   en  priant  qu'il   deffiast  et 
guerriast  le  conte  de  Namur ^  se  il  ne  mettoit  liuers    15 
de  son  pays  monsigneur  Robert  d'Artois.  Cilz  eves- 
ques,  qui  moult  amoit  le  roy  de  France^  et  qui  petit 
amiroit  ses  vosins^  manda  au  jone  conte  de  Namur 
que  il  mesist  ensus  de  lui  son  oncle  ^   monsigneur 
Robert  d'Artois;    aultrement  il  li  feroit  guerre.    Li   20 
contes  de  Namur  fu  si  consilliës  que  il  mist  hors  de 
sa  terre  son  oncle.  Ce  fu  moult  à  envis^  mais  faire  li 
couvenoit  ou  pis  attendre. 

Quant  messires  Robers  d'Artois  se  vei  en  ce  parti, 
si  fu  moult  angousseus  de  coer,  et  se  avisa  que  il  25 
iroit  en  Braibant,  pour  tant  que  li  dus,  ses  cousins, 
estoit  si  poissans  que  bien  le  soustenroit.  Si  vint  de- 
vers le  duch,  son  cousin,  qui  le  reçut  moult  liement, 
et  le  reconforta  de  ses  destourbiers.  Li  rois  le  sceut, 
si  envoia  tantost  messages  au  dit  duch,  et  li  manda  30 
que,  se  il  soustenoit  ou  souffroit  à  demorer  ne  à  re- 
])airier  en   sa  terre   monsigneur  Rolicrt  d'Artois,   il 

n'aroit  pieur  ennemit  de  lui^  et  le  greveroit  et  por- 
teroit  damage  en  toutes  les  guises  qu'il  poroit.  Li 
dus  ne  le  volt  ou  n'osa  plus  soustenir  ouvertement 
en  son  pooir^  pour  doubtance  que  de  avoir  et  ac- 

5  querre  le  hayne  dou  dit  roy  de  France.  Ains  Penvoia 
couvertement  tenir  en  Argentoel^  jusques  à  tant  que 
on  verroit  comment  li  rois  s'en  maintenroit. 

Li  rois  le  sceut^  qui  par  tout  avoit  ses  espies;  s'en 
eut  grant  despit.  Si  pourcaça  tant^  en  moult  brief 

10  temps  ^  que  li  rois  de  Behagne,  qui  estoit  cousins 
germains  au  dit  duc^  li  evesques  de  Liège^  li  arce- 
vesques  de  Coulongne^  li  dus  de  Guéries^  li  marchis 
de  JuUers^  li  contes  de  Bar^  li  contes  de  Los^  li  sires 
de  Faukemont^  et  pluiseur  aultre  signeur  furent  tout 

15  alloiiet  contre  le  dit  duch^  et  le  deffiièrent  tout^  au 
pourcach  et  requeste  del  dessus  dit  roy.  Et  entrèrent 
tantost  en  son  pays  parmi  Hesbaing^  et  en  alèrent 
droit  à  Hanut.  Et  ardirent  à  leur  volenté  par  deus 
fois^  demorant  ens  ou  pays^  tant  que  bon  leur  sam- 

20  bla.  Et  envoia  avoech  yaus  li  dis  rois  le  conte  d'Eu^ 
son  connestable^  à  tout  grant  compagnie  de  gens 
d'armes^  pour  miex  moustrer  que  la  besongne  estoit 
sienne^  et  faite  à  son  pourcacli,  et  tout  ardant  son 
pays. 

25  Si  en  convint  le  conte  Guillaume  de  Haynau  en- 
sonniier;  et  envoia  ma  dame  sa  femme^  sereur  au 
roy  PhelippC;,  et  le  signeur  de  Byaumont^  son  frère, 
en  France,  par  devers  le  dit  roy,  pour  impetrer  une 
souffrance  et  une  triewe  de  lui,  d'une  part,  et  dou 

30  duch  de  Braibant,  d'autre  part.  Trop  à  en  vis  et  à 
dur  y  descendi  le  roy  de  France,  tant  avoit  il  pris  la 
cose  en  grant  despit.  Toutes  fois,  à  le  priière  dou 

conte  de  Haynau,  son  serourge^  li  rois  s'umelia  et 
donna  et  aeorda  triewes  au  duch  de  Braibant^  parmi 
tant  que  li  dus  se  mist  dou  tout  en  Fordenance  dou 
propre  roy  de  France  et  de  son  conseil^  de  tout  ce 
qu'il  avoit  à  faire  au  roy  et  à  çascun  de  ces  signeurs  5 
qui  deffiiet  Tavoient.  Et  devoit  mettre^  dedens  un 
certain  jour^  qui  nommés  y  estoit^  monsigneur  Ro- 
bert d'Artois  hors  de  sa  terre  et  de  son  pooir^  si  com 
il  fist  moult  à  envis;  mais  faire  li  couvint_,  ou  autre- 
ment il  euist  eu  trop  forte  guerre  de  tous  costës,  si  lo 
com  il  estoit  apparans  :  si  ques^  entrues  que  cil 
toueillement  et  ces  besongnes  se  portoient^,  ensi  que 
vous  oés  recorder^  li  rois  englès  eut  nouvel  conseil 
de  guerriier  le  roy  d'Escoce,  son  serourge^  je  vous 
dirai  à  quel  title.  15 

§  49.  Vous  avés  bien  oy  recorder  chi  dessus  de  le 
guerre  le  roy  Robert  d'Escoce  et  dou  roy  d'Engle- 
terre^  et  comment  unes  triewes  furent  prises  à  durer 
trois  ans^  là  en  dedens  cilz  rois  Robers  morut;  en 
apriès^  dou  mariage  qui  fu  fais  de  la  serour  au  roi  20 
englès  et  dou  fil  ce  roy  Robert,  qui  fu  rois  d'Escoce 
apriès  le  mort  de  son  père,  et  le  clamoit  on  le  roy 
David.  Le  temps  que  ces  triewes  durèrent,  et  encores 
un  an  de  puis  ou  environ,  furent  li  Englès  et  li  Es- 
cot  bien  à  pais,  che  que  on  n'avoit  point  veu  en  de-  25 
vant,  passet  avoit  deus  cens  ans,  qu'il  ne  se  fuissent 
guerriiet  et  heriiet. 

Or,  avint  que  li  jones  rois  d'Engleterre  fu  infour- 
més  que  li  rois  d'Escoce,  ses  serourges,  estoit  saisis 
de  le  bonne  cité  de  Bervich,  qui  devoit  estre  de  son    30 
royaume,  et  que  li  rois  Edouwars,  ses  taions,  l'a  voit 

tous  jours  tenue  paisevlement  et  francement^  et  ses 
pères  apriès^  un  grant  temps.  Et  fu  infourmés  que  li 
royalmes  d'Eseoce  mouvoit  en  fief  de  lui,  et  que  li 
Jones  rois  d^Escoee,  ses  serourges,  ne  l'avoit  encores 
5  relevet  ne  fait  hommage.  Il  en  ot  indignation,  et  en- 
vola assés  tost  apriès  grans  messages  et  souffissans  au 
jone  roy  David,  son  serourge,  et  à  son  conseil.  Et  li 
fist  requerre  que  il  vosist  oster  se  main  de  le  bonne 
cité  de  Beivich  et  lui  resaisir,  car  c'estoit  ses  bons 

10  hiretages,  et  avoit  tous  jours  esté  ses  ancisseurs  rois 
d'Engleterre  ;  et  qu'il  venist  à  lui,  pour  faire  hom- 
mage del  royaulme  d'Escoce,  qu'il  devoit  tenir  de 
lui  en  fief. 

Li  Jones  rois  David  se  consilla  à  ses  barons  et  à 

15  chiaus  de  son  pays,  par  grant  délibération  de  con- 
seil. Et  quant  il  fu  assés  consilliés  sour  ces  requestes, 
il  respondi  as  messages  et  dist  :  «  Signeur,  jou  et 
tout  mi  baron  nous  mervillons  durement  de  ce  que 
vous  nous  requerés,  de  par  le  roy  nostre  serourge. 

20  Car  nous  ne  trouvons  mies  à  nos  anciiens,  ne  ne  te- 
nons que  li  royaumes  d'Escoce  soit  de  riens  subgès 
ne  doit  estre  au  roy  d'Engleterre,  ne  par  hommage, 
ne  autrement.  Ne  onques  messires  li  rois,  nos  pères, 
de  bonne  memore,  n'en  volt  faire  hommage  à  ses 

25  ancisseurs,  rois  d'Engleterre,  pour  guerre  que  on  l'en 
fesist.  Ossi,  n'ai  jou  point  conseil  ne  volenté  dou 
faire.  En  apriès,  nos  pères,  li  rois  Robers  conquist 
la  cité  de  Bervich,  par  droite  guerre,  sur  le  roy  son 
père,  et  le  obtint  comme  son  bon  hyretage,   tout  le 

30  cours  de  se  vie.  Et  ossi  le  pense  jou  bien  à  tenir,  et 
en  ferai  mon  pooir.  Si  vous  requier  que  vous  voelliés 
priier  au  roi,  cui  sereur  nous  avons,  qu'il  nous  voelle 


[1333]  LIVRE  PREMIER,  §  50.  105 

laissier  en  celle  franchise  que  no  devantrain  ont  esté, 
et  goïr  de  ce  que  li  rois^  nos  pères_,  conquist  et  main- 
tint toute  se  vie  paisievlement^  et  que  encontre  ce 
ne  voelle  croire  nul  mauvais  conseil.  Car^  se  uns 
aultres  nous  voloit  faire  tort,  si  nous  deveroit  il  ai-  5 
dier  à  deffendre,  pour  Pamour  de  sa  sereur  cui  nous 
avons  à  femme.  »  Li  message  respondirent  :  «  Sire, 
nous  avons  bien  entendu  vostre  response.  Si  le  re- 
porterons volentiers  à  nostre  signeur  le  roy,  en  tel 
manière  que  dit  Pavés.  »  Puis  prisent  congiet,  et  10 
revinrent  arrière  à  leur  signeur,  le  roy  d'Engleterre, 
et  à  son  conseil.  Si  recordèrent  toutes  les  paroUes 
que  li  joncs  rois  d'Escoce  avoit  respondu  à  leur  re- 
queste.  Li  quels  rapors  ne  plaisi  mies  bien  au  roy 
Edowart,  ne  à  son  conseil.  Ains  fist  mander  à  Lon-  15 
dres,  au  jour  de  Parlement,  tous  les  barons,  cheva- 
liers et  consaulz  des  bonnes  villes  de  son  royalme, 
pour  avoir  sur  ce  conseil  et  meure  délibération. 

Ce  terme  pendant,  vint  messires  Robers  d'Artois 
en  Engleterre,  à  guise  de  marcheant,  qui  estoit  de-  20 
caciës  dou  roy  Phelippe  de  France,  si  com  vous  avés 
oy.  Et  li  avoit  li  dus  de  Braibant,  ses  cousins,  con- 
seilliet  qu'il  se  traisist  celle  part,  ou  cas  qu'il  ne 
pooit  nulle  part  demorer  paisievlement  en  France, 
ne  en  l'Empire.  Si  le  rechut  li  joncs  rois  englès  lie-  25 
ment,  et  le  retint  volentiers  dalés  lui  et  de  son  con- 
seil. Et  li  assena  le  conté  de  Ricemont,  qui  avoit  esté 
ses  ancisseurs.  Or  me  retrairai  as  dessus  dis  Parle- 
mens,  qui  furent  à  Londres,  sus  Testât  dou  royaume 
d'Escoce.  30 

§  50.   Quant  li  jours  de  Parlement  approça  que 

li  rois  englès  a  voit  establi_,  et  tous  li  pays  fu  assam- 
blés  au  mandement  le  roy  à  Londres^  li  rois  leur  fist 
demoustrer  comment  il  avoit  fait  requerre  au  roy 
d'Escoce^  son  serourge^  que  il  vosist  oster  se  main 
5  de  le  cité  de  Bervich  qu'il  detenoit  à  tort,  et  qu'il 
vosist  venir  faire  hommage  à  lui  de  son  royalme 
d'Escoce,  ensi  qu'il  devoit;  et  comment  li  rois  d'Es- 
coce  avoit  respondu  à  ses  messages.  Si  pria  à  tous 
que  cescuns  le  volsist  sour  ce  si  consillier  que  sen 

10  honneur  y  fust  gardée.  Tout  li  baron,  li  chevalier, 
li  consaulz  des  cités  et  des  bonnes  villes,  et  tous  li 
communs  pays  se  consillièrent  sur  cou  et  raportèrent 
leur  conseil,  tout  d'un  acord.  Li  quelz  consaulz  fu 
telz  que  il  leur  sambloit  que  li  rois  ne  pooit  plus 

15  porter  par  honneur  les  tors  que  li  rois  d'Escoce  li 
faisoit.  Ains  conseillièrent  que  il  se  pourveist  si  ef- 
forciement,  qu'il  peuist  entrer  ou  royaume  d'Escoce 
si  poissamment,  que  il  peuist  ravoir  la  bonne  cité 
de  Bervic,  et  qu'il  peuist  si  constraindre  le  roy  d'Es- 

20   coce  qu'il  fust  tous  joians,  quant  il  poroit  venir  à  son 

hommage  et  à  satisfation.  Et  disent  qu'il  estoient  tout 

désirant  de  aler  avoech  lui,  à  son  commandement. 

Li  rois  Edowars  fu  moult  joians  de  celle  response, 

car  il  veoit  le  bonne  volenté  de  ses  gens.  Si  les  en 

25  regratia  moult  grandement,  et  leur  pria  que  cescuns 
fust  apparilliés  selonch  son  estât,  et  fuissent  à  un 
jour,  qui  adonc  fu  nommés,  droit  à  Noef  Chastiel  sur 
Thin,  pour  aler  reconquerre  les  droitures  apertenans 
à   son  royaulme   d'Engleterre.    Cescuns   se    liaban- 

30  donna  à  celle  requeste,  et  en  râla  en  son  lieu  pour 
lui  pourveir,  selonch  son  estât.  Et  li  rois  se  fist  pour- 
veir  et  apparillier  si  souffissamment  que  à  tèle  be- 

songne  apertient.  Si  envoia  encores  aultres  messages 
ù  son  dit  serourge,  pour  lui  souffissamment  sommer ;, 
et  apriès  pour  defFiier,  se  il  n'estoit  aultrement  con- 
silliés. 

§  51 .  Li  jours  qui  dénommés  estoit  approça  ;  et     5 
vint  li  rois  Edouwars ,   à   tout  son   host ,   au  Noef 
Chastiel  sour  Thin.  Si  attendi  par  trois  jours  ses  gens 
qui  venoient  en  siewant  Fost.  Au  quart  jour^  il  s'en 
parti  et  s'en  ala  à  toute  son  host  par  devers  Escoce, 
et  passa  la  terre  le  signeur  de  Persi  et  eesti  de  Noef-   lo 
ville,  qui  sont  doi  grant  baron  de  Northombrelande, 
et  marcissent  as  Escos.  Et  ossi  font  li  sires  de  Ros, 
li  sires  de  Lusi  et  li  sires  de  Montbrai.  Si  se  traist  li 
rois  englès_,  et  toute  son  host,  par  devers  le  cité  de 
Bervich.  Car  li  rois  d'Escoce  n'avoit  volut  respondre    15 
aultrement  as  secons  messages  qu'il  avoit  fait  as  pre- 
miers, si  qu'il  estoit  souffissamment  sommés  et  def- 
fiiés. 

Tant  esploita  li  rois  englès,  à  toute  son  grant  host, 
qu'il  entra  en  Escoce,  et  passa  le  rivière  qui  départ   20 
Escoce  et  Engleterre;  et  n'eut  mies  adonc  conseil  de 
lui  arrester  devant  Bervich,  mais  de  chevaucier  avant 
et  ardoir  et  exillier  le  pays,  si  com  ses  talons  avoit 
fait  jadis.  Si   esploita  tant  en   ceste    cevaucie  qu'il 
foula  grandement  toute  le  plainne  Escoce,  et  ardi  et   25 
exilla  moult  de  villes  fremées  de  fossés  et  de  palis, 
et  prist  le  fort  chastiel  de  Haindebourch,  et  y  mis! 
gens  et  gardiens  de  par  lui,  et  passa  le  seconde  ri- 
vière d'Escoce  desous    Struvelin.    Et   coururent   ses 
gens  tout  le  pays  de  là  environ,  jusques  à  Saint-Je-    30 
hans-ton,   et  jusques   en    Abredane,   Et  ardirent  et 

exillièrent  le  bonne  ville  de  Donfremelin,  mais  il  ne 
fisent  nul  damage  villain  à  Fabbeye^  car  li  rois  le 
defFendi.  Et  conquisent  tout  le  pays  jusques  à  Don- 
dieu  et  jusques  à  Dubretan,  un  très  fort  chastiel^  sus 

5  le  marce  de  le  sauvage  Escoce,  où  li  rois  estoit  re- 
très  et  li  royne  d'Escoee,  sa  femme.  Ne  nulz  n'aloit 
au  devant  des  Englès^  mais  s'estoient  mis  et  retret 
tout  dedens  les  forés  de  Gedours,  qui  sont  inhabita- 
bles  pour    chiaus    qui   ne  eognoissent  le   pays.   Et 

10  avoient  là  attrait  tout  le  leur  et  mis  à  sauveté,  et  ne 
faisoient  compte  dou  demorant. 

Che  n'estoit  mies  merveilles  s'il  estoient  esbahi^, 
et  s'il  fuioient  devant  les  Englès.  Car  il  n'avoient  nul 
bon  chapitainne  ne  sage  guerrieur^  si  com  il  avoient 

15  eu  dou  temps  passé.  Premièrement,  li  rois  David;, 
leurs  sires,  estoit  jones  en  l'eage  de  quinze  ou  de 
seize  ans,  li  contes  de  Moret  encores  plus  jones,  et 
uns  damoisiaus  qui  s'appelloit  Guillaumes  de  Dou- 
glas, neveus  à  celui  qui  estoit  demorés  en  Espagne, 

20  de  cel  eage  :  si  ques  li  pays  et  li  royaumes  d'Escoce 
estoit  tous  despourveus  de  bon  conseil,  pour  aler  ne 
résister  contre  les  Englès,  qui  adonc  estoient  si  pois- 
samment  entré  en  Escoce.  Pour  quoi,  toute  li  plainne 
Escoce  fu  courue,   arse  et  gastée,  et  pluiseurs  bons 

25  chastiaus  pris  et  conquis,  et  que  li  rois  englès  retint 
pour  lui.  Et  s'avisa  que  par  chiaus  il  guerrieroit  le 
remanant,  et  constrainderoit  ses  ennemis  dou  leur 
meismes. 

§  52.  Quant  li  rois  englès  eut  esté  et  séjourné, 

30   couru  et  clievaucié  le  plainne  Escoce,  et  arresté  ou 

pays  le  terme  de  sis  mois  et  de  plus,  et  il  vit  que 

nulz  ne  venoit  contre  lui  pour  veer  sen  emprise^  il 
se  retraist  tout  bellement  par  devers  Bervich.  Mes,  à 
son  retoiu^  il  conquis t  et  gaegna  le  chastiel  de  Dal- 
quest,  qui  est  de  l'hiretage  le  conte  de  Douglas,  et 
siet  à  cinq  liewes  de  Haindebourch  ;  et  y  ordonna  5 
chastellain  et  bonnes  gardes  pour  le  garder.  Et  puis 
clievauça  à  petites  journées,  et  fist  tant  qu'il  s'en  re- 
vint devant  le  bonne  et  le  forte  cité  de  Bervich,  qui 
est  à  l'entrée  d'Escoce,  et  à  l'issue  dou  royaume  de 
Northombrelande.  Si  le  assega  et  environna  li  rois  lo 
de  tous  poins,  et  dist  que  jamais  n'en  partiroit,  si 
l'aroit  à  se  volenté  non,  se  li  rois  d'Escoce  ne  le  ve- 
noit combatre  et  lever  par  force. 

Si  se  tint  là  li  rois  un  grant  temps  devant  Bervich, 
ançois  qu'il  le  peuist  avoir,  car  la  cité  est  durement    15 
forte,  et  bien  fremée,   et  environnée  d'un  lés  d'un 
brach  de  mer.  Et  se  y  avoitdedens  bonnes  gens  en  gar- 
nison de  par  le  roy  d'Escoce,  pour  le  garder  et  defFen- 
dre  et  consillier  les  bourgois  de  le  cité.   Si  vous  di 
qu'il  y  eut  par  devant  Bervich,  le  terme  pendant  que    20 
li  rois  engiès  y  sist,  maint  assaut,  maint  hustin  et 
mainte  dure  escarmuce  et  priés  que  tous  les  jours, 
et  mainte  apertise  d'armes  faite.  Car,  cil  de  dedens 
cuidoient  toutdis  estre  aidié  et  conforté,  mais  nulz 
apparans  n'en  fu.  Si  en  est  vérités  que  aucun  preu   25 
chevalier  et  bacheler  d'Escoce  chevaucoient  à  le  fois, 
et  venoient  par  vesprées  et  par  ajournemens  resvil- 
lier  l'ost  as  Engiès,  mais  petit  y  faisoient.  Car  li  hos 
le  roy  engiès  es  toit  si  soufïissamment  bien  gardée  et 
escargetie,  et  par  si  bonne  manière,  et  si  grant  avis,    30 
que  li  Escot  n'i  pooient  entrer,  fors  à  leur  damage, 
et  y  perdoient  souvent  de  leurs  gens. 

Quant  cil  de  Bervich  veirent  que  il  ne  seroient  se- 
couru ne  conforté  de  nul  costé^  et  ossi  que  li  rois 
engiès  ne  partiroit  point  de  là  s'en  aroit  eu  se  vo- 
lenté,  et  que  vivre  leur  amenrissoient^  et  leur  es- 
5  toient  clos  li  pas  de  mer  et  de  terre^  par  quoi  nulz 
ne  leur  en  pooit  venir,  si  se  commencièrent  à  aviser, 
et  envoiièrent  devers  le  roy  engiès  trettier  que  il  leur 
volsist  donner  et  acorder  une  triewe,  à  durer  un 
mois;  et  se,  dedens  ce  mois,  li  rois  David  leurs  si- 
lo res,  ou  aultres  pour  lui,  ne  venoit  là  si  fors  que  il 
levast  le  siège,  il  renderoient  le  cité,  salve  leurs  corps 
et  leurs  biens;  et  que  li  saudoiier  qui  dedens  estoient 
s'en  peuissent  aler,  s'il  voloient,  en  leur  pays  d'Es- 
coce,  sans  recevoir  point  de  damage. 
15  Li  rois  engiès  et  ses  consaulz  entendirent  à  ces 
Irettiés;  et  ne  furent  mies  si  tost  acordé,  car  li  rois 
engiès  les  voloit  avoir  simplement  pour  faire  des  au- 
cuns se  volenté,  pour  tant  qu'il  s'estoient  tant  tenu 
contre  lui.  Mais  finablement  il  se  laissa  à  dire  par  le 
20  bon  avis  et  conseil  qu'il  eut  de  ses  hommes.  Et  ossi 
messires  Robers  d'Artois  y  rendi  grant  painne,  qui 
avoit  esté  en  ces  chevaucies  toutdis  avoech  lui,  et 
qui  li  avoit  jà  dit  et  demoustré,  par  pluiseurs  clères 
voies,  com  proçains  il  estoit  de  le  couronne  de 
25  France,  dont  il  se  devoit  tenir  hiretiers,  par  le  suc- 
cession de  monsigneur  Charlon  le  roy,  son  oncle, 
daarrainnement  trespasset.  Si  veist  volentiers  li  dis 
messires  Robers  que  li  rois  engiès  esmeuist  guerre  as 
François,  pour  lui  conlrevengier  des  despis  que  on 
30  li  avoit  fais,  et  que  li  rois  engiès  se  fust  partis  d'Es- 
coce,  à  quel  meschief  que  ce  fust,  et  retrais  vers 
Londres  :  si  ques  ces  parolles  et  pluiseurs  aultres  en- 

clinèrent  grandement  le  roy  à  cou  que  cilz  trettiés 
de  Bervieh  se  passa.  Et  furent  les  triewes  acordées 
de  cliiaus  de  dehors  à  ehiaus  de  dedens^  le  mois  tout 
acompli.  Et  le  segnefièrent  cil  de  Bervieh  à  ehiaus 
de  leur  costë  bien  et  à  point^  au  roi  d'Escoee,  leur  5 
signeur^  et  à  son  conseil,  qui  ne  peurent  veoir  ne 
imaginer  voie  ne  tour  qu'il  fuissent  fort  pour  com- 
batre  le  roy  englès  ne  lever  le  siège. 

Si  demora  la  cose  en  cel  estât,  et  fu  la  cité  de 
Bervieh  rendue,  au  chief  dou  mois,  au  roy  englès,  lo 
et  ossi  li  chastiaus,  qui  est  moult  biaus  et  moult 
fors,  au  dehors  de  le  cité.  Et  en  prisent  li  maresehal 
de  Fhost  le  saisine  et  le  possession,  de  par  le  roy 
englès.  Et  vinrent  li  bourgois  de  le  cité  en  Tost  faire 
hommage  et  feaulté  au  dit  roy,  et  jurèrent  et  reco-  15 
gneurent  à  tenir  le  cité  de  Bervieh  de  lui.  Apriès,  y 
entra  li  rois  à  grant  solennité  de  trompes  et  de  na- 
kaires;  et  y  séjourna  de  puis  douze  jours,  et  y  or- 
donna un  bon  chevalier  à  gardiien  et  à  souverain, 
qui  s'appelloit  messires  Edouwars  de  Bailluel.  Et  20 
quant  il  se  parti  de  Bervieh,  il  laissa  avoecques  le  dit 
chevalier  pluiseurs  jones  chevaliers  et  escuiers,  et 
pour  aidier  à  garder  le  terre  conquise  sus  les  Escos, 
et  les  frontières  de  celui  pays. 

Si  s'en  retourna  li  rois  vers  Londres,  et  donna  a  25 
toutes  manières  de  [gens^]  congiet,  et  s'en  râla  ces- 
cuns  en  son  lieu.  Et  il  meismes  s'en  revint  à  Win- 
desore,  où  le  plus  volentiers  se  tenoit,  et  messires 
Robers  d'Artois  dalés  lui,  qui  ne  cessoit  nuit  ne 
jour  de  lui  remoustrer  quel  droit  il  avoit  à  le  cou-   30 

1.  Ms.  de  Gaignières,  t'o  26  vo  .  —  Ms.  6477,  1^  39  (lacune). 

roiine    de    France.    Et    li   rois    y  entendoit    volen- 


tiers. 


§  53.  En  si  ala  en  ce  temps  de  le  chevaucie  le  roy 
englès  sus  les  Escos.  Il  gasta  et  exilla  le  plus  grant  par- 

5  tie  de  leur  pays.  Et  y  prist  pluiseurs  fors  chastiaus^ 
que  ses  gens  obtinrent  sus  les  Escos  de  puis  un  grant 
temps,  et  principaument  le  bonne  cité  de  Bervich. 
Et  estoient  demoret  de  par  le  roy  englès,  pour  tenir 
les  frontières,  pluiseur  apert  bacheler,  chevalier  et 

10  escuier,  entre  les  quelz  messires  Guillaumes  de  Mon- 
tagut  et  messires  Gantiers  de  Mauni  en  font  bien  à 
ramentevoir.  Car,  de  le  partie  des  Englès,  cil  doi 
en  avoient  toute  le  huée;  et  faisoient  souvent  sus  les 
Escos  des  hardies  emprises,   des  belles  chevaucies, 

15  des  meslées  et  des  hustins.  Et  par  usage,  le  plus  il 
gaegnoient  sus  yaus,  dont  il  acquisent  grant  grasce 
devers  le  roy  et  les  barons  d'Engleterre. 

Et  pour  mieus  avoir  leur  entrées  et  leurs  issues  en 
Escoce  et  à  mestriier  le  pays,   messires  Guillaumes 

20  de  Montagut,  qui  fu  appers,  hardis  et  entreprendans 
chevaliers,  durement  fortefia  le  l^astide  de  Rose- 
bourch,  sus  le  marce  d'Escoce,  et  en  fist  un  bon 
chastiel,  pour  tenir  et  deffendre  contre  tout  homme. 
De  quoi  li  rois  englès  li  sceut  grant  gré,  et  acquist 

25  si  grant  renommée  et  si  grant  grasce  en  ces  entrepre- 
sures,  dou  roy  Edowart,  que  li  rois  le  fist  conte  de 
Salbrin,  et  le  maria  moult  hautement  et  très  noble- 
ment. Ossi  fist  messires  Gantiers  de  Mauni,  qui  de- 
vint en  ces  chevaucies  chevaliers,  et  fu  retenus  dou 

30  plus  secret  conseil  le  roi,  et  moult  avanciés  en  se 
court.  Et  fist  de  puis  li  dis  messires  Gantiers  tant  de 

belles  appertises  et  de  grans  fais  d'armes,  si  corn 
vous  orës  avant  en  Tystore,  que  li  livres  est  moult 
renluminës  de  ses  proèces. 

Bien  est  voirs  que  aucun  preu  chevalier  d'Escoce 
faisoient  souvent  anoi  as  Englès,  et  se  tenoient  tout-  5 
dis  par  devers  le  sauvage  Escoce,  entre  grans  mares 
et  grandes  hautes  forés,  là  nuls  ne  les  pooit  siewir. 
Et  sievoient  à  le  fois  les  Englès  de  si  pries  que  tous 
les  jours  y  avoit  puigneis  ou  hustin.  Et  toutdis  mes- 
sires  Guillaumes  de  Montagut  et  messires  Gantiers  de  lO 
Mauni,  adonc  nouviel  chevalier,  y  estoient  renommé 
pour  les  miex  faisans  et  les  plus  enventureus.  Et  y 
pierdi  à  ces  hustins  et  puigneis  li  dis  messires  Guil- 
laumes, qui  estoit  hardis  et  durs  chevaliers  mervil- 
leusement,  un  oel,  par  ses  hardies  emprises.  15 

En  ces  grans  mares  et  en  ces  grans  forés,  là  où  cil 
signeur  d'Escoce  se  tenoient,  s'estoit  jadis  li  preus 
rois  Robers  d'Escoce  tenus  par  pluiseurs  fois,  quant 
li  rois  Edouwars,  taions  à  celui  dont  nous  parlons 
présentement,  Favoit  desconfit,  et  conquis  tout  le  20 
royaume  d'Escoche.  Et  pluiseurs  fois  fu  il  si  menés 
et  si  decaciés  qu'il  ne  trouvoit  nuUui  qui  l'osast  her- 
begier,  ne  soustenir  en  chastiel  ne  en  forterèce,  pour 
le  doubtance  de  ce  roy  Edouwart,  qui  avoit  si  net- 
tement conquis  toute  Escoce  qu'il  n'i  avoit  ville,  25 
chastiel  ne  forterèce  qui  n'obeisist  à  lui.  Et  quant 
cilz  rois  Edouwars  estoit  arrière  revenus  en  Engle- 
terre,  chilz  preus  rois  Robers  rassambloit  gens  d'ar- 
mes, quèle  part  que  il  les  pooit  trouver,  et  recon- 
queroit  tous  ses  chastiaus,  ses  forterèces  et  ses  bonnes  30 
villes  jusques  à  Ber vieil,  les  unes  par  force  et  par 
bataille,  et  les  aultres  par  biaus  parlers  et  par  amours. 

1  —  8 

Et  quant  li  rois  Edouwars  le  savoit^  il  en  avoit  grant 
despit,  et  faisoit  tantost  semonre  ses  os^  et  ne  cessoit 
jusques  à  tant  qu'il  l'avoit  de  rechief  desconfit^  et 
reconquis  le  royaulme  d'Eseoce  comme  devant. 
5  Ensi  avint  entre  ces  deus  rois,  si  comme  jou  ay 
oy  recorder,  que  cilz  rois  Robers  reconquist  son 
royaume,  par  cinq  fois.  Et  ensi  se  maintinrent  cil 
doi  roy,  que  on  tenoit  à  leur  temps  pour  les  deus 
plus  preus  del  monde,  tant  que  li  bons  rois  Edowars 

10  fu  trespassés,  et  trespassa  en  le  bone  cité  de  Ber- 
vich.  Et  avant  qu'il  morut,  il  fist  appeller  son  ainnet 
fil,  qui  fu  rois  apriès  lui,  par  devant  tous  ses  hom- 
mes. Et  li  fist  jurer  sus  Sains  que,  si  tost  qu'il  seroit 
trespassés,  il  le  feroit  boulir  en  une  caudière,  tagt 

15  que  li  char  se  partiroit  des  os,  et  feroit  le  char  met- 
tre en  terre  et  garderoit  les  os.  Et  toutes  fois  que  li 
Escot  reveleroient  contre  lui,  il  semonroit  ses  gens 
et  assambleroit  et  porteroit  avoech  lui  les  os  de  son 
père.  Car  il  tenoit  fermement  que,  tant  qu'il  aroit 

20  ces  os  avoech  lui,  li  Escot  n'aroient  point  victore 
contre  lui.  Li  quels  ne  acompli  mies  che  qu'il  avoit 
juret.  Ains  fist  son  père  raporter  à  Londres,  et  là  en- 
sepelir  contre  son  sierement.  Pour  quoi  il  li  meschei 
de  puis  en  pluiseurs  manières,  si  com  vous  avés  oy, 

25  et  premièrement  à  le  bataille  de  Struvelin,  là  où  li 
Escot  eurent  victore  contre  lui. 

§  54.  Apriès  ce  que  li  jones  rois  d'Engleterre  eut 

fait  hommage  au  roy  Phelippe  de  France,  de  le  conté 

de  Pontieu  et  de  tout  ce  qu'il  li  apertenoit  à  faire, 

30   eut  li  dis  rois  Phelippes  grasce  et  dévotion  de  venir 

veoir  le  Saint  Père  pape  Benedic,  qui  pour  le  temps 

regnoit  et  se  tenoit  en  Avignon,  et  de  viseter  une 
partie  de  son  royaulme,  pour  lui  déduire  et  esbatre, 
et  pour  aprendre  à  cognoistre  ses  cités,  ses  villes  et 
ses  chastiaus,  et  les  nobles  de  son  royaume.  Si  fist 
faire    en  celle    istance   ses   pourveances   grandes  et     5 
grosses,  et  se  parti  de  Paris  en  très  grant  arroi,  le 
roi  de  Behagne  et  le  roi  de  Navare  en  se  compagnie, 
et  ossi  grant  fuison  de  dus,  de  contes  et  de  signeurs, 
car  il  tenoit  grant  estât  et  estoffet,  et  faisoit  grans  li- 
vrées et  grans  despens.  Si  chevauça  li  rois  ensi  parmi   lo 
Bourgongne,  et  fist  tant  par  ses  petites  journées  qu'il 
vint  en  Avignon,  où  il  fu  moult  solennelment  receus 
dou  Saint  Père  et  de  tout  le  Collège,  et  Fonnourèrent 
dou  plus  qu'il  peurent.  Et  fu  de  puis  grant  terme  là 
environ  avoech  le  pape  et  les  cardinauls,  et  se  lo-    i5 
goit  avilie  Nove  dehors  Avignon.  Si  vintli  roisd'Ar- 
ragon  en  ce  meisme  temps  ossi  en  court  de  Romme, 
pour  lui  veoir  et  festiier.   Si  y  eut  grans  festes  et 
grans  solennités  à  leurs  approcemens  et  à  leurs  as- 
samblées.  Et  furent  là  tout  le  quaresme  ensievant.         20 

Donc  il  avint  que  certainnes  nouvelles  vinrent  en 
court  de  Romme  que  li  ennemi  de  Dieu  estoient 
trop  fort  révélé  contre  le  Sainte  Terre,  et  avoient 
reconquis  priés  que  tout  le  royaume  de  Rasse,  et 
pris  le  roy  qui  s'estoit  de  son  temps  crestiennés,  et  25 
fait  morir  à  grant  martire.  Et  maneçoient  encores  li 
incrédule  grandement  sainte  Crestienté.  De  ces  nou- 
velles fu  li  papes  moult  courouciés,  ce  fu  bien  rai- 
sons, car  il  estoit  ciliés  de  l'Eglise,  à  cui  tout  bon 
crestien  se  doivent  ralloiier.  Si  preeça,  le  jour  dou  30 
Saint  Venredi,  présent  les  rois  dessus  nommés,  le 
digne  souffrance  de  Nostre  Signeur,  et  enhorta  et  re- 

moustra  grandement  le  crois  à  prendre  et  eneargier, 
pour  aler  sus  les  ennemis  de  Dieu.  Et  si  humblement 
fourma  se  predicacion^  que  li  rois  de  France,  meus 
en  grant  pitë,  prist  là  le  crois,  et  requist  au  Saint 

5  Père  qu'il  li  volsist  acorder.  Adonc  li  papes  Benedic, 
qui  vit  le  bonne  volentë  dou  roy  de  France,  li  acorda 
benignement  et  le  confirma,  par  condition  que  il 
absoloit  de  painne  et  de  coupe  vrais  confès  et  vrais 
repentans,   le  roi  de  France  premièrement,  et  tous 

10  chiaus  qui  avoech  lui  iroient  en  ce  saint  voiage. 
Adonc,  par  grant  dévotion,  et  pour  Pamour  dou  roi, 
et  lui  tenir  compagnie  en  ce  pèlerinage,  li  rois  Char- 
les de  Behagne,  li  rois  de  Navare  et  li  rois  Pières 
d'Arragon  le  prisent,  et  grant  fuison  de  dus,  de  con- 

15  tes,  de  barons  et  de  chevaliers  qui  là  estoient,  et 
ossi  quatre  cardinal,  li  cardinaulz  Blans,  li  cardinaus 
de  Naples,  li  cardinaulz  de  Pieregorth,  et  li  cardi- 
naulz d'Ostie.  Si  fu  tantost  celle  crois  publiie  etpree- 
cie  par  le  monde,  et  venoit  à  tous  signeurs  à  grant 

20  plaisance,  et  especialment  à  chiaus  qui  voloient  le 
tamps  dispenser  en  armes,  et  qui  adonc  ne  le  sa- 
voient  bien  raisonnablement  oii  emploiier. 

Quant  li  rois  de  France  et  li  roi  dessus  nommet 
eurent  esté  un  grant  temps  dalës  le  pape,  et  il  eu- 

25  rent  rettë  et  avise  et  confermë  le  plus  grant  partie 
de  leurs  besongnes,  il  se  partirent  de  court,  et  pri- 
sent congiet  au  Saint  Père.  Si  s'en  râla  li  rois  d'Ar- 
ragon  en  son  pays.  Et  li  rois  de  France  et  se  com- 
pagnie   s'en  vinrent  à   Montpellier,  et  là  furent  il 

30  un  grant  tamps.  Et  fist  adonc  li  rois  Phelippes  une 
pais,  de  grant  hayne  qui  se  mouvoit  entre  le  roy 
d'Arragon  et  le  roy  de  Maiogres.  Apriès  celle  pais 

faite,  il  s'en  retourna  en  France  à  petites  journées  et 
as  grans  despens,  visetant  ses  cités,  ses  villes,  ses 
chastiaus  et  ses  forterèces,  dont  il  avoit  sans  nom- 
bre; et  rapassa  parmi  Auvergne,  parmi  Berri,  parmi 
Biausse  et  parmi  le  Gastinois,  et  revint  à  Paris,  où  il  5 
fu  receus  à  grant  feste.  Adonc  estoit  li  royaumes  de 
France  gras,  plains  et  drus,  et  les  gens  riches  et  pos- 
sessans  de  grant  avoir,  ne  on  n'i  savoit  parler  de 
nulle  guerre. 

§  55.  Ens  Tordenance  de  le  crois,  pour  aler  oultre    10 
mer,  que  li  rois  de  France  avoit  empris  et  encargiet, 
et  dont  il  se  faisoit  chiés,  se  avisèrent  pluiseur  si- 
gneur  par  le  monde,    et   Femprisent  ossi  li  aucun 
par  grant  dévotion.  Car  li  papes  absoloit  tous  chiaus 
de  painne  et  de  coupe,  qui  en  ce  saint  voiage  iroient.    15 
Si  fu  la  ditte  crois  manifestée  et  preecie  par  le  monde  ; 
et  venoit  à  pluiseurs  chevaliers  bien  à  point,  qui  se 
desiroient  à  avancier.  Si  fist  li  rois  Phelippes,  comme 
chiés  de  ceste  emprise,  le  plus  grant  et  le  plus  biel 
apparel  qui  onques  euist  estet  fais  pour  aler  oultre   20 
mer,  ne  dou  temps  Godefroi  de  Buillon,  ne  d'aultre. 
Et  avoit  retenu  et  mis  en  certains  pors,  c'est  assavoir 
de  Marselle,  de  Aiguemortes,  de  Lattes,  de  Nerbonne 
et  d'environ  Montpellier,  tel  quantité  de  vaissiaus, 
de  naves,  de  carrakes,  de  gallé[es]  et  de  barges,  que   25 
pour  passer  et  porter  soissante  mil  hommes  et  leurs 
pourveances.   Et    le  fist  tout  le   temps  pourveir  de 
bescuit,  de  vins,  de  douce  aiguë,  de  chars  sallées,  et 
de  toutes  aultres  coses  neccessaires  pour  gens  d'ar- 
mes, et  pour  vivre,  et  si  grant  plenté  que  pour  durer   30 
trois  ans,  s'il  besongnoit. 

Et  envoia  encores  li  dis  rois  de  France  grans  mes- 
sages par  devers  le  roy  de  Hongerie^  qui  estoit  moult 
vaillans  homs,  en  lui  priant  que  il  fust  appareilliës^ 
et  ses  pays  ouvers^  pour  recevoir  les  pèlerins  de  Dieu. 

5  Cils  rois  de  Hongerie  y  entendi  volentiers^  et  dist 
que  il  estoit  tous  pourveus  et  ses  pays  ossi^  de  rece- 
voir le  roy  de  France^  et  tous  chiaus  qui  avoech  lui 
iroient.  Tout  en  tel  manière^  le  segnefia  li  rois  de 
France  au  roy  de  Cippre^  monsigneur  Huge  du  Lu- 

10  zegnon^  un  vaillant  roy  durement,  et  ossi  au  roy  de 
Cecille,  qui  volentiers  y  entendirent,  et  se  pourvei- 
rent  selonch  ce  bien  et  souffîssamment,  à  le  j^riière 
et  requeste  dou  roy  de  France.  Encores  envoia  li  dis 
rois  devers  les  Venissiens,   en  priant  et  requérant 

15  que  leurs  mètes  fussent  ouvertes,  gardées  et  pour- 
veues.  Cil  obéirent  volentiers  au  roy  de  France,  et 
acomplirent  son  commandement.  Ossi  fisent  li  Ge- 
neuois  et  tout  cil  de  le  rivière  de  Gennes.  Et  fist 
li  rois  de  France  passer  oultre  en  Fille  de  Rodes  le 

20  grant  prieus  de  France,  pour  aministrer  vivres  et 
pourveances  sus  leurs  mètes.  Et  fisent  cil  de  Saint 
Jehan,  par  acord  avoech  les  Venissiiens,  pourveir 
moult  souffissamment  le  isle  de  Crète,  qui  est  de 
leur  signourie.  Briefment,  cescuns  estoit  appareilliés 

25  et  rebraciés  de  faire  tout  ce  que  bon  estoit  et  sam- 
bloit,  pour  recueillier  les  pèlerins  de  Dieu.  Et  prisent 
plus  de  trois  cens  mil  personnes  le  crois,  pour  aler 
oultre  en  ce  voiage. 

§  56.  En  ce  tempore  que  ceste  crois  estoit  en  si 

30   grant  fleur  de  renommée,  et  que  on  ne  parloit  ne 

devisoit    d'aultre    cose,    se  tenoit  messires    Robers 


I 

d'Artois  en  Engleterre,  escaciés  de  France^  dalés  le 
jone  roy  Edouwart,  et  avoit  esté  avoecli  lui  au  con- 
quest  de  Bervich  et  en  pluiseurs  elievaucies  d'Escoce  : 
si  estoient  nouvellement  retourné  en  Engleterre.  Et 
enhortoit  et  consilloit  li  dis  messires  Robers  tempre     5 
et  tart  le  roy  qu'il  vosist  deffîier  le  roy  de  France, 
qui  tenoit  son  liyretage  à  grant  tort.   Dont  li  rois 
englès  eut  pluiseurs  fois  conseil,  par  grant  délibéra- 
tion, à  ceulz  qui  estoient  si  plus    secré  et  especial 
consilleur,   comment  il   s'en   poroit  maintenir  dou   lo 
destort  que  on  li  avoit  fait  dou  royaume  de  France, 
en  sa  jonèce,  qui  par  droite  succession  de  proismeté 
devoit  estre  siens  par  raison,  ensi  que  messires  Ro- 
bers  d'Artois   l'en  avoit  infourmet.    Et  l'avoient  li 
douze  per  et  li  baron  de  France  donnet  à  monsigneur   15 
Plielippe  de  Valois,  d'acort  et  ensi  que  par  jugement, 
sans  appeller  ne  adjourner  partie  adverse.    Si  n'en 
savoit  li  dis  rois  que  penser,  car  à  envis  le  lairoit,  se 
amender  le  pooit.  Et  se  il  le  calengoit,  et  le  débat 
en  esmouvoit,  et  on  li  deveoit,  si  com  bien  faire  on   20 
poroit,  et  il  s'en  tenist  tous  quois,  et  point  ne  l'a- 
mendoit  ou  son  pooir  n'en  faisoit,  plus  que  devant 
blasmés  en  seroit.  Et  d'autre  part,  il  veoit  bien  que, 
par  lui  ne  par  le  poissance  de  son  royaume,  il  poroit 
à  mesaise  mettre   au   desous  le  grant  royaume   de   25 
France,  se  il  n'acqueroit  des  signeurs  poissans,  en   ' 
l'Empire  et  d'autre  part,  par  son  or  et  par  son  ar- 
gent. Si  requeroit  souvent  à  ses  especiaulz  consilleurs 
qu'il  li  volsissent  sur  ce  donner  bon  conseil  et  bon 
avis,  car  sans  grant  conseil  il  n'en  voloit  plus  avant  30 
entreprendre. 

A  le  parfin,  si  consilleur  li  respondirent  d'acord 

et  li  disent  :  «  Ciertes^  sire^  la  besongne  nous  sam- 
ble  estre  si  grosse,  et  de  si  haute  entrepresure,  que 
nous  ne  nos  en  oserions  cargier  ne  finablement  con- 
sillier.  Mais,  chiers  sires,  nous  vous  consilleriens,  se 

5  il  vous  plaisoit,  que  vous  envoiissiés  souffissans  mes- 
sages, bien  infourmés  de  vostre  intention,  à  ce  gentil 
conte  de  Haynau,  cui  fille  vous  avés,  et  à  monsi- 
gneur  Jehan,  son  frère,  qui  si  vassaument  vous  a 
servi,  en  priant  en  amisté  que  sur  che  il  vous  voel- 

10  lent  consillier,  car  mieulz  se  vent  que  à  tel  afaire  af- 
liert  que  nous  ne  faisons,  et  sont  bien  tenu  de  vos- 
tre honneur  et  de  vostre  raison  garder,  pour  Tamour 
de  la  dame  que  vous  avés.  Et  s'il  est  ensi  qu'il  s'a- 
cordent  à  vostre  entente,  il  vous  saront  bien  consil- 

15  lier  des  quelz  signeurs  vous  vos  pores  le  mieus  aidier, 
et  les  quelz,  et  comment  vous  les  pores  le  miex 
acquerre.  w  —  a  A  ce  conseil,  dist  li  rois,  me  accorde 
jou  bien,  car  il  me  samble  estre  biaus  et  bons.  Et 
ensi  que  consilliet  le  m'avës,  sera  fait.  » 

20  Adonc  pria  li  rois  à  ce  prélat,  Pevesque  de  Lin- 
colle,  qu'il  volsist  entreprendre  ce  message  à  faire 
pour  l'amour  de  lui,  et  à  deus  chevaliers  banerès  qui 
là  estoient,  et  à  deus  clers  de  droit  ossi,  qu'il  volsis- 
sent  faire  compagnie  à   l'evesque  en    ce  voiage.  Li 

25  dessus  dis  evesques,  li  doi  chevalier  banereth,  li  doi 
clerch  de  droit  ne  veurent  mies  refuser  le  requeste 
dou  roy^  ains  li  ottriièrent  volentiers.  Si  se  apparil- 
lièrent  au  plus  tost  qu'il  peurent,  et  se  partirent  dou 
roy  et  montèrent  en  mer,  et  arrivèrent  adonc  à  Dun- 

30  kerke.  Si  reposèrent  là,  tant  que  leur  cheval  furent 
mis  hors  des  vaissiaus,  et  puis  se  misent  au  chemin 
et  chevaucièrent  parmi  Flandres,  et  esploitièrent  tant 


1 

qu'il  vinrent  à  Valencienes.  Là  trouvèrent  il  le 
conte  Guillaume^  qui  gisoit  si  malades  de  gouttes 
artetikes  et  de  gravielle^  qu'il  ne  se  pooit  mouvoir, 
et  trouvèrent  ossi  monsigneur  Jehan  de  Haynau,  son 
frère.  S'il  furent  grandement  festiiet  et  lionnouret,  5 
ce  ne  fait  point  à  demander.  Quant  il  furent  si  bien 
festiiet  comme  à  yaulz  apertenoit,  il  comptèrent  au 
dit  conte  de  Haynau  et  à  son  frère  leur  entente,  et 
pour  quoi  il  estoient  là  envoiiet  par  devers  yaus.  Et 
leur  exprimèrent  toutes  les  raisons  et  les  doub tances,  10 
que  li  rois  meismes  avoit  mises  avant  par  devant 
son  conseil,  si  com  vous  avés  ci  dessus  oy  recorder. 

§  57.  Quant  li  contes  de  Haynau  eut  oy  ce  pour 
quoi  il  estoient  là  envoiiet,  et  il  eut  oy  les  raisons 
et  les  doubtances  que  li  rois  englès  avoit  mises  avant   15 
à  son  conseil,  il  ne  les  oy  mies  à  envis.  Ains  dist 
que  li  rois  n'estoit  mies  sans  sens,  quant  il  avoit  ces 
raisons  et  ces  doubtances  si  bien  considérées.  Car, 
quant  on  voet  entreprendre  une  grosse  besongne, 
on  doit  aviser  et  considérer  comment  on  le  poroit   20 
achiever,  et  au  plus  priés  de  le  fin  peser  à  quel  chief 
on  en  poroit  venir.  Et  dist  ensi  li  gentilz  contes  : 
«  Se  li  rois  y  poet  parvenir,  si  m'ayt  Dieus,  jou  en 
aroie  grant  joie.  Et  poet  on  bien  penser  que  je  l'a- 
roie  plus  chier  pour  lui,  qui  a  ma  fille,  que  je  ne  se-   25 
roie  pour  le  roy  Phelippe,  qui  ne  m'a  nient  fait  tout 
à  point,  comment  que  jou  aie  sa   sereur  espousée. 
Car,  il  m'a  destournet  couvertement  le  mariage  del 
jone   duch  de  Braibant,  qui  devoit  avoir  espouset 
Ysabiel,  ma  fille,  et  le  a  retenut  pour  une  sienne   30 
aultre  fille.  Par  quoi  je  ne  faurrai  mies  à  mon  chier 

et  ainsnet  fil  le  roi  d'Engleterre,  s'il  troeve  en  son 
conseil  qu'il  le  voelle  entreprendre.  Ains  li  aiderai 
de  conseil  et  d'ayde,  à  mon  loyal  pooir.  Ossi  fera 
Jehans,  mes  frères^  qui  là  siet,  qui  aulcre  fois  l'a  sier- 

5  vit.  Mais  saciés  qu'il  li  faurroit  bien  avoir  aultre 
ayde,  plus  forte  que  n'est  la  nostre.  Car  Haynaus  est 
uns  petis  pays,  ce  savés,  ou  regard  dou  royaume  de 
France;  et  Engleterre  gist  trop  loing  pour  nous  sous- 
courre.  «  —  «  Certes,  sire,  vous  nous  donnés  très 

10  bon  conseil,  et  nous  monstres  grant  amour  et  grant 
volenté;  de  quoi  nous  vous  regrations,  de  par  nos- 
tre signeur  le  roy  »,  ce  respondi  li  evesques  de  Lin- 
colle,  pour  tous  les  aultres.  Et  dist  encores  :  «  Chiers 
sires,  or  nous  consilliés  des  quelz  signeurs  nos  sires 

15  se  poroit  mieus  aidier,  et  des  quelz  il  se  poroit  miex 
fiier,  par  quoi  nous  li  puissions  reporter  vostre  con- 
seil. »  —  «Sour  l'ame  de  mi,  respondi  li  contes,  je 
ne  saroie  aviser  signeur  si  poissant,  pour  lui  aidier 
en  ces  besongnes,  comme  seroit  li  dux  de  Braibant, 

20  qui  est  ses  cousins  germains,  ossi  li  evesques  de 
Liège,  li  dus  de  Guéries,  qui  a  sa  sereur  à  femme,  li 
arcevesques  de  Coulongne,  li  markis  de  Jullers,  mes- 
sires  Ernoulz  de  Bakehen,  et  li  sires  de  Faukemont. 
Ce  sont  cil  qui  plus  aroient  grant  fuison  de  gens 

25  d'armes,  en  brief  temps,  que  signeur  que  je  sace  en 
nul  pays  del  monde.  Et  si  sont  très  bon  guerrieur. 
Et  fineront  bien,  se  il  voellent,  de  huit  mille  ou  de 
dis  mille  armures  de  fier,  mais  que  on  leur  doinst 
de  l'argent  à  l'avenant.  Et  si  sont  signeur  et  gens 

30  qui  gaagnent  volentiers.  S'il  estoit  ensi  que  li  rois 
mes  filz  vos  sires  euist  acquis  ces  signeurs  que  je  dis, 
et  il  fust  par  deçà  le  mer,    il   poroit   bien  aler  re- 

querre   le  roy   Plielippe   oultre  le   rivière  d'Oise  et 
combatre  à  lui.  » 

Cilz  eonsaulz  pleut  grandement  à  ces  signeurs 
d'Engleterre  ;  puis  prisent  congiet  au  conte  de  Hay- 
nau  ^t  à  monsigneur  Jehan  de  Haynau,  son  frère.  Si  5 
s'en  râlèrent  viers  Engleterre  porter  au  roy  le  conseil 
qu'il  avoient  trouvet  ou  dessus  dit  conte  et  à  son 
frère.  Quant  il  furent  venu  à  Londres,  li  rois  leur 
fist  grant  feste.  Et  il  li  racontèrent  tout  ce  qu'il 
avoient  trouvet  au  conseil  et  à  l'avis  dou  gentil  conte,  lO 
et  de  monsigneur  Jehan  de  Haynau,  son  frère.  Dont 
li  rois  eut  grant  joie  et  en  fu  grandement  réconfor- 
tés, quant  il  eut  entendu  tout  ce  que  ses  sires  li  eut 
mandet  et  consilliet. 

Or  vinrent  ces  nouvelles  en  France  et  montepliiè-    15 
rent  petit  à  petit,  que  li  rois  englès  supposoit  et  en- 
tendoit  à  avoir  grant  droit  à  le  couronne  de  France. 
Et  fu  li  rois  Phelippes   enfourmës   et  avisés  de  ses 
plus  especiaulz  et  grans  amis  que,  s'il  aloit  ou  voiage 
d'oultre  mer   qu'il   avoit   empris,    il  metteroit  son   20 
royaulme  en  très  grant  aventure,  et  qu'il  ne  pooit 
faire  ne  esploitier  milleur  painne  que  de  garder  ses 
gens  et  ce  qui  sien  estoit,  et  dont  il  tenoit  le  posses- 
sion, et  qui  de  voit  retourner  à  ses  enfans.  Si  se  re- 
froida  grandement  de  celle  crois  emprise  et  preecie.    25 
Et  contremanda  ses  officiiers  qui  ses  pourveances  fai- 
soient,  si  grandes  et  si  grosses  que  merveilles  seroit 
à  penser,  jusques  à  tant  qu'il  aroit  veu  de  quel  piet 
li  rois  englès  vorroit  aler  avant,  qui  mies  ne  se  re- 
froidoit   de  lui   pourveir  et  appareillier,  seloncli  le   30 
conseil  que  si  homme  li  avoient  raporté  dou  conte 
de  Haynau,  et  fist,  assé«  tost  apriès  ce  qu'il  furent 

revenu  en  Engleterre,  ordonner  et  apparillier  dis 
chevaliers  banerès  et  quarante  aultres  chevaliers  Jo- 
nes bachelers.  Et  les  [envoya^]  à  grans  frès  par  deçà 
le  mer,  droit  à  Valencienes,  et  le  evesque  de  Lin- 

5  colle,  qui  fu  moult  vaillans  homs,  avoec  eulz,  en 
cause  que  pour  trettier  à  ces  signe urs  de  l'Empire, 
que  li  contes  de  Haynau  leur  avoit  dénommés,  et 
pour  faire  tout  ce  qu'il  et  messires  Jehans,  ses  frè- 
res, en  consilleroient.  Quant  il  furent  venu  à  Valen- 

10  cienes,  cescuns  les  regardoit  à  grans  merveilles,  pour 
le  biel  et  grant  estât  qu'il  maintenoient,  sans  riens 
espargnier  nient  plus  que  li  corps  dou  roy  d'Engle- 
terre  y  fust  en  propre  personne,  dont  il  acqueroient 
grant  grasce  et  grant  renommée.  Et  si  y  avoit  entre 

15  yaus  pluiseurs  bachelers,  qui  a  voient  cescun  un  oel 
couvert  de  drap,  pour  quoi  il  n'en  peuist  veoir.  Et 
disoit  on  que  cil  avoient  voet  entre  dames  de  leur 
pays,  que  jamais  ne  verroient  que  d'un  oel  jusques 
adonc  qu'il  aroient  fait  aucunes   proèces  de    leurs 

20  corps  ens  ou  royaume  de  France,  les  quelz  il  ne  vo- 
loient  mies  cognoistre  à  chiaus  qui  leur  en  deman- 
doient.  Si  en  avoit  cescuns  très  grant  merveilles. 

Quant  il  furent  assés  festiiet  et  honnouret  à  Va- 
lencienes  dou  conte  de  Haynau,  de  monsigneur  Je- 

25  han  de  Haynau,  son  frère,  et  des  signeurs  chevaliers 
dou  pays,  et  ossi  des  bourgois  et  des  dames  de  Va- 
lencienes,  li  dis  evesques  de  Lincolle  et  li  plus  grant 
partie  d'yaus  se  traisent  par  devers  le  duch  de  Brai- 
bant,  par  le  conseil  dou  conte  dessus  dit.   Si  les  fes- 

30   tia  li  dus  assés  souffissamment,  car  bien  le  savoit 

1.  Ms.  de  Gaignières,  fo  29  vo.  —  Ms.  6477,  f»  43  v©  :  h  amena.  » 


[1337]  LIVRE  PREMIER,  §  58.  125 

faire.  Et  puis  se  accordèrent  si  bellement  au  duch 
que  il  eut  en  couvent  de  soustenir  le  roy,  son  cou- 
sin, et  toutes  ses  gens,  en  son  pays,  car  à  faire  Fa- 
voit,  car  c'estoit  ses  cousins  germains  :  si  pooit  ve- 
nir, et  aler  et  demorer,  armés  et  desarmés,  toutes  5 
fois  qu'il  li  plairoit.  Et  avoec  ce  il  leur  eut  en  cou- 
vent, par  tout  son  conseil,  et  parmi  une  certaine 
somme  de  florins,  que,  se  li  rois  englès,  ses  cousins, 
voloit  le  roy  de  France  deffiier  souffissamment,  et  en- 
trer à  force  en  son  royalme,  et  se  il  pooit  avoir  Ta-  10 
cord  et  Payde  de  ces  signeurs  d'Alemagne  deseure 
nommés,  il  le  deffieroit  ossi  et  iroit  avoech  lui,  à 
tout  mille  armeures  de  fier.  Ensi  leur  eut  il  en  cou- 
vent par  son  créance.  De  quoi  il  cancela  et  detria 
puis  assés,  si  com  vous  orés  avant  en  Pystore.  15 

§  58.  Adonc  furent  cil  signeur  d'Engleterre  moult 
aise,  car  il  leur  sambla  qu'il  avoient  moult  bien  be- 
songnié,  tant  comme  au  duch.  Si  retournèrent  à  Va- 
lencienes,  et  fisent,  par  messages  et  par  l'or  et  l'ar- 
gent le  roy  d'Engleterre  leur  signeur,  tant  que  li  dus  20 
de  Guéries,  serourges  au  dit  roy  d'Engleterre,  li  mar- 
kis  de  JuUers,  pour  lui  et  pour  l'arcevesque  de  Coulon- 
gne  Walerant,  son  frère,  et  li  sires  de  Faukemont  vin- 
rent àValencienes  parler  à  yaus,  par  devant  le  conte  de 
Haynau,  qui  ne  pooit  mes  chevaucier  ne  aler,  et  par  25 
devant  monsigneur  Jehan,  son  frère.  Et  esploitièrent 
si  bien  devers  yaus  que,  parmi  grandes  sommes  de 
florins  que  cescuns  devoit  avoir  pour  lui  et  pour  ses 
gens,  il  eurent  en  couvent  de  deffiier  le  roi  de  France, 
avoech  le  roy  englès,  quant  il  li  plairoit,  et  que  ces-  so 
cuns   d'vaus  le   serviroit,   à  un   certain  nombre  de 

gens  d'armes  à  hyaumes  couronnés.  En  ce  temps 
parloit  on  de  hyaumes  couronnés  ;  et  ne  faisoient  li 
signeur  nul  compte  d'aultres  gens  d'armes^  s'il  n'es- 
toient  à  hyaumes  et  à  timbres  couronnés.  Or  est  cilz 
5  estas  mués  maintenant;  on  paroUe  de  lances  ou  de 
glaves  et  de  jakes.  Et  vous  di  que  cil  signeur  dessus 
nommet  eurent  en  couvent  as  gens  le  roy  d'Engle- 
terre,  que  il  leur  aideroient  à  aultres  signeurs  d'oul- 
tre  le  Rin^  qui  bien  avoient  pooir  de  amener  grant 

10  fuison  de  gens  d'armes^  mais  que  il  ewissent  souffis- 
samment  le  pourquoi.  Puis  prisent  congiet  li  dessus 
dit  signeur  alemant^  et  en  râlèrent  en  leur  pays. 

Et  li  signeur  d'Engle terre  demorèrent  encores  à 
Valencienes  et  en  Haynau,  dalés  le  conte^  par  quel 

15  conseil  il  ouvroient  le  plus.  Si  priièrent  et  envoiiè- 
rent  encores  souffissans  messages  devers  Pevesque  de 
Liège,  monsigneur  Aoulz,  et  Feuissent  volentiers  at- 
trait de  leur  partie;  mais  li  dis  evesques  n'i  volt  on- 
ques  entendre,    ne  riens  feiire   encontre  le   roi   de 

20  France,  à  cui  il  estoit  devenus  homs  et  entré  en  se 
feaulté.  Li  rois  de  Behagne  ne  fu  point  priiés  ne 
mandés,  car  on  savoit  bien  qu'il  estoit  si  conjoins 
au  roi  de  France,  par  le  mariage  de  leurs  deus  en- 
fans,  dou  duc  Jehan  de  Normendie,  qui  avoit  à  fem- 

25  me  ma  dame  Bonne,  fille  au  dessus  dit  roy,  que 
pour  celle  cause  il  ne  feroit  riens  contre  le  roy  de 
France.  Or  me  tairai  un  petit  d'yaulz,  et  parlerai 
d'une  aultre  matère,  qui  à  ceste  se  rajoindera  chi 
apriès. 

30  §  59.  En  ce  temps  dont  jou  ay  parlet,  avoit  grant 
dissention  entre  le  conte   Loeis   de   Flandres  et  les 

Flamens,  car  il  ne  voloient  point  obéir  à  lui,  ne  à 
painnes  ne  s'osoit  il  tenir  en  Flandres,  fors  en  grant 
péril.  Et  avoit  à  ce  donc  un  homme  à  Gand,  qui 
avoit  estet  brassères  de  mielz.  Chilz  estoit  entrés  en 
si  grant  fortune  et  si  grant  grasce,  que  c'estoit  tout  5 
fait  quanqu  'il  voloit  deviser  et  commander  par  toute 
Flandres,  de  Fun  des  corons  jusques  à  Fautre.  Et  n'i 
avoit  nullui,  com  grans  qu'il  fust,  qui  de  riens  osast 
trespasser  ses  commandemens  ne  contredire.  Il  avoit 
toutdis,  apriès  lui  alans  aval  le  ville  de  Gand,  sois-  lo 
santé  ou  quatre  vingt  variés  armés,  entre  les  quelz 
il  en  y  avoit  deus  ou  trois  qui  savoient  aucuns  de 
ses  secrès.  Et  quant  il  encontroit  un  homme  qu'il 
avoit  en  souspeçon  ou  qu'il  haioit,  cilz  estoit  tantos 
tués,  car  il  avoit  commandé  à  ses  secrès  varies  et  15 
dit  :  «  Sitos  que  jou  encontre  un  homme,  et  je 
vous  fai  un  tel  signe,  si  le  tués  sans  déport,  com 
grans  ne  com  haulz  qu'il  soit,  sans  attendre  aultre 
parolle.  » 

Ensi  avenoit  souvent,  et  en  fist  en  celle  manière  20 
pluiseurs  grans  mestres  tuer.    Par  quoi  il  estoit  si 
doubtés  que  nulz  n'osoit  parler  contre  cose  qu'il  vol- 
sist  faire,  ne  à  painnes  penser  de  lui  contredire.  Et 
tantost  que  cil  soissante  varie  t  le  a  voient  raconduit 
à  son  hostel,  cescuns  aloit  disner  à  se  maison;  et  25 
tantost  apriès  disner,  il  revenoient  devant  son  hostel, 
et  beoient  en  le  rue,  jusques  adonc  qu'il  voloit  aler 
aval  le  rue  jouer  et  esbatre  parmi  le  ville;  et  ensi 
le  conduisoient  jusques  au  souper.  Et  saciés  que  ces- 
cuns de  ces  saudoiiers  avoit,   cescun  jour,    quatre   30 
compagnons  ou  gros  de  Flandres,  pour  ses  frès  et 
pour  ses  gages.  Et  les  faisoit  bien  paiier,  de  sepmainne 

en  sepmainne.  Et  ossi  avoit  il,  par  toutes  les  villes 
et  les  ehasteleries  de  Flandres,  sergans  et  saudoiiers 
à  ses  gages,  pour  faire  tous  ses  commandemens,  et 
espiier  et  savoir  s'il  avoit  nulle  part  personne  qui 
5  fust  rebelle  à  lui,  ne  qui  desist  ne  enfourmast  nuUui 
contre  ses  volentés.  Et  si  tost  qu'il  en  sa  voit  aucuns 
en  une  ville,  il  ne  cessast  jamais,  si  Peuist  fait  banir 
ou  fait  tuer  sans  déport  :  jà  cilz  ne  s'en  peuist  gar- 
der. Et  meismement  tous  les  poissans  de  Flandres, 
10  chevaliers,  escuiers  et  bourgois  des  bonnes  villes, 
qu'il  pensoit  qu'il  fuissent  favourable  au  conte  en 
aucune  manière,  il  les  banissoit  de  Flandres,  et  le- 
voit  le  moitiet  de  leurs  revenues,  et  laissoit  l'autre 
moitiet  pour  le  doaire  et  le  gouvrenement  de  leurs 
15  femmes  et  enfans.  Et  cil  qui  ensi  estoient  banit,  des 
quelz  il  estoient  grant  fuison,  se  tenoient  à  Saint- 
Omer  le  plus,  et  les  appelloit  on  les  avoUés  ou  les 
oultre  avollés. 

Briefment  à  parler,  il  n'eut  onques  en  Flandres,  ne 

20   en  aultre  pays,   conte,  duch,  prince,  ne  aultre,  qui 

peuist  avoir  un  pays  si  à  se  volenté,  com  cilz  avoit 

et  eut  longement.  Et  estoit  appelles  Jakemars  d'Ar- 

tevelle.  Il  faisoit  lever  les  rentes,  les  tonnieus,  les 

winages,  les  droitures  et  toutes  les  revenues,  que  li 

25   contes  devoit  avoir  et  qui  à  lui  apertenoient,  quèle 

part  que  ce  fust  parmi  Flandres,  et  toutes  les  maleto- 

tes  :  si  les  despendoit  à  se  volenté  et  en  donnoit, 

sans  rendre  nul  compte.  Et  quant  il  voloit  dire  que 

argens  li  falloit,  on  l'en  creoit  par  sen  dit,  et  croire 

30  l'en  couvenoit,  car  nulz  n'osoit    dire   encontre.   Et 

quant  il  en  voloit  emprunter  à  aucuns  bourgois  sour 

son  paiement,  il  n'estoit  nulz  qui  le  osast  escondire 

à  prester.  Or  voel  jou  retourner  as  messagiers  d'Eii- 
gleterre. 

§  60.  Chil  signeur  d'Englelerre^  qui  estoient  en- 
voiiet  par  deçà  le  mer^  et  estoient  si  honnourable- 
ment  à  Valeneiennes^  com  vous  avés  oy^  se  apensè-     5 
rent  entre  yaus  que  ce  seroit  grans  confors  pour  leur 
signeur  le  roy^  selonch  ce  qu'il  voloient  entrepren- 
dre^ se  il  pooient   avoir    l'acort   des  Flamens^   qui 
adonc  estoient  mal  dou  roy  de  France  et  dou  conte, 
leur  droit  signeur.  Si  s'en  consillièrent  au  conte  de    10 
Haynau^  qui  leur  dist  que  voirement  seroit  ce  li  plus 
grans  confors  qu'il  peuissent  avoir.  Mais  il  ne  pooit 
veir  que  il  y  peuissent  pourfiter  se  petit  non,  se  il 
n'avoient  premièrement  acquis  le  grasce  et  le  faveur 
de  celui  Jakemart  d'Artevelle.  Il  disent  qu'il  en  fe-    15 
roient  leur  pooir  temprement. 

Assés  tost  apriès  cou,  il  se  partirent  de  Valenciènes, 
et  s'en  alèrent  vers  Flandres,    et  se  départirent  en 
trois,  ne  sai,  en  quatre  routes,  s'en  alèrent  partie  à 
Bruges,  partie  à  Ippre,  et  li  plus  grant  partie  à  Gand,    20 
et  tout  despendant  si  largement  qu'il  sambloit  que 
argens  leur  pleuist  des  nues.  Et  queroient  acord  par 
tout,  et  prommetoient  as  uns  et  as  aultres,  là  où  on 
les  consilloit,  et  où  il  creoient  miex  emploiier,  pour 
parvenir  à  leur  entente.  Toutes  voies,  li  evesques  de   25 
Lincolle  et  se  compagnie,  qui  alèrent  à  Gand,  fisent 
tant,  par  biel  parler  et  autrement,  qu'il  eurent  l'a- 
cord,  l'acointance  et  l'amisté  de  Jakemart   d'Arte- 
velle, et  grant  grasce    en   le   ville,   et  meismement 
d'un  vaillant  chevalier  anciien,  qui  volentiers  démo-   30 
roit  à  Gand,  et  y  estoit  durement  amës.  Si  le  appel- 

I  —  9 

loit  [on  *]  monsigneur  le  Courtrisien,  et  estoit  cheva- 
liers banerès,  et  le  tenoit  on  pour  le  plus  preu  che- 
valier de  Flandres^  et  pour  le  plus  vaillant  homme, 
et  qui  le  plus  hardiement  avoit  toutdis  servi  ses  si- 

5  gneurs. 

Cilz  sires  Courtrissiens  compagnoit  et  honnouroit 
durement  ces  signeurs  d'Engleterre,  en  si  que  vaillant 
homme  doient  toutdis  honnourer  estragnes  cheva- 
liers, à  leur  pooir.  Mais  il  en  eut,  au  darrain,  mau- 

10  vais  loiier.  Car  il  en  fu^  accusés  de  celle  honneur 
qu'il  faisoit  as  Englès,  enviers  le  roy  de  France,  si 
ques  li  rois  commanda  très  estroitement  au  dit  conte 
de  Flandres  qu'il  fesist  tant,  comment  que  ce  fust, 
qu'il  ewist  le  dessus  dit  chevalier,  se  tant  l'amoit,  et 

15  qu'il  li  fesist  coper  le  tieste.  Li  contes,  qui  n'osa 
trespasser  le  commandement  le  roy,  ains  fîst  tant, 
je  ne  sai  comment  ce  fu,  que  li  sires  Courtrisiens 
vint  là  où  li  contes  le  manda.  Si  fu  tantost  pris  et 
tantost  decolës.  De  quoi  moult  de  gens  furent  dure- 

20  ment  dolant  de  pitié,  car  il  estoit  moult  amés  et 
honnourés  ou  pays,  et  en  seurent  moult  mal  gret  au 
conte. 

Tant  esploitièrent  cil  signeur  d'Engleterre  en  Flan- 
dres, que  cilz   Jakemars   d'Artevelle    mist  pluiseurs 

25  fois  les  consaulz  des  bonnes  villes  ensamble,  pour 
parler  de  le  besongne  que  cil  signeur  d'Engleterre 
queroient,  et  des  franchises  et  amistés  qu'il  leur  of- 


1.  Ms.  de  Mouchy-Noailies,  f»  30  v».  —  Ms.  6477,  fo  46  (lacune). 

froient  de  par  le  roi  d'Engleterre  leur  signeur,  sans 
cui  terre  et  acord  il  ne  se  pooient  bonnement 
longement  chevir.  Et  tant  parlementèrent  ensamble 
qu'il  furent  d'aeort  en  tel  manière^  qu'il  plaisoit 
bien  à  tous  le  consaulz  de  Flandres  que  li  rois  en-  5 
glès  et  toutes  ses  gens  pooient  bien  venir  et  aler,  à 
gens  d'armes  et  autrement^  par  toute  Flandres,  ensi 
qu'il  li  plairoit.  Mais  il  estoient  si  fortement  obligiet 
envers  le  roy  de  France  qu'il  ne  le  poroient  grever 
ne  entrer  en  son  royalme,  qu'il  ne  fuissent  attaint  lo 
de  une  si  grande  somme  de  florins,  que  à  grant  ma- 
laise en  poroient  il  fîner.  Et  leur  priièrent  que  ce 
leur  volsist  souffire  jusques  à  une  aultre  fois.  Ces  res- 
ponses  et  cil  esploit  souffirent  adonc  assës  à  ces  si- 
gneurs  d'Engleterre,  puis  s'en  revinrent  arrière  à  15 
Valenciènes,  à  grant  joie.  Et  souvent  envoioient  leurs 
messages  devers  le  roi,  leur  signeur,  et  li  signefioient 
ce  qu'il  avoient  besongniet.  Et  li  rois  leur  renvoioit 
grant  or  et  grant  argent,  pour  paiier  leurs  frais,  et 
pour  départir  à  ces  signeurs  d'Alemagne^  qui  ne  20 
convoitoient  aultre  cose. 

En  ce  temps,  trespassa  de  ce  siècle  li  gentilz  con- 
tes Guillaumes  de  Haynau,  sept  jours  ou  mois  de 
juing,  l'an  de  grasce  mil  trois  cens  trente  sept.  Si  fu 
ensepelis  as  Cordeliers,  à  Valenciènes  ;  et  li  fist  on  là  25 
son  obsèque.  Et  chanta  le  messe  li  evesques  Guil- 
laumes de  Cambrai.  Si  y  eut  grant  fuison  de  dus,  de 
contes  et  de  barons,  ce  fu  bien  raisons,  car  il  estoit 
grandement  amé  et  renommés  de  tous.  Apriès  son 
trespas,  se  traist  à  le  conté  de  Haynau,  de  Hollandes  30 
et  de  Zelandes,  messires  Guillaumes,  ses  filz,  qui 
eut  à  femme  la  fille  au  duch  Jehan  de  Braibant.  Et 

fu  ceste  dame^  qui  s'appelloit  Jehane^  doée  de  le 
terre  de  Binch^  qui  est  un  moult  biaus  hiretages  et 
pourfitables.  Et  ma  dame  Jehane  de  Vallois^  sa  mère, 
s'en  vint  demorer  à  Fontenielles  sus  Escaut,  et  là 
5  usa  sa  vie  comme  bonne  et  dévote  en  le  ditte  ab- 
beye,  et  y  fist  moult  de  biens. 

§  61 .  De  toutes  ces  devises  et  ces  ordenances,  ensi 
com  elles  se  portoient  et  estendoient,  et  des  confors 
et  des  alliances  que  li  rois  englès  acqueroit  par  deçà 

10  le  mer,  tant  en  PEmpire  comme  ailleurs,  estoit  li 
rois  Phelippes  tous  infourmés  ;  et  euist  volentiers 
veu  que  li  contes  de  Flandres  se  fust  tenus  en  son 
pays  et  euist  attrais  ses  gens  à  son  acord.  Mes  cilz 
Jakemars  d'Artevelle  avoit  jà  si  sourmonté  toutes  ma- 

15  nières  de  gens  en  Flandres  que  nulz  n'osoit  contre- 
dire à  ses  oppinions,  meismement  li  contes,  leurs 
sires,  ne  s'i  osoit  clerement  tenir,  et  avoit  envoiiet 
ma  dame,  sa  femme,  et  Loeis,  son  jone  fil,  en  France, 
pour  le  doubte  des  Flamens. 

20  Avoec  tout  ce,  se  tenoient  en  l'ille  de  Gagant  au- 
cun chevalier  et  escuier  de  Flandres,  en  garnison, 
dont  messires  Ducres  de  Halluin  et  messires  Jehans 
de  [Rodes*]  et  li  enfant  de  Le  Trief  estoient  chapitain 
et  souverain;  et  là  gardoient  le  passage  contre  les 

25  Englès,  et  faisoient  guerre  cou  vertement  :  dont  li 
chevalier  d'Engleterre,  qui  se  tenoient  en  Haynau, 
estoient  tout  infourmet  que,  se  ilz  s'en  raloient  par 
là  en  leur  pays,  il  seroient  rencontré;  pour  quoi,  il 
n'estoient  mies  bien  aseur.  Non  obstant  ce,  se  che- 

1.    Ms.  de  Mouchy-Noailles,  f»  29.  —  Ms.  6477,  f<»  kl  .  «  Rodais.  » 

vauçoienl  il  et  aloient  à  leur  volenté  j3armi  le  pays 
de  Flandres,  et  par  les  bonnes  villes,  mais  c'estoit 
sus  le  confort  Jakemon  d'Artevelle,  qui  les  portoit 
et  honnouroit  en  toutes  manières,  ce  qu'il  pooit. 
Or  retombons  nous  un  petit  au  duch  de  Brai-  5 
bant. 

§  62.  Quant  li  dus  de  Braibant  ot  fait  ses  couve- 
nences  à  ces  signeurs  d'Engleterre,  si  com  vous  avés 
oy^  il  s'avisa  que  li  rois  de  France  aultre  fois  li  avoit 
fait  contraire.  Si  se  doubta  qu'il  ne  fust  durement   10 
infourmés  contre  lui,  à  l'ocquison  des  Englès  et,  se 
il  avenoit  que  li  entrepresure  que  li  rois  d'Engleterre 
avoit  emprise  ne  venist  avant  ou  ne  venist  à  bon 
chief,  que  li  rois  de  France  ne  le  volsist  guerriier,  et 
li  faire  comparer  che  que  li  aultre  aroient  acordet.    15 
Si  envoia  de  son  conseil  au  roy  de  France  monsi- 
gneur  Loeis  de  [Cranahen  *  ] ,   sage    chevalier  dure- 
ment, et  pluiseurs  aultres  avoech  lui,  pour  lui  excu- 
ser, et  pour  priier  au  roy  qu'il  ne  volsist  croire  nulle 
mauvaise  information  contre  lui;  car  moult  à  envis   20 
il  feroit   nulle  alliance   ne  couvenence    contre  lui, 
mais  li  rois  d'Engleterre  estoit  ses  cousins  germains  : 
se  ne  li  pooit  bonnement  escondire  sa  revenue  de- 
dens    son    pays,  de  lui  ne  de  ses  gens,  leurs  frais 
paians;  mais  plus  avant  il  n'en  feroit  riens  qui  deuist   25 
estre  au  desplaisir  dou  roy.  Li  rois  le  crey  à  celle 
fois,  si  s'en  apaisa  atant.  Et  toutes  voies  li  dux  ne 
laissa  mies  pour  ce,  qu'il  ne  retenist  des  gens  d'ar- 
mes en  Braibant   et  ailleurs,  là  où  il  les  pooit  ne 

1.   Ms.  de  Gaignières,  fo  31  vo.  — Ms.  6^77,  f®  47  :  aCravehen.  » 

pensoit  à  avoir,  jusques  à  le  somme  que  couvenen- 
ciet  avoit  au  roi  d'Engleterre. 

Et  quant  li  dessus  dit  signeur  d'Engleterre  eurent 
fait  en  partie  ce  pour  quoi  il  avoient  passet  mer^  il 

5  se  partirent  de  Yalenciènes^  où  il  tenoient  leur  sou- 
verain séjour^  premièrement  li  evesques  de  Lincolle, 
messires  Renaulz  de  Gobehen  et  li  aultre.  Et  vuidiè- 
rent  Haynau^  et  vinrent  à  Dourdresch,  en  Hollandes. 
Et  montèrent  là  en  mer^  pour  eschiewer  le  passage 

10  de  Gagant,  où  li  dessus  dit  chevalier  de  Flandres  se 
tenoient  en  garnison,  de  par  le  roy  de  France  et  le 
conte  de  Flandres,  si  com  on  disoit.  Et  s'en  revin- 
rent au  mieus  qu'il  peurent,  et  au  plus  couverte- 
ment,  arrière  en  leur  pays,  devers  le  roy  englès,  leur 

15  signeur,  qui  les  rechut  à  grant  joie.  Se  li  recordèrent 
tout  Pestât  des  signeurs  de  par  de  dechà,  première- 
ment dou  duch  de  Braibant,  dou  duch  de  Guéries, 
dou  conte  de  Jullers,  de  Farcevesque  de  Coulongne, 
de  monsigneur   Jehan  de  Haynau,   dou  signeur  de 

20  Faukemont,  et  des  alloiiës,  comment  et  sus  quel 
point  il  s'estoient  alloiiet  et  accordé  à  lui,  et  à 
quelle  quantité  de  gens  d'armes  cescuns  le  devoit 
servir,  et  ossi  quel  cose  cescuns  devoit  avoir.  A  ces 
paroUes  entendi  li  rois  englès  volentiers,  et  dist  que 

25  ses  gens  avoient  bien  esploitiet.  Mais  trop  dure- 
ment plaindi  le  mort  le  conte  de  Haynau,  qui  fille 
il  avoit,  et  disoit  qu'il  avoit  perdu  en  li  un  très 
grant  confort  :  se  li  couvenoit  il  porter  et  faire  à  l'a- 
venant. 

30  Encores  recordèrent  li  dit  signeur  au  roi  le  conve- 
nant de  chiaus  qui  se  tenoient  en  le  garnison  de  Ga- 
gant,   et  qui    herioient  ses  gens  tous   les  jours;   et 

comment^  pour  le  double  d'yaus,  il  estoient  revenu 
par  Hollandes^,  et  avoient  eslongiet  grandement  leur 
chemin.  Donc  dist  li  rois  que  il  y  pourveroit  tem- 
prement  de  remède.  Si  ordonna  assés  tost  apriès  le 
conte  Derbi^  son  cousin,  et  monsigneur  Gautier  de  5 
Mauni,  qui  y  avoit  tant  fait  de  belles  bacheleries,  en 
Escoce,  qu'il  en  estoit  durement  aloses,  et  ossi  au- 
cuns aultres  chevaliers  et  escuiers  englès,  qu'il  vo- 
sissent  traire  devers  Gagant,  et  combatre  chiaus  qui 
là  se  tenoient.  Li  dessus  dit  obéirent  au  commande-  10 
ment  le  roi,  leur  signeur,  et  fisent  leurs  pourveances 
et  lor  amas  de  gens  d'armes  et  d'arciers  à  Londres, 
et  chargièrent  leurs  vaissiaus  en  le  Tamise.  Quant  il 
furent  tout  venu  et  apparilliet,  il  estoient  environ 
cinq  cens  armeures  de  fier  et  deus  mille  arciers.  Si  15 
entrèrent  en  leur  navie,  qui  estoit  toute  preste,  et 
puis  si  se  desancrèrent.  Et  vinrent,  de  celle  marée, 
le  première  nuit,  gésir  devant  Gravesaindes.  A  Fen- 
demain,  il  desancrèrent  et  vinrent  devant  Mergate. 
A  le  tierce  marëe,  il  tirèrent  les  voiles  amont,  et  20 
prisent  le  parfont,  et  nagièrent  tant  par  mer  qu'il 
veirent  Flandres.  Si  arroutèrent  leurs  vaissiaus,  et 
misent  en  bon  convenant.  Si  vinrent  assés  priés  de 
Gagant,  à  heure  de  nonne.  Che  fu  le  nuit  Saint  Mar- 
tin en  hyvier,  l'an  mil  trois  cens  trente  sept.  25 

§  63.  Quant  li  Englès  veirent  le  ville  de  Gagant, 
où  il  tendoient  à  venir,  et  combatre  chiaus  qui  par 
dedens  se  tenoient,  si  se  avisèrent  et  regardèrent 
qu'il  avoient  vent  et  le  marée  pour  yaus,  et  que  ou 
nom  de  Dieu  et  de  saint  Jorge  il  approceroient.  Donc  30 
fisent  il  sonner  leurs  trompètes,  et  s'armèrent  et  ap- 

parillièrent  vistement,  et  ordonnèrent  leurs  vaissiaus, 
et  misent  les  areiers  devant,  et  singlèrent  fors  viers 
le  ville. 

Moult  bien  avoient  les  gettes  et  les  gardes,  qui  en 

5  Gagant  se  tenoient,  veu  approeier  ceste  grosse  armée. 
Si  supposoient  assés  que  c'estoient  Englès  ;  pour  quoi 
il  s'estoient  jà  tout  armet  et  rengiet  sus  les  dikes  et 
sus  le  sablon,  et  mis  leurs  pennons  par  ordenance 
devant  yaus,  et  fait  entre  yaus  des  nouviaus  cheva- 

10  liers  jusques  à  seize.  Et  pooient  estre  environ  cinq 
mille  tout  complet,  bien  apert  baceler  et  compagnon, 
ensi  qu'il  le  moustrèrent.  Et  là  estoit  messires  Guis 
de  Flandres,  frères  au  conte  Loeis  de  Flandres,  uns 
bons    et    seurs    chevaliers,    mes  bastars  estoit,  qui 

15  amonnestoit  et  prioit  tous  les  compagnons  de  bien 
faire.  Et  là  est^oient  messires  Ducres  de  Halluin,  mes- 
sires Jehan  s  de  Rodes,  messires  Gilles  de  le  Trief, 
qui  fu  là  fais  chevaliers,  messires  Symons  et  messires 
Jehans  de  Brukedent,  qui  y  furent  fait  ossi  chevalier, 

20  et  Pières  d'Englemoustier,  et  maint  compagnon  ba- 
celer et  escuier  et  appert  hommes  d'armes,  ensi  qu'il 
le  moustrèrent,  et  qui  moult  desiroient  le  bataille  as 
Englès. 

Et  estoient  tout  cil  ordenet  et  rengiet  à  l'encontre 

25  des  Englès.  Et  n'i  eut  riens  parlementé  ne  devisé, 
car  li  Englès,  qui  estoient  en  grant  [soucy*]  de  yaus 
assallir,  et  cil  de  deffendre,  criièrent  leurs  cris  et  fi- 
sent  traire  leurs  areiers  moult  roit  et  moult  fort,  et 
tant  que  cil  qui  le  havene  deffendoient  en  furent  si 

30  ensonniiet  que,  vosissent  ou  non,  il  les  convint  re- 

1.  Ms.  «le  Gaignières,  fo  32.  —  Ms.  6(i77,  ("  kS  (lacune). 

Ciller.  Et  en  y  eut  dou  tret  à  ce  premiers  moult  de 
mehagniés.  Et  prisent  terre  li  baron  et  li  chevalier 
d'Engleterre,  et  s'en  vinrent  combatre  as  haces,  as 
espées  et  as  glaves,  li  un  à  Tautre. 

Et  là  y  eut  pluiseurs  belles  baceleries  et  apertises     5 
d'armes  faites.  Et  moult  vassaument  se  combatirent 
li  Flamenclî.  Ossi  moult  baclielereusement  les  requi- 
sent  li  Englès.  Et  là  fu  moult  bons  chevaliers  li  con- 
tes Derbi^  et  s'avança  de  premiers  si  avant  qu'il  fu^ 
en  lançant  de  glaves^  mis  par  terre.  Et  là,  li  fu  mes-    lo 
sires  Gantiers  de  Mauni  bons  confors,  car  par  aper- 
tises d'armes  il  le  releva  et  osta  de  tous  perilz,  en 
escriant  :   «  Lancastre  au  conte  Derbi  !   »  Et  adonc 
approcièrent  il  de  tous  lés.   Et  en  y  eut  pluiseurs 
mehagniés ,   et  par   especial  plus  des  Flamens  que   15 
des  Englès.    Car  li   arcier  d'Engleterre ,    qui  conti- 
nuelment  traioient^   leur  portoient   trop  grant  da- 
mage. 

§  64.  A  prendre  terre  ou  havene  de  Gagant,  fu  li 
bataille  dure  et  fière.  Car  li  Flamench  qui  là  estoient,    20 
et  qui  le  ville  et  le  havene  gardoient  et  deffendoient, 
estoient  très  bonne  gent,  et  de  grant  apertise  plain. 
Car^   par  élection,  li  contes  de  Flandres  les  y  avoit 
mis  et  establis,   pour  garder  cel  passage  contre  les 
Englès.  Si  s'en  voloient  acquitter  bacelereusement,  et   25 
faire  leur  devoir  en  tous  estas,  ensi  qu'il  fisent.  Là 
estoient  li  baron  et  li  chevalier  d'Engleterre  :   pre- 
mièrement, le  conte  Derbi,  filz  au   conte  Henri  de 
Lancastre  au  Tors  Col,  li  contes  de  Sufforch,  messi- 
res  Renaulz  de  Gobehen,    messires  Loys  de  Biau-   30 
camp,  messires  Guillaumez  filz  Warine,  li  sires  de 

Bercler^  messires  Gautiers  de  iNIauni  et  pluiseur  aul- 
tre^  qui  très  vassaument  s'i  portoient  et  assalloient 
les  Flamens. 

Là  eut  dure  bataille  et  fort  combatue^  car  il  estoient 

5  main  à  main.  Et  là  lisent  li  pluiseur  moult  de  belles 
apertises  d'armes^  et  de  l'un  lés  et  de  l'autre;  mais 
fuiablement  li  Engiès  obtinrent  le  place.  Et  furent  li 
Flamencb  desconfi  et  mis  en  cace.  Et  en  y  eut  plus 
de  trois  mille  mors^  que  sus  le  havene,  que  sus  les 

10  rues,  que  ens  es  maisons.  Et  là  fu  pris  messires  Guis, 
bastars  de  Flandres,  et  mors  messires  Ducres  de  Hal- 
luin,  et  messii^es  Jehans  de  [Rodes  ^],  et  li  doi  frère  de 
Brukedent  et  messires  Gilles  de  le  Trief  et  pluiseur 
aultre  :  environ  Tinsrt  six:  cbevaliers  et  escuiers  v  fu- 

15  rent  mort  en  bon  convenant.  Et  fu  la  ville  prise, 
pillie  et  robëe,  et  tous  li  avoir  aportés  et  mis  ens  es 
vaissiaus  avoecques  les  prisonniers.  Et  puis  fu  la  ville 
toute  arse  et  sans  déport.  Et  retournèrent  li  Englès 
arrière,  et  sans  damage,  en  Engleterre,  et  recordè- 

20  rent  au  roy  lem^  aventure.  Li  quelz  fu  moult  joians, 
quant  il  les  vit,  et  sceut  comment  il  avoient  esploi- 
tiet.  Si  fist  à  monsis^neur  Gui  de  Flandres  creanter 
se  foy  et  obligier  prison.  Li  quels  se  tourna  englès 
en  celle  meisme  anée,  et  devint  lioms  au  roy  d'En- 

25  gleterre.  De  quoi  li  contes  de  Flandres,  ses  frères,  fii 
moult  courouciés. 

§  65.  Apriès  le  desconfiture  de  Gagant,  ces  nou- 
velles s'espardirent  en  pluisem^s  lieus.  Si  en  furent 
cil  de  le  partie  le  roy  d'Engleterre  tout  joiant,  et  cil 

1.  Ms.  6477,   f»  48  :  «Rodais.  » 

de  le  partie  dou  conte  tout  courouciet.  Et  disoient 
bien  cil  de  Flandres  que  sans  raison,  hors  de  leur 
conseil  et  volenté,  li  contes  les  avoit  là  mis.  Si  se 
passa  ensi  ceste  cose.  Qui  plus  y  eut  mis,  plus  y  eut 
perdut,  fors  tant  que  d'Artevelle,  qui  avoit  sourmonté  5 
tous  chiaulz  de  Flandres  et  en  avoit  pris  le  gouver- 
nement, ne  vosist  nullement  que  la  besongne  se  fust 
aultrement  portée.  Si  envoia  tantost  ses  messages  en 
Engleterre  devers  le  roy  Edowart,  en  lui  reeommen- 
dant  de  coer  et  de  foy  ;  et  li  segnefia  que  en  avant  lo 
il  li  consilloit  qu'il  passast  le  mer  et  venist  en  Anwiers, 
par  quoi  il  s'aquintast  des  Flamens,  qui  moult  le  de- 
siroient  à  veoir.  Et  supposoit  assés  que,  s'il  estoit 
par  deçà  le  mer,  ses  besongnes  en  seroient  plus  cle- 
rcs, et  y  prenderoit  grant  pouriît.  15 

Li  rois  englès  à  ces  parolles  entendi  volentiers,  et 
fist  faire  ses  pourveances  grandes  et  grosses.  Et  tan- 
tost que  cilz  yviers  fu  passés,  à  l'esté  ensieuwant,  il 
monta  en  mer,  bien  acompagniés  de  contes  et  de 
barons  et  d'aultre  chevalerie,  et  passa  le  mer  et  ar-   20 
riva  en  le  ville  de  Anwiers,  qui  adonc  se  tenoit  pour 
le  duc  de  Braibant.  Si  tost  c'on  sceut  qu'il  estoit  des- 
cendus, gens  vinrent  de  tous  costés,  pour  lui  veoir 
et  considérer  le  grant  estât  qu'il  maintenoit.  Quant 
il  eut  esté  assés  honnourés  et  festiiés,   il   eut  advis   25 
qu'il  parleroit  volentiers  au  duch  de  Braibant,  son 
cousin,  au  duch  de  Guéries,  son  serourge,  au  mar- 
kis  de  Jullers,  à  monsigneur  Jehan  de  Haynau,  au 
signeur  de  Faukemont,  et  à  chiaus  dont  il  esperoit  à 
estre  confortés,  et  qui  estoient  à  lui  acouvenenciet,    30 
pour  avoir  leur  conseil  comment  et  quant  il  poroient 
commencier  à  faire  cou  qu'il  avoient  empris.  Ensi  le 

fist.   Et  vinrent  tuit  à  son   mandement  à  Anwiers, 
entre  le  Pentecouste  et  le  Saint  Jehan. 

Là,  furent  cil  signeur  festiiet  grandement,  à  le 
manière  d'Engleterre.  Apriès,  les  traist  à  conseil  li 
5  rois,  et  leur  demoustra  moult  humlement  se  beson- 
gne,  et  volt  savoir  d'yaus  le  certainne  intention;  et 
leur  pria  qu'il  s'en  volsissent  délivrer,  car  pour  cou 
estoit  il  là  venus,  et  avoit  ses  gens  tous  apparil- 
liës.  Se  li  tourneroit  à  grant  damage,  se  il  ne  l'en 

10  delivroient  apertement.  Cil  signeur  eurent  grant  con- 
seil ensamble  et  lonch,  car  la  cose  les  estraindoit,  et 
si  n'estoient  point  d'acord.  Et  toutdis  avoient  re- 
gart  sour  le  duc  de  Braibant,  qui  n'en  faisoit  nient 
bien  boine  cière,  par  samblant.  Quant  il  furent  lon- 

15  gement  consilliet,  il  respondirent  au  roy  Edouwart  et 
disent  :  «  Chiers  sires,  quant  nous  venins  ci,  nous 
y  venins  plus  pour  vous  veoir  que  pour  aultre  chose. 
Si  n'estions  mies  j^ourveu  ne  avisé  de  vous  respon- 
dre  sur  ce  que  requis  nous  avés.  Si  nous  re trairons 

20  arrière  vers  nos  gens,  cescuns  vers  les  siens,  et  re- 
venrons  à  vous  à  un  certain  jour,  quant  il  vous  plaira. 
Et  vous  responderons  adonc  si  plainnement,  que  li 
coupe  n'en  demorra  point  sour  nous.  » 

Li  rois  vey  bien  qu'il  n'en  aroit  aultre  chose,  à 

25  celle  fois.  Si  s'en  apaisa  atant;  et  se  acordèrent  d'une 
journée  estre  ensamble  pour  respondre  le  milleur 
avis,  apriès  le  Saint  Jehan  trois  sepmainnes.  Mais 
bien  leur  moustra  li  rois  englès  les  grans  frès  et  les 
grans  damages  qu'il  soustenoit  cescun  jour  pour  leur 

30  attente;  car  il  pensoit  qu'il  fuissent  tout  pourveu  de 
lui  respondre,  quant  il  vint  là,  si  com  il  estoit.  Et 
leur  dist  qu'il  ne  s'en   relourroit  jamais  en  Engle- 

terre,  jusques  adonc  qu'il  saroit  leur  intention  tout 
plainnement.  Sur  ce,  cil  signeur  se  départirent.  Li 
rois  demora  tous  quois  en  Tabbeye  Saint  Bernard, 
jusques  apriès  le  journée.  Li  aucun  des  signeurs  et 
des  chevaliers  d'Engleterre  demorèrent  en  Anwiers,  5 
poui'  lui  faire  compaignie.  Li  aultre  aloient  esba- 
niant  et  esbatant  parmi  le  pays,  à  grans  frais,  li  uns 
à  Brouxelles,  li  aultres  en  Haynau,  li  pluiseur  aval 
les  bonnes  villes  de  Flandres,  là  où  il  estoient  dure- 
ment bien  venut  et  bien  festiiet.  Li  dus  de  Braibant  lo 
s'en  ala  à  le  Leuvre,  et  se  tint  là  un  grant  temps. 
Et  renvoioit  souvent  par  devers  le  roi  de  France, 
pour  lui  escuser,  et  pour  priier  qu'il  ne  cruist  nulle 
information  senestre  encontre  lui. 

§  66.  Li  jours  approça  et  vint  que  li  rois  englès  15 
attendoit  le  response  de  ces  signeurs;  mais  il  se  li- 
sent souffissamment  escuser  et  mandèrent  au  roi  qu'il 
estoient  tout  appareilliet  yaus  et  leurs  gens,  ensi  que 
couvens  estoit,  mais  qu'il  fesist  tant  au  duch  qu'il 
se  apparillast,  qui  estoit  li  plus  proçains,  et  qui  le  20 
plus  froidement,  ce  leur  sambloit,  se  apparilloit.  Et 
ossi  tost  qu'il  saroient  de  certain  que  li  dus  seroit 
apparilliés  de  mouvoir,  il  se  mouveroient  et  seroient 
ossi  tost  au  commencement  de  le  besongne  que  li 
dus  de  Braibant  seroit.  25 

Sus  ces  responses,  li  dis  rois  englès  fist  tant  qu'il 
parla  au  duch  de  Braibant,  son  cousin,  et  li  demous- 
tra  le  mandement  que  cil  signeur  li  avoient  mandet. 
Si  le  pria  en  amisté  et  requist,  par  linage,  qu'il  se 
volsist  sour  ce  aviser,  par  coi  nulle  defïaute  n'en  fust  30 
trouvée  en  lui,  car  il,  endroit  de  lui,  se  apereevoit 

bien  que  il  se  apparilloit  froidement.  Et  se  il  n'en 
faisoit  aultre  cose^  il  doubtoit  qu'il  ne  perdist  l'ayde 
et  confort  de  ces  signeurs  d'Alemagne^  par  le  def- 
foute  de  lui.  Quant  li  dus  oy  cou,  il  en  fu  tous  con- 
5  fus  et  dist  qu'il  s'en  consilleroit.  Quant  il  fu  longe- 
ment  consilliës,  il  respondi  au  roy  qu'il  seroit  assés 
tost  apparilliës,  quant  besoins  en  seroit  ;  mes  il  aroit 
ançois  parlé  à  tous  ces  aultres  signeurs,  et  leur  prie- 
roit  qu'il  volsissent  estre  à  Halle^  ou  à  Destre^  en- 
10   contre  lui. 

Quant  li  rois  englès  veï  cou,  il  perchut  bien  qu'il 
n'en  aroit  aultre  cose,  et  que  li  courouciers  ne  li  pooit 
riens  valoir;  si  accorda  au  duch  son  pourpos,  et  dist 
qu'il  envoieroit  encores  à  ces  signeurs  certains  mes- 
15   sages   de  par  lui  qu'il  fuissent,  à  une  journée  cer- 
tainne,  contre  lui,  là  où  il  leur  plairoit  le  mieus. 
Ensi  se  départirent  li  rois  et  li  dus  d'ensamble.  Mes- 
sage furent  envoiiet  devers  les  signeurs  de  l'Empire, 
et  li  certains  jours  assignés  qu'il  vemoient  :  ce  fu  à 
20   le  Nostre  Dame  mi  aoust.  Et  fu  mis  et  assis  cilz  par- 
lemens  par  tous  communs  acors,  à  Halle,  pour  le 
cause  dou  joné  conte  de  Haynau,  monsigneur  Guil- 
laume, et  fu  avoech  monsigneur  Jehan  de  Haynau, 
son  oncle. 

25  §  67.  Quant  cil  signeur  de  l'Empire  furent  assamblé, 
si  com  dessus  est  dit,  en  le  ville  de  Halle,  il  eurent 
grant  parlement  et  lonch  conseil,  car  li  besongne 
leur  estraindoit  durement;  à  envis  poursievoient 
leurs  couvenans,  et  à  envis  en  defFalloient  pour  leur 

30  honneur.  Quant  il  furent  très  longement  consilliet, 
il  respondirent  d'un  acord  au  roi  englès^  et  disent 

ensi  :  «  Ciers  sires,  nous  nos  sommes  longement  con- 
silliet_,  car  vostre  besongne  nous  est  assës  pesans.  Car 
nous  ne  veons  mies,  tout  considéré,  que  nous  aions 
point  de  cause  de  defïiier  le  roi  de  France  à  vostre 
occoison,  se  vous  ne  pourchaciés  que  vous  aiiës  Ta-     5 
cord  de  l'Empereur,  et  qu'il  nous  commande  que 
nous  deffions  le  roi  de  France  de  par  lui,  car  il  ara 
bien  droite  ocquison  et  vraie  par  raison,  si  com  nous 
vous  dirons.  Et,  de  donc  en  avant,  ne  demorra  nulle 
deffaute  en  nous  que  nous  ne  soions  apparilliet  de    lO 
faire  ce  que  prommis  vous  avons   sans  nulle  excu- 
sance.  La  cause  que  li  Emperères  poet  avoir  de  def- 
fiier  le  roi  de  France  est  tèle.  Il  est  certain  que  cou- 
venenciet  a  esté  de  lonch  temps,  et  seelet  et  juret, 
que  li  rois  de  France,  quiconques  le  soit,  ne  puet  ne    15 
ne  doit  tenir  ne  acquerre  riens  sus  l'Empire.  Et  cilz 
rois  Phelippes,  qui  à  présent  règne,  a  fait  le  con- 
traire contre  son  sairement.  Car  il  a  acquis  le  chas- 
tiel  de  Crievecuer,  en  Cambresis,  et  le  chastiel  de 
Alues,  en  Pailluel,  et  pluiseurs  aultres  hyretages,  en   20 
le  ditte  conté  de  Cambresis,  qui  est  terre  de  l'Empire 
et  haus  fiés  et  relevée  de  l'Empereur,  et  l'a  attribuet 
au  dit  royaume  de  France.   Par  quoi  li  Emperères  a 
bien  cause  de  lui  deffiier  et  de  faire  deffiier  par  nous 
qui  sommes  *  si  soubgès  :  si  ques  nous  vous  prions   25 
et  consillons  que  vous  y  voelliés  painne  mettre  au 
pourcacier  son  acord,  pour  nostre  pais  et  honneur. 
Et  nous  y  metterons  painne  volen tiers  au  pourcacier 
ossi,  à  nostre  loyal  pooir.  » 

1.  On  lit  dans  le  ms.  6477,  f°  50  v°,  après  :  «sommes»,  «  si 
sommes»,  répétition  qui  ne  se  retrouve  pas  dans  le  ms.  de  Gaignières, 
f°  33  vo,  et  qu'il  faut  sans  doute  attribuer  à  une  distraction  du  copiste. 

Li  rois  englès  fu  tous  confus  quant  il  oy  ce  raport, 
et  bien  li  sambla  que  ce  fust  uns  detriemens.  Et  bien 
pensa  que  ce  venoit  de  Favis  le  duch  de  Braibant, 
son  cousin,   plus  que  des  aultres.   Toutes  voies ^  il 

5  considéra  assës  qu'il  n'en  aroit  aultre  chose^  et  que  li 
courechiers  ne  li  pooit  riens  valoir.  Si  en  fist  mil- 
leur  samblant  qu'il  peut^  par  emprunt,  et  leur  dist  : 
(c  Certes,  signeur,  je  n'estoie  mies  avisés  de  ce  point; 
et  se  plus  tost  en  fuisse  avisés,  je  en  ewisse  volen- 

10  tiers  fait  par  vostre  conseil,  et  encores  voel  faire.  Si 
m'en  aidiés  à  consillier,  selonch  ce  que  je  sui  deçà 
le  mer  en  estragne  pays  apassés.  Et  si  y  ay  longement 
séjourné,  et  à  grant  fret.  Si  m'en  voelliés  donner 
bon  conseil,  pour  vostre  honneur  et  pour  le  miène. 

15  Car  saciés,  se  jou  ay  en  ce  cas  nul  blasme,  vous  n'i 
poés  avoir  honneur.  » 

§  68.  Longe  cose  seroit  à  raconter  tous  leurs  con- 
saulz  et  toutes  leurs  paroUes.  Acordé  fu  entre  yaus, 
à  le  parfin,  que   li  marchis  de  Jullers  iroit  parler  à 

20  l'Empereur;  et  iroient  des  chevaliers  et  des  clers  le 
roy  avoec  lui,  et  dou  conseil  [du  duc^]  de  Guéries 
ossi,  et  feroient  le  besongne  à  le  milleur  foy  qu'il 
poroient.  Mais  li  dus  de  Braibant  n'i  volt  point  en- 
voiier,  mais  presta  le  chastiel  de  Louvaing  au  roy, 

25  pour  demorer,  s'il  li  plaisoit,  jusques  à  l'estet;  car  li 
rois  leur  avoit  bien  dit  que  nullement  il  ne  s'en  re- 
tourneroit  en  Engleterre,  car  hontes  et  virgongne  li 
seroit,  s'il  s'en  retournoit  sans  avoir  fait  partie  de  sen 
emprise,  de  quoi  si  grant  famé  estoit,  se  li  deffaute 

1.  Ms.  de  Gaignières,  f"  dk.  —  Ms.  6477,  f^  50  v»  (lacune). 

et  negligense  n'en  demoroit  en  yaus.  Et  leur  dist 
qu'il  manderoit  le  jone  royne  se  fame^  et  tenroient 
leur  hostel  ens  ou  ehastiel  de  Louvaing^  puis  que  li 
dus,  ses  cousins,  li  avoit  offiert.  Ensi  se  départi  cilz 
parlemens,  et  creantèrent  tout  cil  signeur,  li  un  en  5 
le  présence  de  l'autre,  que  jamais  il  ne  querroient 
nulle  excusance  ne  detriement  que,  de  le  feste  Saint 
Jehan  Baptiste,  qui  seroit  l'an  mil  trois  cens  trente 
neuf,  en  avant,  il  seroient  ennemi  au  roy  Phelippe  de 
France,  et  seroit  cescuns  apparilliés,  ensi  que  prom-  10 
mis  avoit.  Cescuns  en  râla  en  son  lieu.  Li  marcis  de 
Ju  11ers  meut  à  toute  se  compagnie  pour  aler  vers 
l'Empereur.  Si  le  trouvèrent  à  FloreJjerg. 

Pourquoi  feroi  je  lonch  sermon  de  leurs  parolles, 
ne  de  leurs  requestes?  Je  ne  les  saroie  raconter  tou-    15 
tes  entirement,  car  je  n'i  fui  mies.  Mais  li  dis  marcis 
de  JuUers  parla  si  gracieusement  à  monsigneur  Loeis 
de  Baivière,  empereur  de  Romme  pour  le  temps,  qu'il 
fisent  toutes  leurs  besongnes  et  ce  pour  quoi  il  estoient 
là  alet.  Et  y  rendi  ma  dame  Margerite  de  Haynau,  sa   20 
femme,  grant  painne.  Et  fu  adonc  li  marcis  de  Jullers 
fais  marcis  de  Jullers,  qui  en  devant  estoit  contes  de 
Jullers;  et  li  dus  de  Guéries,  qui  estoit  appelles  contes, 
fais  dus  de  Guéries.  Et  le  impetrèrent  ceste  augmen- 
tation de  nom  ses  gens  qui  là  estoient.   Et  ossi  li   25 
Emperères  donna  commission  à  quatre  chevaliers  et 
à  deus  clers  de  droit,  qui  estoient  de  son  conseil,  et 
pooir  de    faire  le  roy  englès    son  vicaire   par   tout 
l'Empire;  et  li  donna  grasce  par  quoi  il  peuist  faire 
monnoie  d'or  et  d'argent,  el  nom  de  lui,   et  com-    30 
mandement  que   cescuns  de  ses  soubgès  obeisist  à 
lui,  comme  au  vicaire  et  comme  à  lui  meismes.  Et 

1  —  10 

de  ce  prisent  li  dessus  dit  iiistrumens  publikes^  con- 
fremés  et  saiellës  souffissamment  de  l'Empereur. 
Quant  li  dis  mareis  de  JuUers  eut  fait  toutes  ses  be- 
songnes,  il  et  se  compagnie  se  misent  au  retour. 

5  §  69.  En  ce  temporal,  li  jones  rois  David  d'Es- 
coce,  qui  avoit  perdu  grant  partie  de  son  royaulme, 
et  ne  le  pooit  recouvrer,  pour  l'effort  dou  roy  d'En- 
gle terre,  son  serourge,  se  parti  d'Escoce  priveement 
avoech  le  royne  sa  femme ,  et  se  misent  en  mer  ;  si 

10  arrivèrent  à  Boulongne.  Et  puis  fisent  tant  qu'il  vin- 
rent en  France,  et  droitement  à  Paris,  où  li  rois  Phe- 
lippes  se  tenoit  pour  le  temps,  attendans  tous  les  jours 
que  deffiances  li  venissent  dou  roy  englès  et  des  signeurs 
de  l'Empire,  selonch  chou  qu'il  estoit  infourmës. 

15  De  la  venue  dou  roi  d'Escoce  fu  li  rois  de  France 
moult  resjoys,  et  le  conjoy  grandement,  pom^  tant 
qu'il  en  entendoit  à  avoir  bon  confort.  Car  bien 
veoit  li  rois  de  France  et  ooit  dire  tous  les  jours  que 
li  rois  d'Engleterre  se   apparilloit,  quanqu'il  pooit, 

20  pour  lui  guerroiier,  et  pour  lui  oster  de  son  royalme, 
se  il  pooit  :  si  ques,  quant  li  rois  d'Escoce  li  eut  re- 
moustré  sa  besongne  et  sa  neccessité,  et  en  quel  is- 
tance  il  estoit  là  venus,  il  fu  tantost  tous  aquintés  de 
lui,  car  moult  bien  se  sa  voit  acointier  de  chiaus  dont 

25  il  esperoit  à  avoir  pourfit,  ensi  que  pluiseur  grant 
signeur  se  vent  faire.  Se  li  présenta  ses  chastiaus  pour 
séjourner  à  se  volentë,  et  de  son  avoir  pour  [despen- 
dre*], mais  qu'il  ne  volsist  faire  nul  acord  ne  pais  au 
roi  d'Engleterre,  fors  par  son  conseil. 

1.  Ms.  de  Guignières,  f«  3^  \<J.  —  Ms.  6^77,  ï°  51  v»  :  «  deliendre.  » 

Li  Jones  rois  d'Escoce  reçut  en  grant  gi^é  ce  que  li 
rois  de  France  li  offri,  et  li  creanta  ce  qu'il  requist 
tout  plainnement.  Si  sambla  adonc  au  roi  de  France 
que  c'estoit  grans  confors  pour  lui^  et  grans  contrai- 
res pour  le  roi  d'Engleterre^  se  il  pooit  tant  faire  que  5 
li  signeur  et  baron,  qui  estoient  demoret  en  Escoce, 
vosissent  et  peuissent  si  ensonniier  les  Englès  qu'il 
n'en  peuist  venir  par  deçà  le  mer,  se  petit  non,  pour 
lui  grever,  ou  qu'il  couvenist  le  roi  d'Engleterre  re- 
passer, pour  garder  son  royaume.  Pour  ce  et  en  celle  lo 
intention,  il  retint  ce  jone  roy  d'Escoce  et  la  royne 
sa  femme  dalés  lui,  et  les  soustint  par  lonch  temps, 
et  leur  fist  délivrer  quanqu'il  leur  besongnoit,  car 
d'Escoce  leur  venoit  il  assés  petit,  pour  leur  estât 
parmaintenir.  Et  envoia  li  dis  rois  de  France  grans  15 
messages  en  Escoce  à  ces  signeurs  et  barons,  qui  là 
guerrioient  contre  les  garnisons  dou  roy  d'Engle- 
terre; et  leur  fist  offrir  grant  ayde  et  grant  confort, 
mais  qu'il  ne  volsissent  faire  pais  ne  donner  nulles 
triewes  as  Englès,  se  ce  n'estoit  par  se  volenté  et  par  20 
son  conseil,  et  par  le  volenté  et  conseil  de  leur  si- 
gneur le  roy  d'Escoce,  qui  tout  ce  li  avoit  juret  et 
prommis  à  tenir. 

Sus  les  lettres  et  requestes  dou  roy  de  France, 
chil  signeur  d'Escoce  se  consillièrent.  Quant  il  furent  25 
bien  consilliet,  et  il  eurent  consideret  parfaitement 
toutes  leurs  besongnes,  et  le  dure  guerre  qu'il  avoient 
as  Englès,  il  s'i  acordèrent  liement,  et  le  jurèrent  et 
scellèrent  avoech  le  roy  leur  signeur.  Ensi  furent  les 
alliances  de  ce  temps  faites  entre  le  roy  Phelippe  de  30 
France  et  le  roi  David  d'Escoce,  qui  se  tinrent  fermes 
et  estables  un  lonch  temps.  Et  envoia  li  dis  rois  de 

France  gens  d'armes  en  Escoee,  pour  guerriier  les 
Englès.  Et  par  especial  messires  Ernoulz  d'Andrehen^ 
qui  puis  fu  mareschaus  de  France,  et  li  sires  de  Ga- 
rensières,  avoech  pluiseurs  chevaliers  et  escuiers,  y 
5  furent  envoiiet,  et  y  fîsent  tamainte  belle  apertise 
d'armes,  si  com  vous  orés  avant  en  Fy store.  Or  me 
tairai  à  présent  de  ceste  matère,  et  me  retrairai  à 
nostre  matère  devantrainne. 

§  70.  Quant  li  rois  Edowars  et  li  aultre  signeur  à 

10  lui  alloiiet  se  furent  parti  del  parlement,  si  com  vous 
avés  oy,  li  rois  se  retraist  à  Louvaing,  et  fist  apparil- 
lier  le  chastiel  pour  demorer.  Et  manda  à  le  [roine*] 
Phelippe,  sa  femme,  se  elle  voloit  venir  par  deçà  le 
mer,  ce  li  plairoit  bien,  car  il  ne  pooit  de  là  rapas- 

15  ser  toute  celle  anée.  Et  renvoia  grant  fuison  de  ses 
chevaliers  oultre,  pour  garder  son  pays,  meismement 
sus  le  marce  d'Escoce.  La  royne  dessus  ditte  prist 
en  grant  plaisance  les  nouvelles  dou  roy ,  son  si- 
gneur, et  se  apparilla,  au  mieus  et  au  plus  tost  que 

20  elle  peut,  pour  rapasser  le  mer.  Entrues  que  ces  be- 
songnes  se  detrioient,  li  aultre  chevalier  englès,  qui 
estoient  en  Braibant  dalës  le  roy,  s'espardirent  aval 
le  pays  de  Flandres  et  de  Haynau,  en  tenant  grant 
estât  et  en  faisant  grans  frais.  Et  n'espargnoient  ne 

25  or  ne  argent,  non  plus  qu'il  leur  pleuist  des  nues,  et 
donnoient  grans  jeuiaus  as  signeurs,  as  dames  et  as 
damoiselles,  pour  acquerre  le  grasce  et  le  loenge  de 
ceulz  et  de  celles  entre  qui  il  conversoient  ;  et  tant 
faisoient  qu'il  l'avoient  de  tous  et  de  toutes,  et  meis- 

1.  Ms.  de  Gaignières,  fo  35.  —  Ms.  6477,  (°  52  :  «  roy.  » 

mement  dou  commun   peuple  à  qui  il  ne  donnoient 
riens,  pour  le  biel  estât  qu'il  menoient. 

Or  revinrent  de  l'empereur  monsigneur  Loeis  de 
Baivière,  environ  le  Toussains,  li  marcis  de  Jullers 
et  se  compagnie.  Si  segnefîa  et  escrisi,  par  certains  5 
chevaliers,  au  roy  Edouwart  de  sa  venue,  et  li  manda 
ossi  que,  Dieu  merci,  il  avoit  bien  esploitié.  De  ces 
nouvelles  fu  li  rois  tous  joians,  et  rescrisi  au  dit 
marcis  que,  à  le  feste  Saint  Martin,  il  fust  devers 
lui,  et  que  à  ce  jour  tout  li  aultre  signeur  y  seroient.  10 
Avoech  tout  cou,  li  rois  englès  se  consilla  au  duc  de 
Braibant,  son  cousin,  et  li  demanda  où  il  voloit  que 
cils  parlemens  se  tenist.  Li  dus  fu  avisés  de  respon- 
dre,  et  ne  volt  mies  adonc  qu'il  fust  en  son  pays; 
et  si  ne  volt  mies  aler  jusques  à  Tret,  oii  la  journée  15 
euist  esté  bien  seans,  pour  le  cause  des  signeurs  de 
l'Empire.  Ains  ordonna  et  volt  que  elle  fust  assise  à 
Herkes,  qui  siet  priés  de  son  pays,  en  le  conté  de 
Los.  Li  rois  englès,  saciés,  avoit  si  grant  désir  de  se 
besongne  avancier,  qu'il  li  couvenoit  poursiew^ir  et  20 
attendre  tous  les  dangiers  et  les  volentés  le  ducli, 
son  cousin,  puisqu'il  s'i  estoit  embatus;  et  se  acorda 
à  cou  que  li  journée  fu  assignée  à  Herkes.  Si  le  fist 
savoir  à  tous  ses  alloiiés,  qui  tout  y  vinrent  à  son 
mandement,  au  jour  de  le  Saint  Martin.  25 

Quant  tout  furent  là  venu,  saciés  que  li  ville  fu 
durement  plainne  de  signeurs,  de  chevaliers  et  d'es- 
cuiers,  et  de  toutes  aultres  manières  de  gens.  Et  fu 
li  halle  de  le  ville,  là  où  on  vendoit  pain  et  char, 
qui  gaires  ne  valoit,  encourtinée  de  biaus  draps  30 
comme  la  cambre  le  roy.  Et  fu  li  rois  englès  assis, 
le  couronne  d'or  moult  rice  et  moult  noble  sus  son 

chief,  plus  hault  cinq  pies  que  nulz  des  aultres,  sur 
un  banc  d'un  boucier,  là  où  il  vendoit  et  tailloit  se 
char.  Onques  tèle  halle  ne  fu  à  si  haute  honneur.  Là 
endroit,  par  devant  tout  le  peuple  qui  là  estoit,  et 

5  par  devant  tous  les  signeurs,  furent  leutes  les  lettres 
l'Empereur,  par  les  quèles  il  constituoit  le  roi  d'En- 
gleterre  Edouwart  son  vicaire  et  son  lieutenant  pour 
lui,  et  li  donnoit  pooir  de  faire  droit  et  loy  à  çascun, 
el  nom  de  lui,  et  de  faire  monnoie  d'or  u  d'argent, 

10  ossi  el  nom  de  lui.  Et  commandoit  par  ses  dittes  let- 
tres à  tous  les  princes  de  son  Empire,  et  à  tous  aul- 
tres  à  lui  soubgès,  qu'il  obeisissent  à  son  vicaire 
comme  à  lui  meismes,  et  li  fesissent  feaulté  et  hom- 
mage comme  au  vicaire  de  l'Empire. 

15  Quant  ces  lettres  furent  leutes,  cescuns  des  si- 
gneurs  fist  feaulté  et  sairement  au  roi  englès,  comme 
au  vicaire  de  l'Empereur.  Et  tantost,  là  endroit,  fu 
clamet  et  respondut  entre  parties,  comme  devant 
l'Empereur,  et  jugiet  droit  à  le  semonse  de  lui.  Et  fu 

20  là  endroit  renouvelez  et  afïremës  uns  jugemens  et 
estatus,  qui  avoit  estet  fais  en  le  court  de  l'Empereur 
dou  temps  passet,  qui  telz  estoit  :  que,  qui  voloit 
aultrui  grever  ou  porter  damage,  il  le  devoit  segne- 
fîier  soufTissamment,  trois  jours  devant  son  fait;  et 

25  qui  aultrement  le  feroit,  il  devoit  estre  attains  com 
de  mauvais  et  de  villain  fait.  Chilz  estatus  sambla 
estre  bien  raisonnables  à  cescun,  mais  je  ne  croi 
mies  que  de  puis  il  ait  estet  par  tout  bien  gardés. 
Quant  tout  cou  fu  fait,  li  signeur  se  départirent  et 

30  creantèrent  li  uns  à  l'autre  de  estre  apparilliet  sans 
delay  à  toutes  leurs  gens,  ensi  que  couvenenciet  es- 
toient,  trois  sepmainnes  apriès  le  Saint  Jehan,  pour 

aler  devant  Cambray^   qui  doit  estre  de  TEmpire^  et 
esloit  tournée  par  devers  le  roy  de  France. 

§  71.  Ensi  se  départirent  cil  signeur;  cescuns  en 
râla  en  son  lieu.  Et  li  rois  Edouwars^  vicaires  de 
l'Empire^  s'en  revint  à  Louvaing,  dalës  ma  dame  la  5 
royne  sa  femme_,  qui  nouvellement  estoit  là  venue  à 
grant  noblèce^  et  bien  acompagnie  de  dames  et  de 
damoiselles.  Si  tinrent  à  Louvaing  leur  tinel  moult 
honnourablement^  tout  cel  yvier.  Et  fîst  faire  mon- 
noie  d'or  et  d'argent  en  Anwiers^  à  grant  fuison.  10 
Mais  pour  ce  ne  cessa  mies  li  dus  de  Braibant  de 
renvoiier  songneusement  devers  le  roy  de  France 
monsigneur  Loeis  de  [Cranehen*]^  son  plus  especial 
chevalier  et  consilleur^  en  lui  excusant.  En  le  fin^  il 
le  fîst  demorer  tout  quoi  dalës  le  roy.  Et  li  carga  et  15 
enjoindi  expressément  que  toutdis  il  Fescusast  de- 
vers le  roy^,  et  contredesist  toutes  informations  qui 
pooient  venir  au  dit  roi  à  l'encontre  de  lui.  Li  dis 
monsigneur  Loeis  n'osa  escondire  le  commandement 
del  duch  son  signeur;  ains  en  fist  toutdis  bien  son  20 
devoir^  à  son  pooir.  Mais  au  darrain  il  en  eut  povre 
guerredon^  car  il  en  morut  en  France  de  duel,  quant 
on  vei  apparamment  le  contraire  de  ce  dont  il  escu- 
soit  le  duch  si  certainnement;  et  en  devint  si  confus 
qu'il  n'en  volt  onques  puis  retourner  en  Braibant.  Si  25 
demora  tous  cois  en  France,  pour  lui  oster  de  sous- 
peçon,  tant  qu'il  vesqui  :  ce  ne  fu  pas  longement,  si 
com  vous  orés  en  avant  recorder  en  l'ystore. 


1.  Ms.   de  Mouchy-Noailles,  fo  35  vo   _  Ms.  64''7    f«  53  :  «  Crave- 
hen.  » 

§  72.  Or  passa  cilz  yviers;  li  estes  revint;  li  feste 
Saint  Jehan  Baptiste  approça.  Chil  signeur  d'Alema- 
gne  se  eommencièrent  à  apparillier^  pour  achiever 
leur  emprise.  Li  rois  de  France  se  pourvei  à  l'en- 
5  contre^  car  il  sa  voit  partie  de  leur  entente^  comment 
qu'il  n'en  fust  point  encores  deffiiës.  Li  rois  englès 
fist  toutes  ses  pourveances  faire  en  Engleterre^  et  ses 
gens  d'armes  apparillier  et  apasser  par  deçà  le  mer^ 
si  tost  que  li  Saint  Jehan  fu  passée.  Et  se  ala  tenir  il 

10  meismes  à  Vilvort;  et  faisoit  ses  gens,  ensi  qu'il 
apassoient  oultre  et  qu'il  venoient,  prendre  hostelz 
en  le  ville  de  Vilvort.  Et  quant  li  ville  fu  plainne,  il 
les  fist  logier  contreval  ces  biaus  prés,  selonch  le  ri- 
vière, en  tentes  et  en  très.  Et  là  se  logièrent  il  et  de- 

15  morèrent,  de  le  Magdelainne  jusques  aprièsle  Nostre 
Dame  en  septembre,  en  attendant  de  sepmainne  en 
sepmainne  le  venue  des  aultres  signeurs,  et  par  espe- 
cial  celle  dou  duch  de  Braibant,  apriès  qui  tout  li 
aultre  s'attendoient.   Quant  li  rois  englès  vei  que  cil 

20  'signeur  ne  venoient  point  ne  apparilliet  estoient,  il 
envoia  certains  messages  viers  çascun,  et  les  fist  se- 
monre,  sour  leur  créant,  qu'il  venissent  sans  nul  de- 
lai,  ensi  que  créante  avoient,  ou  il  venissent  au  jour 
Saint  Gille  pour  parler  à  lui  en  le  ville  de  Malignes, 

2'^   et  lui  dire  pour  quoi  il  targoient  tant. 

Li  rois  Edouwars  sejournoit  à  Yilvort  à  grant  fret, 
ce  puet  çascuns  savoir,  et  perdoit  son  temps;  se  li 
anoioit,  et  ne  le  pooit  amender.  Il  soustenoit  tous  les 
jours  sous  ses  frès  bien  seize  cens  armeures  de  fier, 

30  fleur  de  gens,  tous  venus  de  oultre  le  mer,  et  bien 
dix  mille  arciers,  sans  les  aultres  poursiewans  à  cou 
apertenans.  Se  li  pooit  bien  ce  peser,  avoech  le  grant 


[1339]  LIVRE   PREMIER,  §  73.  153 

trésor  qu'il  avoit  donnet  à  ces  signeurs  qui  ensi  le 
detrioient  par  parolles^  ce  li  pooit  bien  sambler^  et 
avoecques  les  grandes  armées  qu'il  avoit  establis  sour 
mer  contre  Geneuois^  Normans^  Bretons^  Pikars  et 
Espagnolz^  que  li  rois  Phelippes  faisoit  gésir  et  na-  5 
gier  sour  mer  à  ses  gages^  pour  les  Englès  grever; 
dont  messires  Hues  Rierés^  messires  Pières  Bahucés 
et  Barbevaires  estoient  amiraut  et  conduiseur^  pour 
garder  les  destrois  et  les  passages  entre  Engleterre  et 
France.  Et  n'attendoient  cil  dessus  dit  escumeur  de  lO 
mer  aultre  cose  que  les  nouvelles  leur  venissent  que 
li  rois  englès^  si  com  on  supposoit^  euist  deffiiet  le 
roy  de  France^  qu'il  enteroient  en  Engleterre^  où  que 
ce  fust,  il  avoient  jà  aviset  ù  et  comment^  pour  por- 
ter au  pays  grant  damage.  15 

§  73.  Quant  cil  signeur  d'Alemaigne^  à  le  semonse 
dou  roi  englès^  li  dus  de  Braibantet  messires  Jelians 
de  Haynau  vinrent  à  Malignes^  il  n'amenèrent  pas 
leurs  gens  avoech  yaus^  ne  leurs  pourveances^  pour 
hostoiier;  mais  se  traisent  par  devers  le  roy^  pour  20 
parlementer  encores  un  petit  ensamble.  Et  là  il  s'a- 
cordèrent  communément^  apriès  tout  plain  de  parol- 
les^  que  li  rois  englès  pooit  bien  mouvoir  à  le  quin- 
sainne  après  ou  environ,  et  seroient  adonc  tout 
appareilliet.  Et  pour  tant  que  leur  guerre  fust  plus  25 
belle,  et  que  bien  apertenoit  à  faire,  puis  qu'il  vo- 
loient  guerroiier  le  roi  de  France,  il  se  acordèrent  de 
envoiier  les  deffiances  au  roi  Phelippe  :  première- 
ment, li  rois  d'Engleterre  Edouwars,  qui  se  fist  chiës 
de  tous  et  de  chiaus  de  son  royaulme,  ce  fu  raisons,  30 
ossi  li  dus  de  Guéries,  li  marcis  de  JuUers,  messires 


154  CHRONIQUES  DE  J.  FROISSART.  [1339] 

Robers  d'Artois^  messires  Jehans  de  Haynau,  li  mar- 
cis  de  Misse  et  d'Eurient^  li  marcis  de  Blankebourc, 
li  sires  de  Faukemont,  messires  Ernoulz  de  Bakehen, 
li  archevesques  de  Coulongne^  messires  Galerans^  ses 

5  frères^  et  tout  li  signeur  de  l'Empire,  qui  chief  se 
faisoient  de  le  besongne  avoech  le  roi  englès.  Si  fu- 
rent ces  deffiances  escriptes  et  seellées  de  eeseun,  ex- 
cepté dou  duch  Jehan  de  Braibant,  qui  encores  s'es- 
cusa,  et  ne  se  volt  mies  adonc   conjoindre  en  ces 

10  deffiances,  et  dist  qu'il  feroit  son  fait  à  par  lui,  à 
tamps  et  à  point.  De  ces  deffiances  aporter  en  France 
fu  priiës  et  cargiës  li  evesques  de  LincoUe,  qui  bien 
s'en  acquitta,  car  il  les  aporta  à  Paris,  et  fist  son 
message  bien  et  à  point,  tant  qu'il  ne  fu  de  nullui 

15  repris  ne  blâmés.  Et  li  fu  délivrés  un  saufconduis 
pour  retourner  arrière  devers  le  roy,  son  signeur, 
qui  se  tenoit  à  Malignes. 

Or  vous  voel  je  parler  de  deus  grans  entrepresures 
d'armes  que  messires  Gantiers  de  Mauni  fist,  en  le 

20  propre  sepmainne  que  li  rois  de  France  fu  deffiiés. 
Si  tretost  comme  il  peut  sentir  et  percevoir  que  li 
rois  de  France  devoit  ou  pooit  estre  deffiiés,  il  pria 
et  cueilla  environ  quarante  lances  de  bons  compa- 
gnons seurs  et  hardis,  et  chevauça  tant  de  nuit  que 

25  de  jours,  qu'il  vint  en  Haynau,  et  se  bouta  ens  es 
bos  de  Blaton.  Et  encores  ne  savoit  nulz  quel  cose  il 
voloit  faire,  mes  il  s'en  descouvri  là  à  aucuns  de  ses 
plus  secrès,  et  leur  dist  qu'il  avoit  prommis  et  voé 
en  Engleterre,  présent  dames  et  signeurs,  que  ce  se- 

30  roit  li  premiers  qui  enteroit  en  France  et  y  feroit 
guerre,  et  prenderoit  chastiel  ou  forte  ville,  et  y  fe- 
roit aucune  apertise  d'armes  :  si  estoit  sen  entente 


KM 

que  de  chevaucier  jusques  à  Mortagne,  et  de  sous- 
prendre  le  ville  qui  se  tient  dou  royaume. 

Chil  à  qui  il  s'en  descouvri  li  acordèrent  liement. 
Adone  recenglèrent  il  leurs  chevaus  et  restraindirent 
leurs  armeures^  et  chevaucièrent  tout  sieret^  et  pas-     5 
sèrent  les  bos  de   Blaton  et  de   Brifuel^   et  vinrent 
droit  à  un  ajournement^  un  petit  devant  soleil  levant, 
à  Mortagne.  Si  trouvèrent  d'aventure  le  guieet  ou- 
vert.  Adonc   descendirent  il   messires   Gantiers    de 
Mauni  tout  premiers,  et  aucuns  des  compagnons,  et   10 
entrèrent  en  le  porte  tout  quoiement,  et  establirent 
aucuns  des  leurs  pour  garder  le  porte,  par  quoi  il  ne 
fuissent  souspris;  et  puis  s'en  vinrent  tout  contreval 
la  rue,  messires  Gantiers  de  Mauni  et  son  pennon 
tout  devant,  devers  le  grosse  tour  et  les  chaingles.    15 
Si  le  cuidièrent  ossi  trouver  mal  gardée,  mais  il  fal- 
lirent  à  leur  entente,  car  les  portes  et  li  guieet  es- 
toient  fremet  bien  et  estroitement.  Ossi  la  gette  dou 
chastiel  oy  la  friente  et  les  perçut  de  sa  garde.  Si  fu 
tous  esbahis,  et  commença  à  sonner  et  à  corner  en   20 
sa  buisine  :    «  Trahi  !  trahi  !  »    Si  esvillièrent  toutes 
gens  et  li  saudoiier  dou  chastiel,  mais  point  ne  vui- 
dièrent  de  leur  fort. 

Quant  messires  Gantiers  de  Mauni  senti  les  gens 
de  Mortagne  esmouvoir,  il  se  retraist  tout  bellement  25 
devers  le  porte,  mais  il  fist  bouter  le  feu  en  le  rue 
contre  le  chastiel,  qui  tantost  s'esprist  et  aluma.  Et 
furent  bien  à  ceste  matinée  soixante  maisons  arses, 
et  les  gens  de  Mortagne  moult  effraet,  car  il  cuidiè- 
rent estre  tout  pris.  Mais  li  sires  de  Mauni  et  ses  30 
gens  se  partirent  de  le  ville,  et  chevaucièrent  arrière 
devers  Condet,  et  passèrent  là  l'Escaut  et  le  rivière 

de  le  Haine;  et  chevaucièrent  le  chemin  de  Valen- 
ciènes  et  le  costiièrent  à  le  droite  main,  et  vinrent  à 
Denaing,  et  se  rafreschirent  en  Tabbeye.  Et  puis 
passèrent  oultre  devers  Bouchain,  et  fisent  tant  au 
5  chastellain  de  Bouchain  que  les  portes  leur  furent 
ouvertes,  et  passèrent  là  une  rivière  qui  y  keurt,  qui 
se  refiert  en  l'Escaut,  et  vient  d'amont  devers  Alues, 
en  Pailluel. 

Apriès  ce,  quant  il  furent  tout  oultre  Bouchain  et 

10  le  rivière,  il  s'en  vinrent  à  un  fort  chastiel,  qui  se  te- 
noit  de  Fevesque  de  Cambrai  et  de  Cambresis,  et 
Fappelloit  on  Thun  l'Evesque,  et  siet  sus  le  rivière 
d'Escaut.  En  che  chastiel,  n'avoit  adonc  nulle  garde 
souffissans ,  car  li   pays   ne    cuidoit   nient  estre  en 

15  guerre.  Si  furent  cil  de  Thun  soubdainnement  sous- 
pris,  et  li  chastiaus  pris  et  conquis,  et  li  chastelains 
et  sa  femme  dedens.  Et  en  fist  li  sires  de  Mauni  une 
bonne  garnison,  et  y  ordonna  à  demorer  un  sien 
frère   chevalier,    qui   s'appelloit  messires   Gilles   de 

20  Mauni,  c'on  dist  Grignart,  li  quelz  fist  de  puis  ce  jour 
pluiseurs  destourbiers  à  chiaus  de  Cambresis  et  de  le 
cité  de  Cambrai,  car  li  chastiaus  siet  à  une  liewe  de 
Cambrai.  Quant  messires  Gantiers  de  Mauni  eut  fait 
ses  emprises,   il  s'en  retourna  francement  en  Brai- 

25  bant  devers  le  roy  englès,  son  signeur,  et  le  trouva 
à  Malignes;  se  li  recorda  une  partie  de  ses  chevau- 
cies.  Li  rois  les  oy  volen tiers  et  les  retint  à  grant 
vasselage. 

§  74.  Vous  avës  bien  ci  dessus  oy   recorder  sus 

30   quel  estât  li  signeur  de  l'Empire  se  partirent  dou  roy 

englès  et  dou  parlement  qui  fu  à  Malignes,  et  com- 

ment  il  envoiièrent  defTiier  le  roy  de  France.  Sitos 
que  U  rois  Phelippes  se  senti  deffîiës  dou  roy  englès 
et  de  tous  ses  alloiiés^  il  vei  bien  que  c'estoit  acertes 
et  qu'il  aroit  le  guerre.  Si  se  pourv^ei  seloneh  ce  bien 
et  grossement^  et  retint  gens  d'armes  et  saudoiiers  à     5 
tous  lës^  et  envoia  grans  garnisons  en  Cambresis^  car 
il   pensoit  bien  que   de[ce*]costë  il  aroit  première- 
ment l'assaut.    Et  envoia   monsigneur  le  Galois  de 
le   Baume  ^    un  bon   chevalier    de   Savoie  _,    dedens 
Cambrai^  et  l'en  fist  chapitainne,  avoecques  monsi-    lo 
gneur  Thiebaut  de  Moruel  et  le  signeur  de  Roie.  Et 
estoient  bien_,  Savoiien  que  François^  deux  cens  lan- 
ces. Et  envoia  encores  li  dis  rois  Phelippes  saisir  le 
conté  de  Pontieu^  que  li  rois  d'Engleterre  avoit  tenu 
en  devant  de  par  ma  dame^  se  mère.  Et  manda  et   15 
pria  à  aucuns  signeurs  de  l'Empire^  telz  que  le  conte 
de  Haynau^  son  neveu  ^  le  duch  de  Loerainne,  le 
conte  de  Bar^  l'evesque  de  Mès^  l'evesque  de  Liège, 
monsigneur  Aoulz  de  le  Marce,  que  il  ne  fesissent 
nul  mauvais  pourcacli  contre  lui  ne  à  son  royalme.    20 
Li  plus  de  ces  signeurs  li  mandèrent  que  ossi  ne  fe- 
roient  ilz.  Et  adonc  li  contes  de  Haynau  li  rescrisi 
moult  courtoisement  et  li  segnefia  qu'il  seroit  appa- 
reilliés  à  li  et  à  son  rovalme  à  aidier,  à  defFendre  et 
à  garder  contre  tout  homme.  Mais,  se  li  rois  englès   25 
voloit  guerriier  en  l'Empire,  comme  vicaires  et  lieu- 
tenans  de  l'Empereur,  il  ne  li  pooit  refuser  son  pays 
ne  son  confort,   car  il   tient   en  partie  sa  terre  de 
l'Empereur;  se  li  doit,  ou  à  son  vicaire,  toute  obéis- 
sance.   De   ces  rescripsions  se  contenta  li   rois   de    30 

1.  Ms.  de  Gaignières,  fo  36.  —  Ms.  6477,  ^  55  (lacune). 

France  assés  bien,  et  les  laissa  passer  legierement,  et 
n'en  fist  nul  grant  compte,  car  il  se  sentoit  fors  assés 
pour  résister  contre  tous  ses  ennemis. 

Si  tretost  que  messires  Hues  Rierés  et  si  compa- 

5  gnon,  qui  se  tenoient  sus  mer,  entendirent  que  les 
deffiances  estoient ,  et  la  guerre  ouverte  entre  France 
et  Engleterre,  il  en  furent  tout  joiant;  si  se  départi- 
rent avoecques  leur  armée,  où  il  avoit  bien  vint 
mille  combatans  de  toutes  manières  de  gens,  et  sin- 

10  glèrent  vers  Engleterre,  et  vinrent  un  dimence  au 
matin  ou  havene  de  Hantonne,  entrues  que  les  gens 
estoient  à  messe.  Et  entrèrent  li  dit  Normant  et  Ge- 
neuois  en  le  ville  et  le  prisent  et  le  pillièrent  et  ro- 
bèrent  tout  entirement,  et  y  tuèrent  moult  de  gens, 

15  et  violèrent  pluiseurs  dames  et  pucelles,  dont  ce  fu 
damages  ;  et  chargièrent  leurs  naves  et  leurs  vaissiaus 
dou  grant  pillage  qu'il  trouvèrent  en  le  ville,  qui 
estoit  plainne  et  drue  et  bien  garnie,  et  puis  rentrè- 
rent en  leurs  nefs.  Et  quant  li  flos  de  le  mer  fu  re- 

20  venus ,  il  desancrèrent  et  singlèrent  à  l'esploit  dou 
vent  devers  Normendie,  et  s'en  vinrent  rafrescir  à 
Dièpe;  et  là  départirent  il  leur  butin  et  leur  pillage. 
Or  retourrons  nous  au  roy  engiès,  qui  se  tenoit  à 
Malignes,  et  se  apparilloit  fort  pour  venir  devant 

25  Cambray. 

§  75.  Li  rois  engiès  se  parti  de  le  ville  de  Malignes 
et  vint  à  Brousselles  pour  parler  au  duch  de  Brai- 
bant,  son  cousin,  et  toutes  ses  gens  passèrent  au  de- 
hors. Donc  s'avalèrent  Alemant  efforciement,  li  dus 
30  de  Guéries,  li  marcis  de  Jullers,  li  marchis  de  Blan- 
kebourch,  li  marchis  de  Misse  et  d'Eurient,  li  contes 

des  Mons,  li  contes  de  Saumes,  li  sires  de  Fauke- 
moiît^  messires  Ernoulz  de  Bakehen  et  tout  li  si- 
gneur  de  TEmpire  alloiiet  au  roy  engiès;  et  estoient 
bien  vint  mille  hommes.  D'autre  part,  estoit  messi- 
res Jehans  de  Haynau,  qui  se  pourveoit  grossement  5 
pour  estre  en  ceste  chevaucie,  mais  il  se  tenoit  dalës 
le  conte  de  Haynau,  son  neveut.  Quant  li  rois  engiès 
et  messires  Rolrers  d'Artois  furent  venu  à  Brousselles, 
et  il  eurent  parlé  au  duc  de  Braibant  assës  e*  de 
pluiseurs  coses_,  il  demandèrent  au  dit  duch  quelle  10 
estoit  se  intention,  de  venir  devant,  ou  dou  laissier. 
Li  dus  à  ceste  parolle  respondi  et  dist  que,  si  tretost 
que  il  poroit  savoir  que  il  aroit  assegiet  Cambray,  il 
se  trairoit  de  ceste  part  à  douze  cens  lances,  bien 
estofFés  de  bonnes  gens  d'armes.  Ces  responses  souf-  15 
firent  bien  au  roy  engiès  adonc  et  à  son  conseil. 

Si  se  parti  li  dis  rois  de  Brousselles  et  passa  parmi 
le  ville  de  Nivelle,  et  là  jut  une  [nuyt*].  A.  Fende- 
main,  il  vint  à  Mons  en  Haynau,  et  là  trouva  le  jone 
conte,  son  serourge,  et  monsigneur  Jehan  de  Haynau,  20 
son  oncle,  qui  le  reçurent  moult  liement,  et  monsi- 
gneur Robert  d'Artois  qui  estoit  toutdis  dalës  lui  et 
de  son  plus  secret  conseil,  et  environ  seize  ou  vint 
grant  baron  et  chevalier  d'Engleterre  que  li  dis  rois 
menoit  avoech  lui,  pour  sen  honneur  et  son  estât  et  25 
pour  lui  consillier.  Et  si  y  estoit  li  evesques  de  Lin- 
colle,  qui  moult  estoit  renommés,  en  ceste  chevaucie, 
de  grant  sens  et  de  proèce.  Si  se  reposa  li  rois  engiès 
deux  jours  à  Mons  en  Haynau,  et  y  fu  grandement 
festiiés  dou  dit  conte  et  des  chevaliers  dou  pays.  Et  so 

1.  Ms.  de  Gaignières,  fo  36  \o.  —  Ms.  6^77,  1°  56  (lacune). 

toutdis  passoient  ses  gens  et  se  logoient  sus  le  plain 
pays,  eiisi  qu'il  venoient,  et  trouvoient  tous  vivres 
apparilliés  pour  leurs  deniers  ;  li  aucun  paioient  et  li 
aultre  non. 
5  Ensi  se  approchièrent  les  besongnes  dou  roy  en- 
glès;,  et  s'en  vint  à  Valenciènes,  et  y  entra  tant  seu- 
lement li  douzime  de  chevaliers.  Et  jà  y  estoient 
venu  li  contes  de  Haynau  et  messires  Jehans  de  Hay- 
nau,  ses  oncles,  li  sires  d'Enghien,  li  sires  de  Fa- 

10  gnuelles,  li  sires  de  Wercin,  li  sires  de  Haverech,  et 
pluiseur  aultre  chevalier,  qui  se  tenoient  dalës  leur 
signeur,  et  rechurent  le  roy  englès  moult  liement. 
Et  Fen  mena  li  dis  contes  par  le  main  jusques  en  la 
Salle,  qui  estoit  toute  arrée  et  appareillie  pour  lui  re- 

15  chevoir.  Donc  il  avint  que,  en  montant  les  degrés 
de  le  Salle,  li  evesques  de  Lincolle,  qui  là  estoit  pre- 
sens,  leva  sa  vois  et  dist  :  «  Guillaume  d'Ausonne, 
evesques  de  Cambrai,  je  vous  amonneste,  comme 
procurères   de  par  le  roy  d'Engleterre ,   vicaire   de 

20  l'empereur  de  Romme,  que  vous  voelliés  ouvrir  le 
cité  de  Gambray;  aultrement,  vous  vos  fourfaites,  et 
y  enterons  de  force.  »  Nulz  ne  respondi  à  ceste  pa- 
roUe,  car  li  evesques  n'estoit  point  là  presens.  En- 
cores  parla  li  dis  evesques  de  Lincolle  et  dist  :  «  Con- 

25  tes  de  Haynau,  nous  vous  amonnestons ,  de  par 
l'empereur  de  Romme,  que  vous  venës  servir  le  roy 
d'Engleterre,  sen  vicaire,  devant  Cambrai,  à  ce  que 
vous  devés  de  gens.  »  Li  contes,  qui  là  estoit,  res- 
pondi et  dist  :  «  Volentiers.  »  Apriès  ces  parolles,  il 

30  entrèrent  en  le  Salle  et  menèrent  le  roy  englès  en  sa 
cambre.  Assés  tost  apriès,  fu  li  soupers  appareilliés, 
qui  fu  grans  et  biaus  et  bien  ordonnés.  A  Tende- 

main,  au  malin,  se  parti  li  rois  englès  de  Valenciè- 
nes,  et  s'en  vint  à  Haspre;  et  là  se  loga  et  reposa 
deux  jours,  attendans  ses  gens  qui  venoient,  dont  il 
en  y  avoit  grant  fuison,  tant  d'Engleterre  comme 
d'Alemagne.  5 

§  76.  Quant  li  rois  englès  eut  esté  deux  jours  à 
Haspre,  et  que  là  moult  de  ses  gens  furent  passet  et 
venu  à  Nave  et  là  environ,  il  s'en  parti  et  s'en  vint 
devers  Cambray,  et  se  loga  à  Yvuis,  et  assega  la  cité 
de  Cambray  de  tous  poins,  et  toutdis  li  croissoient  lo 
gens.  Là  vint  li  jones  contes  de  Haynau  en  très  grant 
arroy,  et  messires  Jehans  de  Haynau,  ses  oncles,  et 
se  logièrent  assés  priés  dou  roy  ;  apriès,  li  dus  de 
Guéries  et  ses  gens,  li  marchis  de  Jullers  et  se  route, 
li  marchis  de  Misse  et  d'Eurient,  li  marcis  de  Blan-  15 
kebourch  et  leurs  routes,  li  contes  des  Mons,  li  con- 
tes de  Saumes,  li  sires  de  Faukemont,  messires  Er- 
noulz  de  Bakehen,  et  ensi  tout  li  aultre;  et  toutdis 
leur  croissoient  gens. 

Au  sixime  jour  que  li  rois  englès  et  tout  cil  si-   20 
gneur  se  furent  logiet  devant  Cambray,  vint  li  dus 
de  Braibant  en  l'ost,  moult  estofFeement  et  en  grant 
arroy.  Et  avoit  bien  neuf  cens  lances,  sans  les  aultres 
armeures  de  fer,  dont  il  avoit  grant  fuison.  Et  se  loga 
devers  Ostrevan  sus  l'Escaut,  et  fist  on  un  pont  sus   25 
le  rivière,  pour  aler  de  l'une  host  à  l'autre.  Lors  que 
li  dus  de  Braibant  fu  venus,  il  envoia  deffiier  le  roy 
de  France  qui  se  tenoit  à  Compiègne.  De  quoi  mes- 
sires Loys  de  Cranehen,  qui  toutdis  l'avoit  escuset, 
en  fu  si  confus  qu'il  en  morut  de  duel,  dont  ce  fu   30 
damages  pour  ses  amis. 

I  — H 

Che  siège  durant  devant  Cambray^  il  y  eut  plui- 
seurs  assaus^  escarmuces  et  paletis.  Et  chevauçoient 
par  usage  messires  Jehans  de  Haynau  et  li  sires  de 
Fauquemont  ensamble  :  dont  il  ardirent  et  foulèrent 

5  durement  le  pays.  Et  vinrent  cil  signeur^  un  jour,  et 
leurs  routes,  où  il  avoit  bien  cinq  cens  lances  et 
mille  aultres  combatans,  au  chastiel  de  Oisi,  en  Cam- 
bresis,  et  y  livrèrent  un  très  grant  assaut.  Et,  se  ne 
fuissent  li  chevalier  et  li  escuier  qui  dedens  estoient, 

10  il  Feuissent  pris  et  de  force.  Mais  si  bien  se  deffen- 
dirent  cil  de  dedens,  qui  là  estoient  de  par  le  signeur 
de  Couci,  qu'il  n'eurent  point  de  damage.  Et  retour- 
nèrent li  dessus  dit  signeur  et  leurs  routes  en  leurs 
logeis. 

15  ^77.  Encores  ce  siège  durant  par  devant  Cambray, 
vint  par  un  samedi  li  contes  Guillaumes  de  Haynau, 
qui  estoit  moult  bacelereus,  à  tout  chiaus  de  son 
pays,  dont  il  y  avoit  très  bonne  gent  devant  le  cité 
de  Cambray,  à  le  porte  de  Saint  Quentin,  et  y  livra 

20  grant  assaut.  Et  là  fu  Jehans  Chandos,  qui  adonc  es- 
toit  escuiers  très  appers  et  bons  bacelers,  et  se  jetta 
entre  les  barrières  et  le  porte  oultre  au  lonch  d'une 
lance;  et  là  se  combati  à  un  escuier  de  Vermendois 
moult  vaillamment,  qui  s'appelloit  Jehans  de  Saint 

25  Digier.  Et  fisent  adonc  li  uns  sus  l'autre  pluiseurs 
belles  apertises  d'armes.  Et  conquisent  de  force  li 
Haynuier  le  baille.  Et  là  estoit  li  contes  de  Haynau, 
en  très  bon  convenant,  et  ses  seneschaus  messires 
Gerars  de  Wercin,  et  messires  Henris  d'Antoing  et 

30  tout  li  aultre  qui  s'avançoient  et  enventuroient  har- 
diement  pour  leur  honneur. 

A  une  porte^  c'on  dist  le  porte  Robert,  estoient  li 
sires  de  Byaumont_,  li  sires  de  Fauquemont,  et  mes- 
sires  Gautiers  de  Mauni  et  leurs  gens,  et  y  lisent  un 
très  fort  et  dur  assaut.  Mais,  se  il  assalloient  forte- 
ment et  durement,  ehil  de  Cambray,  et  li  saudoiier  5 
que  li  rois  de  France  y  avoit  ossi  envoiiës,  se  deffen- 
doient  vassaument  et  par  grant  avis.  Et  fisent  tant 
que  li  dessus  dit  assallant  n'i  eonquisent  riens,  mais 
retournèrent  bien  lasset  et  bien  batu  à  leurs  logeis; 
si  se  desarmèrent  et  pensèrent  dou  reposer.  Et  vint  10 
là  li  Jones  contes  Guillaumes  de  Namur  servir  le 
conte  de  Haynau,  par  priière  ;  et  disoit  qu'il  se  ten- 
roit  de  leur  partie  bien  et  volentiers,  tant  qu'il  se- 
roient  sus  l'Empire;  mais,  si  tretost  qu'il  enteroient 
sus  le  royaume  de  France,  il  s'en  iroit  devers  le  roy  15 
Phelippe  qui  l'avoit  retenu  ossi.  C'estoit  li  intentions 
dou  conte  de  Haynau;  et  commandoit  estroitement 
à  ses  gens  que  nulz,  sus  le  hart,  ne  fourfesist  riens 
au  royaume  de  France. 

§  78.  Entrues  que  li  rois  d'Engleterre  seoit  devant  20 
le  cité  de  Cambray,  à  bien  quarante  mille  hommes, 
et  que  moult  les  constraindi  d'assaus  et  de  pluiseurs 
fais  d'armes,  faisoit  li  rois  Phelippes  de  France  son 
mandement  à  estre  à  Perronne,  en  Vermendois,  et 
là  environ,  car  il  avoit  intention  de  chevaucier  con-   25 
tre  les  Englès,  qu'il  sentoit  moult  efforciement  en 
Cambresis.   Donc  les  nouvelles  en  vinrent  en  l'ost 
d'Engleterre,  que  li  rois  Phelippes  faisoit  un  grant 
amas  des  nobles  de  son  royalme.  Si  regarda  li  rois 
englès  et  considéra  pluiseurs   coses.   Et   se   consilla   30 
principalment  à  chiaus  de  son  pays,  et  à  monsigneur 

Robert  d'Artois^  en  qui  il  avoit  moult  grant  fiance; 
et  leur  demanda  lequel  il  estoit  le  milleur  à  faire,  ou 
d'entrer  ou  royaume  de  France  et  venir  contre  son 
adversaire  le  roy  Phelippe,  ou  de  lui  tenir  devant 
5   Cambray,  tant  que  par  force  il  Teuist  conquise. 

Li  signeur  d'Engleterre  et  ses  estrois  consaulz  ima- 
ginèrent pluiseurs  coses,  et  regardèrent  que  la  cité 
de  Cambray  estoit  malement  forte^  et  bien  pourveue 
de  gens  d'armes  et  d'artillerie,  et  ossi  de  tous  vivres, 

10  selonch  leur  espoir,  et  que  longe  cose  seroit  de  là 
tant  séjourner  et  estre  que  il  Feuissent  conquis.  Dou 
quel  conques  il  n'estoient  mies  encores  bien  certain. 
Et  si  approçoit  li  yviers,  et  si  n'avoient  encores  fait 
nul  fait  d'armes,  ne  apparant  n'estoit  dou  faire,  et 

15  sejournoient  là  à  grant  frait.  Se  li  consillièrent,  tout 
considéré,  que  il  se  deslogast  et  chevauçast  avant  ou 
royaume.  Là  trouveroient  il  largement  à  vivre  et 
mieus  à  fourer. 

Gilz  consaulz  fu  creus  et  tenus.  Donc  s'ordonnè- 

20  rent  tout  li  signeur  à  deslogier,  et  fîsent  tourser  ten- 
tes et  très  et  toutes  manières  de  harnois.  Et  se  des- 
logièrent  tout  communalment,  et  se  misent  à  voie  et 
chevaucièrent  devers  le  Mont  Saint  Martin,  qui  à  ce 
costé  est  li  entrée  de  France.  Et  chevauçoient  orde- 

25  neement,  et  par  connestablies ,  cescuns  sires  entre 
ses  gens.  Et  estoient  marescal  de  l'host  englesce  li 
contes  de  Norhantonne  et  de  Clocestre  et  li  contes 
de  Sufforc,  et  connestables  d'Engleterre  li  contes  de 
Warvich.    Et  passèrent  assés  priés  dou  Mont  Saint 

30  Martin,  li  Englès,  li  Alemant  et  li  Braibençon  le  ri- 
vière d'Escaut,  tout  à  leur  aise,  car  elle  n'est  mies  là 
endroit  trop  large. 

§  79.  Quant  li  contes  de  Haynau  eut  conduit  et 
acompagnié  le  roy  d'Engle terre  jusques  au  départe- 
ment de  l'Empire^  et  qu'il  devoit  passer  PEscaut  et 
entrer  ou  royaume,  il  prist  congiet  à  lui  et  li  dist, 
tant  qu'à  celle  fois,  il  ne  chevauceroit  plus  avoec-  5 
ques  lui;  et  que  il  estoit  priiés  et  mandés  dou  roy, 
son  oncle,  à  cui  il  ne  voloit  point  de  liayne,  mais 
Piroit  servir  ou  royaume  en  tel  manière  comme  il 
Pavoit  servi  en  l'Empire.  Et  li  rois  dist  :  «  Diex  y 
ait  part!  »  Donc  se  parti  li  contes  de  Haynau  dou  roy  lo 
d'Engleterre,  et  toutes  ses  routes,  et  li  contes  de  Na- 
mur  avoeques  lui,  et  s'en  revinrent  arrière  au  Kes- 
noy.  Et  donna  li  contes  congiet  le  plus  grant  partie 
de  ses  gens,  mais  il  lor  dist  et  pria  qu'il  fuissent  tout 
pourveu,  car  il  voloit  aler,  dedens  brief  jour,  devers  15 
le  roy  son  oncle.  Et  il  li  respondirent  que  ossi  se- 
roient  il.  Or  parlerons  nous  dou  roy  d'Engleterre,  et 
de  tous  ses  alloiiës,  comment  il  persévérèrent. 

Si  tretost  que  li  rois  englès  eut  passet  le  rivière 
d'Escaut,  et  il  fu  montés  sus  le  royaume,  il  appella  20 
Henri  de  Flandres,  qui  estoit  joncs  escuiers,  et  le  fist 
là  chevalier,  et  li  donna  deux  cens  livres  de  revenue 
à  l'estrelin  çascun  an,  et  li  assigna  bien  et  souffissam- 
ment  en  Engleterre.  De  puis,  vint  li  rois  logier  en 
l'abbeye  dou  Mont  Saint  Martin,  et  là  se  tint  par  25 
deux  jours  ;  et  toutes  ses  gens  estoient  espars  sus  le 
pays  environ  lui.  Si  estoit  li  dus  de  Braibant  logiés 
en  l'abbeye  de  Vaucelles. 

Quant  li  rois  de  France,  qui  encores  se  tenoit  à 
Compiègne,  entendi  ces  nouvelles  que  li  rois  englès   30 
approçoit  Saint  Quentin,  et  estoit  logiés  sus  le  royau- 
me, si  renforça  son  mandement  par  tout,  et  envoia 

son  connestable  le  conte  Raoul  d'Eu  et  de  Ghines,  à 
tout  grant  gent  d'armes,  à  Saint  Quentin,  pour  gar- 
der le  ville  et  le  frontière  sus  les  ennemis,  et  renvoia 
le  signeur  de  Couci  en  sa  terre  et  le  signeur  de  Hen 
5  en  le  sienne.  Et  envoia  encores  grant  gent  d'armes 
en  Guise  et  en  Ribeumont,  à  Bohain  et  as  forterèces 
voisines,  sus  le  royaume,  pour  les  garder  des  enne- 
mis. Et  deseendi  devers  Perronne  en  Vermendois,  à 
grant  fuison  de  gens  d'armes,  de  dus,  de  contes  et 
10  de  barons  avoech  lui.  Et  toutdis  li  croissoient  gens 
de  tous  lés,  et  se  logoient  sus  celle  belle  rivière  de 
Somme,  entre  Saint  Quentin  et  Peronne. 

§  80.  Entrues  que  li  rois  englès  se  tenoit  en  l'ab- 
beye  dou  Mont  Saint  Martin,  ses  gens  couroient  tout 

15  le  pays  là  environ  jusques  à  Bapaumes,  et  bien  près 
de  Perronne  et  de  Saint  Quentin.  Si  trouvoient  le 
pays  plain  et  gras,  et  pourveu  de  tous  biens,  car  il 
n'avoient  onques  mes  eu  point  de  guerre.  Or  avint 
ensi  que  messires  Henris  de  Flandres,  en  se  nouvelle 

20  chevalerie,  et  pour  son  corps  avancier  et  accroistre 
sen  honneur,  se  mist  un  jour  en  le  compagnie  et 
cueilloite  de  pluiseurs  bons  chevaliers,  des  quels 
messires  Jehans  de  Haynau  estoit  chiés.  Et  là  estoient 
li  sires  de  Faukemont,  li  sires  de  Berghes,  li  sires  de 

25  Baudresen,  li  sires  de  Rue  et  pluiseur  aultre;  tant 
qu'il  estoient  bien  cinq  cens  combatans.  Et  avoient 
aviset  une  ville  assés  priés  de  là,  que  on  appelle  Hon- 
necourt,  où  li  plus  grant  partie  dou  pays  estoient 
retret,  sus  le  fiance  de  le  forterèce,  et  y  avoient  mis 

30  tous  leurs  biens.  Et  jà  y  avoient  esté  messires  Er- 
noulz  de  Bakehen,  et  messires  Guillaumes  de  Duvort 

et  leurs  routes^  mes  riens  n'i  avoient  fait.  Donc^  ensi 
que  par  arramie,  tout  cil  signeur  dessus  nommet 
s'estoient  queilliet  en  gisant  désir  de  là  venir,  et  de 
faire  lor  pooir  dou  conquerre. 

A  ce  donc  avoit   dedens  Honnecourt  un  abbet,     5 
de  grant  sens  et  de   hardie   entrepresure ,  et  estoit 
moult  hardis  et  vaillans  homs  as  armes.  Et  bien  ap- 
parut, car  il  fîst,  au  dehors  de  le  porte  de  Honne- 
court, faire  et  carpenter  en  grant  haste  unes  bailles, 
et  mettre  et  assir  au  travers  de  le  rue;  et  y  avoit,    lo 
entre  l'un  bauch  et  l'autre ,  environ  demi  piet  de 
crues  et  d'ouvré ture.  Et  puis  fist  armer  toutes  ses 
gens,  et  cescun  aler  as  garites,  pourveu  de  pières, 
de  cauch  et  de  tèle  artillerie  qu'il  apertient  pour  def- 
fendre.  Et  si  tretost  comme  cil  signeur  dessus  nom-    15 
met  vinrent  à  Honnecourt,  ordonné  par  bataille,  et 
en  grosse  route  et  espesse   de  gens   d'armes  dure- 
ment,  il  se  mist  entre  les  bailles  et  le  porte  de  le 
ville ,    en    bon   convenant ,   et  fîst   le  porte  de   le 
ville  ouvrir  toute  arrière,  et  moustra  et  fist  bien  cière   20 
et  manière  de  deffense.  Là  vinrent  messires  Jehans 
de  Haynau,  messires  Henris  de  Flandres,  li  sires  de 
Faukemont,  li  sires  de  Berges  et  li  aultre,  qui  se  mi- 
sent tout  à  piet.  Et  approcièrent  ces  bailles,  qui  es- 
toient  fortes  durement,  cescuns  son  glave  en  son   25 
poing.  Et  commencièrent  à  lancier,  et  à  jetter  grans 
cops  à  chiaus  de  dedens;   et   cil  de  Honnecourt,  à 
vaus  deffendre  vassaument.   Là  estoit   dans  abbes, 
qui  mies  ne  s'espargnoit,  mais  se  tenoit  tout  devant, 
en  très  bon    convenant,  et  recueilloit   les   horions  so 
moult  vaillamment ,  et  lançoit  à  le  fois  ossi  grans 
cops    moult  apertement.  Là  eut  fait  tamainte  belle 

apertise  d'armes,  et  assaut  très  dur  et  très  fier,  et 
tamaint  homme  mort  et  bleciet,  car  cil  qui  estoient 
as  murs  et  as  garittes  jettoient  contre  val  pières  et 
baus  et  pos  plains  de  cauch,  pour  plus  ensonniier 

5  les  assallans.  Là  estoient  li  baron  et  li  chevalier  de- 
vant les  barrières,  qui  y  faisoient  merveilles  d'ar- 
mes. 

Et  avint  ensi  que  messires  Henris  de  Flandres,  qui 
se  tenoit  tout  devant  son  glave  empuignié,  lançoit 

10  les  horions  grans  et  perilleus.  De  quoi  dans  abbes, 
qui  estoit  fors  et  hardis,  apuigna  le  glave  au  dit 
monsigneur  Henri.  Et  tout  paumiant  et  en  tirant 
vers  lui,  il  fist  tant  que,  parmi  les  fendures  des  bar- 
rières, il  vint  jusques  au  brach  le  dit  monsigneur 

15  Henri,  qui  ne  voloit  mies  son  glave  laissier  aler, 
pour  sen  honneur.  Adonc ,  quant  li  abbes  tint  le 
brach  dou  chevalier,  il  le  tira  si  fort  à  lui  qu'il  l'en- 
cousi  ens  es  bailles,  jusques  as  espaules,  et  [le]  tint  là 
à  grant  meschief,  et  l'euist  sans  faulte  sachiet  ens,  se 

20  les  bailles  fuissent  ouvertes  assës.  Si  vous  di  que  li 
dis  messires  Henris  ne  fu  mies,  le  temps  que  li  abbes 
le  tint,  à  sen  aise,  car  il  estoit  fors  et  durs  et  le  ti- 
roit  sans  espargnier.  D'autre  part,  li  chevalier  tiroienl 
contre  lui  pour  rescourre  monsigneur  Henri.  Et  dura 

25  ceste  luite  et  chilz  tireis  moult  longement,  et  tant 
que  messires  Henris  fu  durement  grevçs.  Toutes  fois, 
de  force,  il  fu  rescous,  mais  sa  glave  demora  par 
grant  proèce  devers  l'abbet  qui  le  garda,  de  puis, 
moult  d'anëes,  et  encores  est  elle,  je  croi,  en  le  salle 

30  de  Honnecourt.  Toute  fois,  elle  y  estoit,  quant  je 
trettai  ce  livre,  et  me  fu  moustrëe,  par  un  jour  que 
je  passai  par  là;  et  m'en  fu  reeordée  la  vérité  et  li 

manière  de  l'assaut^   comment  il  fu  fais;  et  le  gar- 
doient  encores  [les  moynes*]  en  grant  parement. 

§  81.  Ce  jour  eut  à  Honnecourt  moult  fier  assaut 
et  dura  jusques  au  vespre.  Et  en  y  eut  pluiseur  des 
assallans  mors  et  blechiës.  Et  par  especial^  messires  5 
Jehans  de  Haynau  y  perdi  un  chevalier  de  Hollan- 
des^ qui  s'appelloit  messires  Hamans^  et  s'armoit  à 
une  fasse  copenëe  de  geules^  et  à  trois  fremaus  d'a- 
zur ou  chief  de  sen  escut.  Quant  Haynuier^  Flamench, 
Englès^  Alemant^  qui  là  estoient  assallant^  veirent  le  lo 
bonne  volenté  de  chiaus  dedens^  et  qu'il  n'i  pooient 
riens  conquester,  mais  estoient  batu  et  navré  et 
moult  foulé^  si  se  retraisent  arrière^  sus  le  soir^  et 
emportèrent  à  leurs  logeis  les  bleciës. 

A  l'endemain^  au  matin,  se  départi  li  rois  englès    15 
dou  Mont  Saint  Martin,  et  commanda  sus  le  hart,  à 
son  département,  que  nuls  ne  fesist  mal  à  Tabbeye. 
Ses  commandemens  fu  tenus.  Et  puis  entrèrent  en 
Vermendois,  et  s'en  vinrent  ce  jo-ur  logier  de  haute 
heure  droit  sus  le  Mont  de  Saint  Quentin,  et  là  furent   20 
en  bonne  ordenance.  Et  les  pooient  bien  veoir  cil  de 
Saint  Quentin,  se  il  voloient;  mais  il  n'avoient  nul 
talent  de  issir  hors  de  le  ville.  Si  vinrent  li  coureur 
d'Engleterre  courir   jusques    as   barrières    de    Saint 
Quentin,  et  escarmucier  à  chiaus  qui  là  se  tenoient,    25 
li    connestables   de    France    et   messires   Charles  de 
Blois,  qui  fisent  leurs  gens  ordonner  devant  les  bar- 
rières, et  mettre  en  bon  convenant.  Et  quant  li  En- 
glès qui  là  estoient,  li  contes  de  Sufforch,  li  contes 

1.  Ms.  (le  Gaignières,  fo  38  vo    _  Ms.  6^77,  f^  59  (lacune). 

de  Northantonne ,  messires  Renauls  de  Gobehen, 
messires  Gautiers  de  Mauni  et  pluiseur  aultre  en  vei- 
rent  le  manière^  et  que  riens  il  n'i  pooient  gaagnier, 
si  se  retraisent  arrière  devers  Post  le  roy,  qui  se  te- 

5  noit  sus  le  Mont  Saint  Quentin,  et  furent  là  logiet 
jusques  à  Pendemain  à  prime.  Si  eurent  li  signeur 
conseil  ensamble  quel  cose  il  feroient^,  se  ilz  se  trai- 
roient  avant  ou  royaulme,  ou  se  il  se  retrairoient  en 
le  Tierasse.  [Ce  fut  conseillé  et  regarde  pour  le  meil- 

10  leur,  par  Padvis  du  duc  de  Brebant,  qu'ilz  se  tire- 
roient  en  *]  Tierasse,  costiant  Haynau,  dont  les  pour- 
veances  lor  venoient  tous  les  jours;  et,  se  li  rois 
Phelippes  les  sievoit  à  host,  ensi  qu'il  supposoient 
bien  qu'il  le  feroit,  il  l'atenderoient  en  plains  camps, 

15   et  se  combateroient  à  lui  sans  faute. 

Adonc  se  parti  li  rois  englès  dou  Mont  Saint  Quen- 
tin, et  s'arroutèrent  toutes  ses  gens;  et  chevaucièrent 
en  trois  batailles  moult  ordonneement  :  li  mareschal 
et  li  Alemant  avoient  le  première,   li  rois  englès  le 

20  moiienne,  et  li  dus  de  Braibant  la  tierce.  Si  chevau- 
çoient  ensi,  ardant  et  essillant  le  pays,  et  n'aloient 
non  plus  de  trois  ou  de  quatre  liewes  le  jour,  et  se 
logoient  de  haute  heure.  Et  passèrent  une  route 
d'Englès  et  d'Alemans  le  rivière  de  Somme,  desous 

25  Fabbeye  de  Yermans,  et  entrèrent  en  ce  plain  pays 
de  Vermendois;  si  Fardirent  et  exillièrent  moult  du- 
rement, et  y  fisent  moult  grant  damage.  Une  autre 
route,  dont  messires  Jehans  de  Haynau,  li  sires  de 
Faukemont  et  messires  Ernoulz  de  Bakehen  estoient 

30   chief  et  meneur,  chevauçoient  un  aultre  chemin,  et 

1.  Ms.  de  Gaignières  fo  39.  —  Ms.  6477,  fo59  v»  (lacune). 

vinrent  à  Oregni  Sainte  Benoite^  une  ville  assés 
bonne,  mais  elle  estoit  foiblement  fremëe.  Si  fu  tan- 
tost  prise  par  assaut,  pillie  et  robée,  et  une  bonne 
abbeye  de  dames,  qui  là  estoit  et  est  encores,  vio- 
lée, dont  ce  fu  pités  et  damage,  et  la  ville  fu  toute  5 
arse.  Et  puis  s'en  partirent  li  A^lemant,  et  ehevaueiè- 
rent  le  chemin  devers  Guise  et  vers  Ribeumont.  Si 
se  vint  li  rois  englès  logier  à  Behories,  et  là  se  tint 
un  jour  tout  entier ,  et  ses  gens  couroient  et  ar- 
doient  le  pays  de  là  environ.  10 

Si  vinrent  nouvelles  au  roy  englès,  et  as  signeurs 
qui  là  estoient  avoecques  lui,  que  li  rois  de  France 
estoit  partis  de  Perronne  en  Vermendois,  et  le  ap- 
proçoit  à  plus  de  cent  mille  hommes.  Adonc  se  parti 
li  rois  englès  de  Behories,  et  prist  le  chemin  de  le  15 
Flamengrie,  pour  venir  vers  Leschielle  en  Tierasse. 
Et  si  mareschal  et  li  evesques  de  Lincolle  de  leur 
route,  à  plus  de  cinq  cens  lances,  passèrent  le  rivière 
de  Oise  à  gué,  et  entrèrent  en  Laonnois  et  vers  le 
terre  le  signeur  de  Couci,  et  ardirent  le  Fère,  et  20 
Saint  Goubain  et  le  ville  de  Marie,  et  s'en  vinrent  un 
soir  logier  à  Vaus  desous  Laon.  Et  Fendemain ,  il  se 
retraisent  devers  leur  host,  car  il  sceurent  de  certain, 
par  aucuns  prisonniers  qu'il  prisent,  que  li  rois  de 
France  estoit  venus  à  Saint  Quentin,  et  que  là  pas-  25 
seroit  il  le  rivière  de  Somme  :  si  se  doubtèrent  qu'il 
ne  fuissent  rencontré.  Nonpourquant,  à  lor  retour, 
il  ardirent  une  bonne  ville,  c'on  dist  Creci  sus  Selle, 
qui  point  n'estoit  fremëe,  et  grant  fuison  de  ville  et 
de  hamiaus  là  environ.  '  30 

§  82.  Or  vous  parlerons  de  le  route  monsigneur 

Jehan  de  Haynau,  où  il  avoit  bien  cinq  cens  comba- 
lans.  Si  s'en  vint  à  Guise^  si  entra  en  le  ville^  et  le 
fist  toute  ardoir^  et  abatre  les  moulins.  Dedens  le 
forterèce  estoit  ma  dame  Jehane  sa  fîlle^  femme  au 

5  conte  Loeis  de  Blois^  qui  fu  moult  efFraëe  de  l'arsin 
et  dou  convenant  monsigneur  son  père.  Et  li  fist 
priier  que^  pour  Diu^  il  se  volsist  déporter  et  retraire, 
et  qu'il  estoit  trop  dur  consilliés  contre  li,  quant  il 
ardoit  Firetage  à  son  fil  le  conte  de  Blois.   Nonob- 

10  stant  ce,  li  sires  de  Byaumont  ne  s'en  volt  onques 
delaiier,  si  eut  fait  se  entrepresure.  Et  puis  s'en  re- 
tourna devers  Fost  le  roy,  qui  estoit  logiës  et  arrestés 
en  l'abbeye  de  Femi. 

Entrues  couroient  ses  gens  tout  le  pays.  Et  vinrent 

15  bien  sis  vint  lances  d'Alemans,  dont  li  sires  de  Fau- 
kemont  estoit  chiës,  jusques  au  Louvion  en  Tierasse, 
une  bonne  grosse  plate  ville.  Si  estoient  les  gens  dou 
Louvion  communément  retret  et  boutet  ens  es  bos, 
et  y  avoient  mis  et  porte  le  leur  à  sauvetë.  Et  s'i  es- 

20  toient  fortefiiet  de  roullies  et  de  bois  copet  et  abatut 
environ  yaus.  Si  chevaucièrent  li  Alemant  celle  part. 
Et  y  sourvint  messires  Ernouls  de  Bakelien  et  se 
route,  et  assallirent  chiaus  dou  Louvion,  qui  ens  ou 
bos  s'estoient  boutet,  liquel  se  defFendirent  ce  qu'il 

25   peurent.  Ce  ne  fu  mies  gramment,  car  il  ne  tinrent 

point  de  conroi,  et  ne  peurent  durer  à  le  longe  con- 

'    tre  tant  de  bonne  gent  d'armes.  Si  furent  ouvert,  et 

leurs  fors  conquis,  et  mis  en  cace.  Et  en  y  eut  bien, 

mors  que  navrés,  quarante,  et  perdirent  tout  ce  que 

30  là  aporté  avoient.  Ensi  estoit  et  fu  cilz  pays  de  Tie- 
rasse  adonc  courus  et  sans  déport.  Et  en  faisoient  li 
Englès  leur  volentë. 

Si  se  parti  li  rois  Edouwars  de  Farvakes^  où  il  s'es- 
toit  logiés^  et  s'en  vint  à  Moustruel^  et  se  loga  un 
soir.  Et  l'endemain^  il  vint  et  toute  sen  host  logier  à 
le  Flamengrie.  Et  fist  toutes  ses  gens  logier  environ 
lui^  où  il  avoit  plus  de  quarante  mille  hommes.  Et  5 
eut  conseil  qu'il  attenderoient  là  le  roy  Plielippe  et 
son  pooir,  et  se  combateroient  à  lui,  comment  qu'il 
fust. 

§  83.  Li  rois  de  France,  qui  estoit  partis  de  Saint 
Quentin,  sievoit  vistement  le  roy  englès  en  grant  10 
désir  que  dou  trouver  et  le  combatre.  Et  estoit  par- 
tis de  Saint  Quentin  o  tout  son  plus  grant  effort,  et 
toutdis  li  croissoient  et  venoient  gens  de  tous  pays. 
Si  s'esploita  tant  li  dis  rois  et  toutes  ses  hos  qu'il 
vint  à  Buironfosse,  et  là  s'arresta,  et  commanda  à  15 
toutes  gens  logier  et  à  arrester;  et  dist  qu'il  n'iroit 
plus  avant,  si  aroit  combatu  le  roy  englès  et  tous  ses 
alloiiés,  puis  qu'il  estoit  à  deus  liewes  pries. 

Si  tretost  que  li  contes  Guillaumes  de  Haynau, 
qui  se  tenoit  au  Resnoy,  tous  pourveus  de  gens  d'ar-  20 
mes,  peut  savoir  que  li  rois  de  France,  ses  oncles, 
estoit  logiës  à  Buironfosse,  en  espoir  que  de  comba- 
tre les  Englès,  il  se  parti  dou  Resnoi  à  plus  de  cinq 
cens  lances,  et  chevauça  tant  qu'il  [vint*]  en  l'ost  le 
roy  de  France,  et  se  représenta  au  dit  roy  son  on-  25 
cle,  qui  ne  li  fist  mies  si  lie  chière  que  li  contes  vo- 
sist,  pour  le  cause  de  ce  qu'il  avoit  esté  devant  Cam- 
bray  avoech  son  adversaire  le  roy  englès,  et  fortement 
apovri  et  cuvriet  Cambresis.  Nompourquant  li  contes 

1.  Mb.  de  Gaignières,  fo  ^0.  —  Ms.  6^77,  f"  60  vo  (lacune). 

s'en  porta  assés  bellement^  et  s'eseusa  si  sagement  au 
roy  son  oncle^  que  li  rois  et  tous  ses  consaulz^  pour 
celle  fois^  s'en  contentèrent  assés  bien.  Et  fu  ordon- 
nés des  mareschaus,  le  mareschal  Bertran  et  le  ma- 
5  reschal  de  Trie,  à  soi  logier  au  plus  priés  des  enne- 
mis. 

§  84.  Or  sont  li  roi  de  France  et  d'Engle terre  lo- 
giet  entre  Buironfosse  et  le  Flamengrie  en  plain  pays, 
sans  nul  avantage,  et  ont  grant  désir,  si  com  il  mous- 

10  trent,  que  d'yaus  combatre.  Si  vous  di  pour  certain 
que  on  ne  vit  onques  si  belle  assamblée  de  grans  si- 
gneurs  qu'il  y  eut  là,  car  li  rois  de  France  y  estoit, 
lui  quatrime  de  rois  :  premièrement  avoecques  lui  li 
rois  de  Behagne,  messires  Charles  li  rois  de  Navare 

15  et  li  rois  d'Escoce,  ossi  de  dus,  de  contes  et  de  ba- 
rons tant  que  sans  nombre.  Et  toutdis  li  croissoient 
gens  de  tous  lés. 

Quant  li  rois  englès  fu  arrestés  à  le  Capelle  en  Tie- 
rasse,  ensi  que  vous  avés  oy,  et  il  sceut  de  vérité  que 

20  li  rois  Phelippes  de  France,  ses  aversaires,  estoit  à 
deus  petites  liewes  de  lui,  et  en  grant  volenté  de 
combatre,  si  mist  les  signeurs  de  son  host  ensamble  : 
premièrement  le  duch  de  Braibant  son  cousin,  le 
duch  de  Guéries,  le  conte  de  Jullers,  le  marchis  de 

25  Blankebourch,  le  conte  des  Mons,  monsigneur  Jehan 
de  Haynau,  monsigneur  Robert  d'Artois  et  tous  les 
barons  et  les  prelas  d'Engleterre,  qui  avoecques  lui 
estoient,  et  à  qui  il  touchoit  bien  de  le  besongne,  et 
leur  demanda  conseil  comment  à  sen  honneur  il  se 

30  poroient  maintenir,  car  c'estoit  se  intention  que  de 
combatre^  puis  qu'il  sentoit  ses  ennemis  si  priés  de 

lui.  Adonc  regardèrent  li  signeur  Fun  l'autre  et  priiè- 
rent  au  duch  de  Braibant  qu'il  en  volsist  dire  sen 
entente.  Et  li  dus  en  respondi  que  c'estoit  bien  ses 
accors  que  dou  combatre^  car  aultrement  à  leur  hon- 
neur il  ne  s'en  pooient  partir.  Et  eonsilla  adonc  que  5 
on  envoiast  liiraus  devers  le  roy  de  France^  pour  de- 
mander et  accepter  le  journée  de  le  bataille.  Adonc 
en  fu  cargiés  uns  hiraus  dou  duch  de  Guéries^  et  qui 
bien  sa  voit  François^  et  enfourmës  quel  cose  il  devoit 
dire.  Si  se  parti  li  dis  hiraus  de  ses  signeurs^  et  che-  10 
vauça  tant  qu'il  vint  en  l'ost  françoise^  et  se  traist 
devers  le  roy  de  France  et  son  conseil^  et  fist  son 
message  bien  et  à  point;  et  dist  au  roy  de  France 
comment  li  rois  engiès  estoit  arrestës  sur  les  camps^ 
et  li  requeroit  à  avoir  bataille^,  pooir  contre  pooir.        15 

A  laquelle  requeste  li  rois  de  France  entendi  vo- 
lentiers  et  accepta  le  jour.  Si  me  samble  que  ce  deut 
estre  le  venredi  ensiewant^  dont  il  estoit  merkedis. 
Si  s'en  retourna  li  hiraus  arrière  devers  ses  signeurs^ 
bien  revestis  de  bons  mantiaus  fourés^  que  li  rois  de  20 
France  et  li  signeur  li  donnèrent^  pour  les  riches 
nouvelles  qu'il  avoit  aportées.  Et  recorda  le  bonne 
cière  que  li  rois  li  avoit  fait  et  tout  li  signeur  de 
France. 

§  85.  Ensi  et  sus  cel  estât  fu  la  journée  accordée  25 
de  combatre^  et  fu  segnefiiet  à  tous  les  compagnons 
de  l'une  host  et  de  l'autre.  Si  se  abillièrent  et  ordon- 
nèrent, cescuns  selonch  ce  qu'il  besongnoit.  Le  joedi, 
au  matin,  avint  que  doi  chevalier  au  conte  de  Hay- 
nau  et  de  se  délivrance,  li  sires  de  Fagnoelles  et  h  30 
sires  de  Tupegni  montèrent  sus  leurs  coursiers  rades, 

fors  et  bien  eourans^  et  se  partirent  de  leur  host^  en- 
tre yaus  deus  tant  seulement^  pour  aler  veoir  l'ost  as 
Englès  et  wardemaner.  Si  chevaucièrent  un  grant 
temps^  à  le  couverte^  toutdis  en  costiant  l'ost  as  En- 

5  glès.  Or  eschei  que  li  sires  de  Fagnuelles  estoit  mon- 
tés sus  un  coursier  trop  meraneolieus  et  mal  afFrenet  : 
si  s'efFrea  en  chevauçant^  et  prist  son  mors  as  dens, 
par  tel  manière  qu'i[l]  *  s'escuella  et  se  démena  tant 
qu'i[l]  fu  mestres  dou  signeur  qui  le  clievauçoit,  et 

10  l'emporta^,  volsist  ou  non^  droit  en  mi  les  logeis  le 
roy  d'Engleterre.  Etchei  d'aventure  entre  mains  d'A- 
lemans^  qui  tantost  cogneurent  qu'il  n'estoit  mies  de 
leurs  gens^  si  l'encloirent  de  toutes  pars  et  le  cheval 
ossi.  Et  demora  prisonniers^  à  cinq^,  ne  sai^,  sis  gentilz 

15  hommes  alemans^  qui  tantost  le  rançonnèrent  et  li 
demandèrent  dont  il  estoit;  et  il  respondi  :  «de  Hay- 
nau.  »  Adonc  li  demandèrent  il  se  il  cognissoit  mon- 
signeur  Jehan  de  Haynau^  et  il  dist  :  «  oil.  »  Et  re- 
quist  que  par  amours  on  le  menast  devers  lui^  car  il 

20  estoit  tous  seurs  que  il  le  raplegeroit  bien,  se  il  vo- 
loient. 

De  ces  parolles  furent  li  Alemant  tout  joiant  et 
l'amenèrent  devers  le  signeur  de  Byaumont,  qui  tan- 
tost avoit  oy  messe.  Et  fu  moult  esmervilhés,  quant 

25  il  vey  le  signeur  de  Fagnuelles.  Se  li  recorda  cils  sen 
aventure,  si  com  vous  avés  ci  dessus  oy,  et  ossi  de 
combien  il  estoit  rançonnés.  Adonc  demora  li  sires 
de  Byaumont  pour  le  dit  chevalier  devers  ses  mes- 

1.  On  lit  dans  le  ms.  6477,  f*'  61  v»  :  qii'i^  forme  qui  nous  représente 
sans  doute  la  prononciation  d'alors,  où  la  consonne  finale  /  de  quil 
ne  se  faisait  pas  sentir,  du  moins  devant  ini  mot  commençant  par 
une  consonne. 

Ires^  et  le  raplega  de  sa  raeneon.  Si  se  parti  sur  ce  li 
sires  de  Fagiiiielles,  et  revint  arrière  en  Tost  de  Hay- 
nau  devers  le  conte  et  les  signeurs^  qui  estoient  tout 
courouciet  de  lui^  par  le  relation  que  li  sires  de  Tu- 
pegni  en  avoit  faite;  mais  il  furent  tout  joiant,  quant  5 
il  le  veirent  revenu.  Si  se  remercia  grandement  au 
conte  de  Haynau  de  monsigneur  Jehan^  son  oncle, 
qui  Tavoit  raplegiet  et  renvoiiet  sans  péril  et  sans 
damage,  fors  de  sa  raençon  tant  seulement.  Car  ses 
coursiers  li  fu  rendus  et  restitués,  à  le  priière  et  or-  lo 
denance  dou  dessus  dit  monsigneur  Jehan  de  Hay- 
nau. Ensi  se  porta  ceste  journée,  et  n'i  eut  riens  fait, 
non  cose  qui  à  reçorder  face. 

§  86.  Quant  ce  vint  le  venredi,  au  matin,  les  deus 
lios  se  apparillièrent  et  oïrent  messe,  cescuns  sires  15 
entre  ses  gens  et  en  son  logeis.  Et  se  acumenièrent 
et  confessèrent  li  pluiseur,  et  se  misent  en  bon  estât, 
ensi  que  pour  tantost  morir,  se  il  besongnoit.  Nous 
parlerons  premièrement  de  l'ordenance  des  Englès, 
qui  se  traisent  sus  les  camps,  et  ordonnèrent  trois  20 
batailles  bien  et  faiticement  et  toutes  trois  à  piet,  et 
misent  leurs  chevaus  et  tout  leur  harnois  en  un  petit 
bois  qui  estoit  derrière  yaus,  et  arroutèrent  tout  leur 
charoy  par  derrière  yaus,  et  s'en  fortefiièrent. 

Si  eurent  li  dus  de  Guéries,  li  contes  de  Jullers,  25 
li  marchis  de  Blankebourcli,  messires  Jehans  de  Hay- 
nau, li  marchis  de  Misse,  li  contes  des  Mons,  li  con- 
tes de  Saumes,  li  sires  de  Faukemont,  messires  Guil- 
laumes  de  Duvort,  messires  Ernoulz  de  Bakehen  et 
h  Alemant  la  première  bataille.  Et  avoit  en  ce  pre-  30 
mière  route   vint  et  deus  banières  et  soissante  pen- 

I  — 12 

nons^  et  estoiènt  bien  huit  mille  hommes  de  bonne 
estofFe. 

La  seconde  bataille  avoit  li  dus  de  Braibant.  Si 
estoiènt  avoecques  lui  tout  li  baron  et  li  chevalier  de 
5  son  pays  :  premièrement  li  sires  de  Ruk^  li  sires  de 
Berghes^  li  sires  de  Bredas,  li  sires  de  Roselar^  li  si- 
res de  Vauselare^  li  sires  de  Baudresen^  li  sires  de 
Borgneval^  li  sires  de  Sconnevort^  li  sires  de  Witem^ 
li  sires  d'Asko^  li  sires  de  Boukehort^  li  sires  de  Ca- 

10  sebèke^  li  sires  de  Dufîle^  messires  Thieris  de  Walle- 
court^  messires  Basses  de  Grés^  messires  Jehans  de 
Casebèke^  messires  Jehans  Pili[sr]re^  messires  Gilles 
de  Coterebbe;,  li  troi  frère  de  Harlebèke^  messires 
Gantiers  de  Hoteberge  et  messires  Henris  de  Flandres, 

15  qui  fait  bien  à  rementevoir,  car  il  y  estoit  en  grant 
estofFe;  et  pluiseur  aultre  baron  et  bon  chevalier,  et 
aucun  de  Flandres  qui  s'estoient  mis  desous  le  ba- 
nière  dou  duch  de  Braibant,  telz  que  li  sires  de  Hal- 
luin,  messires  Hector  Villains,    messires  Jehans  de 

20  Rodes,  li  sires  de  Grutus,  messires  Wauflars  de  Ghis- 
telle,  messires  Guillaumes  de  Strates,  messires  Gos- 
suins  de  le  Muelle,  et  pluiseurs  aultres.  Si  avoit  li 
dus  de  Braibant  jusques  à  vint  et  quatre  banières 
et  quatre  vint  pennons.  Si  estoiènt  bien  sept  mille 

25   combatans,  toutes  gens  de  bonne  estofFe. 

La  tierce  bataille  et  la  plus  grosse  avoit  li  rois 
d'Engle terre,  et  grant  fuison  de  bonnes  gens  de  son 
pays  dalës  lui  ;  et  premiers  ses  cousins,  li  contes  Hen- 
ris Derbi,  filz  à  monsigneur  Henri  de  Lancastre  au 

30  Tors  Col,  li  evesques  de  Lincolle,  li  evesques  de  Du- 
rem,  li  contes  de  Sallebrin,  li  contes  de  Norhantonne 
et  de  Clocestre,  li  contes  de  SufForch,  li  contes  de 

Kenfort^  monsigiieur  Robert  d'Artois  qui  s'appelloit 
contes  de  Ricemont^  messires  Renaus  de  Gobehen, 
li  sires  de  Persi^  li  sires  de  Ros^  li  sires  de  Montbrai^ 
messires  Loeis  et  messires  Jehans  de  Biaucamp,  li 
sires  de  le  Ware,  li  sires  de  Lantonne^  li  sires  de  - 
Basset,  li  sires  de  Filvvatier,  messires  Gautiers  de 
Maiini,  messires  Hues  de  Hastinges,  messires  Jehans 
de  Lille,  et  pluiseurs  aultres  que  je  ne  puis  mies  tous 
nommer. 

Et  fîst  là  li  rois  englès  pluiseurs  nouviaus  ebeva-   lO 
liers,  entre  lesquels  il  fîst  monsigneur  Jehan  Chandos, 
qui  de  puis  de  proèce  et  chevalerie  fu  plus  recom- 
mendés  que  nulz  chevaliers  de  son  temps,  si  com 
vous  orés  avant  en  ceste  hy store.  Si  avoit  li  rois 
vint  et  huit  banières  et  environ  quatre  vint  et  dix    15 
pennons,  et  pooient  estre  environ  six  mille  hommes 
d'armes  et  six  mille  arciers.  Et  avoient  mis  une  aul- 
tre  bataille  sus  èle,  dont  li  contes  de  Warvich  et  li 
contes  de  Pennebruch,  li  sires  de  Bercler,  li  sires  de 
Mulleton  et  pluiseur   aultre  bon   chevalier  estoient  20 
chief.  Si  se  tenoient  chii  à  cheval,  pour  reconforter 
les  batailles  qui  branleroient.  Et  estoient  en  celle  ar- 
rière regarde  environ  trois  mille  armeures  de  fier. 

§  87.  Quant  tout  li  Englès,  li  Alemant,  li  Braiben- 
çon  et  tout  li  alloiiet  furent  ordonné,  ensi  que  vous  25 
avés  oy,  et  cescuns  sires  miis  et  arrestés  desous  se 
Ijanière,  ensi  que  commandé  fu  de  par  les  mares- 
chaus,  si  fu  dit  encores  et  commandé^  de  par  le  roy, 
que  nuls  n'alast  ne  se  mesist  devant  les  banières  des 
marescaus.  Adonc  monta  li  rois  englès  sus  un  petit  30 
palefroi  moult  bien  ambiant,  acompagniés  tant  seu- 

lemeiit  de  monsigneur  Robert  d'Artois,  de  monsi- 
gneur  Renault  de  Gobehen  et  de  monsigneur  Gautier 
de  Mauni,  et  chevauça  devant  toutes  les  batailles. 
Et  prioit  moult  doucement  as  signeurs  et  as  compa- 

5  gnons  que  il  vosissent  aidier  à  garder  sen  honneur, 
et  cescuns  li  a  voit  en  couvent.  Apriès  ce,  il  s'en  re- 
vint en  se  bataille  et  se  mist  en  ordenance,  ensi 
qu'il  apertenoit.  Or  vous  recorderons  l'ordenance 
dou  roy  de  France  et  de  ses  batailles ,  qui  furent 

10  grandes  et  bien  estofFées,  et  vous  en  parlerons  otant 
bien  que  nous  avons  fait  de  ceste  des  Englès. 

Il  est  bien  vérités  que  li  rois  de  France  a  voit  si 
grant  peuple  et  tant  de  nobles  et  de  bonne  chevale- 
rie que  merveilles  seroit  à  recorder.  Car,  ensi  que  je 

15  oy  dire  chiaus  qui  y  furent  et  qui  les  avisèrent  tous 
armés  et  ordonnés  sus  les  camps,  il  y  eut  onze  vint 
et  sept  banières,  cinq  cens  et  soissante  pennons, 
quatre  rois  et  six  dus  et  trente  six  contes  et  plus  de 
quatre  mille  chevaliers,  et  de  commugnes  de  France 

20  plus  de  soixante  mille.  Avoech  le  roy  de  France  es- 
toient  li  rois  de  Behagne,  li  rois  de  Navare  et  li  rois 
d'Escoce,  li  dus  de  Normendie,  li  dus  de  Bourgon- 
gne,  li  dus  de  Bretagne,  li  dus  de  Bourbon,  li  dus  de 
Loeraingne  et  li  dus  d'Athènes;  des  contes,  li  contes 

25  d'Alençon,  frères  au  roy  de  France,  li  contes  de  Flan- 
dres, li  contes  de  Haynau,  li  contes  de  Blois,  li  con- 
tes de  Bar,  li  contes  de  Forés,  li  contes  de  Fois,  li 
contes  d'Ermignac,  le  dauffin  d'Auvergne,  li  contes 
de  Genville,  li  contes  d'Estampes,  li  contes  de  Ven- 

30  dôme,  li  contes  de  Harcourt,  li  contes  de  Saint  Pol, 
li  contes  de  Ghines,  li  contes  de  Boulongne,  li  contes 
de  Roussi,  li  contes  de  Dammartin,   li  contes  [de 

Valentinois']  ^  li  contes  d^Aubmale^  li  contes  iV Xw- 
çoirre^  li  contes  de  Sansoire^  li  contes  de  Genève^  li 
contes  de  Dreus^  et  de  celle  Gascongne  et  de  la  Lan- 
guedoch  tant  de  contes  et  de  viscontes  que  ce  seroit 
uns  detris  à  recorder.  Certes  c^estoit  très  grans  biau-  5 
tés  que  de  veoir  sus  les  camps  banières  et  pennons 
venteler,  clievaus  couvers^  chevaliers  et  escaiers  ar- 
més si  très  nettement  que  riens  n'i  avoit  à  amender. 
Et  ordonnèrent  li  François  trois  grosses  batailles^  et 
misent  en  case  une  quinze  mille  hommes  d'armes  et  lo 
vint  mille  hommes  de  piet. 

Si  se  poet  on  et  doit  grandement  esmervillier 
comment  si  belle  gent  d'armes  se  peurent  partir  sans 
bataille^  mais  li  François  n'estoient  point  d'acord. 
Ançois  en  disoit  cescuns  sen  oppinion.  Et  disoient^  15 
par  estrit^  que  ce  seroit  grant  honte  et  grant  deffaute 
se  on  ne  les  combatoit^  quant  li  rois  et  toutes  ses 
gens  savoient  leurs  ennemis  si  priés  de  lui,  et  en  son 
pays  rengiés  et  à  plains  camps,  et  les  avoit  sievis  à 
l'entente  que  de  combatre  à  yaus.  Li  aucun  des  aul-  20 
très  disoient  à  l'encontre  que  ce  seroit  grant  folie  se 
il  se  combatoit,  car  il  ne  savoit  que  cescuns  pensoit, 
ne  se  point  de  trahison  y  avoit.  Car,  se  fortune  li 
estoit  contraire,  il  mettoit  son  royaume  en  aventure 
de  perdre;  et  se  il  desconfisoit  ses  ennemis,  pour  ce  25 
n'aroit  il  mies  le  royaume  d'Engleterre,  ne  les  terres 
des  signeurs  de  l'Empire,  qui  avoecques  lui  estoient 
alloiiet. 

Ensi  estrivant  et  debatant  sus  ces  diverses  oppi- 
nions,  li  jours  passa  jusques  à  grant  miedi.  Environ    30 

1.  Ms.  de  Gaignièrcs,  fo  41  vo.  —  Ms.  6477,  f"  63  :  «  d'Alentinoîs.  » 

petite  nonne^  uns  lièvres  s'en  vint  trespassant  parmi 
les  camps,  et  se  bouta  entre  les  François.  Donc  com- 
meneièrent  cil  qui  le  veirent  à  eriier  et  à  huer  et 
faire  grant  haro.  De  quoi  cil  qui  estoient  derrière 
5  cuidoient  que  cil  de  devant  se  combatissent ,  et  li 
pluiseur  qui  se  tenoient  en  leurs  batailles  tous  ren- 
giés  fesissent  otel.  Si  misent  li  pluiseur  vistement 
leurs  bacinès  en  leurs  testes  et  prisent  leurs  glaves. 
Là  y  eut  fais   pluiseur   nouviaus  chevaliers.  Et  par 

10  especial  li  contes  de  Haynau  en  fist  quatorze,  que  on 
nomma  tous  jours  depuis  «  les  chevaliers  dou  lièvre  » . 
En  cel  estât  se  tinrent  les  batailles,  ce  venredi,  tout 
le  jour,  et  sans  yaus  esmovoir,  fors  par  le  manière 
que  j'ai  dit. 

15  Avoech  tout  ce  et  les  estris  qui  estoient  entre  plui- 
seurs  dou  conseil  le  roy  de  France,  estoient  aportées 
en  l'ost  lettres  et  recommendations  au  roy  de  France 
et  à  son  conseil,  de  par  le  roy  Robert  de  Sezille,  li 
quelz  rois  Robers,  si  com  on  disoit,  estoit  uns  grans 

20  astronomiiens,  et  plains  de  grant  prudense.  Si  a  voit 
par  pluiseurs  fois  jettes  ses  sors  sus  Pestât  et  les  ave- 
nues dou  roy  de  France  et  dou  roy  d'Engleterre.  Et 
avoit  trouvé  en  Tastrologe  et  par  experiense  que,  se 
li  rois  de  France  se  combatoit  au  roy  d'Engleterre, 

25  il  couvenoit  qu'il  fust  desconfis.  Donc,  il,  com  rois 
plains  de  grant  cognissance,  et  qui  doubtoit  ce  péril 
et  le  damage  dou  roy  de  France,  son  cousin,  avoit 
envoiiés  jà  de  lonch  temps  moult  songneusemenl 
lettres  et  episteles  au  roy  Phelippe  et  à  son  conseil, 

30  que  nullement  il  ne  se  mesissent  en  bataille  entre  les 
Englès,  là  où  li  corps  dou  roy  Edouwart  fust  en  pré- 
sent. Pourquoi,  ceste  doubte  et  les  escripsions  que  li 

rois  de  Sesille  en  faisoit^  detrioient  grandement  plui- 
seiu^s  signeurs  dou  dit  royaume.  Et  meismement  IL 
rois  Phelippes  estoit  tous  infourmés  de  ce  conseil. 
Mais  non  obstant  ce  que  on  li  desist  et  remoustrast 
par  belles  raisons  les  deffenses  et  les  doubtes  dou  5 
roy  Robert  de  Sezille,  son  chier  cousin,  si  estoit  il 
en  grant  volenté  et  en  bon  désir  de  combatre  ses 
ennemis;  mais  il  fu  tant  detriiés  que  li  journée  passa 
sans  bataille,  et  se  retray  çascuns  à  son  logeis. 

Quant  li  contes  de  Haynau  vei  que  on  ne  comba-   10 
teroit   point,  il  se  parti,  et  toutes  ses  gens,  et  s'en 
vint  ce  soir  arrière  au  Resnoy.  Et  li  rois  englès  et  li 
dus  de  Braibant  et  li  aultre  signeur  se  misent  au  re- 
tour,  et  fisent  cargier  et  tourser  tout  leur  harnois, 
et  vinrent  gésir,  ce  venredi,  bien  priés  d'Avesnes,    15 
en  Haynau,  et  là  environ.  Et  Fendemain,  il  prisent 
congiet  tout  l'un  à  l'autre.  Et  se  départirent  li  Ale- 
mant  et  li  Braibençon,  et  s'en  râlèrent  cescuns  en 
leurs  lieus.  Si  revint  li  rois  englès  en  Braibant,  avoec- 
ques  le  duc  de  Braibant,  son  cousin.  Or  vous  parle-   20 
rons  dou  roy  de  France  comment  il  persévéra. 

§  88.  Che  venredi  que  li  François  et  li  Englès  fu- 
rent ensi  ordonné  pour  bataille  à  Buironfosse,  quant 
ce  vint  apriès  nonne,  li  rois  Phelippes  retourna  en 
ses  logeis  tous  courouciés,  pour  tant  que  la  bataille  25 
n'estoit  point  adrecie  ;  mais  cil  de  son  conseil  le  ra- 
paisièrent  et  li  disent  ensi  que  noblement  et  vassau- 
ment  il  s'i  estoit  portés,  car  il  avoit  liardiement  pour- 
sievis  ses  ennemis  et  tant  fait  qu'il  les  avoit  boutés 
hors  de  son  royaulme,  et  que  il  convenoit  le  roi  en-  30 
glès  faire  moult  de  telz  chevaucies,  ançois  qu'il  euist 

conquis  le  royaume  de  France.  Le  samedi^  au  matin ^ 
donna  li  rois  Phelippes  toutes  manières  de  gens  d'ar- 
mes congiet^  dus^  contes^  barons  et  chevaliers^  et  re- 
mercia les  chiës  des  signeurs  moult  courtoisement^ 
5  quant  si  appareilliement  il  Festoient  venu  servir.  Ensi 
se  deffist  et  rompi  ceste  grosse  chevaucie  ;  si  se  re- 
trest  cescuns  en  son  lieu. 

Li  rois  de  France  s'en  revint  à  Saint  Quentin^  et 
là  ordonna  il  une  grant  plenté  de  ses  besongnes^  et 

10  envoia  gens  d'armes  par  ses  garnisons^  especiaument 
à  Tournay^  à  Lille  et  à  Douay,  et  en  toutes  les  for- 
terèces  marcissans  sus  l'Empire.  Et  envoia  dedens 
Tournay  monsigneur  Godemar  dou  Fay  souverain 
chapitainne  et  regard  de  tout  le  pays  là  environ,  et 

15  monsigneur  Edouwart  de  Biaugeu  dedens  Mortagne. 
Et  quant  il  eut  ordonné  une  partie  de  ses  besongnes, 
à  sen  entente  et  à  sa  plaisance,  il  se  retraist  devers 
Paris. 

Or   parlerons   nous   un  petit  dou  roy  englès,    et 

20  comment  il  persévéra  avant.  Depuis  qu'il  fu  partis  de 
le  Flamengrie  et  revenus  en  Braibant,  il  s'en  vint  à 
Brousselles.  Là  le  raconvoiièrent  li  dus  de  Guéries, 
li  contes  de  Jullers,  li  marcis  de  Blankebourch,  li 
contes  des  Mons,  messires  Jehans  de  Haynau,  li  sires 

25  de  Faukemont,  et  tout  li  signeur  de  l'Empire  qui  es- 
toient  alloiiet  à  lui,  car  il  voloient  aviser  et  regarder 
li  un  parmi  l'aultre  comment  il  se  maintenroient  de 
ceste  guerre  où  il  s'estoient  bouté.  Et  pour  avoir  cer- 
tainne  expédition,  il  ordonnèrent  un  grant  parlement 

30  à  estre  en  le  ditte  ville  de  Brousselles.  Et  y  fu  priiés 
et  mandés  Jakemes  d'Artevelle,  li  quelz  y  vint  lie- 
ment  et  en  grant  arroy,   et  amena  en  se  compagnie 

lous  les  coiîsaulz  entièrement  des  bonnes  villes  de 
Flandres.  A  ce  parlement^  qui  fu  à  Brouxelles^  ot 
pluiseurs  coses  dittes  et  devisées.  Et  me  samble  que 
li  rois  englès  fu  si  consilliës  de  ses  amis  de  l'Em- 
pire qu'il  fist  une  requeste  à  chiaus  de  Flandres  que  5 
il  li  volsissent  aidier  à  parmaintenir  se  guerre  ^  et 
deffîier  le  roi  de  France;,  et  aler  avoecques  lui^,  par 
tout  où  il  les  vorroit  mener;  et  se  il  voloient  ce 
faire  ^  il  leur  aideroit  à  recouvrer  Lille  ^  Douay  et 
Bietune.  10 

Geste  parolle  entendirent  li  Flamench  volentiers; 
mais  de  le  requeste  que  li  rois  lor  faisoit^  il  deman- 
dèrent à  avoir  conseil  entre  yaus  tant  seulement^  et 
tantost  à  respondre.  Li  rois  leur  acorda.  Si  se  con- 
sillièrent  à  grant  loisir;  et^,  quant  il  se  furent  consil-  15 
liet;,  il  respondirent  et  disent  :  «  Chiers  sires^  aultre 
fois  nous  avës  vous  fait  ces  requestes.  Et  saciës  vraie- 
ment  que^  se  nous  le  poions  nullement  faire  ^  par 
nostre  honneur  et  nos  fois  garder^  nous  le  ferions. 
Mes  nous  ne  poons  esmouvoir  guerre  au  roy  de  20 
France^  quiconques  le  soit^  car  nous  sommes  obli- 
giet  à  çou^  par  foy  et  par  sierement^  et  sus  deus  mil- 
lions de  florins  à  le  cambre  dou  pape^,  et  sus  escheir 
en  sentense^  se  nous  esmouviens  guerre  contre  le  dit 
roy  de  France.  Mais  se  vous  voliës  faire  une  cose  que  25 
nous  vous  dirons^  vous  y  pourveriës  bien  de  remède 
et  de  conseil.  C'est  que  vous  voelliës  enchargier  les 
armes  de  France  et  esquarteler  d'EngleterrC;,  et  vous 
appelles  rois  de  France^  et  nous  vous  tenrons  pour 
roy  et  obéirons  à  vous  comme  au  roy  de  France^  et  so 
vous  demanderons  quittance  de  nos  fois^  et  vous  le 
nous  donrës  comme  rois  de  France.  Par  ensi  serons 

nous  absolz  et  dispenses,  et  irons  par  tout  là  où  vous 
vorrës  et  ordonnerés.  » 

§  89.  Quant  li  rois  englès  eut  oy  ce  point  et  le 
requeste  des  Flamens,  il  eut  besoing   d'avoir  bon 

5  conseil  et  seur  avis,  car  pesant  li  estoit  de  prendre 
les  armes  et  le  nom  de  ce  dont  il  n'avoit  encores 
riens  conquis.  Et  ne  savoit  quel  cose  il  l'en  avenroit, 
ne  se  conquerre  le  poroit.  Et  d'autre  part  il  refusoit 
envis  le  confort  et  Fayde  des  Flamens,  qui  plus  li 

10  pooient  aidier  à  se  besongne  que  tous  li  remanans 
dou  siècle.  Si  se  consilla  li  dis  rois  au  duc  de  Brai- 
bant,  au  duc  de  Guéries,  au  conte  de  Jullers,  à  mon- 
signeur  Robert  d'Artois,  à  monsigneur  Jehan  de 
Haynau  et  à  ses  plus  secrès  et  especiaulz  amis  :  si 

15  ques  finablement,  tout  peset,  le  mal  comme  le  bien, 
il  respondi  as  Flamens,  par  l'information  des  signeurs 
dessus  dis,  que,  se  il  voloient  jurer  et  seeler  qu'il  li 
aideroient  à  parmaintenir  se  guerre,  il  emprenderoit 
tout  et  de  bonne  volenté  ;  et  ossi  il  leur  jurroit  à  ra- 

20  voir  Lille,  Douay  et  Bietune,  et  il  respondirent  : 
«  Oil.  » 

Donc  fu  pris  et  assignés  uns  certains  jours  à  Gand, 
li  quels  jours  se  tint,  et  y  fu  li  rois  d'Engleterre  et  le 
plus   grant   partie  des  signeurs   de  l'Empire  dessus 

25  nommes,  alloiiés  avecques  lui.  Et  là  furent  tous  li 
consaulz  de  Flandres  generaument  et  especialment. 
Là  furent  toutes  les  parolles  en  devant  dittes  rela- 
tées et  proposées,  entendues  et  acordées,  escriptes, 
jurées  et  scellées.  Et  encarga  li  rois  d'Engleterre  les 

30  armes  de  France  et  les  esquartela  d'Engleterre,  et 
emprist  en  avant  le  nom  dou  roy  de  France;  et  le 

obtint  tant  que  il  le  laissa,  par  eertainne  composi- 
tion, ensi  com  vous  orës  en  avant  reeorder  en  eeste 
hystoire,  s'il  est  qui  le  vous  recorde. 

§  90.  A  ce  parlement,  qui  fu  à  Gand,  y  eut  plui- 
seurs  parolles   dites   et  retournées.    Et  consillièrent     5 
adonc  [les  seigneurs^],  proposèrent  et  acouvenenciè- 
rent  qu'il  assegeroient  le  cité  de  Tournay.  De  ce  fu- 
rent li  Flamench  tout  resjoy,  car  il  leur  sambla  qu'il 
seroient  fort  et  poissant  assés  de  le  conquerre.  Et  se 
elle  estoit  conquise,  et  en  le  signourie  dou  roy  en-   lo 
glès,  de  legier  il  conquerroient  et  recouveroient  Lille, 
Douay   et   Bietune   et  toutes  les   appendances,   qui 
doient  estre  tenues  de  le  conté  de  Flandres.  Encores 
fu  là  proposé  et  regardé,  entre  ces  signeurs  et  leurs 
consaulz  des  bonnes  villes  de  Flandres  et  de  Brai-    15 
bant,  qu'i[l]  leur  venroit  trop  grandement   à  point 
que  li  pays  de  Haynau  fust  de  leur  acord,  pour  avoir 
y  leur  retour.  Si  en  fu  priiés,  pour  venir  à  ce  parle- 
ment, li  contes,  mais  il  s'escusa  si  bellement  et  si 
sagement  que  li  rois  d'Engleterre  et  tout  li  signeur   20 
s'en  tinrent  pour  content.  Ensi  demora  la  cose  sus 
cel  estât,  et  se  départirent  li  signeur,  et  s'en  retourna 
cescuns  en  son  lieu  et  en  son  pays.  Et  li  rois  englès 
prist  congiet  à  son  cousin,  le  duch  de  Braibant,  et 
s'en  revint  en  Anwiers.  Ma  dame  la  roy  ne,  sa  femme,    25 
demora  à  Gand,  et  tous  ses  hostelz,  qui  souvent  es- 
toit  visetée  et  confortée  de  d'Artevelle  et  des  signeurs, 
des  dames  et  des  damoiselles  de  Gand. 

Assés  tost  apriès,  fu  li  navie  dou  roy  englès  appa- 

1.  Ms.  de  Gaignières,  fo  kd.  —  Ms.  6^77,  f°  65  (lacune). 

reillie^  sus  le  havene  d'Anvers.  Si  monta  ià  en  mer 
et  le  plus  grant  partie  de  ses  gens^  en  ystance  que  de 
retourner  en  Engleterre^  et  de  viseter  le  pays.  Mais  il 
laissa  ou  pays  de  Flandres  deus  contes^  sages  eheva- 

5  liers  et  vaillans  durement^  pour  tenir  à  amour  les 
Flamens^  pour  mieus  moustrer  que  leurs  besongnes 
estoient  siennes.  Che  furent  messires  Guillaumes  de 
Montagut;,  contes  de  Sallebrin^  et  li  contes  de  Suf- 
forch.  Chil  s'en  vinrent  en  le  ville  de  Ippre^  et  tin- 

10  rent  là  leur  garnison^  et  guerriièrent  tout  cel  yvier 
moult  fortement  chiaus  de  Lille  et  de  là  environ.  Et 
li  rois  englès  naga  tant  par  mer  qu'il  arriva  à  Lon- 
dres^ environ  le  Saint  Andrieu^  ou  il  fu  moult  con- 
jois  de  chiaus  de  son  pays  qui  desiroient  sa  revenue^ 

15  car  il  n'i  avoit  esté  en  loncli  temps.  Se  vinrent  à  lui 
les  plaintes  de  le  destruction^  que  li  Normant  et  li 
Pikart  avoient  fait  de  le  bonne  ville  de  Hantonne.  Si 
fu  li  rois  englès  moult  courouciës  de  le  désolation 
de  ses  gens^  che  fu  bien  raisons^  mais  il  les  rapaisa 

20  au  plus  biel  qu'il  peut.  Et  leur  dist  que^  se  il  venoit 
à  tour^  il  leur  feroit  chier  comparer,  ensi  qu'il  fîst 
en  ceste  anëe  meismement,  si  com  vous  orës  recor- 
der avant  en  l'y  s  tore. 

§  91 .  Or  vous  conterons  dou  roy  Phelippe  de 
^5  France,  qui  estoit  retrais  viers  Paris,  et  avoit  donnet 
congiet  toutes  ses  grans  hos,  et  fist  durement  renfor- 
cier  se  grosse  navie  qu'il  tenoit  sur  mer,  dont  messi- 
res Hues  Rierés,  Baliucës  et  Barbevaire  estoient  clia- 
pitaines  et  souverain.  Et  tenoient  cil  troi  mestre 
30  escumeur  grant  fuison  de  saudoiiers  geneuois,  nor- 
mans,  pikars  et  bretons,  et  fisent  en  cel  hyvier  plui- 

seiirs  damages  as  Englès.  Et  venoieiit  souvent  courir 
jusques  à  Douvres^  et  à  Zandvic^  à  Wincesée^  à  Rie 
et  là  environ^  sur  les  costes  d'Engleterre.  Et  les  res- 
songnoient  durement  li  Englès^  car  cil  estoient  si 
fort  sus  mer  que  plus  de  quarante  mille  saudoiiers.  5 
Et  ne  pooit  nuls  issir  ne  partir  d'Engleterre,  qu'il 
ne  fust  veus  et  sceus ,  et  puis  pilliës  et  robes ,  et 
tout  mettoient  à  bort.  Si  conquisent  cil  dit  saudoiier 
marin  au  roi  de  France,  en  cel  yvier,  sus  les  Englès 
tamaint  pillage.  Et,  par  especial,  il  conquisent  le  10 
belle  grosse  nave,  qui  s'appelloit  Cris lo fie ,  toute 
cargie  d'avoir  et  de  lainnes  que  li  Englès  amenoient 
en  Flandres,  la  quèle  nave  avoit  coustë  moult  d'avoir 
au  roy  englès  au  faire  faire.  Mes  ses  gens  le  perdi- 
rent sus  ces  Normans ,  et  furent  tout  mis  à  bort.  15 
Et  en  fisent  depuis  li  François  tamaint  parlement, 
comme  cil  qui  furent  grandement  resjoy  de  ce  con- 
ques. 

Encores  soutilloit  et  imaginoit  li  rois  de  France, 
nuit  et  jour,  comment  il  se  poroit  vengier  de  ses  en-  20 
nemis,  et  par  especial  de  monsigneur  Jehan  de  Hay- 
nau,  qui  li  avoit  fais,  si  com  il  estoit  enfourmés, 
pluiseurs  despis,  que  [d'avoir*  conduit  et]  amené  le 
roy  englès  en  Cambresis  et  en  Tierasse,  et  ars  tout  le 
pays.  Si  escrisi  et  commanda  li  dis  rois  à  monsigneur  25 
Jehan  de  Beaumont,  signeur  de  Vrevins,  au  visdame 
de  Chaalons,  à  monsigneur  Jehan  de  la  Bove,  [à  mon- 
signeur^ Jehan]  et  à  monsigneur  Gerart  de  Lore,  que 
il  mesissent  sus  une  chevaucie  et  armée  de  compa- 

1.  Ms.  de  Gaignières,  f"  43  vo.  —  Ms.  6477,  f"  66  (lacune). 

2.  Mss.  de  Gaignières  et  de  Mouchy-Noailles,  f"  43  vo.  —  Ms.  6477 
(lacune). 

gnons  ^  et  entrassent  en  le  terre  monsigneur  Jehan 
de  Haynau^  et  le  ardissent  sans  déport.  Li  dessus  dit 
obéirent  au  [mandement  ^]  dou  roy,  ce  fu  raisons^  et 
se  cueillièrent  secrètement  tant  qu'il  furent  bien  cinq 

5  cens  armeures  de  fier.  Et  vinrent  devant  le  bonne  ville 
de  Chymay^  et  acuellièrent  toute  le  proie  dont  il  en 
y  trouvèrent  grant  fuison,  car  les  gens  dou  pays  ne 
s'en  donnoient  garde;  et  ne  cuidassent  jamais  à  nul 
jour  que  li  François  deuissent  passer  les  bos  de  Tie- 

10  rasse^  ne  chevaucier  si  avant  oultre  les  bos^  mais  si 
fisent.  Et  ardirent  tous  les  fourbours  de  Cliimay^  et 
grant  fuison  de  villages  là  environ^  et  pries  que  toute 
la  terre  de  Cimay^  excepté  les  forterèces.  Et  puis  se 
retraisent  en  Aubenton  en  Tierasse^  et  là  départirent 

15  il  leur  pillage  et  leur  butin.  Ces  nouvelles  et  les  com- 
plaintes en  vinrent  à  monsigneur  Jehan  de  Haynau, 
qui  se  tenoit  adonc  en  Mons  en  Haynau^  dalés  le 
conte^  son  neveu.  Si  en  fu  durement  courouciés^  ce 
fu  bien  raison  ;  et  ossi  fu  li  contes^  ses  cousins_,  car  ses 

20   oncles  tenoit  ceste  terre  de  lui.  Nompourquant  il  s'en 

souffrirent  tant  c'a  celle  fois^  et  n'en  moustrèrent  nul 

semblant  de  contre vengance  au  royaume  de  France. 

Avoech  ces  despis^  il  avint  que  il  saudoiier^   qui 

se  tenoient  en  le  cité  de  Cambray^  issirent  hors  de 

25  Cambray  et  vinrent  à  une  petite  forte  maison^  de- 
hors Cambrai,  qui  s'appelloit  Relenghes,  la  quèle 
estoit  à  monsigneur  Jehan  de  Haynau.  Et  le  gardoit 
uns  siens  filz  bastars,  que  on  nommoit  monsigneur 
Jehan  le  Bastart.  Et  pooient  estre  avoecques  lui  en- 


1.  Ms.  de  Gaignières,  (°  47  \°.  —  Ms.  6477,  (°  66  :  «  mandent  ».  Le 
copiste  a  sans  doute  omis  par  distraction  le  signe  abre'viatif. 


[1340]  LIVRE  PREMIER,  §  92.  191 

viron  vint  et  cinq  compagnon.  Si  furent  assalli  un 
jour  tout  entier^  et  trop  bien  se  defFendirent.  Au 
soir,  cil  de  Cambrai  se  retraisent  en  leur  cité,  qui 
manecièrent  à  leur  département  grandement  chiaus  de 
Relenges.  Et  disent  bien  que  jamais  n'entenderoient  5 
a  aultre  cose,  si  les  aroient  conquis  et  le  mai- 
son abatue.  Sus  ces  parolles,  li  compagnon  de  Re- 
lenglies  s'avisèrent  et  regardèrent  le  nuit  que  il  n'es- 
toient  mies  fort  assés,  pour  yaus  tenir  contre  chiaus 
de  Cambray,  puis  qu'il  les  voloient  ensi  accueillier.  lo 
Car,  avoech  tout  ce  qui  bien  les  esbahissoit,  il  estoit 
si  fort  gellé  que  on  pooit  bien  venir  jusques  as  murs 
sus  les  fossés  tous  engellés.  Si  eurent  conseil  qu'il  se 
partiroient,  ensi  qu'il  fisent,  et  toursèrent  tout  ce  qui 
leur  estoit.  Et  widièrent  environ  mienuit,  et  si  bou-  15 
tèrent  le  feu  dedens  Relenges.  A  l'endemain,  au  ma- 
tin, cil  de  Cambray  le  vinrent  par  ardoir  et  abatre. 
Et  messires  Jehans  li  Bastars  et  si  compagnon  s'en 
vinrent  à  Valenciènes,  et  puis  se  départirent  il.  Si 
s'en  râla  cescuns  en  son  lieu.  20 

§  92.  Vous  avés  chi  dessus  oy  recorder  comment 
messires  Gantiers  de  Mauni  prist,  par  proèce  et  par 
grant  fait  d'armes,  le  chastiel  de  Thun  l'Evesque,  et 
y  mist  dedens  en  garnison  un  sien  frère  que  moult 
amoit,  que  on  clamoit  monsigneur  Gillion  Grignart,  25 
c'on  dist  de  Mauni.  Cliilz  faisoit  tamainte  envaye 
et  mainte  sallie  sus  chiaus  de  Cambray,  et  leur  por- 
toit  pluiseurs  destourbiers,  et  couroit  priés  que  tous 
les  jours  devant  leurs  barrières.  En  cel  estât  et  en 
celle  doubte  les  tint  il  un  grant  temps,  et  tant  qu'il  30 
avint  que  un  jour  il  estoit  partis  de  se  garnison  de 

Thun,  environ  six  vint  armeures  de  fier  en  se  com- 
pagnie^ et  s'en  vint  courir  devant  Cambray^  et  jus- 
ques  as  barrières.  La  noise  et  li  haros  monta  en  le 
ville,  et  tant  que  pluiseurs  gens  en  furent  moult  ef- 
5  fraet.  Si  s'armèrent,  cescuns  qui  mieuls  mieulz,  et 
montèrent  à  cheval  cil  qui  chevaus  avoient,  et  vin- 
rent à  le  porte  là  où  li  escarmuce  estoit,  et  où  messi- 
res  Grignars  de  Mauni  avoit  reboutë  chiaus  de  Cam- 
bray.    Si   issirent,    cescuns  qui   miex  miex,    contre 

10   leurs  ennemis. 

Entre  les  Cambrisiens  avoit  un  jone  canonne,  ap- 
pert homme  d'armes,  durement  fort,  dur,  hardi  et 
apert.  Et  estoit  cilz  Gascons,  et  s'appelloit  Guillaumes 
Marchant.  Si  se  mist  hors  as  camps  avoech  les  aul- 

15  très,  montés  sus  bon  coursier,  le  targe  au  col,  le  glave 
ou  poing,  et  armés  de  toutes  pièces.  Si  esporonna 
tout  devant,  de  grant  corage.  Et  quant  messires 
Gilles  de  Mauni  le  vit  venant  vers  lui,  qui  ne  desi- 
roit  autre  cose  que  le  j  ouste,  si  en  fu  tous  joians,  et 

20  esporonna  ossi  vers  lui  moult  radement.  Si  se  con- 
sievirent  de  leurs  glaves ,  sans  espargnier ,  moult 
mervilleusement;  dont  ensi  eschei  à  Guillaume  Mar- 
chant qu'il  consievi  monsigneur  Gillion  de  Mauni  si 
roidement,  qu'il  perça  le  targe  de  son  glave  et  toutes 

25  ses  armeures,  et  li  mist  le  glave  dalés  le  coer,  et  li 
fist  passer  le  fier  à  l'autre  lés,  et  l'abat i  jus  de  son 
cheval,  navré  à  mort.  De  ceste  j  ouste  furent  si  com- 
pagnon moult  esbahi,  et  cliil  de  Cambray  trop  resjoy  : 
si  se  recueillièrent  tout  ensamble.  Là  eut,  je  vous  di, 

30  de  premières  venues,  très  bon  puigneis  et  fort,  et 
pluiseur  des  uns  et  des  aultres  reversé  par  terre,  et 
tamainte  apertise  d'armes  faite. 

Finablement,  chil  de  Cambray  obtinrent  le  place 
et  reboutèrent  leurs  ennemis^  et  en  navrèrent  et  me- 
hagnièrent  aucuns,  et  les  cacièrent  bien  avant.  Et 
retinrent  monsigneur  Grignart  de  Mauni,  ensi  navrés 
qu'il  estoit,  et  remportèrent  en  Cambray  à  grant  5 
joie,  et  le  fisent  tantost  desarmer  et  regarder  à  sa 
plaie  et  bien  mettre  à  point.  Et  euissent  volentiers 
veu  qu'il  fust  rescapés  de  ce  péril,  mes  il  ne  peut; 
ançois  morut  dedens  le  second  jour  apriès.  Quant  il 
fu  mors,  il  regardèrent  qu'il  en  estoit  bon  à  faire.  Si  10 
eurent  conseil  que  le  corps  il  renvoieroient  devers 
ses  deus  frères  Jehan  et  Thieri,  qui  se  tenoient  adonc 
en  le  garnison  de  Bouçain,  en  Ostrevant.  Car,  quoi 
que  li  pays  de  Haynau  ne  fust  en  point  de  guerre,  si 
se  tenoient  les  forterèces  sus  les  frontières  de  France  15 
toutes  closes,  et  sus  leur  garde.  Si  ordonnèrent  adonc 
un  sarcu  assés  honnourable,  et  le  recommendèrent  à 
deus  frères  Meneurs,  et  envoièrent  le  corps  monsi- 
gneur Grignart  de  Mauni  à  ses  deus  frères,  Jehan  et 
Thieri,  qui  le  reçurent  en  grant  dolour.  De  puis  il  le  20 
fisent  aporter  as  Cordeliers  à  Yalenciènes;  et  là  fu  il 
ensepelis.  Apriès  ces  ordenances,  li  doi  frère  de  Mauni 
s'en  vinrent  logier  ou  chastiel  de  Thun  l'Evesque,  et 
fisent  forte  guerre  à  chiaus  de  le  cité  de  Cambray, 
en  contrevengant  le  mort  de  leur  frère.  25 

§  93.  Vous  devés  savoir  qu'en  ce  temps,  de  par 
le  roy  de  France,  estoit  messires  Godemars  dou  Fay 
tous  chapitainne  de  le  cité  de  Tournay  et  de  Tour- 
nesis  et  des  forterèces  environ.  Et  ossi  adonc  estoit 
li  sires  de  Biaugeu  dedens  Mortagne  sus  Escaut,  li  so 
seneschaus    de    Charcassonne   en   le   ville  de  Saint 

1  —  13 

Amant,  messires  Aymers  de  Poitiers  en  Douay,  mes- 
sires  li  Galois  de  le  Baume,  li  sires  de  Villars,  li  ma- 
reschaus  de  Mirepois  et  li  sires  de  Maruel  en  le  cité 
de  Cambrav.  Et  ne  desiroient  cil  chevalier  et  chil  sau- 
5  doiier,  de  par  le  roy  de  France,  aultre  cose  que  cou- 
rir en  Haynau,  pour  pillier  et  gaegnier,  pour  le  pays 
mettre  en  guerre.  Ossi  li  evesques  de  Cambray,  mes- 
sires Guillaumes  d'Ausonne  estoit  tous  quois  à  Paris 
dalés  le  roy  Phelippe,  et  se  complaindoit  à  lui, 
10  quant  il  cheoit  à  point,  trop  amèrement  des  Hay- 
nuiers.  Et  disoit  bien  que  li  Haynuier  li  avoient  fait 
plus  de  contraires  et  de  damages,  ars,  pillet  et  cou- 
rut son  pays  que  nuls  aultres.  Si  se  portèrent  tele- 
ment  les  besongnes,  et  fu  li  rois  si  dur  consilliës  sus 
15  son  neveu  le  conte  de  Haynau  et  sus  ses  gens,  que  li 
saudoiier  de  Cambresis  eurent  congiet  et  acord  d'en- 
trer en  Haynau  et  de  faire  y  aucune  envaye  et  che- 
vaucie  au  damage  dou  pays. 

Quant  ces  nouvelles  furent  venues  à  chiaus  qui 
20   ens  es  garnisons  de  Cambresis  se  tenoient,  si  en  fu- 
rent moult  joiant,  et  misent  sus  une  chevaucie   de 
cinq  cens  armeures  de  fier.  Et  se  partirent  un  sa- 
medi, après  jour  fallant,  de  Cambray  cil  qui  ordonné 
y  estoient,  et  ossi  à  tèle  heure,  cil  dou  Chastiel  en 
25   Cambresis  et  cil  de  le  Malemaison.  Et  se  trouvèrent 
tout  sus  les  camps  et  vinrent  en  le  ville  de  Haspre, 
qui  lors  estoit  une  bonne  ville  et  grosse  et  bien  fou- 
cie,  mais  point  n'estoit  fremëe.  Et  si  n'estoient  les 
gens  en  nulle  doubte,  car  on  ne  les  avoit  point  avi- 
so  ses  ne  escriés  de  nulle  guerre.  Si  entrèrent  li  Fran- 
çois dedens  et  trouvèrent  les  gens,  hommes  et  fem- 
mes, en  leurs  hostelz;  si  les  prisent  à  leur  volentë 

et  tout  le  leur,  oiv,  argent  et  jeuiaus^  et  leurs  bes- 
tes,  et  puis  boutèrent  le  feu  en  le  ville,  et  le  ardirent 
si  nettement  que  riens  n'i  clemora  for^  les  parois. 
Par  dedens  Haspre  a  une  prevosté  de  noirs  monnes, 
et  grans  edefisses  avoech  le  moustier,  qui  se  tient  de  5 
Saint  Vaast  d'Arras.  Si  le  pillièrent  li  François  et  ro- 
bèrent,  et  puis  boutèrent  le  feu  dedens,  et  le  ardi- 
rent moult  villainnement.  Quant  il  en  eurent  fait 
leur  volentë,  il  cargièrent  tout  leur  pillage,  et  caciè- 
rent  tout  devant  yaus,  et  s'en  retournèrent  en  Cam-  lo 
bray. 

Ces  nouvelles  furent  tantos  seeues  à  Valenciènes. 
Et  proprement  elles  vinrent  jusques  au  conte  Guil- 
laume de  Haynau,  qui  se  dormoit  en  son  hostel  e'on 
dist  à  le  Salle;  si  se  leva,  vesti  et  arma  moult  ap-  15 
pertement,  et  fist  resvillier  toutes  ses  gens,  dont  il 
n'avoit  mies  grant  fuison  dalës  lui,  fors  tant  seule- 
ment son  seneseal  monsigneur  Gerart  de  Wercin, 
monsigneur  Henri  d'Antoing,  messire  Henri  de  Hus- 
falise,  monsigneur  Thieri  de  Wallecourt,  le  signeur  20 
de  Potielles,  le  signeur  de  Floion  et  aucuns  cheva- 
liers qui  se  tenoient  dalës  lui,  ensi  que  tout  gentil 
homme  se  tiennent  volentiers  dalës  leur  signeur. 
Mais  il  estoient  couciet  en  divers  hostelz;  si  ne  fu- 
rent mies  si  tost  appareilliet,  ne  arme,  ne  monte  à  25 
cheval,  que  li  contes  fu,  car  il  n'atendi  nullui;  ains 
s'en  vint  ou  marchiet  de  Valenciènes,  et  fist  sonner 
les  cloches  ou  berfroi  à  volëe.  Si  s'estourmirent  tou- 
tes gens  et  s'armèrent  et  sievirent  leur  signeur  à  ef- 
fort, qui  s'estoit  jà  mis  hors  de  la  ville  et  chevauçoit  30 
radement  devers  Haspre,  en  grant  volentë  de  trouver 
ses  ennemis.  Quant  il  eut  chevauciet  environ  une 

lieuwe,  il  li  fu  dit  qu'il  se  travilloit  en  vain,  et  que 
li  François  estoient  retrait.  Adonc  se  retray  li  contes 
en  Fabbeye  de  Fontenelles,  qui  estoit  assës  priés  de 
là,  où  ma  dame  sa  mère  demoroit,  qui  fu  toute  en- 

5  sonniie  de  lui  rapaisier,  tant  estoit  il  escaufFés  et 
aïrés;  et  disoit  bien  que  cesti  arsin  de  Haspre  il  le 
feroit  temprement  cier  comparer  au  royaume  de 
France.  Sa  dame  de  mère  li  acordoit  tout,  et  euist 
volentiers  de  ceste  mespresure  escuset  son  frère  le 

10  roy  de  France;  mes  li  contes  n'i  voloit  entendre, 
mes  disoit  :  «  Il  me  fault  regarder  comment  hastee- 
ment  je  me  puisse  vengier  de  ce  despit  que  on  m'a 
fait,  et  otretant  ou  plus  ardoir  en  France.  » 

Quant  li  contes  de  Haynau  eut  esté  une  espasse  à 

15  Fontenelles  dalés  ma  dame  sa  mère,  il  prist  congiet, 
puis  s'en  parti  et  retourna  à  Valenciènes.  Et  fist  tan- 
tost  lettres  escrire  par  tout  as  chevaliers  et  as  prelas 
de  son  pays,  pour  avoir  conseil  comment  il  se  po- 
roit  chevir  de  ceste  avenue,  et  mandoit  par  ses  let- 

20  très  que  tout  fuissent  à  Mons  en  Haynau  au  certain 
jour  qui  assignés  y  estoit.  Ces  nouvelles  s'espardirent 
parmi  le  pays,  et  les  sceut  messires  Jehans  de  Hay- 
nau, qui  se  tenoit  à  Byaumont,  pensans  et  imaginans 
comment  il  poroit  ossi  l'arsin  de  se  terre  de  Chymay 

25  contrevengier.  Si  ne  fu  mies  courouciet  quant  il  oy 
dire  et  recorder  le  grant  desplaisir  que  on  avoit  fait 
à  son  neveut  le  conte,  et  ossi  en  quel  desdain  il  Fa- 
voit  pris,  et  ne  le  sentoit  mies  si  souffrant  que  il  vo- 
sist  longement  porter  ceste   villonnie.   Si  monta  à 

20  cheval  et  vint  au  plus  tost  qu'il  peut  à  Valenciènes, 
où  il  trouva  le  dit  conte  à  le  Salle  ;  si  se  traist  vers 
li,  ensi  que  raisons  estoit. 

§  94.  Sitost  que  li  contes  de  Haynau  vey  monsi- 
gneur  Jehan  de  Haynau^  son  oncle ^  il  vint  contre 
lui  et  li  dist  :  «  Biaus  oncles^  vostre  guerre  as  Fran- 
çois est  grandement  embellie.  »  —  «  Sire,  ce  res- 
pondi  li  sires  de  Byaumont,  Diex  en  soit  loés!  De  5 
vostre  anoi  et  damage  seroi  je  tous  courouciés, 
mais  cilz  ci  me  vient  assés  à  plaisance.  Or  avés  vous 
[cecy*]  de  Tamour  et  dou  service  les  François  que 
vous  avés  tout  le  temps  portet.  Or  nous  fault  faire 
une  chevaucie  sus  France;  regardés  de  quel  costet.  »  lo 
Dist  li  contes  :  «  Vous  dittes  voir,  et  si  sera  bien 
briefment.  »  Si  se  tinrent  de  puis,  ne  sai  quans  jours, 
à  Valenciènes.  Et  quant  li  jours  de  parlement,  qui 
estoit  assignés  à  estre  à  Mons  en  Haynau,  fu  venus, 
il  y  furent.  Là  fu  tous  li  consaulz  dou  pays,  et  ossi  15 
de  Hollandes  et  de  Zelandes. 

A  ce  parlement  qui  fu  en  le  ville  de  Mons  en  Hay- 
nau, eut  pluiseurs  parolles  proposées  etremoustrées. 
Et  voloient  li  aucun  des  barons  dou  pays  que  on 
envoiast  soufïissans  hommes  devers  le  roy  de  France,  20 
à  savoir  se  il  avoit  acordé  ne  consenti  à  ardoir  en 
Haynau,  ne  envoiiet  les  saudoiiers  de  Cambresis  en 
le  terre  dou  conte,  ne  à  quel  title  cil  Pavoient  fait, 
pour  tant  que  on  n'avoit  point  deffiiet  le  conte  ne 
le  pays.  Et  li  aultre  chevalier,  qui  proposoient  à  Pen-  25 
contre,  voloient  tout  le  contraire,  mais  que  on  se 
contrevengast  en  tel  manière  com  li  François  avoient 
commenchiet. 

Entre  ces  parolles  des  unes  as  aultres  eut  plui- 
seurs detris,  estris  et  debas.  Mes  fmablement  il  fu    30 

1.  Ms.  de  Gaignières,  f"  4^.  —  Ms.  6477,  f"  68  v°  (lacune). 

regardé,  tout  consideret  et  imaginet,  que  li  contes 
de  Haynau  et  li  pays  ne  pooient  nullement  issir  de 
eeste  besongne,  sans  faire  guerre  au  royaume  de 
France,  tant  pour  Farsin  de  le  terre  de  Cymai  que 
5  pour  cesti  de  Haspre.  Si  fu  là  ordonné  que  on  def- 
fieroit  le  roy  de  France,  et  puis  enteroit  on  à  effort 
ou  royaume.  Et  de  porter  ces  deffîances  fu  priiés  et 
cargiés  li  abbes  de  Crespin,  qui  pour  le  temps  s'ap- 
pelloit  Thiebaus.   Si  furent  les  lettres  de  deffîances 

10  escrites  et  scellées  dou  conte  et  de  tous  les  barons  et 
chevaliers  dou  pays.  En  apriès,  li  dis  contes  remer- 
cia grandement  tous  ses  hommes  pour  le  bonne  vo- 
lenté  dont  il  les  vey,  car  il  li  prommisent  confort  et 
service  en  tous  estas. 

15  Je  n'ai  que  faire  de  démener  ceste  matère  longe- 
ment.  Li  abbes  de  Crespin  se  parti  et  vint  en  France 
aporter  au  roy  Phelippe  les  deffîances,  qui  n'en  fist 
pas  trop  grant  compte  et  dist  que  ses  neveus  estoit 
uns  folz  oultrageus,  et  qu'il  marchandoit  bien  que 

20  de  faire  ardoir  tout  son  pays.  Li  abbes  retourna  ar- 
rière devers  le  conte  et  son  conseil,  et  leur  compta 
comment  il  avoit  esploitiet,  et  les  responses  que  li 
rois  en  avoit  faites.  Assés  tost  apriès^  se  pourvei  li 
contes  de  gens  d'armes,  et  manda  tous  chevaliers  et 

25  escuiers  parmi  son  pays,  et  ossi  en  Braibant  et  en 
Flandres,  et  fist  tant  qu'il  eut  bien  dix  mille  armeures 
de  fier,  de  bonne  estoffe,  tout  à  cheval.  Si  se  parti- 
rent de  Mons  en  Haynau  et  de  là  environ^  et  che- 
vaucièrent  vers  le  terre  de  Cymai,  car  li  intentions 

30  dou  conte  et  de  son  oncle,  li  signeur  de  Byaumont, 
estoit  tèle  que  il  iroient  ardoir  et  essillier  la  terre 
le  signeur  de  Vrevins,  et  ossi  Aubenton  en  Tierasse. 

§  95.  Bien  se  doubloient  cil  de  le  ville  de  Auben- 
ton  don  conte  de  tlaynaii  et  de  son  oncle.  Si  l'a- 
voient  segnefiiet  au  grant  baillieu  de  Vermendois, 
que  il  leur  volsist  en\  oiier  gens  pour  yaus  aidier  à 
tenir  et  deffendre  contre  les  Haynuiers,  qui  leur  es-  5 
toient  trop  proçain  voisin.  Et  bien  leur  besongnoit 
que  il  euissent  avoec  yaus  bonne  gent  d'armes^  car 
leur  ville  n'estoit  fremëe  que  de  palis.  Donc  li  dis 
baillieus  de  Vermendois  y  avoit  envoiiës  des  bons 
chevaliers  de  là  environ  :  premièrement^  le  visdame  lO 
de  Ghaalons^  monsigneur  Jehan  de  Beaumont^  mon- 
signeur  Jehan  de  la  Bove^  le  signeur  de  Lore  et  plui- 
seurs  aultres.  Si  s'estoient  li  dessus  dit  chevalier  et 
leurs  routes^  où  bien  avoit  trois  cens  armeures  de 
fier,  mis  dedens  Aubenton,  et  le  pensoient  bien  à  te-  15 
nir  contre  les  Haynuiers^  et  le  remparèrent.  Et  forte- 
liièrent  encores  aucuns  lieus  de  le  ditte  ville  où  il 
veirent  et  sentirent  que  elle  estoit  le  plus  foible;  et 
estoient  tout  conforté  et  pourveu  de  attendre  les 
Haynuiers  qui  ne  fisent  point  un  lonch  séjour,  de  20 
puis  qu'il  furent  assamblë  à  Mons  en  Haynau,  mais 
se  partirent  vistement  en  grant  arroi,  si  com  ci  des- 
sus est  dit,  et  s'aceminèrent  vers  Chimay  et  passè- 
rent, par  un  venredi,  le  bois  c'on  dist  de  Tierasse, 
et  esploitièrent  [tant*]  qu'il  vinrent  à  Aubenton,  qui  25 
estoit  une  grosse  ville  et  bonne  et  plainne  de  drape- 
rie. Ce  venredi,  li  Haynuier  se  logièrent  assés  pries 
et  le  avisèrent  et  considérèrent  au  quel  lés  elle  estoit 
le  plus  prendable.  A  Tendemain,  il  vinrent  tout  or- 
donné par    devant   pour  le  assallir,    leurs  banières   30 

1.  Ms.  fie  Oai^îères,  fo  45.  —  Ms.  6477,  f«  69  vo  (lacune). 

moult  faiticement  tout  devant,  et  les  arbalestriers 
ossi  ;  et  se  partirent  en  trois  eonnestablies,  et  se  traist 
çascuns  à  sa  banière.  Dont  li  contes  de  Haynau  eut 
le  première  bataille,  avoeeh  lui  grant  fuison  de  bons 

5  chevaliers  et  escuiers  de  son  pays;  li  sires  de  Byau- 
mont,  ses  oncles,  la  seconde  livrée,  ossi  à  tout  grant 
fuison  de  bonne  gent  d^armes;  et  li  sires  de  Fauke- 
mont  avoeeh  grant  fuison  de  bonne  gent  de  son 
pays,  Alemans  et  Braibençons,  une  aultre.  Et  se  traist 

10  cescuns  sires  desous  se  banière  et  entre  ses  gens, 
celle  part  où  il  furent  ordonné  pour  assallir. 

Si  commença  li  assaus  grans  et  fors  durement;  et 
s'emploiièrent  arbalestrier  et  dedens  et  dehors  au 
traire  moult  vigereusement,  par  lequel  trait  il  en  y 

15  eut  pluiseur  bleciés  des  assallans  et  des  defFendans. 
Li  contes  de  Haynau  et  se  route,  où  moult  avoit  de 
appers  chevaliers  et  escuiers,  vinrent  jusques  as  bail- 
les de  Tune  des  portes.  Là  eut  grant  assaut  et  forte 
escarmuce.  Là  estoit  li  visdames  de  Chaalons,  uns 

20  appers  chevaliers,  qui  y  fist  merveilles  d'armes,  et 
qui  moult  vassaument  se  combati  et  deffendi.  Et  fist 
là  à  le  porte  meismement  trois  de  ses  neveus  cheva- 
liers, qui  ossi  se  acquittèrent  moult  bien  en  leur 
nouvelle  chevalerie,   et  y   fisent  pluiseurs  apertises 

25  d'armes.  Mais  il  furent  si  fort  requis  et  assalli  dou 
conte  de  Haynau  qu'il  les  convint  retraire  en  le 
porte,  car  il  perdirent  les  barrières.  Là  eut  un  moult 
dur  assaut,  sus  le  pont  meismement.  A  le  porte  de- 
vers Cimay,  estoit  messires  Jehans  de  Haynau  et  se  ba- 

30  nière,  qui  assalloit  moult  fièrement.  Et  celle  porte  gar- 
doient  messires  Jehans  de  Be[a]umont  et  monsigneur 
Jehan  de  la  Bove.  Là  eut  très  grant  assaut  et  forte 

escarmuce,  et  couvint  les  François  relraire  dedens  le 
porte_,  car  il  perdirent  leurs  bailles,  et  les  conquisent 
li  Haynuier  et  le  pont  ossi.  Là  eut  dure  escarmuee 
et  forte  et  grant  assaut  et  felenès,  car  cil  qui  estoient 
monté  sus  le  porte  jettoient  baus  et  mairiens  contre-  5 
val,  et  pos  plains  de  cauch,  et  grant  fuison  de  pières 
et  de  cailliaus,  dont  il  navroient  et  mehagnoient 
gens,  se  il  n'estoient  fort  armet  et  paveschiet.  Et  là 
fu  consievis  à  meschief  d^une  pière  grosse  et  villainne 
uns  bons  escuiers  de  Haynau,  qui  se  tenoit  tout  de-  lo 
vaut  pour  son  corps  avancier,  Bauduins  de  Biaufort, 
et  reçut  un  si  dur  horion  sus  sa  targe,  que  on  li  es- 
quartela  et  fendi  en  deus  moitiés,  et  eut  romput  le 
brach  dont  il  le  portoit.  Et  le  convint  re traire,  pour 
le  villain  horion,  et  porter  as  logeis,  ensi  que  celi  15 
qui  ne  se  peut  de  puis  armer  en  grant  temps,  jus- 
ques  à  tant  qu'il  fu  sanés  et  garis. 

§  96.  Le  samedi,  au  matin,   fu  li  assaus  moult 
grans  et  très  fiers  à  le  ville  de  Aubenton  en  Tierasse; 
et  se  mettoient  li  assalant  en  grant  painne  et  en  grant   20 
péril  pour  conquérir  la  ville.  Ossi  li  chevalier,  li  es- 
cuier  et  cil  qui  dedens  estoient  rendoient  grant  en- 
tente et  diligense  à  yaus  defFendre,  et  bien  le  beson- 
gnoit.  Et,  saciés,  se  ce  ne  fuissent  li  gentil  homme  qui 
dedens  Aubenton  se  tenoient  et  qui  le  gardoient,  elle   25 
euist  estet  tantost  prise  et  de  saut,  car  elle  estoit  fort 
et  dur  assallie  de  tous  costés  et  de  grant  fuison  de 
bonne  gent  d'armes.  Si  y  couvenoit  tant  plus  grant 
avis  et  plus  grant  hardement  pour  le  defFendre,  et  en 
fisent  li  chevalier  de  dedens,  au  voir  dire,  bien  leur   30 
devoir;  mais  finablement  elle  fu  conquise  par  force 

d^armes^  et  les  garites  qui  n'estoienl  que  de  palis 
rompues  et  brisies.  Et  entra  en  la  ville  tout  premiè- 
rement messires  Jehans  de  Haynau  et  se  banière,  en 
grant  huée  et  en  grant  fouleis  de  gens  et  de  chevaus. 
5  Et  adone  se  recueillièrent  en  le  place^,  devant  le 
moustier,  li  visdames  de  Chaalons  et  aucun  chevalier 
et  escuier^  et  levèrent  là  leurs  banières  et  leurs  pen- 
nons,  et  moustrèrent  de  fait  bien  samblant  et  corage 
de  va  us  combatre^   et  tenir  tant  que  par  honneur  il 

10  poroient  durer.  Mais  li  sires  de  Vrevins  se  parti  et 
se  banière^  sans  arroi  et  sans  ordenance^  et  n'osa  de- 
morer^  car  bien  sentoit  monsigneur  Jehan  de  Hay- 
nau si  aïret  sur  lui  qu'il  ne  l'euist  pris  à  nulle  raen- 
çon  :  si  monta  au  plus  tost  qu'il  peut  sus  fleur  de 

15  coursier  et  prist  les  camps.  Ces  nouvelles  vinrent  à 
monsigneur  Jehan  de  Haynau  que  ses  grans  ennemis, 
et  qui  tant  avoit  porté  le  damage  à  se  terre  de  Chy- 
may,  estoit  partis,  et  s'en  aloit  devers  Vrevins.  Adonc 
li  sires  de  Byaumont  monta  sus  son  coursier  et  fist 

20  chevaucier  se  banière  et  vuida  Aubenton,  en  entente 
de  raconsievir  ses  ennemis.  Ses  gens  le  sie voient,  ces- 
cuns  qui  mieus  mieus;  et  li  aultre  demorèrent  en  le 
ville,  li  contes  de  Haynau  et  se  bataille,  et  se  com- 
batirent  asprement   et  fièrement  à  chiaus  qui   s'es- 

25    toient  arresté  devant  le  moustier.  Là  ot  dur  hustin  et 

fier,  et  tamaint  homme  reversé  et  mis  par  terre.  Et  là 

furent  très  bons  chevaliers  li  visdames  de  Chaalons  et 

si  troi  fil,  et  y  fisent  tamainte  belle  appertise  d'armes. 

Endementrues   que  cil    se  combatoient,    messires 

30  Jehans  de  Haynau  et  ses  gens  caçoient  et  encauçoient 
le  signeur  de  Vrevins,  au  quel  il  avint  si  bien  que  il 
trouva  les  portes  de  se  ville  toutes  ouvertes  et  entra 

ens  en  grant  haste;  et  jiisques  à  là  le  poiirsievi  sus 
son  coursier,  Tespëe  en  le  main,  messires  Jehans  de 
Haynau.  Quant  il  vit  qu'il  li  estoit  escapës  et  rentrés 
en  se  forterèce,  si  en  fu  trop  courciés,  et  retourna 
tout  le  grant  chemin  de  Aubenton.  Si  encontrèrenl  5 
ses  gens  le[s]  gens  le  signeur  de  Vrevins  qui  le  sie- 
voient  à  leur  pooir.  Si  en  occirent  et  misent  par 
terre  grant  fuison,  et  puis  retournèrent  dedens  Au- 
benton. Si  trouvèrent  leurs  gens,  qui  jà  avoient  déli- 
vré le  place  de  leurs  ennemis.  Et  estoit  pris  li  visda-  lo 
mes  et  durement  navrés,  et  mort  deus  de  ses  neveus, 
ce  jour  fais  chevaliers,  et  ossi  pluiseur  aultre.  Ne 
onques  chevaliers  qui  là  fust  n'en  escapa  ne  escuiers, 
fors  cil  qui  se  sauvèrent  avoecques  le  signeur  de  Vre- 
vins, qu'il  ne  fuissent  tout  mort  et  tout  pris,  et  bien  15 
deux  cens  hommes  de  le  ville,  et  fu  toute  pillie  et  robée  ; 
et  li  grans  avoirs  et  pourfis,  qui  dedens  estoient,  char- 
giës  sus  chars  et  sus  charettes  et  envoiiés  à  Chimay. 
Avoecques  tout  ce,  la  ville  d' Aubenton  fu  toute  arse. 
Et  se  logièrent  ce  soir  li  Haynuier  sus  le  rivière,  et  2o 
l'endemain  il  chevaucièrent  devers  Mauberfontainnes, 

§  97.  Apriès  le  désolation  et  destruction  de  Au- 
benton, ensi  que  vous  avés  oy^  s'acheminèrent  li 
Haynuier  et  leurs  routes  devers  Mauberfontainnes.  Si 
tost  qu'il  y  parvinrent,  il  le  conquisent,  car  il  n'i  21 
avoit  point  de  deffense,  et  le  pillièrent  et  robèrent, 
et  puis  l'ardirent  et,  apriès,  le  ville  de  Aubencuel  et 
Segni  le  Grant  et  Segni  le  Petit,  et  tous  les  hamiaus 
et  villages  de  là  environ,  dont  il  en  y  eut  plus  de 
quarante.  Ensi  se  contre vengièrent  li  Haynuier  des  30 
damages  que  on  leur  avoit  fais,   tant  en  le  terre  de 

Chimay  comme  à  Haspre.  Mais  de  puis  li  François 
leur  fîsent  eier  comparer,  si  com  vous  orés  avant  en 
Tystore.  De  puis  ceste  chevaucie  faite,  li  contes  de 
Haynau  se  retraist  deviers  le  ville  de  Mons  et  donna 
5  congiet  toutes  manières  de  gens  d'armes,  et  les  re- 
mercia grandement  et  bellement  cescun  de  son  bon 
service,  et  fist  tant  que  tout  se  partirent  bien  con- 
tent de  lui;  si  s'en  râla  cescuns  en  son  lieu. 

Assés  tost  apriès,  vint  il  en  volenté  et  en  pourpos 

10  au  dit  conte  que  dealer  esbatre  en  Engleterre  et  faire 
certainnes  alliances  au  dit  roi,  son  serourge,  pour  es- 
tre  plus  fors  en  sa  guerre,  car  bien  pensoit  et  disoit 
que  la  cose  ne  pooit  demorer  ensi,  et  que  li  rois,  ses 
oncles,  ne  fesist  aucune  armée  contre  lui.  Et  pour 

15  estre  plus  fors,  bon  li  sambloit,  et  à  son  conseil  ossi, 
que  il  euist  Pamour  et  Falliance  des  Englès,  des  Fla- 
mens  et  des  Braibencons.  Si  manda  li  dis  contes 
tout  son  conseil  à  Mons  en  Haynau,  et  leur  remous- 
tra  sen  entente.  Et  ordonna  et  institua  là  monsigneur 

20  Jehan  de  Haynau  à  estre  bauls  et  gouvrenères  de 
Haynau,  de  Hollandes  et  de  Zelandes.  Et  se  parti  de 
puis  assés  tost,  à  privée  mesnie ,  et  vint  à  Dour- 
dresch  en  Hollandes,  et  là  monta  en  mer  pour  arriver 
en  Engleterre.  Or  nous  tairons  nous  à  parler  dou  conte 

25  de  Haynau,  et  parlerons  des  besongnes  de  son  pays, 
et  des  avenues  qui  y  avmrent  entrues  qu'il  fu  hors. 

§  98.  Vous  avés  bien  oy  recorder  comment  mes- 

sires  Jehans  de  Haynau  demora  baulz  et  gouvrenères 

des  trois  pays,  par  l'ordenance  dou  conte.  Si  obei- 

30  rent    en    avant    tout    li  baron   et   li   chevalier  et  li 

homme  dou  pays  à  lui,  comme  à  leur  signeur,  jus- 


I 

ques  à  son  retour.  Si  se  tint  li  dis  messires  Jehans  de 
Haynau  en  le  ville  de  Mons,  et  pourvei  le  pays  et 
garni  bien  et  souffîssamment  de  toutes  bonnes  gens 
d'armes^  especialment  sus  les  frontières  de  France^ 
et  envoia  quatre  chevaliers  en  le  ville  de  Valenchiè-  5 
nés,  pour  aidier  à  garder  et  eonsillier  le  ville  et  les 
bourgois.  Clie  furent  li  sires  d'Antoing,  li  sires  de 
Wargni,  li  sires  de  Gommegnies  et  messires  Henris 
de  Husphalize.  Et  envoia  le  seneseal  de  Haynau, 
monsigneur  Gerart  de  Werein,  à  tout  cent  lances  10 
de  bonne  gent  d^armes^  en  le  ville  de  Maubuege;  et 
mist  le  mareschal  de  Haynau,  monsigneur  Thieri  de 
Walecourt,  en  le  ville  dou  Resnoi,  et  le  signeur  de 
Potielles  en  le  ville  de  Landrecies.  Apriès,  il  mist  en 
le  ville  de  Bouçain  trois  chevaliers  alemans,  qui  tout  15 
troi  se  nommoient  messires  Conrars,  et  envoia  à  Es- 
cauduevre  monsigneur  Gerart  de  Sassegnies,  et  ossi 
en  le  ville  de  Avesnes  le  signeur  de  Faukemont,  et 
ensi  par  toutes  les  forterèces  de  Haynau,  voires  sus 
les  frontières  dou  royaume;  et  pria  et  enjoindi  à  20 
cescun  de  ces  chapitainnes  qu'il  fuissent  songneus, 
pour  leur  honneur,  d'entendre  à  che  qui  leur  estoit 
recargiet_,  et  cescuns  li  eut  en  couvent.  Si  se  tray 
cescuns  sires  et  chapitains  avoecques  ses  gens  en  se 
garnison,  et  entendirent  dou  remettre  en  point_,  gar-  25 
nir  et  pourveir  che  dont  il  estoient  garde.  Or  reven- 
rons  nous  au  roy  de  France,  et  recorderons  comment 
il  envoia  une  grande  chevaucie  de  gens  d'armes  en 
Haynau ,  pour  ardoir  et  exillier  le  pays,  et  en  fist  le 
duch  de  Normendie  son  fil  chief.  30 

PROLOGUE. 

Page  1,  ligne  i  :  Afin.  —  Ms.  d'Amiens  :  Affin   que  li  grant 
fait  d'armes  qui  par  les  guerres  de  Franche  et  d'Engleterre  sont 
avenu,  soient  notablement  registre  et  mis  en  memore  perpétuel, 
par  quoy  li  bon  y  puissent  prendre  exemple,  je  me  voeil  enson- 
nier  dou  mettre  en  prose.  Voirs  est  que  messires  Jehans  liBiaux, 
jadis  canonnes   de   Saint   Lambiert  de  Liège,   en   croniza  à  son 
temps  auqune  cose.  Or  ay  je  che  livre  et  ceste  histoire  augmenté 
par  juste  enqueste  que  j'en  ay  fait  en  travaillant  par  le   monde 
et  en  demandant  as  vaillans  hommes,  chevaliers  et  escuyers,  qui 
les  ont  aidiés  à  acroistre,  le  vérité  des  avenues,  et  ossi  à  aucuns 
rois  d'armes  et  leurs  mareschaus,  tant  en  Franche  comme  en  En- 
gleterre  où  j'ay  travillié  apriès  yaux  pour  avoir  la  vérité  de  la 
matère;  car  par  droit  tels  gens  sont  juste  inquisiteur  et  rapor- 
teur  des  besoingnes,  et  croy  que  pour  leur  honneur  il  n'en  ose- 
roient  mentir.  Et  sour  ce  je  ay  ce  livre  fait,  dictet  et  ordonnet 
parmy  l'ayde  de  Dieu  premièrement  et  le  relation  des  dessus  dis, 
sans  coulourer  l'un  plus  que  l'autre,   mes  li  bien  fais  dou  bon, 
douquel  costet    qu'il  soit,  y  est  plainnement  ramenteus  et  cou- 
gneus,    si   comme  vous   trouvères  en  lisant.  Et  pour  ce  que  ou 
temps  advenir  on  sace  de  vérité  qui  ce  livre  mist  sus,  on  m'a- 
pelle  sire  Jehan  Froissart,    priestre,   net   de  le  ville  de  Vallen- 
chiennes,  qui  moût  de  paine  et  de  travail  en  euch  em  pluiseurs 
mannierres ,    ainchois  que  je  l'euisse  compillé  ne  acompli ,   tant 
que  de  le  labeur  de  ma  teste  et  de   l'exil  de  mon  corps;  mais 
touttes  coses  se  font  et  acompHssent  par  plaisance  et  le   bonne 
dilligence  que  on  y  a,  ensi  comme  il  apparra  avant  en  cest  livre. 
F°  1. 

Mss.  A  :  Donc  ainsi,  pour  attaindre  et  venir  à  la  matière  que 

1—14 

j'ay  emprinse  de  commencier  premièrement  par  la  grâce  de  Dieu 
et  de  la  benoite  glorieuse  Vierge  Marie,  dont  tout  confort  et 
avancement  viennent,  je  me  vueil  fonder  et  ordonner  sur  les 
vraies  crpniques  jadis  faites  et  rassemblées  par  vénérable  homme 
et  discret  seigneur  monseigneur  Jehan  le  Bel,  chanoine  de  Saint 
Lambert  du  Liège  qui  grant  cure  et  toute  bonne  diUgence  mist 
en  ceste  matière  et  la  continua  tout  son  vivant  au  plus  justement 
^  qu'il  pot,  et  moult  lui  cousta  à  acquerre  et  à  l'avoir.  Mais  quel- 
que fraiz  qu'il  y  eust  ne  fist,  riens  ne  plaingny,  car  il  estoit 
riches  et  puissans,  si  les  povoit  bien  porter,  et  de  soy  mesme  lar- 
ges, honnourables  et  courtois,  et  qui  le  sien  voulentiers  despen- 
doit.  Aussi  il  fut  en  son  vivant  moult  amy  et  secret  à  très  noble 
et  doubté  seigneur  monseigneur  Jehan  de  Haynault  qui  bien  est 
ramenteus  de  raison  en  ce  livre,  car  de  pluseurs  et  belles  ave- 
nues il  en  fut  chief  et  cause,  et  des  roys  moult  prochain.  Pour- 
quoy,  le  dessus  dit  messire  Jehans  le  Bel  pot  delez  lui  veoir  et 
congnoistre  pluseurs  besoingnes,  lesquelles  sont  contenues  en- 
suivant. 

Voirs  est  que  je,  qui  ay  emprins  ce  livre  à  ordonner,  ay,  par 
plaisance  qui  à  ce  m'a  tousjours  encline,  fréquenté  pluseurs  no- 
bles et  grans  seigneurs,  tant  en  France  comme  en  Angleterre, 
en  Escoce*  et  en  autres  pais,  et  ay  eu  congnoissance  d'eulx.  Si 
ay  tousjours  à  mon  povoir  justement  enquis  et  demandé  du  fait 
des  guerres  et  des  aventures  qui  en  sont  avenues,  et  par  espe- 
cial  depuis  la  grosse  bataille,  de  Poitiers  où  le  noble  roy  Jehan 
de  France  fut  prins,  car  devant  j'estoie  encores  jeune  de  sens  et 
d'aage.  Et  ce  nop  obstant  si  emprins  je  assez  hardiement,  moy 
yssu  de  l'escolle,  à  dittier  et  à  rimer  les  guerres  dessus  dites  et 
porter  en  Angleterre  le  livre  tout  compilé,  si  comme  je  le  fis.  Et 
le  presentay  adonc  à  très  haulte  et  très  noble  dame,  dame  Phe- 
lippe  de  Haynault,  royne  d'Angleterre,  qui  doulcement  et  liee- 
ment  le  receut  de  moy  et  me  fist  grant  proffit. 

Or  puet  estre  que  cest  livre  n'est  mie  examiné  ne  ordonné  si 
justement  que  telle  chose  le  requiert.  Car  fais  d'armes,  qui  si 
chierement  sont  comparez,  doivent  estre  donnez  et  loyaument 
départis  à  ceulx  qui  par  prouesce  y  traveillent.  Donc,  pour  moy 
acquitter  envers  tous,  ainsi  que  drois  est,  j'ay  emprinse  ceste 
histoire  à  poursuir   sur  l'ordonnance  et  fondation   devant  dite,  à 

1.  Les  mss  A  II  et  12  ajoutent  :  en  Bretaingne.  F"  1  v». 

la  prière  et  requeste  d'un  mien  chier  seigneur  et  maistre,  mon- 
seigneur Robert  de  Namur,  seigneur  [de  Beaufort*],  à  qui  je 
vueil  devoir  amour  et  obéissance,  et  Dieu  me  laist  faire  chose 
qui  lui  puisse  plaire!  Ms,  A  \^  f"  1  v°. 

P.  6,  1.  22  :  Edowart. —  Ms.  de  Rome  :  et  de  la  bonne  royne 
Phelippe  de  Hainnau,  sa  fenme.  F°  1  v°. 

P.  6,  1.  22  :  Galles.  —  Ms.  d'Amiens  :  li  doi  duchs  de  Lan- 
castre,  messires  Henris  et  messires  Jehans  qui  eut  sa  fille,  li 
comtes  de  Warvich,  messires  Regnau[s]  de  Gobehen,  messires 
Jehans  Camdos,  messires  Wautiers  de  Mauni,  messires  Jamez  * 
d'Audelée'  et  pluiseurs  autres  dont  je  ne  puis  mie  de  tout  parler. 
Et  ossi  li  royaummez  de  Franche  ne  fu  oncquez  si  desconfi  que 
li  Englès  n'y  trouvai ssent  grant  fuison  de  bonne  chevalerie.  Et 
fu  li  roys  Phelippes  de  [Valois*]  ungs  vaillans  homs  et  hardis 
durement,  et  li  roys  Jehans  ses  fils,  li  ducs  de  Bourgoingne, 
messires  [Charles  de  Blois^],  li  dus  de  Bourbon,  li  comtez  d'Al- 
lenchon^  et  pluiseurs  hauls  barons  et  bacelers.  F°  1 . 

Mss.  A  :  le  duc  de  Lancastre,  messire  Gaultier  de  Mauny  en 
Haynault,  messire  Regnault  de  Gobehan,  messire  Jehan  Chandos, 
messire  Franque  de  Halle  et  pluseurs  autres  qui  se  rameute ve- 
ront  pour  le  bien  et  la  prouesce  d'eulx  dedens  ce  livre.  Car,  par 
toutes  les  batailles  où  ilz  ont  esté,  ilz  ont  eue  renommée  des 
mieulx  faisans  par  terre  et  par  mer;  et  s'i  sont  moustrez  si  vail- 
lamment que  on  les  doit  bien  tenir  pour  souverains  preux,  mais 
pour  ce  ne  doivent  les  autres,  qui  avecques  eulx  furent,  pis  va- 
loir. 

Aussi  en  France  a  esté  trouvée  bonne  chevallerie,  roide,  forte 

1.  Ms.  ^  2,  f°  1  vo.  —  Ms.  A  1  (lacune).  Les  mots  :  seigneur  de 
Beaufort  manquent  aussi  dans  le  ms.  A  3,  f'*  7.  —  Ms.  B  6  :  Robert  de 
Namur,  seigneur  de  Renais  en  Flandres  et  de  Beaufort  sur  Meuse.  F°  1 . 

2.  Contrairement  aux  habitudes  de  notre  orthographe  actuelle,  on 
trouve  fréquemment  dans  le  ms.  d'Amiens  la  consonne  z  placée  immé- 
diatement après  des  e  qui  ne  devaient  pas  moins,  au  quatorzième  siècle 
comme  aujourd'hui,  rester  muets  dans  la  prononciation.  Aussi  nous 
accentuerons  par  exception,  dans  les  textes  empruntés  au  ms.  d'Amiens, 
tous  les  e  qui  doivent  être  accentués,  alors  même  qu'ils  seront  suivis 
d'un  z. 

3.  Le  ms.  de  Valenciennes  ajoute  :  messire  Pierre  d'Audellée,  mes- 
sire Robert  CanoUe,  messire  Hue  de  Cavrelée.  F*  1. 

k.  Ms.  ((Amiens  :  Valeur.  F»  1.  Mauvaise  leçon. 

5.  Ms.  de  Valenciennes,  fo  1  vo.  _  Ms.  d'Amiens,  fo  1  (lacune). 

6.  Le  ms.  de  Valenciennes  ajoute  :  messire  Loys  d'Espaigne,  messire 
Bertran  de  Claiequin,  messire  Ernoult  d'Audenehem.  F°  1  \°. 

et  appert  ,  car  le  royaume  de  France  ne  futoncques  si  desconfis 
que  on  n'y  trouvast  tousjours  bien  à  qui  combatre.  Et  fut  le  no- 
ble roy  de  Valois,  appelle  Phelippe,  ung  très  hardy  et  chevalle- 
reux  chevallier,  et  le  roy  Jehan  son  filz,  Charles  roy  de  Behai- 
gne,  le  conte  d'Alençon,  le  conte  de  Foix,  messire  Saintré, 
messire  Arnoul  d'Andrehen,  messire  Boucicault,  messire  Guichart 
d'Angle,  monseigneur  de  Beaugeu  le  père  et  le  filz  et  pluseurs 
autres.  Ms.  J  i,  ï"  ^. 

P.  7,  1.  7  :  François.  —  Ms.  de  Rome  :  selonch  ce  que  j'en 
fus  enfourmés,  car  casqune  des  parties  dist  que  sa  querelle  est 
bonne,  otretant  bien  le  def fendant  comme  le  demandant.  F*  1  v*. 

P.  7,  \.  M  :  Froissart.  —  Ms.  de  Rome:  Je  Jehans  Froissars, 
trésoriers  et  channones  de  Chimay.  F<*  1 . 


LIVRE    PREMIER. 


§  1.  P.  9,  1.  5  :  ailleurs.  —  Ms.  de  Rome  ;....  par  l'orguel 
d'un  conte  d'Artois  qui  s'apelloit  Robers.  F°  1  v^. 

P.  9,  1.  5  :  li  biaus.  —  Ms.  B  6  :  Pour  che  tamps  estoit  rois 
en  France  ung  roy  qui  s'apelloit  Phelippe.  Et  pour  che  qu'il  es- 
toit  beaus  de  corps  et  de  viaire  et  de  tous  autres  menbres  com- 
munément, on  l'apelloit  le  biel  roy  Phelippe.  F*  3. 

P.  9,  1.  6  :  Edouwart.  —  Ms.  d'Amiens  :  Et  li  avoit  li  rois 
de  Franche  donné  sa  fille  par  envie,  si  comme  on  disoit,  pour 
tant  que  li  comtes  Guis  de  Flandres,  qui  regnoit  pour  le  temps, 
li  avoit  volut  donner  sa  fille  sans  le  congiet  et  ordonnance  dou 
roy  de  France,  et  il  ne  li  plaisoit  mies  que  il  s'aliast  as  Englès. 
Et  quant  chils  biaux  roys  Phelippes  sceut  que  chils  mariaiges  se 
de  voit  faire,  il  manda  au  comte  de  Flandres  qu'il  li  envoyast 
veoir  sa  fille  qui  estoit  sa  fiUoeille.  Li  comtes,  qui  nul  mal  n'}' 
penssoit,  li  envoya  tantos  et  sans  delay.  Quant  li  roys  Phelippes 
le  vit,  il  le  prist  et  le  fist  emprisounner  par  tel  manière  c'oncques 
depuis  ne  rentra  en  Flandres.  Pour  laquelle  avenue,  moult  de 
batailles  furent  en  Flandres  et  en  France,  et  la  grosse  bataille 
de  Courtray  oii  il  eut  tant  de  vaillans  seigneurs  mors  et  descon- 
fis, et  ailleurs  ossi.  Or  maria  chils  biaux  roys  Phelippes  sa  fille 
[Ysabel*]  au  roy  d'Engleterre,  et  li  dounna  en  mariaige  toutte 
la  comté  de  Pontieu   et  encoires *  revenus  ailleurs.  F°  \  v". 

P.  9,  l.  13  :  Edouwart.  —  Ms.  A:  qui  fut  couronnez  à  Lon- 
dres, l'an  de  grâce  mil  trois  cens  et  vingt  sis,  le  jour  de  Noël, 
au  vivant  du  roy  son  père  et  de  la  royne  sa  mère.  Ms,  Ai,  (°  ^l. 

Ms,  de  Rome  :  Et  pour  ce  que  ses  fils  nommés  Edouwars  n'eut 
point  celle  grasce  ne  bonne  aventure  d'armes,  car  tous  ne  sont 
pas  ne  ne  pueent  estre  aourné  de  bonnes  vertus,  escei  ils  en 
haine  et  indignacion  de  son  peuple,  mais  on  ne  li  remoustra  pas 

1.  Ms.   de  Valenciennes,  f»  2.  —  Ms.  d'Amiens  (lacune). 

2.  Les  points  indiquent  un  mot  laissé  en  blanc  dans  lems.  d'Amiens. 

ses  folies  sicrètes,  avant  ot  il  fait  moult  de  grans  mauls  et  de 
crueuses  justices  des  nobles  de  sonroiaume.  Englès  sueffrentbien 
un  temps,  maiz  en  la  fin  il  paient  si  crueusement  que  on  s'i  puet 
bien  exempliier,  ne  on  ne  puet  jeu[e]r  à  eulz.  Et  se  lieuve  et 
couce  uns  sires  en  trop  grant  péril  qui  les  gouverne,  car  jà  ne 
l'ameront  ne  honneront,  se  il  n'est  victorieus,  et  se  il  n'ainme  les 
armes  et  la  guerre  à  ses  voisins,  et  par  especial  à  plus  fors  et  à 
plus  riches  que  il  ne  soient.  Et  ont  celle  condicion,  et  tiennent 
celle  opinion  et  ont  tous  jours  tenu  et  tenront,  tant  que  Engle- 
terre  sera  terre  habitable.  Et  dient  generaulment,  et  ce  ont  il 
veu  par  experiense  par  trop  fois  que,  apriès  un  bon  roi,  il  en 
ont  un  qui  n'est  de  nulle  vaillance.  Et  le  tiennent  à  endormi  et  à 
pesant,  quant  il  ne  voelt  ensievir  les  oeuvres  de  sen  père  ou  de 
sen  predicesseur,  bon  roy  qui  a  resgné  en  devant  de  li.  Et  est 
lor  terre  plus  plainne  de  riçoisses  et  de  tous  biens,  quant  il  ont 
la  gerre,  que  en  temps  de  paix.  Et  en  cela  sont  il  né  et  obstiné, 
ne  nuls  ne  lor  poroit  faire  entendant  le  contraire. 

Englès  sont  de  mervilleuses  conditions,   chaut  et  boullant,  tos 
esmeu  en  ire,  tart  apaisié  ne  amodé  en  douçour  ;   et  se  delittent 
et  confortent  en  batailles  et  en  ocisions.  Convoiteus  et  envieus 
sont  trop  grandement  sus  le  bien  d' autrui,  et  ne  se  pueent  con- 
joindre  parfaitement  ne  naturelment  en  l'amour  ne  aliance  de  na- 
tion estragne,   et  sont  couvert  et  orguilleus.  Et  par  especial  de- 
sous  le  solel  n'a  nul  plus  perilleus  peuple,  tant  que  de  hommes 
mestis,  comme  il   sont  en  Engleterre.  Et  trop  fort  se  diffèrent  en 
Engleterre  les  natures  et  conditions  des  nobles  aux  hommes  mes- 
tis et  vilains,  car  li  gentilhomme  sont  de  noble  et  loiale  condi- 
tion, et  li  communs  peuples  est  de  fêle,  périlleuse,  orguilleuse  et 
desloiale  condition.  Et  là  où  li  peuples  vodroit  moustrer  sa  felon- 
nie  et  poissance,   li  noble  n'aueroient  point   de  durée  à  euls.  Or 
sont  il  et  ont  esté  un  lonch  temps  moult  bien  d'acort  ensamble, 
carli  noble  ne  demande  au  peuple  que  toute  raison.  Aussi  on  ne 
li  soufferroit  point   que  il  presist,    sans  paiier,    un  oef  ne  une 
poulie.  Li  homme  de   mestier  et  h  laboureur  parmi  Engleterre 
vivent  de  ce  que  il  sèvent  faire,  et  li  gentilhomme,  de  lors  ren- 
tes et  revenues  ;  et  j    li  rois  les  ensonnie,  il  sont  paiiet,  non  que 
li  rois  puist  tailUer  son  peuple,  non,  ne  li  peuples  ne  le  vodroit 
ne  poroit  souffrir.  Il  i  a  certainnes  ordenances  et  pactions  assis- 
ses sus  le  staple  des  lainnes,   et  de  ce  est  li  rois  aidiés  au  desus 
de  ses  rentes  et  revenues;   et  quant  ils  fait  gerre,   celle  paction 

on  H  double.  Engleterre  est  la  terre  dou  monde  le  mieulz  gardée. 
Aultrement  il  ne  poroient  ne  saueroient  vivre,  et  convient  bien 
que  uns  rois  qui  est  lors  sires,  se  ordonne  apriès  euls  et  s' en- 
cline à  moult  de  lors  volentés  ;  et  se  il  fait  le  contraire  et  mauls 
en  viengne,  mal  l'en  prendera  ensi  que  il  fist  à  ce  roi  Edouwart, 
dont  je  parloie  maintenant,  liquels  fu  fils  au  bon  roi  Edouwart 
qui  tant  fu  de  proèce  plains  que  il  desconfi  par  pluisseurs  fois 
en  bataille  les  Escoçois  et  conquist  sus  euls  la  chité  de  Bervich 
et  la  frontière  d'Escoce  jusques  en  la  chité  d'Abredane  ;  et  prist 
et  tint  Haindebourch  et  le  fort  chastiel  de  Struvelin. 

Et  qant  chils  bons  rois  Edouwars  fu  trespassés,  ses  fils,  nommés 
aussi  Edouwars,  fu  rois,  mais  il  n'ensievi  pas  ne  en  riens  la  villance 
dou  roi  son  père.  Car  assés  tos  apriès  ce  que  il  fu  couronnés,  li 
rois  d'Escoce,  qui  se  nouma  Robers  de  Brus,  desfia  ce  roi  Edou- 
wart et  cevauça  tantos  efforciement  sur  lui  et  reconquist  toute 
Escoce,  celle  que  li  bons  rois  Edouwars  avoit  conquis,  et  reprist 
la  chité  de  Bervich  et  passa  la  rivière  de  Taie,  et  entra  ens  ou 
pais  de  Norhombrelande  et  ardi  et  essilla  moult  dou  roiaulme 
d'Engleterre  jusques  à  la  rivière  dou  Thin  ;  et  vinrent  li  dit  Es- 
coçois mettre  le  siège  devant  le  chastiel  de  Struvelin.  Adonc 
s'esmurent  chils  rois  Edouwars,  fils  au  bon  roi  Edouwart,  et 
toute  la  chevalerie  d'Engleterre,  pour  lever  ce  siège.  Et  là  les 
atendirent  li  rois  Robers  de  Brus  et  ses  gens,  et  i  ot  une  ba- 
taille arestée  très  grande.  Et  là  furent  desconfi  les  Englois  et 
mis  en  cace,  et  en  i  ot  biau  cop  de  mors  et  de  pris.  Et  dura 
ceste  cace  des  Escoçois  sus  les  Englez  jusques  oultre  la  rivière 
dou  Hombre.  Et  se  sauva  à  grant  painne  li  rois  Edouwars,  et  ne 
fu  onques  asegurés  en  chité  ne  en  ville  ne  chastiel  que  il  euist 
sus  tout  son  cemin,  si  se  trouva  en  la  chité  de  Londres.  Et 
quant  il  vei  et  congneut  la  vaillance  de  ce  roi  Robert  de  Brus, 
il  fist  paction  et  acordance  à  lui,  et  demo[rè]rent  li  doi  roiaulme 
d'Engleterre  et  d'Escoce  en  trieuves,  ung  grant  tempore.  F°  2. 

P.  9,  1.  16  :  Robers  de  Brus.  —  Ms,  B  6  :  En  ce  tamps 
regnoit  ung  roy  en  Escoche  qui  s'apielloit  le  roy  Robert  de  Brus. 
Che  roy  Robert  avoit  esté  du  vivant  le  père  de  ce  roy  Edouart 
durement  vexés  et  travilliés  par  guerre  et  tout  son  royaume  : 
sy  que,  quant  che  bon  roy  Edouart  fu  mors  et  son  filz,  le  roy 
Edouart  vint  à  le  couronne,  qui  ne  fu  mie  de  sy  grant  vaillance 
que  son  père.  Che  roy  Robert,  qui  entendy  le  foible  conseil  que 
il  creoit  et  le  discort  que  il  avoit  entre  le  roy  et  les  hauls  bai'ons 

d'Engleterre,  s'avisa  que  il  se  contrevengeroit  des  anoy  et  despit 
que  les  Englez  ly  avoient  fait.  Et  avoit  à  che  donc  sy  nettement 
perdu  son  roialme  d'Escoche  que  il  se  tenoit  entre  les  montai- 
gnes  devers  Abredanne  et  n'osoit  entrer  en  le  Doulche  Escoche. 
Sy  assambla  tous  ses  amis,  monseigneur  Guillaume  de  Douglas, 
monseigneur  le  conte  Patris,  le  conte  de  Mouret,  monseigneur 
Robert  de  Versy,  monseigneur  Simon  Fresiel  et  pluiseurs  autres. 
Et  chevauchèrent  avant  à  grant  esploit  et  reconquirent  villez  et 
chasteaulx  en  Escoche  que  les  Englès  tenoient,  et  reprirent  la 
bonne  cite'  de  Bervich.  Et  reconquirent  briefment  tous  les  cas- 
teaulx  d'Escoche,  Handebourch,  Dubertain,  Dondieu,  Dombare, 
Dalquest,  Saint  Jehanston,  Donfremelin,  Abredane  et  pluiseurs 
autres.  Et  vinrent  finablement  mettre  le  siège  devant  le  fort 
castel  de  Struvelin  en  Escoche,  et  apressèrent  moult  cheaux  de 
dedens. 

Ces  nouvelles  vinrent  en  Engleterre  que  les  Escochois  avoient 
tout  reconquist  leur  pais ,  excepté  le  castel  de  Stourvelin. 
Dont  s'esmurent  le  roy  et  tous  les  barons  et  communaulté 
d'Engleterre  pour  venir  en  Escoche.  Et  esploitèrent  tant  que  il 
vinrent  assés  priés  de  Struvelin.  Le  roy  Robert  de  Brus  et  ly 
barons  d'Escoche  qui  là  se  tenoient  à  siège,  si  tost  que  il  enten- 
dirent que  le  roy  d'Engleterre  et  sa  puissance  estoient  venus 
pour  yaulx  combatre  et  lever  le  siège,  il  se  rengièrent  et  ordon- 
nèrent tantost  devant  eulx  et  combatirent  caudement  le  roy 
d'Engleterre  et  les  Englès,  ainchois  que  il  se  peuissent  logier  ne 
aviser  plache.  Et  là  ot  grant  bataille,  cruelle  et  dure,  qui  dura 
longement.  Mais  finablement  les  Englès  furent  desconfis.  Et  con- 
vint le  roy  fuir  et  mesire  Hue  le  Despensier;  autrement  il  euis- 
sent  esté  pris.  Et  dura  ceste  cache  des  Escochois  as  Englès  trois 
jours,  et  furent  racachiet  jusques  à  la  rivière  de  Thin.  Et  y  ot 
des  Englès  mors  plus  de  quarante  mille,  et  moult  de  vaillans 
hommes.  Et  au  retour  que  ly  rois  d'Escoche  fist,  il  prist  le  fort 
chastel  de  Struvelin,  car  ly  Englès  quy  le  tenoient  le  rendirent, 
sauve  leur  vies.  F°^  5  à  7. 

§  2.  P.  10,  1.  14  :  femme.  —  Mss.  A  :  qui  estoit  une  des 
plus  belle[s]  dame[s]  du  monde.  Ms.  Ai,  f**  2  v°. 

P.  10,  1.  15  :  h  ainsnés.  —  Mss.  A:  est  le  gentil  et  le  preux 
roy.  Ms.  A  1,  f«  2  v'*.  —  Ms.  d'Amiens  :  qui  tant  fu  vaillans 
homs.  F"  1  V». 

P.  10,  I.  15  et  16  :    Edouwurs.  —  Ms,  B  6  :   de  Windesort, 

P.  10,  I.  17  :  barons.  —  Ms.  de  Rome  :  prelas  et  communau- 
tés d'Engleterre.  F"  2  v°. 

P.  10,  1.  22  :  l'acord.  —  Ms.  de  Rome  :  des  hauts  barons  de 
l'un  roiaulme  et  de  l'aultre,  et  pour  venir  à  plus  grande  aliance 
d'amour.  F»  2  v**. 

P.  10,  1.  23  :  fille.  —  Ms.  £  6  :  ot  nom  Marie.  F»  4  v°.  — 
Ms.  de  Rome  :  ot  nom  Jehane.  F"  2  v°. 

P.  10,  1.  24  :  duch.  —  Ms.  B  6  :  duc  de  Gherles  nomé  Re- 
nault. F*^  4  v°.  —  Mss.  A  7  à  36  :  conte  Regnault  de  Gerlles 
qui  de  puis  fu  apellé  duc  de  Guèle.F"  2.  —  Ms.  de  Rome  :  conte 
de  Guéries.  F"  2  v**.  —  Mss.  ^  1  à  6  :  comte  Regnault  de 
Guéries.  F°  2  v°. 

P.  10,  1.  23  :  Renault.  —  Ms.  d'Amiens  :  messire  Ernaut  et 
messire  Edouwart  quoi  tant  fu  bons  chevaliers.  F''  1 . 

P.  10,  1.  25  :  filles.  —  Ms.  d'Amiens  :  De  ses  deux  filles, 
l'une  eut  li  contes  de  Mons,  et  l'aultre  eult  depuis  li  comtes  Je- 
hans  de  Rlois,   comme  vous  orés  avant  en  l'istoire.    Et  que  on 

l'entende,  chils  comtes  des    Mons  fu    marcis* et  puis  par 

l'ordounnance  l'empereeur  Loeys  de  Raivière,   comtes  de  Jullers 

et  des  Mons fils   enssuiwant  par  le    decoellance  l'enpereur 

d'Allemaigne  et  de  Romme  monseigneur de  Jullers.  F°  1.  — 

Ms.  de  Valenciennes  :  Et  de  ses  deux  filles,  l'une  eut  le  conte 
de  Clèves,  et  l'autre  le  conte  de  Jullers.  F°  2  v".  —  Ms.  de  Rome  : 
Et  des  doi  filles  li  ainne'e  fu  femme  au  conte  de  Jullers,  et  li 
aultre  morut  sans  mariaige.  F'*  2  y°. 

§5.  P.  10,  1.  28:  Li  ïÀim?>.—Mss.  Al,  18,  19,23  à  35  :  ce 
roi  Philippe  nommé  Reau  de  France.  F"  2  v°.  —  Ms.  d' Amiens  : 
Encoires,  pour  mieux  esclarchir  ceste  grande  et  noble  matère, 
t'Ouvrir  le  declaracion  des  linaiges,  je  me  voeil  ung  })etit  en- 
sonniier  de  mettre  ayant  dont  li  roysEdouars  qui  [assega^]  ïour- 
nay  yssi,  et  com  prochains  il  fu  de  la  couronne  de  France,  tant 
qu'il  vesqui.  Il  descendi,  de  par  la  fumelle,  de  le  droite  ordon- 
nance. F°  1. 

1.  Les  points  indiquent  ici  certaines  lacunes  d'un  ou  deux  mots,  des 
noms  propres  presque  toujours,  qui  ont  été  marquées  par  des  blancs 
dans  les  premiers  folios  du  ms.  d'Amiens. 

2.  Ms.  de  Valenciennes,  fo  2  v°.  —  Ms.  d'Amiens  (lacune). 

P.  11,  1.  1  :  chevalier.  —  Ms,  â! Amiens  :  de  membres  et  de 
façons.  F"  1. 

P.  11,  1.  3  et  4  :  li  Biaus.  —  Mss.  ^  1  à  6,  8  à  17,  20  à 
22,  36  à  38  :  le  Long.  F°  2  v».  —  Mss.  A  7,  18,  19,  23  à  35  : 
li  Grans  dit  le  Lonc.  F*  2  v°. 

P.  11,  1.  6  :  l'autre.  —  Ms,  de  Rome  :  et  furent  tout  troi 
mariet.  F»  3. 

P.  11,  1.  15  :  maintenir.  —  Ms.  de  Rome  :  par  élection  et 
rieule  naturel  et  droiturier  que  il  ont  en  France,  et  de  laquelle 
ordenance  anciiennement  on  avoit  veu  user.  F°  3. 

P.  11,  1.  19  :  acort. — Ms.  d Amiens  :  de  \eur  certain  acord 

absoluement,  en  plain  Palais,  à  Paris.  F°  1  v**. 

P.  11,  1.  20  :  fil  jadis.  —  Mss.  A  7,  18,  19,  23  à  33  :  nep- 
veu  jadis  à  ce  beau  roi  Phelippe  de  France.  F<*  2  v". 

P.  H,  1.  25  :  germains.  —  Ms.  d'Amiens  et  Mss,  A  :  Ensi 
ala  li  dis  royaummes  hors  de  la  droite  lignie,  che  samble  il  à 
moult  de  gens.  F°  1  v**. 

P.  11,  1.  25  :  poins.  —  Ms.  d'Amiens  et  Mss.  A  :  Car  [c'est*] 
la  vraie  fondation  de  ceste  histoire  pour  raconter  les  grandes 
entreprinses  et  les  grans  fès  d'armez  qui  avenu  en  sont.  Car, 
puis  le  tamps  le  bon  roy  Carlemainne  qui  fu  emperères  d'Ale- 
maigne  et  roy  s  de  Franche,  n'avinrent  si  grans  aventurez  de 
guerrez  ou  royaumme  de  France  que  ellez  sont  avenues  par  ce 
fet  chy.  F°  1  v°. 

§  4.  P.  12,  1.  9  :  enhcrt.  —  Mss.  ^  11  à  13  :  d'un  mauvais 
chevalier  que  on  dit  monseigneur  Huon.  F°  3. 

P.   12,   1.    11   :    d'enfance.  —  Ms.  B  Q  et  ms.  de  Rome:  et 

qui  estoit  son  cousin.  F**  5.  —  Ms.  de  Rome  : et  plus  encores 

par  l'enort  et  consel  dou  fil  que  dou  père,  car  li  pères  estoit  jà 
tous  anciiens,  et  li  fils  se    tenoit  tous  jours  dalés  le  roi.  F"  3. 

P.  12,  1.  21  :  tourmens.  —  Ms.  de  Rome  : car,  ensi  que 

je  ai  dit  ichi  desus,  Englès  ne  se  pueent  longement  tenir  ne  souf- 
frir de  un  inconvénient ,  qant  on  lor  fait  ;  et  se  il  le  portent  et 
suefTrent  un  temps  oultre  lor  volenté,  si  en  prendent  il  en  la  fin 
crueuls  paiement.  F°  3. 

P.  12,  1.  25  :  murmure.  —  Ms,  de  Rome:  et  coumenchièrent 

1.  Ms.  de  Valenciennes.,  fo  3.  —  Ms.  d" Amiens  :  ceste.  Main'aise  leçon. 


M 

à  murmurer  li  prélat,  H  baron  et  li  homme  des  chite's  et  bonnes 
villes  d'Engleterre.  Fo  3. 

P.  43,  I.  7  et  8  :  Lancastre.  —  Ms.  d'Amiens  et  mss,  A  :  qui 
estoit  oncles  au  roy.  F'*  1  v**. 

§  S.  P.  13,  1.  23  et  24  :  parlement. — Ms.  de  Rome  : que 

il  fist  venir  à  Bristo,  là  où  il  se  tenoit  le  plus  souvent  et  moult 
volentiers.  F°  3. 

P.  13,  1.  29  :  decolés.  —  Ms.  de  Rome  : et  se  son  frère 

le  conte  Ainmon  de  Qent  euist  esté  à  ce  parlement,  il  estoit  or- 
donné dou  faire  morir ;  mais  point  ni  fu,  car  il  estoit  dehetiés, 
si  s'escusa.  F°  3. 

P.  13,  1.  31  :  pays.  —  Ms.  de  Rome  :  Mais  nuls  n'en  osoit 
parler,  là  où  la  congnissance  en  fust  venue  au  roi,  ne  au  dit 
messire  Hue  le  Espensier;  car  il  estoient  si  crueuls  en  lor  fais 
que  nuls,  tant  hauls  ne  nobles  que  il  fust,  n  estoit  espar gniés  ; 
et  voloient  resgner  en  celle  ordonnance  que  nuls  ne  parlast  sur 
lor  estât.  F"  3. 

P.  14,  1.  2  :  roy.  —  Ms,  B  6  :  quy  fu  preudons  et  vaillans 
bons.  F"  9. 

P.  14,  1.  8  :  fust.  —  Ms.  de  Rome  :  Et  pour  tant  que  le  conte 
Ainmon  de  Qent  en  parla  et  en  blâma  le  roi  son  frère,  presens 
auquns  nobles  d'Engleterre,  pour  ces  paroles  et  pour  aultres 
avoecques,  tout  le  mal  et  discort  que  messires  Hues  li  Espen- 
siers  pooit  mettre  entre  le  roi  et  son  frère  et  la  roine,  il  l'i  mist. 
Et  bien  le  savoient  la  roine  et  li  contes  de  Qent,  et  s'en  vinrent 
demorer  en  la  conté  de  Qent,  et  en  un  biau  chastiau  dou  dit 
conte  que  on  noume  Lèdes.  Et  là  se  tinrent  un  tempore,  car  li 
rois  d'Engleterre  ne  faisoit  compte  de  sa  fenme  ne  de  ses  enfans. 
Et  couvenoit  la  roine  vivre  de  son  demainne,  car  les  roines 
d'Engleterre  ont  grans  drois  et  biaus  hiretages  de  lors  doaires 
en  Engleterre.  Chils  rois  ne  faisoit  compte  de  veoir  la  roine.  Si 
estoit  elle  très  belle  dame  et  féminine  et  doucement  enlangagie. 
Dit  fu  à  ce  conte  de  Qent  et  à  la  roine  Issabiel  d'Engleterre, 
qui  se  tenoient  en  ce  chastiel  de  Lèdes,  que  li  rois  les  feroit 
prendre,    decoler    ou    noiier    son    frère,  et  la    roine  enmurer, 

P.  14,  1.  21  :  d'Engleterre.  —  Ms.  de  Rome:  et  venroit  en 
Pontieu,  car  la  conté  de  Pontieu  li  devoit  estre  deue,  et  li  avoit 
esté  donnée  en  mariage  avoecques  le  roi  d'Engleterre.  F"  3  v". 

P.  44,  1.  22  :  Charlon.  — Ms.  (ï Amiens  :  qui  encoires  vivoit. 
F*  2. 

P.  14,  1.  32  :  pèlerinage.  —  Ms.  d'Amiens  et  mss.  A  :  à 
Saint  Thummas  en  Cantorbie.  F°  2. 

P.  15,  1.  4  et  5  :  Douvres.  —  Ms,  d^ Amiens  et  mss.  A  :  k 
Winnecesée*,  et  là  de  nuit  elle  entra  en  une  nef  appareillie  pour 
elle  et  son  fil  et  le  conte  Aynmon  de  Kent  et  messire  Rogier  de 
Mortemer,  et  en  une  autre  nef  mirent  leurs  pourveances.  Et  eu- 
rent vent  à  souhet,  et  furent  l'endemain  devant^  prime  ou  ha- 
vene  de  Bouloingne.  F®  2. 

§  6.  P.  15,  1.  10  :  abbes.  —  Ms .  d^ Amiens  et  mss .  A  :  li  cap- 
pitainne  de  la  ville  et  li  bourgois  et  ossi  li  abbes.  F°  2. 

P.  15,  1.  12  :  cinq.  —  Ms.  d'Amiens  et  mss.  A  1  à  14,  18  à 
35  :  deux.  F«  2.  —Mss.  A  15  à  17  :  trois.  F"  3  v°. 

P.  15,  1.  13  :  sizime.  —  Ms.  d"* Amiens  et  mss.  A  \  h  14,  18 
à  35  :  tiers.  —  Mss.  ^  15  à  17  :   quatrime.  F°  3  v«. 

P.  15,  1.  25  et  26  :  Paris.  —  M.  de  Rome  :  et  ou  bois  de  Vi- 
çainnes  où,  pour  ce  temps,  li  rois  de  France  se  tenoit.  F°  3. 

P.  15,  1.  28  :  palais.  —  Le  ms.  d'Amiens  et  les  mss.  A  omet- 
tent : li  contes  de  Dammartin, li  sires  de  Montmorensi,  et 

ajoutent  :  monseigneur  de  Sully  et  le  seigneur  de  Roye.  F**  2. 

P.  17,  1.  6  :  vies.  —  Ms.  d'Amiens  et  mss.  A  :  Si  ne  l'ay  je 
pas  desservi  ne  ne  vouroie  faire  nullement,  car  oncques  enviers  li 
je  ne  pensay  ne  ne  fis  cose  qui  fuist  à  reprendre.  Et  quant  j'euch 
oy  ces  dures  nouvellez  et  si  perilleusez  pour  moy  et  sans  raison, 
je  m'avisay  pour  le  mieux  que  je  partiroie  d'Engleterre  et  vous 
venroie  veoir  et  remoustrer  fyablement  comme  à  mon  seigneur  et 
biaufrère  l'aventure  et  le  péril  oii  j'ay  esté,  ossi  li  comtez  de  Gain 
que  la  veés,  qui  est  frèrez  du  roy  mon  marit,  qui  est  en  otel 
parti  de  liaynne  comme  je  sui,  et  tout  par  l'esmouvement  et  faux 
enort  de  ce  Huon  le  Espenssier.  Si  m'en  sui  chy  afuie  comme 
femme  esgarée  et  desconseillie  deviers  vous  pour  avoir  consseil  et 
confort  de  ces  besoingnes;  car,  se  Dieux  premièrement  et  vous  n'y 
remediiés,  je  ne  me  sçay  vers  qui  traire.  F°  2  v°. 

1.  Mss.  ^  7  à  10,  15  à  19,  23  à  33  :  Vuinncesée.  Fo3.  —  Mss.  ^  1  à  6, 
11  à  13,  20  à  22  :  Windesore.  F»  3  vo.  _  Mss.  A  34  et  35  :  Vinchettes. 
Fo  3  v«. 

2.  Mss.  yT  1  à  6  :  à  prime.  F»  3  v». 

§  7.  P.  17,  1.  12  :  doucement.  —  Ms.  de  Rome  :  Li  rois  Caries 
de  France  requelli  assés  doucement  sa  serour  et  son  joue  fil  Edou- 
wart  et  le  vei  moult  volentiers  et  le  conte  de  Qent  et  messire  Ro- 
gier  de  Mortemer  et  ordonna  tantos  de  lor  estât,  qant  il  ot  en- 
tendu recorder  sa  serour  et  le  conte  de  Qent  la  vie,  l'affaire  et 
l'ordenance  dou  roi  d'Engleterre  et  de  ce  Hue  le  Espensier;  mais 
il  ne  distpas  :  «  Belle  serour,  pour  l'amour  de  vous,  et  pour  ce 
que  je  voi  que  il  se  mesuse,  je  li  manderai  notorement  que  il  se 
mète  à  raison  et  eslonge  de  li  son  mauvais  consel  et  vous  tiengne 
en  paix  et  en  estât,  ensi  que  uns  rois  doit  tenir  sa  fenme,  ou  je  li 
ferai  guerre;  »  nennil,  mais  li  dist  :  «  Ma  belle  serour,  je  vous 
pourverai  courtoisement  de  vostre  estât  pour  vous  et  pour  vostre 
fil  ;  et  entrues  s'avisera  vostres  maris,  ou  li  amour  et  la  compa- 
gnie de  li  et  de  ce  Hue  le  Espensier  se  desrompera.  »  Il  convint 
la  roine  d'Engleterre  prendre  en  bon  gré  ce  que  ses  frères  li  rois 
de  France  li  ofFroit,  et  l'en  remercia,  et  aussi  fist  li  contes  de 
Qent.  Et  se  tinrent  à  Paris  que  là  environ  trois  ans  tous  complis, 
et  estoient  souvent  avec  le  roi  Carie.  Et  les  veoit  li  rois  volen- 
tiers et  prendoit  à  la  fois  grant  plaisance  ou  jone  Edouwart,  car  il 
estoit  biaus  fils  et  rians  ;  et  s'esbatoit  li  rois,  qui  estoit  son  oncle, 
en  ses  jonèces.  F^  3  v". 

P.  17,  1.  16  :  besongnes.  —  Ms.  d^ Amiens  et  mss.  A  :  Depuis 
ne  demoura  guairez  que,  sus  cel  afaire  que  vous  avés  oy,  Cariez  li 
roys  de  Franche  assambla  pluiseurs  grans  seigneurs  et  barons  dou 
royaumme  de  France  pour  avoir  conseil  et  bon  avis  comment  il  or- 
donneroit  de  le  besoingne  la  roynne  sa  soer  à  qui  il  avoit  proum- 
mis  confort  et  ayde,  et  tenir  li  volloit.  Dont  fut  ainssi  conseilliet 
au  roy  et  pour  le  mieus  que  il  laissast  ma  damme  sa  sereur  ac- 
querre  et  pourchachier  amis  et  confortans  ou  royaumme  et  se 
faindist  de  ceste  emprise  ;  car  de  esmouvoir  guerre  au  roy  d'En- 
gleterre et  de  mettre  son  pays  en  haynne,  ce  n'estoit  pas  cose  qui 
fuist  appertenant,  mais  couvertement  et  secrètement  l'aidast  et 
confortast  dou  sien  tant  que  d'or  et  d'argent,  car  c'est  li  métaux 
par  quoy  on  aquiert  l'amour  dez  gentilz  hommes  et  des  povres 
bacelers.  A  ce  conseil  et  advis  s'acorda  li  roys  et  le  fist  dire  ainssi 
tout  quoiement  à  le  roynne  d'Engleterre  sa  sereur  par  monsei- 
gneur Robert  d'Artois  qui  lors  estoit  li  ungs  des  plus  grans  de 
Franche.  Sur  ce,  la  bonne  damme,  toutte  resjoie  et  confortée, 
persévéra  et  se  j)ourve3'  d'acquerre  amys  parmi  le  royaumme  de 
Franche.  Les  aucuns  prioit;  lez  autrcz  proumettoit  ou  donnoit,  et 

tant  que  il  y  eult  moult  de  grans  seigneurs,  de  jouenes  chevaliers 
et  escuyers  qui  tous  li  acordèrent  confort  et  alianche,  pour  li  re- 
mener en  Engleterre  et  de  force*.  F°  2  v®. 

P.  17,  1.  24  et  25  :  estoient.  —  Ms.  de  Rome  :  Pour  ce  temps 
que  la  roine  d'Engleterre  et  ses  fils  et  li  contes  de  Qent  estoient 
en  France,  avoit  deus  jones  filles  en  JFrance,  des  quelles  li  rois 
Caries  estoit  onclez,  car  elles  avoient  esté  filles  à  ses  deus  frères, 
li  roy  Lois  que  on  nouma  le  roi  Hustin,  et  li  autre,  fille  au  roi 
Phelippe  le  Grant,  qui  en  sa  jonèce  avoit  esté  noumé  contes  de 
Nevers.  Ces  deus  filles,  li  une  fu  depuis  duçoise  d'Orliiens,  et  li 
aultre,  Margerite,  contesse  de  Flandres  et  d'Artois.  Et  fu  adonc 
parole  ens  ou  consel  dou  roi  de  France,  et  assez  s'i  acordoit  li 
rois,  que  ses  biaus  neveus  Edouwars  d'Engleterre  euist  l'une  de 
ses  nièces  par  mariage  et  que  li  roiaulmes  de  France,  apriès  li, 
lor  retournast,  car  il  venoient  de  la  droite  lignie. 

Ces  nouvelles  s'espandirent  tant  que  elles  furent  sceues  en  En- 
gleterre. Qant  messires  Hues  li  Espensiers  en  fu  enfourmés,  si  se 
doubta  grandement  que  la  poissance  dou  roi  de  France  ne  le  fe- 
sist  tresbuchier  jus  de  ses  estas,  car  bien  imaginoit  au  fort  [que] 
ses  sires  li  rois  d'Engleterre  n'oseroit  courouchier  le  roi  de  Fran- 
ce, et  encores  oultre,  se  ceste  aliance  se  faisoit,  que  li  jones 
Edouwars  d'Engleterre  fust  mariés  en  France  et  presist  sa  cou- 
sine germainne,  il  ne  poroit  longement  estre  ne  demorer  que,  dou 
costé  de  France,  il  n' euist  à  faire,  avoecques  tout  ce  encores  que 
il  sentoit  bien  que  moult  estoit  haïs  en  Engleterre  par  les  crueu- 
ses  justices  et  sanz  raison,  que  il  avoit  consenti  et  consilliet  à 
faire,  dont  tous  les  jours  il  estoit  en  péril  et  en  aventure  des  li- 
nages  de  ceuls  qui  mort  estoient.  Si  se  avisa  que  à  tout  ce  il 
pourveroit  trop  grandement,  ensi  qu'il  fist.  Ils  qui  bien  sa  voit 
que,  se  chils  mariages  se  faisoit,  ce  seroit  par  dispensation  dou 
pape,  tantos  et  incontinent  il  fist  le  roi  d'Engleterre  escrire  au 
pape  Jehan,  qui,  pour  ce  temps,  resgnoit  et  demoroit  en  Avi- 
gnon. 

Chils  papes  Jehans  estoit  gascons  et  de  la  nation  de  Bourdiaus, 
et  tous  li  linages  de  ce  pape  demoroient  desous  le  roi  d'Engle- 
terre, et  aussi  de  condition  et  en  toutes  ses  oeuvres,  il  estoit  en- 


1.  Les  mots  :  et  de  force  manquent  dans  les  mss.  y^làô,  llàl3  non 
abrégés.  Les  mss.  ^  11  à  13  ajoutent  :  maulgré  tous  ses  ennemis,  poiu 
l'onneiir  du  roy  leur  seigneur.  F^  k. 

glois,  et  ne  vosist  pour  riens  courouchier  le  roi  d'Engleterre.  Ces 
lettres  escriptes  et  seelées,  messires  Hues  li  Espensiers,  qui  avoit 
escript  ensi  comme  il  voloit,  espoir  n'en  savoit  riens  li  rois,  prist 
tantos  deus  chevaliers  de  son  linage  et  lez  cnvoia  en  Avignon  de- 
viers  ce  pape  Jehan.  Qant  li  papes  vei  les  lettres  dou  roy  d'En- 
gleterre, ils  les  rechut  et  les  chevaliers  en  grant  chiereté,  et  les 
ouvri  et  lissi  tout  au  lonc,  et  tint  ces  escriptures  en  secré.  Et 
en  avint  que,  pour  ce  jone  Edouwart  d'Engleterre  marier  à  la 
jonc  dame,  qui  fille  avoit  esté  dou  roi  Lois  de  France  et  de  Na- 
vare,  et  on  en  volt  avoir  la  dispensation,  chils  papes  qui  tous 
enfourmés  estoit,  et  qui  complaire  voloit  au  roi  d'Engleterre  et 
à  messire  Hue  le  Espensier,  respondi  à  ceuls  qui  envoiiet  i  fu- 
rent de  par  le  roi  de  France,  que  jà  ne  dispenseroit  ce  mariage, 
car  il  estoient  trop  proçain. 

Ensi  fu  chils  mariages  brissiés  et  rompus,  et  aussi  pluisseur  hault 
baron  de  France  n'en  fissent  point  grant  compte,  car  jà  mur- 
muroient  ils  que  de  ce  mariage  poroient  venir  trop  grant  mauls 
et  que,  apriès  la  mort  dou  roi  Carie,  qui  consentoit  à  mettre  sus 
et  avant  ces  trettiés,  li  hiretages  de  la  couronne  de  France  ne 
de  voit  ne  pooit  en  riens  descendre,  ne  venir  à  ces  filles,  ne  as 
enfans  de  la  roine  d'Engleterre,  par  les  previlèges  et  estatus  an- 
ciiens  de  France  ;  et  en  estoient  hiretier  li  fil  au  conte  de  Valois, 
Phelippes  et  Caries,  jà  fuissent  ils  de  plus  lontain  degré,  mais  li 
contes  de  Valois  lors  pères  avoit  esté  frèrez  au  biau  roi  Phelippe, 
roi  de  France.  F^'  4. 

P.  18,  1.  6  :  merveilles.  —  Ms,  de  Rome  ;  Grandes  murmura- 
tions  et  escandales  commenchièrent  à  monter  en  Engleterre  à 
rencontre  dou  roi  et  de  ce  Hue  le  Espensier,  tant  des  nobles 
comme  des  prelas  et  marceans,  et  disoient  ensi  l'un  à  l'autre, 
qant  il  se  trouvoient  :  «  Nostres  rois  se  mesuse  trop  mallement 
par  l'enort  et  consel  de  ce  Hue  le  Espensier.  A  quoi  es  cou  bon 
que  il  ont  mis  hors  d'Engleterre,  la  roine  qui  est  serour  dou 
roi  de  France  et  une  vaillans  dame,  sage,  humble  et  dévote, 
et  son  jone  fil,  nostre  hiretier,  et  aussi  le  conte  de  Qent,  un 
vaillant  homme  et  de  bonne  conscience,  et  ne  sot  se  tenir  en  ce 
païs,  pour  tant  que  il  a  parlé  à  son  frère  le  roi  et  à  messire 
Hue  le  Espensier  et  leur  a  blamet  leurs  folies  ?  Telles  coses  ne 
font  pas  à  souffrir  ne  à  consentir,  et  poroient  lors  œvres  por- 
ter trop  grant  prejudisce  à  ce  roiaulme,  et  seroit  bon  que  on  i 
pourveist.  » 

Li  Loudi'iien.  qui  ont  tousjours  esté,  sont  et  seront,  tant  que 
il  seront,  li  plus  |X)issant  de  toute  Engleterre,  considérèrent  ces 
affaires  que  les  coses  aloient  en  Engleterre  trop  mallement,  et 
que  justice  n'i  avoit  point  de  lieu  ne  de  audiense,  ne  li  marceant 
n'osoient  aler  ne  ceminer  ne  ne  pooient,  fors  en  grant  péril  et 
aventure  de  perdre  lors  corps  et  lois  biens,  parmi  le  roiaulme 
dEngleterre.  Si  en  parlèrent  entre  euls  et  dissent  que  il  i  cou- 
venoit  obWier,  et  que  de  la  xie  et  gouvernance  dou  roi  et  de  son 
consel,  c'estoit  une  pure  perte.  Et  sentirent  que  moult  de  nobles 
dEngleterre  s'enclineroient  assés  tos  à  ce  que  on  i  pourveist.  Et 
coui'oit  secrée  renommée  que  li  rois,  par  ses  mesusances  et  folies, 
n'estoit  pomt  dignes  de  tenir  terre,  et  que  à  tort  et  à  pechiet  il 
avoit  eslongiet  en  sus  de  li  sa  fenme  la  roine  d'Engleterre  et  son 
fil  et  son  frère  le  conte  de  Qent,  et  se  tenoit  en  la  marce  de 
Bristo  en  wiseusses  et  en  déduis,  et  ne  faisoit  compte  comment 
li  roiaulmes  fust  menés  ne  gouvernés,  mais  que  il  euist  ses  plai- 
sances et  or  et  argent  assés,  et  tout  donnoit  à  ce  Hue  le  Espen- 
sier  et  à  ses  complisces. 

Si  regardèrent  que  on  i  pourveroit,  et  eurent  un  certain  con- 
sel secret  en  samble  li  auqun  noble  dEngleterre  et  prelas,  qui  ne 
pooient  plus  souffi-ii-  ce  que  il  veoient,  et  li  Londriien,  que  il  re- 
manderoient  la  roine  Issabiel  lor  dame  et  son  fil  et  le  conte  de 
Qent,  et  fesissent  tant  que  il  euissent  jusques  à  trois  cens  ar- 
meures  de  fier;  mais  que  il  fuissent  arrivé  en  Engleterre ,  il 
trouveroient  confort  et  aide  assés  des  nobles  d'Engleterre  et  des 
Londriiens.  Et  certefioient  les  lettres  que  tout  ce  que  il  venroit 
en  Engleterre  de  gens  d'armes,  il  seroient  tout  paiiet,  et  en  fai- 
soient  li  Londriien  lor  fait.  En  ce  consel,  furent  les  lettres  es- 
criptes  et  seelées,  et  chil  esleu,  qui  feroient  le  message,  et  cou- 
venoit  bien  que  tout  ce  fust  tenu  en  secré;  il  le  fu.  Et  vinrent 
chil,  qui  envoiiet  i  furent,  à  Paris,  et  trouvèrent  la  roine  et  son 
fil  et  le  conte  de  Qent.  Si  leur  bailUèrent  à  part  les  lettres;  il 
les  lisièrent.  Si  en  furent  tout  resjoï,  quant  il  veirent  que  la  plus 
saine  partie  dou  pais  et  li  Londriien  les  mandoient,  mais  le  plus 
fort  pour  euls  estoit  à  trouver  gens  d'armes.  Et  ne  s'osa,  de  ces 
lettres  ne  des  mandemens,  la  roine  d'Engleterre  descouvrir  à  son 
frère  le  roi  de  France,  ne  à  baron  qui  fust  en  France.  Et  ce  li 
consellièrent  li  contes  de  Qent  et  messires  Rogiers  de  Mortemer. 

P.  19,  1.  7    :   sceuist.  —  Ms.   (fj miens  et  mss.   A  :  Lors  se 

doubla  que  de  force  li  rois  de  France  ne  le  renvoiast  en  Engle- 
terre;  et  s'avisa  que,  par  dons,  il  atrairoit  si  le  roy  de  France 
et  son  conseil  qu'il  n'aroient  nulle  volenté  de  la  dame  aidier,  ne 
lui  porter  contraire.  Donc  envoya,  par  messaiges  secrès  et  afai- 
tiés  de  ce  faire,  grant  plentet  d'or  et  d'argent  et  jeuiaux  rices  et 
especiaux  deviers  le  roy  et  son  plus  privet  conseil.  Et  fist  tant, 
en  brief  termine,  que  li  roys  et  tous  ses  conssaulx  furent  ossi 
froit  d' aidier  la  dame  comme  il  avoient  estet  en  grant  désir.  Et 
brisa  li  roys  tout  ce  voiaige  et  deffendy,  sus  à  perdre  le  royaum- 
me,  qu'il  ne  fuist  nuls  qui  avoecques  la  roynne  d'Engleterre  se 
meist  à  voie,  pour  elle  aidier  à  remettre  en  Engleterre  à  main 
armée.  Dont  li  pluiseur  chevalier  et  bachelier  du  dit  royaumme  en 
furent  moult  courouchiet,  et  s'esmervillièrent  entre  yaus  pour- 
quoi si  soudainement  li  rois  avoit  fait  ceste  deffensce.  Et  en 
murmurèrent  li  aucun  et  disent  bien  que  ors  et  argens  i  estoit 
efforcheement  acourus  d'Engleterre*.  F°  3. 

P.  19,  1.  8  :  messages.  —  Ms.  d'Amiens  et  mss.  A  :  Encoi- 
res  vous  diray  je,  se  j'ay  loisir,  de  quoy  chilx  messires  Hues  li 
Espenssiers  s'avisa.  Quant  il  \dt  qu'il  n'avoit  garde  dou  roy  de 
Franche  ne  de  ce  costé,  pour  embellir  et  florir  se  mauvaitié  et 
ratraire  la  roynne  en  Engleterre,  et  remettre  en  son  dangier  et 
dou  roy  son  marit,  il  fist  le  roy  d'Engleterre  escripre  au  Saint 
Père  en  supliant  assés  affectueusement  que  il  volsist  escripre  et 
mander  au  roy  Charle  de  Franche  que  il  lui  volsist  renvoiier  sa 
femme,  car  il  s'en  voloit  acquiter  à  Dieu  et  au  monde,  et  que 
ce  n'estoit  mie  sa  couppe  que  elle  estoit  partie  de  lui,  car  il  ne 
li  voulloit  que  toutte  amour  et  bonne  loyaulte',  telle  que  on  doit 
tenir  en  mariaige.  Avoecq  ces  lettrez  que  li  dis  messires  Hues 
fist  le  roy  d'Engleterre  escripre  au  pape  et  as  cardinaus  en  lui 
escusant,  comme  vous  avés  oy,  et  encorrez  par  pluiseurs  soub- 
tieves  voies  qui  cy  ne  puevent  mie  estre  touttes  descriptez,  il 
envoya  grant  or  et  grant  argent  à  pluiseurs  cardinaux  et  prelas 
les  plus  secrès  et  prochains  du  pape,  et  aussi  les  [messagiers  sa- 
ges^ et  advisez]  et  bien  ydonne  et  taillié  de  faire  ce  messaige. 
Et  mena  tellement  le  pape,  par  ses  dons  et  par  ses  fallasses, 
qu'il  contournèrent  dou  tout  la  roynne  Ysabiel  d'Engleterre  et 

1.  Les  mss.  A  II  à  \3  ajoutent  :  et  que  François  sont  trop  convoi- 
teux.  F"  k  y°. 

2.  Ms.   A  1,  fo  5  vo.  —  Ms.  d'Amiens  (lacune). 

1—13 

condempnèrent  en  son  tort,  et  misent  le  roy  d'Engleterre  et  son 
conseil  à  son  droit.  Et  escripsi  li  papes  par  le  conseil  d'aucuns 
cardinaulx,  qui  de  l'acord  le  dessus  dit  Espenssier  estoient,  au 
roy  Carlon  de  Franche  que,  sour  painne  et  sentensce  d'escume- 
niement,  il  renvoyast  sa  serour  la  roynne  Ysabiel  en  Engleterre 
devers  le  roy  son  marit.  Ces  lettrez  veues  et  apportées  devers  le 
roy  de  Franche*  et  par  si  especial  messagier  que  par  l'evesque 
de  Saintes  en  Poitau  que  li  pappez  y  envoiioit  en  legacion,  li 
roys  fu  durement  esmeus  sur  sa  sereur,  et  dist  qu'il  nel  volloit 
plus  soustenir  à  l'encontre  de  l'Eglise.  Et  fist  dire  à  sa  seur,  car 
jà  de  grant  temps  ne  parloit  il  plus  à  elle,  que  elle  widast  tost 
et  hastivement  son  royaumme,  ou  il  l'en  feroit  widier  à  honte*. 
F"  3. 

§  8.  P.  20,  1.  12  :  nouvelles. — Ms.  d Amiens  et  mss.  A  :  Si  (la 
royne)  ne  seut  que  dire  ne  quel  advis  prendre,  car  jà  l'eslon- 
goient  chil  de  Franche  par  le  commandement  dou  roy,  et  n'avoit 
à  nuUui  conseil  ne  retour,  fors  seulement  à  son  chier  cousin 
monseigneur  Robert  d'Artois.  Mèz  cliiix  secrètement  le  consseil- 
loit  et  confortoit  che  qu'il  pooit,  non  à  veue,  car  il  ne  l'osast 
fère  pour  le  roy  qui  deffensce  y  avoit  mis  et  en  quel  haynne  et 
malivolensce  la  roynne  estoit  esceue,  dont  moult  li  anoioit,  et 
savoit  bien  que  par  mal  et  par  envie  elle  estoit  ainssi  decachie. 
Si  estoit  chils  messires  Robiers  d'Artois  si  bien  dou  roy  qu'il 
volloit;  mes  il  ne  l'en  osoit  parler,  car  il  avoit  oy  dire  le  roy  et 
jurer  que  chilx  qui  l'em  paroit,  quelx  qui  fust,  il  lui  torroit  sa 
terre  et  son  royaumme.  Si  entendi  il  secrètement  que  li  roys  es- 
toit en  vollenté  de  faire  prendre  sa  soer,  son  fil,  le  comte  de 
Cam  et  messire  Rogier  de  Mortemer,  et  de  remettre  eus  es  mains 
dou  roy  d'Engleterre  et  dou  dit  Espenssier.  Et  ensi  le  vint  il  dire 
de  nuit  à  le  roynne  d'Engleterre,  et  le  avisa  dou  péril  où  elle  es- 
toit. Dont  fu  la  damme  moult  esbahie  et  requist,  tout  en  plorant, 
conseil  à  monseigneur  Robert  d'Artois  quel  cose  elle  poroit  faire 
ne  ù  traire  à  garant  et  à  conseil  :  «  En  non  Dieu,  damme,  dist 

1 .  Le  ms.  de  Valenciennes  ajoute  :  qui  jà  estoit  desvoiez  par  les  dons 
qui  d'Engleterre  estoient  venus ,  si  se  meut  durement  à  parler  à  la 
roynne.  Et  luy  dist  plainement  :  «  Je  ne  veul  plus  soustenir  vous  ne 
vostre  fait  en  mon  pays,  mais  partez  vous  hastivement.  Se  widi«is  mon 
royalme  ou  je  vous  ferai  widier.  >>  F^  6  v». 

2.  Les  mss.  A  20  à  22  ajoutent  :  et  dommaige  d'elle  et  des  siens.  F*'  17. 

messires  Rohiers,  li  royaumme  de  Franche  vous  loe  je  bien  à 
widier  et  retraire  deviers  l'Empire.  Là  a  il  pluiseurs  grans  sei- 
gneurs qui  bien  aidier  vous  poroient,  et  par  especial  li  comtes 
Guillaummes  de  Haynnau  et  messirez  Jehans  de  Haynnau  ses  frè- 
rez.  Chil  doy  sont  grant  seigneur,  preudomme  et  loyaul,  cremu 
et  redoublé  de  leurs  ennemis,  ame's  de  leurs  amis  et  pourveu  de 
grant  sens  et  de  parfaite  honneur.  Et  croy  bien  que  en  yaux 
vous  trouvere's  toutte  adrèce  de  bon  conseil,  car  autrement  il  ne 
le  saroient  ne  voroient  faire.  »  F°  3. 

P.  20,  1.  28  :  apriès  lui.  —  Ms.  de  Rome  :  La  dame  se  or- 
donna apriès  le  consel  de  son  serourge  le  conte  de  Qent,  et  prist 
congiet  à  son  frère  le  roi  de  France.  Li  rois  li  donna  asse's  le- 
gierement,  mais  il  voloit  que  ses  neveus  Edouwars  demorast 
avoecques  lui,  mais  la  dame  l'escusa  et  dist  que,  sans  son  fil, 
point  elle  n'oseroit  retourner  en  Engleterre.  Li  rois  n'en  parla 
plus  avant,  et  li  fist  délivrer  par  ses  chevaliers  d'ostel  deus  mille 
florins,  pour  paiier  ses  menus  frès  sus  son  cemin.  Et  pour  loiz 
estoit  servis  li  rois  d'un  chevalier  de  Cambresis,  qui  se  nonmoit 
li  sires  d'Esne.   Li  chevaliers    s'ofTri  à  cevauchier  avoecques  la 

roine  et  en  demanda  congiet  au  roi,  et  li  rois  li  acorda Et 

les  conduisoit  li  sires  d'Esne  et  aconduisi  et  amena  en  Cambresis, 
et  furent  un  jour  et  une  nuit  en  son  chastiel,  et  de  là  vinrent 
à  Buignicourt.  F°  5. 

P.  20,  1.  31  :  chastiel.  —  Ms,  d'Amiens  et  mss.  A  i  à  1,  9^ 
45  à  35  :  en  l'ostel  d'un  petit  chevaher.  F°  3.  —  Mss.  A  11  à 
13  :  en  la  maison  d'un  vaillant  chevaher.  F°  5  v°.  —  Ms.  de 
Rome  :  Pour  ces  jours  i  avoit  ung  chevalier  et  une  dame  de  trop 
grant  gouvernement.  F°  5. 

P.  20,  1.  31  :  Buignicourt.  —  Mss.  A  7,  18,  19,  23  à  33  : 
Aubrechicourt.  F°  ^.  —  Mss,  ^  36  «  38  :  Chambresicourt.  F«  3. 
—  Mss.  A  34  et  35  :  Ambixecourt.  F»  6. 

P.  21,  1.  9  :  Buignicourt.  —  Mss.  A  :  Aubrecicourt.  Ms.  A 
1,  f«  6. 

P.  21,  1.  9  :  chevalier.  —  Ms.  de  Rome  :  Et  vint  li  sires 
d'Esne,  sitos  que  la  roine  fu  descendue  à  Buignicourt  où  elle  fu 
dou  chevalier  et  de  la  dame  très  joieusement  requelloite,  en  la 
ville  de  Valenchiennes,  car  il  ni  a^  pas  de  là  longe  voie  à  cevau- 
chier :  pour  ces  jours  s'i  tenoient  li  contes  et  la  contesse  et  mes- 
sires Jehans  de  liainnau,  sires  de  Biaumont,  lors  frères  ;  et  vint 
deviers  euls  en  la  Salle  de  Valenchiennes,  et  lor  recorda  ces  nou- 

velles  desquelles  il  furent  tout  resjoi.  Adonc  dist  li  contes  à  son 
frère  :  «  Jehan,  cevauciés  jusques  à  Buignicourt,  et  nous  amenés 
nostre  cousine  la  roine  d'Engleterre  :  nous  le  volons  festoiier 
en  nostre  pais.  »  Li  sires  de  Biaumont  respondi  :    «  Volentiers.  » 

Tantos  chevaus  furent  ensellé,  et  montèrent  messires  Jehans  de 
Hainnau  et  sa  route,  car  il  estoit  bien  acompagniés,  et  issirent  de 
Valenchiennes.  Derechief  li  contes  de  Hainnau,  qui  fu  uns  moult 
honnourablez  sires,  et  qui  voloit  requellier  honnourablement  la 
roine  d'Engleterre  et  estre  acompagniez  de  barons  et  chevaliers 
de  son  pais,  mist  messagiers  en  oevre  et  manda  le  signeur  d'An- 
toing,  le  senescal  de  Hainnau,  le  signeur  de  Ligne,  le  signeur  de 
Bailluel,  le  signeur  de  Barbançon,  le  signeur  de  Haverech,  le  si- 
gneur de  Gonmegnies,  le  signeur  de  Vertain  et  moult  d'autres, 
que  tantoz  et  sans  délai,  il  venissent  à  Valenchiennes.  Il  vinrent 
tout  en  bon  arroi,  et  le  plus  vestis  des  draps  de  la  livrée  que  li 
contes  donnoit;  et  aussi  dames  et  damoiselles  vinrent  dalés  la 
contesse. 

Messires  Jehans  de  Hainnau  cevauça  et  vint  à  Denaing  oultre 
Valenchiennes,  et  là  s'aresta.  Et  renvoia  le  signeur  d'Esne  à  Bui- 
gnicourt, et  estoit  moult  tart,  et  li  dist  :  «  Je  serai,  à  quelle 
heure  que  ce  soit ,  encores  à  nuit  dalés  madame  la  roine. 
Dites  li  ensi.  »  Et  fist  tout  ce  pour  mains  cargier  l'ostel,  car  il 
sentoit  le  chevalier  et  la  dame  de  tout  oultre  bonne  volenté.  Li 
sires  d'Esne  vint  à  Buignicourt,  et  compta  à  la  roine  tout  ce  que 
il  avoit  veu  et  trouvé,  dont  la  dame  fut  moult  contente,  et  se 
reconforta  mieuls  que  devant.  Messires  Jehans  de  Hainnau  soupa 
à  Denaing  entre  les  damoiselles  de  l'abeie,  gentils  fenmes  qui  là 
estoient.  Et  tantos  apriès  souper,  il  prist  Phelippe  de  Chastiaus, 
le  plus  proçain  esquier  que  il  euist;  et  montèrent  as  chevaus  et 
deus  pages,  et  cevaucièrent  tous  les  plains  et  tantos  furent  à 
Buignicourt  ;  et  missent  piet  à  terre,  et  entrèrent  ens  ou  chastiel, 
car  on  les  atendoit. 

Messires  Jehans  de  Hainnau  se  traist  en  une  cambre  où  la 
roine  d'Engleterre  estoit,  li  contes  de  Qent,  messires  Rogiers  de 
Mortemer  et  toutes  les  gens  d'onnour,  qui  issu  estoient  d'Engle- 
terre avoecques  la  ditte  roine,  laquelle  estoit  toute  droite,  et 
messires  Jehans  de  Hainnau  s'enclina  moult  bas  contre  lui.  La 
dame  le  prist  par  la  main,  et  le  leva  et  l'enmena  arrière  ;  et 
qant  la  roine  parloit  au  chevaher,  il  s'enclinoit  tout  bas,  car  des 
honnours  de  ce  monde,  messires  Jehans  de  Hainnau  estoit  tous 

fais  et  nouris.  Là  furent  les  aquintances  douces  et  courtoisses; 
là  remoustra  la  ditte  dame  au  chevalier  moult  doucement  toutes 
ses  mesestances.  F°  5. 

§  9.  P.  22,  1.  11  :  doucement.  —  Ms,  de  Rome  :  Et  qant  la 
roine  vint  à  la  parole  de  dire  comment  li  Londriien,  par  le  consen- 
tement de  pluisseurs  prelas  et  barons  d'Englcterre,  le  mandoient 
que  elle  retournast  en  Engleterre,  et  que  elle  fesist  tant  que  elle 
euist  trois  cens  ou  quatre  cens  armeures  de  lier,  car  li  langages 
dou  prononchier  pour  le  temps  de  lors  estoit  tels,  et  les  amenast 
ou  pais,  et  li  Londriien  les  delivreroient  de  tous  poins  et  se  me- 
teroient  en  lor  compagnie  :  «  car  par  ma  foi,  messire  Jehan  et 
biau  cousin,  je  n'ai  de  quoi  faire  ce  paiement  :  je  n'ai  finance 
fors  que  pour  mes  menus  frès  ;  »  il  respondi  promptement  et 
dist  :  «  Madame,  vechi  vostre  chevalier  qui  n'a  pour  le  présent 
que  faire,  ne  à  quoi  entendre.  Si  voel  estre  en  vostre  service,  et 
n'entenderai  jamais  à  autre  cose,  si  vous  aurai  remis  en  Engle- 
terre. Monsigneur  mon  frère  et  moi,  avons  finance  assés,  cheva- 
liers et  esquiers  qui  désirent  les  armes,  et  qui  ne  sont  pour  le 
présent  de  riens  cargiet  ne  ensonniiet  :  si  ne  vous  fault  point 
doubter  que,  par  faute  de  mise  et  de  chevalerie,  vostres  volages 
soit  requlés,  car  à  l'aide  de  Dieu  et  de  saint  George,  nous  l'a- 
chèverons. » 

A  ceste  parole,  plora  moult  tendrement  la  dame  de  joie  et  de 
pité,  et  l'en  remerchia  de  bon  coer.  Et  puis  li  dist  messires  Jehans 
de  Hainnau  :  «  Madame,  monsigneur  mon  frère  et  madame  ma 
soer  la  comtesse  de  Hainnau  vous  prient  par  moi  que  vous  les 
venés  veoir  et  lors  enfans.  »  La  roine  respondi  et  dist  que,  de  ce 
faire  elle  estoit  toute  preste  et  tenue  dou  faire,  et  que  pour  euls 
veoir  principaument,  elle  estoit  avale'e  et  venue  de  France  jusques 
à  là.  Ensi  se  portèrent  les  premières  acquointances  entre  la  roine 
d' Engleterre  et  messire  Jehan  de  Hainnau  ;  et  fu  là  environ  deus 
heures,  et  parlèrent  de  pluisseurs  coses  assés,  et  prissent  vins  et 
espisces  par  deus  fois. 

Tout  ce  fait,  messires  Jehans  de  Hainnau  prist  congiet  à  la 
roine  et  à  son  fil  et  au  conte  de  Qent  et  à  tous  et  à  toutes,  et  issi 
hors  dou  chastiel,  et  monta  à  ceval  et  son  esquier  et  leur  page. 
Li  sires  d'Esne,  li  sires  d'Aubrecicourt  et  trois  dez  enfans  de 
Mauni  qui  là  estoient,  Gilles,  Jehans  et  Tieris,  le  recon voilèrent. 
Watiers  et  Willaumes  de  Mauni  demorèrent  dalës  la  roine.  Et 

s'en  revinrent  messires  Jehans  et  li  aultre  à  Denaing,  et  là  demo- 
rèrent  la  nuit;  mais  chil  qui  acompagniet  avoient  le  signeur  de 
Biaumont,  retournèrent  à  Buignicourt  dalés  la  roine  d'Engleterre. 
F»  5  v°. 

P.  23,  1.  11  :  remuneret.  —  Ms.  d'Amiens  et  mss,  A  :  Je  de- 
venroie  vostre  serve,  et  mes  fils  vostres  sers  à  tous  jours,  et 
mettriens  tout  le  royaume  d'Engleterre  à  vostre  abandon,  et  à 
bon  droit.  F°  3. 

P.  23,  1.  13  :  Byaumont.  —  Ms,  d^ Amiens  et  mss,  A  :  qui 
estoit  en  le  fleur  de  son  eage.  F®  3. 

§  10.  P.  23,  1.  24  :  se  parti.  —  Ms.  de  Rome  :  Qant  mes- 
sires Jehans  de  Hainnau  eut  dormi  et  reposé  tout  à  son  aise  en 
l'abeie  de  Denaing,  il  se  leva  et  apparilla,  et  puis  monta  à  cheval, 
et  prist  congiet  à  dames  et  à  damoiselles  qui  pour  ces  jours  i 
estoient.  Et  s'en  vint  à  Valenchiennes,  et  descendi  à  la  Sale  dou 
Conte,  et  trouva  jà  des  barons  et  des  chevaliers  de  Hainnau  qui 
estoient  venut.  Il  se  traist  dévier  s  son  frère  qui  devoit  aler  à 
table;  se  li  recorda,  avant  que  il  s'aseist,  tout  ensi  comme  il 
avoit  fait,  et  Testât  et  l'ordenance  de  la  roine  et  des  paroles  et 
requestes  que  elle  avoit  misses  avant,  et  aussi  de  celles  que  il 
avoit  respondu.  De  tout  se  contenta  li  contes  et  dist  que  il  avoit 
moult  bien  fait,  et  li  savoit  très  bon  gré  de  ce  que  il  s'estoit  of- 
fers  et  mis  esns  ou  service  de  la  roine  d'Engleterre  et  de  son  fil, 
et  que  point  il  ne  li  faudroit,  fust  de  gens,  fust  de  finance  :  «  En 
nom  Dieu,  biau  frère,  respondi  li  sires  de  Biaumont,  sus  la  fiance 
de  vous  ai  je  parlé  si  hardiement;  et  aussi  certainnement  je  ai  eu 
si  grant  pité  de  la  bonne  dame  et  ai  encores,  que  je  ne  li  poroie 
fallir  pour  mettre  toute  ma  cavance.  »  Adonc  lavèrent  li  signeur 
et  se  asissent  à  table. 

Apriès  disner,  ordonné  fu  que  messires  Jehans  de  Hainnau,  li 
sires  d'Enghien,  li  sires  d'Antoing,  li  sires  de  Ligne  et  li  sires  de 
Havrech  chevauceroient  ce  soir  et  iroient  à  Bouchain  souper,  et 
à  l'endemain  il  iroient  quérir  la  roine  d'Engleterre  à  Buignicourt 
et  son  fil  et  le  conte  de  Qent  et  toute  lor  compagnie,  et  lesamen- 
roient  disner  à  Bouçain  ;  et  puis  apriès  disner,  il  s'en  depar- 
tiroient,  et  venroient  par  Haspre  et  tout  le  grant  chemin  de 
Cambrai,  et  enteroient  à  Valenchiennes,  par  la  porte  c'en  dist 
Cambrissienne ,  et  les  amenroient  à  la  Sale;  et  là  les  recheve- 
roient  li  contes,  la  contesse,  signeurs,  dames  et  damoisellez  qui 

lor  venroient  à  l' encontre.  Celle  ordenance  sambla  bonne,  et,  se 
li  hostels  dou  Conte  estoit  bien  pourveus,  encores  fu  ils  renfor- 
cie's;  et  furent  envoiies,  à  chars  et  à  chevaus,  grandes  pourveances 
à  Bouchain.  Et  là  vinrent  messires  Jehans  de  Hainnau  et  li  si- 
gneur  desus  nommé  ce  soir  souper  et  jessir,  Qant  ce  vint  à  len- 
demain, tout  montèrent  qant  il  orent  oy  messe,  et  puis  cevau- 
chièrent  moult  ordonneement  tout  cel  pais  et  plain  d'Ostrevant, 
et  vinrent  au  chastel  de  Buignicourt.  Et  jà  estoit  la  roine  d'En- 
gleterre  segnefiie  de  lor  venue  et  toute  ordonnée  pour  partir,  car 
bien  savoit  que  on  le  venoit  querre  de  par  le  conte  de  Hainnau; 
et  li  avoit  madame  Jehane  de  Valois,  contesse  de  Hainnau,  en- 
voiiet  son  char  ordonné  et  apparilliet  ensi  que  pour  lui.  Chil 
baron  de  Hainnau  vinrent  à  la  roine  d'Engleterre,  et  l'onnou- 
[rèjrent  grandement,  ensi  que  bien  le  sceurent  faire,  et  elle  euls. 

Adonc  prist  la  roine  congiet  à  la  dame  de  Buignicourt  et  à 
tous  ses  enfans,  dont  elle  avoit  assés,  fils  et  filles,  et  li  dist  et 
proumist  que,  pour  la  bonne  chière  que  elle  avoit  trouvé  en  li 
et  en  son  mari,  elle  se  sentoit  grandement  tenue  à  euls,  et  que 
si  enfant,  ou  temps  à  venir,  en  vaudroient  mieuls.  La  bonne 
dame  de  Buignicourt  et  d'Aubrecicourt,  comme  sage  et  discrète, 
se  humelia  et  remerchia  de  tout.  Adonc  entra  la  roine  ou  char 
la  contesse  de  Hainnau,  et  mist  son  fil  Edouward  en  coste  li  et 
une  dame  d'Engleterre  qui  F  avoit  acompagniet,  que  on  nonmoit 
la  dame  de  Briane,  et  avoient  li  rois  et  li  Espensiers  fait  decoler 
son  mari  ;  et  puis  se  départirent  de  Buignicourt  et  cevauchièrent 
tout  souef  à  belle  compagnie,  tous  jours  messire  Jehan  de  Hain- 
nau dalés  la  roine  au  char,  et  vinrent  à  Bouchain  et  là  disnèrent. 
Apriès  disner,  tout  s'en  départirent  et  se  missent  au  cemin  et 
passèrent  Haspre,  qant  tous  et  toutes  orent  beu  un  cop,  et  pris- 
sent le  cemin  de  Valenchiennes. 

Ensi  que  la  roine  et  chil  signeur  desus  nonmé  descendoient  ens 
es  praieries  de  Fontenielles,  jà  estoient  venu  chevaliers  et  es- 
quiers,  qui  bouté  s'estoient  et  armé  pour  la  jouste,  ens  es  bois  de 
Fontenielles,  et  aultres  officiiers  de  par  le  conte,  qui  présentè- 
rent à  la  roine  et  à  son  fil  et  au  conte  de  Qent  et  à  messire 
Rogier  de  Mortemer,  chevaus  et  palefrois  si  bien  aournés  de  tout 
ce  que  à  euls  apertenoit,  que  riens  n'i  avoit  espargniet,  laquelle 
cose  la  roine  d'Engleterre  vei  moult  volentiers.  Aussi  fist  ses  fils 
et  toutes  lors  gens,  et  les  avoit  on  là  amenés  et  envoiies  pour 
la  roine  et   la  dame  de  Briane  et  les  damoiselles  monter  sus  et 

renouveler  de  monteure,  mais  la  ditte  roine  ne  la  dame,  qui  ans 
ou  char  estoient,  n'en  issirent  point,  si  furent  venu  en  la  Sale  à 
Valenchiennes  ;  mais  li  jones  Edouwars  monta  sus  un  palefroi 
tout  préparé  et  ordonné  pour  lui.  Toute  la  compagnie  montèrent 
sus  les  camps,  en  aprochant  le  bos  de  Fontenelles.  Et  dou  bois 
issirent  chevaliers  et  esquiers  armés  pour  la  jouste,  et  là  jous- 
tèrent  moult  radement  devant  la  roine  et  les  signeurs.  Et  tout  en 
venant  et  en  chevauçant  vers  Valenchiennes,  chevalier  et  esquier 
joustoient  sans  euls  espargnier,  tels  que  li  sires  de  Gonmegnies, 
li  sires  de  Vertain,  li  sires  de  Mastain,  li  sires  de  Biellain,  li  sires 
de  Hordain,  li  sires  de  Potelles,  li  sires  de  Vendegies,  li  Bor- 
gnes de  Robertsart,  Gilles  de  Mauni,  dis  Grignars,  Gilles  de  Sou- 
main  et  Ostes  ses  frères,  et  plus  de  quarante  chevaliers  et  es- 
quiers. Et  tout  ce  veoit  la  reine  d'Engleterre  moult  volentiers,  et 
aussi  faisoit  ses  fils.  Et  durèrent  ces  joustes  jusques  à  moult  priés 
de  Valenciennes. 

Si  issirent  hors  de  la  ville  grant  fuisson  de  bourgois  de  Valen- 
chiennes, bien  montés  et  aournés  et  en  bonne  ordonnance  *,  et 
vinrent  contre  la  roine  et  son  fd  et  les  signeurs.  Et  fu  ensi  la 
roine  d'Engleterre  amenée  honourablement  jusque  en  la  Salle  de 
Valenchiennes,  et  issi  au  piet  des  grès  hors  dou  char.  Et  encon- 
trèrent  à  l'entrée  de  la  Salle  amont  le  conte  de  Hainnau,  tout  à 
nu  chief,  la  contesse  sa  femme  et  lors  enfans,  Margerite,  Jehanne, 
Phelippe,  Isabiel  et  lor  frère  Guillaume,  qui  tout  estoient  jone  ; 
si  honnourèrent  la  roine,  et  elle,  euls.  Et  la  conjoirent  et  la  re- 
quellièrent  moult  doucement  li  contes  et  la  contesse,  ensi  comme 
il  apertenoit  et  que  bien  le  sceurent  faire.  Et  vous  di  que  toute 
la  Salle  fu  adonc  laissie  pour  la  roine  d'Engleterre  logier  et  ses 
gens  ;  et  li  contes  et  la  contesse  estoient  logiet  en  l'ostel  de  Hol- 
landes, et  lors  enfans,  à  Malaunoit,  et  aussi  avoient  il  là  par  joui' 
lor  retret. 

La  roine  d'Engleterre  veoit  que  li  contes  de  Hainnau  et  la 
contesse  li  faisoient  tant  d'onnour  que  plus  ne  l'en  pooient 
faire;  si  en  looit  Dieu  et  regratioit  grandement  en  soi  meismes, 
car  elle  esperoit  bien  que  par  euls  et  les  Hainnuiers,  elle  seroit 
confortée  et  adrechiée,   eusi  que  elle  fu  si  grandement,  comme 


1.  Ms.  d'Amiens  et  mss.  A  :  Et  contre  lui  widièrent  moult  de  bourgois 
de  le  ville,  bien  paret  et  ordonnet,  pour  lui  honorablement  recepvoir. 
Fo  3  vo. 

vous  orés  recorder  civant  en  l'histoire.  Et  fu  la  ditte  roine  et  ses 
fils  et  li  contes  de  Qent  grandement  tenu  au  conte  de  Hainnau 
et  à  messire  Jehan  de  Hainnau,  son  frère,  et  as  Hainnuiers,  car 
elle  ne  trouvoit  en  France,  ne  aultre  part,  nul  confort,  ne  qui  se 
vosist  ensonniier  de  ses  besongnes,  qant  li  gentils  chevaliers 
messires  Jehans  de  Hainnau  emprist  le  faix  et  le  carge.  Dont 
pluisseurs  gens,  en  Hainnau  meismemcnt,  l'en  tenoient  à  fol  et  à 
mal  consilliet,  qant  à  tout  une  poignie  de  gens,  il  se  mist  en  l'a- 
venture d'aler  en  Engleterre  à  l'encontre  dou  roi,  dou  signeur 
Espensier  et  de  ceuls  de  lor  sieste.  Au  voir  dire,  se  li  Londriien 
n'euissent  esté,  et  auquns  nobles  dou  pais  qui  furent  dou  confort 
et  aliance  la  roine,  jamais  pies  n'en  fust  retourne's.  F"  6. 

P.  24,  1.  5  :  faire.  —  Ms.  cP Amiens  et  mss.  A  :  Adonc,  avoit 
li  comtes  Guillaumme  quatre  filiez,  Margherite,  Phelippe,  Jehanne 
et  Ysabiel.  De  quoy  li  jones  Edouwars,  qui  fu  puis  roys  d'En- 
gleterre,  s'adonnoit  le  plus  et  s'enclinoit  de  regart  et  d'amour 
sus  Phelippe  que  sus  lez  autrez.  Et  ossi  la  jonne  fille  le  connois- 
soit*  plus,  et  lui  tenoit  plus  grant  compaignie  que  nule  de  sez 
sereurs.  Ainsi  l'ay  je  oy  depuis  recorder  la  bonne  damme  qui  fu 
roynne  d'Engleterre,  et  dalle's  qui  je  demouray  et  servi;  mes  ce 
fu  trop  tart  pour  my.  Si  me  fist  elle  tant  de  biens  que  j'en  sui 
tenus  de  priier  à  tous  jours  mes*.  F°'  3  v**  et  4. 

P.  24,  1.  10  :  trois  sepmainnes.  —  Ms.  d'Amiens  et  mss.  A  : 
huit  jours.  F°  4. 

P.  24,  1.  14  et  15  :  Hasbaing.  —  Ms.  A  7  :  Bashaingne. 
po  5  v°.  —  Mss.  A  18,  19,  23  à  35  :  Behaigne.  F°  7. 

P.  24,  1.  15  :  prioit.  —  Ms.  de  Rome  :  En  ces  séjours,  joies 
et  esbatemens  où  li  contes  Guillaumes  de  Hainnau  tint  et  rechut 
la  roine  d'Engleterre  en  la  ville  de  Valenchiennes,  fu  ordonné  de 
messire  Jehan  de  Hainnau  comment  il  feroit,  ne  quel  carge  de 
gens  d'armes  il  aueroit.  Pluisseur  jone  chevalier  et  esquier  de 
Hainnau  s'offroient  à  messire  Jehan  et  li  disoient  :  «  Sire,  me- 
nés nous  avoecques  vous,  nous  vous  volons  servir  sus  ce  voiage 
à  nostres  costages.  »  Li  gentils  chevaliers  respondoit  et  disoit  ; 
«  Grant  merchis,  biau  signeur,  j'en  aurai  avis.  Je  ne  vous  refuse 


1.  Mss.  A  7,  18,  19,  29  a  33  :  conjoissoit.  F*  5  vo. 

2.  Mss.  y^  1  à  9,  15  à  22  :  pour  elle.  F©  l.  —  Mss.  ^  11  à  13  :  pour 
l'ame  d'elle.  F®  6.  —  Mss,  A  34,  35  :  pour  elle  et  pour  ses  amis,  tant 
comme  je  vivray.  F°  7. 

pas;  mais   le  carge  que  je  aurai,  monsigneur  mon  frère  le  me 
fera.  »  Ensi  s'escusoit  li  chevaliers.  F°  7. 

§  11.  P.  2b,  1.  H  :  Ensi.  —  Ms.  d Amiens  et  mss.  A  :  Enssi 
estoit  meus  et  encoragie's  messires  Jehans  de  Haynnau,  et  faisoit 
se  semonse  et  se  priière  des  Haynuyers  à  estre  à  Hal,  et  les  Brai- 
benchons  à  estre  à  Bredas,  et  les  Hasbegnons  au  Mont  Sainte- 
Getrud,  et  les  Hollandois,  dont  il  eut  aucuns,  à  estre  à  Dourdrecq. 
Lors  prist  congiet  la  roynne  d'Engleterre  au  comte  de  Haynnau 
et  à  la  contesse,  et  les  remerchia  grandement  et  doucement  de 
l'honneur,  de  le  feste  et  de  le  bonne  chierre  et  belle  recoeilloite 
qu'il  li  avoient  fet,  et  le  baisa  au  partir  et  la  contesse  et  leurs 
biaux  enfans.  Ainssi  se  parti  la  damme  et  ses  filz  et  toutte  leur 
routte,  acompaigniet  de  monsigneur  Jehan  de  Haynnau,  qui  à 
grant  dur  et  moult  envis  avoit  eut  congiet  de  monseigneur  son 
frère,  quoy  qu'il  se  fuist  de  premiers  acordés  et  asentis  ad  ce 
voiaige;  mes  finablement  il  li  dounna  de  bonne  vollenté.  Et  li 
dist  ensi  messires  Jehans  par  trop  biau  langaige  :  «  Monseigneur, 
je  sui  Jones  et  encorrez  à  faire.  Si  croy  que  Dieux  m'ait  pourveu 
de  ceste  emprise  pour  mon  avanchement  ;  et,  se  Dieux  me  vaille, 
li  couraige  m'en  siet  trop  bien  que  nous  en  venronz  à  nostre 
deseure;  car  je  quide  et  çroy  de  vérité  que  par  peciet,  à  tort 
et  par  envie,  on  a  ceste  bonne  roynne  decachie  et  son  fil  hors 
d'Engleterre.  Si  est  aumousne  et  gloire  à  Dieu  et  au  monde  d'a- 
drecer  et  reconforter  les  desconfortéz  et  desconfortées,  et  espe- 
cialment  si  noble  et  haute  damme  comme  cesti  est,  qui  fu  fille 
de  roy  et  est  descendue  de  royal  lignie,  et  sommes  de  son  sancq 
et  elle  dou  nostre.  Je  aroie  plus  cher  à  renuncher  à  tout  che 
que  j'ay  vaillant,  et  aler  servir  Dieu  oultre  mer,  sans  jammais 
retourner  en  ce  pays,  que  la  bonne  damme  fust  partie  de  nous 
sans  comfort  et  ayde.  Si  me  layés  aller  et  donnés  congiet  de 
bonne  volenté;  si  ferés  bien  et  vous  en  saray  gré,  et  s'en  esploi- 
teront  mieux  mes  besoingnes.  » 

Quant  li  bons  comtez  de  Haynnau  eut  oy  son  frère  et  perchut 
le  grant  désir  qu'il  a  de  faire  ce  voiaige,  qui  à  très  haulte  hon- 
neur li  puelt  retourner  et  à  ses  hoirs  à  tous  jours  mes,  et  con- 
gnoist  bien  qu'il  dist  vérité,  si  en  eult  grant  joie  et  li  dist  : 
«  Biau  frère,  ne  plaise  jà  à  Dieu  que  vostre  bon  pourpos  je  vous 
brise  ne  oste,  et  je  vous  donne  congiet  ou  nom  de  Dieu.  »  Lors 
le  baisa  et  li  estraindi  le  main  en  signe  de  grant  amour.   Ensi  se 

parti  messires  Jehans  de  Haynnau,  et  s'en  vint  ce  jour  jesir  à 
Mons  en  Haynnau,  et  ossi  la  roynne  d'Engleterre.  Que  vous  es- 
longeroie  la  matère?  Il  lisent  tant  par  leurs  journées  qu'il  vin- 
rent à  Dourdrech  en  Hollandez  où  li  especiaux  mandemens  es- 
toit  fès.  F°.  4. 

Ms.  de  Rome  :  Li  jours  fu  assigne's  le  dix  septième  jour  du 
mois  de  septembre  à  estre  à  Dourdresc.  Et  tout  se  ordonnèrent 
et  apparillièrent,  chil  qui  aler  i  dévoient.  Et  vinrent  devant  le 
jour  li  pluisseurs  en  la  ville  de  Dourdresc,  et  là  atendirent  tout 
l'un  l'autre.  Là  estoient  gens  d'office  de  par  messire  Jehan  de 
Hainnau,  qui  faisoient  les  pourveances  de  mer  et  apparilloient 
barges  et  balenghiers,  pour  passer  oultre  en  Engleterre.  Toutes 
ces  coses  furent  sceues  deviers  le  roi  d'Engleterre  et  le  signeur 
Espensier  et  lors  complisces,  comment  la  roine  d'Engleterre  et 
ses  fils  et  li  contes  de  Qent  estoient  descendu  de  France  en  Hain- 
nau et  avoient  tant  fait  deviers  le  conte  et  son  frère  que  messi- 
res Jehans  de  Hainnau,  à  poissance  de  gens  d'armes,  les  devoit 
ramener  et  remettre  en  Engleterre,  maugré  tous  lors  nuissans. 
Adonc  i  pourveirent  il  pour  obviier  à  l' encontre  de  euls,  et  fis- 
sent garder  pors,  havenes  et  passages  à  grant  fuisson  de  gens 
d'armes  et  d'archiers.  Et  lor  estoit  estroitement  commandé  que 
tout  ce  que  il  veroient,  qui  prendre  terre  vodroient  en  Engle- 
terre, fuissent  mort,  sans  nului  prendre  à  merchi. 

Qant  messires  Jehans  de  Hainnau  senti  que  toutes  les  pour- 
veances estoient  faites,  et  ses  gens  desquels  ils  se  voloit  aidier, 
venu  à  Dourdresc,  et  plus  encores  que  il  n'en  euist  pris  et  rete- 
nus, il  dist  à  la  roine  d'Engleterre  :  «  Dame,  il  est  temps  que 
nous  nos  metons  à  voiage,  car  ceuls  que  je  pense  amener 
avoecques  nous  en  Engleterre ,  sont  tout  prest  et  nous  atten- 
dent au  passage.  »  La  dame  respondi  :  «  Dieus  i  ait  part!  » 
Adonc  prist  elle  congiet  au  conte  de  Hainnau  et  à  la  contesse, 
et  les  remerchia  moult  doucement  de  la  bonne  et  honnourable 
requelloite  que  fait  li  avoient.  Là  fu  pris  li  congiés,  et  baissa  la 
roine  à  son  départir  tous  les  enfans,  l'un  apriès  l'aultre,  de 
Hainnau,  et  aussi  fist  son  fil  Edouwars.  Phelippe  de  Hainnau, 
qui  puis  fu  roine  d'Engleterre,  commença  trop  fort  à  plorer, 
qant  li  jones  Edouwars  prist  congiet.  On  li  demanda  pourquoi 
elle  ploroit  :  «  Pour  ce,  dist  elle,  que  mon  biau  cousin  Edouwars 
d'Engleterre  se  départ  de  moi,  et  je  l'avoie  jà  apris.  »  Dont 
commenchièrent  li  chevalier  qui  là  estoient,  à  rire,  et  depuis  li 

fu  ramenteu,  qant  li  mariages  fu  tretiés  de  lui  et  de  l'anfant 
d'Engleterre.  Et  elle  en  respondi  adonc  sagement  et  dist  que  son 
coer  s'i  traioit  trop  grandement,  et  pensoit  bien  que  elle  seroit 
encorez  sa  fenme. 

Ensi  se  départi  la  roine  d'Engleterre  du  conte  de  Hainnau  et 
de  la  contesse.  Et  estoient,  pour  ce  jour  que  li  congiés  fu  pris, 
à  Mons  en  Hainnau,  et  vinrent  jessir  à  Binch,  et  à  l'endemain  à 
Nivelle,  et  à  l'endemain  à  Villevort.  Et  esqievèrent  Brousselles 
et  passèrent  à  destre,  et  fissent  tant  que  il  vinrent  à  Mont  Sainte- 
Gertrut  et  de  là  à  Dourdresc.  Et  n'i  séjournèrent  que  demi  jour 
que  il  entrèrent  ens  es  vassiaus,  car  il  gissoient  ou  havene  à 
l'ancre  et  estoient  tous  près.  Et  qant  li  ceval  furent  tout  guidé 
ceuls  que  mener  on  en  voloit,  et  la  mer  fu  revenue,  tout  par 
ordenance  entrèrent  ens  es  vassiaus.  Et  estoit  marescaus  de  le  ost 
messires  Jehan  de  Hainnau  et  messires  Fasterés  dou  Rues.  Qant 
tout  furent  entré,  il  desancrèrent  et  puis  traissent  les  voilles 
amont  ;  si  esquipèrent  et  se  départirent,  et  avoient  vent  et  marée 
pour  euls.  Pour  ce  temps,  estoit  messires  Jehans  de  Hainnau  en 
la  droite  flour  de  sa  jonèce,  et  de  si  grant  volenté  que  nuls  che- 
valiers pooit  estre.  Et  pour  ce  entreprist  il  le  dit  voiage  si  lie- 
ment,  et  ne  resongnoit  painne  ne  péril  qui  li  peuist  avenir. 
Aussi  il  n'i  pensoit  point,  et  estoit  et  fu  tout  dis  ens  ou  vassiel 
la  roine  d'Engleterre  et  de  son  fil.  F*»  7. 

P.  26,  1.  10  :  d'Antoing.  —  Le  ms.  d'Amiens  omet  :  Robers 
de  Bailluel,  et  il  ajoute  :  li  sires  de  Havrech  castelain  de  Mons, 
messires  Robiers  de  Biaufor.  F°  4.  —  Le  ms.  d'Amiens  et  les 
mss.  A  omettent:  Fastres  dou  Rues, Sanses  de  Biauriu,  li  si- 
res de  Wargni,  et  ils  ajoutent  :  li  sirez  de  Villers,  li  sirez  de 
Henin,  li  sirez  de  Sars,  li  sirez  de  Bousiez*,  li    sirez  de  Ver- 

taing^, li  sirez  d'EstrumeP,  messires  [Waflars*]  de  Gistellez. 

F°  4.  —  Le  ms.  de  Rome  ajoute  ;..,.  messire  Gerart  de  Vende- 
gies,....  le  signeur  d'Espinoit,  le  Borgne  de  Robertsart,  messire 
Gille  Grignart  de  Mauni,  Willaume  dou  Casteler,  Oste  et  Gille 
de  Soumain  et  pluisseurs  aultres.  Et  estoit  li  sires  de  Fagnuelles 


1.  Mss.  ^  1  à  6,  20  à  22  :  Bousiers.  F"  7  v».  —  Mss.  A  11  à  13  : 
Boursiers.  F"  7. 

2.  Le  ms.  de  Valenciennes  ajoute  :  messire  Feris  de  Hordaing,  le  sire 
de  Hertaing.  F»  9  vo. 

3.  Ms.  A  2  :  d'Estrumelin.  Fo  8. 

k.  Ms.  de  Valenciennes,  fo  9.  —  Ms.  d'Amiens  :  Souffars.  F*  4. 

compains  à  banière  à  messire  Jehan  de  Hainnau,  et  marescaus 
de  l'oost  messires  Fasterés  dou  Rues.  F°  7. 

P.  26,  1.  13  :  Ligne.  —  Mss.  ^  15  «  17  :  Ligny.  F°  7  v°. 
P.  26,  L  13  :  Boussoit.  —  Mss.  A  \\   à  13,  34,  35  :  Bouf- 
fort.  F«  7. 

P.  26,  1.  14  :  Semeries.  —  Mss.  ^  1  «  6,  8  «  17,  20  «t  22  : 
Sameries.  F«  7  v».  —  Ms.  A  '^'è  -.  Smeriz.  F°  8  v°. 

P.  26,  L  16  :  li  sires  de  Montegni.  —  Ms.  d'Amiens  :  li  Es- 
tandars  de  Montegni.  F°  4.  —  Ms.  de  Rome  :  le  signeur  de  Mon- 
tegni en  Ostrevant.  F°  7. 

P.  26,  l.  17  :  d'Aubrecicourt.  —  Mss.  ^  2,  20  «  22:  d'Am- 
brecicourt.  F"  8.  —  Ms.  A  iS  :  d'Aubregicourt.  F'»  8. 

P.  26,  1.  19  e;  20  :  Hesbegnons.  —  Mss.  A  1  à  6,  li  à  13, 
15  «  35  :  Behaignons.  F°  7. 

P.  26,  1.  21  :  par  mer.  —  Ms.  d'Amiens  et  mss.  A  :  Quant 
il  furent  parti  dou  havene  de  Dourdrec,  moult  estoit  la  navie 
belle  seloncq  la  quantité'  et  bien  ordonne'e,  et  li  tamps  biaux  et 
souefs,  et  li  airs  assez  moistes  et  atempre's;  et  mirent  à  l'ancre 
ceste  première  marée  devant  les  dicques  de  Hollande  sus  le  dé- 
partement de  le  terre.  L'endemain,  il  se  desancrèrent  et  sachiè- 
rent  les  singles  amont,  et  se  missent  au  chemin  en  costiant  Zel- 
landes.  F°  4. 

P.  26,  1.  24  :  tourmens.  —  Ms.  de  Rome  :  (II)  orent  ce  pre- 
mier jour  et  le  second  assés   bon  vent,   et  avoient   jette  lor  avis 
signeur  s  et  maronniers  que  par  la  grasce  de  Dieu  il  iroient  pren- 
dre terre  au  port  à  Orvelle,    en  la  marce  de  Exsesses.  Or  lor 
revint  un  fors  vens  contraires  qui  les  rebouta  moult  arrière  de 
ce  port,  et  ce  fu  tout  à  lor  pourfit  et  droite  grasce  que  Dieus 
lor  fist;  car  se  il  fuissent  arivé  à  Orvelle,   il  euissent  trouvé  plus 
de  vint  mille  hommes,  qui  là  les  atendoient,  archiers  et  aultres, 
et  pour  euls  tous  ocire  et  destruire.  Ensi  estoit  il  commandé  et 
ordonné  dou  roi  et  dou  signeur  Espensier  et  dou  conte  d'Aron- 
diel  qui  estoit  de  lor  aliance.  Et  estoient  les  pors  et  les  havenes 
d'Engleterre  si  bien  gardés  à  l'encontre  de  Flandres  et  de  Hol- 
landes que  on  n'i  pooit  venir    ne  entrer,    fors  par   la  bataille. 
Chils  vens  contraires  lor  dura  deus  jours,    et  costiièrent  Frisse  ; 
et  ne  savoient  bonnement  à  dire  li  maronnier  où  il  estoient. 

Au  tierch  jour,  vens  lor  revint  à  droit  souhet,  et  qui  les  mena 
et  bouta  droit  contre  Egleterre,  et  tant  que  li  maronnier  en  orent 
la  congnissance.  Si  demandèrent  à  la  roine  et  as  signeurs  quel  cose 

il  voloient  faire,  et  se  il  prenderoient  terre  à  l'aventure  en  En- 
gleterre,  car  il  disoient  que  il  estoient  trop  en  sus  de  Orvelle  et 
de  Clocestre  et  des  pors  et  des  havenes  de  celle  bende.  Il  dis- 
sent :  «  Oil  ))  et  presissent  terre  où  que  fust,  au  plus  tost  que 
il  peuissent,  car  prendre  lor  couvenoit  pour  euls  rafresqir  et 
lors  chevaus.  Et  vous  di  que  tout  chil  maronnier  estoient  de  Hol- 
landes et  de  Zellandes,  et  ne  connissoient  pas  bien  tout  le  pais 
et  encores  ce  que  la  mer  les  avoit  tourmente's. 

Adonc  singlèrent  ils  à  l'adrèce,  ensi  que  li  vens  les  menoit  et 
que  Dieus  proprement  les  conduisoit  et  voloit  que  ils  euissent  ce 
cemin  et  non  aultre,  et  s'adrecièrent  contre  Engleterre,  que  il 
veoient  devant  euls.  Et  s'en  vinrent  ferir  lors  nefs  tout  de  une 
flote  sus  le  sabelon  en  terre  descongneue,  oii  il  n' avoit  ne  ha- 
vene  ne  port;  mais  le  sabelon  estoit  assés  ferme  et  bon  pour 
ancrer  et  sans  péril.  Et  si  veoient  assés  plain  pais  et  ouni  devant 
euls,  fors  tant  que  il  i  avoit  grant  fuisson  de  genestres  et  de  pe- 
tis  buissons,  ensi  comme  en  lieu  où  nuls  ne  nulle  ne  demeure  ne 
ne  converse.  Toutesfois  il  prissent  la  terre,  et  furent  trop  resjoi 
qant  il  se  veirent  à  ferme  terre  et  hors  des  dangiers  de  la  mer,  et 
missent  lors  chevaus  petit  à  petit  hors  des  vassiaus  et  toutes  lors 
pourveances,  et  traissent  tout  hors  en  sus  de  la  mer,  et  là  où 
elle  ne  pooit  monter  ne  venir.  Et  trouvèrent  un  rieu  d'aige 
moult  clère,  qui  venoit  d'amont  de  fontevis  ;  et  ce  fist  grant  bien 
à  euls  et  à  lors  chevaus,  car  il  en  furent  rafresqui. 

Et  ne  savoient  li  contes  de  Qent,  messires  Rogiers  de  Morte- 
mer,  ne  nuls  Englois  qui  là  fuissent,  où  il  estoient  arivet,  fors  tant 
que  il  disoient  que  il  estoient  en  Engleterre.  Toutesfois  il  se  lo- 
gièrent  entre  ces  broussis,  car  il  faisoit  biel,  chaut  et  cler,  ensi 
comme  il  fait  ou  mois  d'aoust.  Si  portoient  l'un  par  l'autre  lor 
painne  et  travel,  asse's  liement  et  legierement,  et  ne  savoient  à  dire 
se  il  estoient  en  pooir  d'amis  ou  d'ennemis.  Et  orent,  en  trois  jours 
que  il  furent  là,  tamainte  imagination  pour  sçavoir  se  il  rente- 
roient  en  lors  vassiaus,  et  costieroient  Engleterre  par  mer,  tant 
que  ils  trouveroient  havene  ou  port.  Toutesfois  tout  considère',  li 
plus  des  signeurs  ne  s'acordoient  point  de  rentrer  en  mer  pour 
la  cause  de  lorz  chevaus,  mais  se  voloient  mettre  au  cemin  parmi 
Engleterre,  à  l'aventure.  Chils  consauls  fu  arestés  et  tenus,  et  fu- 
rent les  nefs  recargies  de  tout  ce  que  il  veoient  que  point  mener 
il  n'en  pooient.  Et  fu  dit  as  maronniers  :  «  Retourne's  ent  arrière 
en  Hollandes,  et  se  on  vous  demande  de  nous,  si  dittes  ce  que 

vous  en  savés,  et  riens  oultre,  car  il  ni  a  nul  en  nostre  compa- 
gnie qui  sace  à  dire  oii  nous  sonmes,  fors  en  Engleterre  ;  et  ache- 
virons  che  pourquoi  nous  i  sonmes  venu,  ou  nous  i  demorrons 
tout.  »  Li  maronnier  respondirent  :  «  Dieux  i  ait  part,  mais  en- 
cores  serons  nous  ichi  à  l'ancre  jusques  à  demain,  que  vous 
dittes  que  vous  vos  deslogerés.  »  Et  li  signeur  respondirent  : 
a  Vous  dittes  bien.  » 

Quant  ce  vint  au  quatrime  jour,  et  que  euls  et  lors  cevaus  fu- 
rent tout  rafresqi  et  en  grant  volenté  de  ceminer  avant  pour 
trouver  quelsque  aventures,  il  se  départirent  et  se  recommandèrent 
en  la  garde  de  Dieu,  et  ceminèrent  parmi  ces  broussis.  Et  les  con- 
vint aler  tout  le  pas,  car  le  plus  de  lors  chevaus  estoient  cargiés 
de  lors  armeurez  et  de  pourveances.  Qant  li  maronnier  les  veirent 
eslongiës  et  que  la  mer  fu  revenue,  il  se  départirent  de  là,  tout 
de  une  flote,  et  traissent  les  voilles  amont  et  entrèrent  dedens 
la  mer,  et  retournèrent  arrière  sans  péril  et  vinrent  en  Hollan- 
des. Et  qant  on  lor  demanda  que  la  roine  d'Engleterre  et  messires 
Jehan  de  Hainnau  et  li  chevalier  et  lors  gens  estoient  devenu,  il 
en  respondirent  tout  ensi  et  ou  parti  où  il  les  avoient  laissiet  en 
Engleterre.  Et  qant  li  contes  de  Hainnau  entendi  ces  premières 
nouvelles,  si  ot  pluisseurs  dures  imaginations,  et  fu  en  grant  esmai 
de  son  frère  et  de  toute  la  compagnie. 

Tant  ceminèrent  à  destre  et  à  senestre  la  roine  d'Engleterre  et 
ses  fils  et  messires  Jehans  de  Hainnau  et  toute  la  route  que  il 
trouvèrent  un  petit  hamelet,  oii  il  n'avoit  que  sis  maissons.  Et  un 
petit  oultre,  il  veirent  un  hault  moustier,  dont  furent  il  tout  res- 
joi,  et  dissent  :  «  Nous  orons  et  auerons,  se  il  plaist  à  Dieu,  pro- 
çainnement  bonnes  nouvelles.  »  Adonc  s'arestèrent  ils  tous  sus 
les  camps.  Et  envoia  li  contes  de  Qent,  un  varlet  à  cheval  au  vil- 
lage, pour  savoir  comment  li  moustiers,  que  il  veoient,  se  non- 
moit.  Li  variés  englois  cevauça  jusques  à  là,  et  raporta  as  si- 
gneurs  que  chils  hauls  moustiers  estoit  une  abbeie,  que  on  nonme 
Saint  Ainmon,  et  [de]  noirs  monnes.  Adonc  se  départirent  euls 
de  là,  et  s'adrechièrent  viers  l'abeie. 

Qant  il  furent  là  venu,  et  il  entrèrent  dedens  le  porte,  li  monne 
chantoient  vespres,  mais  il  orent  si  grant  paour  que  il  lassièrent 
tout  en  mi  plain,  et  s'en  alèrent  reponre,  dont  chà,  dont  là  ;  et 
proprement  li  abbes  s'ala  bouter  dedens  un  celier  et  là  enclore. 
Et  quidoient  bien  chil  monne  que  ce  fuissent  Escoçois  ou  Danois, 
de  ces  gens  d'armes,  qui  là  fuissent  venu  par  mer,   pour  euls 

rober.  Et  ne  savoient  li  signeur  à  qui  parler  ;  toutesfois  tant 
alèrent  et  vinrent  que  il  trouvèrent  un  convers,  qui  issoit  hors 
d'un  gardin  et  venoit  en  la  court.  Qant  il  vei  ces  gens  d'armes, 
il  s'en  volt  fuir,  mais  il  ne  pot.  On  le  prist,  mais  on  l'aseura  ;  et 
li  fu  demandé  où  l'abbé  et  li  monne  estoient.  Il  respondi  que  il 
ne  savoit,  et  que  il  les  quidoit  ou  moustier.  Dont  li  fu  dit  que  il 
les  alasl  querre  et  asegurer,  car  il  ne  lor  voloient  que  tout  bien. 

Li  convers,  suz  ceste  asegurance,  fist  tant  que  il  trouva  les 
monnes;  si  les  asegura  de  par  les  signeurs,  et  les  fist  venir  avant. 
Qant  il  furent  venu,  li  signeur  parlèrent  doucement  à  euls.  Et  se 
nonmèrent  li  contes  de  Qent  et  messires  Rogiers  de  Mortemer,  et 
leur  dissent  :  «  Aies  querre  vostre  abbé,  et  li  dittes  que  il  ne  soit 
en  nulle  double,  et  que  la  roine  d'Engleterre  et  ses  fds  le  de- 
mandent. »  Sus  ces  paroles,  il  quissent  tant  l'abet  que  il  le  trou- 
vèrent ;  se  li  comptèrent  cez  paroles.  Qant  il  entendi  ce,  si  fu 
tous  resjois  ;  et  se  traist  tantos  avant,  et  s'en  vint  deviers  la  roine 
et  son  fil.  Et  s'umelia  et  s'escusa  de  ce  que  ils  et  si  monne  es- 
toient ensi  demuchié  et  repus,  car  il  quidièrent  bien,  tel  fois  fu, 
à  estre  tout  pris  et  perdu  d'Escoçois  ou  de  Danois  ou  d'aultres 
robeours  qui  venissent  rober  l'abbeie.  On  les  tint  bien  pour  es- 
qusés  et  à  bonne  cause. 

Adonc  furent  il  logiet  là  dedens,  selonch  l'ordenance  de  la  mai- 
so[n],  assez  aise.  Et  eurent  li  signeur  cambres,  et  trouvèrent 
grant  fuisson  de  grains  et  de  fourages  pour  lors  chevaus,  qui 
leur  fist  grant  bien.  Et  bien  en  avoient  li  cheval  mestier,  car  il 
avoient  esté  travilliet  de  la  mer,  et  aussi  couchiet  trois  nuis  sus 
les  bruièrez;  si  prissent  en  grant  gré  cel  aise  et  che  repos.  Et 
aussi  fissent  la  roine  d'Engleterre  et  li  signeur  et  lors  gens,  et 
se  rafresqirent  dedens  l'abeie  de  Saint  Ainmon  de  tous  poins,  et 
i  furent  trois  jours.  Et  lor  amenistra  li  abbes  variés,  pour  aler 
là  oii  il  les  envoiièrent.  Premièrement  il  segnefiièrent  lor  venue 
au  conte  Henri  de  Lancastre  au  Tors  Col,  qui  frères  avoit  esté 
au  conte  Thomas  de  Lancastre,  qui  fu  decolés,  ensi  que  vous 
avés  oy;  secondement,  au  maire  et  à  la  ville  de  Londres,  au 
conte  de  Warvich,  au  baron  de  Stanfort,  au  signeur  de  Briane, 
au  signeur  de  Manne,  au  signeur  de  Persi  et  à  tous  les  barons, 
sus  laquelle  seureté  il  estoient  venu  en  Engleterre.  F°'  7  v°  et  8. 

P.  26,  1.  29  :  davantage.  —  Ms.  B  6  :  car  messire  Hues  le 
Despensier,  qui  savoit  tout  le  couvin  et  le  conduite  de  la  damme, 
et  comment  à  gens  d'armes  elle  volloit  venir  ou  pais,  avoit  prou- 

veu  sur  le  pasaige  plus  de  dix  mille  hommes,  qui  tous  estoient 
aparliet  de  mettre  à  l'espe'e  le  royne  d'Engleterre,  son  filz  et  tous 
les  autres,  sans  nulluy  prendre  à  merchy.  F"  12. 

§  12.  P.  27,  1.  29   :   premiers.   —  Ms.  de  Rome  :  Li  contes 
Henris  de  Lancastre  au  Tors  Col  fu  tous  li  premiers  qui  vint  à 
grant  fuisson  de  gens  d'armes   et   d'archiers.   Puis   vinrent    de 
Northombrelande  li  sires  de  Persi,  li  sires  de  Noefville,  li  sires 
de  Montbrai  et  li  sires  de  Lussi.  Puis  vint  li  sires  de  Stanfort; 
et  eiisi  chevaliers  et  esquiers  et  archiers  venoient  de  tous  lés. 
Sitos  que  les  nouvelles  furent  sceues   sus  le  pais  que  la  roine 
d'Engleterre  et  ses  fils  estoient  arivet  et  venu  à  belle  compagnie 
de  gens  d'armes,  li  Londriien  furent  trop  grandement  resjoi  de 
la  venue  de  la  roine,   et  ordonnèrent  tantos  à  aler  à  l'encontre 
de  li.  Et  se  départirent   de  Londres  en  bon    arroi  deus   mille 
hommes  d'armes  et  quatre  mille  archierz,  et  li  maires  meismes 
en  fu  menères  et  conduisières.  Tout  ne  peurent  pas  venir  à  l'a- 
beie  de  Saint  Ainmon,  avant  que  la  roine  s'en  departesist;  mais 
sitos  que  li  contes  Henris  de  Lancastre  fu  venus,  qui  grande- 
ment honnoura  messire  Jehan  de  Hainnau  et  les  Hannuiers,  dou 
grant  et  biau  service  que  il  faisoient  à  la  roine  d'Engleterre  et  à 
son  fil  et  au  pais,  il  eurent  avis  et  consel  que  il  s'en  iroient  tout 
droit  vierz  Bristo,  là  où  li  rois  d'Engleterre,  et  chils  Hues  li  Es- 
pensiers  et  ses  pères  et  li  contes   d'Arondiel  se   tenoient.  Si  se 
missent  au  cemin,  et  tous  les  jours  venoient  gens  de  tous  costés 
ens  ou  service  de  la  roine,   et  tant  que  il  se  trouvèrent  bien, 
qant  li  Londriien  furent  venu,  quatre  mille  hommes  d'armes  et 
vint  mille  archiers. 

Cez  nouvelles  furent  sceues  à  Bristo,  qui  est  une  bonne  ville 
et  forte,  et  bon  port  de  mer.  Et  là  se  rentre  la  rivière  de  la  Sa- 
verne,  qui  départ  le  roiaulme  de  Gallez  et  Engleterre,  en  la  mer. 
Et  est  la  ville  de  Bristo  forte  et  bien  fremée.  Et  encores  est  li 
chastiaus  plus  fors,  qui  sciet  sus  la  mer,  car  il  est  environnés 
de  la  Saverne  et  de  la  mer.  Qant  li  rois  et  li  sires  Espensiers 
entendirent  que  la  roine  et  ses  fils  venoient  là  à  poissance  dt 
gens  d'armes,  et  estoit  li  contes  Henris  de  Lancastre  en  la  com- 
pagnie, et  li  maires  de  Londres  et  li  Londriien  en  lor  compa- 
gnie, si  furent  tout  esbahi  et  trop  esmervilliet  par  où  il  estoient 
entré  ne  arivé  en  Engleterre,  qant  les  pors  et  les  havenes  es- 
toient partout  si  bien  gardé.  Il  lor  fu  dit  et  compté  toute  la  ma- 

nière,  ensi  que  il  îor  en  estoit  avenu.  Adonc  demanda  li  rois 
consel  au  comte  d'Arondiel,  liquels  avoit  la  fille  au  signeur  Es- 
pensier,  et  au  signeur  Espensier  le  père  et  le  lil ,  comment  il 
se  poroit  tenir  de  ceste  avenue  et  résister  à  l'encontre  de  euls, 
car  fuirs  ne  eslongiers,  ne  Ior  estoit  pourfifcable,  ne  honnourable. 
On  li  dist  :  «  Sire,  envoiiés  messages  à  tous  lés  et  faites  un  com- 
mandement que  toutes  gens  viennent  et  sans  délai,  et  sus  la 
painne  que  de  perdre  corps  et  avoir,  et  especiaument  mandés 
en  Galles  :  li  Galois  ne  vous  faudront  point.  Nous  nos  tenrons 
bien  en  ceste  ville ,  car  elle  est  forte  assés ,  tant  que  seqours 
vous  sera  venus  de  tous  costés.  Et  les  gens  d'armes  et  les  ar- 
chiers  que  vous  avés  establis  sus  les  pors  et  sus  les  havenes ,  il 
ne  puet  estre  que  il  ne  soient  ores  enfourmé  de  ces  nouvelles  ; 
et  créons  bien  que  il  viennent  efforciemment  et  que  proçainne- 
ment  il  seront  chi,  ou  il  combateront  la  roine  et  ses  gens  sus 
son  cemin.  »  Li  rois  tint  ce  consel ,  autre  ne  pooit  avoir,  et 
envoiia  ses  messages  et  ses  variés  partout  là  où  il  pensoit  à  avoir 
gens  et  par  especial  en  Galles ,  car  ce  li  estoit  la  terre  la  plus 
proçainne. 

Vous  devés  sçavoir  que  chil  qui  furent  escript  et  mandé  dou 
roi ,  qant  il  entendirent  que  la  roine  venoit  à  poissance  de  gens 
d'armes  et  d'archiers,  et  estoient  li  Londriien  en  sa  compagnie, 
ne  se  hastoient  point  de  venir,  mais  se  dissimuloient ,  car  il 
veoient  bien  que  les  besongnes  se  porteroient  mal  pour  le  roi  et 
ses  complisses.  Messires  Henris  de  Riaumont  ,  un  grant  baron 
d'Engleterre,  et  messires  Thomas  Wage,  son  oncle,  qui  venoient 
servir  la  roine  d'Engleterre,  trouvèrent  d'aventure  sus  les  camps 
des  variés  dou  roi ,  liquel  estoient  parti  de  Rristo  et  aloient  au 
commandement  dou  roi  semondre  chevaliers  et  esquiers  et  euls 
dire  que  tantos  et  sans  délai  il  venissent  à  Rristo  deviers  le  roi, 
et  commandoit  que  à  ce  besoing  nuls  ne  le  fausist,  sus  la  painne 
de  estre  pugnis  de  corps  et  d'avoir.  Furent  requis  que  il  alais- 
sent  celle  part,  il  respondirent  et  demandèrent  :  «  Et  de  qui  se 
doubte  li  rois?  »  et  ignorèrent  que  il  n'en  sa  voient  riens.  Chil 
varlet  et  messagier  dou  roi  leur  dissent  que  nouvelles  estoient 
venues  au  roi  et  à  messire  Hue  l' Espensier  et  au  conte  d'A- 
rondiel ,  que  la  roine ,  ses  fils  et  li  contes  de  Qent  avoit  pris 
terre  en  Engleterre;  et  estoient  en  sa  compagnie  grant  fuisson 
de  gens  d'armes  que  li  contes  de  Hainnau  Ior  avoit  délivrés. 
Chil  doi  chevalier  lissent  l'esmervilliet  et  dissent  :  «  Aies,  aies, 

nous  alons  celle  part.  »  II  disoient  vérité,  mais  c'estoit  en  con- 
fortant la  roine.  En  ce  meisme  jour,  il  trouvèrent  la  roine  et  toute 
sa  route.  Si  recordèrent  ces  nouvelles;  on  n'en  fist  nul  compte, 
car  li  seigneur  savoient  bien  que  il  ne  seroient  grevé  ne  ren- 
contré de  nului.  Et  sitos  que  chil  doi  chevalier  furent  venu,  mes- 
sires  Thomas  Wage  fu  ordonnés  à  estre  marescaus  de  toute  Toost  ; 
et  chevaucièrent  tant,  en  traversant  le  pais,  que  il  aprocièrent 
Bristo.  Et  par  toutes  les  villes  là  où  il  venoient  et  entroient,  on 
lor  faisoit  feste  et  honnour  ;  et  tout  dis  leur  venoient  gens,  à  destre 
et  à  senestre,  de  tous  costés.  Et  tant  fissent  par  lors  journées  que 
il  vinrent  devant  la  ville  de  Bristo ,  qui  est  forte  assés  ;  si  le  as- 
segièrent  à  droit  siège  fait.  F°*  8  v**  et  9. 

P.  28,  1.  3  :  au  duch.  —  Ms.   d Amiens  et  mss.  A  :   Henri. 

P.  28,  1.  22  :  quatre  vins  et  dis.  —  Ms.  de  Falencîennes  : 
quatre  vingt  et  douze.  F^  10  v*'. 

§  15.  P.  29 ,  1.  7  :  tenoient.  —  Ms.  d'Amiens  et  mss.  A  : 
volentiers.  F**  4  v°.  —  Ms.  de  Falencîennes  :  Quant  le  roy  et 
messire  Hue  le  fil  virent  leur  ville  ainsi  assise,  si  se  mirent  ou 
chastel.  F«  10  v^ 

P.  29,  1.  12  :  acord.  —  Ms.  de  Rome  :  car  là  oii  li  Londriien 
s'accordent  et  aloient,  nuls  n'ose  résister.  Il  pueent  plus  que  tous 
li  demorans  d'Engleterre  ;  ne  nuls  ne  les  ose  au  fort  coure- 
chier,  car  il  sont  trop  poissant  de  mise  et  de  gens.  F"  9. 

P.  29,  1.  16  :  royne.  —  Ms.  de  Rome  :  et  messire  Jehan  de 
Hainnau,  car  riens  ne  se  faisoit  ne  passoit,  fors  par  le  dit  signeur 
de  Biaumont.  On  ne  voloit  point  ceuls  de  Bristo  prendre  à  nulle 
merchi ,  mais  leur  proumetoit  on  que  seroient  tout  mort ,  se  on 
ne  lor  rendoit  le  conte  d'Arondiel  et  messire  Hue  l'Espensier  le 
père.  F°  9. 

P.  29,  1.  18  :  d'Arondiel.  — Ms.  d'Amiens  :  lesquels  elle 
hayoit  souverainement*.  F**  4  v^. 

P.  30  ,  1.  1  :  Jehans.  —  Mss.  d'Amiens  et  de  Valenciennes  : 
Jehans  de  Eltem.  F°  4  v^. 

§  14.  P.  30,  1.  24  et  25  :  l'autre.  —  Ms.  de  Rome  :  Il  furent 
tout  doi  mis  en  la  garde  de  messire  Thomas  Wage  qui  bien  en- 

1.  Ms.  (le  Valenciennes  :  amèrement.  F^  10  v". 

songna  dou  garder ,  puisque  reconmandé  il  li  estoient ,  tant  que 
la  reine  aueroit  consel  quel  cause  en  seroit  bonne  à  faire.  Et 
regardèrent  là  li  signeur  ensamble  que  on  renvoieroit  lez  Lon- 
driiens,  et  que  il  estoient  au  desus  de  lors  besongnes,  car  otre- 
tant  bien  aueroit  on  le  roi  et  messire  Hue  le  Espensier  le  jone 
que  on  avoit  eu  les  aultres.  Si  fu  appeliez  li  maires  de  Londres 
et  remerciie's  de  la  roine  et  de  son  fil,  de  ce  que  fait  avoit,  et 
que  bien  s'en  pooient  partir,  qant  il  voloient ,  et  retraire  viers 
Londres.  A  tout  ce  s'accordèrent  li  Londriien,  et  se  ordonnèrent 
de  départir  et  de  retourner  en  lor  lieu.  Le  secont  jour,  apriès  ce 
ce  que  il  se  furent  départi ,  on  ot  consel  en  l'oost  de  la  roine  que 
on  deliveroit  par  jugement  le  conte  d' Arondiel  et  messire  Hue  le 
Espensier  le  viel.  Si  furent  amené  en  place  devant  les  barons 
d'Engleterre,  liquel  furent  ordonné  pour  euls  juger.  F°  9  v'*. 

P.  31  ,  1.  1  :  sieute.  —  Ms.  de  Valenciennes  :  par  acort  de 
tous  et  par  jugement.  F"  11. 

P.  31,  1.  4  :  clers.  —  Ms.  A  2  :  hérites.  F*»  9. 

P.  31,  1.  13  :  et  six.  —  Ms.  de  Rome  :  un  vendredi.  F**  9  v^ 

P.  31,  1.  14  :  en  octembre.  —  Ms.  d'Amiens  :  le  onzième  jour 
de  octembre.  F**  5.  —  Ms.  de  Valenciennes  :  le  neuvième  jour  de 
novembre.  F°  IJ . 

§  13.  P.  31  ,  1.  20  :  yaus  deus.  —  Ms.  d'Amiens  :  et  yaux 
dixime  seullement.  F"  5.  —  Ms.  de  Rome  :  et  n' estoient  que 
euls  sept  dedens  celle  barge.  F°  9  v°. 

P.  31 ,  1.  21  :  aler.  —  Ms.  de  Rome  :  à  l'aventure ,  là  où  la 
marée  et  li  vens  les  mciiroient,  fust  en  Galles  ou  en  Irlande. 
F"  9  v°. 

P.  31 ,  1.  23  :  sauvé.  —  Ms.  de  Rome  :  sans  che  que  cil  de 
l'oost  en  seuissent  riens.  Et  tout  che  il  pooient  bien  faire,  car 
au  derrière  dou  chastiel  la  mer  bat  assés  priés  ;  et  là  a  un  cou- 
rant qui  entre  dedens  le  chastiel,  et  de  ce  courant  [on  va]  en  la 
mer.  F°  9  v°. 

P.  31 ,  1.  25  :  onze.  —  Ms.  de  Valenciennes  :  neuf.  F°  11  v°. 
-—  Ms.  B  6  :  quatre.  F*^  16. 

P.  31,  1.  27  :  si  lonch.  —  Ms.  de  Rome  :  plus  hault  de  deus 
lieues  en  mer.  F°  9  v'*. 

P.  32  ,  1.  2  :  royne.  —  Ms.  d' Amiens  :  De  premiers  il  cui- 
doient  que  ce  fuissent  pescheur,  mais  quant  il  lez  virent  tant  va- 
riier  sur  mer  et  qui  bien  ewissent  pris  terre  ou  havene  de  Bristo 


[1326]       VARIANTES  DU  PREMIER  LIVRE,  §  15.  245 

s'il  volsissent,  mais  il  mettoient  painne  à  yaux  de  fuir  et  eslon- 
gier  et  si  ne  pooient,  si  souppechonnèrent  li  pluiseur  que  ce 
estoit  li  roys  ou  messires  Hues  li  Espcnssiers.  Adonc,  par  le 
consseil  de  monseigneur  Jehan  de  Haynnau,  aucun  maronnier  et 
compaignon  de  Hollandes  se  misent  en  batiaux  et  en  bargettes 
qu'il  trouvèrent  là,  et  nagièrent  apriès  yaux  tant  qu'il  peurent. 
F°  5. 

Ms.  de  Rome  :  ...  Et  s'en  conmenchièrent  à  esmervillier  et  à 
parler  l'un  à  l'autre,  et  à  dire  li  auqun  par  imagination  :  «  Nouz 
veons  mervelles;  nous  avons  veu  celle  barge,  passet  a  sept  jours, 
estriver  contre  le  vent,  et  se  voelt  bouter  en  la  nîer  et  se  ne 
puet.  Il  fault  que  ce  soit  cose  à  soupeçon ,  car  chil  qui  sont 
dedens,  ne  voellent  point  venir  à  Bristo ,  mais  l'esqievent  et 
fuient  ce  que  il  pueent.  »  Messires  Henris  de  Biaumoat,  qui 
estoit  uns  jones  chevaliers  et  de  grant  volenté,  s'asaia  et  dist 
que  il  iroit  veoir  que  c' estoit.  Et  entra  dedens  une  barge  grosse 
asse's,  et  environ  trente  archiers  en  sa  compagnie  ;  et  se  fîst  à 
force  de  rimes  mener  jusques  à  la  barge  dou  roi.  Qant  il  furent 
là  venu,  il  l'arestèrent  et  veirent  que  li  rois  estoit  dedens,  et  son 
consillier  messires  Hues  li  Espensiers.  En  euls ,  ne  en  lors  gens 
n'i  ot  point  de  deffense  :  la  barge ,  par  ceuls  meismes  qui  le 
menoient  et  par  auquns  des  hommes  à  messire  Henri,  fu  ramenée 
ou  havene  de  Bristo. 

Toutes  joies  i  furent  de  toutes  gens  qui  là  vinrent  au  devant, 
qant  il  sceurent  que  ce  estoit  li  rois  et  messires  Hues  li  Espen- 
siers, et  dissent  :  «  Considérés  comment  Dieus  est  pour  madame 
la  roine  et  son  fil,  qant  il  ne  voelt  point,  ne  n'a  volu  ne  con- 
senti que  il  soient  eslongiet ,  ne  escapet.  Il  appert  que  il  sont 
mauvais,  et  que  il  est  temps  que  il  soient  pugni  et  corrigiet  de 
lors  mesfais  les  quels  ils  ont  fais,  et  fait  morir  et  decoler  en  ce 
pais  chi  maint  vaillant  homme,  sans  cause  et  sans  raison.  »  Ces 
nouvelles  vinrent  à  la  roine  et  à  messire  Jehan  de  Hainnau  que 
li  rois  et  li  Espensiers  estoient  pris,  et  que  ce  estoient  chil  qui 
waucroient  par  mer  en  la  barge.  De  ces  nouvelles  fut  la  roine 
grandement  resjoie ,  et  en  loa  Dieu ,  à  jointes  mains ,  de  che 
que  ses  besongues  venoient  à  si  bon  chief  ;  et  se  la  roine  fu  res- 
joie,  aussi  furent  tout  li  aultre,  tant  Englois  comme  Hainnuiers. 
F°  10. 

P.  32  ,  1.  5  et  6  :  compagnons.  —  Ms.  B  6  :  luy  douzième 
d'archiers.   F°  17. 


246  CHRONIQUES  DE  J.  FROISSART.  [1326] 

§  17.  P.  33,  1.  13  :  Bercler. —  Ms.  d'Amiens  :  très  fort,  très 
bel  et  très  puissant ,  séant  sus  la  belle  rivière  de  Saverne ,  ou 
assés  priés  que  je  n'en  mente.  F°  5. 

P.  33,  1.  14  :  recommendés.  —  Mss.  A  18  et  19  :  et  baillié 
à  garder  à  monseigneur  Henry  de  Beaumont,  et  enjoint  qu'il  en 
feist  bonne  garde.  F**  10. 

P.  33,  .  15  :  garde.  Ms.  B  ^  '.  et  le  tenist  tout  ayse  de  boire 
et  de  mengier  tant  qu'il  viveroit,  car  bien  savoient  ly  barons  du 
pays  que  tout  che  que  il  avoit  fait,  c'estoit  par  l'ennort  et  consail 
de  messire  Hue  le  Despensier.  Le  sire  de  Bercler,  à  tout  grant 
armée,  en  mena  le  roy  d'Engleterre  avoecq  lui  en  son  cliastiel  de 
Bercler.  FM 7. 

P.  33,  1.  18  :  faire.  —  Ms.  d! Amiens  :  jusquez  à  tant  que  li 
communs  pays  aroient  aviset  comment  on  s'en  maintenroit.  F°  5. 
—  Ms.  de  Rome  :  Et  se  missent  li  signeur  ensamble  à  savoir  quel 
cose  on  en  feroit.  Et  à  ce  consel  fu  tous  premiers  appelés  messires 
Jehans  de  Hainnau.  Et  li  fu  demandé  quel  cose  il  consilloit  à  faire 
dou  roi,  fust  de  mort  ou  de  prison.  Il  respondi  et  dist  :  ce  Puisque 
vous  tournés  ceste  demande  sur  moi,  je  vous  en  responderai.  Li 
rois  a  esté  rois  d'Engleterre  ;  et  quoi  que  il  se  soit  mesfais,  ensi 
comme  il  est  apparans,  par  ses  oeuvres,  il  a  tout  ce  fait  par  mau- 
vais enort  et  consel  ;  il  n'est  nuls ,  ne  moi ,  ne  aultres ,    qui  le 
doient  jugier  à  mort.  Mais  avissés  une  place  et   un  chastiel  et 
un  chevalier,   et  le  recargiés  à  celi;  et  li  faitez   avoir  son  estât 
et  vivre  raisonnablement  toute  sa  vie.  Encores  se  pora  il  amen- 
der en  consience,  de  qoi,  tant  c'a  Dieu,  il  en  vaudra  grandement 
mieuls  :   c'est  le  jugement  que  je  li  ordonne.  »  Tout  respondi- 
rent  li  baron,  et  de  une  sieute,  qui  là  estoient  :  «  Vous  avés  bien 
et  loiaument  parlé,  et  il   sera  fait  ensi.   »  Adonc  fu  appelles  li 
sires  de  Bercler,  un  grant  baron  en  Engleterre,  et  de  la  marce 
de  Bristo;  et  a  un  chastiel  biel  et  bon  et  fort,  séant  sus  la  rivière 
de  Saverne,  Et  li  fu  dit  et  commandé,  de  par  la  roine  et  son  fil, 
que  il  presist  en  garde  le  roi  d'Engleterre ,  et  l'euist  tel  et  sez 
gens  que  il  en  seuist  à  rendre  compte ,  quant  il  en  seroit  de- 
mandés, et  que  de  son  estât  on  ordonneroit.  Li  sires  de  Bercler, 
qui  s'appelloit  Thomas,  respondi  et  dist  que  il  en  feroit  bien  son 
acquit  et  tout  che  que  madame  la  roine  et  ses  consauls  avoient 
ordonné.  Si  se  départi  tantos  et  sans  délai  de  Bristo  et  en  mena 
le  roi,  bien  acompagniés  de  gens  d'armes  et  d'archiers;  et  vint 
chiés  soi  ens  ou  chastiel  de  Bercler,  et  mist  le  )-oi  en  boQ«c  garde. 

Et  en  fu  tous  jours  si  au  desus  que ,  se  on  li  euist  demandé,  il 
l'euist  rendu,  mais  on  le  mist  en  oubli.  Et  ne  vesqui  puis  li  rois  , 
que  il  fu  venus  à  Bercler,  trop  longement.  Et  comment  euist  il 
vesqu,  par  la  manière  que  je  vous  dirai?  car  je  Jehans  Froissars, 
actères  de  ceste  histore,  fui  ens  ou  cliastiel  de  Bercler,  l'an  de 
grasce  Nostre  Signeur  mille  trois  cens  soixante  six,  ou  mois  de 
septembre,  en  la  compagnie  de  messire  Edouwart  le  Espensier, 
liquels  fu  fils  dou  fil  de  ce  mesire  Hue  le  Espensier,  dont  je  par- 
lerai assés  tos;  et  fumes,  dedens  le  chastiel  que  ens  es  esbate- 
mens  là  environ,  trois  jours.  Si  demandai  de  che  roi,  pour  jus- 
tifiier  men  histore,  que  il  estoit  devenus.  Uns  anciiens  esquiers 
me  dist  que  dedens  le  propre  ane'e  que  il  fu  là  amenés,  il  fu 
mors,  car  on  li  acourça  sa  vie.  Ensi  fma  chils  rois  d'Engleterre, 
et  ne  parlerons  plus  de  li,  mais  de  la  roine  et  son  fil.  F"  10. 

P.  33,  1.  23  :  Apriès  cou.  —  Ms.  de  Rome  :  Qant  la  roine 
d'Engleterre  fu  au  desus  de  ses  besongnes,  elle  donna  une  grant 
partie  de  ses  gens  d'armes  congiet,  et  en  retint  auquns;  et  tous 
jours  estoient  li  Hainnuier  logiet  au  plus  pries  de  li,  et  li  plus 
especial  de  sa  court  et  le  mieuls  délivre  t.  Or  fu  avisé  et  ordonné 
que  la  roine  se  departiroit  de  là,  et  se  retrairoit  viers  Londres. 
Messires  Thomas  Wage,  au  département  de  la  roine ,  avoit  or- 
donné un  tabar  armoiiet  des  armes  le  signeur  Espensier,  et  ce 
tabar  semet  de  cloquètes,  on  le  vesti  et  afubla  le  dit  messire  Hue  ; 
et  fu  montés  sus  un  magre  cheval,  et  chevauça  en  la  compagnie 
et  en  sievant  la  roine  ensi.  Et  par  toutes  les  villes  oii  il  passoient, 
par  devant  le  dit  messire  Hue,  on  sonnoit  grant  fuisson  de  tron- 
pes  et  de  tronpètes  et  de  taburs,  et  tout  par  manière  et  orde- 
nance  de  dérision.  Avoecques  tout  ce,  en  toutes  les  villes  où  il 
venoient ,  on  lissoit  publiquement  par  un  rolet  les  fais  dou  dit 
messire  Hue  en  la  presense  de  li.  F^  10  v^. 

P.  33,  1.  24  :  Londres.  —  Ms.  B  6  :  car  les  bonnes  gens  de 
la  cité  le  volloient  veoir  ;  sy  s'en  allèrent  celle  part  à  grant  pooir 
et  à  grant  arroy.  F^  17. 

§  18.  P.  34,  1.  10  :  royne.  —  Ms.  de  Rome  :  et  son  fils  et 
messires  Jehans  de  Hainnau.  F®  10  v°. 

P.  34,  1.  11  :  assamblet.  —  Ms.  B  6  :  tant  pour  veoir  mon- 
signeur  Jehan  de  Haynaut ,  qui  estoit  chief  et  avoit  esté  de  ceste 
emprise,  que  pour  estre  à  le  justice  de  messire  Hues  le  Despen- 
sier.  F"^  18. 

P.  34,  1.  12  :  escript.  —  Ms,  de  Rome  :  Là  furent  recordé  et 
leu  au  lonch  et  tout  hault.  F'*  10  v«. 

P.  35,  1.  10  :  Londres.  —  Ms.  de  Valenciennes  :  pour  mons- 
trer  au  peuple.  F°  12  v°  —  Ms.  J5  6  :  en  ung  cercle,  au  debout 
d'une  lanche.  F®  20.  —  Ms.  de  Rome  :  et  mise  sus  une  glave 
au  pont  de  Londres  ;  et  les  quartiers,  li  uns  en  demora  à 
Harfort,  li  aultres  fu  envoiiés  à  lorch,  li  tiers  à  Cantorbie  et 
li  quars  à  Sasleberi.  Ensi  furent  il  espars  ens  es  quatre  parties 
d'Engleterre.  F°  10  v«. 

§  19.  P.  35,  1.  13  :  Apriès.  —  Ms.  de  Rome  :  Apriès  ceste 
justice  faite,  la  roine  et  tout  li  signeur  et  grant  fuisson  dou  com- 
mun dou  pais,  se  missent  au  cemin  pour  venir  à  Londres,  et 
fissent  tant  par  lors  journées  que  il  i  parvinrent  à  grant  compa- 
gnie. Qant  la  roine  et  si  enfant  et  li  signeur  deurent  entrer  de- 
dens  Londres,  toutes  ordenances  de  gens  issirent  hors  à  ren- 
contre, casquns  parés  et  vestis  si  trez  ricement  comme  on.  pooit 
estre,  et  tous  montés  à  chevaus.  Et  estoient  les  ^rues  parées  et 
couvertes  de  draps  et  de  jeuiauls  moult  estofeement.  Et  s'esfor- 
çoient  toutes  gens  de  honnourer  lor  dame  la  roine,  ce  que  il 
pooient,  et  messire  Jehan  de  Hainnau  et  tous  les  chevaliers  de 
sa  route;  et  fu,  en  ce  jour,  moult  regardés  de  toutes  gens,  et 
seoit  sus  un  noir  hault  palefroi  moult  bien  aourné,  que  la  chité 
de  Londres  li  avoit  donné;  et  fu  moult  prissiez  en  arroi,  en  per- 
sone  et  en  contenance.  Et  disoient  toutes  gens  que  il  avoit  bien 
fourme  et  regard  de  vaillant  homme;  et  portoit  sus  son  chief 
tout  nu  un  capelet  de  pières  presieuses  moult  rices,  qui  trop 
bien  li  estoit  seans.  Et  par  especial  la  grant  rue  de  Cep  estoit 
parée  et  aournée  oultre  mesure.  Et  donna  ce  jour  la  fontainne, 
tout  au  lonc  dou  jour,  par  les  brocerons,  vins  blanc  et  vermel  à 
tous  ceuls  qui  en  peurent  ou  vorrent  avoir. 

Et  fu  ensi  la  roine  aconvoiie  jusques  au  chastiel,  et  là  descendi 
et  si  enfant  Edouwars  et  Jehans  de  Eltem,  et  sez  deus  filles,  Isa- 
biel  et  Kateline.  Et  messires  Jehans  de  Hainnau  estoit  et  fu  tout 
dis  dalés  la  roine,  et  ses  corps  logiés  ens  ou  chastiel,  et  toutes 
ses  gens  au  plus  pries  de  li  que  on  pooit.  Et  estoient  toutes  coses 
ouvertes  et  apparillies  à  lor  commandement.  Toutes  gens  les  hon- 
nouroient  et  conjoissoient.  Il  estoit  ensi  ordonné  et  commandé  de 
par  les  officiiers  la  roine  et  le  maire  de  Londres.  Et  n'estoient  que 
festes,  solas  et  esbatemens  aval  Londres,   et  ne  furent  un  grant 

temps,  et  parellement  parmi  tout  le  roiaulme  d'Engleterre.  Et 
estoit  avis  au  peuple  que  il  estoient  quite  d'un  grant  encombrier 
et  délivré  d'un  pesant  foix,  qant  il  se  veoient  délivré  dou  roi 
et  de  son  consel.  Et  disoient  à  Londres  et  parmi  Engleterre  : 
«  Il  nous  fault  refourmer  et  prendre  une  nouvelle  ordenance, 
car  celle  que  nous  avons  eu,  nous  a  trop  hodé  et  travilliet  ;  ne 
chils  roiaulmes  chi  ne  vault  riens  sans  un  bon  chief,  et  nous 
l'avons  eu  si  mauvais  que  nous  le  poions  avoir.  Il  nous  fault 
le  jone  Edouwart  couronner  et  faire  roi,  et  mettre  dalés  li  hom- 
mes de  sens  et  de  vaillance,  par  quoi  il  soit  espers  et  resvilliés, 
car  nous  n'avons  que  faire  d'un  roi  endormit  ne  pesant,  qui 
trop  demande  ses  aises  et  sez  déduis.  Nous  en  ocirions  avant 
un  demi  cent,  tout  l'un  apriès  l'autre,  que  nous  n'euissions  un 
roi  à  nostre  séance  et  volenté.  «  Ensi  disoient  il  gêner aument 
en  Londres,  et  parmi  toute  Engleterre. 

Qant  chil  chevalier  et  esquier  de  Hainnau,  qui  en  la  compa- 
gnie de  la  roine  d'Engleterre  estoient  venu,  veirent  que  lor  em- 
prise estoit  achievée  et  que  il  ne  faisoient  là  que  boire  et  men- 
gier,  dormir  et  reposer,  danser  et  caroler,  quoi  que  on  les  veist 
très  volentiers,  et  que  tout  estoit  paiiet  qanque  il  prendoient,  si 
se  conmenchièrent  il  à  hoder  et  à  taner  et  à  dire  l'un  à  l'autre  : 
«  Nous  en  volons  retourner  en  Hainnau.  Nous  ne  faisons  riens 
chi;  nous  cargons  trop  madame  la  roine  et  le  pais.  Il  est  heure 
dou  départir,  car  toutes  nostres  emprisses  sont  achievées.  »  Il 
s'en  vinrent  generaument  à  messire  Jehan  de  Hainnau,  lor  chief, 
et  li  remoustrèrent  lor  pourpos  sus  la  fourme  que  je  vous  di. 
Qant  messires  Jehans  de  Hainnau  les  vei  en  celle  volenté,  et 
senti  que  il  remoustroient  raison,  si  leur  dist  :  «  Biau  signeur, 
je  parlerai  à  madame  la  roine,  et  prenderai  congiet,  et  me 
départirai  avoecques  vous.  Attendes  encores  un  petit.  »  Li  dis 
messires  Jehans,  qant  il  vei  que  heure  fu,  parla  à  la  roine  et  au 
conte  de  Qent,  et  lor  remoustra  que  ses  gens  se  voloient  dépar- 
tir et  retourner   en  Hainnau. 

Ces  paroles  vinrent  moult  au  contraire  à  la  roine,  et  fist  appeller 
les  chevaUers  de  Hainnau  devant  li;  et  qant  il  furent  venu,  elle 
lor  demanda  :  «  Biau  signeur,  pourquoi  vous  anoie  il  en  ce  pais? 
On  vous  i  voit  volentiers.  Demorés  dalés  nous,  tant  que  li  iviers 
soit  passés.  »  Li  chevalier  de  Hainnau,  à  la  parole  de  la  roine 
respondirent  courtoisement  et  dissent  :  «  Madame,  nous  veons 
et  savons  bien  que  moult  volentiers  vous  et  li  vostre  nous  voient 

en  ce  pais.  Mais,  madame,  nous  regardons  et  considérons  que  ce 
pour  quoi  nous  paftesimes  de  Hainnau  avoecques  vous,  est  tout 
achievé.  Car  se  nous  sentions  que  vous,  ne  li  vostre,  euissiés  nuls 
besoings  de  nostres  servisces,  li  departemens  ne  nous  touche  pas 
de  si  pries  ne  tant,  que  nous  ne  demorisions  tant  que  tout  se- 
roit  acompli.  Mais  nous  cargons  vostre  hostel  et  le  pais  de  nous 
et  à  riens  faire,  et  nous  avons  bien  ailleurs  mestier  ;  et  si  verions 
volentiers  nostres  fenmes  et  nostres  enfans,  et  savons  bien  que 
il  nous  désirent  à  veoir.  Si  vous  prions  que  vous  nous  donné[s] 
congiet,  et  nous  nos  offrons  à  vous  et  disons  de  bonne  volenté 
que,  se  besoings  vous  croist  ne  touce,  et  nous  en  soions  segne- 
fiiet,  nous  venrons  tantos  et  sans  délai  en  vostre  service.  »  La 
roine  respondi  :  «  Grant  merchis  !  »  et  puis  se  retourna  deviers 
messire  Jehan  de  Hainnau  et  li  dist  :  «  Biaus  cousins,  vous  ne 
vos  poés  partir  encores  de  moi  jusquez  apriès  Noël,  car  contre 
les  festes  dou  Noël,  tous  li  consauls  d'Engleterre,  prelas,  barons, 
chevaliers  et  bonnes  villes  doient  estre  à  Wesmoustier,  et  là  aue- 
ront  il  avis  et  consel  quel  cose  on  fera  dou  roi,  qui  est  à  Ber- 
cler,  ensi  que  vous  savés.  Si  retenés  auquns  devostres  chevaliers 
dalés  vous  pour  vostre  estât,  car  je  voel  que  vous  soiiés  à  ce 
parlement,  et  que  chil  qui  point  ne  vous  ont  encores  veu,  vous 
voient  ;  et  li  demorans  de  vostres  gens  se  départiront  dedens 
quatre  jours,  puis  que  partir  voellent.  »  Li  gentis  chevaliers  res- 
pondi et  dist  :  «  Madame,  volentiers.  »  Depuis  ceste  parole,  parla 
messires  Jehans  de  Hainnau  à  ses  gens  et  ordonna  ceuls  que  il 
voloit  que  il  demorassert  avoecques  lui,  et  as  aultres  dist  : 
«  Vous  vos  partirés  dedens  tel  jour.  Madame  le  m'a  dit;  mais, 
au  départir,  elle  voelt  parler  à  vous  et  paiier  vostre  bien 
alée.  » 

La  roine  d'Engleterre,  qui  se  sentoit  tenue  enviers  ces  cheva- 
liers et  esquiers  de  Hainnau  pour  le  biel  et  grant  servisce  que 
fait  li  avoient,  qant  elle  vei  que  plus  demorer  il  ne  voloient,  elle 
s'en  vint  à  Eltem  à  sept  milles  de  Londres  et  sus  le  cemin  de  la 
mer  et  de  lor  retour  ;  et  amena  là  ses  enfans  et  le  conte  de  Qent 
et  son  estât  un  petit  plus  esforchiet  que  une  aultre  fois.  Et  là 
furent  segnefiiet  tout  li  chevalier  et  esquier  de  Hainnau  à  estre, 
qui  partir  voloient,  et  i  furent,  et  messires  Jehans  de  Hainnau 
aussi.  Qant  il  furent  tout  venu,  la  roine  tint  son  estât  et  sist  à 
table  solempnement  en  la  sale.  Là  furent  assis  à  table  tous  che- 
valiers et  esquiers  de  Hainnau  qui  partir  voloient,    et  servi  de 

tous  mes  grandement  et  largement,  selonch  l'usage  d'Engle terre. 
Et  sus  la  fin  dou  disner,  cntrues  que  on  entendoit  à  regarder  la 
roine,  entrèrent  dedens  la  sale  troupes  et  ménestrels  qui  faisoient 
lor  mestier,  et  tantos  aprics  euls,  douse  chevaliers  parés  et  ves- 
tis  tous  parellemcnt  et  d'une  livrée  très  rice.  Et  les  sievoient 
douse  esquiers  parés  et  vestis  aussi  de  une  livrée;  et  portoient 
chil  esquier,  deus  et  deus,  casquns,  une  grande  corbille  à  deus 
aniaus,  toutes  plainnes  de  vaselle  d'argent,  de  pos,  de  plas,  de 
dragioirs,  de  coupes,  de  lianas,  d'esquelles,  de  temproirs  et  de 
toute  vasselle.  Et  alèrent  li  ménestrel  et  li  chevalier  et  li  esquier 
qui  ces  corbilles  portoient,  au  tour  des  tables  ;  et  qant  il  orent 
fait  lor  tour,  il  s'arestèrent  devant  la  table  des  plus  grans  si- 
gneurs.  Et  ne  seoit  nuls  à  table  fors  chil  qui  partir  se  dévoient, 
réservé  messires  Jehans  de  Hainnau,  Chils  seoit  cà  la  table  de  la 
roine.  Là  furent  misses  ces  corbilles  jus.  Et  sus  casqune  vinrent 
doi  chevalier,  tout  avisé  de  ce  que  il  dévoient  faire;  et  départi- 
rent tous  ces  jeuiauls  as  chevaliers  et  as  esquiers,  et  casquns 
selonch  son  estât.  Tout  en  furent  servi,  et  mis  devant  euls  sus 
les  tables.  Et  depuis,  li  mestre  d'ostel  de  la  roine  issirent  hors  de 
la  salle  et  vinrent  en  la  court,  et  fissent  venir  avant  tous  les 
varies  et  pages  de  ces  chevaliers  et  esquiers  de  Hainnau  qui  par- 
tir dévoient;  et  là  avoient  en  un  sach  cent  livres  d'estrelins, 
monnoie  d'Engleterre,  car  adonc  il  n'estoit  encores  nulles  nou- 
velles de  nobles.  Et  qant  chil  varlet  furent  venut,  li  mestre  d'os- 
tel  dissent  tout  hault,  en  prenant  le  sac  qui  estoit  de  quir  : 
a  Tenez,  entre  vous,  variés  des  Hainnuiers,  qui  partir  devés,  ma- 
dame la  roine  vous  donne  cent  livres  d'estrelins  :  priiés  pour 
lui.  »  Tout  ou  en  partie  respondirent  et  dissent  :  «  Dieux  doinst 
à  madame  la  roine  bonne  vie  !  »  Se  lor  demora  chils  argens,  et 
le  départirent  entre  euls  à  grant  joie.  Il  en  i  ot  auquns  qui  bien 
le  gardèrent  ce  que  en  lor  pareçon  en  eschei,  et  en  devinrent 
puis  rice,  pour  mettre  en  bonne  moutepliance  ;  et  li  aultre  le 
jeuèrent  as  dés,  qui  ne  s'en  savoient  conment  délivrer. 

Che  disner  fait,  et  ces  signeurs,  chevaliers  et  esquiers  de  Hain- 
nau servis  en  la  fourme  et  manière  que  je  vous  di,  et  tous  ces 
jeuiauls  requelliés  et  mis  en  paniers  et  en  bonne  ordenance  pour 
le  plus  aise  porter  et  sans  froissier,  il  prissent  congiet  de  madame 
la  roine,  de  son  fil  et  dou  conte  de  Qent.  Et  les  aconvoia  jusques 
en  mi  la  court  à  Eltem  li  sires  de  Riaumont,  messires  Jehans  de 
Hainnau  ;  et  tout  un  et  un  prissent  congiet  à  lui,  et  il  lor  donna. 

Adonc  montèrent  ils  et  messires  Thomas  Wage,  aussitos  comme 
il  fissent;  et  se  départirent  de  Eltem,  et  jà  estoit  tout  tart,  et 
vinrent  jessir  à  Dardeforde,  et  à  l'endemain  à  Rocestre,  et  au  tier 
jour  à  Saint  Thomas  de  Cantorbie,  et  fissent  là  lor  offrande  au 
corps  saint.  Et  apriès  disner,  il  cevauchièrent  et  vinrent  à  Dou- 
vres, et  tout  partout  estoient  délivré  de  par  les  gens  la  roine. 
Qant  il  furent  venu  à  Douvres,  on  lor  pourvei  vassiaus  de  par  la 
roine.  Il  esqipèrent  lors  chevaus,  et  puis  entrèrent  ens  es  vassiaus 
passagiers.  Et  là  prist  messires  Thomas  Wage  congiet  à  euls,  et 
retourna  deviers  la  roine,  et  le  trouva  à  son  retour  à  Eltem  et 
messire  Jehan  de  Hainnau.  Et  li  Hainnuier  singlèrent  par  mer,  et 
furent  tantos  à  Wissan.  Pour  ce  temps,  il  i  avoit  une  très  bonne 
ville,  et  sciet  entre  Boulongne  et  Calais.  Et  devés  savoir  que, 
avant  que  li  Hainnuier  issirent  de  Londres,  il  furent  paiiet  en 
deniers  apparillie's,  ensi  que  convenance  se  porta  au  départir  de 
Hainnau  entre  la  roine  et  euls,  et  si  largement  que  tout  s'en  con- 
tentèrent. Et  retournèrent  en  Hainnau  tout  fouci  d'argent  et  de 
jeuiaulz,  et  vinrent  à  Valenchiennes  deviers  le  conte  et  la  contesse 
qui  les  veirent  volentiers,  et  lors  recordèrent  des  nouvelles  d'En- 
gleterre.  Et  sus  mains  de  quatre  mois  orent  il  fait  tout  ce  voiage. 
Nous  retournerons  à  parler  de  la  roine  d'Engleterre  et  des  or- 
denances  dou  pais.  F°^  11  et  12. 

P.  35,  1.  15  :  Londres.  —  Ms.  ^  6  :  et  là  furent  recheu  à 
grant  joye  du  maieur  de  la  ville  et  des  bonnes  gens,  qui  moult 
desiroient  à  veoir  la  damme  et  le  filz  le  jouène  Edouart.  Sy 
rechut  le  foyalté  des  hommes  de  la  ville  la  ditte  roynne,  ou 
nom  de  son  filz.  Asés  tos  après,  le  vinrent  veoir  ou  palais 
de  Wesmoustier  oii  elle  se  tenoit,  dehors  Londres,  tout  ly 
prélat  et  les  chevaliers  d'Engleterre ,  qui  encore  ne  l'avoient 
veu.  Et  ly  firent  grant  reverense  et  ossy  à  che  gentil  chevalier 
monsigneur  Jehan  de  Hainau,  desquels  il  fu  grandement  honnou- 
rés.  F"  20. 

P.  36,  1.  3  :  estoit.  —  Ms,  tt Amiens  :  ens  du  castel  de  Ber- 
cler.  F'»  5. 

P.  36,  1.  14  :  petit  fu.  —  Ms.  B  6  :  mais  le  plus  grant  partie 
des  chevaliers  de  Haynau,  qui  avoecques  luy  avoient  esté  venus, 
retournèrent,  tels  que  messire  Robert  de  Bailleuel,  messire  Sanses 
de  Bieaurieu,  le  sire  de  Floyon,  le  sire  de  Gonmegnies,  le  sire 
de  Aubechicourt,  le  sire  de  Mastain,  messire  Sanses  de  Boussut, 
le  sire  de  Mongtiny  et  pluiseur  autre.  F°  21. 

P.  36,  1.  26  :  paiiet.  —  Ms.  d^ Amiens  :  en  argent  tout  seck 
et  tantost  en  purs  estrelins  d'Engleterre.  F**  5. 

P.  36,  1.  28  et  29  :  compagnons.  —  Ms.  de  Valenciennes  :  au- 
cuns de  ses  plus  privez.  F"  13. 

§  20.  P.  37,  1.  11  :  Noël.  —  Ms,  de  Rome  :  Environ  siis 
jours  devant  la  feste  dou  Noël,  que  on  apelle  en  France  Calan- 
des,  furent  venu  en  la  chité  de  Londres  de  toutes  les  parties 
d'Engleterre  li  signeur  et  li  prélat  et  li  consauls  des  bonnes 
villes.  Et  là  ot  un  grant  parlement  au  palais  de  Wesmoustier, 
présente  la  roine  et  son  fil.  Et  estoient  tout  li  fait  dou  roi  Edou- 
wart,  liquels  estoit  ens  ou  chastiel  de  Bercler,  ensi  que  chi  desus 
est  dit,  tous  par  articles  mis  en  escript.  Et  là  ot  un  clerc  qui  les 
lissi  tout  en  publ[i]c,  oant  le  peuple.  Qant  il  furent  tout  leu,  li 
arcevesques  de  Cantorbie  se  leva  et  demanda,  de  par  la  roine 
d'Engleterre,  quel  cose  en  estoit  bonne  à  faire;  et  prioit,  par  la 
bouce  dou  dit  arcevesque,  que  elle  fust  si  consillie  que  elle  et  li 
roiaulmes  d'Engleterre  i  euissent  honnour  et  pourfit,  car  de  ces 
cas  elle  en  cargoit  tous  ses  hommes  et  en  descargoit  sa  con- 
sience.  F*'  12. 

P.  37, 1.  18  :  feste.  —  Mss.AI^  à  22  :  Celle  feste  dura  huit  jours. 
F°  25.  —  Ms.  ^  6  :  Sy  dura  la  feste  plus  de  quinze  jours.  F°  22. 

P.  38,  1.  8  :  de  roy.  —  Ms.  de  Rome  :  Et  pour  ce  que  li 
roiaumes  ne  puet  estre  sans  chief  et  sans  gouverneur,  et  que  il 
apertient  que  en  Engleterre  ait  roi,  ordonné  fu  et  aresté  que 
Edouwars  ses  fils  seroit  rois  couronnés  et  solempniiés  à  roi  le 
jour  de  la  Nativité  Nostre  Signeur,  et  presist  consel  bon,  sage  et 
meur  dalés  lui,  par  quoi  li  roiaulmes  et  li  pais  fust  en  avant 
mieuls  gouvrenés  que  esté  n'euist,  par  quoi  en  nul  tourble  .ne 
disension  li  dis  roiaulmes  ne  se  peuist  esmouvoir.  Adonc  fu  chils 
consauls  ouvers,  et  revinrent  li  vaillant  homme  et  li  sage  et  li 
prélat,  sus  lesquelz  on  avoit  assis  et  tourné  ce  consel,  en  la  pré- 
sence de  la  roine  et  de  son  fil  et  de  mesire  Jehan  de  Hainnau  et 
dou  conte  de  Qent  et  aussi  dou  consel  des  bonnes  villes.  Et  fu 
tout  ce  publiiet  generaulment.  Et  se  départi  li  consauls  sus  celle 
entente. et  volenté  que  li  jones  Edouwars  seroit  rois  enoins  et  sa- 
crés le  jour  de  la  Nativité  Nostre  Signeur.  Et  demorèrent  tout 
signeur  et  tout  prélat  et  toutes  gens,  qui  là  estoient  venu  à  la 
priière  et  ordenance  la  roine,  pour  estre  à  celle  solempnité.  Et 
furent  toutes  ordenancez  aministrées,  qui  apertenoient  à  estre  et 

à  îivoi»-,  l;Mif  ()*;il)is  (pic   H';iiJtr(!/  coscs,   pour    le  dil  joru;  roi,  cl 
li  (îgliso  (1<;  WcsmouHtior  «ippariilio  tro»  rcvcranrnonf.  F"  12. 

J^  'il.  \\  IJH,  I.  10  :  Kdow.'irs.  —  Ma.  dr  Hnmr  :  K(l()iiw;irs 
(le  VVindcHonî,  licpicls  iw  son  Mimps  a  ou  lant  (1(î  I)oII(;s  avciilurcs 
<l'.tirn(;s  (;t  victorieuses,  crisi  (pio  (î1I<î[s]  vous  seront  remoustrées 
ot  rcc<)rd(;(;s  ensievant  en  i'istore;  ol  (u  consacn's  et  oins  sol(;rnp- 
ncment  s(îloncli  l'ordcnance  (rKn^let«Mr(î.  VA  lurent  à  sa  coriisa- 
craliou  dciis  arclicvc.s(pies  et  doiise  (!V(;s(pics  et  (piarante  wil 
ahl)(:s  (J'Kngleterro.  Kt  rccliut  li  rois  tout(!S  l(!S  dignit(;H  ot  solemp- 
nit(;s  que  rois  doit  et  |)uct  rec(;voir,  et  estoit  pour  lors  ou  ses- 
sirne  an  do  son  oa^'o;  il  l<!S  ot  coniplis  à  la  (^)nvorsion  saint  Pol 
a[»ri(:s.  Kt  porta  ce  jour  la  courornio  de  saint  Kdouwart,  la(pi(;lic 
est  uionll  dign(;  et  nioiilt  riclio;  et  furent  fait  à  sa  (oronation 
nonviauls  oh(îvaliors  (pjatrc  c(;ns  et  (piin/(;,  il  velli(;rent  Ir  nuit 
don  iNoel,  toute  la  nuit,  eu  l'iîgliso  do  i'al)(îi(;  do  Wesmoustior.  Et 
qant  li  rois  vint  de  r(;f,'lise  au  palais,  montc's  sus  u\\  Maue  oonr- 
si(!r,  j)ar(;  (X  vestis  d(^  sarnbjjc  jus(pies  eus  («s  ((filous  d(îs  pi('s, 
armoii('S  des  armes  (IKi-f^ieterre  d'uncî  part,  et  d(\s  armes  do 
saint  Kdouwart  de  r.iulKî  part,  clKîvaueluc.'nînt  totit  eliic^l  nou- 
viol  chevalier  devant  lui.  Kt  lu  ensi  amerw's  do  l'oglisi^  dedens  le 
l*alais,  li(pi(!ls  estoit  aouin(';s  si  rieerneut  comme  on  jiooit.  Kt  sist 
à  tahie,  (l«;us  arc(;v(îS(pi(;s,  dr;  (]ant()ri)ie  cl  d  lorch,  au  desus  iW 
li,  et  puis  li  rois,  (!t  ))uis  la  roino  sa  m(;re  (;t  puis  nu^siros  Jeliaus 
d(!  Ilainnau,  et  puis  li  coMr("S  do  Qont,  (ît  puis  li  «outcs  ll(Mnis 
do  l.ancastnî.  P  12,  v". 

P.  IIS,  I.  20  :  armes.  — Mss.  /I  W  a  \\\  -.  t.uit  \):\v  mer  comme 
par  terr(î.   P  10. 

I*.  :jh,  I.  2;i  :  saint  Pol. —  Ms.  i\'//mierix  :  en  l'eage  de  .stM/e 
an»  à  r(;iitr(';(;,  car  il  l(;s  d(;voit  avoir  im  janvi(;r  ensuivant,  le 
jour  de  !(;  (lonversion  saint  Pol  rii|)ostl<*.    V"  (1. 

P.  ;iH,  I.  2^1  :  li  f,M-ntil/..  /\?\\.  /f  I  //  (i,  20  à  22  :  du  f;eu- 
til.  F"  M. 

P.  'M),  I.  ;{  .  Uoliaf^Mio.  --  Ms.  (fAmic/is  :  li  ^mliis  et  nobles 
Caries.  F"  (i. 

P.   IlO,   I.  k  :   lrrn;s.       •   Lv  ms,  tC Amiens  tijoiitr  :  li  dus  de 

IJourhon,  mossiros  Kobiors  d'Artois,  li  comtes   II I\  |d"Ku'),  li 

con»t(îS  d'Au(;oirro,  li  comt(;8  do  Sansoiro.  F**  {'*. 

1.   /)/.v.v.  il'/lmirnx  ri  tic  f  (tlr/utinurs  :  (le  Dciis  ou  de  Dni.  Maurui.'ir  Irn'rt 

P.  39,  1.  6  :  criés.  —  Ms.  de  Rome  :  et  ma  dame  la  roine  et 
li  rois  vinrent  tenir  lor  mancion  à  Windesore,  et  en  ama  li  rois 
grandement  le  lieu  et  la  place,  ()our  tant  que  il  i  fu  nés;  et  tout 
partout  où  il  aloient,  messires  Jelians  de  Hainnau  aloit.  Tantos 
apriez  l'Aparition  des  Rois,  nouvelles  vinrent  à  messire  Jehan  de 
Hainnau  que  li  rois  de  Behagne,  son  chier  et  amé  cousin,  avoit 
fait  criier  un  tournoi  et  assis  à  estre  sus  le  sabelon,  à  Condet  en 
Hainnau.  Qant  les  nouvelles  furent  venues  en  Engleterre  et  mes- 
sires Jehans  de  Hainnau  en  ot  la  congnissance,  nuls  ne  l'euist 
retenu  en  Engleterre,  car  li  rois  de  Behagne  li  escripsoit  que  à 
ce  tournoi  il  dévoient  estre  compagnon  ensamble.  Et  moustra  li 
gentils  chevaliers  les  lettres  à  la  roine  et  au  roi  aussi,  et  dist 
que  il  le  couvenoit  partir,  et  tous  jours  estoit  il  près  de  faire 
service  au  roi  là  où  il  en  seroit  requis.  F"*  12  v"  et  13. 

P.  39,  1.  13  et  14  :  Behagne.  —  Ms.  d'Amiens:  qui  dure- 
ment l'amoit.  F°  6. 

P.  39.  1.  18  et  19  :  quatre  cens.  —  Ms,  B  6  :  seize  cens 
mars  de  revenue,  sa  vie  durant,  et  les  florins  délivrés  à  Bruges 
et  là  paiiez.  F°  23. 

P.  39,  1.  24  :  dit  est.  —  Ms.  de  Rome  :  Et  avoech  les  dons 
on  bailla  les  lettres  toutes  seelées  dou  seel  dou  roi,  qui  tesmon- 
gnoient  et  certefioient  ces  dons.  Encores  fu  il  délivré  au  mestre 
d'ostel  de  messire  Jehan  de  Hainnau  grant  fuisson  de  blance 
monnoie  d'Engleterre,  pour  paiier  lors  menus  frès  sus  le  cemin. 
Adonc  se  do|)arti  messires  Jehans  de  Hainnau  dou  roi  et  de  sa 
mère,  dou  conte  de  Qent  et  de  mesire  Rogier  de  Mortemer.  Si 
fu  acompagniés  et  aconvoiiés  de  messire  Thomas  Wage  et  des 
chevaliers  dou  roi.  Et  li  maires  de  Londres  et  plus  de  cent  hom- 
mes d'onneur  de  I^ondres  l'acompagnièrent  jusques  à  Darde- 
forde;  et  prisent  là  congiet  à  lui,  et  puis  retournèrent.  Mais  li 
chevalier  dou  roi  et  de  la  roine  l'accompagnièrent  jusquez  à 
Douvrez,  et  paioient  partout  les  frès  de  li  et  de  ses  gens;  et  leur 
pourveirent  va&siaus  passagiers  qui  les  passèrent  à  Wissant.  F"  13. 

P.  40,  1.  6  :  d'Engleterre.  —  Ms.  de  Rome  :  Et  les  amena 
messires  Jehans  de  Hainnau  à  Valenchiennes  deviers  le  conte  son 
frère  et  la  contesse  qui  les  conjoirent  et  requellièrent  bellement, 
|K)ur  l'onnour  et  amour  dou  roi  d'Engleterre  et  de  madame  sa 
mère.  Si  se  tint  li  tournois  à  Condet  sus  Escaut,  ensi  que  non- 
chiet  et  criiet  fu;  et  i  ot  deux  cens  et  soissante  chevahers  tour- 
nians.  Si  en  i  ot  des  bien  batus.  Des  François  en  ot  le  [)ris,  [K>ur 

le  mieuls  tournoiant  et  p[r]enant  painne,  li  sires  de  Biausaut  da- 
lés  Montdidier,  et  des  Hainnuiers  messires  Miqiez  de  Ligne.  F°  13. 

P.  40,  1.  8  :  estre.  —  Ms.  B  6  :  Retourna  le  chevalier  en 
Hainau  où  il  fut  grandement  rechut  du  conte  son  frère  et  de 
tous  les  barons.  Et  bien  le  valloit,  car  au  vray  dire  il  avoit  fait 
ung  biel  voiage  et  une  haulte  emprise.  Dont  il  en  devoit  bien 
estre  honnourés,  et  osy  fust  il  tout  son  vivant  et  est  encores  de 
tous  cheaus  qui  en  oient  parler.  F°*  23  et  24. 

P.  40,  1.  10  :  deus  fois.  —  Ms.  de  Valenciennes  :  Et  pour 
l'amour  d'eulx,  refist  on  en  celui  an  encore  ung  aultre  tournoy 
à  Condet.  F*^  14. 

§  22.  P.  40,  1.  14  :  Apriès.  —  Ms.  de  Rome  ;  Apriès  ce  que 
messires  Jehans  de  Hainnau  se  fu  départis  d'Engleterre ,  li  jones 
rois  et  madame  sa  mère  gouvrenèrent  le  pais  par  le  consel  dou 
conte  de  Qent  et  de  messire  Rogier  de  Mortemer  et  de  messire 
Thomas  de  Wage ,  et  par  le  consel  de  pluisseurs  aultrez  que  on 
tenoit  le  plus  sages  d'Engleterre.  Et  fu  tous  li  roiaulmes  recon- 
ciliiés  et  remis  en  bon  estât ,  et  estoit  justice  gardée  souverain- 
nement. 

Celle  première  ane'e  dou  resgne  le  jone  roi  Edouwart,  avint 
que  la  fenme  à  mesire  Hue  l'Espensier,  qui  justichiés  fu ,  ensi 
que  vous  avés  oy,  se  traist  deviers  le  roi  et  son  consel  et 
amena  un  moult  biau  fil,  que  elle  avoit  de  l'eage  de  neuf  ans,  et 
estoit  nonmés  Edouwars  ;  et  mist  en  avant  par  un  avocat  une 
plainte.  Et  dist  ensi  la  dame  par  la  parole  de  l'avocat  que,  se 
son  mari  avoit  fourfait  le  sien ,  il  ne  pooit  fourfaire  l'iretage  de 
la  dame ,  et  le  couvenoit  vivre  li  et  son  fil.  Or  estoit  avenu  que 
on  avoit  confixset  et  atribuet  à  la  couronne  d'Engleterre  tous 
meubles  et  hiretages  que  li  Espensier  avoient ,  li  pères  et  li  fils, 
par  tout  le  roiaulme  d'Engleterre,  et  tenoient  bien  soissante  mille 
[mars]  de  revenue.  La  roine  d'Engleterre  et  li  rois  ses  fils  eu- 
rent pite'  de  la  dame ,  car  elle  estoit  des  plus  nobles  d'Engle- 
terre ;  si  s'enclinèrent  à  ce  que  la  dame  fust  aidie  et  ses  fils  aussi. 
Et  li  furent  rendu  et  restitué  tout  li  hiretage  qui  venoient  de  son 
costé,  et  par  especial  en  la  contrée  de  Gallez,  et  retourna  bien  la 
dame  à  quatre  mille  mars  de  revenue  par  an.  Et  depuis  avint 
que,  qant  li  fils  ot  eage,  li  rois  le  maria,  mais  ce  ne  fu  pas  selonc 
le  linage  dont  il  estoit  issus;  ce  fu  à  la  fille  d'un  sien  chevalier  ba- 
celer,  que  on  nonma  messire  Raoul  de  Ferrières.  Cliils  Edouwars 

li  Espensiers  et  sa  fenme  ne  furent  que  chinq  ans  en  mariage,  car 
il  lu  ocis  eus  es  gerres  de  Bretagne,  ensi  que  vous  orés  recor- 
der en  l'istorc ,  mais  ce  sera  bien  avant ,  [et]  orent  quatre  filz  : 
li  troi  en  furent  chevaliers ,  Edouwars ,  Hues  et  Thomas ,  et  li 
quars  ot  nom  Henris  et  fu  evesques  de  Nordvich. 

Je  Froissars,  actères  de  ces  croniques,  le  di  pour  tant  que,  en  ma 
jonèce,  je  fui  moult  bien  et  tous  sus  amés  de  l'ainnet  frère  Es- 
j)ensier,  que  on  nonma  Edouwart,  ensi  que  son  père,  et  ot  en 
mariage  la  lille  à  messire  Bietremieu  de  Bruhés,  un  moult  vaillant 
chevalier.  Et  fu  cils  sires  Espensiers,  de  son  temps  et  dou  mien, 
li  phis  jolis  chevaliers ,  li  plus  courtois ,  li  plus  honnourables  et 
amouieus  et  bacelereus  asse's  qui  fust  en  toute  Engleterre,  et  li 
plus  larges  de  donner  le  sien  là  où  il  veoit  que  il  estoit  bien 
emploiiet,  et  qui  mieuls  sccut  vivre  et  dou  plus  biel  estât  et  bien 
ordonné.  Et  oy  dire  en  mon  temps  les  plus  hautez  et  nobles 
dames  dou  pais  que  nulle  feste  n'estoit  parfaite,  se  li  sires  Es- 
pensiers ni  estoit.  Et  pluisseurs  fois  avint  que,  qant  je  cevauchoie 
sus  le  pais  avoecques  lui ,  car  les  terres  et  revenues  des  barons 
d' Engleterre  sqnt  par  places  et  moult  esparses  ,  il  m'apelloit  et 
me  dissoit  :  «  Froissart,  vee's  vous  celle  grande  ville  à  ce  haut 
clochier  ?  w  —  Je  respondoie  :  «  Monsigneur ,  oil  :  pourquoi  le 
dittes  vous  ?»  —  «  Je  le  di  pour  ce  :  elle  deuist  estre  mienne, 
mais  il  i  ot  une  maie  roine  en  ce  pais,  qui  tout  nous  tolli.  »  Et 
ensi  par  pluisseurs  fois  m'en  moustra  il  semées  en  Engleterre  plus 
de  quarante;  et  appelloit  la  roine  Issabiel,  mère  au  roi  Edouwart, 
le  maie  roine,  et  ausi  faisoient  si  frère. 

En  ce  temps  dont  je  parole ,  et  que  li  roiaulmes  d'Engleterre 
estoit  tous  en  paix  et  ou  gouvrenement  de  la  roine  Issabiel  et  dou 
conte  de  Qent  et  dou  jone  roi  et  de  lor  consel,  avint  que  Robers 
de  Brus,  rois  d'Escoce,  qui  en  son  temps  ot  moult  à  faire  contre 
les  Englois ,  et  qui  tous  jours  les  tint  en  gerre  et  reconquist  sus 
euls  ce  que  si  predicesseur  avoient  perdu  encontre  le  bon  roi 
Edouwart,  et  les  desconfi  par  bataille  devant  Struvelin,  et  dura 
la  cace  jusques  oultre  la  rivière  du  Thin,  et  reprist  Bervich, 
Dombare  et  pluisseurs  chastiaus  que  li  Englois  tenoient  en  Escoce, 
chils  rois  Robers  de  Brus  entendi  conment  li  rois  d'Engleterre 
avoit  esté  pris  et  desposés  de  sa  couronne,  et  ses  consauls  jus- 
tichiés;  si  s'apensa  que  il  desfieroit  ce  jone  roi  Edouwart,  et 
supposa  que  grandes  hainnes  estoient  nouries  et  engendiées  en 
Engleterre  par  les  mors  des  signeurs  Espensiei's  et  le  conte  d'4- 

1—17 

rondiel,  et  que ,  qant  ses  gens  se  meteroient  sus  les  camps ,  li 
linages  des  desusdis  se  bouteroient  en  lor  compagnie,  pour  con- 
trevengier  lors  amis.  Si  envoia  desfiier  le  roi  Edouwart  et  toute 
sa  poissance.  Et  aporta  la  desfiance  uns  liiraus  d'Escoce,  lequel 
on  nonmoit  Glas.  Et  estoit  contenu  en  la  lettre  seelée  dou  roi 
d'Escoce  et  des  barons  de  celi  pais,  que  jamais  il  n'entenderoit  à 
aultre  cose ,  si  aueroit  si  avant  courut  en  Engleterre  que  passet 
la  rivière  dou  Thin  et  le  Hombre  et  contrevengiet  tous  ses  torsfais; 
et  se  combatre  on  le  voloit,  il  li  asignoit  journée  devant  Ewruicb. 

Qant  li  jones  rois  d'Engleterre  ot  recheu  ces  desfiances  ou 
premier  an  de  sa  création,  li  coers  li  conmença  à  engrossier,  et 
ne  moustra  pas  ne  ne  dist  au  hiraut  toute  sa  pensée,  mais  li  fist 
donner  un  mantiel  qui  bien  valoit  cent  florins  ;  et  aussi  la  roine , 
li  contes  de  Qent,  messires  Rogiers  de  Mortemer,  et  li  signeur  li 
donnèrent  [tant]  que  il  fu  tous  rices.  Et  li  fu  dit  de  l'un  des  che- 
valiers dou  roi  :  «  Glas ,  vous  vos  poés  bien  partir,  qant  il  vous 
plaist,  car  li  rois  et  li  pais  se  tient  à  tous  desfiiés  sus  les  lettres 
que  vous  avés  aporté.  »  Adonc  se  départi  li  hiraus,  et  li  rois  et 
ses  consauls  et  toute  Engleterre  demorèrent  en  ces  desfiances.  Et 
bien  sentirent  toutes  gens,  as  quels  la  congnissance  en  vint,  que 
de  par  les  Escoçois  il  aueroient  la  guerre.  F°*  13  v°  et  14. 

P.  4Q,  1.  17  :  roy.  —  Ms,  d! Amiens  :  et  le  comte  Henry  de 
Lancastre  au  Tors  Col.  F°  6. 

P.  40,  1.  23  :  Thumas.  —  Ms.de  ralenciennes  :  Wautier.  F''  14. 

P.  41,  1.  7  :  malades.  —  Ms.  d'Amiens  :  de  gouttes.  Nonpour- 
quant  ses  coers  estoit  encoires  assés  fors  et  en  grant  desirier  de 
guerrier,  mes  que  il  veyst  son  plus  biel.  F"  6. 

P.  41,  1.  8  :  disoit  on.  —  Mss.  ^  11  à  13  :  Et  disoit  on  qu'il 
en  mourroit,  car  nulle  guarison  trouver  il  n'en  povoit.  F°  10  v**, 

P.  41,  1.  21  :  manda.  —  Ms,  B  6  :  par  ses  hiraus  que  il 
vendroit  mettre  le  siège  devant  la  bonne  cité  de  Ewruich,  et  que 
il  ne  s'en  partiroit  sy  l'aueroit,  ou  on  luy  leveroit  le  siège.  F°  24. 

§  25.  P.  41,  1,  30  :  Evruich.  —  Mss.  A  18,  19,  34,  35  : 
Bruich.  F°  12.  —  Mss.  ^  30  «  33  :  Bervich.  F»  98  v°.  —  Mss. 
^  23  «  29  :  Vervich.  F°  14.  —  Mss.  ^  11  «  13  :  Warvich  ». 
FMO  v^ 


1 .  Les  mêmes  mss.  reproduisent  les  mêmes  variantes  partout  où  on 
lit  Evruich  dans  le  texte. 

P.  41,  1.  30  :  north.  —  Ms,  cF Amiens  :  sus  les  marches  de 
Norhombrelant.  F°  6  v«. 

P.  42,  1.  2  :  messages.  —  Ms,  de  Rome  :  Or  fu  consillié  en 
la  cambre  dou  roi  que,  tantos  et  sans  délai,  li  rois  envoiast  ses 
messages  et  ses  lettres  deviers  messire  Jehan  de  Hainnau,  et  li 
priast  que  il  le  venist  veoir  et  servir,  et  se  pourveist  de  cinq 
cens  armeures  de  fier,  chevaliers  et  esquiers,  et  tout  seroient 
delivret  et  bien  paiiet,  et  li  escripsist  que  c'estoit  pour  aler  en 
Escoce,  car  li  rois  d'Escoce  et  li  Escoçois  l'avoient  desfiiet.  Et  fu 
dit  ensi,  en  la  cambre  dou  roi  et  en  consel,  que  on  ne  pooit  mieuls 
emploiier  lettres  ne  messages,  que  d'envoiier  en  Hainnau.  Tout 
ensi  comme  il  fu  ordonné,  il  fu  fait.  Et  escripsi  li  rois  d'Engle- 
terre  à  messire  Jehan  de  Hainnau  et  envoia  ses  messages,  qui 
passèrent  la  mer  et  vinrent  en  Hainnau,  et  trouvèrent  le  gentil 
chevalier  que  il  demandoient,  en  la  ville  de  Biaumont  dont  il 
portoit  le  nom,  et  li  baillièrent  les  lettres  que  il  li  aportoient, 
tant  de  par  le  roi  que  de  par  la  roine  d'Engleterre.  Il  les  lissi, 
qant  il  les  ot  ouvertes,  et  considéra  conment  on  le  prioit  et  man- 
doit.  Si  fu  tous  resjois  de  ces  nouvelles,  et  dist  que  il  estoit  tenus 
de  servir  le  roi  et  le  pais  d'Engleterre,  puis  que  il  s'estoit  ahers 
et  aloiiés  à  euls  de  foi  et  d'ommage  ;  et  rescripsi  au  roi  d'Engle- 
terre et  à  la  roine  par  ceuls  meismes  qui  cez  lettres  avoient 
aportè.  Et  fu  contenu  ens  es  dittes  lettres  que  il  seroit  en  Engle- 
terre,  et  à  ce  n'aueroit  nulle  defaute,  dedens  le  jour  que  on  li 
avoit  assis,  et  à  otant  de  gens  ou  plus  que  on  ne  li  avoit  escript. 
Li  messagier  d'Engleterre  retournèrent. 

Messirez  Jehans  de  Hainnau  se  pourvei,  et  escripsi  et  manda  as 
chevaliers  et  esquiers  autours  de  li,  des  quels  il  pensoit  à  estre 
acompagniés  et  servis,  tant  en  Hainnau,  en  Braibant,  en  Flan- 
dres et  en  Hasbaing.  Tout  furent  apparilliet  à  sa  priière  et  or- 
denance,  et  se  pourveirent  tantos  et  sans  délai  de  tout  ce  que  à 
lor  estât  apertenoit,  et  se  départirent  de  lors  lieus,  et  vinrent  li 
auqun  à  Wissant,  et  li  aultre  à  Calais.  Toutes  fois,  messires  Jehans 
de  Hainnau  vint  à  Wissan;  et  passèrent  oultre,  car  il  trouvèrent 
les  vassiaus  passagierz  que  li  rois  d'Engleterre  lor  avoit  envoiie's, 
et  tant  fissent  qu'il  furent  oultre  et  en  Engleterre.  Et  atendirent 
tout  l'un  l'autre  à  Cantorbie,  et  entendirent  que  li  rois  et  la  roine 
et  li  signeur  s'en  aloient  à  grant  esfort  viers  Escoce.  Si  se  esploi- 
tièrent  li  Hainnuier  ce  qu'il  peurent,  et  passèrent  Rocestre  et 
Dardeforde  et  vinrent  à  Londre.  Et  là  se  rafresqii'ent  de  tout  ce 

que  il  lor  besongnoit,  de  chevaus,  de  sellerie,  d'armeures  et  de 
toutes  aultres  coses  qui  apertiennent  à  gens  d'armes.  Et  là  trou- 
vèrent le  trésorier  des  gerres  dou  roi,  qui  lor  délivra  monnoie 
et  paiement  bien  et  largement.  Et  puis  il  se  départirent  et  mis- 
sent au  cemin,  et  passèrent  le  Ware  et  Lincole.  Et  partout  où  il 
venoient,  il  estoient  requelliet  liement,  conjoi  et  festiiet.  Et  pas- 
sèrent à  Danfront  et  à  Dancastre,  et  vinrent  à  Evreuich,  une 
grose  chité  et  bonne,  qui  sciet  en  bon  pais;  et  passe  la  rivière 
dou  Hombre  tout  parmi,  qui  va  ceoir  en  la  mer. 

Jà  savoient  li  rois  d'Engleterre ,  madame  sa  mère  et  li  baron 
d'Engleterre  que  messires  Jehans  de  Hainnau  venoit  à  belle  com- 
pagnie de  gens  d'armes,  encores  plus  assés  que  on  ne  li  euist 
escript  et  mandé.  Si  en  estoient  tout  resjoy  et  atendoient  sa  ve- 
nue. Et  devés  sçavoir  que  li  Escoçois  avoient  passet  la  rivière 
dou  ïhin  amont  viers  les  montagnes  qui  départent  Galles  et  En- 
gleterre,  et  moult  priés  de  une  chité  que  on  nonme  Carlion,  et 
estoient  venu  entre  la  chité  de  Durâmes  et  Evruich,  et  ardoient 
le  plat  pais,  tant  que  on  en  pooit  bien  veoir  les  fumières.  Et 
n'estoit  point  li  rois  Robers  d'Escoce  en  celle  chevaucie,  mais  se 
tenoit  à  Haindebourch  en  Escoce  sus  la  litière,  car  il  estoit  si 
atains  de  la  grose  maladie  que  il  ne  pooit  mais  cevauchier.  Et  là 
estoient  pour  lui  li  contes  de  Moret  et  messires  Guillaumes  Dou- 
glas ,  doi  vaillant  chevalier  qui  conduisoient  les  Escoçois  ,  oii 
moult  avoit  de  bons  chevaliers  et  esquiers  et  vaillans  as  armes.  F<^  1 4. 

P.  42,  1.  6  :  compagnie.  —  Ms.  B  6  :  à  cinq  ou  six  cens 
lances.  F®  24. 

P.  42,  1.  84  mandement,  —  Ms.  B  6  :  sy  en  fu  tous  resjois 
et  dist  aus  messaigiers  que  il  estoit  tout  aparliés  ou  serviche  du 
roy  d'Engleterre  et  de  madame  sa  mère.  F°  25. 

P.  42,  1.  23  :  Wissant.  —  Ms.  -g  6  :  et  là  séjourna  deus 
jours.  F"  26. 

P.  42,  1.  27  :  Douvres.  —  Ms.  B  6  :  et  là  séjourna  deus 
jours.  F"  26. 

P.  42,  1.  28  :  jour.  —  Ms.  (T Amiens  :  tant  qu'il  passèrent  le 
bonne  chité  de  Londres,  et  chevauchièrent  à  esploit  tout  le  grant 
chemin  d'Escoche  parmy  le  comté  de  Lincelle,  et  vinrent  à  Dan- 
castre et  puis  à  Ewruich,  quatre  jours  devant  le  Pentecouste. 
F«  6  v«. 

P.  42,  1.  30  :  Evruich.  —  Ms.  B  6  :  une  moult  riche  rite 
séant  sur  le  rivière  de  Hombre,  ou  nort.  F*»  27. 

P.  42,  1.  31  :  barons.  —  Mss.  A  W  à  13  :  de  gens  d'armes, 
et  d'archiers.  F°  11. 

§24.  P.  43, 1.  18  :  Haynau. —  Les  mss.  A,  B  Q  et  de  Rome  ajou- 
tent aux  noms  mentionnés  dans  le  texte:  messire  [Sanse*]  de  Biau- 
rieu*.  Ms.  de  Rome,  P  14  v°.  —  Les  mss.  d'Amiens  et  de  Rome 
ajoutent  :   ...  li  sirez  de  Potelles ,  li  sirez  de  Waregny.  F°  6  v°. 

—  Le  ms.  de  Rome  ajoute  :  ...   le  signeur  de  Vertain ,   le 

signeur  de  Blargnies ,    le   signeur  de   Mastain,   messire  Nichole 
d'Aubrecicourt ,  le  signeur  de  Flosies,  le  Borgne  de  Robertsart. 

po    14    yO  * 

P.  43,  1.  20  et  21  :  dou  Rues.  —  Ms.  d'Amiens:  dou  Roelx. 
po  6  v°.  —  Ms.  £  6  :  dou  Ruelt.  F°  25. 

P.  43,  1.  21:  Bailluel.  —  Ms.  d'Amiens  :  qui  puisedi  fu  sirez 
de  Fontainnez  l'Evesque,  de  Morriaume's.  F*  6  v<^. 

P.  43,  1.  23  :  Brifuel.  —  Mss.  ^  1  «  6,  8,  9,  11  à  19,  23 
à  33  :  Briseul ,  Brisuel  ou  Brisueil. 

P.  43,  1.  24  :  Fastres  de  Brifuel.  —  Ce  chevalier  n'est  men- 
tionné que  dans  les  mss.  B  i  à  3. 

P.  43, 1.  24  :  Ligne.  —  Mss.  ^  15  «  19  :  Ligny  ou  Ligney.F»  12. 

P.  43,  1.  26  :  Boussoit.  —  Mss.  Ai,  3^6,  23,  25  à  29,  34, 
35  :  Bussort  ou  Boussort.  •—  Mss.  ^df  2 ,  24  :  Baissât  ou  Boussat. 

P.  43,  1.  27  :  Semeries.  —  Mss.  A  11  à  13  :  Sameries.  F°  11. 

—  Mss.  A  34,  35  :  Surenes.  F»  12  v\  —  Mss.  ^  30  «  33  :  Fe- 
vreries.  F°  99. 

P.  43,  1.  27  :  Floion.  —  Mss.  A  ib  à  19,  34,  35  :  Florion , 
Floron  ou  Flouron. 

P.  43,  1.  28  :  Flandres.  —  Le  ms.  d'Amiens  ajoute  aux  noms 
mentionnes  dans  le  texte  :  ...  li  sirez  de  Halluin ,  li  sires  de 
Brughedent.  F°  6  v°. 

P.  43  :  1.  29  :  Rodes.  —  Mss.  ^  1,  3  «  6   :  Condes.  F«  12. 

—  MsA  1  :  Rondes.  F*^  12  v°.  —  Ms.  B  Q  :  Robais.  F°  25. 
P.  43,  1.  30  :  Ghistelles.  —  Les  éditions  de  D.  Sauvage  ajou- 
tent :  et  messire  Jaques  de  Guistelle  son  frère.  Édition  de  1559, 
p.   14. 

P.  44,  1.  2  :  Rasses.  —  Mss.  ^  20  «  22  :  Roches.  F»  27  v"*. 
P.  44,  1.  3  :  Grés.  —Ms.BQ:  Gros.  F°  25. 

1 .  Le  prénom  Sanse  ne  se  trouve  que  dans  le  ms.  de  Rome. 

2.  Mss.  ^  1  à  6,  20  à  22  :  Beaugeu.  po  12. 

P.  44,  1.  3  :  Casebèke.  —  Mss.  A  18,  19  :  Cassebelie.  F^»  13. 

—  Mss.  ^  34,  35  :  Gastebolie.  FM 3. 

P.  44,  1.  4  :  Pilisre.  —  Mss.  A  18,  19,  34,  35.  :  Pelisce. 
F»  13.  —  Mss.  ^  1  ,  8,  11  «r  13,  23  à  33  :  Pilistre,  Philistre, 
Philleste  ou  Pilestre.  —  Mss.  B ,  mss.  ^  2 ,  3  à  7,  9,  15  «  22 
et  mss.  dt Amiens  et  de  Rome  :  Pilifre,  Pelifre,  Pilliffe,  Philiffre. 

—  Ms,  de  Valenciennes  :  Pillesore.  F^  15. 

P.  44,  1.  4  :  Gilles.  —  Mss.  A  il  à  i^  :  Jehan.  F«  11. 

P.  44,  1.  4  :  Coterebbe.  —  Ms.  A  7  :  Contereble,  F°  10.  — 
Mss.  ^  18  et  19  :  Gourterebles.  F°  12.  —  Mss.  ^  20  «  23  : 
Cotherelle,  Cour  telle,  Courterelle.  —  Ms.  de  Valenciennes  :  Qua- 
derobe.  F°  15. 

P.  44,  1.  5  :  Harlebèke.  —  Ms.  de  Valenciennes  :  Harbecque. 
F»  15. 

P.  44,  1.  7  :  Hesbegnons.  —  Mss.  A  \  àl,  \\  à  19,  23  ^  35  : 
Behaingnons.  F°  12  v®. 

P.  44,  1.  7  :  li  Biaus.  —  Ms.  d^ Amiens  :  canomies  de  Liège. 
F°  6  V».  —  Ms.  B  Q  :  le  Viauls.  F°  25.  —  Mss.  ^  23  à  33  :  de 
Libeaux.  F°  15. 

P.  44,  î.  9  :  d'Ohay.  —  Mss.  ^  1  «  10,  15  «  35  :  de  Hay. 
F»  12  v°.  —  Ms.  de  Valenciennes  :  Hue  de  Hary.  F°  15.  —  Ms. 
de  Borne  :  Hues  Hay.  F**  14  v°.  —  Mss.  ^  11  «  13  :  messires 
Huon  de  Hainault ,  bastart.  F°  11. 

P.  44,  1.  10  :  Libines.  —  Ms.  d'Amiens  :  qui  tous  quatre  de- 
vinrent là  chevalier.  F°  6  v".  —  Ms.  B  6  rLibrues.  F°  25. —  Mss. 
^  2,  23  «  33  :  Livines.  F°  12  v«.  —  Mss.  A  34,  35  :  Libidines. 
F«  13. 

P.  44,  1.  10  :  d'Oppey.  —  Mss.  d'Amiens  et  de  Rome,  mss.  B 
et  mss.  A  :  du  Pel,  du  Pal,  du  Pelz.  — Ms.  ^  3  :  de  Duxeî.  F''  19. 

P.  44,  1.  11  :  Gillebers.  —  Mss.  A  \i  à  13  :  Robert.  FMI. 

—  Ms.  B  6  :  Guillame.  F^  25. 

P.  44,  1.  11  :  Hers.  —  Mss.  ^  11  «  13  :  Hars.  —  Ms.  B  6  : 
Hors. 

P.  44,  I.  13  :  d'Artois.  —  Ms.  ;5  6  :  et  de  Vermendois.  F«  26. 

P.  44,  1.  18  :  Guillaumes  de  Jullers.  — Mss.  A  i  à6  :  Ja- 
ques de  Juilliers  [qui  depuis  fut  duc  de  Juilliers  ^]  après  le  deceps 
de  son  père.  F®  12  v**. 

1.  Les  mots  mis  entre  crochets  ont  été  omis  par  une  distraction  du 
copiste  dans  le  ms.  ^  1. 


1 


1 

P.  44,  1.  20  :  conte  de  Los.  —  Mss.  A  20  à  22  :  qui  depuis  fut 
connestable  de  l'ost*.  F"  27  v*». 


§  2o.  P.  45,  \.  2  :  six  cens.  —  Mss»  A  :  cinq  cens.  —  Ms. 
A  24  :  cent.  F*»  21.  —  Ms.  B  6  :  plus  de  cinq  cens.  F°  27. 

P.    45,    1.    4    :    quinze.    —  Mss.    ^    11    ^    13    :    dix    huit. 

pO     II      yO 

P.  45,  \.  6  :  soixante.  —  Mss.  A  11  «  13  :  quatre  vingt.  — 
Mss.  A±0  à^^  :  deux  cens.  F"  28.  —  Ms.  B  6  :  cinq  cens  dames 
et  demoiselles.  Fo27. 

P.  45,  1.  6  et  1.  7  :  mande'es.  —  Ms,  de  Rome  :  là  environ  et 
ou  pais  de  Nortliombrelant.  F°  14  v". 

P.  45,  1.  16  :  arciers.  —  Ms.  ^  6  :  du  conté  de  Linchelles. 
F°28. 

P.  45,  1.  19  :  car.  —  Ms.  de  Rome  :  Car  ensi  que  chil  garçon 
se  combatoient  à  auquns  de  ces  Englois,  la  noise  se  conmença  à 
monter  en  la  ville,  et  criièrent  :  «  Lincole  !  »  Chil  de  la  nation  de 
Lincole  estoient  là  grant  fuisson  :  si  se  missent  tantos  ensamble  et 
prissent  lors  ars  et  se  rengièrent,  et  entrèrent  en  la  rue  oii  li  Hain- 
nuier  estoient  logiet  ;  et  convint  ceuls  qui  là  estoient  des  Hain- 
nuiers  retraire  dedens  lors  hostels.  F°  15. 

P.  45,  1.  32  :  doi  mille.  —  Mss.  ^  23  «  29  :  trois  mille. 
F«  15  Y\ 

P.  46,  1.  20  :  cent.  —  Ms.  d'Amiens  :  deus  cens.  F°  7. 

P.  46,  1.  24  :  compagnons.  —  Ms,  d'Amiens  :  Là  fu  messires 
Jehans  li  Biaux ,  cannonnes  de  Liège ,  sus  les  quelx  cronicques  et 
par  quel  relacion  de  ce  fet  et  d'autrez  j'ay  fondé  et  ordonné  ce 
livre,  en  grant  péril  ;  car  tous  desarmés  il  fu  enmy  yaux  ung  grant 
terme.  Si  volloient  saiettes  à  tous  lés ,  et  il  meismes  en  fu  consie- 
vris  et  navrés,  et  pluiseurs  de  ses  compaignons,  priés  jusques  à 
mort.  Fo  7. 

P.  47,  1.  2  et  3   :    Boussoit.  —  Le  ms.  d'Amiens  ajoute    aux 

noms  mentionnés  dans  le  texte  :  messires  Jehans  de  Monte- 

gny,  li  sirez  de  Vertaing,  li  sirez  de  Potelles,  li  sirez  de  Wargny, 
messires  Ilectoj-s  Villains,  messij-es  Jehans  de  Rodes,  messires 
Wafflars  de  Ghistelles,  messires  ïhieris  de  Wallecourt,  messires 


1.  Celte  erreur  provient  sans  doute  de  ce  que,  dans  les  mss.  ^  1  à  6, 
croù  dérivent  les  mss.  Â  IQ  à  'J2,  et  notamment  dans  le  ms.  A  1,  f"  12 
vo,  Los  est  écrit  lost. 

Rasses  de  Grés,  messires  Jehans  Pilifre,  messires  Gille  de  Cote- 
rèbe,  messires  Lambers  dou  Pels,  très  bon  chevalier.  F°  7. 

P.  47,  1.  7  :  carlier.  —  Ms.  de  Rome  :  chiés  un  archier. 
F»  15. 

P.  47,  1.  11  :  mors.  —  Ms.  d'Amiens  :  Et  en  tuèrent  bien 
seise  vingt  ou  environ,  tout  archier,  le  plus  qui  estoient  de  l'e- 
vesquet  de  Lincelle.  Et  encoires  en  ewissent  plus  ocis  en  l'eur, 
qui  les  ewist  layet  convenir,  car  c'estoit  leur  entente  que  d'iaux 
tous  mettre  à  l'espée  et  de  prendre  à  otel  *merchy  que  les  ar- 
chers les  ewissent  pris,  se  il  en  ewissent  estet  maistre;  mais  ly 
roys  y  envoya  monseigneur  Thumas  Wage,  marescaul  de  l'ost, 
monseigneur  Richart  de  Stamfort  et  le  seigneur  de  Moutbray,  en 
yaus  priant  que  il  se  volsissent  retraire  et  souffrir,  et  que  le 
roys  leur  feroit  amender  ceste  forfaiture. 

A  le  priière  et  ordonnance  dou  roy,  se  retrairent  li  Haynuyer 
et  leur  compaignon  bellement  et  sagement.   Et  s'en  vinrent  par- 
my  la  grant  rue  et  encontrèrent  monseigneur  Jehan  de  Haynnau 
bien  armet  et  ses  bannièrez  devant  lui,   acompaigniet  de  messire 
Guillaume  de  Jullers,  de  monseigneur  d'P^nghien,  de  monseigneur 
Henry  d'Antoing,  de  monseigneur  Robert  de  Railloel,   de  mon- 
seigneur Alart  de  Briffbel,   de  monseigneur  Micquiel  de  Ligne, 
de  monseigneur  de  Gonmignies,    de  monseigneur  Guillaume  de 
Strate ,   de  monseigneur  Gossuin  de  le   Meule ,   de  monseigneur 
Jehan  de  Ghasebecques,  de  monseigneur  Wautier  de  Heteberge, 
de  monseigneur  Jehan  de  Libines,   de  monseigneur  Gillebiert  de 
Hers,  de  monseigneur  Fastret  dou  Roelx  et  de  pluiseurs  autres 
cpmpaignons  qui  tous  s'estoient  mis  en  se  routte,  et  encorrez  en 
y  avoit  as  hostelx  qui  s'armoient  tondis  qui  mieux  mieux.  Quant 
messires  Jehans  de  Haynnau  eult  encontrés  ses  compaignons  et 
chiaux    de   se    kecke    ensanglente's  et    ensonniiés    d'ocire    et  de 
mehaygnier  ces  feleurs  archers,   enssi  comme  vous  avés  oy,  et 
avoecq  yaux  les  barons  d'Engleterre  à  laquelle  ordonnance  et 
priière  il  retournoient,   si  leur  demanda,  en  arestant  tous  quois 
sour  le  rue  et  toutte  se  routte,  comment  il  leur  estoit.  Et  il  li  di- 
sent :  «  Monseigneur,  bien  seloncq  l'aventure  :  si  avons  estet  en 
grant  péril  de  nos  vies,  mes  cil  qui  les  bargignoient  y  ont  plus 
mis  et  laiiet  que  pris.  »  —  «  En  non  Dieu,   sire,   dist  monsei- 
gneur Thumas  Wage,  se  nous  ewissiens  veu  que  vos  gens  en  ew- 
issent   eu   dou  pieur,   nous    le^  ewissiens  grandement  aidiés  et 
confortés,  car  il  nous  estoit  commandez  de  par  monseigneur  le 

roy  et  me  damme  se  mère;  mes,  Dieu  merchv,  H  honneurs  et  li 
victoire  leur  en  est  demourée,  car  il  les  ont  cachié  jusqucz  as 
camps  et  en  ont  grant  plentet  mort.  »  —  «  Clie  poise  moy  que 
de  si  peu,  »  ce  respondi  monseigneur  Jehan  de  Ilaynnau.  Adonc 
se  retrairent  en  leurs  hostelz  paisiblement,  et  se  desarmèrent  li 
pluiseur  et  regardèrent  as  navrés  comment  il  leur  estoit.  Si  pens- 
sèrent  li  Haynujer,  pour  les  blechiés  vaux  medechier  et  garir,  et 
ceux  qui  mort  estoient  ensepvelir.  Che  propre  soir,  on  commanda 
par  le  noble  roy  que  nuls  Englès  ne  se  meuist  contre  les  es- 
trangiers,  sus  le  teste  à  perdre.  F°  7. 

Ms.  de  Rome  :  La  cose  ne  se  fust  point  passée  ensi,  mais  i  fust 
encores  avenus  un  trop  grans  meschiés,  se  li  rois  ne  se  fust  en- 
sonniiés.  Mais  qant  les  nouvelles  en  vinrent  à  madame  la  roine, 
elle  tantos  dist  au  roi  :  «  Biaus  fils,  montés  à  cheval  et  aies  celle 
part,   et    vous   traiiés   avoecques   les   Hainnuiers;   et    faites    un 
conmandement   très  fort  et  très  cruel  que  nuls  Englois,  sus  la 
painne  à  perdre  la  teste,  ne  se  mueve  et  ne  face  fait  ne  débat, 
et  prendés  la  cose  sus  vous.  »  Li  rois  obéi  à  madame  sa  mère 
et  monta  à  cheval.  Et  montèrent  plus  de  soissante  barons  et  che- 
valiers, et  trouvèrent  sus  les  rues  messire  Jehan  de  Hainnau,  qui 
venoit  tous  armés,  et  plus  de  trente  cevaliers  avoecques  lui,  et 
crioient  :  «  Hainnau!  »  et  estoient  en  volenté  de  ocire  tous  les 
archiers  que  il  trouveroient  ens  es  fourbours  où  lors  gens  estoient 
logiet.   Considérés  le  grant  meschief  que  il  fust  tantos  avenus, 
car  ces  Englès,  archiers  et  aultres  communautés,  se  requelloient 
et  metoient  ensamble;  et  estoit  lor  intension  d'entrer  en  ces  four- 
bours et  tout  ocire  ou  bouter  le  feu  dedens  et  tout  ardoir.  Pre- 
mièrement li  rois  s'aresta  sus  la  rue,    car  on  li  dist  :  «   Sire, 
vechi  messire   Jehan  de  Hainnau  et  grant  fuisson  de  Hainnuiers 
avoecques  lui ,   et  viennent  en   ordenance   de   bataille ,   banières 
et  pennons  tous  desvolepés.  Arestés  les  et  apaisiés,  et  prendés  la 
cose  sur   vous,   et  leur  dittes  que   vous    lor  ferés  amender  ce 
mesfait   si  grandement  comme  ils  vodront;    et  leur  priiés  que  il 
ne  facent  pas  cose  par  quoi  vostres  voiages  soit  rompus.  » 

Li  rois  entendi  à  ses  hommes,  et  fist  ensi  que  il  li  consellèrent. 
Messires  Jehans  de  Hainnau,  qui  avoit  l'air  en  la  teste,  et  qui  moult 
dur  estoit  enfourmés  sus  ces  archiers,  dist  en  hault  :  «  Sire, 
sire ,  nous  sommes  venu  en  ce  pais  pour  vous  servir  et  vostre 
pais  contre  vostres  ennemis;  et  vostres  communs,  entrues  que 
nous    sommes    en   esbatemens   dalés   vous ,    esmuevent  debas   et 

voellent  nos  gens  ocire  et  nous  aussi.  Nous  ne  le  poons  sousfrir, 
et  n'en  savons  prendre  milleur  amendement,  que  sus  ceuls  qui 
ont  esmeu  la  riliote.  »  Donc  dist  li  rois  :  «  Messire  Jehan,  sous- 
frés  vous,  et  faites  tenir  en  paix  vostres  gens.  Je  ferai  tenir  en 
paix  aussi  tous  ceuls  de  ceste  nation;  et  se  ce  venoit  à  la  bataille, 
je  demorroie  dale's  vous,  car  je  congnois  bien  que  par  vous  et 
par  vos  gens  ai  je  recouvré  mon  roiaulme.  Si  vous  pri  que  vous 
me  donnés  ceste  besongne,  et  retournés  et  ne  venés  plus  avant  ; 
car  je  meterai  partout  telle  atemprance  et  par  si  bonne  ordenance 
que  vous  et  li  vostre  vous  en  contenterés.  »  Ces  douces  paroles, 
que  li  rois  dist,  apaisa  grandement  messire  Jehan  de  Hainnau  et 
les  Hainnuiers.  Or  voloit  li  rois  que  il  ne  venist  plus  avant,  mais 
il  respondi  à  che  et  dist  :  «  Sire,  sire,  et  ne  fust  riens  dou  débat 
et  dou  hustin  de  ma  gent,  puis  que  vous  estes  hors  de  vostre 
hostel,  il  apertient  que  je  voie  et  demeure  dalés  vous,  car  espoir 
vous  et  vostrez  consauls,  ne  savés  pas  bien  le  fons  de  ceste  ma- 
tera :  otretant  bien  puet  estre  contre  vous  que  contre  nous.  » 
Donc  respondi  messire  Thomas  Wage,  marescal  dou  roi,  et  dist 
au  roi  en  son  langage  :  a  Sire,  il  parole  sagement,  et  puet  estre 
tout  ce  qu'il  dist.  y> 

Adonc  chevauchièrent  li  rois  et  toute  sa  route  et  vinrent  ens  es 
fourbours,  où  li  logeis  des  Hainnuiers  estoit;  si  trouvèrent  la 
rue  moult  esmeue,  et  des  mors  couchiés  sus  les  cauchies.  Donc 
ala  li  rois  tout  oultre  et  sus  les  camps  oii  li  grans  hustins  avoit 
esté,  et  encontrèrent  pluisseurs  Englois  qui  trop  fort  se  plain- 
doient  des  Hainnuiers,  et  on  lor  disoit  :  «  C'est  à  bon  droit, 
se  vous  avés  esté  batu.  Pourquoi  les  aliiés  vouz  asallir  à  lors 
hostels?  »  Encores  avoecques  tout  ce,  leur  disoit  messires  Tho- 
mas Wage  :  «  Li  rois  s'enfourmera  de  ce  fait,  et  chierement  le 
comparront  chil  qui  ont  conmenchiet  la  meslée.  »  Quant  chil 
archier  veirent  que  il  n'estoient  aultrement  plaint  et  que  on  les 
maneçoit  encores,  et  que  inquisition  et  information  se  feroit  sus 
euls,  si  se  doubtèrent  dou  roi  et  de  sa  justice,  et  ensepelirent  les 
mors  et  entendirent  as  bleciez.  Li  rois  retourna  à  son  logeis,  et 
messires  Jehans  de  Hainnau  avoecques  lui. 

Si  fu,  de  par  le  roi,  fais  uns  bans  et  un  cris  d'un  sergant 
d'armes  à  cheval  tout  parmi  la  ville  et  chité  de  Evruich,  que  nuls, 
sus  la  teste  à  perdre,  ne  fesist  débat  ne  rihote,  ne  ne  s'eraeuist 
jamais  de  ce  fait  qui  avenu  estoit,  ens  ne  hors.  Encores  avoecques 
tout  che,   11  rois  envoia  deus  de  ses  banières  ens  es  logeis  des 

lïainmiiers  et  quatre  chevaliers.  Et  furent  ordonné  à  euls  tenir 
tous  quois,  nuit  et  jour,  et  garder  lez  banières  le  roi,  par  quoi 
archier  englois  ne  communaulté  ne  se  esmeuissent,  de  jour  ne  de 
nuit.  Car  vous  devés  sçavoir  [que]  chil  qui  avoient  eu  lors  frères, 
lors  pères,  lors  enfans,  cousins  ou  proismcs  mors,  avoient  grant 
felonnie  ou  coer;  et  disoient,  qant  il  veoient  les  Hainnuiers  aler 
ensamble  sus  les  rues  :  «  Velà  ceuls  qui  nous  ont  ocis  nos  amis, 
et  si  n'en  poons  aultre  cose  avoir  ;  et  par  Dieu  si  auerons,  avant 
que  il  retournent  en  lor  pais.  » 

Et  disoient  bien  li  auqun  baron  et  chevalier  d'Engleterre 
as  chevaliers  de  Hainnau,  qui  point  n'entendoient  le  langage  des 
Englois,  et  liquel  ne  haioient  point  les  Hainnuiers,  mais  le  disoient 
pour  euls  aviser,  à  la  fin  que  il  fuissent  le  mieuls  sus  lor  garde  : 
a  Chil  archier  de  Lincole,  et  moult  d'aultres  communs,  pour  l'a- 
mour d'euls,  vous  ont  quelliet  en  grant  haine;  et  se  il  n'estoient 
brisiet  de  par  le  roi,  il  le  vous  mousteroient  et  de  fait.  »  Li  che- 
valier de  Hainnau  respondoient  :  «  Il  nous  en  fault  atendre  l'a- 
venture ;  et  se  là  venoit  que  nous  fuissiens  asalli,  des  quels  vous 
tourneriie's  vous?  »  —  «  Il  nous  est  conmandé  et  ordonné,  res- 
pondoient li  chevalier  d'Engleterre,  sus  qanq  que  nous  tenons 
dou  roi,  que,  se  rihote  conmenche  par  euls,  que  nous  soions 
avoecquez  vous.  Et  bien  nous  lor  disons  et  remoustrons  que  il 
se  tiengnent  en  paix,  car  se  la  rihote  conmence,  nous  serons 
pour  vous  avoecques  euls  et  contre  euls,  et  nous  est  conmandé 
dou  roi.  Et  pour  ce  que  il  voient  que  li  rois  et  nous  vous  vo- 
lons aidier  et  porter  à  l'encontre  de  euls,  il  se  refrènent  de 
moustrer  de  ùùt  lor  mautalent;  et  à  ce  que  nous  entendons,  il 
sont  bien  euls  siis  mille  de  une  aliance.  »  F°'  15  et  16. 

P.  48,  1.  1  :  alloiiet.  —  Ms.  d'J miens  :  en  ung  village,  à 
douse  lieuAves  d'Ewruich.  F"  7  v*>. 

§26.  P. 49,1. 16  :  angousse. — Ms.  d'Amiens :Mhs  li  grant  sei- 
gneur de  Haynnau,  qui  estoient  souvent  dallés  le  roy,  réconfor- 
taient lor  mesnies  ;  et  lor  disoient  que  li  roys  lez  asseuroit,  et  qui 
mal  leur  voroit,  il  le  feroit  à  lui  meysmes.  Et  est  cose  assés  crea- 
ble  que,  se  li  roix  et  ses  conssaux  n'y  ewissent  mis  trop  grant 
remède,  il  n'en  fuissent  jammais  partis  sans  dammaige,  car  entre 
trois  cens  ne  seise  vingt  hommes  mors,  et  encoires  de  gens  estran- 
gniers,  il  ne  puet  y  estre  qu'il  n'y  ait  grant  plenté  de  lors  prois- 
mes  qui  dolent  en  sont,  et  qui  vollentiers  les  contrevengeroient, 

se  il  veoient  leur  plus  bel  et  il  osoient.  F°  7  v°.  —  Ms.  de  Rome  : 
Et  qant  il  aloient  veoir  le  roi  et  la  roine  et  les  dames  et  les  da- 
moiselles,  il  estoit  ordonné  de  par  le  roi,  à  quelle  heure  que  ce 
fust,  il  fuissent  raconvoiiet  et  mis  dedens  lors  hostels.  F°  46. 

P.  49,  1.  24  :  n'euist.  —  Ms.  d'Amiens  :  un  gros  capon  pour 
trois  estrelins,  douse  frès  hairens  pour  un  estrelin,  un  gallon  de 
bon  vin  de  Rin  pour  huit  estrelins,  et  celi  de  Gascoingne  pour 
sis  estrelins,  de  quoy  li  gallons  fet  les  deus  quartes  de  pois.  F°  7 
v**.  —  Ms.  de  Rome  :  le  potel  pour  trois  estrelins  et  les  milleurs 
cervoisses  dou  monde.  F°  4  6. 

P.  49,  1.  26  :  d'Aussay.  —  Mss.  A  \,  3,  20  à  35  :  Ausoie. 
F»  13  v°.  —  Mss.  A  M  à  [3  :  Ausoy.  F°  12  V».  —  Mss.  A  18, 
19  :  Aussy.  F°  14. 

P.  49,  I.  29  :  htière.  —  Ms.  de  Rome  :  à  milleur  marchiet  que 
en  Hainnau  ou  en  Vermendois.  F"  16. 

§  27.  P.  50,  1.  2  :  trois.  —  Ms.  ^Amiens  et  mss.  ^  1  «  6,  8, 
9  :  quatre.  F<*  7  v°. 

P.  50,  1,  10  :  hors.  —  Mss.  dt Amiens  et  de  Rome  :  de  Ewruic. 
po  7  v».  —  Ms.  j5  6  :  Si  se  party  de  Ewruicli,  et  laissa  là  ma- 
damme  sa  mère.  F"  29. 

P.  50,  1.  12  :  del  roy.  —  Ms.  de  Rome  :  tant  pour  honneur 
que  pour  les  archiers  de  Lincole,  qui  ne  pooient  ne  ne  voloient 
oubliier  le  ocision  et  la  perte  de  lors  amis  ;  et  volentiers  se  fuis- 
sent pris  as  Hainnuiers,  se  il  euissent  veu  que  point  d'avantage  il 
euissent  eu  sus  euls.  F°  16  v°. 

P.  51,  1.  1  :  Escos.  —  Ms.  de  Rome  :  Et  ne  savoient  encores  li 
Englois  là  oii  li  Escoçois  estoient.  Et  disoient  li  auqun  :  «  Il  sont 
retrait  en  lor  pais  :  il  ont  usage  que  il  guerrient  en  courant;  et 
qant  il  ont  fait  celle  course,  et  il  sentent  que  gens  viennent  sus 
euls  à  pooir,  il  se  retraient.  »  Mais  pour  ces  jours  il  n'estoient  pas 
retrait,  avant  ardoient  en  Northombrelant,  et  avoient  ars  en 
Gallez  et  jusques  à  Carduel,  et  tout  le  pais  de  là  environ.  Et  tant 
alèrent  chil  de  l'avant  garde  que,  de  desus  les  montagnes,  il  vei- 
rent  les  fumières  d'auquns  petis  hamelès  que  li  Escoçois  faisoient. 
Et  li  auqun  Englès  disoient  que  ce  n'estoient  pas  fumières  des  feus  des 
Escos,  mais  des  ouvriers  qui  faisoient  carbon  ens  es  bois.  F°  16  \°. 

§  28.  P.  J.3,  1.  1  :  trois  mille.  —  Mss.  A  IS,  19,  23  ô  29  : 
quatre  mille.  F»  15.  —  Mss.  A  [  à  Q  :  deux  mille.  F»  14  v". 

P.  53,  1.  2  et  1.  3  :  vingt  mille.  —  Ms.  d Amiens  :  dix  mille. 
F"  7  v°. 

P.  53,  1.  6  :  bruières.  —  Ms.  de  Rome  :  Et  je  Froissars,  actè- 
res  de  ces  croniques,  fui  en  Escoce  en  l'an  de  grasce  mil  trois 
cens  soissante  et  cinq,  car  la  bonne  roine,  madame  Philippe  de 
Hainnau,  roine  d'Engleterre,  m'escripsi  deviers  le  roi  David  d'Es- 
coce,  liquels  fu  fils  au  roi  Robert  de  Brus,  et  au  conte  de  Douglas 
(|ui  pour  le  temps  resnoit,  et  à  mesire  Piobert  de  Versi,  signeur  de 
Struvelin,  et  au  conte  de  la  Mare,  liquel,  pour  l'onnour  et  amour 
de  la  bonne  roine  desus  ditte  qui  tesmongnoit  par  ses  lettres  see- 
lées  que  je  estoie  uns  de  ses  clers  et  familiiers,  me  requellièrent 
tout  doucement  et  liement.  Et  fui  en  la  compagnie  dou  roi  un 
quartier  d'un  an,  et  euch  celle  aventure  que,  ce  que  je  fui  en  Es- 
coce, il  viseta  tout  son  pais,  par  laquelle  Visitation  je  apris  et 
considérai  moult  de  la  matère  et  ordenance  des  Escoçois, 
et  sont  de  toute  tèle  condition  que  chi  desus  vous  est  devisé. 
F°  17. 

P.  53,  I.  9  :  maladie.  —  Ms.  (T Amiens  :  tant  estoit  il  fort  as- 
trains  de  gouttes  et  de  forte  maladie,  ains  se  tenoit  à  Donfremelin, 
une  moult  bonne  ville  seloncq  le  pays  en  Escoche,  et  où  tous  leur 
ancestrez  gisent  en  une  abbeye  qui  là  est.  F»  7  v*^.  —  Ms.  de  Fa- 
lenciennes  :  car  il  ne  pooit  chevauchier  pour  deux  grandes  mala- 
dies, l'une  de  goutte  et  l'autre  d'escaupine.  F°  17. 

P.  53,  1.  11  :  Moret.  —  Mss.  ^  11  «  14  :  le  conte  de  Moret  en 
Escoce,  non  mie  en  Gastinois.  F°  13  v°. 

P.  53,  1.  12  :  orilliers.  —  Mss.  ^  1  «  6,  20  à  29  :  oreilles. 
F»  14  v°. 

P.  53,  1.  20  :  proèces.  — Ms.  d Amiens  :  Encoires  estoient  là 
li  comtez  de  Surlant,  li  comtes  Patris,  li  contez  de  Mare,  li  com- 
tes de  Fi,  li  comtes  d'Astredène  et  moult  de  bons  chevalliers  et 
escuiers.  F"  8. 

§  29.  P.  53,  1.  29  :  bataille.  —  Ms.  d! Amiens  :  En  chacune 
avoit  bien  huit  mille  hommes  d'armes  et  seize  mille  de  piet.  F*»  8. 

—  Ms.  de  Valenciennes  :  Et  avoit  bien  en  chacune  huit  cens 
hommes  d'armes  et  seize  mille  de  piet,  F"  17. 

P.  54,  1.  1  :  trente  mille.  —  Mss.  A  \[  à  ïk  :  vingt  quatre 
mille.  F°  13  V». 

P.  54,  1.  6  :  vingt  et  quatre.  —  Ms.  B  6  :  vingt  mille.  F*^  29. 

—  Ms.  de  Rome  :  vint  trois  mille.  F®  17, 

P.  54,  1.  6  :  sans  le  ribaudaille.  —  Ms.  de  Rome  :  sans  les 
archiers  à  cheval.  F°  17. 

P.  S4,  1.  8  :  rengiés.  —  Ms.  de  Rome  :  on  cevauça  tout  ren- 
giet  sievant  les  banières  le  roi.  Et  en  i  avoit  quatre;  et  les  por- 
toient  li  sires  de  Se'es,  li  sires  de  Ferrièrez,  li  sires  de  Morlais 
et  li  sires  de  Hastinghes.  F°  17. 

P.  54,  1.  12  :  cinq.  —  Mss.  A  \\  à  \k  :  deux.  FM 3  v«. 

§  50.  P.  55,  1.  9  :  d'abbaye.  —  Mss.  ^  11  «  14  :  de  moines 
noirs.  F©  14. 

P.  55,  1.  14  :  ensamble.  —  Ms.  d'Amiens  :  et  là  fu  messires 
Jehans  de  Haynnau  appelés,  ce  fu  bien  raison.  F*'  17  V. 

P.  55^  1.  16  :  estoient.  —  Ms,  d'Amiens  :  Tout  consideret, 
entr'iaux  il  disoient  malement ,  car  encorres  n'en  avoient  il  nuls 
veus  ne  ilx  ne  savoient  où  il  gisoient ,  ne  se  jà  point  les  trou- 
veroient,  pour  le  fort  pays  où  il  estoient  enbatu.  Si  sambla  as 
aucuns  seigneurs  qui  là  estoient,  tels  que  le  seigneur  de  Persi, 
le  seigneur  de  Ros,  le  seigneur  de  Moutbray  et  le  seigneur  de 
Luzi,  qui  congnissoient  auques  le  pays  ;  et  disent  à  l'avis  des  Escos 

pour  certain  que  il  s'en  raloient  en  leur  pays,  et  que  nullement 

F°  8.  —  Ms.  de  Rome  :  et  fu  avis  à  auquns  que  li  Escot  s'en 
raloient  en  leur  pais,  et  que  on  ne  les  aueroit  point  ;  et  pooit  estre 
que  il  savoient  bien  tout  le  convenant  des  Englois ,  mais  on  ne 
savoit  riens  dou  leur,  F°  17  V. 

P.  56,  1.  18  :  mares.  —  Ms.  d'Amiens  :  car  chilx  pays  de 
Norhombrelant  se  diffère  assés  de  diversetë  à  le  marce  d'Engle- 
terre.  Et  ossi  font  les  gens  :  il  sont  enviers  les  Englès  ensi  que 
demy  sauvaige.  F°  8. 

P.  56,  1.  22  :  crolières.  —  Ms.  d'Amiens  :  ne  en  ces  cras 
mares  plains  de  bourbe.  F"  8. 

P.  56  ,  1.  29  :  mares.  —  Ms.  d'Amiens  :  crolièrez  et  autrez 
plassis.  Y"  8. 

P.  56,  1.  31  :  au  col.  —  Ms.  d'Amiens  :  le  targe  sus  le  dos. 

P.  57,  1.9:  bestes.  —  Ms.  d'Amiens  :  et  chil  derière  cuidoient 
que  ce  fuissent  li  annemy.  F**  8  v°. 

§  51.  P.  57,  1.  15  :  vespres.  —  Ms.  de  Rome  :  en  ces  Ions 
jours  d'esté.  F*»  17  v°. 

P.  57,   1.  17  :   rapasser.  —   Ms.  d'Amiens  :  che  disoient  chil 

don  pa}  s  pour  certain ,  car  ailleurs  n'y  avoit  point  de  gué  ne  de 
passage,  fors  que  droit  là.  F°  8  v°. 

P.  58,  1.  4  :  vingt  et  huit    —  Ms.  B  6  :  vingt  et  deus.  F°  30. 

P.  58,  1.  16  :  tourset,  —  Ms.  de  Rome  :  ou  bouté  en  lor  sain. 

P.  58,  1.  22  :  tortis.  —  Mss.  J  2  et  S  :  alumez.  FM 6  v». 

P.  59,  1.  1  :  nonne.  —  Mss.  A  1  à  6,  9,  20  «  22  :  ainçois 
que  le  jour  feust  passé.  F°  16. 

P.  59,  I.  12  :  nonne.  —  Ms.  de  Rome  :  Environ  heure  de 
nonne ,  auqun  povre  homme ,  ouvrier  de  carbon  au  bois ,  furent 
trouvé  des  varies  qui  estoient  aies  as  verghes  au  bois,  pour  euls 
logier  :  il  furent  amené  devant  les  signeurs ,  liquel  orent  de  lor 
venue  trez  grant  joie.  Il  lor  fu  demandé  où  il  estoient  :  il  res- 
pondirent  que  il  estoient  à  quatorze  lieues  englesces  pries  dou 
Noef  Chastiel  sur  Thin,  et  à  onze  lieues  de  Garduel  en  Galles  ;  et 
si  n'avoit  nulle  ville  plus  pries  de  là,  où  on  peuist  riens  trouver 
pour  euls  aisier. 

On  prist  ces  hommes,  on  les  monta  sus  chevaus  pour  ensen- 
gnier  le  chemin.  On  envoia  tantos  et  sans  délai  de  par  le  roi 
nonchier  au  Noef  Chastiel  sus  Thin  que,  qui  voloit  gaegnier,  on 
venist  avitaillier  le  ost.  Et  i  furent  de  le  ost  envoiiés  plus  de 
deux  cens  petis  chevaus,  pour  aporter  vivres  pour  lors  mestres. 
Mais  li  cheval  estoient  si  foullé  et  si  lassé  que  il  ne  pooient  aler 
que  le  pas;  et  fu  toute  nuis,  avant  que  il  venissent  au  Noef  Chas- 
tiel. 

Qant  ces  nouvelles  furent  scènes  au  Noef  Chastiel  que  li  rois, 
lors  sires,  et  lors  gens  estoient  en  tel  lieu  et  en  tel  dangier,  toutes 
manières  de  gens  se  prissent  pries  que  de  tourser  vins  et  viandes 
et  cervoises  et  fains  et  avainnes  pour  les  chevaus ,  et  se  missent 
tantos  à  voie ,  non  sus  les  chevalès  que  il  avoient  amenés ,  mais 
sus  autrez  qu'il  prissent  tous  reposés.  Environ  mie  nuit,  vinrent  li 
premier  en  le  ost,  dont  on  ot  grant  joie,  car  hommes  et  chevaus 
estoient  si  afamet  que  plus  ne  pooient.  F*»  18. 

P.  59,  1.  15  :  quatorze.  —  Ms.  B  (î  :  quinze.  F"  31. 

P.  59,  1.  16  :  onze.  —  Mss.  A  11  à  14  :  douze.  F°  15.  — 
Ms.  B  ^  \  vmgt  cinq.  F°  31. 

P.  59,  1.  23  :  avainne.  —  Mss.  A  \\  à  \k  '.  poulailles,  eufs, 
fromaiges.  F°  15. 

§  32.  P.  59,  1.  28  :  A  l'endemain.  —  Ms,  de  Rome:  A  l'en- 

demain,  dedens  heure  de  tierce,  fu  li  hoos  assés  avitaillie.  Et 
quisièrent  celle  nuit  toute  nuit  li  four,  et  s'i  liastèrent  à  faire 
dou  pain.  A  painnes  estoit  la  paste  escaufée,  qant  il  le  traioient 
hors  dou  four,  et  le  metoient  en  sas  et  en  paniers;  et  puis  sus 
petis  chevalès  il  vinrent  en  le  ost.  Tout  estoit  requelliet  en  bon 
gré  et  vendu.  Et  furent  chil  de  le  ost  grandement  apaisiet.  Et 
fist  li  rois  donner  à  trois  povres  hommes  que  lors  gens  avoient 
trouvé,  dont  il  avoient  eu  celle  adrèche,  vint  livres  à  l'estrelin. 
Et  séjournèrent  là  li  rois  et  toute  li  hoos,  sus  la  rivière  de  ïhin, 
wit  jours  tous  entiers,  attendans  que  li  Escoçois  retournaissent, 
mais  ils  n'en  avoient  ne  ooient  nulles  nouvelles.  Aussi  li  Esco- 
çois ne  savoient  riens  des  Englès  et  les  esqie voient  par  avis  de 
pais  che  qu'il  pooient;  et  se  tenoient  en  la  marche  de  Carduel, 
entre  roces  et  montagnes,  et  pais  inhabitable. 

Ces  uit  jours  que  les  Englez  séjournèrent  sus  la  rivière  de  Thin, 
atendans  la  revenue  des  Escoçois,  il  travilhèrent  tellement  le  pais 
de  pourveances  et  si  les  quissent  que,  un  pain  d'un  estrelin,  on 
lor  vendoit  siis.  Encores  le  toloient  il  l'un  l'autre.  Vin  tout  ba- 
huté,  le  galon  qui  ne  valoit  en  devant  que  siis  estrelins,  il  l'acha- 
toient  vingt  quatre  estrelins.  Chars  avoient  il  assés,  mais  toutez 
aultres  coses  lor  estoient  si  chières  et  si  court  tenues  qu'il  n'en 
pooient  recouvrer.  Et  encores  avoecques  tout  ce  meschief,  il  ne 
cessoit  point  de  pleuvoir,  par  quoi  lors  selles,  penniauls  et  con- 
treçaingles  furent  tout  pourit,  et  tout  li  cheval  ou  la  plus  grant 
partie  quassé  sus  le  dos;  et  ne  savoient  de  quoi  cheuls  ferrer  qui 
estoient  desferret,  ne  de  quoi  couvrir  fors  que  de  leurs  tourni- 
qiaus  d'armes.  Ne  euls  meismes  encontre  la  plueve  il  ne  se  sa- 
voient conment  desfendre;  et  passoient  bien  souvent,  qant  il 
aloient  et  venoient  pour  quérir  pourveances  ou  pour  veoir  l'un 
l'aultre,  en  la  bourbe  jusques  as  qievilles. 

Et  encores  l' avoient  li  Hainnuier  trop  pluz  dur  parti  que  li 
Englois ,  car  depuis  basses  vespres  il  ne  s'osoient  desfouchier , 
mais  tenir  ensamble  et  faire  doubles  gais  toute  nuit,  pour  la  doub- 
tance  des  archiers  de  Lincole',  qui  volentiers  les  euissent  couru 
sus  et  fait  grant  damage,  se  il  ne  dobtaissent  le  roi  et  les  si- 
gneurs  à  courouchier.  Et  n' avoient  de  quoi  faire  feu,  forz  que 
de  verde  lagne  qui  ne  voloit  ardoir  ;  et  n'avoientne  pot,  ne  chau- 
dière, ne  caudron,  car  tous  lors  charois  estoit  demorés  der- 
rière, qui  ne  pooit  venir  par  nul  cemin  jusques  à  euls  pour  la 
diverseté  dou  pais  ;  et  rotissoient  toutez  lorz  carz,  et  avoient  trop 

grant  defaute  de  sel;  et  ne  savoient  à  quoi  boire  de  l'aige  ou  de 
l'autre  buvrage,  qant  il  en  pooient  avoir,  fors  en  vasselles  que  il 
avoient  fais  dez  escorces  des  auniaus  et  d'aultres  arbes  dou  bois. 
F«  18. 

P.  60,  1.  4  :  barilz.  —  Ms.  JB.  0  :  Et  sy  coustoit  le  denier 
quatre.  F«  32. 

P.  60,  1.7:  huit  jours.  —  Ms.  cT Amiens  et  mss.  A  :  envi- 
ron huit  jours.  F"  9.  —  Ms.  ^  6  :  En  cel  estât  furent  dix 
huit  jours.  Sy  vous  dy  que  les  Englès  eurent  moult  de  disettes 
et  de  pouvreté,  car  toudis  nuit  et  jour  il  gisoient  en  leur  armure. 
Et  faisoient  les  Haynuers  deus  gait,  l'un  pour  les  Escochois,  et 
l'autre  pour  les  archiés  de  Linchelle.  F°  32. 

P.  60,  1.  15  :  six  estrelins.  —  Ms.  (V Amiens  :  sis  estrelins  ou 
sept.  F°  9. 

P.  60,  1.  13  :  un  paresis.  —  Ms.  d'Amiens  :  une  obole  estre- 
line.  F«  9. 

P.  60,  1.  16  :  de  vin.  —  Mss.  A  18  et  19  :  sis  esterlins  qui 
ne  deust  valoir  que  sis  parisis.  F«  17  v^. 

P.  60,  1.  17  :  six,  —  Ms,  d'Amiens  :  quatre.  F"  9. 

§  53.  P.  61,  1.  4  :  passer.  —  Ms.  de  Rome  :  mais  li  Escoçois 
qui  sont  soutil  de  gerre,  sceurent  bien  prendre  un  aultre  cemin; 
car  il  congnoissent  otant  bien  toute  la  marce  où  il  estoient, 
aloient  et  venoient,  que  il  font  lor  pais  d'Escoce.  F**  18  v**. 

P.  61,  1.  5  :  De  quoi.  —  Ms.  de  Rome  :  et  n'i  avoit  si  fort,  si 
jone,  ne  si  joli,  qui  ne  fust  tous  pesans  de  merancolie.  F^  18  v®. 

P.  61,  1.  11  :  sept.  —  Ms.  de  Rome  :  sept  lieues  plus  hault 
viers  Carduel,  au  desus  de  la  rivière.  F°  18  v^.  —  Mss.  A  18, 
19  :  six  lieues.  F°  17  v°. 

P.  61,  1.  18  :  cent  livrées.  —  Ms.  de  Rome  :  en  deniers  ap- 
parilliés  cent  livres  d'estrelins.  F*»  18  v°. 

P.  61,  1.  21  :  Adonc.  —  Ms.  B  6  :  Adonc  montèrent  à  che- 
val pluiseur  escuiiei's  qui  desiroient  à  avoir  che  prouffit  et  hon- 
neur, et  se  mirent  en  esqueste.  Dont  il  avint  à  ung  escuier  en- 
glès, qui  s'apelloit  Thomelin  Housagre,  que  il  chevaucha  si  avant 
que  d'aventure  il  s'enbaty  entre  les  Escochois,  qui  estoient  logiet 
sur  une  montaigne,  à  sept  petites  lieues  priés  des  Englès,  et  riens 
n'en  savoient.  Sy  fut  pris  l'escuyers  et  ainené  devant  messire 
Gillame  de  Douglas  et  le  conte  de  Mouret,  chief  et  meneurs  des 
gens  d'armes,  car  le  roy  d'Escoche  n'y  estoit  mye  presens. 

I  —   18 

Quant  les  seigneurs  et  les  barons  d'Escoclie  virent  l'escuier  en- 
glès  devant  y  aulx,  il  luy  demandèrent  dont  il  venoit  et  quel  cose 
il  queroit.  Et  il  leur  dist  toute  la  vérité,  et  comment  le  roy  d'En- 
gleterre  et  ses  gens  les  avoient  quis  et  demandé  jà  îe  terme  de 
vingt  jours.  Dont  dist  mesirres  Gillame  de  Douglas,  qui  ot  grant 
joie  de  ces  nouvelles  :  «  Chertés,  compains,  puisque  vous  estes 
venus  jusques  à  chy  pour  chelle  cause,  nous  vous  quiterons  vostre 
prison,  car  nous  voilons  que  vous  soies  chevalier,  et  que  vous 
gaigniés  cent  livres  de  terre  à  l'estrelin.  Et  se  dires  ensy  au  roy 
et  à  vos  seigneurs  que,  se  il  nous  quièrent  et  ont  quis,  et  nous 
les  querons  ;  et  que  droi  chy  il  viengnent,  et  il  nous  trouve- 
ront. »  L'escuiier  fut  moult  joieus  de  ceste  response,  et  leur 
dist  :  «  Signeur,  grant  merchy,  et  je  le  diray  au  roy  et  as  ba- 
rons par  delà.  » 

Adonc  se  party  d'eulx,  et  chevaucha  tant  que  il  vint  en  l'ost 
devers  le  roy  d'Engleterre.  Et  là  vinrent  tout  li  baron,  pour  oïr 
nouvelles.  «  Sire,  dit  l'escuiier  au  roy,  je  ay  veut  et  trouvé  les 
Escos  et  parlé  à  iaus.  Et  sont  bien  logiet  sur  une  montaigne,  à 
sept  petites  lieues  de  chy.  Et  vous  ont  quis  et  là  atendu  ung 
grant  temps,  et  vous  désirent  à  trouver  otant  bien  que  vous  faites 
eulx.  Et  demain  au  matin  je  vous  menray  à  celle  part  et  les  vous 
monstreray,  se  il  vous  plaist,  car  il  dient  que  il  vous  atende- 
ront.  »  De  ces  nouvelles  fut  le  roy  et  tous  les  barons  resjoy. 
F»^  33  et  34. 

P.  61,  1.  23  :  seize.  —  Mss.  A  \\  à  \k  :  jusques  à  seize  ou 
dix  huit.  F°  13  v°. 

P.  61,  1.  27  :  L'endepiain.  —  Ms,  de  Rome  :  le  bon  matin. 

po    |g    ^o^ 

p.  62,  1.  2  :  rapasset.  —  Ms»  de  Rome  :  une  petite  lieue  en 
sus.  Fo  19. 

P.  62,  1.  6  :  à  Paris.  —  Ms.  d! Amiens  :  à  Londrez  ou  à  Pa- 
ris. F«*  9.  —  Mss.  A  :  en  paradiz.  —  Ms.  A  1,  f"  17. 

P.  62,  1.  9  :  ars.  —  Ms.  de  Rome  :  mais  il  ne  veoient  homme 
ne  fenme;  tout  s'en  estoit  fui  et  repus  pour  la  doubtance  d'euls. 
F°  19. 

P.  62,  1.  13  :  menoit.  —  Ms.  de  Rome  :  et  n'ooient  nulles 
nouvelles  des  Escos.  Considérés  la  grant  painne  et  diligense  que 
il  l'endoient  à  trouver  les  maleois  Escoçois.  Et  se  contentoient 
mal  li  auqun  de  ce  que  on  les  pourmenoit  ensi,  et  dissoient  : 
«  Nennil,  nous  travillons  en  vain  :  les  Escos  sont  retrait,  grans 

jours  sont  passé;  car  aultrement,  se  il  ne  fuissent  enclos  en  terre, 
nous  en  euissions  oy  nouvelles.   » 

Au  quart  jour,  sus  l'eure  de  tierce,  evous  revenu  trois  esquiers 
deviers  les  marescaus,  qui  les  Escoçois  avoient  trouvés  et  parlé 
à  euls.  ïantos  li  doi  marescal,  mesire  Thomas  Wage  et  messires 
Lois  Hay  fissent  cesser  l'oost,  dont  dissent  toutes  gens  :  «  Nous 
avons  nouvelles  :  chil  chevauceour  ont  trouvé  les  Escos.  »  Mes- 
sires Thomas  Wage  amena,  ces  esquiers  deviers  le  roi.  Qant  il 
furent  venu  jusques  au  roi,  il  li  dissent  :  «  Sire,  certainnement 
nous  avons  veu  les  Escos,  et  la  place  là  où  il  sont  logiet  et  aresté  ; 
et  à  ce  que  il  moustrent,  il  vous  atendent.  Et  avons  parlé  à  l'un 
de  lors  hiraus,  et  disoit  que  il  venoit  de  Durâmes;  et  vous  quidoit 
là  trouver,  et  vous  portoit  la  bataille.  Et  nous  mena  si  avant  sus 
son  conduit  que  nous  avons  veu  une  partie  de  lor  convenant  ;  et 
là  vous  menrons,  se  vous  volés.  »  —  «  Oil,  dist  li  rois,  nous  ne 
desirons  aultre  cose.  »  —  «  Et  sont  il  loncli  de  chi?  »  demanda  li 
rois.  —  «  Sire,  nennil  :  environ  siis  lieues  englesces.  »  F°  19. 

P.  62,  1.  18  :  huit  jours.  —  Ms.  de  Valenciennes  :  six  jour- 
néez.  F"'  19. 

§  54.  P.  63,  1.  2  :  arrester.  —  Ms.  £  Q  :  à  heure  de  ves- 
pres.  F°  3b. 

P.  63,  1.  2  :  blés.  —  Ms.  de  Rome  :  et  fu  li  rois  logiez  en 
une  abbeie  que  on  clainme  ou  pais  le  clostre  Saint  Pière,  et  est 
de  blans  monnes.  Et  ne  F  avoient  point  ars  li  Escoçois,  pour  tant 
que  l'abbé  estoit  cousins  à  un  baron  d'Escoce,  le  signeur  de 
Lindesée,  et  estoit  chils  en  celle  cevauchie. 

Encores  fu  demandé  à  ces  trois  esquiers  pourquoi  li  hiraus 
n'estoit  venus  parler  au  roi,  qant  si  mestre  l'avoient  envoiiet  jus- 
quez  à  Duramez  pour  li  trouver  et  les  signeur  s,  et  fait  son  mes- 
sage. Il  respondirent  à  ce  et  dissent  :  «  Nous  li  remoustrasmes 
bien  et  le  volions  amener  avoeçques  nous,  mais  il  nous  pria  que 
nous  vosisions  faire  son  message,  et  se  moustroit  à  estre  dehe- 
tiés  :  c'est  la  cause  pour  quoi  il  s'en  retourna  deviers  ses  si- 
gneur s.  »  En  celle  abbeie  se  loga  li  rois  celle  ^luit,  et  toute  li 
hoost  là  environ  ;  et  pooit  eivoir  quatre  lieues  englesces  de  là  où 
li  Escoçois  estoient  logiet.  F'*  19. 

P.  63,  1.  11  :  Apriès.  —  Ms.  de  Rome  :  Qant  ce  vint  au  ma- 
tin. FM  9. 

P.  63,  1.  14  :  conduisoit.  —  Ms.  de  Rome  :  Et  aloient  li  Uoi 

esquier,  qui  les  nouvelles  avoient  aporté  des  Escoçois,  devant, 
et  menoient  les  banières.  F°  49  v°. 

P.  63,  I.  17  :  chevaucièrent.  —  Ms.  de  Rome  :  en  tournant 
deus  montagnes.  F°  19  v°. 

P.  63,  1.  22  :  montagne.  —  Ms.  B  6  :  ronde  et  ague  de  tous 
lés,  excepté  du  costet  par  où  les  Escochois  estoient  montés. 
F«  35. 

P.  64,  1.  11  :  ordonnées.  —  Ms.  d'Amiens  :  messires  Jehans 
de  Haynnau  et  cinq  des  plus  grans  seigneurs  d'Engleterre  ame- 
nèrent.... F"^  9  v«. 

P.  65,  1.  14  :  plairoit.  —  Ms.  de  Rome  :  et  se  il  ne  pooient 
venir  par  là,  il  alaissent  autour  des  montagnes  querre  la  voie. 
FM  9  \\ 

§  55.  P.  6S,  1.  16  :  commander.  —  Ms.  de  Valenciennes  : 
par  les  marissaulx.  F'' 20. 

P.  65,  1.  29  :  juper.  —  Ms.  de  Valenciennes  :  huer  à  plaine 
geulle  tout  à  une  fois.  F°  20. 

P.  66,  1.  4  :  Pière.  —  Ms.  dj miens  :  li  solaux  leva  biaux 
et  clers,  et  fu  li  airs  assés  atemprés  et  en  boin  point.  F**  9  v''. 

P.  66,  1.  32  :  avis.  —  Ms.  de  Rome  :  mais  li  Englès,  qui  con- 
gnoissent  lor  manière,  n'en  font  compte;  bien  dient  :  Olà !  les 
diables  qui  se  resvellent,  qui  nous  quident  esfreer  et  eshider  par 
lor  juperie.  F°  20. 

P.  67,1. 10  :  en  Vewe.  —  Mss.J  1«6,  ll«!l9  :  en  pot.  FM 8. 

P.  67,  1.  12  :  gramment.  —  Ms.  de  Rome  :  mes  que  il  aient  de 
la  farine  et  une  plate  pière  à  faire  des  oublies.  Et  aussi  ne  font 
auquns  Englois  ne  Gallois  :  il  sont  tout  de  une  painne  et  de  une 
mater e  et  condition.  F*'  20. 

P.  67,  1.  23  et  24  :  montagne.  —  Ms.  £6  :  à  quatre  lieues 
en  sus.  F°  37. 

P.  67,  1.  26  :  repus.  ~  Mss.  ^  1  «  6,  20  «  22  :  pour  plus 
estre  à  repos.  F°  13  v**.  —  Mss.  ^^  18,  19  :  pour  estre  plus  re- 
pont. F°  19  v^ 

P.  68,  1.  9  :  yaus. —  Ms.  d'Amiens  :  Li  Englès  estoient  logiés 
de  une  part  de  le  rivierre,  et  li  Escot  d'aultre;  et  demorèrent  en 
tel  estât,  dis  huit  jours  et  dis  huit  nuis,  sus  celle  seconde  montain- 
gne,  et  tous  les  jours  rengiés  l'un  contre  l'autre.  Si  y  eult  })lui- 
scur  escarmuches,  en  le  rivierre  et  sus  le  rivaige,  d'aucuns  ai- 
chiers  et  legiers  compaignons  qui  s'avcnturoient.  F"  iO. 

P.  68,  I.  15  :  acorder.  —  M.s.  tï Amiens  :  de  quoy  li  roys  et 
li  signeur  d'Engleterre  estoient  tout  courcliiet,  et  si  ne  le  pooient 
amender  que  ce  ne  fuist  trop  à  leur  grant  dammaige.  F**  10. 

P.  68,  1.  9  :  dix-huit.— il/ji.  A  \  à  6,  20 «  22  :  huit.  F**  18  v«. 

P.  68,  1.  17  :  mesaises.  —  Ms.  d Amiens  .'.Si  n'eurent  oncquez 
li  Escot,  tout  ce  temps  que  je  vous  compte,  pain,  ne  vin,  ne  sel, 
ne  quir  tanet  ne  conret  pour  faire  estivaulx,  ne  sorlers  ;  ains  fai- 
soient  sorlers  de  quir  tous  crus  à  tout  le  poil.  Et  li  Englès,  de 
l'autre  part,  n'estoient  mie  trop  à  aise,  car  il  ne  savoient  de  quoy 
yaux  logier,  ne  de  quoy  couvrir,  ne  où  aller  fourer  fors  en  bruiiè- 
rez.  Si  puet  chacuns  savoir  que  il  avoient  grant  faute  et  grant 
mesaise  de  leurs  tentes  et  de  leur  caroy,  de  leurs  coses  et  de  leurs 
hostilz  qu'il  avoient  en  devant  fès,  ordonne's  et  achatés,  pour  yaux 
servir  et  aaisier.  Et  si  les  avoient  en  ung  bois  laissiet  sans  garde, 
et  ne  savoient  où  c'estoit;  ne  il  n'y  pooient  venir  ne  envoiier. 

Ensi  en  celle  cache  et  poursuilte  des  Escos,  furent  li  Englès  ung 
mois  tout  plain,  à  tel  meschief  et  à  tel  mesaise  que  vous  avés  oy, 
que  touttes  leurs  pourveanches  leur  estoient  fallies  à  leur  plus  grant 
besoing.  Et  comment  que  pourveanchez  leur  venist  à  vendre  tous 
les  jours  de  pluiseurs  costés,  sy  n'eurent  il  oncques  si  bon  mar- 
chiet  que  uns  pains  mal  quis  et  de  mauvais  bled  ne  leur  coustast 
trois  estrelins  englès,  qui  ne  dewist  valloir  que  ung  denier  parsis 
à  le  ville,  et  ung  galon  de  povre  vin  escauffet  douse  estrelins,  qui 
ne  valloit  au  tounel  que  trois.  Ensi  vivoient  il  à  dur  et  en  grant 
meschief,  et  livroient  leurs  garchons  par  portion  bien  escarsement, 
car  encoires  avoient  il  paour  de  plus  grant  fammine,  et  que  ar- 
gens  ne  leur  fausist  par  trop  loinge  demorée.  F^  10. 

Ms.  de  Valenciennes  :  Mais  onques  les  Escos  ne  s'i  vaurent 
acorder  ne  prendre  le  parchon;  et  si  vivoient  en  tel  povreté 
qu'il  n'est  homme  qui  n'en  deuist  avoir  pitié,  et  pareillement 
les  Englès,  nonobstant  que  un  pau  euissent  il  mieulx  que  les 
Escos.  F«  20  v°. 

§  56.  P.  68,  1.  22  :  deux  cens.  —  Mss.  A  [{  à  14  :  trois 
cens.  FM7  v«  —  Ms.  B  6  :  quatre  cens.  F"  37. 

P.  68,  1.  24  :  si  feri.  —  Ms.  de  Rome  :  et  se  feri  moult  vas- 
saument  en  l'oost  des  Englois,  en  criant  :  «  Glas  !  Glas  !  »  Et 
conmenchièrent  il  et  si  compagnon  à  faire  une  grande  envaie,  et 
à  coper  et  mehagnier  gens  et  à  abatre,  car  ce  fu  sus  le  point  dou 
premier  sonme.  F*'  20  v°. 

P.  68,  1.  26  :  hàron.  —  Mss.  ^  7  à  10,  15  «  19:  larron.  FM 6. 

P.  68,  1.  27  :  trois  cens.  —  Ms.  B  6  :  deux  cens.  F°  37. 

P.  69,  1.  4  et  5  :  montagne.  —  Ms.  de  Rome  :  Celle  envaie 
fist  li  chevaliers,  dont  il  acquist  trez  grant  renomme'e,  des  En- 
glès  meismement.  F^  20  v^. 

P.  69,  1.  42  :  vingt  et  deus.  —Ms.  B  6  :  cinq.  F°  38. 

P.  69,  1.  46  :  aultres.  —  Ms.  d'Amiens  :  En  tel  mannierre  que 
je  vous  ay  compté,  demorèrent  li  Englès  vingt  deus  jours  sus  ces 
deus  montaingnes  devant  les  Escos,  tondis  escarmuchant  qui  es- 
carmuchier  volloit,  et  pries  que  tous  les  jours  rengiés  les  ungs  con- 
tre les  autres,  une  foix  ou  deus.  Et  moult  souvent  quant  on  estoit 
retrais  et  desarmés,  recrioit  on  :  «  As  armes  !  Li  Escot  sont  pas- 
set.  »  Si  les  couvenoit  armer  de  rekief,  et  puis  trouvoit  on  que 
c'estoit  bourde.  En  apriès,  il  couvenoit  getter  touttes  lez  nuis  par 
connestablies  sus  lez  chans  en  trois  lieux  et  à  trois  costéz  de  l'host, 
apriès  ce  que  messires  Guillaumes  de  Douglas  eut  fait  ceste  en- 
vaiie  que  vous  avés  oyt.  Et  commandoit  on  bien  et  à  çascun  gart 
deus  cens  armeurez  de  fier,  car  çascun  jour  dounnoit  on  à  entendre 
à  ces  seigneurs  d'Engleterre  que  li  Escot  estoient  tout  ordounnet 
de  venir  par  nuit  courre  sour  yaux,  car  il  ne  se  pooient  plus 
ensi  tenir,  ne  endurer  telle  fammine.  Ces  nouvelles  faisoient  plus 
ententievement  gaitier  les  Englès  que  nulle  autre  cose,  et  estoient 
de  ces  ghais  durement  travilliés,  avoecq  le  mesaise  et  le  povreté 
qu'il  enduroient. 

De  quoy  li  Haynuiers  et  cliil  qui  estoient  là  avoecques  mon- 
seigneur Jehan  de  Haynnau,  estoient  là  en  ung  dur  parti,  car 
il  leur  couvenoit  faire  deus  gais,  l'un  avoec  les  seigneurs  d'En- 
gleterre par  l'ordounnanche  dez  mareschaux,  et  l'autre  pour 
les  archiers  d'Engleterre  qui  plus  les  heoient  que  il  ne  fesissent 
les  Escos,  et  bien  leur  disoient  et  leur  reprouvoient  souvent  le 
lier  et  le  dure  bataille  qu'il  leur  avoient  fet  à  Ewruich,  enssi  que 
vous  avés  oy,  et  souvent  les  appelloient  mourdreours.  Ensi 
estoient  il  toudis,  par  jour  et  par  nuit,  en  troix  grandez  paours, 
en  paour  des  Escos  qui  si  priés  leur  estoient,  en  paour  des  ar- 
chiers englèz  qui  entre  yaux  se  logoient,  et  en  paour  de  plus 
grant  fammine  et  grant  mesaise  avoir  par  trop  loinge  demourée. 

fo   10   ^0 

§  57.  P.  69,  1.  47  :  vingt  et  deus.  —  Ms.  d' Amiens  :  le  dix 
huitième  jour,  F°  40  v°.  —  Mss.  A  20  à  22   :   le  derrenier  jour 

des  hujt.  F«  36  v".  —  Mss.  ^  30  rz  33  :  le  derrenier  jour  des 
vingt  quatre.  F**  104  v".  —  Ms.  ^  6  :  le  sixième  jour.  F"  38. 

P.  69,  1.  20  :  leurs.  —  Ms.  d'Amiens  :  et  toutteflbis  tant  fu 
il  enquis  et  examinés  qu'il  s'en  descouvri  ung  petit ,  car  on  li  eut 
en  couvent  à  faire  douche  raenchon.  F"  10  v". 

P.  69,  1.  21  :  souverain.  —  Ms,  de  Valenciennes  :  les  capi- 
taines des  Escos.  F**  21  v^. 

P.  70,  1.  6  :  armé.  —  Ms.  d'Amiens  :  et  jurent  toutte  'celle 
nuit  chacuns  tous  sus  armes,  en  le  place  devant  le  feu  et  desoubz 
les  bamiierrez,  le  teste  sour  le  cul  ou  sour  les  jambes  de  son  com- 
paignon.  F**  1 0  v°.  — Ms.  de  Rome  :  et  proprement  li  rois  i  estoit 
et  le  couvint  villier  aussi  bien  comme  les  aultres.  Et  attendirent 
les  Escoçois  en  cel  estât,  qui  point  ne  vinrent,  mais  ordonnèrent 
autrement  bien  et  sagement.  Car,  si  tos  que  la  nuis  fu  venue,  il 
furent  tout  prest  et  se  départirent,  sans  faire  noise  ne  cri  •  et  fu- 
rent moult  eslongié,  avant  que  il  fust  jours.  F*"*  20  v°  et  21 . 

P.  70,  1.  43  :  d'Escoce.  —  Ms.  de  Rome  :  qui  trop  avoient 
dormi.  F°  21. 

P.  71 ,  1.  3  et  4  :  montèrent.  —  Ms.  B  6  :  environ  sollail 
levant.  F*^  39. 

P.  71,  1.  4  :  englès.  — Ms.  d Amiens  :  et  haynuyers.  F^  10  v^. 

P.  71,  1.  8  :  bestes.  —  Ms.  de  Rome  :  vaces,  buefs  et  viauls. 
F°  21. 

P.  71,  1.  11  :  chaudières.  —  Ms.  de  Rome  :  caudrons  pendans 
à  havès  de  bois.  F*'  21. 

P.  71,  1.  14  :  hastiers.  —  Ms.  d'Amiens  :  mil  chartiers.  F"  10 
vo. 

P.  71,  1.  24  :  mareschaus.  —  Ms.  d'Amiens  :  Et  au  soir  il  se 
logièrent  en  un  biel  prêt  et  trouvèrent  assés  à  fourer,  qui  bien 
besongnoit  à  leurs  chevaux,  qui  estoient  si  foullet  et  afammet,  si 
esfondut  de  froit  et  de  pleuve,  et  si  desfroissiet  de  leurs  povrez 
selles  que  à  grant  meschief  les  pooient.il  cachier  avant,  ne  seoir 
sus  pour  le  froissure,  car  il  n'avoient  peniel  à  cengle,  ne  contre- 
cengle,  culière,  bride,  ne  poitral,  que  tout  ne  fuissent  desromput 
et  pourri.  Ains  en  couvenoit  le  plus  fairre  peniaux  de  vies  Avan- 
bais  ou  de  vies  pourpoins  ou  de  vies  flassars,  qui  avoir  en  pooit, 
pour  mettre  desoubz  leurs  sellez  et  cengles  de  sourcengles.  Et 
avoecq,  li  plus  de  leurs  cevaux  estoient  defferet  par  deffaulte  de 
lier  et  de  marescaux;  et  y  vendi  on  mil  claux  de  fier,  chacun 
claux  sis  estrelins  :   encoires  tous  liés  qui  les  pooit  avoir.    Par 

quoy  on  poroit  bien  dire,  qui  tous  les  meschiefs,  les  mesaises, 
les  travaux  et  les  paours  seroit  considérer  de  le  première  che- 
vauchie  et  de  ceste  autre,  que  oncques  si  jouènes  prinches  comme 
li  gentilz  roys  estoit,  n'avoit  empris  ne  enduret  deus  si  durez,  si 
travillans  ne  si  périlleuses  chevauchies  comme  ces  deux  avoient 
estet ,  et  ambedeux  dedens  une  anne'e  emprises  et  achievées  ;  et 
si  n'avoit  li  roys  que  seize  ans.  Ainssi  le  disoient  tous  li  plus 
preux  de  l'ost,  et  cil  qui  plus  avoient  veut.  Ensi  furent  il  celle 
nuit  logiet  en  cel  biel  prêt,  dallez  ung  biel  park.  F"  11. 

P.  72,  1.  4  :  l'église.  —  Ms.  de  Rome  :  catedral.  F°  21. 

P.  72,  1.  4  :  Durem.  —  Ms.  ^  6  :  Et  le  prumière  ville  que  il 
trouvèrent,  che  fu  Durem  oii  il  y  avoit  grant  foison  de  leur  har- 
nas.  Sy  s'en  vint  le  roy  au  Noef  Castel.  et  là  se  rafresqui  trois 
jours.  Et  au  quatrième  il  se  party  et  s'en  vint  à  Durem  ,  et  là 
donna  il  le  plus  grant  partie  de  ses  gens  congiet.  Mais  il  retint 
dalés  luy  monseigneur  Jehan  de  Haynau  et  les  Hainuiers  ;  et  che- 
vauchèrent en  la  compaignie  du  roy  jusques  à  la  cité  de  Ewruich. 
F°  40. 

P.  72,  1.  14  :  recognoistre.  —  Ms.  d'Amiens  :  s'il  furent  liet 
et  joiant  quant  il  oïrent  ces  nouvelles,  che  ne  fet  point  à  deman- 
der, car  tous  leurs  draps  et  leurs  avoirs  estoit  sus  les  charettes. 
Si  n' avoient  que  vestir  fors  leurs  pourpoins  puans  et  flairans , 
tous  pouris  de  pleuve  et  de  sueur,  et  pures  brayes  pouriez  et 
mal  bue'es.  Si  se  renouvellèrent  celle  nuit  de  touttes  coses,  qui 
bien  leur  besongnoit.  F'*  11.  —  Ms.  de  Rome  :  Si  se  tinrent  là 
trois  jours  et  s'i  rafresqirent ,  et  fissent  ferrer  lors  chevaus  qui 
grant  besongne  en  avoient.  Et  tant  en  chei  à  referrer  que  li  fiers 
falli ,  et  se  convint  aidier  de  ceminiaus ,  de  bendes  de  chars  et 
de  hastiers  de  fier  et  de  qievilles.  Et  coustoit  uns  fiers  pour  un 
cheval,  d'un  seul  piet,  siis  estrelins.  Encores  i  eut  si  grant  presse, 
sus  les  trois  jours  que  il  furent  à  Durâmes ,  que  bien  la  tierce 
pars  des  chevaus  furent  encloés.  F*'  21. 

P.  72,  1.  20  :Evruich.  —  Ms.  de  Rome:  et  li  rois  vint  à  Uruich 
c'on  dist  lorch.  F°  21  v°. 

P.  73,  1.  4  :  compagnons.  —  Ms.  de  Rome  :  Et  ne  furent  pas 
adonc  tout  hors  paiiet  en  denierz  apparilliés,  car  li  receveur  et 
officiier  dou  roi  avoient  trop  mis  hors  d'argent  pour  ce  voiage. 
Et  qant  finance  fu  revenue ,  on  en  fist  paiement  à  Bruges.  Si  fu 
çasquns  paiiez  et  satisfais  selonch  sa  poi'sion.  F"  21  v°. 

P.  73,  1.  16  :  Flandres.  —  Ms.  de  Rome :^\\\'\\o\\  sept  jours, 

se  tinrent  messires  Jehans  de  Ilainnau  et  li  Hainnuier  à  Wruich, 
c'on  dist  lorch ,  depnis  la  revenue  dont  je  vous  ai  parlé ,  da- 
lés  le  roi  et  madame  la  roine  et  les  signeurs  d'Engleterre. 
F"  21  v^. 

P.  73,  1.  19  :  douze.  —  Mss.  A  \\  à  \k  \  deux.  F**  18  v«. 

P.  73,  1.  21  :  archiers.  —  Ms.  cV Amiens  :  pour  le  doubtance 
des  archiers,  qui  trop  les  hayoient,  et  qui  au  départir  de  l'ost  trop 
fort  manecliiet  les  a  voient.  Pour  celle  cause,  et  que  li  roys  ne  vol- 
sist  nullement  que  messires  Jehans  de  Haynnau  ne  se  routte  ewis- 
sent  rechupt  nul  dammaige,  les  fist  il  aconduire  de  douse  cheva- 
liers et  de  bien  trois  cens  armurez  de  fer,  dont  messires  Regnaulx 
de  Goben  et  messires  Thumas  Waghe  estoient  chief  ;  et  les  amenè- 
rent tout  sauvement  à  Douvres.  F*^  11 .  —  Ms.  de  F alenciennes  : 
Et  en  conduit  que  le  roy  y  envoia,  pour  le  grant  soing  qu'il  avoit, 
furent  douze  chevaliers  et  trois  cens  hommes  d'armes.  Premiers 
y  fu  messire  Regnault  de  Gobeliam  et  messire  Thomas  Waghe, 
qui  estoient  meneur  de  le  route,  F*^  22.  —  Ms.  de  Rome  :  Ensi 
se  départirent  le  Hainnuier  dou  roi  et  des  signeurs  ;  maiz  il  en- 
voiièrent  par  la  rivière  dou  Hombre,  qui  rechiet  en  la  mer,  et  par 
vassiaus,  la  grignour  partie  de  lors  harnois  et  de  lors  variés,  li- 
quel  vinrent  depuis,  à  l'aide  de  Dieu  et  dou  vent,  à  l'Escluse  en 
Flandres;  et  il  ceminèrent  par  terre,  et  vinrent  à  Londres.  Et  les 
fist  li  rois  aconvoiier  et  acompagnier  de  messire  Thomas  Wage, 
marescal  d'Engleterre,  pour  la  doubtance  des  archiers  de  Lin- 
cole,  car  il  les  couvenoit  rapasser  parmi  lor  pais;  et  ne  trouvè- 
rent, Dieu  merchi ,  nul  encombrier.  Et  orent  li  Hainnuier  moult 
à  cevauchier  de  lorch  jusques  à  Londres.  Et  qant  il  furent  là 
venu,  il  s'i  rafresqirent  deus  jours,  et  puis  s'en  départirent  et  se 
missent  au  cemin.  Et  ne  les  laissa  messires  Thomas  Wage,  si  fu- 
rent à  Douvres;  et  là  montèrent  il  en  mer,  et  arivèrent  à  Wis- 
san.  F«  21  v«. 

P.  74  ,  1.  2  et  3  :  Boulongne.  —  Ms.  de  Rome  :  et  li  aultre 
vinrent  à  Saint  Omer.  F°  21  v°. 

P.  74,  1.  3  :  Haynau.  —  Ms.  de  Rome  :  Messirez  Jehans  de 
Hainnau  vint  deviers  son  frère  le  conte  et  madame  la  contesse  , 
qui  les  veirent  volontiers,  li,  le  signeur  de  Ligne  et  les  barons  et 
chevaliers,  qui  en  sa  compagnie  avoient  esté.  F**  21  v°. 

P.  74,  1.  9  :  savoit.  —  Ms.  d^ Amiens  :  En  telle  mannière 
comme  je  vous  recorde  ,  fu  ceste  dure  grande  chevauchie  sus 
les  Escos  départie,  et  s'en  ralla  chacun  en  son  lieu.  Et  remerchia 

grandement  messires  Jelians  de  Haynnau  lez  compaignons  qui  en 
ceste  cevaucie  avoient  estet  avoecq  lui,  et  especialment  et  pre- 
mièrement les  plus  lontaings,  les  Hasbegnons  et  les  Braibenchons 
et  ossi  tous  lez  Haynnuiers  ;  et  li  proummissent  au  départir  toutle 
amour  et  bon  service,  se  il  lui  besongnoit.  F**  11  v°. 

§  58.  P.  74,  1.  13  :  Ne  demora.  —  Ms,  de  Rome  :  Depuis 
ne  demora  pas  demi  an  que  madame  la  roine  d'Engleterre  et 
tous  li  consauls  de  li  et  de  son  fil  le  roi  avisèrent  l'un  parmi 
l'autre  que  il  couvenoit  le  jone  Edouwart  roi  d'Engleterre  ma- 
rier. Et  ne  pooient  veoir  lieu  ne  hostel,  par  l'avis  et  imagina- 
tion de  tous  et  de  toutes,  où  il  euist  fenme  mieuls  à  la  plaisance 
de  li,  car  on  l'en  demanda,  que  en  l'ostel  de  Hainnau,  à  l'une 
des  filles  le  gentil  conte  Guillaume  de  Hainnau.  Et  qant  il  li  fu 
demandé,  il  conmença  à  rire  et  dist  :  «  Oil,  il  me  plaist  mieuls 
là  que  d'aultre  part,  et  à  Phelippe,  car  elle  et  moi  nous  concor- 
dions trop  bien  ensamble  ;  et  plora,  je  le  sçai  bien,  quant  je  pris 
congiet  à  lui,  et  je  me  parti.  »  Adonc  dist  madame  se  mère  : 
«  Biaus  fils,  vous  dittes  voir,  et  nous  sonmes  moi  et  vous  gran- 
dement tenu  à  nostre  cousin  de  Hainnau;  et  vous  verai  là  plus 
volentiers  mariet  que  ailleurs.  Et  i  envoierons  soufissans  messa- 
ges, car  la  damoiselle  le  vault  bien;  et  escriprons  et  prierons  à 
messire  Jehan  de  Hainnau  que  il  s'en  voelle  dou  tretiier,  comme 
bons  moiiens,  ensonniier.  » 

On  ne  recula  point  de  ce  pourpos,  mais  furent  ordonné  li 
evesques  de  Durâmes  et  doi  baron  d'Engleterre,  le  signeur  de 
Biaucamp  et  messire  Renault  de  Gobehem.  Et  leur  furent  deli- 
vret  lettres,  et  dou  sourplus  qanq  que  ou  dit  voiage  pooit  aper- 
tenir.  Et  passèrent  la  mer  à  Douvres,  et  vinrent  à  Wissan  ;  et  ne 
cessèrent,  si  vinrent  à  Valenchiennes.  Si  se  traissent  à  hostels  sus 
le  marchiet,  au  Chine,  à  le  Bourse  et  à  la  Clef.  Pour  ces  jours, 
estoient  li  contes  de  Hainnau  et  la  contesse  et  si  enfant  au 
Kesnoi.  11  demandèrent  où  messires  Jehans  de  Hainnau  estoit. 
On  leur  dist  que  il  en  oroient  nouvelles  à  Biaumont  en  Hainnau. 
D'aventure,  il  trouvèrent  Phelippe  de  Castiaus,  qui  estoit  venus 
à  Valenchiennes.  Tantos  que  il  sceut  lor  venue,  il  se  trest  viers 
euls.  Il  le  recongneurent ,  car  il  l'avoient  veu  en  Engleterre;  et 
estoit  li  plus  proçains  de  mesire  Jehan  de  Hainnau.  11  en  de- 
mandèrent à  lui;  il  l'en  dist  la  vérité,  et  cevauça  à  reiulemaiii 
avoecques  culs,  et  les  amena  à  Biaumont. 

Messires  Jelians  de  Hainnau  fti  très,  grandement  resjois  de  lor 
venue.  Et  le  trouvèrent  pourveu  et  aourné  de  chevaliers  et  d'es- 
quiers,  et  madame  sa  fenme,  contesse  de  Soissons  et  dame  de 
Dargies,  aussi  pourveue  de  dames  et  de  damoiselles.  Là  estoient 
H  sires  de  Fagnuelles,  li  sires  de  Havere's,  li  sires  de  Wargni,  il 
sires  de  Potelles  et  li  sires  de  Montegni.  Chil  signeur  d'Engleterrc 
reconmendèrent  grandement  Testât  de  li  et  de  sa  fenme.  Il  mous- 
trèrent  les  lettres,  que  il  avoient  de  par  madame  d'Engleterre,  et 
le  jone  roi  son  iil,  et  lors  consauls.  Messires  Jelians  de  Hainnau 
rechut  les  lettres,  et  les  ouvri  et  lissi  tout  au  lonch.  Et  quant  il 
ot  veu  et  entendu  la  matère  dont  elles  parloient,  et  que  c'estoit 
pour  l'avancement  et  mariage  de  sa  cousine  de  Hainnau,  si  en 
fu  grandement  resjois;  et  dist  à  l'evesque  et  as  chevaliers  qui  là 
estoient,  que  il  obeiroit  volentiers  à  tout  ce  que  on  li  avoit 
escript,  car  il  i  estoit  tenus  de  foi  et  d'onmage.  Li  gentils  cheva- 
liers fist  à  ces  signeurs  d'Engleterre  la  milleur  chière  que  faire 
lor  pot,  car  bien  le  savoit  faire,  et  tant  que  tout  s'en  contentè- 
rent; et  les  tint  à  Biaumont  deus  jours  tout  aise. 

Et  puis  au  tierch  jour,  il  s'en  départirent  tout  ensamble,  et  vin- 
rent à  Maubuege  et  de  là  au  Kesnoi;  et  trouvèrent  le  conte  et  la 
contesse  bien  acompagniet  de  chevaliers  et  d'esquiers,  de  dames  et 
de  damoiselles  dou  pais,  qui  requellièrent  toute  la  compagnie  moult 
doucement  et  liement,  ensi  que  bien  le  savoient  faire.  Messires 
Jelians  de  Hainnau  fu  promotères  de  ce  mariage  et  s'en  aquita 
bien,  ensi  que  escript  on  l'en  avoit,  et  tant  que  li  contes  de 
Hainnau  acorda  Phelippe,  sa  fille,  en  cause  de  mariage,  au  jone 
roi  d'Engleterre,  voires  là  où  li  papes  les  vodroit  dispenser  pour 
le  linage,  car  il  estoient  moult  proçain,  lors  deus  mères  cousines 
germainnes.  En  tant  que  de  la  dispensation,  li  ambasadour  d'En- 
gleterre s'en  cargièrent,  et  envoiièrent  en  Avignon  deus  cheva- 
liers et  deus  clers  de  droit. 

Pour  ce  temps,  resgnoit  papes  Jehans,  qui  descendi  tantos  à 
la  dispensation  faire  dou  mariage  d'Engleterre  et  de  Hainnau.  Et 
li  fu  avis  et  à  tout  le  colège  que  c'estoit  une  cose  bien  prise.  Et 
retournèrent  arrière  à  toutes  les  bulles  de  dispensation,  et  vin- 
rent à  Valenchiennes  deviers  les  signeurs,  l'evesque  de  Durâmes 
et  les  aultres  qui  là  les  atendoient.  Si  en  orent  toutes  les  parties 
grant  joie.  Et  fu  la  damoiselle  espouse'e  par  la  vertu  de  une 
procuration;  et  {)uis  retoui'uèrent  en  Engleterre  nonchier  ces 
noiivf-lI«'s.  Vouv  lors  estoit  Plielippe  de  Hainnau,  ou  tressime  an 

de  son  eage.  Longe  et  droite  estoit,  sage,  lie,  humle,  dévote, 
large  et  courtoise  ;  et  fu  en  son  temps  aournée  et  parée  de  toutes 
nobles  vertus,  et  amée  de  Dieu  et  dou  monde.  F°*  21  v"  et  22. 

P.  74,  1.  14  :  li  contes.  —  Ms.  B  6  :  Aimon.  F°  41. 

P.  74,  1.  14  :  de  Kent.  —  Ms,  d  Amiens  :  ses  oncles.  F°  11  v**. 

P.  74,  1.  19  :  marier.  —  Ms,  i?  6  :  Sy  regardèrent  où,  et  di- 
rent a  donc  entr'eulx  que  on  ne  le  povoit  mieulx  assener  ne  ma- 
rier que  à  l'une  des  filles  de  che  vaillant  et  lionnouré  prinche, 
le  conte  Guillame  de  Haynau  qui  sy  grant  amour  et  courtoisie 
avoit  fait  à  la  royne  d'Engleterre  et  à  son  filz,  et  que  aydiet  luy 
avoit,  quant  tout  le  monde  luy  avoit  failly,  et  envoiet  son  frère 
et  ses  gens  pour  luy  aydier  cà  reconquerre  son  pais,  ou  aultre- 
ment  il  estoit  perdus.  Ghel  avis  et  consauls  fu  tenus,  et  fut  de- 
mandet  au  jone  roy  quelle  chose  il  en  diroit.  Hz  respondy  que 
il  n'y  sentoit  que  tout  bien,  et  que  plus  vollentiers  le  prenderoit 
yl  que  aultre  part.  Et  lors  luy  fu  demandé  à  laquelle  il  avoit 
mieus  son  plaisir,  car  le  conte  de  Haynau  avoit  trois  filles  à  ma- 
rier. Et  le  roy  respondy  :  a  à  la  plus  jouène,  exsepté  unne,  qui 
s'apelle  Phelippe,  »  car  celle  luy  avoit  tondis  moustré  plus  d'a- 
mour que  nulle   des  aultres,   du  tamps  que  il  fut  en  Haynau. 

P.  74,  1.  19  :  un  evesque.  —  Ms,  d'Amiens  :  l'evesque  de 
Nordvich.  F°  11  V*.  —  Ms.  B  6  :  deus  evesques  et  ung  conte 
et  six  chevaliers.  F°  42. 

P.  74,  1.  25  :  filles.  —  Ms.  d'Amiens  :  madammoiselle  Phe- 
lippe sa  fille.  F°  11  v". 

P.  74,  1.  27  :  lui.  —  Ms.  B  6  :  Adonc  passèrent  l'ambassade 
la  mer  à  Wisant,  où  le  passaige  estoit  lors  tout  commun.  F°  43. 
—  Ms.  d Amiens  :  Chil  messagier  de  par  le  ro}',  ensi  que  je 
vous  di,  vinrent  à  Vallenchiennes  en  grant  arroy,  et  trouvèrent 
monseigneur  Jehan  de  Haynnau  à  son  hostel  de  Biaumont;  et  se 
traissent  premièrement  deviers  lui,  et  li  disent  tout  ce  dont  char- 
giet  estoient  :  «  Ghiers  sirez,  nous  sommes  chy  envoiiet  de  par 
nostre  seigneur  le  jouène  roy  d'Engleterre  et  madamme  se  mère 
et  tout  son  consseil  de  delà.  Et  vous  priient  que  vous  voeilliéz 
adrechier  à  ceste  besoingne  et  estre  dallés  nous,  et  priier  à  mon- 
seigneur le  comte  vostre  frère  que  il  voeille  acorder  en  cause  de 
mariaige  madammoiselle  Phelippe  sa  fille,  car  il  l'aroit  j)lus  chier 
qae  nul  autre,  tant  pour  l'amour  de  vous  que  don  noble  sancq 
dont  elle  est  extraite.  »  F°  11  v°. 


[13^7]       VARIAMES  DU  PREMIER  LIVRE,  §  39.  285 

P.  74,  1.  29  :  faire.  —  Ms.  ^  6  :  Le  gentil  chevalier  res- 
pondy  que  vollenticrs  il  y  seroit  pour  yauls,  et  que  che  n'estoit 
mie  petite  chose  de  sa  nièclie,  car  sa  seur  ly  mainsne'e  auroit  à 
mari  le  roy  d'AHeinaigne  qui  jà  tiroit  à  estrc  empereur  de 
Romme.  F°  43. 

P.  74,  \\.  31  :  frère.  —  Ms.  £  6  :  le  conte  qui  estoit  en  la 
ville  de  Valenciennes  oii  adonc  il  se  tenoit.  F°  43. 

P.  74  et  75  :  rechut  —  Ms.  B  6  :  grandement,  car  bien  le 
savoit  faire,  mieulx  que  nul  prinche.  F°  43. 

P.  75,  1.  16  :  deus  de  leurs  chevaliers.  —  Ms,  B  6  :  quatre 
chevaliers.  F»  44. 

P.  75,  1.  17  :  Saint  Père.  —  Ms,  B  6  :  pape  Jehan.  F°  44. 

§  39.  P.  76,  1.  4  :  Quant.  —  Ms.  de  Rome  :  Qant  li  contes  et 
la  contesse  de  Hainnau  orent  ordonné  et  entendu  à  Testât  de  ma- 
damoizelle  Phelippe  lor  fille,  et  aourné  ensi  comme  à  lui  aper te- 
noit, qui  devoit  estre  roine  d'Engleterre,  on  pourvei  chevaliers  et 
esquiers  qui  avoecques  lui  dévoient  partir.  Adonc  prist  elle  con- 
giet  à  son  signeur  de  père  et  à  madame  sa  mère  et  à   Guillaume 
de  Hainnau,  son  frère,  et  à  Jehane  et  à  Issabiel,  ses  serours,  car 
Margerite,  li  ainne'e,  n'estoit  point  là;  avant  estoit  en  Alemagne 
et  acouvenenchie  à  l'empereour  le  roi  Lois  de  Baivière,  roi  d' Ale- 
magne et  empereour  de  Ronme.  Après  tous  ces  congie's,  la  jone 
roine  Phelippe  d'Engleterre,  en  l'eage  entre  trèse  et  quatorse  ans, 
se  départi  de  Valenchiennes  en  la  compagnie  de  messire  Jehan  de 
Hainnau  son  oncle,  dou  signeur  de  Fagnuelles,  dou  signeur  de 
Ligne,  dou  signeur  de  Brifuel,   dou  signeur    de  Haverech,    dou 
signeur  de  Wargni  et  plus  de  quarante  chevaliers  et  esquierz  de 
Hainnau.   Et  servoit   devant  lui  adonc  uns  jones  esquiers  qui  se 
nonmoit  Watelès  de  Mauni,  qui  puis  fu  messires  Watiers,  vaillans 
homs  et  preus  as  armes,    ensi    que   vous    trouvere's   ses  grans 
proèces  escriptes  en  ceste  histoire,   car  ce  fu   uns  homs  qui  fist 
en  son  temps  par  sens  et  par  proèce  le  corps  et  la  cavance.  Et 
se  départirent  de  Hainnau  pluisseur  jone  esquier,  en  entente  que 
pour  demorer  en  Engleterre  avoecquez  la  roine.  Si  cheminèrent 
tant  que  il  vinrent  à  W^issan;   si  furent  esqipé  lors  clievaus  et 
mis  ens  es  vassiaus  })assagiers  d'Engleterre  qui  là  les  atendoient. 
Si  furent  tantos  oultre,   et  là  estoient  li  sires  de   Biaucamp  et 
messire  Renault  de  Gobehem,  liquel  avoient  atendu  la  venue  de 
la  jonc  roine  bien  quatre  jours.  Si   entra  la  ditte  roine  Phelippe 

de  Hainnau  en  Engleterre  à  si  bonne  heure  que  tous  li  roiaul- 
mes  en  deubt  estre  resjois  et  fu;  car  depuis  le  temps  de  la  roine 
Genoivre  qui  fa  fenme  au  roi  Artus  et  roine  d' Engleterre  que 
on  nonmoit  adonc  la  Grant  Bretagne,  si  bonne  roine  ni  entra, 
ne  qui  tant  d'onnour  reçuist,  ne  qui  si  belle  génération  euist, 
car  elle  eut  dou  roi  Edouwart  son  mari,  en  son  temps,  sept  fils 
et  cinq  fdles.  Et  tant  comme  elle  vesqui,  li  roiaulmes  d'Engle- 
terre  eut  grasce,  prospérité,  honnour  et  toutes  bonnes  aventu- 
res; ne  onques  famine  ne  chier  temps,  de  son  resgne,  n'i  de- 
morèrent,  ensi  que  vous  orés  recorder  en  Tistore. 

Tant  esploita  la  jone  roine  d' Engleterre  et  sa  compagnie  que 
il  vinrent  en  la  cliité  de  Cantorbie,  et  alèrent  veoir  le  corps 
saint  Thomas  et  i  fissent  lor  offrande,  et  puis  passèrent  oultre. 
Et  par  toutes  les  villes  où  il  passoient,  on  lor  faisoit  feste  et 
honnom%  dons  et  presens,  et  passèrent  à  Rocestre  et  puis  à  Dar- 
deforde;  et  vinrent  à  Eltem,  et  là  s'arestèrent.  Et  là  estoit  li  eves- 
ques  de  Durâmes  qui  par  procuration  l'a  voit  espousé  à  Valen- 
chiennes  ou  nom  dou  roi,  et  grant  fuisson  de  signeurs  et  de  damez 
d' Engleterre,  qui  requellièrent  doucement  la  roine  et  toute  sa 
compagnie.  Et  m'est  avis  que  messires  Jehans  de  Hainnau  pour 
celle  fois,  ne  li  chevalier  et  esquier  qui  la  roine  avoient  acompa- 
gniet,  n' alèrent  plus  avant,  fors  chil  et  celles  qui  avoecquez  lui 
dévoient  demorer,  car  li  rois,  pour  ces  jours,  et  madame  sa  mère 
etli  contes  de  Qent  estoient  en  la  marce  de  Northombrelande.  Si 
regardèrent  li  signeur  d' Engleterre  que  li  Hainnuier  aueroient 
trop  de  painne  à  aler  si  lonch,  et  en  furent  déporte',  et  là  donnés 
et  pris  li  congiés  de  toutes  parties.  Etplora  la  jone  roine  Phelippe 
assés,  qant  son  oncle  et  li  cevalier  de  Hainnau  le  laissièrent. 
Toutes  fois  ensi  fu  fait.  Il  s'en  retournèrent  en  Hainnau,  et  li  si- 
gneur et  les  dames  d' Engleterre,  qui  de  ce  faire  estoient  cargiet, 
ordonnèrent  lor  jone  dame  et  l'enmenèrent.  Et  passa  tout  parmi 
Londres,  mais  adonc  point  ni  aresta;  car  on  voloit  que  li  Lon- 
driien  la  rechuissent  une  aultre  fois,  qant  li  rois  l'aueroit  es- 
pousé, et  elle  seroit  roine  d'Engleterre,  de  tous  poins  et  à  telle 
solempnité  comme  il  estoient  et  sont  tenu  dou  Jfaire  qant  une  roine 
d'Engleterre,  et  li  rois  l'a  espousé,  entre  la  première  fois  en  la 
chité  de  Londres. 

Tant  esploitièrent  chil  qui  la  jone  roine  menoient ,  que  il 
vinrent  à  Evruich.  Là  fu  elle  rechcute  très  solempnement  et 
grandement.    Et  issirent   en    bonne    ordenance    tout  li    signeur 

d'Engleterre  qui    là  estoicnt ,    à    l'encontre   de   li ,    et   meisme- 
ment  li  joues  rois  qui  le  trouva  sus  les   camps  montée  sus  une 
hagenée  très  bien  amblans  et   très  ricement  aourne'e  et  pare'e, 
et  le  prist  par  la  main  et  puis  l'acola  et  baisa;  et  cevaucliièrent 
coste  il  coste,  et  à  grant  fuisson  de  menestrandies  et  d'onnours 
il  entrèrent  dedens  la  chité  ;   et  en  si  fu  amenée  jusques  au  lieu 
où  li  rois  et  madame  sa  mère  estoient  logiet.   La  roine,   mère 
dou  roi,  rechut  celle  jone  roine  moult  doucement,  car  elle  savoit 
d'onnours  tout  qanq  que  on  en  pooit  sçavoir.  Je  n'ai  que  faire 
de  plus  démener  ce  pourpos.   Li  jones  rois  Edouwars  espousa 
Plielippe  de  Hainnau  en  l'église  catedral,  que   on  dist  de  Saint 
Guillaume.  Et  les  espousa  li  arcevesques  dou  lieu  par  la  vertu 
de  la  dispensation  que  on  avoit  empêtré  en  Avignon  ;  et  fu  le 
jour  de  la  Conversion  saint  Pol.   Et  avoit  li  rois  disse  sept  ans 
d'eage,  et  la  jone  roine  sus  le  point  de  quatorze  ans  ;  et  fu  en 
l'an  de  grâce  Nostre  Signeur  mille  trois  cens  vingt  sept.  Si  poés 
et  devés  sçavoir  que  toutes  solempnités  et  festes,  sans  riens  espar- 
gnier,  furent  à  ces  jones,  et  hiraut  et  ménestrel  largement  paiiet. 
Et  se  tint  depuis  ces  espousailles  li  rois  Edouwars,   madame  sa 
mère  et  la  jone  roine  lor  fille,  à  Evruich  ou  là  environ,  jusques 
au  temps  Pasqour,  que  il  vinrent  à  Londres  et  à  Windesore.  Et 
furent  de  rechief  là  toutes  festes  faites;   et  i  ot  ou  mois  de  mai 
que  la  roine  entra  en  Londres,   grandes  joustes  faites.  Et  i  fu- 
rent grant  fuisson  de  Hainnuiers;   et  par  especial  messires  Je- 
hans  de  Hainnau  et  messires  Guillaumes  de  Jullers  i  furent,   et 
li  sires  d'Enghien  qui  fourjousta  lez  joustes.  Je  me  tairai  un  petit 
à  parler  de  ceste  matère,  et  parlerai  des  Escoçois.  F*'^  22  v^  et 
23. 

P.  76,  1.  4  et  5  :  espousée.  —  Ms.  B  6  :  Lors  espousa  ly 
evesque  de  Linchelle  la  fille  du  conte  de  Haynau  ou  non  du  roy 
d'Engleterre.  F**  44. 

P.  76,  1.  10  :  Wissant.  —  Ms.  i?  6  :  Et  la  convoia  l'on  par- 
my  Ai-tois  jusqu'à  Wissant.   Là  trouva  on  les  nefs  d'Engleterre 

toute  aparlies  qui  estoient  venus  querre  toute  la  compaignie 

Sy  arivèrent  à  Douvres,  et  là  se  reposèrent,  tant  que  les  nefs  fu- 
rent toute  descliergies.  Et  puis  se  partirent  et  chevauchèrent  de- 
vers Saint  Thomas  en  Cantorbye Ensy  fu  la  jone  dame,  en 

le  aige  de  quatorze  ans,  amenée  jusques  à  la  cité  de  Londres. 
F«  4o. 

P'  76,  1.  22  :  festes.  — Ms,  d Amiens:  Durèrent  ces  grandes 


288  CHRONIQUES  DE  J.  FROlSSxiRT.  [1328] 

et  nobles  festes  plus  de  trois  sepmainnes ,  ainchois  que  elles  se 
departesissent.  F"  11  v". 

P.  76,  1.  25  :  s'en  parti.  —  Ms.  d'Amiens  :  et  fu  là  en  En- 
gleterre  messires  Jehans  de  Haynnau  ung  grant  tierme,  ains  qu'il 
s'en  peuist  partir.  F°  11  v**. 

P.  76,  1.  29  :  damoisiel.  —  Ms.  d'Amiens  :  ung  jouène  es- 
cuyer  de  Haynnau,  qui  s'apelloit  adonc  Gautele's  de  Mauny,  qui 
fu  puis  messires  Ghautiers  de  Mauny,  bons  chevaliers,  rades, 
preux,  hardis,  sages  et  bachelereux,  et  moût  amés  dou  roy  et  de 
tout  le  pays.  F°  12.  —  Ms.  de  Valenciennes  :  ung  josne  es- 
cuier  de  Haynnau  pour  ly  servir,  que  on  appeloit  Watelet  de 
Maugny,  qui  puis  fu  messire  Wautier  de  Maugny,  bon  chevalier, 
preux  et  hardis,  qui  moult  fu  amez  en  le  court  et  ou  pays.  F"  23. 
—  Ms.  B  6  :  ung  jone  escuiers,  qui  s'apelloit  Wastelet  de  Mas- 
ny,  que  monseigneur  son  père  luy  donna.  F''  46. 

§  40.  P.  77,  1.  16  :  Galles.  ~  Ms.  de  Rome  :  Qant  il  se 
veirent  si  eslongiet  des  Englois,  et  il  sentirent  lors  chevaus  foul- 
lés,  il  se  logièrent  entre  montagnes  et  bois ,  et  furent  là  toute  la 
nuit.  Et  ne  mengièrent  ne  mengiet  n'avoient,  quinse  jour  estoient 
passet,  les  trois  pars  de  l'oost,  ne  pain  ne  paste,  fors  que  chars, 
et  beu  de  l'aige  ;  et  se  li  Englès  avoient  eu  painne  de  euls  pour- 
sievir,  li  Escoçois,  pour  euls  garder  et  sauver,  avoient  eu  painne 
et  soufTreté  de  toutes  coses  au  double.  F''  23. 

P.  77,  1.  19  ":  Assés.  —  Ms.  de  Rome  :  Asse's  tost  apriès  ce 
que  les  nouvelles  furent  venues  en  Escoce  que  li  Jones  rois  Edou- 
wars  estoit  mariés  à  la  fille  dou  conte  de  Hainnau ,  et  encore  se 
tenoit  ils  à  Evruich  là  où  les  noces  et  festes  avoient  esté ,  auqun 
baron  d' Escoce  et  de  Nortliombrelande  se  missent  ensamble  sus 
asegurances  et  vinrent  sus  une  place  que  on  dist  la  Mourlane, 
entre  Escoce  et  Engleterre.  Et  là  parlementèrent  tant  li  un  à 
l'autre  que  unes  trieuvez  furent  prisses,  à  durer  trois  ans  entre 
Engleterre  et  Escoce.  Et  pour  ce  se  tint  li  jones  rois  d'Engleterre 
si  longement  à  Evruich  que  li  trettié  de  ces  trieuves  estoient.  Et 
qant  elles  furent  données  et  acordées  de  toutes  parties,  li  rois 
d'Eùgleterre,  contre  le  mois  de  mai ,  retourna  en  la  marce  de 
Londres,  et  madame  sa  mère  et  la  jone  roine  Phelippe.  Et  furent 
les  festes  adonc  à  Londres  à  la  venue  de  la  roine,  ensi  comme  il 
est  contenu  ichi  desus.  F®  23. 

P.  77,  1.  23  :  trois  ans.  —  Ms,  £  6  :  pour  tant  que  le  roy 

d'Escoche  quey  en  grant  maladie  et  ne  pooit  mais  chevaucier,  et  le 
roi  d'Engleterre  estoit  jouènes.  Sy  furent  celle[s]  trièves  prises  six 
ans  durant,  et  furent  bien  tenues  le  vivant  du  roy  d'Escoche.  F*'  47. 
P.  77,  1.  30  :  devant  lui.  —  Ms.  de  Rome  :  Qant  il  furent 
devant  li ,  si  leur  dist  :  «  Biau  signeur,  je  voi  bien  que  il  m'en 
convient  aler  la  voie  conmune  :  à  cela  n'i  a  nul  remède.  Je  vous 
reconmande  David,  mon  fil.  Li  enfes  est  jones  et  auera  mestier 
d'avoir  bon  consel.  Se  li  bailliés  tel  que  li  roiaulmes  en  vaille 
mieuls,  et  le  couronne's  tantos  apriès  ma  mort,  et  le  mariés  en 
lieu  à  vostre  samblant ,  dont  il  vaille  mieuls.  Et  à  vous,  mes- 
sire  Guillaume  Douglas,  compains  et  trez  grans  amis,  je  vous  ai 
tous  jours  trouvé  fiable ,  de  bon  consel  et  de  haute  emprise  ;  je 
vous  pri  que  vous  me  voelliés  donner  un  don  que  je  vous  de- 
manderai ;  et  qant  vous  le  m'auerés  accordé ,  j'en  morrai  plus 
aise.  »  Li  gentils  chevaliers,  tout  en  plorant,  li  accorda  et  li 
dist  :  «  Monsigneur ,  dites  et  demandés  :  je  le  vous  accorde, 
mais  que  ce  soit  cose  licite,  et  que  je  puisse  faire.  »  —  «  Oil, 
respondi  li  rois.  Chiers  compains  et  amis,  je  voai  une  fois  à 
Dieu,  et  ce  veu,  je  l'ai  tous  jours  tenu  en  secré,  que,  se  je 
pooie  jà  veoir  le  temps  et  les  jours  que  le  roiaulme  d'Escoce  je 
peuisse  obtenir  en  paix  à  l'encontre  des  Englois,  en  l'onnour  de 
Jhesu  Cris,  qui  volt  mort  recevoir  en  crois  pour  nous  et  son 
sanch  espandre,  je  voloie  faire  un  voiage  sus  les  ennemis  de  Dieu 
et  Kl  exposse[r]  mon  corps  et  mes  biens.  Or  ay  je  tous  jours  eu 
tant  à  faire  encontre  les  Engloiz ,  ensi  que  vous  savés ,  que  je 
sui  devenus  vieuls  et  cheus  en  débilité  de  corps  et  de  maladie , 
par  quoi  je  ne  puis  mon  veu  acomplir.  Et  puis,  chiers  compains 
et  amis ,  que  li  corps  ne  puet  faire  le  voiage  d'oultre  mer,  ne 
aler  au  Saint  Sépulcre,  ne  espanir  mes  pechiés,  sus  les  ennemis 
de  Dieu ,  laquelle  cose  me  touce  de  trop  pries ,  je  vous  pri  que, 
qant  je  serai  trespassés  de  ce  siècle ,  que  vous  faites  ouvrir  mon 
corps  et  prendre  le  coer  et  mètre  en  telle  ordenance  comme  il 
apertient ,  et  que  vous  le  portés  oultre  la  mer  sus  les  mescreans 
et  jusques  au  Saint  Sépulcre ,  et  là  le  laissiez,  se  l'aventure  poés 
avoir  d'aler  si  avant.  Or  me  respondés  se  vous  m'accomplirés 
mon  darrain  desiriier.  »  Messires  Guillaumes  Douglas  respondi 
tout  en  plorant  et  dist  :  «  Monsigneur,  puis  que  vous  me  volés 
cargier  de  si  grant  cose,  jà  soit  que  point  ne  le  vaille,  j'en  ferai 
mon  devoir  et  mon  pooh\  »  Et  li  rois  respondi  et  dist  :  «  Grant 
merchis.  »  F^  23  v'^. 

I  —  19 

P.  78,  1.  17  :  crestienne.  —  Ms.  ^  6  :  et  visseter  le  saint 
mont  de  Calvaire,  et  Dieu  merchy  les  besoignes  au  le's  par  dechà 
de  mon  royaume  sont  assés  en  bon  estât.  F**  48. 

P.  80,  1.  4  :  siècle.  —  Ms.  cT Amiens  :  Lui  trespasset,  on 
l'ouvri,  ensi  que  ordonnet  l'avoit,  et  prist  on  son  coer,  et  fu 
boulis  et  enbaumés.  F"  12.  —  Ms.  de  Rome  :  Depuis  ceste  or- 
denance  faite,  H  rois  Robers  de  Brus  ne  vesqui  que  trois  jours. 
Si  fu  ouvers  et  enbaupsumés,  et  son  coer  pris  et  enbaupsumés  et 
couchiez  en  un  petit  vasselet  d'or  si  ricement  ouvré  que  on  ne 
pooit  mieuls,  et  mis  en  une  cliainne  d'or.  Et  tout  cela  encarga  li 
gentils  chevalier  de  Douglas,  au  jour  que  on  fist  l'obsèque  dou 
roi  Robert,  en  l'abeie  de  Donfremelin  en  Escoce.  Là  fu  li  rois 
Robers  ensepelis;  et,  presens  les  barons,  les  prelas  et  les  cheva- 
liers, messires  Guillaumes  de  Douglas  encarga  la  çainne  et  le 
vasselet  d'or  où  li  coers  dou  roi  Robert  estoit  enclos,  et  le  mist 
en  son  hateriel;  et  dist  que  jamais  de  là  ne  partiroit,  de  nuit 
ne  de  jour,  si  l'aueroit  porté  oultre  mer,  et  sus  les  mescreans, 
et  laissiet  au  Saint  Sépulcre  en  Hierusalem,  ensi  que  proumis 
avoit.  F°  23  v°. 

P.  80,  1.  9  :  Donfremelin.  —  Mss.  ^  1  à  6,  20  à  22  :  d'Es- 
trumelin.  F"  21  v"*. 

P.  80,  1.  9  :  reveramment.  —  Ms*  cT Amiens  :  et  y  furent 
tout  li  noble  de  son  pays.  Apriès  ceste  ordonnanche  fête,  li 
gentilz  chevahers  messires  Guillaumme  de  Douglas  se  coummen- 
cha  à  pourveyr  et  à  appareillier  pour  mouvoir,  quant  temps  et 
saison  seroit,  pour  achiever  ce  que  proummis  avoit.  F°  12  v"*. 

P.  80,  1.  11  :  le  septime.  —  Ms.  i?  6  :  le  neuvième  jour  de 
septembre.  F°  49. 

P.  80,  1.  12  :  novembre.  —  Ms.  de  Rome  :  Et  trespassa  de 
ce  siècle  li  rois  Robers  de  Brus  en  l'an  de  grasce  Nostre  Signeur 
mil  trois  cens  vingt  huit,  le  septime  jour  dou  mois  de  juUé,  qui 
fu  la  nuit  dou  Saint  Sacrement.  Et  le  jour  saint  Jehan  Baptiste 
ensievant,  fu  couronnés  à  roi  David  ses  fds;  et  li  lissent  tout  li 
baron  d'Escoce  feaulté  et  honmage,  les  hommes  des  chités  et  des 
bonnes  villes,  des  pors  et  des  havenes;  et  estoit  en  onsime  an 
de  son  eage,  et  demora  ou  govrenement  dou  conte  de  Moret,  de 
mesire  Robert  de  Versi  et  d'Arcebaut  Douglas.  F°  23  v^. 

P.  80,  1.  13  :  contes.  —  Ms.  d'Amiens  :  de  Moret  d'Escoche, 

J'O    J2    yO. 

P.  80,  1.  14  :  d'Escoce.  —  Ms»  <£ Amiens  :  Si  en  furent  gran- 

dément  afoibli  tant  dou  roy  que  de  ce  conte,  que  de  monsei- 
gneur Guillaumme  Douglas  qui  wuidoit  le  royaumme  d'Escoce. 
F*  12  \°. 

P.  80,  1.  15  :  orilliers.  —  Mss.  A  20  à  33  :  oreilles.  F»  40. 
—  Mss.  ^  18  er  19  :  coilliers.  F°  22  v». 

P.   80,  1.   15  :  geules.  —  Mss.  ^  1  «  6,   18  «  33  :  d'or. 

JTo  21    v". 

§  41.  P.  80,  1.  16  :  prin  tamps.  —  Ms.  £  6  :  au  mars  en- 
sievant.  F°  49. 

P.  80,  1.  20  :  en  Escoce.  —  Ms.  et  Amiens  :  ou  havene  de 
Haindebourch,  FM 2  v°. 

P.  80,  I.  25  :  douze.  —  Ms,  B  6  :  quinze.  F°  50. 

P.  80,  1.  30  :  d'Escoce.  —  Ms.  d'Amiens  :  et  avoit  en  se 
compaignie  deux  chevaliers  bannerèz  et  sept  autre  chevaliers  des 
plus  preus  de  son  pays,  et  bien  vingt  cinq  escuiers  biaux  et  jouè- 
nes,  les  plus  souffissans  qu'il  pot  eslire  en  tout  son  pays,  sans 
l'autre  mesnie.  F®  12  v°.  —  Ms.  de  Rome  :  et  avoit  en  sa  com- 
pagnie un  baron  et  siis  chevaliers  et  trente  esquiers,  et  tous  à  sa 
délivrance,  sans  l'autre  mesnie.  F**  24. 

P.  80,  1.  30  :  compagnie.  —  Ms.  B  6  :  luy  vingt  cinquième, 
que  chevaliers  et  escuiers.  Et  y  estoit  le  conte  de  Mouret.  F°  49. 

P.  81,  1.  8  :  vins.  —  Ms.  de  Rome  :  et  servis  de  deus  ou 
trois  manières  de  vins,  et  casquns  selonch  son  estât.  Et  le  vin- 
rent veoir  de  Flandres  pluisseurs  chevaliers  et  esquiers,  et  de 
Hainnau  et  d'Artois,  et  à  tous  il  fist  bonne  chière.  F"  24. 

P.  81,  1.  11  :  entendi.  —  Ms.  de  Rome  :  il  entendi  que  Al- 
phons,  li  rois  de  Chastelle,  avoit  guerre  contre  le  roi  de  Gre- 
nade et  au  roi  de  Bougie  et  au  roi  de  Thunes  et  au  roi  de  Bel- 
lemarie,  et  tout  estoient  Sarrasin.  F*'  24. 

P.  81,  1.  17  :  l'Escluse.  —  Ms.  B  6  :  et  singla  devers  Cas- 
tille  et  tant  esploita  que  il  ariva,  en  la  compaignie  de  aucuns 
Espaignos,  au  port  de  Seville.  Là  se  reposèrent  par  quatre  jours. 
Au  cinquième,  il  se  partirent  et  puis  yssirent  des  bateaulx,  et 
montèrent  à  cheval,  et  allèrent  devers  le  roy  Alphons  qui  estoit 
devant  Arsesille.  F°'  50,  51.  —  Ms.  de  Rome  :  et  puis  se  de- 
parti  de  l'Escluse,  et  orent  li  maronnier  vent  à  volenté,  et  sin- 
glèrent  sans  péril  et  sans  damage,  et  vinrent  à  la  Calongne  en 
Galise.  Et  là,  qant  il  furent  issu  de  lor  vassiel  qui  estoit  grans 
et  biaus,  et  l'avoit  fait  faire  et  ouvrer  li  rois  Robers  de  Brus,  et 

il  furent  sus  terre,  il  se  pourveirent  de  chevaus,  et  puis  s'en 
alèrent  deviers  le  roi  d'Espagne  qui  se  tenoit  à  Burs  en  Espagne, 
et  s'aquintièrent  de  li.  Li  rois  a  voit  bien  oï  parler  de  messire 
Guillaume  Douglas  et  de  ses  proèces.  Se  li  fu  li  très  bien  venus, 
et  le  rechut  à  grant  joie  et  toute  sa  compagnie,  et  li  fist  avoir 
sa  délivrance  et  son  estât  bien  et  grandement,  et  le  plus  à  ses 
coustages.  Avint  que  li  rois  Alphons  d'Espagne  entendi  que  li 
rois  de  Grenade,  lui  quatrime  de  rois,  estoit  venus  à  poissance 
logier  à  l'entrée  de  son  pais.  Jà  avoit  mandé  ses  hommes,  et  se 
mist  aussi  à  poissance  à  l' encontre  de  ses  ennemis.  F"  24. 

P.  81,  1.  22  :  pays.  —  Ms.  cV Amiens  :  sept  jours  apriès  ce 
que  h  dis  messires  Guillaummez  de  Douglas  fu  là  venus.  F»  12  v°. 

P.  81,  1.  26  :  ennemis.  —  Ms.  de  Valenciennes  :  et  datez  lui 
estoit  venus  aussi  en  bon  arroy  le  sire  d'Engien  en  Haynnau 
pour  honneur  acquerre,  et  jà  avoit  esté  grant  espasse  en  Espai- 
gne.  F°  2S. 

P.  81,  1.  28  et  29  :  batailles.  —  Ms.  ^  6  :  et  estoient  bien 
trente  mille  hommes  en  trois  batailles.  F"  51. 

P.  81,  1.  30  :  route.  —  Ms.  B  Q  :  ot  bien  cinq  cens  armés 
de  fier.  F°  51. 

P.  81,  1.  32  :  eftbrt.  —  Ms.  de  Falenciennes  :  et  aussi  fist  le 
dit  seigneur  d'Engien  sur  les  costés  où  il  furent  ordonné  à  tout 
leur  charge.  F"  25. 

P.  82,  1.  14  :  meschief.  —  Ms.  de  Yalenckmnes  :  Et  aussi  y 
demoura  la  banière  le  seigneur  d'Engien,  que  portoit  Gille  de 
Hembisse,  et  pluiseurs  autres,  mais  le  sire  d'Engien  se  sauva.... 
et  sachiés  que  ceulx  qui  là  demourèrent  très  ibien  se  vendirent. 
Et  parmi  le  mort  il  acquirent  très  grant  honneur  et  le  salvement 
de  leurs  âmes.  F**  25. 

P.  82,  1.  15  :  Espagnolz.  —  Ms,  B  6  :  Les  Espaignos  qui  là 
estoient,  et  qui  bien  les  oïrent  assambler  as  Sarasins,  se  tinrent 
tout  cois  sur  leur  pas,  ne  oncques  ne  s'en  partirent  ne  firent 
samblant  de  conforter  les  Escochois.  Et  les  bons  chevaliers  mes- 
sire Guillaume  de  Douglas  et  le  conte  de  Mouret  et  bien  dix 
chevaliers  d'Escoche,  qui  s'estoient  mis  en  che  voyage  pour  l'a- 
mour de  messire  Gillame,  furent  tout  mors,  ne  de  tout  leur  gens 
n'en  escapa  nul.  Dont  che  fut  pité  et  domaiges  et  defaulte,  et 
tout  par  les  Castelens  qui  bien  les  eusent  secourut,  se  il  eusent 
vollut.  Et  ensy  demoura  le  cuer  du  roy  d'Escoche  en  Castille, 
ne  il  ne  fu  porté  plus  avant.  F**'  51  et  52. 

P.  82,  1.  IG  :  blasmet.  —  Ms.  de  Rome  :  Considérés  la  grant 
mauvesté  des  Crestiiens  qui  laissièrent  perdre  ce  vaillant  homme 
ensi  et  tous  les  siens;  car  il  furent  là  tout  mort;  ne  onques  ce 
jour  li  rois  d'Espagne  ne  li  sien  ne  se  combatirent.  Mais  mes- 
sires  Guillaumes  Douglas  et  li  Escoçois  i  lissent  mervelles  d'ar- 
mes, et  ocirent  et  abatirent  moult  grant  fuisson  de  Sarrasins- 
Finablement,  il  demorèrent  là  tout  mort  sus  la  place,  dont  ce  fu 
damages  et  grant  mauvesté  pour  les  Espagnols;  mais  li  auqun 
dient  que  il  le  fissent  tout  volentiers  et  par  envie.  Ensi  demora 
li  coers  dou  roi  Robert  de  Brus  là,  et  li  gentils  chevaliers  qui  l'i 
portoit,  et  toute  la  route  des  Escos,  réservé  les  varies. 

Considérés  entre  vous  qui  entendes  raison,  le  povre  aventure 
chils  gentils  chevaliers  messires  Guillaumes  Douglas  eut  et  re- 
chut en  roiaulme  estragne  et  lontain,  pour  bien  foire.  Pluisseur 
voellent  dire  et  supposer  que  li  Espagnol  orent  envie  sur  lui  et 
sus  ses  compagnons,  pour  tant  que  il  s'avanchièrent  de  estre  H 
premier  requérant  les  ennemis  et  assallant,  et  que  il  vodrent 
avoir  celle  honneur  devant  euls.  Qant  les  nouvelles  furent  sceues 
en  Escoce  de  la  mort  dou  gentil  chevalier,  tout  chil  dou  roiaulme 
en  furent  courouchié,  car  il  avoient  perdu  un  trop  grant  chapi- 
tainne,  et  le  regretèrent  moult.  Et  li  fissent  faire  si  parent  et  li 
baron  et  chevalier  d' Escoce,  son  obsèque  aussi  solempnement  que 
donc  que  li  corps  fust  presens.  Et  chanta  la  messe,  en  l'abeie 
de  Sainte  Crois,  en  l'abeie  de  Haindebourch,  li  evesques  de  Saint 
Andrieu  en  Escoce.  Et  i  furent  tout  li  baron  et  li  prélat  d'Escoce. 

En  cel  meisme  an,  trespassa  aussi  sus  son  lit  li  contes  de  Moret 
d'Escoce.  Ensi  fu  li  roiaulmes  d'Escoce  afoiblis  de  deus  vaillans 
hommes  et  d'un  vaillant  roi,  le  roi  Robert  de  Brus,  père  au  roi 
David.  F°  24. 

P.  82,  1.  24  :  trettièrent.  —  Ms,  cC Amiens  :  aucun  vaillant 
homme  d'Escoce.  F°  12  v°.  —  Ms.  de  Valenciennes  :  aucuns 
vaillans  seigneurs  et  sages.  F°  25  v°. 

P.  82,  1.  25  :  fu  fais.  —  Ms.  d'Amiens  :  Et  envoya  li  roys 
d'Engleterre  madamoiselle  Ysabel  sa  soer  moult  honnerablement 
deviers  le  jone  roy  David  d'Escoche,  liquelx  le  rechupt  liement 
et  l'espousa  à  grant  joie.  F°  12  v». 

P.  82,  1.  26  et  27  :  d'Engleterre.  —  Ms.  B  6  :  mademoiselle 
Isabiel.  F°  49. 

P.  82,  1.  28  :  Bervich.  —  Mss.  A  \\  h  \k  \  Warvich.  F°  21. 
—  Mss.  A  15  «19  :  Ewruich.  F«  21  v°. 

P.  82,  1.  28  :  en  Escoce.  — -  Mss.  ^  1  «  6,  18  «  22  :  en 
Gales.  Fo  22. 

P.  82,  1.  29  :  l'autre.  —  Ms.  de  Rome  :  Qant  li  demorant  des 
barons  et  chevaliers  d'Escoce  veirent  que  il  estoient  ensi  afoiblis 
de  vaillans  hommes  et  avoient  un  jone  roi,  si  orent  consel  en- 
samble  à  savoir  là  où  il  poroient  lor  roi  marier  et  asener  en  lieu 
dont  il  vausissent  le  mieux.  Bien  sçavoient  chil  qui  congnisoient 
le  roiaulme  d'Engleterre,  que  li  jones  rois  Edouwars  avoit  une 
jone  soer  à  marier.  Si  regardèrent  et  jettèrent  lor  visée  à  ce 
que,  se  lors  sires  li  rois  Davids  pooit  avoir  à  fenme  et  espeuse 
la  serour  le  roi  d'Engleterre,  par  ceste  aliance  ou  temps  avenir, 
il  en  deveroient  mieuls  valoir,  et  que  paix  raisonable  en  poroit 
bien  venir,  au  pourfit  de  l'un  roiaulme  et  de  l'autre,  car  la 
guerre  avoit  trop  longement  duré.  Si  s'en  ensonniièrent  auquns 
vaillans  hommes  d'Escoce,  prelas  et  autres,  et  en  tretiièrent  pre- 
mièrement deviers  le  conte  Ainmon  de  Qent  et  mesire  Rogier  de 
Mortemer,  qui  pour  lors  avoient  en  gouvrenement  le  roiaulme 
d'Engleterre.  Chil  doi  signeur  assés  legierement  s'enclinèrent  as 
requestes  et  tretiés  des  Escoçois  et  délivrèrent  la  serour  dou  jone 
roi  d'Engleterre,  madame  Isabiel,  à  ambassadours  dou  roi  d'Es- 
coce ;  et  lor  fu  menée  au  Noef  Chastiel  sur  Thin,  sans  ce  que 
prelas,  barons,  ne  li  consauls  des  chités  et  bonnes  villes  d'En- 
gleterre en  seuissent  riens,  ne  fuissent  apellé. 

Pour  laquelle  cose,  grant  murmuration  s'en  esleva  en  Engle- 
terre  contre  le  conte  de  Qent  et  messire  Rogier  de  Mortemer.  Et 
disoit  la  renonmée  dou  pais  que  il  ne  deuissent  pas  cela  avoir 
fait,  ne  le  mariage  acordé  si  legierement,  de  la  fille  d'Engleterre 
à  lor  adversaire  le  roi  d'Escoce,  que  il  n'euissent  convoqiet  l'es- 
pecial  et  gênerai  consel  dou  pais;  et  couvenoit  que  il  i  euist 
entre  ceuls  qui  de  ce  mariage  s'estoient  ensonniiet,  auqune  eau- 
telle  secrée  qui  se  descouveroit,  qanq  que  ce  fust.  Vous  devés 
sçavoir  que  pour  celi  cause  pluisseur  en  Engleterre  entrèrent  en 
doubte  et  en  soupeçon  mauvaise,  jà  n'i  euist  nulle  cause,  à  ren- 
contre des  desus  dis  le  conte  de  Qent  et  mesire  Rogier  de  Mor- 
temer, et  les  [prissent]  à  grant  haine,  car  Englès  sont  mervilleus 
et  croient  plus  legierement  le  mal  que  le  bien.  Toutes  fois,  la 
jone  dame  d'Engleterre  fu  délivrée  as  barons  et  prelas  d'Escoce, 
et  le  prissent  au  Noef  Chastiel  sur  Thin  et  l'enmenèrent  en  la  chité 
de  Bervich,  c'on  dist  en  Escoce.  Et  là  l'espousa  li  rois  Davids  d'Es- 
coce, et  vint  fidre  sa  feste  depuis  en  Haindebourch  en  Escoce,  et 

i  ot  joustes  noncies  et  publiies  tout  parmi  le  roiaulme  d'Engle- 
terre;  mais  moult  petit  de  chevaliers  d'Engleterre  i  furent,  car  il 
considérèrent  la  vois  conmune  dou  pais  que  chils  mariages  n'es- 
toit  pas  fais  à  la  plaisance  dou  pais  d'Engleterre,  fors  que  de 
eulz  deus.  F°  24  V, 

§  42.  P.  83,  1.  18  :  estoit.  —  Ms.  d'Amiens  :  et  qui  en 
dispenssa  le  roy  de  Franche.  F"  13. 

P.  83,  1.  26  :  d'Evrues.  —  Ms.  d'Amiens  :  et  fu  noummée  la 
damme  la  bonne  roynne  Jehanne.  F"  13. 

P.  83,  1.  27  :  au  roi.  —  Ms.  de  Rome  :  Lois  de  Navare. 
F«  2S. 

P.  83,  1.  30  :  Quant.  — ■  Ms.  de  Rome  :  Qant  il  senti  et  con- 
gneut  que  morir  le  cuvenoit,  il  manda  les  nobles  de  son  roiaulme, 
ceuls  que  en  haste  on  peut  avoir,  tant  des  douse  pers  de  France 
comme  des  autres  ;  et  qant  il  furent  en  la  présence  de  li ,  il  leur 
dist  :  «  Biau  signeur,  vous  estes  tout  mi  obéissant  et  de  mon 
linage.  Je  sent  bien  et  congnois  que  aler  m'en  convient  en  la 
conmune  voie ,  ensi  que  li  aultre  vont.  Je  vous  laisse  ma  fenme 
la  roine  enchainte.  Se  il  avient  que  Dieus  li  donne  un  hoir  maie, 
ce  que  la  couronne  de  France  désire  à  avoir,  je  vous  pri  que 
vous  en  faites  bonne  garde  et  le  couronnés  à  roi,  qant  il  vous 
samblera  que  il  apertiengne  à  estre  ;  et ,  se  elle  est  fenme ,  si 
ordonnés  de  la  couronne  de  France  à  juste  élection,  car  bien 
sçai ,  se  elle  est  fille ,  par  les  estatus  et  ordenance  de  France , 
elle  ne  le  poet  avoir.  »  Tout  li  orent  convenant  que  loiaument 
s'en  acquiteroient.  F®  25. 

Ms.  B  6  :  Quant  le  roy  Caries  deubt  mourir,  il  manda  les 
douze  pers  de  France  et  les  barons;  si  leur  dist  ensy  :  «  Si- 
gneurs ,  vous  veés  que  mourir  me  convient,  ensy  que  il  plaist  à 
Nostre  Seigneur.  Je  vous  rechergeray  ma  femme  la  royne;  elle 
est  ençainte  de  moy.  S' elle  porte  hoir  malle,  ilz  sera  roy.  Se 
c'est  une  fille ,  sy  ordonnés  de  la  couronne  de  France  à  vostre 
consienche  et  avis ,  et  le  donnés  au  plus  prochain  hoir  masle. 
Autrement  n'en  saroie  ordonner,  w  II  respondirent  tout  que  ensy 
le  feroient. 

Et  puis  après  ung  pau  de  temps,  le  roy  Charles  morut  et  fut 
ensevely  à  Saint  Denis  en  Franche.  Ne  demoura  gaire  de  tamps 
après,  que  ly  douze  pers  et  les  saiges  du  royalme  de  France 
s'asamblèrent  à  Paris,  et  regardèrent  qui  seroit  manbours .   tant 

que  la  royne  Jehenne  seroit  acouchie.  Sy  ordonnèrent  par  cou- 
mun  acort  messire  Phlippes  de  Vallois,  filz  jadis  au  conte  de  Val- 
lois.  F°*  52  et  53. 

P.  84,  1.  8  :  Paskes.  —  Mss.  J  S  à  il  :  environ  la  Chan- 
deleur, l'an  mil  trois  cens  vingt  sept.  F*  20  v**. — Ms ,  tï Amiens  : 
le  dix  septiesme  jour  dou  mois  de  march,  l'an  mil  trois  cens  vingt 
huit.  F"  13.  —  Ms  de  Rome  :  la  nuit  de  la  Pentecouste,  l'an  de 
grasce  mil  trois  cens  vint  huit.  F"  25. 

P.  84,  1.  45  :  royaume.  —  Ms.  ^  6  :  Sy  eslurent  pour  le  plus 
prochain,  à  leur  avis,  de  par  le  coumun  acort  de  tout  le  royalme. 
F°»  53  et  54. 

P.  84,  1.  48  :  son  fil.  —  Ms.  de  Rome  :  Et  fu  bien  nouvelle 
de  Edouwart  le  jone  roi  d'Engleterre ,  fil  de  sa  serour,  mais  la 
querelle  fu  debatue  et  point  longement  soustenue.  F°  25. 

P.  84,  1.  24  :  livre.  — Ms.  d'Amiens  :  Li  douze,  per  de  Fran- 
che et  li  vois  des  baux  barons  de  celi  royaumme  s'asentirent  et 
acordèrent  à  courounner  le  roy  Phelippe  de  Vallois,  fil  au  comte 
de  Vallois ,  liquelz  comtez  de  Vallois  avoit  estet  frères  au  biel 
roy  Phelippe ,  pèrez  à  ce  roy  Charlon ,  par  lequelle  sucession  il 
eut  le  royaumme. 

Apriès  le  electon  fête,  gramment  ne  demoura  mies  que  li  nou- 
viaus  roy  Phelippes  s'en  vint  deviers  Rains  pour  lui  faire  con- 
sacrer et  courounner,  et  fist  là  son  mandement  à  estre  y  le  mer- 
quedi  de  le  Pentecouste  ;  et  le  jour  de  la  Trenité  enssuiwant ,  il 
devoit  recepvoir  se  consacration.  Dont  s'esmurent  tout  li  grant 
signeur  dou  royaumme  et  pluiseur  de  l'Empire;  et  là  vinrent, 
pour  lui  honnourer,  Caries ,  li  roys  de  Roesme ,  et  Phelippes ,  li 
roys  de  Navarre,  qui  à  ce  jour  l'adestrèrent.  Et  là  furent  li  dus 
de  Rraibant,  li  comtez  de  Haynnau,  messires  Jehans  de  Haynnau, 
li  dus  de  Rretaingne,  li  dus  de  Rourgoingne ,  li  comtez  de  Rlois , 
nepveux  au  roi  Phelippe ,  li  comtez  d'Alençon ,  li  comtes  de 
Flandrez ,  messires  Robers  d'Artois ,  qui  mis  avoit  grant  painne 
à  che  couronnement ,  li  dus  de  Lorainne ,  li  comtes  de  Rar , 
li  comtes  de  Namur,  li  comtez  d' Auçoire ,  li  ducs  de  Rourbon , 
li  sirez  de  Couchy,  li  comtez  de  Saint  Pol,  li  comtez  d'Aumale, 
li  comtes  de  Halecourt  et  tant  d'autrez  seigneurs  que  li  recorders 
seroit  ungs  grans  detris. 

Avint  que,  au  jour  de  le  Trenitet,  ensi  que  ordonnet  estoit,  fu 
li  roys  Phelippes  courounnés  et  consacrés  en  le  grant  église  de 
Nostre  Damme  de  Rains,  présent  tous  ces  seigneurs  devant  noum- 

méz  et  moult  d'autres.  Et  là  estoient  li  grant  et  li  hault  seigneur 
qui  dévoient  servir  le  roy  de  leur  offisce,  li  ungs  de  çaindre  l'es- 
pée,  li  autre  de  li  chauchier  ses  espérons  et  enssi  de  touttes  co- 
ses.  Et  bien  estoient  appareilliet  de  faire  chacuns  son  devoir,  ex- 
cepté le  comte  de  Flandres,  mes  il  se  traioit  arrière.  Dont  fu  il 
appeliez  en  hault,  et  dist  on  par  deus  fois  :  «  Comtes  de  Flandres, 
se  vous  estes  ceens  ou  personne  de  par  vous ,  si  venés  faire  vo 
devoir  ;  »  et  li  comtes,  qui  bien  oy  ces  parolles,  se  tut  tous  quois. 
Lors  fu  il  de  rechief  apellé  le  tierche  fois  et  amonestés,  de  parle 
roy,  qu'il  venist  avant,  sour  quanque  qu'il  pooit  fourfaire. 

Adonc ,  quant  il  s'oy  ensi  conjurer,  il  vint  avant  et  enclina  le 
roy  et  dist  :  «  Monseigneur ,  se  on  m'ewist  appelles  Loeys  de 
Nevers  et  non  comtez  de  Flandres,  je  me  fuisse  très  avant.  » 
—  «  Coumment ,  dist  li  rois ,  non  estes  vous  comtez  de  Flan- 
dres ?»  —  «  Sire ,  dist  il ,  j'en  porte  le  nom  et  non  le  prouf- 
fit.  »  Dont  vot  li  roy  s  savoir  comment  cbe  pooit  estre.  «  Mon- 
seigneur, dist  li  contez,  chil  de  Bruges,  d'Ippre,  de  Popringe  et 
de  Berghes  et  de  le  castelerie  de  Cassel  m'ont  boutet  hors,  et  ne 
me  tiennent  point  à  comte  ne  à  seigneur.  Encoires  asse's  escars- 
sement  m'ose  jou  veoir  à  Gand,  tant  troeuve  jou  le  pays  plain 
de  rébellion.  »  Dont  parla  li  roys  Phelippes,  et  dist  :  «  Loeis, 
biaux  cousins  ,  nous  vous  tenons  pour  comtez  de  Flandres ,  et 
par  le  digne  ungction  et  sacrement  que  nous  recevons  hui,  jam- 
mais  ne  renterons  en  Paris  si  vous  arons  mis  en  possession  pai- 
sieuUe  de  le  comtet  de  Flandres.  »  Lors  s'engenouilla  li  comtez 
et  dist  :  «  Monseigneur,  grant  merchis.  »  Depuis  fist  li  comtez 
son  devoir,  et  fu  tous  resjoys  de  ceste  proummesse,  et  ce  fu  bien 
raisons.  F°  13. 

P.  84,  l.  26  :  Trinité.  —  Ms,  de  Rome  :  A  celle  concordation 
de  la  couronne  de  France  donner  et  Phelippe  de  Valois  cou- 
ronner, rendirent  grant  painne  li  contes  de  Hainnau ,  li  contes 
Guis  de  Blois  et  messires  Robers  d'Artois,  car  chil  troi  prince 
avoient  ses  trois  serours  espousées.  F°  2S. 

P.  84,  1.  32  :  ala.  —  Ms.  d Amiens  :  et  s'en  vint  à  Arras  et 
là  se  tint  ung  tamps  ;  apriès  s'en  vint  il  à  Aire ,  car  on  li  dist 
que  li  Flamencq  estoient  enssamble  dessus  le  mont  de  Cassiel. 
F*'  13  v°.  —  Ms.  de  Rome  :  et  vint  de  Rains  à  Pieronne,  et 
puis  à  Arras,  et  là  atendi  tous  ceuls  que  il  avoit  mandés.  Li 
contes  de  Hainnau ,  ses  serouges ,  et  messires  Jehans  de  Hain- 
nau ,  son  frère ,  le  vinrent  servir  par  priière  et  par  amours,   et 

amenèrent  belle  route  de  genz  d'armes,  chevaliers  et  esquiers. 
Aussi  fissent  li  signeur  de  France,  qui  estoient  tenu  de  ce  faire.... 
Li  rois  Phelippez  à  poissance  s'en  vint  d'Arras  à  Lens  en  Artois, 
et  de  là  à  Bietune  et  puis  à  Aire.  Et  se  loga  entre  Aire  et  le  mont 
de  Cassiel,  et  avoit  le  plus  belle  hoost  et  plus  belle  gent  dou 
monde.  Et  avoient  li  signeur  tendu  tentes,  tre's,  auqubes  et  pa- 
villons sus  lez  camps ,  et  sembloit  que  ce  fuissent  grandes  villes 
de  lors  logeis.  Et  là  estoit  li  bons  rois  de  Boesme  en  grant  arroi, 
li  contes  de  Hainnau  et  messires  Jehans  de  Hainnau  ses  frères, 
li  contes  Guis  de  Blois,  li  dus  de  Lorrainne,  li  dus  de  Bar,  mes- 
sires Robers  d'Artois.  Et  tenoient  li  signeur  là  grant  estât  et  noble 
F«  25  v°. 

P.  83,  1.  3  :  Bruges.  —  Ms,  de  Rome  :  non  que  Gant,  Bruges, 
Courtrai ,  Granmont  et  Ippre  en  fesissent  fait ,  mais  s'en  dissimu- 
loient  et  consentoient  bien  que  une  congrégation  de  fourbanis  de 
Flandres  fuissent  à  l' encontre  dou  dit  conte.  F°  25. 

P.  85,  1.  3  :  d'Ippre.  —  Ms,  ^  6  :  et  de  le  chastelerie  de 
Bergues  et  de  Cassiel.  F'^  54. 

P.  85,  1.  7  et  8  :  escarsement.  —  Ms.  £  6  :  Sy  que,  à  la 
complainte  du  dit  conte ,  le  roy  Phelippes  esmeut  ses  gens  et  fit 
ung  grant  mandement.  Et  vint  logier  à  Aire  et  là  environ,  et  puis 
desoubz  le  mont  de  Cassel.  Et  là  furent  les  Franchois,  je  ne  say 
quans  jours,  à  tentes  et  pavillons.  F®  54. 

P.  85,  1.  9  :  seize  mille.  —  Mss.  A  15  «  17  :  environ  sèze 
mille.  F°  22.  —  Mss.  A  '^0  à  '^22  et  £  6  :  bien  quinze  mille. 
po  41  yo^  —  ]\fss.  A\\  à  \k  :  dix  huit  mille.  F°  21  v'*.  —  Mss. 
A  1  à6,  18,  19,  23,  25  «  36  :  onze  mil.  F°  22  v°.  —  Ms.  A 
24  :  douze  mil.  F°  33. 

P.  85,  1.  10  :  chapitainne.  —  Ms,  d'Amiens  :  Et  avoient  fet 
ung  cappittainne  qui  s'appielloit  Clais  de  Dennequin*.  Chilz  estoit 
mervilleusement  orguilleux,  hardis  et  outrageux.  Et  li  proume- 
toient  li  aultre  qui  à  lui  obeissoient  que,  se  il  pooient  desconfire 
le  roy  de  Franche,  qu'il  le  feroient  ung  très  grant  seigneur.  Et 
bien  s'en  misent  en  aventure,  ensi  que  vous  orés.  F"  13  v°.  — 
Ms,  de  Rome  :  Qant  le  chapitainne  de  ces  Flamens,  qui  se  non- 
moit  Clais  Dennequins ,  entendi  que  li  rois  de  France ,  en  sa 
nouvelleté,  avoit  juré  que  jamais  il  n  enteroit  en  Paris,  ne  enten- 

deroit  à  aultre  cose  si  aueroit  remis  en  Flandres  le  conte  Lois  et 
confondus  tous  ses  ennemis  et  nuisans,  si  s'en  enfellonnia  gran- 
dement et  dist  que  chils  rois  poroit  bien  fallir  à  ses  pourpos,  et 
toutes  fois  pour  lui  brisier,  ils  s'en  meteroit  en  painne.  Et  asam- 
bla  tous  ceuls  des  quels  il  pensoit  à  estre  aidiés,  car  chil  de 
Bruges,  d'Ippre  et  de  Gourtrai  l'aidoient  couvertement,  et  avoient 
banis  et  mis  hors  de  lors  villes  des  fors  et  jones  compagnons, 
tisserans  et  aultres,  qui  tous  estoient  de  Taliance  ce  Clai  Denne- 
qin.  Et  s'en  vint  logier  sus  le  dit  mont  de  Cassel.  Et  pooient 
estre  en  sa  compagnie  environ  seize  mil  hommes,  tous  des  plus 
crueuls  et  envenime's  de  Flandres,  et  tous  as  gages  des  bonnes 
villes  de  Flandres,  reservet  Gant.  Car  chil  là,  tant  que  des  rices 
hommes  de  Gant,  s'en  dissimuloient  et  ne  faisoient  point  partie  à 
rencontre  dou  conte.  F<*  25  v°. 

P.  8S,  1.  16  :  se  partirent.  —  Ms.  de  Rome  :  Li  Flamench 
estoient  sus  le  mont  de  Cassiel  et  logiet  d'aultre  part  au  lés  de- 
viers  Yppre,  et  veoient  tout  contreval  les  logeis  dou  roi  de 
France,  et  eurent  espies  qui  lor  vinrent  raporter  tout  le  conve- 
nant des  François,  et  conment  il  estoient  logiet  espars Et  s'a- 
valèrent un  jour  sus  l'eure  de  bassez  vespres  dou  mont  de  Cas- 
siel, et  s'en  vinrent  tout  droit,  sans  euls  tourner  ne  bestourner. 
F»  25  v«. 

P.  85,  1.  21  :  le  roy.  —  Ms.  de  Rome  :  Clais  Denneqins  iroit 
tout  droit  devant  lui  à  la  tente  dou  roi  de  France  ;  et  le  trouve- 
roient  soupant.  F°  25  v°. 

P.  85,  1.  22  :  souper.  —  Ms.  de  Rome  :  et  furent  sus  le  point 
li  François  que  de  estre  souspris,  qant  on  cria  :  a  A  l'arme! 
Monjoie  Saint  Denis!  » 

P.  85,  1.  26  :  de  Haynau.  —  Ms.  i?  6  :  Le  conte  de  Haynau 
et  messire  Jehan  son  frère,  qui  là  estoient  à  tout  grant  compai- 
gnie  de  Haynuiers,  lequel  estoient  logiet  à  l'un  des  bous  de  l'ost 
et  furent  les  prumiers  qui  virent  les  Flamens,  sy  s'armèrent  in- 
continent et  toute  leurs  gens,  et  firent  adonc  ung  très  grant  se- 
cours au  roy  de  France  et  as  Franchois.  Car,  se  il  ne  fussent  sy 
tos  venus  au  devant  des  Flamens  qu'il  fanent,  et  que  il  leur  cop- 
pèrent  la  voie,  pour  certain  il  euissent  au  dit  roy  porté  moult 
grant  damaige.  F°  55. 

P.  85,  I.  31  :  assamblet.  —  Ms.  B  Ci  :  Sy  avallèrent  le  dit 
mont  sy  coyement  que  oncques  nul  ne  s'en  donna  garde.  Sy  fu- 
rent tous  jus  et  bien  avant  en  l'ost.  Et  tuèrent  ung  chevalier  de 

Franche,  en  venant,  qui  s'apelloit  messire  Renault  de  Lore,  que 
d'aventure  il  encontrèrent.  F°  S5. 

P.  86,  1.  2  :  de  Dieu.  —  Ms,  de  Rome  :  Toutes  fois  Dieus  ne 
volt  pas  consentir  que  li  signeur  fuissent  là  desconfi  de  tel  mer- 
daille.  F"  25  v^. 

P.  86,  1.  5  :  escapa.  —  Ms.  d! Amiens  :  De  tout  ces  seize  mil 
Flamens  n'en  escappa  mil;  et  eurent  li  Haynnuyer,  li  comtes  de 
Haynnau  et  messires  Jehans  ses  frèrez  premiers  desconfis  leur 
bataille,  car  ossi  ce  furent  li  premier  assailli.  Et  les  encloirent  li 
Haynnuier  par  derière  tellement  que,  quant  li  Flamencq  quidiè- 
rent  retourner,  il  ne  peurent.  Là  y  eult  grant  bataille,  grant 
lancheis  et  grans  fereis,  et  trop  bien  s'i  vendirent,  car  il  avoient 
hacez  et  espaffus  et  gros  bastons  fierez  à  pickot,  dont  il  don- 
noient  grans  horions.  Et  là  rechurent  li  doy  frèrez  de  Haynnau 
moult  de  painne,  et  y  furent  trop  bien  batus.  Et  y  eult  li  comtes 
de  Haynnau  mors  deus  coursiers  desoubz  lui  ;  et  à  touttes  ces 
deus  fois  fu  il  releve's  de  monseigneur  Jehan  de  Haynnau,  son 
frère.  Et  fîsent  tant  li  Haynnuyers,  avoecq  lor  seigneur,  qu'il 
desconfirent  celle  bataille  dez  Flamens  tout  nettement;  et  encloi- 
rent lez  autrez  qui  le  roy  de  France  avoient  assailli,  en  escriant  : 
«  Haynnau  !  Haynnau  !  » 

Là  eut  grant  ocision  et  grant  mortalité  de  Flamens,  car  on 
n'en  prendoit  nul  à  mercliy.  Et  là  fu  ocis  Colins  Dennekins,  cap- 
pittainne  d'iaux,  et  ossi  fu  ungs  bons  escuiers  de  Haynnau  qui 
s'apielloit  li  Borgnes  de  Robersart  ;  mes  ce  fu  par  son  outraige, 
car  il  tous  seux  encachoit  six  Flamens  qui  portoient  longhez 
pickez,  et  leur  escrioit  en  chasçant  :  «  Retournés,  laron,  car  je 
vous  ocirai  tous.  »  Enssi  les  poursuiwy  une  longhe  espasse;  et 
quant  il  le  virent  aseullet  et  arrière  de  touttes  aiies  pour  lui,  il 
retournèrent  tout  à  une  fois  sour  lui.  Et  le  feri  li  uns  de  se  picke 
desous  son  bachinet,  et  li  enbara  le  fer  en  le  cervelle,  et  le  re- 
versa à  terre.  Ensi  fu  mors  li  escuyers,  dont  ce  fu  dammaigez, 
et  moût  fu  plains  de  chiaux  de  son  pays. 

Ceste  bataille  fu  moult  felenesse  et  moult  dure.  Et  bien  se  ven- 
dirent Flamencq  tant  qu'il  peurent  durer;  mes  finablement  il  fu- 
rent si  assailli  de  tous  costéz  et  si  courageusement  combatu, 
qu'il  furent  desrout  et  desconfi  et  ocis,  et  mis  par  nions  ensi  que 
bestes.  Et  en  y  eut  bien  mors  quinze  mil.  Et  furent  li  Haynnuyer 
premier  qui  portèrent  les  bannierrez  de  Haynnau,  de  monsei- 
gneur le  comte  et  de  monseigneur  Jehan  sen  frère,  sus  le  mont 

de  Cassiel  ;  et  lez  misent  sus  lez  murs  de  le  ville,  et  haut  sus  le 
tour  dou  moustier.  Depuis  y  furent  aporte'es  les  bannièrez  dou 
roy  de  France,  qui  envoiia  saisir  le  ville,  et  y  mist  garde  de  par 
lui.  Geste  bataille  fu  en  l'an  de  grâce  Nostre  Seigneur  mil  trois 
cens  vingt  huit,  le  jour  Saint  Bretremieu  en  aoust.  F°  13  v**. 

P.  86,  1.  6  :  mors.  —  Ms.  B  6  :  Adonc  le  conte  de  Haynau 
et  messire  Jehan  son  frère  se  combatirent  moult  vaillanment,  et 
rechurent  de  ces  plançon  de  Flandres  maint  pesant  horions.  Fi- 
nablement,  les  Flamens  furent  desconfis  et  près  que  tous  mors. 
Et  demorèrent  toute  leur  capitaines  ochis  sur  la  plache.  Et  fu- 
rent les  banières  du  roy  de  Franche  porte'es  sur  le  mont  de  Cas- 
siel. F°  56. 

P.  86,  1.  13  :  Bietremieu.  —  Ms,  de  Rome  :  au  soir.  F*  26. 

P.  86,  1.  15  :  Cassiel.  —  Ms.  d'Amiens:  se  tint  li  rois  de 
France  là  toutte  le  nuit,  et  l'endemain  ossi.  F°  13  v°.  —  Ms.  de 
Rome  :  Qant  ce  vint  à  l'endemain,  li  rois  de  France  envoia  ses 
marescaus,  le  signeur  de  Montmorensi  et  le  signeur  de  Trie,  et 
ses  banières  sus  le  mont.  F°  26. 

P.  86,  1.  16  :  Popringe.  —  Ms.  d' Amiens  :  Cez  nouvelles  vin- 
drent  à  Bruges,  à  Yppre,  à  Popringhe  et  es  villez  voisinnez,  qui 
rebellez  estoient  au  conte,  que  Clays  Dennekins  estoit  mors  et 
desconfis  et  toute  se  routte.  Dont  baissièrent  lez  testes  chil  de  se 
partie,  et  n'osèrent  moustrer  nul  samblant  d'aler  à  F  encontre 
dou  roy  et  de  leur  seigneur.  Et  disent  que  Clais  Dennekins  estoit 
folz  et  outrageux,  et  que  sans  leur  consseil  il  s'estoit  combatus, 
car  il  li  avoient  mandet  qu'il  ne  se  combatesist  point  encorres; 
et  pour  ce  qu'il  l'a  fet  oultre  leur  deffensce,  il  l'en  est  mesavenu. 
Si  n'en  fait  nient  à  plaindre.  Ensi  fu  il  plorés  des  Flamens  qui, 
devant  ce,  li  avoient  esqueilli  à  faire  ceste  emprise. 

Et  li  rois  de  Franche  chevaucha,  et  toutte  li  os  deviers  Yppre. 
Dont  vint  li  castelains  de  Berglies;  et  aporta  les  clefs  dou  castel, 
avoecq  grant  fuison  des  gens  de  ceste  castelerie,  au  roy  de  Fran- 
che. Et  li  rois  les  prist,  et  en  rendi  le  seigneurie  au  comte  de 
Flandres.  Puis  chevaucha  li  rois  vers  Yppre.  Et  quant  cil  de 
Ippre  oïrent  nouvellez  de  se  venue,  il  vinrent  contre  lui  à  grant 
pourcession,  etli  offrirent  les  clefs  de  le  ville.  Li  roys  les  prist  et 
les  rendi  au  comte;  et  fist  jurer  chiaus  de  le  ville  d'Ippre  foy  et 
loyaulté  à  leur  seigneur.  Puis  entra  li  roys  dedens  Yppre,  et  y  fu 
très  honnerablement  recheus.  Et  tant  s'i  tint  que  cil  de  Bruges 
et  dou  Francq  de  Brughes  furent  venu  faire  feaulté  et  houm- 

maige  au  comte  Loeys,  et  li  jurèrent  et  proumissent  qu'il  le  ten- 
roient  à  pès  et  à  seigneur.  Et  li  contez  ossi  en  tel  mannierre 
leur  jura.  Ensi  fu  il  remis  en  le  possession  de  se  terre,  et  par  le 
puissanche  et  confort  dou  roy  de  Franche.  F°  14. 

P.  86,  1.  23  :  juré.  —  Ms,  de  Rome  :  mais  depuis  le  relenqi- 
rent  et  boutèrent  hors  de  Flandres,  ensi  que  vous  orés  recorder 
en  l'istore  ;  et  ne  le  peurent  onques  parfaitement  amer  ;  et  di- 
soient que  il  estoit  trop  françois,  et  que  il  ne  savoit  estre  en 
paix  et  en  amour  avoecques  ses  gens.  F®  26. 

P.  86,  1.  23  :  Paris.  —  Ms.  d'Amiens  :  Quant  h  roys  Phe- 
lippes  entra  premièrement  en  Paris  comme  roys,  il  y  fu  très  no- 
blement et  solempnelment  recheus  et  à  grant  joie.  Et  furent 
touttez  lez  rues  par  où  il  passa,  tant  qu'il  vint  au  Pallais,  cou- 
vertes et  parées  de  draps  d'or.  Et  estoit  li  rois  de  France  adestré 
dou  roy  de  Behaingne  et  dou  roy  de  Navarre,  et  acompaigniés 
de  tant  de  grans  seigneurs  que  sans  nombre.  Che  seroit  unes  ta- 
nissonz  de  recorder  les  festez  et  les  honneurs  et  les  grans  so- 
lempnités  c'on  li  fist,  tant  à  Paris  comme  ailleurs,  où  il  prist  en 
ceste  année  le  feaulté  de  ses  bonnes  villes  et  le  hoummaige  de 
tous  ses  hommes.  Tout  obeyrent  à  lui  comme  à  roy,  et  ce  fu  rai- 
sons, car,  par  le  élection  et  acors  des  douse  pères  de  Franche  et 
des  haulx  barons  de  celui  royaumme,  il  en  fu  roys.  F"  14. 

Ms.  de  Rome  :  Qant  li  rois  Phelippes  de  France  eut  remis  le 
conte  de  Flandres  en  son  pais  et  desconfi  les  Flamens,  il  s'en  re- 
tourna à  Aire  et  remercia  les  signeurs  qui  l'estoient  venu  servir, 
le  conte  de  Hainnau  son  serourge  et  le  signeur  de  Biaumont  son 
frère,  le  duch  de  Bar,  le  duch  de  Lorrainne  et  les  lontains,  et 
donna  à  tout  homme  congiet  de  retourner  en  son  lieu.  Et  ils 
meismes  prist  le  cemin  de  France,  et  esploita  tant  par  ses  jour- 
nées que  il  vint  à  Compiengne,  et  là  se  tint,  car  il  volt  ordonner 
une  grande  feste  à  estre  à  Paris  à  sa  bien  venue,  car  encores  il 
n'i  avoit  point  entré  comme  rois.  Et  qant  il  i  entra,  ce  fu  à  très 
haute  solempnité.  Et  fu  adestrés  dou  roi  de  Boesme  et  dou  roi 
de  Navare,  et  cevauça  tout  premiers  à  l'église  Nostre  Dame  de 
Paris.  Et  de  là  il  retourna  au  Palais,  et  là  tint  son  estât;  et  aussi 
fist  la  roine  sa  fenme.  Et  i  ot  tant  de  noblèces,  ce  jour,  que  mer- 
velles  seroit  à  penser  ne  à  recorder. 

Chils  rois  Phelippes  augmenta  grandement  Testât  roial  de 
France,  et  ama  à  faire  joustes  et  tournois  et  tous  esbatemens.  Et 
avoit  un  jone  fil,  lequel  on  appelloit  Jehan,  et  le  fist  duch  de 

Normendie,  et  le  maria  à  la  fille  don  bon  roi  de  Roesme.  Chil 
rois  Phelippes,  en  son  jone  temps,  avoit  esté  uns  rustes,  et  pour- 
sievoit  joustes  et  tournois  ;  et  encores  amoit  il  moult  les  armes, 
quoi  que  son  estât  fust  moult  aucmentc.  Mais  il  creoit  legiere- 
ment  fol  consel,  et  en  son  air  il  fu  crueuls  et  hausters.  Et  aussi 
fu  la  roine  sa  fenmc  et  périlleuse,  la  mère  dou  roi  Jehan,  qui 
fille  fu  au  duch  Oede  de  Bourgongne. 

Clîils  rois  fist  en  son  temps  tamainte  liastieve  justice  dont  il  se 
fust  bien  déportés,  se  il  vosist.  Il  fist  pendre  à  Montfaucon  mes- 
sire  Engherant  de  Maregni,  un  très  vaillant  et  sage  chevalier,  et 
qui  tamaint  bon  consel  li  avait  donné.  Et  tout  ce  fist  faire  la 
roine  de  France  sa  fenme.  Qant  elle  avoit  aquellié  en  haine  un 
baron  ou  un  chevalier,  quels  qu'il  fust,  se  il  estoit  tenus  ne  trou- 
vés, il  en  estoit  ordonné,  [et]  il  couvenoit  qu'il  fust  mors.  Trop 
maie  et  périlleuse  fu  celle  roine  de  France,  la  mère  dou  roi  Je- 
han, et  aussi  elle  morut  de  maie  mort.  F°  26. 

§  45.  P.  87,  1.  11  :  mère.  —  Ms.  cV Amiens  :  monseigneur 
Henry  de  Lancastre  au  Tors  Col.  F°  14. 

P.  87,  1.  15  :  Mortemer.  —  Ms,  de  Rome  :  Et  tout  se  pas- 
soit  par  ces  deus,  liquel  avoient  esté  si  bien  d'acort  ensamble 
tous  jours  que  nul  différent  on  ni  avoit  point  veu.  Or  avint  que 
messires  Jehans  d'Eltem,  frères  mainnés  dou  roi,  et  que  li  rois 
amoit  otant  que  soi  meismes,  ala  morir  assez  soudainnement.  De 
laquelle  mort  on  fu  moult  esmervilliet  et  courouchiet.  Et  en  par- 
lèrent pluisseurs  gens  assés  estragnement  et  murmurèrent  sus  le 
conte  Ainmon  de  Qent,  pour  tant  que  li  enfes  estoit  en  sa  garde. 
Et  meismement  li  rois  en  fu  trop  grandement  courouchiés  sus 
son  oncle. 

Avint,  assés  tos  apriès,  que  discorde  et  haine  s'esmurent  entre 
le  conte  de  Qent  et  messire  Rogier  de  Mortemer,  et  si  groses 
paroles  que  il  desmentirent  l'un  l'autre.  Et  sentoit  bien  li  dis 
messire  Rogiers  que  li  contes  de  Qent  n  estoit  pas  bien  en  la 
grâce  dou  roi,  car  se  il  i  euist  esté,  les  paroles  fuissent  aultre- 
ment  tournées;  et  ne  l'euist  osé  courouchier  li  dis  messire  Ro- 
gier. Avoecques  tout  ce,  la  roine,  la  mère  dou  roi,  portoit  trop 
grandement  messire  Rogier  à  l'cncontre  dou  conte  de  Qent.  Et 
se  moutepliièrent  tellement  ces  haines  entre  ces  deus  signeurs 
que  la  conclusion  en  fu  très  maie;  car  li  rois  fu  enfourmés  de 
messire  Rogier  de  Mortemer  et  d' autrui  que  li  contes  de  Qent 

voloit  enpuisonner  le  roi  et  faire  morir,  ensi  que  il  a  voit  fait 
messire  Jehan  d'Eltem,  et  pour  venir  à  la  couronne  d'Engleterre. 
Li  rois  crut  ces  paroles  legierement,  et  en  parla  à  madame  sa 
mère.  La  roine  Issabiel,  qui  mieuls  amoit  messire  Rogier  que  le 
conte  de  Qent,  ne  l'escusa  aultrement  que  elle  dist  :  «  Ce  poroit 
bien  estre,  biaus  fils,  on  ne  scet  en  qui  avoir  fiance  aujourd'ui. 
On  li  donne  en  ce  pais  povre  renonmée  de  vostre  frère  ;  et  se  vouz 
estiés  mors,  il  seroit  rois  d'Engleterre  :  c'est  li  plus  proçains.  » 
Ces  paroles  entrèrent  tellement  ou  coer  le  roi  d'Engleterre  qui 
estoit  Jones,  que  onques  depuis  elles  ne  li  porent  issir,  et  fist 
prendre  son  oncle  et  mener  en  la  Tour  à  Londres,  et  de  là  au 
palais  de  Wesmoustier,  Li  contes  de  Qent,  qui  avoit  esté  tenus 
tous  jours  à  preudomme  et  sage  et  vaillant  homme,  ot  cel  incou- 
venient  si  grant  contre  li  que  morir  le  convint.  Et  fu  decolés  ens 
es  gardins  de  Wesmoustier,  là  où  li  rois  Edouwars,  ses  frères, 
en  avoit  fait  decoler  des  plus  grans  barons  d'Engleterre  jusques 
à  vint  deux.  Et  ce  greva  et  apesa  trop  grandement  le  conte  Ain- 
mon  de  Qent  en  la  grâce  et  renonmée  des  Londriiens,  que  il 
avoit  sa  cousine  la  soer  au  roi  d'Engleterre  donné  et  acordé  en 
mariage  au  roi  David  d'Escoce,  sans  ce  que  li  pais  en  seuist 
riens  ;  et  n'en  fu  point  tant  plains  que  il  euist  esté  et  aidiés,  se 
il  n' euist  fait  ce  marcié.  De  ce  conte  de  Qent  mort  et  decolé, 
demora  une  jone  fille.  Pour  lors,  elle  pooit  avoir  sept  ans.  Se  le 
prist  la  jone  roine  Philippe  dalés  lui,  qui  en  ot  pité  et  euist  vo- 
lentiers  aidié  à  son  père  que  il  ne  fust  point  mors;  mais  qant 
chil  qui  le  haihoient  veirent  que  elle  s'en  voloit  ensonniier,  il  le 
hastèrent,  et  le  convint  morir,  ensi  que  vous  avés  oy.  Celle  jone 
damoiselle  de  Qent  estoit  cousine  germainne  dou  roi  Edouwart 
d'Engleterre;  et  fu  en  son  temps  la  plus  belle  dame  de  tout  le 
roiaulme  dEngleterre,  et  la  plus  amoureuse;  mais  toute  sa  gé- 
nération vint  à  povre  conclusion  par  les  fortunes  de  ce  monde 
qui  sont  moult  diversez,  ensi  que  vous  orés  recorder  avant  en 
l'istore. 

De  la  mort  et  decolation  le  conte  Ainmon  de  Qent  fu  li  roiaul- 
mes  d'Engleterre  moult  afoiblis,  et  li  rois  en  pluisseurs  lieus 
grandement  blâmés,  qant  il  avoit  fait  morir  son  oncle,  et  tout 
chil  qui  ce  consel  li  avoient  donnet  et  par  especial  messires  Ro- 
gier s  de  Mortemer.  F"  26  v*^. 

P.  87,  1.  49  :  empuisonner.  —  Msa,  u4  1  à  10,  15  «  19  :  em- 
prisonner. F'*  23. 

P.  88,  I.  15  :  enfourmés.  —  Ms,  de  Rome  :  et  li  fu  dit  pour 
sen  honnour,  il  couvenoit  que  il  i  pourveist.  F**  26  v°. 

P.  88,  1.  24  :  à  Londres.  —  Ms.  d'Amiens  :  à  Wesmoustier, 
son  palais.  F"  14  v°.  —  Ms.  de  Valenciennes  :  en  son  palais,  à 
Westmenster,  hors  de  Londres.  F°  30. 

P.  88,  1.  25  :  nobles.  —  Ms.  d'Jmiens  :  et  dez  prelas. 
F°  14  v°. 

P.  88,  1.  27  :  fais.  —  Ms.  et  Amiens  :  Et  compta  li  roys 
meysmes  par  devant  tous  cliiaux  qui  là  estoient  mandet  et  as- 
samblet,  les  fès  et  les  oeuvrez  le  seigneur  de  Mortemer,  ensi  que 
imfourmés  en  estoit  et  que  trouvet  l'avoit  souffîssamment,  si  ques 
grant  partie  en  apparroit.  F°  14  v". 

P.  89,  1.  1  :  à  faire.  —  Ms.  de  Rome  :  Adonc  entrèrent  tout 
chil  signeur  en  une  aultre  cambre  et  parlèrent  ensamble.  F"  27. 

P.  89,  1.  3  et  4  :  infourmés.  —  Ms.  d'Jmiens  :  et  ainchois 
lonch  terme  que  li  roys  en  seuwist  riens.  F**  14  V. 

P.  89,  1.  6  :  justiciés,  —  Ms.  de  Rome  :  car  il  estoit  fauls, 
mauvais  et  traites  contre  son  signeur.  F^  27. 

P.  89,  1.  8  :  bahut.  —  Ms.  de  Rome  :  et  puis  amene's  en  la 
grande  rue  de  Cep.  F°  27. 

P.  89,  1.  13  :  coraille.  —  Ms.  d'Amiens  ;  Et  apriès  on  li 
coppa  le  teste,  et  puis  fu  pendus  par  lez  coste's.  F**  14  v**.  — 
Ms.  de  Rome  :  et  puis  fu  mis  jus  de  l'escelle,  et  estendus  sus  un 
estai  de  bouchier,  et  copés  la  teste  et  esquartelés.  F°  27. 

P.  89,  1.  15  :  tieste.  —  Ms.  de  Rome:  et  la  teste  de  lui  fu 
misse  sus  une  glave  au  pont  de  Londres.  F°  27. 

P.  89,  1.  20  :  castiel.  —  Ms.  B  6  :  sur  les  marches  de  Galles, 
moult  belle  place.  F<>  58. 

P.  89,  1.  25  :  revenues.  —  Ms.  de  Rome  :  et  rentes  et  reve- 
nues et  bien  paiies  de  terme  en  terme.  F"  27. 

P.  89,  1.  28  :  raison.  —  Ms.  d'Amiens  :  Et  ordonna  li  rois 
que  nullement  elle  ne  vuidast  point  dou  castiel  plus  avant  que  à 
le  barrière,  mais  là  dedens  presist  ses  esbatemens  en  vergier  et 
en  gardins  qui  moût  bel  y  estoient,  et  par  lez  edefficez  dou  cas- 
tiel dont  il  y  avoit  grant  fuison.  F°  14  v**.  —  Ms.  de  Rome  :  Li 
rois  d'Engleterre,  par  le  consel  qu'il  ot,  fist  ma  dame  sa  mère 
envoiier  en  un  castiel  et  là  tenir  sans  point  issir  de  la  pourprise. 
F°  27. 

P.  89,  l.  32  :  bellement.  —  Ms,  de  Rome  :  Depuis  vesqui  la 
reine  Issabiel  là  en  cel  estât,  bien  trente  quatre  ans.  F°  27. 

I--20 

§  44.  P.  90,  1.  20  :  feaulté.  —  ;W^.  ^  6  :  de  la  duché  d'Aqui- 
taine et  de  la  conté  de  Pontieu  et  de  la  conté  de  Monstreul. 
F^  58.  —  Ms.  de  Rome  :  tant  de  la  ducée  de  Guienne  comme  de 
la  conté  de  Pontieu.  F'*  27. 

P.  92,  1.  24  :  grandement.  —  Ms.  d Amiens  :  et  les  list  sé- 
journer par  l'espasse  de  quinze  jours.  F°  14  v°. 

P.  93,  1.  23  :  cité.  —  Ms.  ^  2  :  en  la  bonne  chité  d'Arras  ou 
d'Amiens.  F°  25  v**.  —  Ms.  de  Rome  :  et  que  là  tenroit  li  rois 
son  estât,  et  i  seroient  à  ce  jour  li  douse  per  de  France  ou  chil 
qui  i  poroient  estre.  F°  27. 

P.  94,  1.  3  :  mi  aoust.  —  Cette  date  fausse  ne  se  trouve  pas 
dans  les  mss»  A  W  à  14.  F°  23  v°. 

§  45.  P.  94,  1.  7  :  estât.  —  Ms.  de  Rome  :  et  envoia  ses  let- 
tres en  Hainnau  deviers  le  signeur  de  Biaumont,  et  li  manda  que  il 
fust  à  Amiens  en  ce  jour,  car  il  i  seroit.  Messires  Jelians  de  Hain- 
nau ne  l'euist  jamais  laissiet  que  il  n'i  fust  venus.  F^  27. 

P.  94,  1.  18  :  quarante.  —  Mss.  A  1\  «  14  :  quarante  quatre. 
po  23  v°.  —  Mss.  ^  20  «  22  :  cincquante.  F^'  45.  —  Ms.  £  6  : 
à  cinquante  chevaliers.  F"  59. 

P.  94,  1.  23  :  monta.  —  Mss.  A  li  à  ik  :  k  cheval.  F«  24. 

P.  95,  1.  5  :  d'Amiens.  —  Ms.  de  Rome  :  Che  prope  jour 
que  le  roi  vint ,  entra  en  la  chité  d'Amiens  messires  Jehans  de 
Hainnau,  de  quoi  li  rois  et  tout  li  Englois  furent  moult  resjoi. 
F«  27. 

P.  95,  1.  17  :  quinze.  ~  Mss.  ^  23  à  29  :  seize.  F«  31  v». 
—  Mss.  A  11  à  14  :  dix  huit.  F"  24.  —  Ms.  de  Rome  :  environ 
huit.  F«  27. 

P.  96,  1.  1  :  vorroit.  —  Ms.  de  Rome  :  La  nature  des  Englès 
est  telle  que  tous  jours  il  se  crienment  à  estre  decheu  et  répli- 
quent tant  apriès  une  cose  que  mervelles  ;  et  ce  que  il  aueront  en 
convenant  un  jour,  il  le  deliieront  Tautre.  Et  à  tout  ce  les  en- 
cline à  faire  ce  que  il  n'entendent  point  bien  tous  les  termes  dou 
langage  de  France  ;  ne  on  ne  lor  scet  conment  bouter  en  la  teste, 
se  ce  n'est  tout  dis  à  lor  pourfit.  Et  encorez  en  avint  adonc  ensi. 
Dont  li  signeur  et  li  per  de  France,  qui  là  estoient  venu  et  asam- 
blé  pour  celle  matère,  en  furent  trop  fort  esmerviUiet;  et  en 
parlèrent  especiaument  à  mesire  Jehan  de  Hainnau,  et  li  remous- 
trèrent  tous  les  poins  et  les  articles  dou  dit  honmage  conment  il  se 
de  voit  ftiire. 

Messires  Jehans  de  lïainnaii ,  qui  estoit  ensi  que  moiiens  entre 
ces  parties ,  remoustra  ce  au  consel  le  roi  d'Engleterre ,  et  les 
paroles  des  François,  et  quel  cose  il  disoient,  conment  il  deuis- 
sent  estre  là  venu  aultrement  pourveu  que  il  n'estoient.  Il  res- 
l)ondirent  à  ce  et  s'escusèrent  que  il  apertient  et  convient  que  as 
parlemens  qui  sont  à  la  Saint  Michiel  à  Wesmoustier,  où  tous  li 
consauls  generauls  d'Engleterre  est,  soient  remoustrées  tels  coses, 
car  bonnement  il  ne  le  poroit  faire  sans  le  sceu  de  tout  le  pais  ; 
et  se  li  rois  fait  l'avoit,  il  en  seroit  blame's,  et  aussi  seroient  tout 
chil  qui  conselliet  li  aueroient  ;  et  n'en  vodroient  riens  tenir  en 
Engleterre,  et  diroient  que  il  aueroient  esté  decheu  :  si  ques,  sus 
cel  estât ,  messires  Jehans  de  Hainnau  en  fist  response  à  ceuls  qui 
cargiet  l'en  avoient.  Et  qant  il  veirent  que  soufrir  leur  couvenoit, 
il  le  portèrent  et  passèrent  courtoisement,   et  li  rois  de  France 
trop  plus  doucement  encores  que  son  consel,  car  il  avoit  en  ima- 
gination que  d'enprendre  la  crois  et  aler   au  Saint  Sépulcre  et 
délivrer  des  mescreans;  ouquel  voiage  il  en  menroit  avoecques  lui, 
ce  disoit ,  son  cousin  le  jone  roi  d'Engleterre  ;  si  le  voloit  tenir  en 
amour  et  faire  pour  li  tout  che  que  il  poroit.  F''  27  v^. 
^     P.  96,  1.  23  :  s'apertient.  —  Mss.  ^.  1  «  6,  18  ^  33  :  s'a- 
comparage.  F"  25.  —  Mss.  A  \\   à  44  :   ne  fait  à  comparer, 
po  24  V®. 

§  46.  P.  96,  1.  31  :  à  Londres.  —  Ms,  de  Rome  :  au  palais  de 
Wesmoustier.  F*'  27  v«. 

§  48.  P.  100,  1.  9  :  Li  homs.  —  Ms.  d'Amiens  :  Vous  avés 
bien  oy  chy  devant  dire  et  recorder  le  trespas  dou  roy  Charlon 
de  Franche,  et  coumment  li  père  et  li  hault  baron  del  royaumme 
de  Franche  eslisirent  et  couronnèrent  à  roy  Phelippe ,  fil  jadis 
au  comte  de  Vallois.  Et  sachiés  que  à  celle  élection  faire  mes- 
sires Robiers  d'Artois ,  ses  serourges ,  qui  adonc  estoit  li  ungs 
des  plus  grans  et  mieux  oy  en  parlement  del  royaumme  de  Fran- 
che,  y  mist  et  rendi  grant  painne.  F°  19. 

P.  100,  1.  20  :  lui.  —  Ms.  de  Valenciennes  :  entre  le  contesse 
d'Artois  et  le  duc  de  Bourgogne.  F^  38. 

P.  100,  1.  21  :  d'Artois.  —  Ms.  d'Amiens  :  laquelle  comté 
messires  Robiers  callengoit  et  demandoit  contre  le  duc  de  Bour- 
goingne.  F°  19  —  Ms,  de  Rome  :  laquelle  comté  messires  Ro- 
bers   d'Artois   proposoit   et  calengoit  comme   sienne ,   car  il  en 

venoit  d'estration,  mais  la  maie  roine  de  France,  fenme  au  roi 
Phelippe,  aidoit  trop  fort  son  averse  partie  et  tant  que  elle  li 
moustra  et  prouva  mervilleusement  à  fause  une  lettre,  laquelle 
li  dis  messires  Robers  d'Artois  mist  avant,  et  s'en  voloit  aidier. 
Et  fu  celle  lettre  condampnée  en  parlement  à  Paris,  et  une  da- 
moiselle  d'Artois  arse ,  que  on  clamoit  la  damoiselle  Divion ,  et 
messires  Roberz  d'Artois  jugiés  à  morir  honteusement,  se  on 
l'euist  tenu  ;  ne  onques  li  rois  Phelippes  ne  le  volt  sousporter, 
tant  fu  il  dur  enfourmés  contre  li,  et  tout  par  la  roine  de  France, 
r*»  28  v«. 

P.  100,  1.  26  :  remède.  —  Ms,  ^  6  :  Et  à  che  avoit  la  royne 
de  France  grant  couppe,  car  le  plait  estoit  contre  le  duc  Oede  de 
Bourgoigne,  son  frère.  Sy  y  bouta  sy  fort  que  le  roy  le  fist  banir 
publicquement.  F'*  60. 

P.  100,  1.  29  :  France. — Ms.  cf  Amiens:  Il  wuida  le  royaumme 
au  plus  tost  qu'il  peult,  et  s'en  vint  en  Haynnau  deviers  le  comte 
Guillaume,  qui  adonc  regnoit  et  se  tenoit  en  l'ostel  de  Hollandes, 
à  Vallenchiennes,  maladieus  et  travilliés  par  heures  de  gouttes. 
Et  recorda  au  comte  sen  avenue,  et  coumment  li  rois  de  France 
l'avoit  aqueilliet  en  grant  haynne.  Si  l'en  demanda  à  avoir  cons- 
seil.  Li  comtes  de  Haynnau,  qui  ses  serourges  estoit,  car  il  avoient 
deux  serours  espousées,  fu  durement  esmervilliéz  de  ces  nou- 
velles, et  li  dist  que  vollen tiers  pour  l'amour  de  lui  il  envoieroit 
deviers  le  roy  de  Franche,  et  li  aideroit  à  faire  sa  pais.  Si  em  pria 
monseigneur  Jehan  de  Haynnau,  son  frère,  et  l'evesque  de  Cam- 
brai, qui  estoit  pour  le  temps,  que  il  y  volsissent  aller.  Cil  li  acor- 
dèrent  voUentiers  et  vinrent  en  Franche  deviers  le  roy,  pourveu 
et  avisé  de  lettres  de  par  le  comte  de  Haynnau,  et  de  biel  lan- 
gaige  pour  excuser  le  dit  monseigneur  Robert,  en  lui  priant  que 
il  lui  vosist  pardonner  son  mautalent  et  li  rendre  ses  enfans  et  sa 
terre.  Mes  li  roy  s  n'y  volt  oncques  de  riens  entendre,  ains  manda 
au  comte  de  Haynnau ,  par  monsigneur  Jehan  de  Haynnau  son 
frère  que,  se  il  soustenoit  ne  tenoit  ne  comfortoit  en  riens  le  dit 
messire  Robert,  il  n'aroit  pieur  ennemit,  ne  plus  grant  de  lui. 

De  quoy  li  comtez  de  Haynnau  fu  moult  corouchiés,  quant  il 
oy  ces  nouvelles  et  si  fors  mandemens  dou  roy.  Et  s'en  consseilla 
as  pluiseurs  grans  barons  de  son  pays  qu'il  en  estoit  bon  à  faire, 
car  il  amoit  durement  le  dit  monseigneur  Robert  ;  et  bien  disoit 
que,  se  il  fuist  hetiés  et  que  il  pewist  chevauchier,  il  li  cuideroit 
bien  faire  se  pès,  avoec  l'ayde  dou  duc  de  Braibant.  Dont  dissent 

li  baron  de  Haynnau  que  il  n'avoit  que  faire  d'entrer  en  haynne, 
ne  mettre  son  pays  en  guerre  contre  le  roy  de  Franche  pour 
messire  Robert  d'Artois;  mes,  se  il  le  volloit  aidier  et  comforter 
de  misse  secrètement,  faire  le  pooit,  et  le  laissast  pourcacher  et 
querre  amis  là  où  bon  li  sambloit,  car  il  avoit  bien  des  plus  pro- 
chains qu'il  ne  li  fust.  Li  comtes  crut  son  consscil  et  fist  délivrer 
à  messire  Robert  secrètement  six  mille  vie's  escus  pour  paiier  ses 
frès  ;  et  li  donna  draps,  chevaux  et  jeuiaux  au  départir,  et  le  re- 
coummanda  à  Dieu.  Et  s'en  vint  adonc  le  dit  messires  Robiers 
d'Artois  à  Namur  veoir  sa  soer  la  comtesse  de  Namur  et  le  jouène 
comte  Jehan  de  Namur,  son  nepveult  et  les  autrez,  Guillaume, 
Robert  et  Loeis,  qui  estoient  adonc  moût  jone  damoizel.  Sa  serour 
le  rechupt  à  joie,  et  li  fist  feste  ce  qu'elle  peult;  che  ne  fu  nient 
longement,  car  li  roys  de  Franche  y  mist  remède. 

Quant  li  roys  Phehppes  oy  dire  que  messires  Robiers  d'Artois 
se  tenoit  à  Namur  dale's  le  jouène  comte  son  nepveult,  si  en  fu 
courouchiéz  et  manda  et  coummanda  outreement  et  très  especia- 
lement  au  comte  que,  se  il  ne  li  faisoit  wuidier  sa  terre,  il  le  cou- 
rouceroit  hasteement,  et  li  torroit  tout  ce  que  il  tenoit  de  lui  en 
Franche,  et  li  feroit  ardoir  et  courir  son  pays  de  ses  voisins  meys- 
mes.  Quant  li  jouènes  comtezde  Namur  et  ses  conssaux  oïrent  che, 
si  ne  vorent  pas  courouchier  le  roy,  et  obéirent  à  ses  mandemens. 
Lors  se  parti  messires  Robers  et  s'en  vint  en  Braibant  deviers  le 
duc  Jehan  son  cousin,  qui  lors  se  tenoit  à  le  Leuwre  et  qui  le  re- 
chupt à  joie,  à  qui  messires  Robiers  d'Artois  dist  toutte  sen  aven- 
ture et  coumment  li  roys  le  decachoit  et  faisoit  decachier  de  pays 
en  pays,  et  ne  savoit  mes  oii  aller,  s'il  li  falloit.  Dont  li  dist  li  ducs 
de  Braibant  :  «  Biaux  cousins,  ne  vous  esbahissiéz  de  riens,  car 
j'ai  terre  et  mise  assez  pour  vous  conforter,  ne  je  ne  sui  de  riens 
tenu  de  obéir  au  roy  de  Franche.  Si  vous  tenés  dallés  moy,  et  je 
regarderay  et  pensseray  à  vos  besoingnes.  »F°  19  v°. 

Ms.  de  Rome  :  Et  convint  le  dit  messire  Robert  soudainnement 
laissier  fenme  et  enfans,  des  quels  li  rois  de  France  estoit  oncles, 
et  partir  dou  roiaulme  et  venir  en  l'Empire.  Et  se  tint  à  Namur 
un  petit  de  temps,  car  la  contesse  estoit  sa  serour.  Et  de  là  il  vint 
en  Braibant,  et  le  quida  li  dus  de  Braibant  apaisier  au  roi  de 
France,  mais  il  ne  peut. 

Adonc  vint  il  en  Hainnau,  car  li  contes  et  li  avoient  deus  se- 
rours  [espousées] .  Li  contes  se  mist  en  painne  de  remettre  à  paix 
messires  Robers  d'Artois  au  roi  de  France,  et  i  envoia  sa  feme, 

qui  serour  estoit  dou  roi  Phelippe,  et  messire  Jehan  de  Hainnau, 
son  frère;  mais  il  retournèrent  sans  riens  faire 

Qant  messires  Robiers  d'Artois  se  vei  ensi  aquelliés  dou  roi 
Phelippe  et  de  la  roine,  et  que  à  la  priière  dou  duch  de  Braibant, 
dou  conte  de  Hainnau  et  dou  conte  de  Bhjis,  il  ne  pooit  venir  à 
paix,  et  estoient  sa  fenme  et  si  enfant  enprisonné,  il  li  deubt  te- 
nir et  tourner  à  grant  desplaisance,  car  encores  n'avoit  il  de 
quoi  vivre,  se  li  signeur  ne  li  aidoient.  Si  s'avisa,  puis  que  ensi 
estoit,  il  honniroit  tout,  et  meteroit  tel  tourble  et  descort  en 
France  que  les  traces  i  demorroient  deus  cens  ans  à  venir.  Il 
prist  congiet  au  conte  de  Hainnau  et  à  la  contesse.  Ce  fu  li  dar- 
rains  hostels  adonc,  dont  il  se  parti.  Li  contes,  qui  fut  moult 
amis  et  honnourables,  et  qui  avoit  grant  pité  de  li,  et  aussi 
avoient  tout  signeur  et  toutes  dames  de  bien,  li  fist  délivrer  et 
baillier  or  et  argent  pour  paiier  ses  menus  frès,  car  il  s'en  vo- 
loit  aler  en  Engleterre;  mais  il  s'avisa  que  il  iroit  prendre  con- 
giet  aussi  au  duch  de  Braibant,  qui  moult  l'amoit,  et  li  contes  de 
Hainnau  li  consella. 

Si  se  départi  de  Valenchiennes  et  vint  à  Mons,  et  puis  à  Halle 
et  à  Brouselles,  et  là  trouva  le  duch  de  Braibant.  Se  li  remous- 
tra,  quoi  que  li  dus  en  seuist  assés,  toutes  ses  tribulations.  Li 
dus  en  ot  pité  et  li  dist  :  «  Biaus  cousins,  on  vous  fait  tort,  et  li 
rois  de  France  est  mal  consilliés.  Bien  veons  et  entendons  qu'il 
est  aournés  et  parés  de  mauvais  consel  :  se  l'en  pora  bien  mes- 
ceir.  Nous  avons  terre  et  pais  assés  pour  vous  tenir  à  l'encontre 
de  tous  vos  nuisans.  »  De  ces  proumesses  se  resjoi  messires 
Robers  d'Artois  et  se  tint  dalés  le  duch  de  Braibant,  son  cousin, 
pour  tant  que  il  en  pensoit  mieuls  à  valoir,  et  que  li  dis  dus, 
qui  rices  et  poissans  estoit,  le  deuist  mettre  à  coron  de  tous  ses 
incouveniens,  mais  non  fist  ;  car  la  poissance  dou  roi  de  France 
est  trop  grande  et  avoit  en  trop  grande  haine  encargié  le  dit 
messire  Robert  d'Artois,  ensi  que  il  fu  apparans.  F°*  28  v°  et  29. 

P.  101,  1.  27  :  soustenroit.  —  Ms.  B  6  :  Sy  le  soustint  le 
plus  longement  le  ducq  Jehan  de  Brabant,  qui  ly  presta  son 
chastel  d'Argentuelle.  Mais  le  roy  Phelippes  fist  deffier  le  duc 
de  Brabant  pour  celle  cause ,  et  envoia  douze  prinches  qui  ar- 
dirent  le  pais.  Et  y  furent  les  Lygois  adonc  jusques  à  [Hanut*]. 
F°61. 

1,   Ms.  S  6  ;  huit.   Mauvaise  leçon. 


[1334]       VARIANTES  DU  PREMIER  LIVRE,  §  40.  31  i 

P.  10:2,  1.  2  :  poroit.  —  Ma.  <ï Amiens  :  Li  dus  de  Braibant 
ne  fist  comte  de  ces  manaces  et  remanda  au  roy,  par  ses  mes- 
sagiers  meysmez,  que  messires  Robiers  d'Artois  estoit.  ses  cou- 
sins bien  prochainz  et  ung  des  plus  nobles  de  sancq  du  monde. 
Si  le  devoit  aidier  et  conforter  par  linage.  Et  encoires  li  man- 
doit  il  que  il  ne  creoit  mies  que  messires  Robiers  d'Artois  euist 
cause  nulle  à  ce  dont  il  l'amettoit,  et  que  il  faisoit  mal  et  pe- 
chiet,  quant  ainssi  pour  amise  il  le  deshonneroit  et  tolloit  son 
liiretaige.  F°  19  v''. 

P.  102,  1.  9  :  tant  —  Ms.  de  Rome  :  par  son  or  et  par  son 
argent  dez  grans  amis  en  Alemagne.  F°  29. 

P.  102,  1.  11  :  Liège.  —  Ms.  d'Amiens  :  messire  Awous  de 
le  Marce,  qui  estoit  evesque  pour  le  tamps.  F°  19  v°. 

P.  102,  1.  12  :  Coulongue.  —  Les  mss.  de  Valenciennes  et  de 
Rome  ajoutent  :  l'arcevesque  de  Trièves.  F°  40.  —  Le  ms.  d'A- 
miens ajoute  :  le  arcevesque  de  Maience.  F''  19  v°. 

P.  102,  1.  12  :  li  dus.  —  Ms.  de  Rome  :  le  conte  de  Gerlles. 
F»  29. 

P.  102,  1.  13  :  Jullers.  —  Le  ms.  d'Amiens  ajoute  :  le  comte 
de  le  Marche  ,  le  comte  des  Mons,  messire  Ernoul  de  Bakehen. 
po  j9  yo    —  j^g^  fiQ  yalenciennes  :  conte  de  Jullers.  F**  40. 

P.  102,  1.  15  :  tout.  —  Ms.  de  Rome  :  sus  un  jour  et  à  une 
fois.  F°  29. 

P.  102,  1.  16  :  roy.  —  Ms.  d'Amiens  :  et  leur  donna  grant 
or  et  grant  argent,  affin  que  il  vosissent  deffiier  le  duc  de  Brai- 
bant et  le  gueriier  ;  et  il  s'i  asentirent  parmy  les  grans  dons 
qu'il  en  eurent.  Encoires  y  vot  mettre  et  bouter  li  roy  s  le 
jouène  comte  de  Namur,  mais  il  s'en  excusa  bellement  et  dist 
qu'il  serviroit  le  roy  de  France  en  touttes  autrez  manierez,  fors 
en  ceste.  F*>  10  v". 

P.  102,  1.  18  :  Hanut.  —  Ms.  de  Rome  :  et  demorèrent  deus 
jours.  F°  29. 

§  49.  P.  103,  1.  16  :  Vous  avés.  —  Ms.  de  Rome  :  Vous  sçaves, 
si  com  il  est  contenu  ichi  desus  en  nostre  histore,  conment  les 
trieuwes  furent  prisses  et  données  entre  Engleterre  et  Escoce, 
et  aussi  conment  li  mariages  fu  fais  dou  jone  roi  David  d'Es- 
coce  à  la  serour  le  roi  d'Engleterre.  De  quoi  li  Escoçois  en 
quidièrent  trop  grandement  mieuls  valoir,  mais  li  Englès  ne 
l'entendoient  pas    ensi,   eulz  qui  ne  jmeent  amei*  les  Escos,   ne 

ne  fissent  onques,  ne  jà  ne  feront.  Qant  les  trieuwes  furent 
fallies  entre  euls  et  les  Escos,  qui  avoient  duret  trois  ans,  il 
ne  vodrent  point  sousfrir  par  nulle  voie  que  les  trieuwes  fuis- 
sent reprisses,  car  il  voloient  avoir  la  guerre,  car  li  sejourners 
lor  desplaisoit  trop  grandement,  Englès  sont  de  celle  nature  : 
il  ne  sèvent,  ne  pueent,  ne  voellent  longement  séjourner  sans 
euls  ensonniier  en  gerre;  et  demandent  les  armes,  n'ont  cure 
à  quel  title,  et  trop  grandement  s'i  dilitent  et  abilitent.  Encores 
estoient  les  Escoçois  assés  au  desus  de  lors  besongnes  et  tenoient 
la  chité  de  Bervic,  que  li  rois  Robers  de  Brus,  qant  il  leva  le 
siège  de  Struvelin,  avoit  conquis  sus  le  roi  Edouwart,  père  au 
jone  roi  Edouwart,  dont  il  desplaisoit  grandement  as  Englès. 
Et  pour  ce  avoient  li  auqun  parlé  vilainnement  en  Engleterre 
sus  le  conte  de  Qent,  qant  il  acorda  si  tos  sa  cousine,  Isabiel 
d'Engleterre,  par  mariage,  au  roi  d'Escoce,  lor  adversaire. 

Qant  les  trieuves  furent  fallies  d'Engleterre  et  d'Escoce,  li 
Escoçois,  qui  quidièrent  trouver  auqune  amour  et  aliance  deviers 
le  roi  d'Engleterre  et  son  consel,  pour  la  cause  de  ce  que  lors 
sirez  avoit  à  fenme  la  serour  le  roi  d'Engleterre,  envoiièrent 
ambassadours  d'Escoce,  tels  que  l'evesque  de  Saint  Andrieu, 
l'evesque  d'Abredane,  messire  Robert  de  Versi,  messire  Arce- 
baut  Douglas,  messire  Simon  Fresel  et  messire  Alixandre  de 
Ramesai,  deviers  le  roi  d'Engleterre  et  son  consel.  Et  vinrent 
chil  prélat  et  cliil  chevalier  d'Escoce,  sus  bonnes  asegurances, 
en  la  chité  de  Londres.  Pour  lors,  li  rois  d'Engleterre  et  la 
roine  Phelippe  tenoient  leur  hostel,  une  fois  à  Eltem,  et  l'autre 
fois  à  Windesore.  Pour  ces  jours  que  li  Escoçois  vinrent,  estoient 
li  rois  et  la  roine  à  Eltem  ;  si  se  traissent  deviers  euls  tout  pre- 
mièrement, ensi  que  pour  mieuls  valloir.  Car  au  voir  dire,  il 
avoient  plus  chier  à  entendre  à  unes  longes  trieuves  ou  avoir 
paix  que  la  guerre  ;  car  lor  poissance  en  Escoce  estoit  trop 
afoiblie,  tant  dou  roi  Robert  qui  mors  estoit,  que  de  mesire 
Guillaume  Douglas  et  dou  conte  de  Moret. 

Li  rois  d'Engleterre  et  la  roine  et  li  chevalier  d'ostel  requel- 
lièrent  assez  courtoisement  ces  signeurs  d'Escoce,  pour  la  cause 
de  ce  que  li  rois  Davis,  lors  sires,  avoit  à  fenme  leur  serour  ; 
et  remoustrèrent  au  roi  moult  doucement  ce  pourquoi  il  estoient 
là  venu  et  envoiiet  de  par  tout  le  pais.  Li  rois  respondi  à  ce  et 
dist  que  il  fuissent  li  bien  venu,  et  que  volentiers  il  meteroit 
son  consel  ensamble  et  là  seroit  ;  et  toute  l'adrèce  que  il  poroit 

faire,  fust  de  trieuves  ou  de  paix,  salve  Tonnour  de  H  et  de 
son  roiaiilme,  il  i  meteroit.  Ceste  response  souffi  assés  as  Esco- 
çois,  et  retournèrent  en  la  chité  de  Londres.  F"  29. 

P.  104,  l.  14  :  barons.  —  Ms.  d'Amiens  :  Lors  assambla 
tout  son  consseil,  les  nobles  et  les  grans  barons  d'Escoce  et 
ossi  les  prelas.  F"  14  v°.  —  Ms.  de  Valenciennes  :  Lors  assam- 
bla tout  son  conseil,  prelas,  barons  et  citoiens.  F°  30  v^. 

P.  105,  1.  12  :  conseil.  —  Ms.  d'Amiens  :  qui  desiroient  à 
avoir  le  guerre  as  Escos,  et  contrevengier  le  mort  de  lor  prois- 
mes,  qui  furent  ochis  devant  Struvelin  et  en  le  cache  qui  fu  assés 
dammagable  et  honteuse  pour  les  Englès.  F*^  15. 

P.  lOo,  1.  20  et  21  :  decaciés.  —  Mss.  ^  1  «  6,  18  à  22  : 
de  Braibant.  F»  27. 

P.  105,  1.  25  :  l'Empire.  —  Ms.  d'Amiens  :  Enssi  ne  se  peult 
messires  Robiers  d'Artois  tenir  ne  en  France  ne  en  l'Empire.  Si 
eult  avis  et  consseil  qu'il  s'en  yroit  en  Engleterre  veoir  le  jouène 
roy  Edouwart,  et  li  metteroit  avant  tel  cose  dont  gaires  ne  se 
dounnoit  garde,  qui  coustèrent  au  royaumme  de  Franche.  Si 
prist  congiet  au  duc  de  Braibant  qui  li  fist  au  partir  délivrer  six 
mille  vies  escus  pour  paiier  ses  frès,  et  se  parti  couvertement  de 
Braibant  et  vint  en  Anwerz.  Là  entra  il  en  ung  gros  vaissiel  et 
toutte  se  mesnie,  et  fist  tant  et  naga  par  mer  qu'il  ariva  à  Zan- 
duch*  en  Engleterre,  en  ce  tamps  que  li  rois  englès  estoit  en 
Escoce,  ensi  que  vous  avés  oy  chy  devant. 

Quant  messires  Robiers  d'Artois  oy  ces  nouvelles  que  li  roys 
d'Engleterre  estoit  en  Escoce,  qui  gherioit  là  les  Escos,  si  n'en 
fu  mie  plus  liés.  Nonpourquant  il  prist  ghides  pour  lui  mener 
celle  part,  et  se  parti  de  Zandvich  o  toutte  se  routte,  et  prist 
l'adrèce  pour  venir  vers  Stanfort  et  vers  Lincelle  et  tout  le  droit 
chemin  d'Escoche;  et  passa  ces  villes  que  je  vous  nomme  et 
pluiseurs  autrez,  et  vint  à  Dancastre  et  de  là  à  Yorch^  c'on  dist 
Ebruich,  où  la  roynne  Phehppe  d'Engleterre  sa  cousine  et  sa 
nièche  estoit  toutte  enchainte  du  biau  fil,  qui  depuis  fu  noummés 
Edouwars  et  princhez  de  Galles'.  Quant  la  roynne  seut  la  venue 
de  monseigneur  Robert  d'Artois  son  oncle,  si  en  eult  grant  joie, 
et  le  requeilli  et  festia  grandement,  enssi  que  bien  le  seut  faire. 


1 .  Ms.  de  Valenc'iennM  :  Eurewich.  F®  40. 

2.  lùid.  :  Bervich.  F»  40  v». 

3.  Iùi(/.  :  qui  fu  moult  vaillans,  dont  tant  ave?,  oy  parler. 

et  le  retint  dallez  lui  environ  six  jours.  En  ce  termine,  vinrent 
certainnes  nouvellez  à  le  roynne  que  li  roys  sez  maris  avoit  pris 
le  castel  de  Haindebourch,  et  s'estoient  chil  dedens  rendu  au 
roy,  sauve  leurz  viez,  par  les  enghiens  qui  nuit  et  jour  jettoient 
à  le  fortrèche.  Ensi  eult  la  roynne  double  joie. 

Lors  se  parti  messires  Robiers  d'Artois,  et  dist  que  il  volloit 
aller  deviers  Escoce,  et  veoir  le  roy  comment  il  s'i  maintenoit. 
Dont  fist  la  roynne  appareillier  grans  gens  d'armes  et  bien  trois 
cens  archiers,  dont  messires  Henris  de  Biaumont  fu  chiéz,  pour 
aconduire  le  plus  sauvement  jusques  au  roy  monseigneur  Robiert 
son  biel  oncle,  liqués  chemina  et  esploita  tant  avoecq  se  route 
qu'il  vint  à  Bervich  en  Escoche  qui  se  tenoit  de  par  le  roy  d'En- 
gleterre.  Et  recliurent  chil  qui  dedens  estoient,  par  le  congnis- 
sance  qu'il  eurent  de  monseigneur  Henry,  le  dit  monseigneur 
Robert  et  touttes  ses  gens  à  grant  joie,  et  se  rafrescliirent  en 
Bervich  trois  jours.  Là  eurent  il  nouvelles  que  li  roys  estoit  par- 
tis de  Haindebourch,  et  avoit  mis  grant  garnison  ou  castel,  et 
en  estoit  allés  devant  Struvelin  et  l'avoit  asegiet.  Lors  se  parti 
li  dis  messires  Robiers  d'Artois  de  Bervich,  et  chevaucha  à  es- 
ploit  celle  part. 

Tant  esploita  messires  Robiers  que  il  approcha  l'ost  le  roy.  Et 
quant  il  fu  ensi  que  environ  trois  lieuwes  englesces  pries,  mes- 
sires Henris  de  Biaumont  qui  le  conduisoit,  chevaucha  devant, 
et  vint  deviers  le  roy,  et  li  dist  les  nouvelles  de  monseigneur 
Robiert  qui  venoit.  Liquelx  roys  fu  moult  liés,  et  fist  monter  au- 
cuns de  ses  barons  et  venir  contre  lui  ;  et  l'amenèrent  tout  par- 
lant et  devisant  en  l'ost  et  en  le  tente  dou  roy,  qui  vint  contre 
li  bien  avant  et  le  festia  grandement  et  li  demanda  :  «  Biaux 
cousins  et  oncles,  quelz  besoingnes  vous  amainnent  maintenant  en 
ce  pays?  »  —  «  El  non  Dieu,  sire,  dist  messires  Robers,  vous 
le  saréz,  car  c'est  raisons.  »  Adonc  li  compta  il  toutte  se  for- 
tunne  et  sen  aventure,  et  coumment  li  roys  Phelippes,  à  qui  il 
avoit  fait  tant  de  biens,  li  avoit  tollut  sa  terre  et  emprisonnet  ses 
deus  fieux ,  Jehan  et  Carie ,  et  bani  publicquement  du  royaumme 
de  Franche.  Plus  avant  il  ne  le  laioit  en  nulle  place  delà  le  mer 
demourer  ;  ne  il  n'estoit  comtes  de  Haynnau,  ne  duc  de  Brai- 
bant,  ne  comtes  de  Namur,  ne  autrez  sirez  qui,  pour  le  doub- 
tance  dou  roy  de  France,  le  pewist  ne  osast  conforter,  ne  tenir 
dalés  li. 

De  ces  parolles  et  de  pluiseurs   autres  que  messires  Robiers  li 

recorda,  fu  li  rois  moult  esmervilliéz.  Si  recomforta  le  dit  mon- 
seigneur Robiert  et  li  dist  :  «  Biaux  oncles,  nous  avons  asse's 
pour  nous  et  pour  vous.  Ne  vous  sousiie's  ne  esbahissiés  de  riens, 
car  se  li  royammez  de  France  vous  est  petis,  li  royaummes  d'En- 
gleterre  vous  sera  grans  asse's.  »  —  «  Monsigneur,  che  dist 
messires  Robiers,  toutte  men  espérance  gist  en  Dieu  et  en  vous, 
et  me  confesse  clii  que,  à  tort  et  à  pechiet,  je  consenti  jadis 
vostre  deshiretance.  Et^  fis  en  partie  celui  roy  dou  noble 
royaumme  de  Franche,  qui  nul  gret  ne  m'en  set,  et  qui  pas  n'y  a 
si  grant  droit  comme  vous  adve's.  Car,  par  droit,  et  par  prois- 
metet  de  le  sucession  monseigneur  Carlon,  roy  de  Franche,  vos- 
tre oncle,  vous  deveriés  tenir  l'iretaige  et  en  estes  sans  cause 
eslongiés;  car  cils  qui  l'est  estoit  plus  lontains  de  vous  ung 
point  :  il  n'estoit  que  cousins  germains,  et  vous  nepveus.  »  De 
ces  parolles  fu  li  rois  tous  penssieux,  et  touttesfois  il  les  oy  vol- 
lentiers;  mes,  tant  qu'adonc,  il  n'en  fist  mies  trop  grant  compte, 
car^  bien  savoit  qu'il  y  retouroit  quant  il  vouroit.  Si  fist  le  dit 
messire  Robert  pourveyr  de  logeis  et  de  toutte  ordonnanche 
qu'il  H  appertenoit.  F*>  20. 

P.  105,  1.  27  :  Ricemont.  —  Ms.  de  Rome  :  De  rechief,  pour 
tant  que  tous  li  consauls  d'Engleterre  estoient  là  asamblés,  li 
clers  meismes,  liquels  avoit  parlé  et  remoustré  les  besongnes  qui 
touçoient  au  roi  et  au  roiaulme  par  le  conmandement  et  orde- 
nance  dou  roi,  parla  là  pour  le  asignation  de  mesire  Robert 
d'Artois  avoir,  qui  estoit  li  uns  des  plus  gentils  homs  de  ce 
monde.  Et  remoustra  li  dis  clers  tout  au  lonc  conment  Phehppes 
de  Valois  l'avoit  de  fait  et  de  poissance  banit  et  escachiet  hors 
dou  roiaulme  de  France.  Se  avoit  il  sa  serour  espousée,  laquelle 
il  tenoit  en  prison  et  ses  enfans.  Or  voloit  li  rois  d'Engleterre, 
qui  l'avoit  retenu  et  de  son  consel,  puisque  on  li  avoit  osté  et 
pris  le  sien  en  France,  que  en  Engleterre  il  euist  terre  et  reve- 
nue, pour  lui  déduire  et  tenir  son  estât. 

A  ceste  requeste  et  ordenance  descendirent  et  s'enclinèrent 
tout  li  signeur  legierement.  Regardé  fu  que  il  i  avoit  une  conté 
en  Engleterre  qui  estoit  en  la  main  dou  roi  ;  et  pooit  par  an  va- 
loir la  revenue  trois  mille  mars,  et  la   conté  est  nonmée  Bete- 


1.  Ms.  de  Valenciemies  :  et  fis  pour  celui  roy  plus  que  nulx.  F"  41. 

2.  Ibid.  :  car  à  ce  convenoit  grant  conseil  et  advis  de  le  laissierpour 
l'eure  ensy. 

forde.  Si  fu  dit  et  acordé  que  il  seroit  contes  de  Beteforde,  et  en 
leveroit  tous  les  pourfis.  Messires  Robers  d'Artois  remercia  le  roi 
de  ce  don  et  tous  les  signeurs,  et  devint  là  homs  au  roi  d'En- 
gleterre  de  la  conté  de  Beteforde.  F°  34  v°. 

§  30.  P.  106,  1.  8  :  messages.  —  Ms.  d'Amiens  :  Quant  li  roys 
d'Engleterre  eut  oy  les  hommes  de  bien  qu'il  avoit  envoiiet  en  Esco- 
che  devers  le  roy  son  serourge,  et  les  responsses  tellez  que  li  rois 
li  avoit  fait,  se  li  samblèrent  d'un  lés  assés  durez  contre  l'onneur 
de  lui  et  de  son  royaumme ,  et  ossi  assés  raisonnables  tant  qu'à 
fraternité,  car  voirement  estoit  il  tenus  à  souffrir  de  lui,  pour  le 
cause  de  sa  sereur  que  il  avoit  espousée  ;  et  assés  legierement  s'en 
fust  souffers,  sauve  l'onneur  de  lui  et  de  son  pays.  Mais  chil  qui 
dallés  lui  estoient,  et  par  qui  consseil  en  partie  il  ouvroit  de  ceste 
besoingne ,  ne  li  laiièrent  guairez  longement  endormir  ;  ains  li 
disent  pour  lui  esmouvoir  et  escauffer  :  a  Sire,  vous  avés  juret 
solempnelment,  par  dignité  de  roy,  à  tenir,  maintenir,  soustenir, 
deffendre  et  garder  et  acroistre  lez  drois  de  vostre  royaumme. 
Dont ,  se  vous  laissiez  celle  bonne  chité  de  Bervich  et  ce  bel 
castel  de  Rosebourch,  qui  sont  sus  marce  et  clefs  de  vostre  pays 
à  rencontre  del  royaumme  d'Escoche ,  ens  es  mains  des  Eschos , 
vous  ne  vos  acquittés  mies  bien  contre  vo  sierment ,  et  en  afoi- 
blissiéz  vostre  honneur  et  vostre  hiretaige  ;  et  mains  en  serez 
doubtéz  et  honneréz ,  qui  estes  jouène  et  en  vo  venir.  Et  poront 
dire  tout  chil  qui  parler  en  oront ,  que  faute  de  hardement  et 
faintize  de  coer,  che  qui  n'est  pas  bien  seans  en  jouène  seigneur, 
le  vous  vont  faire.  Encorres  plus  avant  tous  les  jours,  li  Esco- 
chois  poevent ,  par  l'entrée  de  Bervich  et  par  le  castel  de  Rose- 
bourch, entrer  et  courir  en  vostre  royaumme  bien  avant,  ce  que 
pas  ne  feroient  se  chil  hiretaige,  qui  jadis  fuirent  à  vos  predices- 
seurs,  estoient  racquis  à  vous,  enssi  que  de  legier  le  pourés  faire 
se  vous  voilés,  car  li  forche  des  Escos  est  moult  amenrie  et  afoi- 
blie  puis  trois  ans  en  enchà.  Si  sont  il  grant  et  orguilleux,  et  qui 
petit  amirent  ne  prisent  vostre  pays.  Encorez  tous  les  jours  sus 
marche ,  ensi  que  nous  sommes  enfourmet  souffissamment  par 
nos  voisins  qui  les  marchissent,  chiaux  dou  Noef  Castiel  sur  Tin, 
de  Branspes,  de  Persi,  de  Urcol  et  des  autres  castiaus  voisins,  li 
Escochois  les  manachent  *  et  dient  qu'il  chevaucheront  encorres 

1.   Ms.  de  Valenclennes  :  Car  encore  est  le  orgeul  des  Escos  si  graiis 

plus  avant  en  vostre  pays  que  li  roys  Robiers  ne  fist  oncques, 
mais  que  li  rois  David  leur  sires  ait  ung  peu  plus  d'eage;  et  que 
pour  ce  que  vous  volliés  nourir  pès  à  yaux  et  tenir  vostre  terre 
sans  guerre,  acordastez  vous  le  mariaige  de  medamme  vo  soer  à 
yaux.  Dont  telx  coses  et  plus  asse's  que  touttes  ne  poons  mies 
recorder,  mes  tous  les  jours  en  oons  nouvelles  par  les  marchis- 
sans,  ne  font  mies  à  souffrir  ne  à  conssentir.  Si  aiiés  sour  ce  bon 
advis  et  hastieu  cousseil,  nous  vous  on  [)rious.  » 

Quant  fu  li  rois  Edouwars  d'Engleterre  conseillés  et  enfourme's 
contre  les  Escos  que  il  fist  criier  une  moult  belle  feste  à  Londrez, 
et  furent  de  trente  chevaliers  de  dedens  et  ossi  de  trente  escuyers, 
et  manda  que  tous  nobles  et  prelas  fuissent  à  Londres  ou  environ 
à  le  Purification  Nostre  Damme  qui  fu  l'an  mil  trois  cens  trente 
et  un,  tout  y  furent  ensi  que  ordounnet  estoit.  Et  lu  la  feste 
moût  noble,  bien  festiée  et  bien  jouste'e;  et  à  celle  feste  fu  mes- 
sires  Jehans  '  de  Haynnau ,  lui  douzime  de  chevaliers.  Et  eut 
adonc ,  de  chyaux  de  dehors ,  le  pris  des  joustes  li  sires  de  Fa- 
gnoellez ,  qui  estoit  de  le  compaignie  monseigneur  de  Biaumont  ; 
et  des  escuyers  de  dehors,  Francque  de  Halle  qui  encoires  n'estoit 
mies  chevaliers,  mes  il  le  fu  celle  année  ens  es  armées  d'Escoce, 
en  le  compaignie  dou  roy.  Tout  les  huit  jours,  on  jousta  et  festia 
grandement  à  Londrez  ;  et  grant  fuison  de  seigneurz,  de  dammes 
et  de  dammoiselles  il  y  eut.  Au  chief  des  huit  jours,  sus  le  dé- 
partement de  le  feste,  li  roys  assambla  tout  son  consseil,  prelas, 
comtes ,  barons ,  chevaliers  et  bourgois  sagez  et  honnestes  des 
bonnes  villez.  Et  là  leur  fist  li  roys  remoustrer  par  ce  vaillant 
prélat  le  evesque  de  Lincolle,  coumment  il  avoit  fait  requerre  au 
roy  d'Escoce  son  serourge  que  il  volsist  os  ter  se  main  de  le  chité 
de  Bervich  et  dou  castel  de  Rosebourch  que  il  detenoit  à  tort,  et 
qu'il  volsist  faire  hommaige  à  lui  de  son  royaumme  d'Escoce,  ensi 
qu'il  devoit,  et  ossi  coumment  li  roys  d'Escoce  avoit  respondu  à 
ses  mesages.  Si  pria  à  tous  li  rois,  par  le  bouche  dou  dessus  dit 
evesque,  que  chacuns  le  volsist  sur  chou  si  consiller  que  se  hon- 
neur y  fuist  gardée. 

Adonc  tout  li  baron ,   li  chevalier,  li  conssaulx  des  chités  et 

qu'ilz  ne  leur  souffist  point  à  ce  qu'ilz  tiennent  de  vostre  héritage,  mais 
menacent.  F°  31  \o, 

1.  Ms.  de  Falenciennes  :  et  par  especial  y  fu  messire  Jehan  de  Hayn- 
nau, lui  douzième  de  chevaliers,  et  eut  le  prix  de  ceulx  de  dehors.  Et 
<*5toit  avec  le  dit  messire  Jehan  le  seigneur  de  Faigneulles.  F»  32. 

dez  bonnes  villez  et  tous  li  communs  pays  se  consseillièrent  sur 
chou,  et  raportèrent  leur  consseil  tout  d'un  acord.  Liquelx  cons- 
seils  et  rappors  fu  telx  que  il  leur  sambloit  que  li  roys  ne  pooit 
plus  porter  par  honneur  les  tors  que  li  rois  d'Escoche  li  faisoit  : 
«  car  il  est  bien  sceu  et  est  tout  cler  que  anchiennement  li  roys 
d'Escoche  faisoit  houmage  au  roy  d'Engleterre ,  car  jà  n'ont  il 
en  leur  pays  nulle  provinse ,  mes  sont  enexé  et  conclave  en  le 
provinse  de  Evruich ,  qui  est  archevesquiet  et  dou  royaummc 
d'Engleterre.  Encoires  avant  il  prendent  le  fourme  de  leur  mon- 
noie  sus  les  communez  et  ordonnanches  d'Engleterre  ,  et  ont 
touttez  telx  loix  et  telx  coustummez  que  li  Englèz  ont ,  et  ung 
meysme  langage.  Dont  il  appert  que  li  royaummes  d'Escoche  se 
depent  et  descent  dou  royaumme  d'Engleterre.  Et  troevent  bien 
li  Englèz  que  ychil  doy  pays  furent  jadis  tout  à  ung  seigneur 
roy  d'Engleterre,  liquelx  rois  eut  deus  lilz.  Si  départi  ens  ou  lit 
de  le  mort,  presens  tous  les  noblez  des  deus  pays  qui  à  ce  de- 
vqient  y  estre  appelles ,  les  deus  royaummes  ;  et  donna  l'ainet 
Engleterre  et  au  maisnet  Escoce,  parmy  tant  qu'il  le  devoit  tenir 
en  fief  et  hoummaige  de  son  frère  le  roy  d'Engleterre.  Or  ont  li 
Escot,  qui  sont  dur  à  entendre ,  tenu  depuis  une  aultre  opinion , 
liquelle  ne  fet  mie  à  souffrir.  Si  conseillonz  et  voulions ,  chiers 
sirez,  que  ces  coses  soient  encorrez  remoustre'es  au  roy  d'Escoce 
et  à  son  consseil,  et  y  metons  cel  loisir  et  grâce  pour  l'onneur 
et  amour  de  medamme  vostre  sereur  qu'il  a  espousée;  et  s'il  ne 
vient  à  voie  de  congnissance  des  requestez  que  on  li  a  faittez 
et  fera  ,  il  soit  deffiie's  ;  et  vous  pourveés  si  efforchiement  que 
pour  entrer  ou  royaumme  d'Escoce  apriès  les  deffianches  faittez , 
si  poissamment  que  pour  ravoir  et  raquerre  le  bonne  cité  de 
Bervich,  qui  est  de  vostre  hiretaige;  et  ayés  tel  par  forche  et 
par  constrainte  le  roy  d'Escoce  qu'il  soit  tous  joians  s'il  puet  ve- 
nir à  vous  à  hoummaige  et  faire  satifation  des  tors  et  des  outraiges 
qu'il  vous  a  fès  ou  li  rois  ses  pères.  Et  enssi  nous  sommes  tous 
desirans  d'aller  avoecq  vous  à  vostre  commandement.  » 

Quant  li  rois  d'Engleterre  eut  oy  le  responce  de  son  consseil, 
et  il  eut  veut  le  bonne  volenté  de  ses  hommes,  si  fu  moult  liés 
et  les  en  remerchia  grandement.  Dont  fu  là  regardé  et  avisé  qui 
yroit  en  Escoce.  La  besoingne  et  li  voiaiges  fu  assis  sus  l'evesque 
de  Durem  et  sus  le  seigneur  de  Persi  et  le  seigneur  de  Moutbray 
et  le  seigneur  de  Felleton.  Chil  prelas  et  chil  troy  hault  baron, 
qui  là  estoient  presens,  acordèrent ,  à  le  priière  et  requeste  dou 

loy,  ce  voiaige.  Encores  pria  li  roys  à  tous  que  il  se  volsissent 
pourveir  et  appareillier  à  ung  jour  qui  adonc  fu  nomme's,  chas- 
cuiis  seloncq  son  estât,  à  estrc  au  Noef  Castel  sur  ïin;  et  il  li 
disent  qu'il  y  seroicnt  bien  et  volentiers,  et  n'y  aroit  point  de 
deffaulte.  Ensi  se  départi  li  conssaulx  del  roy,  et  s'en  ralla  cha- 
cuns  en  son  lieu.  Et  ossi  messires  Jehans  de  Haynnau  prist  con- 
giet  au  roy,  et  se  présenta  à  lui  de  bon  coer  et  de  graht  voUenté. 
De  quoy  li  roys  l'en  seut  grant  gret,  et  li  dist  :  «  Biaux  oncles, 
très  gi-ant  merchis  à  vous,  et  à  vostre  aye  ne  renunche  jou  pas  ; 
et  se  besoings  me  croist  ne  touche,  je  vous  manderay.  »  Sur  che 
se  parti  li  dis  messires  Jehans  del  roy  et  de  le  roynne,  se  niè- 
che,  qui  moult  doucement  l'acolla  au  partir,  et  li  pria  qu'il  le 
volsist  recoummander  à  monseigneur  son  père  et  à  madamme  se 
mère,  et  saluer  ses  bêliez  soers;  et  il  li  dist  qu'il  le  feroit  vol- 
lentiers.  Sour  ce,  se  parti  li  dis  messires  Jehans  et  toutte  se  com- 
paignie,  et  s'en  revint  en  Haynnau.  F°  15. 

Ms.  de  Rome  ;  Depuis  ne  demorèrent  point  Ions  jours  que  li 
rois  d'Engleterre  auna  tous  les  barons  et  prelas  d'Engleterre  qui 
ordonné  estoient  à  lui  consellier,  et  les  hommes  des  bonnes  chi- 
tés  et  villes,  qui  par  droit  estatut  y  dévoient  estre  convoqiet,  car 
il  estoit  ensi  acordé  que  riens  ne  se  devoit  ne  pooit  passer  sans 
euls.  Qant  tout  furent  venu  à  Londres,  li  parlement  et  li  consel 
conmenchièrent  à  Wesmoustier,  et  furent  li  ambassadour  d'Es- 
coce  apellé.  Il  vinrent  et  entrèrent  tout  en  la  cambre  dou  con- 
sel, et  là  estoit  li  rois  d'Engleterre  presens.  Là  lor  fu  demandé 
quel  besongne  les  amenoit  pour  ces  jours  en  Engleterre.  Li  eves- 
ques  de  Saint  Andrieu  d'Escoce,  qui  fu  uns  moult  sages  et  dis- 
crés  homs,  remoustra  la  parole  pour  tous,  et  bien  le  sceut  faire. 
Qant  il  ot  parlé,  on  les  fist  issir  de  la  cambre,  pour  euls  consil- 
lier  et  faire  response.  Il  alèrent  petiier  le  parvis  et  le  clostre, 
tant  qu'il  fuissent  rapellé. 

Or  conmenchièrent  chil  dou  consel  à  parler  et  à  pro])oser 
pluisseurs  coses,  et  ne  pcurent  estre  d'acort,  et  furent  li  Esco- 
çois  appelle  ;  il  vinrent.  Qant  il  furent  venu,  li  archevesques  de 
Cantorbie  lor  dist  que  il  ne  pooient  estre  si  tos  définitivement 
res})ondu,  mais  il  le  seroient  au  plus  tos  que  on  poroit,  et  que 
lor  demande  ne  requeroit  pas  si  brief  consel.  Il  n'en  porent  aul- 
tre  cosc  avoir,  et  se  départirent  de  là  et  retournèrent  à  lors  hos- 
tels.  Et  li  consauz  demora;  et  parlèrent  d'aultres  besongnes  qui 
lor  touçoicnt,  car  il  u'estoient  pas  asamblé  tout  pour  une  cose. 

Et  li  rois  s'en  vint  à  Cènes,  assés  pries  de  Wesmoustier,  un  hos- 
tel  roial  qui  sciet  sus  la  Tamise.  Chil  Escoçois  demorèrent  plus 
d'un  mois  à  Londres  et  ne  pooient  estre  respondu,  car  li  con- 
sauls  ne  voloit,  et  tant  que  il  furent  si  liodé  et  si  tané  que  il  re- 
quissent et  priièrent  que,  fust  pour  euls  ou  contre  euls,  il  fuis- 
sent respondu. 

La  cause  qui  metoit  detriance  ou  consel  dou  roi,  je  le  vous 
dirai.  Il  consideroient  generaulment  entré  euls  deus  coses  :  li 
une  si  estoit  que  lors  sires  li  rois  estoit  jones  et  à  faire,  et  ne  le 
voloient  pas  tenir  ne  nourir  en  wiseuses,  mais  en  painne  et  en 
travel|d'armes  ;  car,  par  les  wiseusses  que  ses  pères  avoit  eu, 
estoit  d'onneur  li  roiaulmes  d'Engleterre  requlés,  à  laquelle  cose 
il  voloient  retourner  ou  tout  parperdre.  Li  secons  articles  estoit 
que  li  Escoçois  tenoient  la  chité  de  Bervich  et  Struvelin,  Dom- 
bare,  Dalquest,  Haindebourch  et  tout  le  pais  jusques  à  un  pas 
que  on  dist  Quinnesferi,  oii  la  mer  d'Escoce  doit  départir  les 
deus  roiaulmes,  et  que  li  Escoçois  l'aueroient  trop  bon  parti,  se 
uns  si  grans  hiretages  lor  demoroit  pasievlement,  et  que  ce  ne 
faisoit  pas  à  requerre  ne  à  sousfrir  :  «  Voire,  disoient  li  auqun 
vaillant  homme  ou  consel  dou  roi,  li  Escoçois  sont  bien  fol  et 
ignorant,  qui  quident,  pour  une  fenme  qui  est  serour  de  nostre 
roi,  que  nous  doions  cest,  que  est  hiretages  à  la  couronne  d'En- 
gleterre, quiter.  Il  nous  tourneroit  à  grant  blâme  et  reproce,  et 
aussi  nous  ne  le  poons  faire.  Nous  avons  cause  raisonnable  de 
respondre  as  Escoçois  et  dire  ensi  :  Il  nous  rendent  Bervich  et 
tout  le  pais,  ensi  que  li  bons  rois  Edouwarz  le  tint  en  son  temps; 
et  puis  dou  sourplus,  nous  entenderons  à  lors  tretiés.  » 

Ensi  fu  conclu  ens  ou  consel  d'Engleterre,  et  li  Escoçois  res- 
pondu, qant  il  orent  séjourné  à  Londres  bien  un  mois,  Qant  li 
Escoçois  oïrent  ceste  response,  il  furent  tout  abus  et  veirent  bien 
que  li  Englès  voloient  la  guerre.  Toutes  fois,  il  respondirent  et 
dissent  que  il  n'estoient  pas  cargié  de  procéder  sus  tels  trettiés, 
et  que  les  paroles,  que  il  avoient  oy  et  entendu,  seroient  repor- 
tées au  pais.  Si  issirent  hors  dou  consel,  et  montèrent  sus  lors 
cevaus,  et  se  départirent  dou  palais  de  Wesmoustier.  Et  cevau- 
chièrent  au  lonch  de  Londres,  et  vinrent  à  Saint  Jehan  Lane  en 
Griscerche,  là  où  il  estoient  descendu.  Et  lissent  par  tout  lors 
hostels  compter  et  paiier,  et  puis  issirent  de  I^ondres;  et  cevau- 
chièrent  tant  par  lors  journées  que  il  retournèrent  en  Escoce. 

On  estoit  trop  esmervillié  pourquoi  il  demoroient  tant.  Qant  il 

furent  revenu,  li  baron  et  H  signeur  d'Escoce  vodrent  savoir  des 
nouvelles.  Ils  ne  les  j)ubliicrent  pas  sitos  que  il  furent  revenu, 
mais  fissent  venir  à  Haindebourc  tous  ceuls  qui  taillict  estoient 
d'en  savoir.  Qant  tout  furent  venu  en  la  présence  dou  roi  meis- 
mes,  li  evesques  de  Saint  Andrieu  parla  et  remoustra  toute  l'or- 
denance  de  lor  voiage,  et  quel  et  conment  il  avoient  trouvé  le 
roi  d'Engleterre  et  son  consel,  et  que  plus  d'un  mois  il  avoient 
atendu  à  avoir  response.  En  la  fin  il  l'eurent  tèle.  Adonc  lor  re- 
moustra li  dis  evesques  toute  l'cH^denance  des  paroles  que  li  con- 
sauls  d'Engleterre  avoient  respondu. 

Qant  chil  qui  là  estoient  entendirent  que  les  besongnes  se  por- 
toient  ensi,  si  furent  tout  abus,  et  dissent  li  plus  sage  :  «  Nous 
auerons  la  gerre,  il  manque  dou  pourveir.  A  celle  fois  ichi,  li 
Englès  nous  rueront  jus,  ou  nous  les  mêlerons  en  ce  parti.  Nos- 
tï'es  rois  est  jones ,  et  aussi  est  le  leur.  Il  fault  que  il  s'asaient. 
Desous  le  solel ,  n'a  plus  orguilleus  ne  presomptieus  peuple  que 
le  peuple  d'Engleterre  est.  »  Li  jone  chevalier  et  esquier  d'Es- 
coce, qui  amoient  les  armes,  et  qui  se  desiroient  à  avanchier, 
furent  tout  resjoy  de  ces  nouvelles,  car  il  avoient  asse's  plus 
chier  la  guerre  que  la  paix.  F°*  29  v*"  et  30. 

§S1.  P.  107,  1.  5  :  Li  jours.  —  Ms,  d'Amiens  :  Or  reven- 
rons  à  le  matère  des  Englès  et  des  Escos.  Li  jours,  qui  dénom- 
més estoit,  aprocha  ;  et  vint  li  noblez  rois  Edouwars  à  tout  son 
ost  au  Noef  Castiel  sur  Tin,  et  encoirez  toudis  li  croissoient  gens. 
Et  là  se  tint  par  l'espasse  de  huit  jours,   attendans  chiaux  qu'il 
avoit  envoiiés  en  Escoche  deviers  le  jouène  roy  David  et  son 
consseil,   liquel  revinrent  deviers  lui  au  neuvième  jour,   comme 
chil  qui  ne  raportèrent  aultre  responsce  que  le  premierre.  Et  di- 
sent bien  au  roy  d'Engleterre  que  li  Escot  estoient  tout  appareil- 
liet  de  lui  recepvoir,  puisque  gueriier  les  voloit  :  «  Dont,   sire, 
quant  nous  veysmes  l'ordonnanche  d'iaux   et  le   affection  qu'il 
ont  de  tenir  leur  oppinion,  nous  deffiamez  le  roy  et  les  siens  de 
vous  et  des  vostrez.  Si  poés  d'ores  en  avant,  et  sans  fourfet,  en- 
trer sur  y  aux.  Or,  regardés  de  quel  costet.  »  Dist  li  roy  s  :  «  J'en 
aray  avis.  »  Adonc,  s'en  consseilla,  et  on  li  dist  que  premiers 
on  alaist  deviers  Rosebourch,  et  le  assiegast  on  de  tous  lés,  car 
c'est  ungs  castiaus  qui  siet  sus  marche,  et  que  li  Escos  tiennent 
pour  concquès.  Ceste  cose  fu  acordée. 

Dont  se  parti  li  nobles  roys  Edouwars  dou  Noef  Castiel ,  et  fist 

ses  marescaux  chevauchier  devant,  le  comte  de  Sufforch  et  mon- 
seigneur Thummas  Waghe.  Che  premier  jour,  s'en  vint  li  rois 
jesir  à  Urcol,  ung  castel  et  une  ville  qui  est  au  seigneur  de 
Persi.  Li  ville  estoit  toutte  gastée  des  Escos,  mais  li  castiaux 
n'avoit  garde.  L'endemain,  vint  li  roys  dinner  à  Persi,  et  se  tint 
là  tout  le  jour,  en  atendant  ses  os  et  ses  gens,  qui  encoires 
estoient  par  derière.  F°  15  v°. 

Ms.  de  Rome  :  Environ  la  Saint  Jehan  Baptiste,  que  on  compta 
l'an  de  grasce  mil  trois  cens  trente  et  un,  li  jones  rois  Edouwars 
d'Engleterre  et  la  roine  s'en  vinrent  à  Evruich  euls  tenir  et  lor 
estât,  et  cachier  as  cerfs,  as  dains  et  as  cheviruels.  Et  entrues 
se  ordonnoient  les  pourveances,  et  se  faissoient  très  grandes  et 
très  grosses,  pour  aler  ens  ou  roiaume  d'Escoce.  Et  fist  li  rois 
faire  un  mandement  que  toutes  gens  tenans  de  li,  portans  armes, 
fuissent,  le  premier  jour  d'aoust,  à  Evruich.  Li  mandemens  dou 
roi  s'estendi  par  toutes  les  parties  d'Engleterre  jusques  ens  ou 
fons  de  Cornuaille,  et  tout  vinrent  à  Evruich.  Adonc  se  desloga 
li  rois  et  vint  à  Durem;  et  ensi  que  il  ceminoit,  la  roine  sa 
fenme  le  sievoit.  Et  vint  li  rois  au  Noef  Chastiel  et  là  s'aresta, 
pour  tant  que  tous  ceuls  des  lontainnes  marces  d'Engleterre 
n'estoient  point  encores  venu. 

Ces  nouvelles  estoient  bien  sceues  en  Escoce,  conment  li  rois 
d'Engleterre,  à  poissance  de  gens  d'armes  et  d'archiers,  les  ve- 
noit  veoir.  Les  auquns  en  faisoient  grant  doubte,  et  li  aultre 
non.  Toutes  fois,  ils  pourveirent  les  villes  et  les  chastiaus  tena- 
bles,  et  par  especial  la  chité  de  Bervic.  Et  i  ordonnèrent  li  si- 
gneur  d'Escoce  à  chapitainne,  mesire  Alixandre  de  Ramesai,  un 
trez  vaillant  et  sage  chevalier,  et  des  aultres  chevaliers  et  es- 
quiers  assés  avoecques  lui.  Et  li  rois  et  la  roine  se  tinrent  en  la 
marce  de  Haindebourch.  Et  n'avoient  pas  li  Escoçois  entension 
que  d'atendre  le  roi  d'Engleterre,  et  de  combatre  à  lui  poissance 
contre  poissance,  car  il  n'avoient  pas  gens  pour  résister  encontre 
les  Englois.  Il  laisseroient  bien  perdre  une  partie  de  lor  pais  et 
puis  le  recouveroient  ;  et  aussi  il  poursievroient  les  Englès  sus 
lors  logeis,  de  nuit  ou  de  jour,  et  lor  poroient  bien  par  ce  parti 
porter  aucun  damage.  En  ce  consel  s'arestèrent  il.  Et  li  rois 
d'Engleterre  se  tenoit  au  Noef  Chastiel  sur  ïhin,  et  toutes  ses 
gens  estoient  logiet  autour  de  li  ;  mais  point  n'avoient  encores 
passé  la  rivière,  pour  la  doubtance  des  Escos. 

Entrues  que  li  rois  d'Engleterre  estoit  sus  ce  voiage,  vint  de- 

viers  lui  messires  Robcrs  d'Artois,  ensi  conme  uns  chevaliers 
tous  desconfortez,  et  il  le  savoit  bien  où  prendre.  Li  rois  d'En- 
gleterre  et  la  roine  le  requellièrent  moult  doucement,  car  il  lor 
estoit  moult  proçains  de  linage.  Et  li  dist  li  rois  :  «  Messires 
Robert,  biaus  cousins,  nous  avons  assés  pour  nous  et  pour  vous. 
Puis  que  vostre  amie  de  delà  la  mer  vous  deffallent,  nous  ne 
vous  faudrons  point  à  vostre  besoing.  »  Et  messires  Robers  li 
avoit  respondu  et  dit  :  «  Monsigneur,  grant  merchis.  »  Li  in- 
tension dou  roi  et  de  son  consel  estoit  tèle  que,  le  roi  retourné 
de  ce  voiage  et  venu  en  la  marce  de  Londres,  il  [li]  asigneroit 
en  Engleterre  terre,  rentes  et  revenues,  pour  vivre  honnourable- 
ment  et  tenir  son  estât. 

Qant  li  rois  ot  séjourné  au  Noef  Chastiel  sur  Thin  environ 
douse  jourz,  et  toutes  ses  gens  furent  venu,  moult  i  avoit  grant 
peuple.  On  nombra  les  hommez  d'armes,  chevaliers  et  esquiers, 
à  siis  mille  hommes,  et  les  archiers  à  chienqante  mille.  Si  pas- 
sèrent tout  oultre  la  rivière  dou  Thin,  sus  le  pont  dou  Noef 
Chastiel;  ailleurs  ne  le  pooient  passer.  Et  passèrent  chil  de  l'a- 
vantgarde,  laquelle  li  connestables  d'Engleterre  et  li  marescal 
menoient;  et  s'en  alèrent  logier  sus  le  pais  encontre  la  frontière 
de  Northombrelande,  et  ne  prissent  pas  le  cemin  pour  aler  viers 
Bervich,  mais  viers  Rosebourcli  ;  et  vinrent  à  Anwich  et  en  la 
terre  le  signeur  de  Persi. 

Ensi  que  li  rois  d'Engleterre  estoit  logiés  en  la  ville  de  Anwich 
et  toutes  ses  gens  là  environ,  uns  hiraus  d'Escoce,  qui  s'apelloit 
Dondée,  vint  de  viers  le  roi  et  dévier  s  les  signeurs,  et  pria  que 
il  peuist  estre  oïs;  il  le  fu.  Il  dist  au  roi,  presens  ceuls  qui  le 
peurent  oïr  :  «  Très  chiers  sires  ,  je  sui  clii  envoiiés  de  par 
aucuns  prelas  et  barons  d'Escoce,  qui  sont  venu  jusques  à  la  Mour- 
lane,  et  là  me  doient  il  atendre  tant  que  je  soie  retournés  de- 
viers  euls  ;  et  venroient  volentiers  parler  à  vous  et  à  vostre  con- 
sel, sauf  venant  et  sauf  retournant.  »  Li  rois  regarda  sus  le 
conte  Henri  de  Lancastre,  et  sus  auquns  barons  et  prelas  qui  là 
estoient.  Adonc  fist  on  traire  le  hiraut  arrière,  tant  que  li  rois 
fu  consilliés.  Acordé  fu  que  li  hiraus  les  nonmast  là  par  noms, 
liquel  c'estoient,  qui  venir  voloient  :  on  lor  acordoit  volentiers 
la  venue  et  le  retour.  Li  hiraus  les  nonma  :  il  en  i  avoit  sept, 
deus  prelas,  et  chevaliers  jusques  à  chiench.  Tantos,  une  lettre 
de  sauf  conduit  fu  escripte  et  seelée  et  délivrée  au  hiraut,  qui  se 
départi  de  là  et  retourna  à  ses  mestres,  et  leur  bailla  le  sauf  conduit. 

Qant  il  l'orent,  il  i  ajoustèrent  foi  ;  et  se  départirent  de  la  Mour- 
lane,  et  cevaucièrent  tant  que  il  vinrent  à  Anwich,  Li  rois  d'En- 
gleterre,  à  l'eure  que  li  Escos  vinrent,  estoit  aies  logier  ou  chas- 
tiel,  et  là  tenoit  son  estât.  Quant  li  Escoçois  furent  venu  et 
descendu  de  lors  chevaus,  il  furent  logiet  de  par  les  officiiers 
dou  roi.  Adonc  vinrent  auqun  chevalier  d'Engleterre  qui  les  re- 
quellièrent,  et  qui  à  ce  faire  estoient  conmis  ;  et  les  enmenèrent 
deviers  le  roi  et  les  signeurs,  qui  atendoient  lor  venue.  Tout  li 
signeur  d'Engleterre,  qui  là  estoient  en  la  présence  dou  roi,  s'ou- 
vrirent et  laissièrent  les  Escoçois  passer.  Il  enclinèrent  le  roi,  et 
non  plus  avant.  Li  rois  les  requelli  de  une  parole  tant  seulle- 
ment,  ce  fu  que  il  dist  en  son  langage  :  «  Bien  venant.  »  De 
trop  petit  se  disfèrent  li  uns  langage  de  l'autre. 

Or  vous  nonmerai  les  deus  prelas  et  les  chienc  chevaliers, 
l'evesque  de  Saint  Andrieu  et  l'evesque  d'Abredane,  messire  Ja- 
mes Douglas,  frère  à  messire  Guillaume  qui  porta  le  coer  dou 
roi  Robert  de  Brus  en  Grenade  et  là  morut,  messire  Arcebaus 
Douglas  son  fil,  le  conte  de  Qarrich,  mesire  Robert  de  Versi  et 
mesire  Simon  Fresiel.  Li  evesques  de  Saint  Andrieu  fu  chils  qui 
remoustra  la  parole  et  dist  :  a  Sire  rois,  et  vous  baron  et  prélat 
d'Engleterre,  qui  chi  estes,  nous  sonmes  ichi  envoiiés  de  par 
toute  la  généralité  dou  roiaulme  d'Escoce,  et  sonmes  esmervellié, 
euls  avoecques  nous,  et  nous  avoecquez  euls,  à  quel  title  si  sou- 
dainnement  apriès  les  trieuves  failles  entre  Escoce  et  Engleterre, 
vous  estes  esmeu  à  nous  faire  gerre,  qant  nostres  sires  li  rois 
d'Escoce  a ,  sire  rois  d'Engleterre,  espousé  vostre  soer.  Nous  i 
adjoustions  au  dit  mariage  grans  aliances,  et  fuimes  generaul- 
ment  en  toute  Escoce  moult  resjoi ,  qant  la  dame  nous  demora 
roine.  Et  nous  torne  à  grant  mervelle  celle  dureté  que  vousavés 
empris  à  faire  à  vostre  frère,  nostre  roi,  et  vostre  serour,  nostre 
roine,  qant  ce  tant  de  petit  hiretage  que  Dieus  lor  a  donné,  vous 
volés  destruire.  Si  vous  prient,  par  nous,  nostres  sires  li  rois  et 
madame  la  roine  que  vous  ne  voelliés  pas  faire  celle  cruaulté 
que  d'ardoir  et  essillier  lor  hiretage;  et  retraiiés  vous  et  faites 
retraire  vos  hommes ,  et  leur  donné  [s]  congié  çasqun  de  re- 
tourner en  son  lieu.  Et  prenés  trois  ou  quatre  prelas  des  vostres 
et  otant  des  vostres  barons  d'Engleterre,  et  nostres  sires  li  rois 
en  metera  otretant  à  l'encontre;  et  ce  que  chil  trouveront  ou 
decré  de  lor  disposition,  il  déposeront  sus  l'ordenance  des  deus 
roiaulmes.   Et  sera  tenu  à  ferme  et  à  estable,  pour  tous  jours 

mes,  ce  que  déposé  en  sera  ;  et  demorrés,  vous  et  vostre  frère, 
eu  paix,  et  ensi  vostre  hiretage.  C'est  la  parole  que  nous  vous 
renioustrons,  et  pour  qoy  nous  sonmes  venu,  et  sur  ce  nous  de- 
mandons à  avoir  response.  » 

Qant  li  evesques  de  Saint  Andrieu  d'Escoce  ot  ensi  parlé,  il  fu 
moult  bien  ois  et  entendus,  Donc  fu  dit  as  Escoçois  que  il  se 
traissent  arrière,  on  conselleroit  lor  parole,  et  puis  aueroient 
response.  Il  le  lissent;  et  s'en  alèrent  li  Escoçois  tout  ensamble 
en  une  aultre  cambre  qui  estoit  ordonnée  pour  euls.  Encores  fu 
conmimdé  que  tout  widassent  de  la  cambre  dou  roi,  réservé  ceuls 
dou  consel.  Il  widièrent  chil  qui  là  n'avoient  que  faire.  Là  repli- 
qièrent  li  signeur,  en  la  présence  dou  roi,  toutes  les  paroles  et 
requestez  des  Escoçois,  et  demandèrent  :  «  Or  sus,  qui  fera  la 
response,  et  qui  parlera  à  point  sus  che  que  il  ont  dit  et  proposé?» 
Donc  parla  messires  Renauls  de  Gobelien,  uns  moult  sages  et 
vaillans  chevaliers,  pères  à  mesire  Renault,  qui  fu  depuis  aussi 
uns  moult  preus  et  vaillans  chevaliers,  et  dist  :  «  A  tout  ce  que 
chil  Escoçois  reqièrent  et  demandent,  ne  fault  pas  trop  grant 
consel.  Il  seront  respondu  ensi,  pour  ce  que  il  ont  demandé  à 
quel  title  li  rois  nostres  sires  et  nous  lor  faissons  gerre  :  c'est 
por  le  mauvesté  et  rudèce  de  euls.  Car  jà  sèvent  il  et  ont  sceu 
leur  père,  passé  sont  li  terme  de  cinq  ans,  que  li  rois  d'Escoce 
doit  tenir  et  relever  et  faire  honmage  au  roi  d'Engleterre  de 
tout  le  roiaulme  d'Escoce,  réservé  auquns  isles  qui  marcissent  à 
rencontre  d'Irlande  et  de  Norvègue,  les  quels  isles  sont  nonmé 
les  sauvages  Escos ,  et  ont  un  signeur  pour  euls ,  qui  se  nonme 
Jehans  des  Adul tilles.  Chils  obeist  au  roi  d'Escoce,  et  non  à 
nous.  Et  ceste  raison,  on  lor  metera  en  termes  tout  premiers, 
car  elle  est  toute  clère  ;  et  bien  le  scèvent,  quoi  que  il  en  igno- 
rent. Secondement,  pour  reconquerre  ce  qui  est  nostre,  la  chité 
de  Bervich  et  tout  le  pais  jusques  à  la  mer  c'on  dist  d'Escoce  ; 
et  se  ce  il  nous  voellent  rendre  debonnairement,  et  que  li  rois 
viengne  à  honmage  au  roi  nostre  sire  et  recongnoise  l'onmage  à 
estre  lige,  presens  les  barons  d'Engleterre  et  ceuls  d'Escoce,  et 
que  de  ce  soient  lettres  escriptes  et  seelées  dou  roi  d'Escoce  et 
des  barons  d'Escoce,  il  demorront  en  paix.  »  Adonc  fu  dit  à 
messire  Renault  de  Gobehen  :  «  Sire,  il  plaist  au  roi  que  vous 
fachiés  la  response,  car  avés  la  matère  toute  pourveue.  »  Donc 
respondi  messires  Renauls  et  dist  :  «  Je  le  ferai  volentiers.  « 
Adonc   furent  appelle  li   Escot.   Il  vinrent  avant  et  entrèrent 

dedens  la  cambre,  et  nuls  fors  euls.  Li  consauls  don  roi  se  mist 
sus  deus  èles,  et  les  Escoçois  enmi  euls.  Qant  il  furent  tout  aquoi- 
sié,  messirez  Renauls  de  Gobehem  parla  et  dist  :  «  Entre  vous, 
signeur  d'Escoce,  vous  demandés  à  avoir  response  et  non  aultre 
cose,  et  vous  l'auere's,  et  bien  briefment.  Vous  avés  demandé  à 
quel  title  nous  vous  volons  présentement  faire  guerre.  Vous  le 
savés  bien,  quoi  que  vous  ignorés  ;  mais  puis  que  il  faut  que  nous 
renouvelions  la  parole,  je  parole  pour  nostre  sire  le  roi  et  pour 
tout  le  pais  generaument  d'Engleterre.  Et  dissons  que  vostres 
rois  est  tenus,  et  ont  esté  tout  si  predicessour,  roi  d'Escoce,  et 
seront  li  successour,  à  faire  honmage  au  roi  d'Engleterre,  à  ceuls 
qui  furent  et  seront.  Et  cela  avoecli  le  calenge  nous  volons  tenir 
en  droit,  et  le  demandons  et  requérons  comme  le  bon  hiretage 
à  la  couronne  d'Engleterre.  Avoecques  tout  ce,  nous  disons,  et 
pour  ce  sonmes  nous  logiet  sus  les  camps,  que  vous,  qui  estes 
d'Escoce  des  plus  grans  et  li  consauls  dou  roi,  tenés  contre 
l'onnour  et  majesté  roial  dou  roi  d'Engleterre  et  de  ses  hoirs, 
la  chité  de  Bervich  et  grant  pais  qui  s'estent  jusques  à  bonnes 
de  la  mer  d'Escoce,  et  volés  demorer  en  celle  tenure  par  ma- 
nière de  conques.  Sachiés  que  nostres  sires  li  rois  ne  le  puet 
sousfrir  ne  voelt.  Et  se  il  le  voloit  par  auqune  dissimulacion, 
pour  tant  que  avés  mis  en  termes  que  il  deveroit  tenir  en  pais 
ce  tant  de  petit  hiretage  que  son  frère  le  roi  d'Escoce  et  sa  se- 
rour  ont,  et  tient  à  présent,  se  ne  le  sousferroient  pas  si  homme, 
et  sont  tout  conforté  que  toutes  ces  coses  vous  remeterés  arrière. 
Et  fera  vostres  sires  li  rois  foi  et  hommage  lige  à  nostre  sire  le 
roi  d'Engleterre,  se  il  voelt  demorer  en  paix.  Et  le  feront  aussi 
tout  chil  qui  sont  enexsé  et  conclave  ens  es  terres,  qui  sont  et 
doient  estre  tenues  et  relevées  de  foi  et  d'onmage  de  nostre  si- 
gneur le  roi  d'Engleterre.  Et  se  vous  estez  fort,  de  par  vostre 
roi  et  les  vostres,  de  acorder  toutes  ces  coses,  recordées,  si  ditez 
oii;  et  nous  entenderons  à  la  paix,  »  Donc  respondirent  li  Es- 
coçois et  dissent  :  «  Nennil,  ne  nous  n'en  sonmes  ne  cargié  ne 
introduit.  »  Donc  respondi  li  chevaliers  englois  et  dist  ;  «  Vous 
perdes  aultrement  vostre  langage  ;  et  puis  que  vous  volés  procé- 
der dou  contraire,  retraiiés  vous  viers  les  vostres,  et  lor  dites 
ce  que  vous  avés  trouvé  en  nous ,  car  vous  n'enporterés  aultre 
cose.  » 

Qant  li  Escoçois  orent  entendu  messire  Renault  de  Gobehem 
ensi  parler  et  soustenir  la  querelle  des  Englois  par  celle  voie,  si 

furent  tout  abus  et  ne  sceurent  que  dire,  ne  que  repliqier,  mais 
il  prissent  congiet  dou  retraire;  on  lor  donna,  Et  issirent  dou 
chastiel,  et  retournèrent  là  où  lor  cheval  estoient  ;  et  burent  un 
cop  et  mengièrent,  car  des  biens  de  l'ostel  dou  roi  on  lor  envoia 
assp's.  Et  ])uis  montèrent  sus  lors  chevaus,  et  j^artirent  de  An- 
wich;  et  chevauchièrent  tant  que  il  trouvèrent  le  roi  et  auquns 
des  signeurs  d'Escoce,  par  lequel  consel  il  estoient  venu  deviersle 
roi  d'Engleterre  et  son  consel.  Si  lor  recordèrent  tout  au  lonch 
quel  cose  il  avoient  trouvé,  et  la  response  grande  et  orguilleuse 
que  il  avoient  eu  des  Englois.  Et  moustroient  bien  en  lor  parole 
que  li  rois  d'Engleterre  n'avoit  en  toutes  ces  coses  nulle  pois- 
sance,  et  que  li  pais  et  roiaulmes  d'Engleterre  faisoit  fait  et  par- 
tie dou  calenge  et  dou  procéder  avant;  et  avoient  bien  entendu 
que,  se  li  rois  d'Engleterre  se  voloit  dissimuler,  taire  tous  quois 
et  qiiiter  l'onmage  et  le  calenge,  se  ne  le  quiteroient  pas  ses 
gens ,  Adonc  dissent  ils  entre  euls  :  «  Confortons  nous  et  faisons 
dou  mieuls  que  nous  poons.  Nous  auerons  la  gerre ,  et  ne 
l'euimes  onques  si  dure  ne  si  folle  que  nous  auerons  pour  le 
présent.  » 

Ensi  demorèrent  les  coses  en  cel  estât,  ne  depuis  n'i  ot  trettie'nul 
quelconques,  pour  celle  saison,  entre  Engleterre  et  Escoce;  mais 
se  départi  li  rois  d'Engleterre  et  toute  sa  puissance  de  Anwich  et 
de  là  environ,  où  ses  gens  estoient  logiés.  Cil  avoient  encores  cent 
mille  chevaus;  et  ensi  que  il  ceminoient,  pourveances  les  sie- 
voient  à  esfort,  as  sonmiers  et  à  charroi.  Et  prissent  li  Englois 
pour  celle  fois  le  cemin  de  Rosebourch  et  de  Miauros.  Encore 
s'esten  toute  Engleterre  jusquez  à  là.  Miauros  est  une  abbeie  de 
Saint  Renoit  ;  et  là  se  départ,  à  une  petite  rivière  qui  i  court,  li 
roiaulmes  d'Escoce  d'un  le's,  et  li  roiaulmes  d'Engleterre  d'aultre. 
La  première  ville  que  on  trueve  en  alant  en  Escoce,  c'est  la 
Mourlane  :  là  vinrent  logier  li  connestables  d'Engleterre,  li  contes 
de  Norhanton  et  li  marescal,  li  sires  de  Felleton  et  messires 
Thomas  Wage.  Qant  ce  vint  à  l'endemain,  toute  li  hoos  fu  logie 
en  Escoce,  et  laièrent  Rervich  à  la  bonne  main.  Bien  savoient 
que  il  i  retourncroicnt  qant  il  aueroient  fait  lor  emprise  ;  mais 
il  voloient  veoir  se  il  trouveroient  à  qui  parler,  car  il  ne  deman- 
doient  que  la  bataille.  Si  esploitièrent  tant  li  rois  d'Engleterre  et 
ses  hoos  que  il  foullèrent  grandement  la  plainne  Escoce,  et  ar- 
dirent  et  essillièrent  moult  de  villes  et  de  hamiaus. 

Moult  petit  de  villes  fremées  sont  en  Escoce  :  il  i  a  grant  fuis- 

son  de  chastiaus,  et  non  pas  tant  de  diis  fois  que  il  i  a  en  Engle- 
terre.  Et  ontli  Escoçois  celle  manière  et  condition,  qant  il  sentent 
les  Englois  venir  à  poissanche  telle  que  pour  lors  il  avoient,  il 
tiennent  les  camps.  Et  ne  s'encloent  point  li  signeur  en  lorz 
chastiaus  ;  et  dient  que  uns  chevaliers,  qui  là  est  enclos,  ne  puet 
non  plus  faire  que  un  aultre  homme.  Li  Englois  quidièrent  trou- 
ver le  roi  en  Haindebourc,  car  c'est  Paris  en  Escoce,  mais  non 
fissent  ;  car  il  en  estoit  aies  oultre  et  mené'  sa  fenme  sus  la  sau- 
vage Escoce.  Et  li  chevalier  et  esquier  dou  pais  s'estoient  requel- 
liet  et  mis  ensamble,  et  avoient  fait  mener  tous  lors  meubles  et 
cachier  lors  bestail,  dont  il  ont  grant  fuisson,  ens  es  fores  de 
Gedours  qui  sont  inhabitables  ;  et  bien  scèvent  que  les  Englès  ne 
les  iroient  jamais  là  querre,  car  point  ne  congnissoient  les  entrées 
et  les  issues,  et  sont  fortes  à  cevauchier. 

Si  vinrent  li  rois  d'Engleterre  et  ses  gens  en  la  ville  de  Hain- 
debourc, qui  est  grande  et  plentiveuse,  et  point  n'est  fremée.  Si 
se  loga  li  rois  en  l'abeie  de  Sainte  Crois,  et  tout  li  signeur  là  où 
le  mieuls  il  peurent;  et  i  furent  quinse  jours,  pour  tant  que  on 
entendi  à  prendre  le  chastiel,  liquels  se  rendi,  salve  lors  vies  de 
ceuls  qui  dedens  estoient.  Donc  le  fist  li  rois  d'Engleterre  rem- 
parer  grandement  et  ravitaillier  et  rafresqir  de  nouvelles  pour- 
veances  ;  et  i  mist  un  chevalier  à  chapitainne,  dou  pais  de  Nor- 
thombrelande.  Et  fu  li  entension  dou  roi  et  de  son  consel  que  il 
le  tenroient,  et  en  feroient  frontière  contre  les  Escoçois.  Aussi 
prissent  li  Englois  un  aultre  chastiel  fort  assés  ,  à  cinq  petites 
lieues  englesces  de  Haindebourc,  lequel  on  clainme  Dalquest,  et 
est  hiretages  à  ceuls  [de]  Douglas  ;  et  en  fissent  garnison,  et  de 
pluisseurs  aultres.  Et  ardirent  li  Englois  toute  l'Escoce  jusques  à 
à  la  ville  de  Saint  Jehan  en  Escoce,  ne  nuls  ne  lor  ala  au  de- 
vant; et  ne  savoient  chil  dou  pais  à  dire  où  li  rois  et  la  roine 
estoient. 

Qant  li  rois  d'Engleterre  et  ses  gens  orent  chevauchié  et  couru 
toute  la  plainne  Escoce  et  ars,  et  exsillié  tout  le  plat  pais,  et 
n'estoit  nulle  nouvelles  des  Escos  qui  lor  contredesissent  lor 
cemin,  et  il  veirent  que  li  iviers  aproçoit,  et  il  orent  pourveu  et 
rafresqi  tous  les  chastiaus  que  il  pensoient  à  tenir  pour  guerriier 
et  heriier  le  demorant  dou  pais,  il  se  missent  tout  souef  au  re- 
tour. Et  fu  li  rois  logiés  en  une  moult  belle  petite  ville ,  que  on 
apelle  Donfremelin.  Et  là  a  une  abbeie  de  noirs  monnes ,  qui 
est  assés  grande  et  belle;  et  là  dedens  celle  abbeie  sont  les  se- 

pultures  conmunelment  des  rois  d'Escoce.  La  ville  fu  arse,  mais 
li  rois  desfendi  à  non  ardoir  l'abeie,  pour  tant  que  il  i  avoit  esté 
logie's.  Puis  se  missent  li  rois  et  ses  lioos  au  retour;  et  ne  pris- 
sent pas  le  cemin  que  il  estoient  venu,  mais  celi  desus  la  marine, 
car  ce  fu  lor  intension  que,  de  ce  voiage,  il  meteroient  le  siège 
devant  Bervicli.  Et  esjiloitièrent  tant  les  Englois  que  il  vinrent 
devant  Dombare,  qui  sciet  sus  la  mer.  Et  furent  là  et  environ 
chinq  jours;  et  se  missent  en  grant  painne  de  le  prendre  et  de 
l'avoir.  Et  i  fissent  li  archier  pluisseurs  assaus,  et  ne  le  peurent 
avoir.  ¥">'  30  à  32. 

§  o2.  P.  109,  1.  14  :  li  rois.— Ms-.  d' Amiens  :  Li  roys  d'En- 
gleterre  avoit  bien  en  celle  armée  dix  mil  hommez  à  cheval  et 
vingt  mil  à  piet,  archiers  et  gallois,  sans  le  autre  ribaudaille, 
qui  sieuvoient  l'ost.  Et  esploita  tant  li  os  que  il  vinrent  devant 
[Bervich*].  Donc  se  logièrent  que  mieux  mieus,  et  environnèrent 
le  castel  et  assiegièrent  de  tous  costés.  Et  envoiièrent  lors  foureurs 
chevaucier,  fourer  et  ardoir  en  Escoche,  et  prendre  prisonniers 
et  bestez  grant  fuison,  et  ramener  en  l'ost.  Et  fist  li  rois  d'Engle- 
terre  drechier  enghiens  grans  et  haulx  au  plus  priés  dou  castiel 
qu'il  peult,  liquel  jettoient  souvent  nuit  et  jour  sus  lez  tours  du 
castel  et  dedens  ossi.  Et  ce  durement  les  travilloit,  car  li  enghien 
leur  abatirent  les  offechinnez  de  laiens  et  meysmes  lez  comblez 
des  saliez  et  des  cambrez;  et  n'y  avoit  mes  que  deux  grosses 
tours  où  il  se  peuissent  tenir.  Moult  furent  chil  qui  le  fortresse 
gardoient  et  tenoient,  bonne  gent  et  bien  defFendant;  mais  enfin, 
quant  il  parchurent  qu'il  estoient  si  cuvriiet  dez  enghiens,  et  que 
longhement  ne  pooient  souffrir  tel  assault,  car  lez  grosses  pièrez 
que  on  leur  jettoit  desrompoient  et  froissoient  trop  durement 
leur  castel,  si  eurent  avis  de  tretier  deviers  le  roy  d'Engleterre. 
Et  traitièrent  une  souffrance  de  quinze  jours,  et  que  li  ungs  de 


1.  Dans  ce  passage  du  ms.  d'Amiens  et  dans  plusieurs  autres  qui 
suivent,  on  lit  :  Rosebourch^  au  lieu  de  :  Bervich.  C'est  cependant  de 
Bervich  qu'il  s'agit  :  la  fin  de  ce  récit,  où  le  nom  même  de  Bervich  re- 
paraît, et  tout  le  contexte,  ne  permettent  pas  d'en  douter.  Cette  erreur, 
qu'il  faut  sans  doute  attribuer  à  une  distraction  du  copiste,  se  trouve 
reproduite  dans  les  passages  correspondants  du  ms.  de  Valenciennes  ; 
et  la  reproduction  servile  d'une  erreur  aussi  grossière  et  purement  ma- 
térielle est  un  des  faits  qui  donnent  lieu  de  supposer  que  ce  dernier 
ms.  a  été  fait  d'après  le  ms.  d'Amiens,  auquel  il  est  évidemment  pos- 
térieur. 

cManx  dedeiis  peuist  aller  deviers  le  roy  d'Escoche  remonstrer 
en  quel  parti  il  estoient  ;  et  se,  au  seizième  jour  de  le  souffranche 
durant,  li  roy  s  d'Escoche  ne  les  avoit  confortez  et  levet  le  siège, 
il  dévoient  mettre  et  rendre  le  castel  en  le  vollenté  le  roy  d'En- 
gleterre,  et  cil  s'en  dévoient  partir  sauve  yaus  et  le  leur.  Li  roy  s 
leur  acorda  ceste  besoingne ,  et  fist  cesser  les  enghiens  ;  et  laissa 
passer  et  paisivlement  ung  escuier  des  lors  qui  devoit  fère  ce 
messaige. 

Or  dist  li  comtes  que  chilx  escuyers,  qui  partis  estoit  de  [Ber- 
vich],  esploita  tant  qu'il  vint  à  Saint  Jehans  Tonne,  une  bonne 
vile  séant  sus  ung  brach  de  mer,  où  li  roys  d'Escoce  se  tenoit  et 
li  roynne,  et  li  jouènes  comte  de  Moret,  et  messires  Gtiillaumme 
de  Douglas  qui  estoit  adonc  escuiers,  nepveux  au  bon  messire 
Guillaume  de  Douglas  de  qui  vous  avés  oy  chy  dessus,  et  mes- 
sires Robiers  de  Versi,  et  messires  Simons  Fresel,  et  grant  fuison 
de  jouène  bachelerie  d'Escoche  ;  car  li  roys  avoit  fet  son  especial 
mandement  comme  chil  qui  volloit  clievauchier  contre  lez  Englèz 
et  deffendre  son  pays.  Lorsque  li  escuyers  fu  venus,  il  s'enge- 
nilla  devant  le  roy.  Et  li  dist,  tout  ensi  que  vous  avés  oy  chy  de- 
vant, en  quel  parti  li  castiaux  de  [Bervich]  estoit;  et  se  briefment 
il  n'estoit  confortez  dedens  le  terme  qui  mis  y  estoit,  on  le  devoit 
rendre.  Dont  dist  li  rois  d'Escoche  :  «  Oil,  s'il  plaist  à  Dieu, 
nous  chevaucherons  celle  part.  »  Adonc  renforcha  il  son  mande- 
ment, et  se  parti  de  Saint  Jehans  Tonne,  et  s'en  vint  deviers  Hain- 
debourch  ;  et  touttes  ses  gens  le  sieuwirent,  qui  mieux  mieux  et  à 
effort.  Lors  se  parti  li  roys  de  Haindebourch  ,  et  se  mist  as 
champs  o  touttez  ses  os,  pour  venir  deviers  [Bervich] .  Tant  s'es- 
ploita  li  roys  d'Escoce  que,  l'endemain  à  heure  de  relevée  qu'il  se 
fu  partis  de  son  castel  [de]  Haindebourch,  il  s'en  vint  à  une  grande 
abbeie  de  noirs  moinnez  qui  dou  tempz  le  roy  Artus  estoit  noum- 
mée  li  Noire  Combe,  pour  ce  que  elle  gist  en  ung  val  et  sus  une 
noire  rivierre  qui  départ  anchiennement  Escoce  et  Engleterre. 
Et  est  celle  abbeye  exens  de  le  guerre  des  deux  pays,  et  de  ces 
ont  il  bien  cartre  et  bien  burle.  Là  se  loga  li  roys  d'Escoche  et 
ses  gens  tout  sus  ceste  rivierre,  qui  est  à  neuf  lieuwes  englesses  de 
Rosebourch,  à  dix  huit  de  Bervich. 

Celle  nuit,  enssi  c'a  soleil  esconssant,  se  parti  li  jouènes  mes- 
sires Guillaume  de  Douglas  et  li  jouènes  comtes  de  Moret  et  mes- 
sires Robers  de  Versi  et  messires  Simons  Fresel,  à  bien  quatre 
cens  armurez  de  fer  bien  montez  et  bien  abilliés.  Et  chevauchiè- 

rent  fort  par  voies  couveriez  et  landez  nient  ante'ez  ;  et  vinrent 
environ  mienuit  asse's  pries  de  [Bervich],  en  ung  biel  prêt,  envi- 
ron une  petite  lieuwe  englesce  de  l'ost.  Là  descendirent  il  et  res- 
traindirent  leurs  armures ,  et  recenglèrent  leurs  chevaux  et  se 
rabillièrcnt  bien  de  tous  poins;  et  puis  montèrent  et  ordonnèrent 
coumment  il  se  maintenroient.  Bien  veoient  les  feux  de  l'ost  et 
chiaux  que  li  gait  faisoient.  Si  eurent  advis  que  point  n'yroient 
celle  part,  mais  s'adrecheroient  à  l'autre  costet;  et  ne  diroient 
mot  tant  qu'il  seroient  ferut  en  l'ost.  Et  quant  il  seroient  entré 
dedens,  il  criroient  tout  d'une  vois  :  «Douglas  !  Douglas!  »;  et  si 
trestos  qu'il  veroient  les  pignonchiaux  de  Douglas  et  de  Moret 
retourner,  il  les  sieuwissent.  Tout  furent  enfourmé  de  ceste  be- 
soingne,  et  clievauchièrent  autour  de  l'ost  englesce,  et  si  coiement, 
que  oncques  nulz  ne  s'en  donna  garde.  Si  furent  li  Escot  entré 
dedens,  puis  escriièrent  d'une  vois  :  «  Douglas!  Douglas!  »  et 
disant  :  «  Tout  y  morés,  larron  d'Engleterre  !  »  Lors  coummen- 
chièrent  à  ferir  et  à  frapper,  et  à  decopper  et  reverser  tentez  et 
logies ,  et  à  abattre,  navrer  et  tuer  Englès  et  mettre  en  grant 
mescief. 

Celle  nuit ,  faisoient  le  gait  doi  seigneur  d'Engleterre ,  li  sirez 
de  Felleton  et  li  sirez  de  Moutbray,  à  cinq  cens  hommez  d'ar- 
mes et  cinq  cens  archiers*.  A  le  vois  et  à  le  huée  et  à  l'aba- 
teis  des  loges ,  et  au  meschiés  de  chiaux  qui  crioient  où  li  Escot 
estoient  embatu ,  s'estourmy  li  os  ;  et  s'armèrent  par  tout  cou- 
munaument  qui  mieux  mieux.  Meysmes  li  roys  s'arma  moult 
vistement,  et  se  mist  devant  se  tente;  et  fist  lever  bannierres  et  pi- 
gnons, et  fu  moult  courchiés  des  Escos  que  ensi  souspris  l'avoient. 
Là  se  rassamblèrent  dallez  le  roy  et  en  son  logeis  li  seigneur  et  li 
baron  d'Engleterre  ;  et  li  gèz  s'efforcha  et  avancha  che  qu'il  peult 
de  venir  celle  part  où  li  noise  estoit.  Mais  ainchois  qu'il  y  pewis- 
sent  parvenir,  li  Escochois  qui  avoient  en  partie  achievet  leur  em- 
prise, se  retournèrent  tout  sagement  et  enmenèrent  bien  quarante^ 
prisonniers ,  dont  il  y  eult  sept  ^  chevaliers  et  douze  escuiers  ;  et 
entrèrent  ens  es  bois  sanz  dammaige,  comme  chil  qui  n'avoient 
garde  puisque  là  estoient,  car  il  savoient  tous  lez  chemins  et  adrè- 
ches,  che  que  li  Englès  ne  savoient  point.  Quant  che  vint  au  ma- 
tin, on  regarda  en  l'ost  quel  dammaige  li  Escot  y  avoient  fait.  Si 

1.  Ms.  Je  Valenciennes  :  mais  il  estoient  d'aultre  part.  F**  34. 

2.  ll>ic/.  :  soixante.  —  3.  liid.  :  huit. 

fu  trouvet  qu'il  avoient  bien,  que  mors  que  navrez,  treize  vingt* 
hommes  et  s'en  menoient  plus  de  quarante  ^.  Moult  en  fu  li  roys 
courouchiés,  mes  amender  ne  le  peut,  tant  que  à  celle  foix.  Si  or- 
donna que,  d'orez  en  avant,  il  feroient  deux  ghais  ossi  grant  cha- 
cun que  il  avoient  acoustummet  de  faire,  et  aroient  gettes  et  es- 
couttes  pour  gettier  et  garder  les  chemins,  affm  que  il  ne  fuissent 
plus  ainssi  souspris.  Tout  ce  fu  ordonné  et  accordé  de  par  le  roy 
et  les  mareschaux. 

Or  vous  paurai  des  Escos  qui  liet  et  joiant  revinrent  Tende- 
main,  environ  heure  de  primme,  devers  le  roy  et  leurs  gens ,  à 
qui   il   recordèrent  leur  aventure.   Moult  acquisent    chil  quatre 
jouène  seigneur  d'Escoche ,  de  ceste  première  chevauchie ,  grant 
grâce  de  leurs  amis;  et  ossi  fissent  il  grant  renoummée  de  leurs 
ennemis,  car  depuis  toudis  il  en  furent  le  plus  doubtet.  Or  eult 
li  rois  David  consseil  de  deslogier  et  d'aprochier  lez  ennemis.  Et 
chevauclîièrent  li  Escot,  le  second  soir  que  li  Englèz  avoient  estet 
i*esviUiet,  et  se  partirent  de  leurs  logeis  apriès  soleil  esconssant; 
et  chevauclîièrent  tout  secrètement  devers  [Bervich].  Et  avoient, 
très  dont  qu'il  se  partirent  de  l'abbeie,  ordounné  coumment''il  se 
maintenroient,  comme  chil  qui  congnissoient  le  pays.  Il  pooient  y 
estre  tout  complet  environ  seize  mille  hommes,  et  tout  à  cheval 
seloncq  leur  usaige,  chevaliers  et  escuyers  montés  sus  bon  cour- 
siers et  gros  ronchins ,  le  demourant  sus  haghenées  bien  apertez 
et  bien  travillans.  Et  yaux  venus  en  ung  bois,  à  deus  lieuwes  en 
glesces  es  preis  de  [Bervich],  chil  dévoient  partir  leurs  gens  en 
deus  moitiés,  le  mendre  part  envoiier  resvillier  l'ost  et  escarmu- 
chier,  et  leur  plus  grosse  bataille  retenir  et  mettre  sus  elle ,  et 
venir,  apriès  ce  que  li  os  seroit  esmeute,  sur  costet  et  ferir  ens; 
et  chevauchoient  en  cel  estât  que  je  vous  di.  Or  fu  leur  venue 
sceue  en  l'ost  par  les  escoutes  et  gettez  que  li  Englès  tenoient 
sus  les  chemins  de  touttes  pars;  et  vinrent  en  l'ost  moût  has- 
teement,    en  disant  :    «  Armés|  vous  !  Armés  vous  !  car  li  Escot 
chevauchent  à  tout  leur  effort  et  seront ,  s'il  voellent ,   tantost 
chy.  »  Adonc  s'estourmy  li  os  de  tous  costéz.  Et  li  doi  get  se  mis- 
sent enssamble,  et  se  tinrent  tout  quoiement  sur  les  chans  tant  que 
touttes  lors  gens  fuissent  armé,  et  pour  requeillier  lez  Escos,  s'il 
fuissent  venut,  enssi  que  dit  leur  estoit. 

Si  tost  que  li  roys  d'Engleterre  fu  armés  et  toutte  li  os,  il  se 

1.   Ms.  de  Valenciennes  :  deus  cens.  F"»  3^1  vo,   —   2.   Ib'id.  :  soisante. 

partirent  de  leur  logeis  tout  bellement  sans  criier  et  sans  noisier, 
et  vinrent  enssus,  environ  le  tretie*  de  trois  ars.  Et  avoient  or- 
donné qu'il  lairoient  les  Escos  entrer  en  leur  logeis,  et  y  aux  en- 
sonniier  de  prendre  et  de  toursser  che  que  laissiet  y  avoient;  et 
j)uis  tout  à  ung  fès  venroient  acourant  sur  yaulx.  Et  enssi  comme 
il  l'ordonnèrent,  il  le  lisent.  Et  li  Escot,  d'autre  part,  prisent  le 
avantaige  dou  bos  et  d'une  petitte  montaigne  dallés  le  bois  ;  et 
affin  qu'il  ne  fuissent  decheu,  il  envoyèrent  trois  escuiers,  montez 
sur  trois  hongres  chevaux  trop  a[)pers,  pour  savoir  se  li  gés  es- 
toit  de  ce  lés  là  où  il  volloient  entrer  en  l'ost.   Chil  vinrent  à 
chevauchant  jusques  as  loges  des  Englès,  et  si  priés  que  droit 
à  l'entrée  ;  et  ne  virent   ne  oïrent  personne  :  dont  il  furent  tout 
esmervilliet ,   car  encoirez  dedens  l'ost  n'y  avoit  point  de  lum- 
mierre.  Si  disent  entre  yaux  :  «  Ou  il  s'en  sont  fui  et  parti,  ou 
il  sont  tous  endormy.    »  Enssi  le  raportèrent  il  à  leurs  gens  en 
le  montaingne  oii  il  estoient ,  dont  li  pluiseur  eurent  assés  grant 
merveille. 

Quant  li  rois  d'Escoche  et  ses  conssaux  qui  daléz  lui  estoit , 
eurent  oy  le  rapport  que  li  escuier  eurent  fet,   si  se  consseilliè- 
rent  l'un  par  l'autre  coumment  il  se  maintenroient.  Si  disent  li 
plus  anchien,  et  chil  qui  le  plus  avoient  uset  les  armes,  au  roy  : 
«  Sire,  ne  penssés  jà  que  si  vaillant  chevalier  que  li  roys  d'En- 
gleterre   a  avoecques  lui,   s'en  soient  fui   ne  parti  en  tel  man- 
nière  ;  mes  puet  y  estre  qu'il  ont  sceu  nostre  affaire  et  venue.  Si 
se  tiennent  tout  armé  couvertement  dedens  leurs  logeis,  pour  nous 
atraire  où  il  sont,  à  bataille  rengie,  mis  sus  les  chans,  et  ont  pris 
leur  avantaige.  Si  aiiés  avis  sur  che.  »  Adonc  demanda  li  roys  à 
ses  mareschaux  qu'il  en  estoit  bon  affaire.  Il  conseillièrent  qu'il 
se  tenissent  là  tout  quoy,  tant  que  clers  jours  fuist  venus  et  qu'il 
veroient  entour  yaux;  et  mesissent  tous  lors  chevaux  dedens  le 
bois  paistre.  Enssi  lisent  il.  Tout  se  misent  à  piet  et  chachièrent 
lors  chevaux  et  haglienées  ens  el  bois,  et  les  lisent  garder  de  leurs 
variez  ;  et  se  rengièrent  et  misent  tout  en  une  bataille  sus  le  mon- 
taingne, qui  n'estoit  pas  trop  grande.  Et  estoit  ceste  montaigne, 
d'un  lés,  si  roste  que  nulx  ne  peuist  de  che  costé  venir  à  yaux; 
de  l'autre  part,  elle  estoit  plus  plainne ,  et  touttes  voies  y  avoit 
grant  terre  à  monter.  Au  plus  plain  par  où  on  les  pooit  apro- 
chier,  il  chouchièrent  grant  foison  d'arbres  et  de  bois,  dont  trop 

1.  Ms»  de  Valenciennes  :  bien  de  longueur  de  trois  trais  d'arch. 

bien  se  fortefiièrent.Etne  les  pooiton  que  par  une  entrée  aprochier 
ne  venir  à  yaux  ;  et  ceste  entrée  estoit  bien  gardée  des  marescaux 
de  leur  ost.Ensi  se  tinrent  il  tout  quoy,  tant  que  li  jours  fu  venus 
biaux  et  clers,  et  qu'il  veirent  environ  yaux,  et  les  Englès  tous 
rengiés  et  ordonnés  sus  ung  terne,  ensi  que  dit  est  chy  devant. 
Ossi  li  Englès  les  pooient  bien  perchevoir  et  avisser,  si 
comme  il  fisent.  Lors  eurent  consseil  entre  yaux  coument  il  se 
maintenroient  ;  et  envoiièrent  ung  *  hirault  des  leurs  de  par  le 
roy  d'Engleterre  deviers  le  roy  d'Escochc,  liquelx  y  vint  et  li  dist 
ensi  comme  vous  orés  ensuiwant  :  «  Sire ,  li  nobles  roys  d'En- 
gleterre m'envoie  devierz  vous  et  vous  mande  que,  se  li  journée 
d'ui  se  part  sans  bataille,  et  que  par  forche  vous  ne  levés  le  siège 
à  le  bonne  chité  de  Bervich,  n'atendés  jammais  riens,  car  elle  sera 
sienne  toutte  liège  pour  tousjours  mes.  Et  pour  tant  que  vous  y 
estes  venus  si  avant  que  vous  monstres  que  vous  voeilliéz  nostre 
roy  combattre,  afin  que  vostre  désir  et  emprise  soient  accompli , 
voeilliés  descendre  de  celle  montaigne  là  oii  vous  estez  et  li  vos- 
tre :  il  vous  laira  tout  paisieuvlement  en  ces  biaux  plains  ordoun- 
ner,  et  vous  combatera  sans  avantaige.  Et  se  che  vous  ne  voullés 
faire  ,  eslisiés  des  vostres  vingt  ^  ou  trente  ou  quarante  ou  cent 
ou  deux  cens,  li  roys  d'Engleterre  otant,  et  chil  se  combate- 
ront  pour  son  droit  et  pour  le  vostre  ;  et  à  qui  li  place  demoura 
il  en  ait  l'onneur,  et  li  chité  li  demeure.  »  A  ces  parollez  res- 
pondi  bien  briefment  li  consseil  le  roy  d'Escoche  et  dist  enssi  : 
«  Hiraux,  vous  soiiés  li  bien  venus,  qui  si  biaux  fais  d'armes  nous 
aportéz.  Mes  vous  direz  à  vostre  roy  de  par  le  nostre,  qu'il  n'a 
nul  droit  de  séjourner  en  che  pays;  mais  s'il  nous  voelt  combat- 
tre ,  il  nous  voit  à  yeux  :  si  viègne  à  nous ,  et  nous  le  requeille- 
rons.  Car  au  descendre  de  ceste  montaingne,  nous  n'en  sommes 
point  maintenant  bien  conseilliet ,  ne  des  vingt  ^ ,  ne  des  trente , 
ne  des  cent ,  ne  des  deux  cens  combattre  ossi  corps  à  corps ,  ne 
de  mettre  le  droit  que  li  roys  nos  sirez  [a]  à  le  chité  de  Bervich 
en  tel  pareçon;  et  serons  chy  tant  qu'il  nous  plaira.  Et  quant  bon 
nous  samblera,  nous  savons  bien  voie  pour  descendre  et  pour  com- 
battre, non  à  l'entente  de  nos  anemis,  mes  de  nos  amis.  »  Che  fu 
toutte  la  responce  que  li  hiraux  eult  adonc,  et  laquelle  il  raporta 
au  roy  d'Engleterre  et  à  son  consseil. 


1.  Ms.  de  Valencïennes  :  deux  lieraux.  F"  35. 

2.  Ibïd.  :  soisante  ou  cent.  —  3.  /èid.  :  ne  des  soisante  ne  des  cent. 

Quant  li  roys  englès  vit  et  oy  dire  par  son  hirault  que  li  Escot 
ne  descenderoient  })oint  de  le  montaingne  se  bon  ne  leur  sanbioit, 
si  eut  vollenté  et  coummanda  que  on  lez  alast  veoir  de  plus  pries 
et  escarmuchier,  car  il  sont  chault  et  boullant,  si  lez  poroit  on 
bien  par  ceste  niannière  jus  atraire.  Li  advis  et  commandement 
dou  roy  ne  fu  point  brisés  ;  et  Curent  ordené  mil  archiers  ^ ,  cinq 
cens  d'un  lés  et  cinq  cens  d'un  autre,  et  cinq  cens  hommes  d'ar- 
mes enmy  yaux,  qui  les  vinrent  escarmuchier.  Et  iist  là  li  roys 
pluiseurs  nouviaux  chevaliers  :  le  seigneur  de  Willebi,  le  sei- 
gneur de  Brasetonne^,  le  lil  le  seigneur  de  le  Ware,  messire 
Edouwart  le  Despenssier ,  lil  au  seigneur  Despenssier  darrain 
mort,  le  seigneur  de  Gresop  qui  là  leva  bannierre,  et  pluiseurs 
autrez  d'Engleterre.  Encoires  furent  là  fet  chevalier  messires 
Gautiers  de  Mauny  et  messires  Guillaumez  de  Montagut ,  qui 
estoient  compaignon  enssamble  et  très  appert  bacheler.  Dont  se 
partii*ent  chil  seigneur  englès  et  chil  archier,  et  aprochièrent  les 
Escos  moult  vistement;  et  li  roys  et  ses  bataillez  demourèrent  là 
oii  il  estoient  ordonné,  sans  yaux  en  riens  desroiier.  Et  fu  coum- 
mandé  de  par  le  roy,  et  sour  le  teste,  que  nulz  ne  se  partesist  de 
le  montaingne,  ne  se  mesist  devant  lez  bannierrez  des  marescaux. 

Quant  li  Escot  virrcnt  aprocliier  les  Englès  et  venir  de  celle 
part  là  où  il  estoient  le  plus  ouviers,  sachiés  que  il  ne  furent  pas 
trop  effreet;  mais  se  misent  apertemént  li  plus  hardit  et  li  plus 
bachelereux  à  cel  lés  et  ce  qu'il  eurent  d'arciers  devant  yaux,  et 
lisent  leur  roy  tenir  tout  quoy  à  ses  bannierrez,  Evous  venus  les 
Englèz  qui  coummenchièrent  à  traire  as  Escos,  et  li  Escos  à  yaux. 
Là  y  eult  grant  escarmuche  et  tamainte  belle  appertise  d'armes, 
mainte  aventureuse  prise  et  mainte  belle  rescousce.  Et  avint  ensi 
que,  sus  le  plus  fort  de  l'assaut,  li  marescal  d'Engleterre  lisent 
tout  à  ung  fès  retourner  leurs  pignons,  pour  yaux  faire  chachier 
et  les  Escos  jus  atraire.  Mais  li  Escot,  et  par  especial  leurs  cap- 
pittainnes,  qui  sont  assés  sage  de  guerre  et  de  telx  fès,  ne  se 
desroiièrent  pour  ce  noiient;  ains  se  tinrent  en  leur  })arti,  enssi 
qu'il  dévoient.  Et  quant  li  Englès  virent  qu'il  n'en  aroient  autre 
cose,  si  se  sont  retret  devers  leurs  grosses  bataillez,  car  à  l'es- 
cai-muchier  pooient  il  plus  mettre  que  prendre,  yaulx  fouller  et 
faire  navrer,  et  peu  grever  les  Escos. 

1.  Ms.  de  Falenclennes  :  cinq  cens  hommes  d'armes,  mille  archiers 
d'un  lez  et  autant  d'aultre  lez.  F"  35.  —  2.  ibid.  :  Bruntomie. 

Enssi  se  tinrent  li  Englès,  tout  le  jour,  leurs  batailles  ordoun- 
nées,  et  li  Escocliois  d'autre  part.  Et,  sus  le  soir,  li  roys  d'Engle- 
terre  se  retraist  à  ses  logeis  ;  et  soupèrent  en  grant  haste  et  tout 
armet,  et  fisent  celle  nuit  leur  ost  bien  escargaitier  et  pries 
garder.  Quant  ce  vint  environ  mienuit,  li  Escot,  qui  sont  trop  biel 
resvilleur  de  gens,  envoyèrent  leurs  nouviaux  chevaliers  et  au- 
cuns compaignons  qui  aventurer  se  vorent,  devers  l'ost  as  En- 
glès, mais  bien  leur  besoingna  qu'il  fuissent  bien  monté,  car  il 
furent  cachiet  et  reboutet  ;  et  en  y  eut  des  leurs  pris,  ainschois 
que  il  se  pewissent  estre  remis  en  leur  montaigne.  Depuis  ceste 
envaie  n'y  eut  riens  fet,  car  li  Escot  se  partirent  assés  tost  apriès, 
car  il  virent  bien  qu'il  n'estoient  mie  fort  pour  combattre  le  roy 
englèz  ne  se  puissance.  Si  eurent  plus  chier  à  perdre  le  chité 
de  Bervicli*  à  ceste  foix  que  yaux  mettre  en  l'aventure  de  plus 
perdre. 

Quant  ce  vint  au  matin,  li  Englès  regardèrent  deviers  le  mon- 
taingne  oii  li  Escot  s'estoient  tenu  le  jour  devant,  et  n'en  virent 
nul  ;  si  le  nonchièrent  au  roy.  Adonc  y  envoya  li  rois  veoir  se 
c'estoit  vérité;  et  on  trouva  qu'il  estoient  parti  et  avoient  laissiet 
petit  remannant,  car  il  ne  mainnent  point  de  charoy.  Si  rapor- 
tèrent  ces  nouvellez  certainnez  au  roy,  chil  qui  envoiiet  y  avoient 
estet. 

Et  che  jour  devant,  estoit  close  li  trieuwe  à  chiaux  de  Ber- 
vich.  Si  envoya  li  roys  deviers  yaux^  quatre  chevaliers  assavoir 
quel  cose  il  volloient  faire.  Chil  respondirent  qu'il  tenroient  leur 
couvent,  tel  qu'il  l'avoient  au  roy.  Li  couvens  estoit  que  il  dé- 
voient rendre  le  chité  et  le  castiel  au  roy,  et  il  s'en  dévoient  par- 
tir tout  chil  et  celles  qui  partir  s'en  volloient,  salve  leur  corps 
et  le  leur,  enssi  qu'il  fisent;  et'  aportèrent  les  clefs  au  roy  d'En- 
gleterre,  et  entra  en  le  ville  et  puis  ou  castiel,  à  grant  joie,  et 
tout  chil  qui  entrer  y  peurent  ;  et  qui  n'y  peult  entrer,  si  se  loga 
dehors.  Enssi  concquist  li  roys  d'Engleterre  le  chité  et  le  castel 
de  Berviclî,  et  y  entra  en  l'an  de  grasce  mil  trois  cens  trente 
trois,  le  septième  jour  de  juUet.  F°  15  v°  à  f**  17  v''. 

Ms,  de  Rome  :  Si  passèient  oultre  et  ceminèrent  tant  que  il 
vinrent  devant  la  chité  de  Bervich.  Si  l'asiegièrent,  et  se  logiè- 


1.  Ms.  de  Valencïennes  :  et  le  chastcl  de  Rosebourch.  F"  36. 

2.  Ibid.  :  devers  le  fort. 

3.  Ibid.  :  et  rendirent  le  forteresse. 


[1333]       VARIANTES  DU  PREMIER  LIVRE,  §  52.  337 

rent  au  plus  pries  que  il  purent.  Pour  ces  jours,  en  estoit  chapi- 
tainne  uns  vaillans  chevaliers  d'Escoce,  qui  se  nonmoit  Alixandres 
de  Ramesai.  Et  avoit  avoecques  lui  des  aultres  chevaliers  d'Es- 
coce et  esquiers,  qui  tout  estoient  vaillant  homme.  Si  se  logièrent 
les  Englois  au  lonc  de  la  rivière  de  Taie,  qui  rentre  en  la  mer 
desous  Bervich.  Et  est  uns  havenes  de  mer,  et  par  là  par  mer 
venoient  moult  de  pourveances  au  roi  d'Engleterre  et  à  ses  gens, 
dont  il  estoient  tous  les  jours  rafresqi.  Et  sciet  Bervich  en  bon 
pais  et  pourveu  de  bleds,  d'avainnes  et  d'autres  grains  et  de 
bons  fains;  et  i  trueve  on  grant  fuisson  de  venissons  et  de  vo- 
lilles.  Et  avoit  là  li  rois  d'Engleterre  ses  chiens  et  ses  oiziaus  oii 
il  prendoit  ses  déduis;  ne  nuls  ne  li  aloit  au  devant,  ne  brisoit 
ses  esbatemens.  Car  tous  les  jours,  qant  il  voloit  faire  ce  mes- 
tier,  li  connestables  d'Engleterre,  li  contes  de  Norhanton,  avoit 
bien  chinq  cens  lances  et  mille  archiers,  qui  costioient  les  bois 
et  les  rivières  toute  jour,  tant  que  li  rois  retournoit  arrière. 

Considérés  conment  les  saisons  s'i  portent  et  diffèrent  de  l'une 
à  l'autre.  Vous  trouvés  ichi  desus  en  ceste  histore,  le  roi  Robert 
de  Brus  d'Escoce  resgnant,  père  à  ce  roi  David,  que  il  donna 
moult  à  faire  as  Englois  ;  et  se  il  euist  vesqu,  et  messires  Guil- 
laumes  de  Douglas  qui  fu  ocis  par  sa  vaillance  en  Grenade,  et  li 
contes  Jehans  de  Moret,  li  rois  d'Engleterre  n' euist  osé  avoir 
ensi  pris  ses  déduis  de  chiens  ne  d'oisiaus  en  Escoce,  ne  che- 
vauchiet  sans  avoir  eu  des  grans  rencontres.  Mais  les  Escoçois 
conmençoient  à  doubler  ce  roi  Edowart.  Et  disoient  li  anciien  et 
et  li  sage  en  Escoce  que  il  fer  oit  un  vaillant  homme,  et  en  avoit 
bien  la  chière  et  la  manière.  Et  en  celle  vaillance  si  homme 
d'Engleterre  l'introduisoient  et  nourissoient  :  si  faissoient  bien, 
car  uns  rois,  puisqu'il  voelt  tenir  terre  et  signourir  peuple,  doit 
estre  de  hardies  et  grandes  emprises. 

Encores  disoient  les  Escoçois,  liquel  congnissoient  assés  parfet- 
tement  la  nature  des  Englois,  et  l'un  à  l'autre,  par  manière  de 
colation  :  «  Et  pensés  vous  pour  ce,  se  nos  rois  a  à  fenme  la  se- 
rour  dou  roi  d'Engleterre,  que  nous  en  doions  mieuls  valoir  et 
estre  déporté  à  non  estre  guerriiet,  mais  Dieus,  nennil  !  Il  fault 
que  li  rois  d'Engleterre  obeise  à  son  peuple,  et  face  tout  ce 
qu'il  voellent.  Et  s'i[l]  fait  le  contraire,  et  qu'il  fuie  et  hée  les 
armes  et  soit  precheus  et  endormis,  et  quière  et  demande  ses  dé- 
duis, il  ne  le  poront  amer,  mais  le  disfameront  et  querront  sur 
lui  voies  et  adrèces  obliques,  jà  soit  il  preudons  en  consience, 

1  —  22 

par  quoi  il  le  destruiront.  Et  trop  grans  périls  est  en  Engleterre 
d'un  roi  qui  vient  en  la  posession  dou  roiaulmej  qant  i  auera  eu 
un  vaillant  predicesseur  devant  lui,  car  se  il  n'ensieut  ses  oevres, 
il  est  tous  les  jours  en  péril  et  en  aventure  d'estre  mors  de  son 
peuple  meismes,  ensi  comme  il  en  est  esceu  et  pris  au  roi  Edou- 
wart,  père  de  cesti  qui  resgne  en  présent,  que  si  homme  ont  fait 
morir  de  maie  mort  ens  ou  cliastiel  de  Bercler,  et  ont  son  fd 
couronné  à  roi.  Ce  sont  grant  exemple  pour  lui,  et  pour  tous  les 
rois  qui  par  succession  pueent  avenir  et  venir  à  la  couronne 
d'Engleterre.  » 

Ensi  disoient  H  Escoçois,  et  non  pas  euls  tant  seuUement,  mais 
toutes  aultres  nations,  qui  congnoissent  la  nature  et  condition 
des  Englois;  car,  desous  le  solel,  ne  sont  gens  plus  perilleus  ne 
mervilleus  à  tenir,  ne  plus  divers  que  sont  Englois.  Il  sont  de 
belles  aquintises  et  de  biau  samblant;  mais  nulz  qui  sages  est,  n'i 
doit  avoir  trop  grant  fiance. 

Tant  fist  li  rois  Edouwars  en  celle  saison,  devant  la  chité  de 
Bervich,  que  par  poissance  il  les  constraindi  et  mena  si  avant 
que  messires  Alixandres  de  Ramesai,  qui  chapitainne  en  estoit, 
entra  en  trettie's  dévier  s  euls,  c'est  à  entendre  dévier  s  le  roi  et 
son  consel,  car  il  vei  que  secours  ne  confors  ne  li  apparoit  de 
nulle  part;  et  estoient  fort  amenries  lors  pourveances  et  lors  ar- 
tellerie,  pour  les  grans  assaus  que  on  lor  a  voit  bailliet  et  livre's, 
car  pries  que  tous  les  jours  i  estoient  avenu  fait  d'armes  et  escar- 
mucez  ;  et  en  avoit  parle'  à  ses  compagnons,  car  sans  l'acort  et 
consentement  de  euls,  il  n'en  euist  jamez  riens  fait.  Si  se  porta 
tretiés  que  il  avoient  trieuves  quinse  jours,  et  dedens  ce  terme, 
il  dévoient  envoiier  deus  de  lors  cevaliers  deviers  le  roi  d'Escoce 
et  son  consel  pour  compter  lor  estât;  et  se  li  rois  d'Escoce  vo- 
loit  là  venir,  si  poissans  que  pour  lever  le  siège,  la  cliité  de  Ber- 
vich li  demoroit;  et  se  dedens  les  quinse  jours  il  ne  venoit,  il  se 
dévoient  rendre  au  roi  d'Engleterre,  et  de  ce  jour  en  avant  de- 
morer  bon  Englois;  et  se  pooient  chevalier  et  esquier,  qui  de- 
dens estoient,  partir  segurement  sans  riens  perdre  dou  leur;  et 
dévoient  li  manant  de  Bervich  demorer  en  bonne  paix  sans  estre 
foullé  ne  pressé,  ne  avoir  auqune  violense  de  lors  corps  et  de 
lors  biens.  Les  trieuves  furent  bien  tenues;  ne  onques,  tous  les 
quinse  jours,  il  n'i  eut  assaut  ne  escarmuce.  Et  envoia  messires 
A-lixandres  de  Ramesai  deviers  le  roi  d'Escoce  et  son  consel,  qui 
se  tenoit  en  Abredane,  et  là  environ  sus  la  sauvage  Escoce,  deus 

chevaliers.  Je  les  vous  nonmerai  :  messirc  Guillaume  de  Glaudi- 
guin  et  messire  Robert  Bourme.  Chil  chevalier  se  départirent  de 
la  chité  de  Bervich,  et  cevauchièrent  parmi  l'Escoce;  et  trou- 
voient  en  cevauçant  tout  le  pais  ars  et  destruit,  et  ne  savoient  à 
qui  parler.  Tant  esploitièrent  que  il  vinrent  en  la  chité  d'Abre- 
dane,  et  là  trouvèrent  le  roi  et  la  roine  et  auquns  chevaliers 
d'Escoce  qui  lor  faisoient  compagnie. 

Qant  li  rois  vei  les  chevaliers  venus,  il  senti  tantos  que  il 
aportoient  nouvelles  ;  si  leur  dist  :  «  Bien  venant  !  Conment  vous 
portés  vous  dedens  Bervich?  »  Adonc  li  recordèrent  li  chevalier 
toute  l'ordenance  dou  tretié  ensi  que  il  se  portoit.  Et  qant  li 
rois  l'ot  entendu,  si  pensa  un  petit,  et  vei  bien  que  il  n'i  pooit 
pourveir,  si  dist  :  «  Il  me  fault  Bervich  perdre,  la  souverainne 
chité  de  mon  roiaulme.  A  ce  ne  puis  je  aidier.  »  Et  puis  il  dist 
encore  s  ensi  :  «  Se  nous  le  perdons  pour  ce  temps,  uns  aultres 
retournera  que  nous  le  recouverons.  »  Et  dist  ensi  as  chevaliers  : 
«  Messire  Guillaume  et  vous  messire  Robert,  je  vous  remerchie 
grandement  de  ce  que  si  vaillanment  vous  vos  estes  tenu  en  Ber- 
vich. Vous  veez  bien  que  il  n'est  pas  en  ma  poissance  que  je 
puisse  amender  à  ce  tretié.  Il  ni  a  nului  en  Escoce,  depuis  la 
mort  de  messire  Guillaume  de  Douglas  et  dou  conte  Jehan  de 
Moret  ;  il  n'i  a  gaires  de  cevaliers  qui  se  doient  ne  puissent  re- 
lever contre  la  poissance  d'Engleterre.  Englois  sont  maie  gent. 
Li  baron  de  ce  pais  tretiièrent  jadis,  et  n'i  a  pas  encores  chinq 
ans,  dou  mariage  de  ma  fenme  et  de  moi,  au  conte  de  Qent  qui 
fu  uns  vaillans  preudons  et  à  la  roine  Isabiel  d'Engleterre,  pour 
tant  que  il  quidoient  que  je  et  toute  Escoce  en  deuissions  mieuls 
valoir,  mais  nennil  :  nous  avons  plus  forte  guerre  assés  que  de- 
vant. Et  chil  qui  s'acordèrent  au  mariage,  la  roine,  la  mère  ma 
fenme,  li  contes  de  Qent  et  messires  Rogiers  de  Mortemer  en 
sont  venu  à  povre  conclusion,  et  tout  par  envie  et  le  mauvesté 
des  Englois.  Robert  et  vous,  Guillaume,  vous  retournerés  et  fe- 
rés  dou  mieuls  que  vous  pores  ;  je  voi  bien  que  il  fault  que  je 
perde  Bervich.  » 

Depuis  ceste  response  que  li  rois  David  d'Escoce  fîst  à  ses 
chevaliers,  il  ne  demorèrent  que  deus  jours  que  il  se  missent 
au  retour,  et  ceminèrent  tant  par  lors  journées  que  il  vinrent  à 
Bervich,  et  passèrent  tout  parmi  l'oost  as  Englois  paisieuvlement, 
et  rentrèrent  en  la  ville.  Euls  revenus,  il  parlèrent  au  capitainne 
et  as  tous  ceuls  de  la  ville,  bourgois  et  autres,  et  lor  [recordè- 

rent*]  en  gênerai  tout  ce  que  il  avoient  trouvé  du  roi  d'Escoce 
et  en  son  consel,  et  la  response  tèle  que  fiiite  on  lor  avoit;  et 
sur  ce  [orent]  consel  et  avis.  Donc  dissent  il  l'un  par  l'autre  : 
«  Il  n'i  a  aultre  cose;  il  nous  fault  tenir  le  trettié  tel  que  nous 
l'avons  deviers  les  Englès.  Aultrement  ne  poons  nous  fmer.  Et  à 
tout  considérer,  voirement  ne  le  puet  li  rois  amender,  car  il  n'a 
pas  à  présent  gens  ne  poissance  pour  combatre  les  Englois,  » 

Les  chevalierz  d'Escoce  retournés  sus  la  fourme  et  estât  que 
je  vous  di,  li  rois  d'Engleterre  et  sez  consaulz  vorrent  sçavoir 
quel  cose  il  avoient  raporté.  Il  leur  dissent  que  Bervich  estoit  lour, 
parmi  les  convenances  acomplies.  Li  rois  d'Engleterre  lor  tint 
et  acompli  de  point  en  point.  Et  s'en  départirent  tout  chevalier 
et  esquier  qui  en  garnison  i  avoient  esté,  et  enportèrent  tout  che 
qui  lour  estoit  et  sans  rihote.  Et  li  bourgois  de  la  ville  demorè- 
rent  en  paix,  parmi  tant  que  il  jurèrent  solempnement  à  estre 
bons  et  loiaus  Englois,  à  tous  jours  mes,  et  eussent  li  Englois  la 
posession.  Et  i  entra  li  rois  d'Engleterre  à  grant  fuîsson  de 
trompes  et  de  trompètes  et  de  menestrandies.  Et  i  tint  son  tinel 
et  son  estât,  et  la  roine  Phelippe  sa  fenme  avoecques  lui,  laquelle 
estoit  enchainte,  et  ce  fu  de  Edouwart  son  ainné  fil,  qui  puis  fu 
princes  de  Galles  et  si  vaillans  homs,  comme  vous  trouvères  de- 
dens  ceste  histore,  qant  temps  et  lieus  seront  à  parler  de  lui. 
Avoecques  la  cliité  de  Bervich,  ot  li  rois  d'Engleterre  le  castiel 
qui  est  biaus  et  fors  et  oevre  sus  les  camps  et  en  la  ville.  Et  tout 
fu  mis  ens  ou  tretié  dou  rendage.  Et  furent  la  chité  de  Bervich 
et  li  chastiaus  ravitailliet  et  rafresqi  de  pourveances  et  de  gens 
d'armes  et  d'archiers  et  de  bon  chapitainne.  Et  fu  toute  la  marce 
et  la  terre  de  là  environ  recargie  et  mise  en  garde,  de  la  bouce 
dou  roi,  au  signeur  de  Persi  qui  resgnoit  pour  ce  temps. 

Toutes  ces  coses  faites  et  ordonnées,  li  rois  d'Engleterre  com- 
mença à  donner  de  sa  gent  congiet.  Et  se  départirent  li  plus 
lontain  premièrement.  Et  ils  meismes  s'en  retourna  au  Noef 
Chastiel  sur  Thin,  et  i  institua  à  chapitainne  le  signeur  de  Noef- 
ville;  et  puis  s'en  parti,  et  vint  un  jour  disner  en  un  chastiel 
pries  de  là  séant,  et  la  roine  aussi.  Et  le  castel  on  l'apelle 
Branspes,  et  est  dou  signeur  de  Persi.  Et  furent  là  li  rois  et  la 
roine  deus  jours.  Et  entrues  passoient  ses  gens,  et  se  retraioient 
casquns  en  son  lieu.  Et  où  que  li  rois  et  la  roine  aloient,   mes- 

1 .  Ms.  de  Rome  :  recorda.  F^  33. 

sires  Robers  d'Artois  estoit  tous  jours  en  lor  compagnie.  Qant 
li  dis  rois  et  la  roine  et  ses  gens,  voires  ceuls  liquel  estoient  or- 
donné pour  son  corps,  eurent  esté  en  Branspes  deus  jours,  et 
li  sires  de  Persi  et  la  dame  les  orent  bien  festoiiés,  il  prissent 
congiet  et  se  départirent.  Et  vinrent  à  Durem,  et  là  se  tinrent 
trois  jours  ;  et  puis  s'en  départirent,  et  vinrent  à  Evruich.  Et  là 
furent  li  rois  et  la  roine  et  tous  li  hostels  un  temps  jusques  à  la 
Pasque  ensievant,  que  on  compta  l'an  de  grasce  mille  trois  cens 
trente  deus.  Et  là  fist  la  roine  sa  jesine  de  Edouwart,  son  pre- 
mier fil,  qui  depuis  fu  nonmés  prinches  de  Galles  et  dus  d'Ac- 
quitainnes,  et  qui  tant  fu  preus  et  vaillans  homs,  ensi  que  vous 
orés  dire  en  l'istore.  F''  33. 

P.  111,  1.  10  :  au  chieL—Mss.  A  18  et  19  :  en  la  fin.F«  30 
y'^  —  Mss.  ^  20  rt  36  :  au  bout.  F«  50  v«. 

§  S3.  P.  112,  1.  3  :  Ensi.  —  Ms,  d'Amiens  :  Apriès  le 
concquès  de  Bervich ,  li  roys  eult  consseil  et  advis  qu'il  yroit 
devant  le  castel  de  Rosebourch ,  qui  estoit  à  douze  lieuwes  de 
là,  et  qui  est  de  ce  costet  li  entrée  d'Escoche  et  li  departemens 
dou  royaumme  d'Engleterre  et  de  Norhombrelande  ;  car  en  ce 
eastiel  pooient  li  Escot  mettre  une  grant  garnison,  et  trop  fort 
grever  Bervich ,  et  yaux  aidier  à  deffendre  et  garder  le  marce, 
s'il  estoit  de  leur  accord.  Dont  fu  criiet  et  coummandet  de  par 
le  roy  que  on  s'en  allast  de  celle  part ,  ainssi  que  on  fist.  Et 
sieuwirent  touttes  pourveanclies  l'ost;  et  s'en  vinrent  devant  Ro- 
sebourq ,  et  l'asegièrent  de  tous  costéz ,  car  c'est  ung  castiau 
sus  une  roce  en  plain  pays.  Et  y  a  fossés  assés  profons,  mes 
peu  d'aighe  y  descent  ne  se  tient.  Dedens  ce  castel  y  avoit 
ung  très  bon  escuier  d'Escoce,  que  on  clammoit  Alixandre  de 
Ramesay,  qui  dou  garder  fist  bien  son  devoir.  Et  avoit  touz 
les  jours  l'assault,  jusquez  as  murs,  de  traire  et  de  lanchier;  et 
il  se  deffendoit  si  bien  qu'il  en  avoit  le  grâce  de  chiaux  de  de- 
dens et  de  dehors  ossi.  Or  vous  dirons  ung  peu  dou  convenant 
et  de  l'ordonnance  le  roy  David  d'Escoce  et  de  son  consseil,  et 
coumment  il  se  maintinrent  depuis  le  département,  si  comme 
vous  avés  oy. 

Quant  li  Escot  se  furent  parti  de  le  montaigne ,  si  comme  il 
est  dit  chy  devant ,  il  chevauchièrent  ce  jour  tout  à  leur  aise , 
car  bien  sentirent  que  li  Englès  n'avoient  nul  talent  d'iaux  pours- 
suiwir;  et  se  logièrent,  de  haulte  nonne,  sus  une  petite  rivierre, 

que  on  claimme  ou  |3ays  la  Boée  * .  Et  là  se  traissent  tout  li  sei- 
gneur d'Escoche  à  consseil  quel  cose  il  feroient,  et  coumment  le 
plus  honnerablement  de  ceste  guère  as  Englès  il  se  mainten- 
roient.  Là  y  eut  pluiseur  parollez  dittez,  devisées  et  remoustrées. 
Et  ne  sambloit  pas  bonne  as  aucuns  ceste  ordonnance  d'ensi  fuir 
devant  lez  Englèz,  et  qu'il  se  metoient  en  parti  de  tout  perdre, 
*eur  honneur  et  leur  pays.  Dont  disoient  li  plus  sages  que  nul- 
lement il  ne  se  veoient  fort  de  combattre  le  roy  englès,  qui  avoit 
avoecq  lui  bien  soixante  mille  hommes  d'eslite,  et  que  il  leur  val- 
loit  mieux  ensi  maintenir  que  tout  aventurer  et  perdre.  Dont  eu- 
rent consseil  et  pour  le  mieux  que  li  jouènes  roys  leurs  sirez  s'en 
alast  à  Dubretan,  ung  très  fort  castel  sus  le  sauvaige  Escoche, 
et  là  se  tenist ,  il  y  seroit  tout  aseur,  et  la  roynne  avoecq  lui  ; 
et  li  jouènes  messires  Guillaume  de  Douglas  et  li  comtes  de  Mo- 
ret  et  li  comtez  de  Surlant^  et  messires  Robiers  de  Verssi  et  mes- 
sires Simons  FreseP  et  tel  route  de  gens  qu'il  voroient  prendre, 
se  tenissent  ens  es  forés  de  Gedours  ;  et  costiaissent  lez  Englès  et 
les  heriassent  :  par  celle  voie  il  les  gueriroient  sagement  et  leur 
porteroient  à  le  fois  grant  dammaige  ;  et  li  autre  se  maintenissent 
au  plus  bel  que  il  pewissent. 

Chilz  conssaux  fu  creus  et  tenus.  Et  se  départirent  leurs  os, 
et  s'en  ralla  chacuns  en  son  lieu,  sans  faire  ne  moustrer  aultre 
deffensce  au  pays ,  fors  par  le  mannierre  que  j'ay  dit  chy  de- 
vant, fors  tant  qu'il  envoiièrent  grant  garnison  en  Haindebourch, 
en  Saint  Jehanston,  en  Abredane,  en  Dondier,  en  Darquest,  en 
le  ville  de  Saint  Andrieu  et  ensi  par  les  fortressez ,  et  gastèrent 
yaux  meysmes  tout  le  plain  pays.  Et  se  retraissent  hommes  et 
femmez  et  enfans  ens  es  montaingnez  et  ens  es  bois  et  ens  es 
forés  ;  et  là  menèrent  tout  le  leur  et  s'i  amasèrent.  Et  li  cheva- 
lier et  seigneur  dessus  dit ,  qui  estoient  estaubli  et  ordonné  pour 
gueriier  lez  Englès ,  messires  Guillaumes  de  Douglas ,  li  comtes 
de  Moret ,  li  comtez  de  Surlant ,  messires  Simons  Fresel  et  plui- 
seur autre  se  retraissent  devers  le  forest  de  Gedours  qui  est  forte, 
sauvaige  et  grande  sans  nombre ,  où  nulle  gens  estranges  ne  se 
oseroient  ne  poroient  embattre,  s'il  ne  voulloit  y  estre  perdu  da- 
vantaige  *.  Et  li  roys  et  li  roynne  d'Escoce  s'en  allèrent  à  Dubre- 

1.  Ms.  de  Valencienms  :  la  Bethe.  F»  36  v». 

2.  Ibid.  :  Surlaitre.  —  3.   Ibid.  :  de  Versel. 

k.  Ibid.  :  Les  costièrent  tousjours  par  les  montaignes  et  passages  où  il 
savoient  bien  les  chemins,  et  leur  faisoient  grant  dommage. 

tan ,  ensi  qu'il  est  dit  chy  devant ,  et  laiièrent  leur  pays  gucriier 
en  la  mannierrc  comme  vous  ores. 

Ensi  seoit  li  roys  d'Engleterre  devant  le  fort  caste!  de  Rose- 
bourch,  en  Escodie,  et  y  fu  ung  grant  temps;  et  le  fist  par  plui- 
seurs  fois  assaillir.  Mes  li  bons  escuiers  Alixandres  de  Ramesay 
s'aquitta  très  bien  et  loyaument  dou  garder  et  dou  defiendre;  et 
vint  avoecq  ses  compaignons  par  pluiseurs  fois  à  le  barrière  ,  et 
escarmucbier  et  combattre  as  Englèz.  Et  y  fissent  li  Escot  plui- 
sem's  belles  appertisses  d'armes ,  de  tant  que  li  roys  y  sist ,  qui 
disoit  qu'il  ne  s'en  partiroit  mes  jusqu'à  tant  qu'il  aroit  le  castel 
par  dévier  s  lui,  et  en  seroit  sirez.  Et  là  eut  devant  le  castel  ung 
fet  d'armes  d'un  chevalier  d'Engleterre,  qui  s'apelloit  messires 
Guillaumes  de  Montagut,  et  de  cel  Alixandre  de  R.amesay,  li- 
quelx  ne  fait  mie  à  oubliier.  Et  pour  ce  ai  je  che  livre  coum- 
menchiet  que  j'en  doie  et  voeil  recorder  lez  bêliez  avenues ,  et 
à  ce  je  me  sui  acouvenenchie'z.  Si  n'est  pas  chilx  fès  d'armez 
escrips  ne  contenus  ens  es  cronicquez  messire  Jehan  le  Rel  ;  mes 
j'en  fui  enfourméz  dez  signeui;s  dou  pays,  quant  je  fui  en  Escoche. 

Chils  messires  Guillaume  de  Montagut,  qui  puis  fu  comtes  de 
Sallebrin  par  le  vasselage  et  proèce  de  lui,  et  qui  estoit  fès  nou- 
viaux  chevaliers,  queroit  les  armes  et  lez  aventurez  che  qu'il 
pooit.  Dont,  le  siège  durant  devant  Rosebourch,  à  une  escar- 
muche  qui  estoit  une  foix  à  le  barière  dou  castel ,  il  estoit  tout 
devant ,  une  glaive  en  son  poing ,  et  faisoit  là  moult  de  bêliez 
appertises  d'armes  ;  et  li  cappitainnez  de  layens,  Alixandres  de 
Ramesay,  yssi  contre  li.  Avint  que  li  dis  messires  Guillaumez  li 
dist  :  «  Alixandre,  Alixandre,  nous  nos  haïrions  chy  tout  le  jour 
au  lanchier  et  au  traire  ;  et  nous  mettons  en  aventure  d'estre 
ocis,  et  sans  grant  proèce.  Si  voeillie's  faire  une  cose  aue  je  vous 
diray  :  armés  vous  demain,  du  mieux  que  vous  poés,  et  jou  ossi  ; 
et  monte's  sus  ung  cheval,  le  milleur  que  vous  aiiés.  Et,  se  vous 
n'en  advés  nul  qui  bon  ne  vous  samble,  je  vous  en  feray  ung 
prester,  et  prendës  vostre  targe  et  vostre  glave.  Si,  vous  venés 
esprouver  à  moy,  en  ces  biaux  plains,  devant  le  roy  men  sei- 
gneur et  les  barons  d'Engleterre,  par  couvent,  se  vous  me  con- 
quere'z  par  vostre  proèche ,  ensi  que  bien  faire  polre's ,  vous  en- 
porteréz  devant  vous  mil  nobles;  et  se  je  vous  conquiers,  je  vous 
feray  bonne  compaignie.  »  —  «  Par  me  foy,  respondi  li  escuiers, 
il  ne  seroit  mies  drois  hommes  d'armes,  qui  refuseroit  che  parti, 
et  je  le  vous  accorde  liement.  » 

Ensi  fu  li  bataille  fianchie  à  l'endemain,  et  li  escarmuche  les- 
sie.  Chacuns  se  pourvey  en  droit  de  lui,  dou  mieux  qu'il  peult. 
Et  pour  l'amour  de  le  bataille,  li  rois  d'Engleterre  donna  triewez 
à  tous  chiaux  dou  castel  de  Rosebourch,  le  jour  entier,  et  l'en- 
demain jusques  à  soleil  levant.  Quant  ce  vint  au  matin,  messires 
Guillaume  de  Montagut  s'arma  très  bien,  fort  et  ablement,  pour 
estre  plus  legiers.  Et  tous  armés  il  monta  sus  son  cheval,  le 
glave  ou  poing,  l'espe'e  au  costet  et  le  targe  au  col;  et  s'en  vint, 
ensi  qu'il  de  voit,  desus  lez  camps  assés  pries  dou  castel.  Et  là 
estoit  li  roys  et  li  plus  des  barons  d'Engleterre.  Assés  tost  apriès, 
vint  Alixandrez  de  Ramesay,  armés  fricement  et  gentement  de 
touttez  pièches  seloncq  son  usaige,  montés  sus  ung  bon  coursier, 
le  baclîinet  en  le  teste,  le  glave  ou  poing,  et  acompaigniés  de 
chiaux  dou  castel.  Quant  il  se  virent  sur  les  camps,  oncques  ne 
parlementèrent  de  riens  enssamble,  ains  abaissièrent  les  glaives 
et  coindirent  les  targes  à  leurs  poitrinnes,  et  ferirent  chevaux 
des  espérons,  et  s'en  vinrent  au  plus  droit  l'un  contre  l'autre 
qu'il  peurent,  sans  yaux  nient  espargnier.  Et  s'asenèrent,  de  pre- 
mier encontre,  de  leurs  glaives  si  roidement  que  chacun  rompi 
le  sienne  en  plus  de  troix  pièces;  et  s'encontrèrent  de  leurs 
espaulles  si  dur  que  leur  targe  en  passant  se  desbouclèrent  et 
leur  pendoient  contre  val  agsés  à  malaise;  mais  chacuns  à  se 
partie  mist  remède  et  aye.  Et  quant  on  leur  eult  rebouclé  et  re- 
mis à  leur  droit,  il  sachièrent  les  espées  et  ferirent  chevaux  des 
espérons;  et  vinrent  l'un  sus  l'autre  très  fièrement,  et  se  requi- 
sent,  sans  yaux  espargnier,  de  grant  couraige.  Et  là  moût  vassau- 
ment  et  longhement  se  combatirent,  et  donnèrent  li  ung  à  l'autre 
sus  leur  bachinés  à  visière  tamaint  pesant  horion.  Et  quant  des 
espées  il  se  furent  ung  grant  temps  combatu,  il  les  jettèrent  à 
terre  avoecq  les  fouriaux,  et  puis  se  prisent  as  bras,  et  Initièrent 
sus  leur  chevaux;  et  fourmenèrent  en  luitant  tant  yaux  et  leurs 
chevaux  que  moult  estoient  afoibli  de  leur  force.  Dont  dist  li 
roys  :  «  Chil  doy  bacheler  se  sont  bien  esprouvet,  et  fricement 
et  vassaument  se  sont  gouverné  en  leurs  armures.  Pour  riens  je 
ne  vouroie  qu'il  mescheist  à  mon  chevalier,  et  que  li  Escot  ewist 
ossi  trop  grant  dammaige  de  son  corps.  Dittez  leur  de  par  moy 
que  je  voeil  qu'il  cessent,  car  leur  esbatemens  nous  doit  bien 
souffire.  »  Dont  vint  celle  part  li  sirez  de  Gresop,  li  comtes  de 
Suffbrch,  li  sirez  de  Ferières  ;  et  disent  as  champions  che  que  li 
rois  leur  mandoit,  et  qu'il  volloit  qu'il  fesissent.  Ensi  se  départi 

li  bataille  des  deux  bachelers  qui  vollentiers  fu  regardée,  car 
vassaument  et  hardiement  il  s'estoient  requis  et  combatu.  Li  Es- 
cochois  en  remencrent  leur  cappittainne  qui  durement  estoit  tra- 
villiéz  et  lassés  ;  et  li  Englèz,  monseigneur  Guillaumme  de  Mon- 
tagut  qui  n'en  avoit  mies  plentet  mains. 

Chilz  jours  passa,  la  nuit  ossi;  et  l'endemain  au  matin,  à  so- 
leil levant,  fu  la  trieuwe  à  chiaux  de  Rosebourch  espirée.  Si  re- 
coummenchièrent  li  assault  fort  et  fier  au  castiel,  et  chil  de 
dedens  à  yaux  bien  deffendre.  Chilz  sièges  dura  de  l'entrée 
d'aoust  jusquez  à  le  Toussaint.  Adonc  fu  li  castiaux  rendus,  car 
plus  ne  le  peurent  chil  qui  s'en  partirent,  tenir.  Et  se  sauvèrent 
yaux  et  le  leur  seullement,  et  en  peurent  aller  quel  part  qu'il 
veurent,  che  fu  deviers  Dubretan  li  aucun,  et  li  autre  deviers  le 
forest  de  Gedours,  là  oii  li  bon  chevalier  et  escuier  d'Escoche  se 
tenoient,  qui  souvent  resveilloient  les  Englèz,  messires  Guillaume 
de  Douglas,  li  comtez  de  Moréz  et  li  autres. 

Quant  li  roys  d'Engleterre  fu  entrez  ou  castel  de  Rosebourch, 
il  se  reposa  à  grant  joie  ;  et  y  tint  se  feste  le  jour  de  Tous  les 
Sains,  et  y  donna  grans  dons  as  chevaliers  estranges,  as  hiraux 
et  as  ménestrels*.  Au  huitième  jour,  il  s'en  parti  et  laissa  bonne 
cappittainne  et  souffissant  ou  castel,  cent  hommes  d'armez  et 
deux  cens  archiers,  puis  chevaucha  deviers  Haindebourch,  ung 
très  bel  castel  et  fort,  séant  sus  une  haulte  roche,  pour  veoir  le 
pays  tout  environ,  et  pries  de  le  mer;  mes,  ains  qu'il  y  parvenis- 
sent,  il  eurent  mainte  envaye  des  Escos  et  maint  assault.  Et  ossi 
furent  li  Escot  par  pluiseurs  fois  cachiez  et  reboutet  de  messire 
Guillaumme  de  Montagut  et  de  messire  Gautier  de  Mauni,  qui 
estoient  compaignon  enssamble,  et  qui  grant  painne  et  grant 
soing  mettoient  et  rendoient  à  yaux  avanchir  et  aloser,  et  à 
adammagier  lez  Escos  qui  grant  contraire  leur  portoient. 

Ainchois  que  li  roys  englèz  et  ses  os  parvenissent  devant  le 
fort  castel  de  Haindebourch,  li  marescal  de  son  ost  coururent 
toutte  le  conté  de  Mare  et  contreval  le  marinne  jusques  à  Don- 
bare  et  à  Ramesée,  et  tout  contreval  le  marine  jusques  à  le  ville 
de  Saint  Andrieu.  Et  puis  reprissent  ung  bras  de  mer  contre- 
mont,  et  s'en  vinrent  à  une  ville  sur  cel  bras  de  mer  que  on 
appelle  Kuinnesferri  ^,  et  robèrent  et  ardirent  le  ville,  puis  s'en 


1 .  Ms.  de  Valenciennes  :  et  as  trompettes.  F»  38. 

2.  Ibid.  :  Kinfery. 

partirent  ;  et  montèrent  contremont,  et  vinrent  jusques  à  Donfre- 
melin.  Et  là  eut  ung  grant  assault,  car  grant  fuisson  des  gens 
del  pays  d'Escoche  s'i  estoient  retret,  qui  si  bien  gardèrent  celle 
ville,  parmy  l'ayde  le  seigneur  de  Lindese'e  et  ses  gens,  que  elle 
n'eut  garde.  Et  y  fu  là  durement  navre's  li  comtez  de  Sufforch  et 
messires  Edouwars  li  Despenssiers  et  messires  Thummas  Bises  et 
messires  Ostes  de  Pontchardon.  Et  s'en  partirent*  li  Englèz 
quant  il  virent  qu'il  n'y  feroient  riens,  et  s'en  revinrent  tout 
autour  par  desoubs  Haindebourch  ;  et  trouvèrent  le  roy  à  siège 
devant  Dalquest,  ung  castiel  ^  au  seigneur  de  Douglas,  qui  siet  à 
cinq  lieuwes  de  Haindebourch. 

Chilx  castiaux  de  Dalquest  n'est  pas  trop  grans,  mes  il  est  bien 
herbregiés  de  cambrez  et  de  edefifîces  qui  sont  edefiSiet  en  une 
grosse  tour  quarée,  votée  deseures,  qui  ne  crient  nul  assault 
d'enghiens  ne  d'espringallez  ;  et  siet  sus  une  petitte  roche  bien 
taillie,  environne'e  d'une  rivierre  qui  n'est  pas  trop  grans,  se  ce 
n'est  par  habundanche  de  pleuves.  Et  est  li  basse  court  ung  peu 
ens  sus,  laquelle  chil  de  layens  avoient  toutte  arse  et  mise  par 
terre,  affin  que  elle  ne  leur  portast  point  de  dommage.  Et  avoit 
dedens  le  fort  de  Dalquest  mis  messires  Guillaumez  de  Douglas 
bons  compaignons  et  appers.  Et  estoient  environ  trente  six,  bien 
pourveu  d'artillerie  et  de  vivres,  pour  yaux  tenir  ung  grant 
temps.  Et  avoient  une  cappittaine  qui  s'appielloit  Patris  de  Ho- 
clève^,  qui  estoit  bons  hommes  d'armes  et  seurs;  et  s'armoit  d'ar- 
gent à  trois  clés  de  sablez,  car  par  pluisseurs  fois  il  fu  à  le  bar- 
rière dou  castel  armés  de  touttes  pièches,  escarmuchans  as 
Englès  bien  et  vassaumcnt;  et  tant  y  vint  escarmuchier  qu'il  l'en 
mesavint,  si  comme  vous  oréz. 

Li  rois  d'Engleterre,  qui  seoit  devant  Dalquest,  ne  s'en  volloit 
nullement  partir  si  ewist  pris  le  fortrèche  ;  et  y  fu  tout  i'iver 
enssuivant.  Dont  il  avint  sur  le  printamps  que  les  aighes  se 
coummenchent  à  retraire,  et  plus  une  saison  que  une  autre,  et 
que  li  coraige  dez  preux  bacelers  par  nature  se  raverdissent  et 
resjoissent,  adonc  se  fist  ungs  assaus  des  Englès  à  chiaux  de  de- 
dens, grans  et  fiers  et  bien  ordonnés;  et  avisèrent  li  seigneur 
d'Engleterre  coumment  il  poroient  dechevoir  che  chastelain. 
Bien  savoient  que,  à  tous  les  assaus  que  on  faisoit,  il  s'abandon- 


1.  Ms.  de  Valenciennes  :  à  grant  perte.  F»  38. 

noit  moult  avant;  et  entendoit  toudis  que  il  pewist  prendre  et 
retenir  dez  plus  grans  de  l'ost  par  son  advis,  que  il  veoit  devant 
lui  à  l'assault.  Si  fisent  yaux  huit  des  plus  grans  de  l'ost,  armer 
huit  de  leurs  varies  en  leurs  propres  tourniquiaus  et  parures 
d'armes,  pour  mieux  veoir.  Et  les  fisent  assés  foiblement  acom- 
paigniet  de  gens  venir  devant  le  pont  leveis  du  castiel,  et  ung 
hiraut  d'Engleterre,  en  une  rice  cote  d'armes  dou  roy,  vesti  par 
parement  devant  yaux,  qui  crioit  à  chiaux  dedens  :  «  0  Patris  ! 
Patris!  regarde  le  belle  aventure  d'armes  qui  vous  vient.  Vechi 
ces  seigneurs  barons  d'Engleterre,  qui  voèrent  her  soir  après 
vin  qu'il  volloient  hui  escarmuchier  à  vous,  sans  autre  ayde 
que  de  yaux  meysmez.  Se  vous  les  poyés  par  biau  fait  d'armes 
prendre  ne  retenir,  vous  y  arie's  bien  de  proufïit  cent  mil  florins  *.» 
Et  quant  li  castelains  oy  ces  parolles  et  il  recongnut  les  armes 
au  comte  de  Lancastre,  au  comte  de  Pennebrucq,  au  comte  de 
Herfort,  au  comte  de  Sufforch,  au  comte  de  Warvicli,  au  sei- 
gneur de  Persi,  au  seigneur  de  Gresop,  au  seigneur  de  Nuefville 
et  au  seigneur  de  Felleton,  et  il  lez  vit  tant  seulement  yaux  huit 
à  l'entre'e  dou  pont,  si  quida  bien  que  li  hiraux  li  deist  vérité, 
et  qu'il  fuissent  là  venu  par  voie  de  veu.  Si  dist  à  ses  compai- 
gnons  :  «  Seigneur,  qui  troeve  saint  Pière  à  l'uis,  il  ne  l'a  que 
faire  d'aller  querre  à  Romme.  Vechy  nostre  recouvranche ,  se 
eur  et  fortune  y  a  venue,  pour  tousjours  mes  :  plus  vassaument 
ne  nous  poons  nous  combattre  ne  aventurer,  que  à  ces  noblez 
seigneurs  d'Engleterre,  qui  nous  en  requièrent.  Il  en  y  a  tel 
quatre  qui  paieroient  deus  cens  mille  florins,  sans  yaux  grever. 
Avalions  le  pont,  et  nous  hastons  d'yaux  combattre,  et  de  mettre 
ceens  par  force  d'armez.  Si  ferons  une  des  bêliez  aventurez  qui 
avenist  oncques  mes  en  Escoche.  »  Et  chacuns  dist  :  «  Ghe  soit 
fait.  »  Dont  avallèrent  le  pont  vistement  tous  jus,  rés  à  re's  de 
terre,  et  ouvrirent  leur  portes  ;  et  vinrent  de  plain  cours  sur  ces 
variés,  qu'il  cuidoient  grans  seigneurs.  Liquel  se  coummenchiè- 
rent  à  deffendre  faintement,  et  à  reculer  jusques  à  le  jointure 
dou  pont,  et  yaux  laissier  tirer  et  abattre,  et  dire  :  «  Rendes 
vous  y>  et  respondre  :  «  Non  ferons.  »  Entroes  qu'il  s'enson- 
nioient  ainssi,  Englèz,  qui  estoient  tous  pourveu  et  avise'  quel 
cose  il  dévoient  faire,  vinrent  à  cours  de  cheval  celle  part;  et 
montèrent  sour  le  pont  si  efforciement  que  oncques  puis  ne  s'en 

1.   Ms.  de  Valencïennes  :  nobles,  po  38. 


348  CHRONIQUES  DE  J.  FROISSART.        [1334-36] 

partirent,  et  en  furent  maistre  ;  et  prisent  Patris  le  cappittainne 
et  dix  huit*  de  ses  compaignons,  et  tuèrent  tous  les  autrez.  Et 
entrèrent  en  le  porte  qui  estoit  toutte  ouverte,  et  se  saisirent  le 
castiel;  et  en  rendirent  les  cle's  au  roy  englès,  qui  en  eult  grant  joie. 
Tout  ainssi  comme  vous  m'avés  oy  compter,  fu  li  castiaux  de 
Dalquest  pris^.  Et  y  mist  li  roys  englès  garnison,  pour  le  tenir  et 
defFendre  contre  tous  hommez,  et  le  rafresqui  de  pourveanches. 
Puis  s'en  parti  li  rois  et  tout  sen  ost,  et  s'en  vinrent  en  Hainde- 
bourch.  Et  se  loga  li  rois  en  une  abbeie  de  noirs  moinnes,  assés 
pries  de  le  ville,  que  li  Escot  avoient  toutte  arse,  pour  ce  qu'il 
ne  volloient  point  que  li  Englès  s'i  herbergaissent.  Et  environnè- 
rent le  castel,  qui  siet  hault  sus  une  roche  de  tous  costés.  Et  y 
fist  li  roys  pluisseurs  assaulx  grans  et  fiers  et  mervilleux,  mes 
peu  y  conquist,  car  il  y  avoit  dedens  bonne  bachelerie  qui  bien 
le  deffendoient  à  tous  venans.  Lors  eult  consseil  li  roys  qu'il  le 
feroit  assainir  d'enghiens,  enssi  qu'il  fist.  Et  fist  deus  grans  en- 
glîiens,  haus  et  bien  ordounnés,  drechier  devant  le  castdi,  qui 
ouniement  nuit  et  jour  y  jettoient;  et  rompirent  et  debrisièrent 
chil  enghien  toutte  le  basse  court.  Ensi  estoient  chil  de  Hainde- 
bourch  assailli  et  travillié  des  Englès.  Et  li  coureur  et  foureur 
d'Engleterre,  dont  messires  Guillaume  de  Montagut  et  messires 
Gantiers  de  Mauny,  qui  nouvelement  estoit  devenu  chevalier, 
estoient  cappittainne,  coururent  le  plainne  Escoche  bien  souvent 
jusques  à  Struvelin  '  et  jusques  à  Donfremelin;  mes  noient  ne 
trouvèrent  à  fourer,  car  li  Escot  avoient  yaux  meysmes  destruit 
et  ars  tout  leur  plain  pays,  et  retret  le  leur  et  leur  bestez  ens  es 
foriès.  Et  euissent  eu  li  Englès  moût  de  malaise  et  de  povrete'  de 
faminne,  se  il  ne  leur  fuissent  venu  vivre  par  mer  ;  mes  il  leur 
en  venoit  d'Engleterre  assés  et  par  raison,  qui  grandement  re- 
comfortoit  leur  ost.  Or  lairons  ung  peu  à  parler  des  gherres  del 
royaumme    d' Escoche,   et  paurons  des   avenues  de  Franche 

....  Or  revenrons  au  roy  d'Engleterre  qui  estoit  devant  Struve- 
lin,  en  Escoche.  Struvelin*  si  est  ungs  castiaux  biaux  et  fors,  seans 
sus  une  roche  et  haulte  asscs  de  tous  costés,  horsmis  de  l'un,  et 
est  à  vingt  lieuwez  de  Haindebourg,  à  douze  de  Donfremelin,  et 


1.  Bis.  de  Valencïennes  :  et  tous  ses  hommes.  F*^  38. 

à  trente  lieuwes  de  le  ville  Saint  Jehan.  Et  fu  chilz  castiaus  an- 
chienncment,  dou  tamps  le  roy  Artus,  nommés  Smandon.  Et  là 
revenoient  à  le  fois  li  chevalier  de  le  Reonde  Table,  si  comme  il 
me  fu  dit  quant  g'i  fui,  car  ens  ou  castiel  je  reposay  par  trois 
jourz  avoecq  le  roy  David  d'Escoche,  si  comme  je  poray  bien 
dire  sour  le  fin  de  ce  livre.  Et  estoit  li  dis  castiaux,  pour  le 
tem[)s  que  g'i  fui,  à  messire  Robert  de  Verssi,  ung  grant  baron 
d'Escoce,  qui  l'avoit  aidiet  à  reconcquerre  sus  les  Englès.  Et  vous 
di  que  li  roys  d'Engleterre,  de  tant  qu'il  y  sist,  y  fist  faire  plui- 
seurs  assaulx  grans  et  fors.  Et  chil  de  dedens  se  deffendoient 
bien  et  loyaument,  dont  il  annioit  au  roy  que  tant  se  tenoient; 
car  messires  Robiers  d'Artois  li  disoit  souvent  :  «  Sire,  laissiés 
che  povre  pays.  Que  mau  feu  Tarde,  et  entende's  à  vostre  plus 
grant  prouffit,  le  noble  courounne  de  Franche,  dont  vous  estes 
drois  hoirs,  et  de  quoy  on  vous  fait  tort.  Il  n'est  si  grans  perilz 
que  de  gheriier  povres  gens.  Chy  poés  vous  bien  perdre  et  nient 
gaignier.  »  Li  rois  entendi  vollentiers  à  ses  parollez,  quoy  qu'il 
poursuiwist  le  guerre  d'Escoche,  car  il  l'avoit  empris  à  toutte 
destruire  jusquez  à  le  sauvage  Escoche  ;  et  euist  fait,  se  chilx 
seings  ne  li  fuist  creus. 

Endementires  que  il  seoit  devant  Struvelin,  nouvelles  li  vin- 
rent que  la  roynne  sa  femme  estoit  acouchie  d'un  biau  fil,  en  le 
chité  de  Ewruich,  et  que  il  y  volsist  envoiier  certains  messages 
et  le  nom  qu'il  porteroit  à  fons.  Moût  fu  li  rois  joyans  de  ces 
nouvellez  ;  et  donna  au  chevalier,  qui  aportées  li  avoit,  cent  librez 
d'estrelins  et  ung  biau  courssier.  Et  envoya  celle  part  messire 
Edouwart  de  Bailloel ,  ung  bon  chevalier  qui  le  tint  à  fons,  et 
contre  qui  il  eult  à  non  Edouwars,  le  nom  dou  roy  sen  père.  Et 
fu  puis  chils  enfez  prinche  de  Gallez,  et  très  bons,  hardis  et  en- 
treprendans  chevaliers,  et  qui  durement  et  fièrement  guerria  tant 
qu'il  vesqui*;  mes  il  mourut  dès  le  vivant  le  roy  son  père,  ensi 
comme  vous  oréz  en  ceste  histoire. 

Tant  sist  li  rois  d'Engleterre  devant  Struvelin  que  li  castiaux 
fu  si  apresse's,  grevés  et  démenés  d'assaux  de  grans  enghiens  qui 
nuit  et  jour  y  jettoient,  que  chil  de  dedens,  qui  loyaument  s'es- 
toient  deffendu  et  tenu,  ne  se  peurent  plus  tenir  ;  car  il  ne  veoient 
apparant  point  de  comfort  de  nuls  costéz,  ne  nulle  assamblée  des 

1.  Ms.  de  f^alenciennes  :  et  fist  en  France  et  ailleurs  moult  de  beaux 
fais  d'armes,  et  morut  josne  du  vivant  son  père.  Fo  42. 

Escos  qui  se  fesist  pour  combattre  le  roy  ne  lever  le  siège.  Si 
tretièrent  unez  trieuwes  deviers  le  roy  à  durer  quinze  jours  *  ; 
et  se  dedens  ces  quinze  jours,  autres  comfors  ne  leur  apparroit, 
il  dévoient  rendre  le  fortrèce  au  roy,  sauve  leurs  corps  et  le 
leur.  Li  rois  s'i  acorda,  et  tint  le  trieuwe  bien  et  paisivlement  ; 
mes  oncques  n'appari  homs  vivans,  pour  combattre  les  Englès. 
Quant  li  quinzième  jours  fu  passés,  li  rois  fist  requerre  à  chiaux 
dou  castiel  que  il  tenissent  leur  couvent,  et  ossi  fissent  il.  Dont 
se  partirent  dou  castiel  enssi  qu'il  dévoient  ;  et  en  portèrent  tout 
le  leur,  hors  mis  les  vitailles  et  le  artillerie  dou  castiel.  Tout  ce 
estoit  reservet  en  le  devise.  Et  s'en  allèrent  li  Escot  là  où  bon  leur 
sambla.  Et  li  rois  prist  le  possession  dou  castel  de  Struvelin,  et  y 
mist  bonne  garnison  de  gens  d'armes  pour  le  garder  et  defîendre. 
Quant  li  roys  d'Engleterre  eut  pris  le  castel  de  Struvelin  et 
toute  le  plainne  Escoche  courut,  et  pris  et  ars  pluiseurs  villes 
freméez  de  fossés  et  de  palis,  si  demanda  consseil  à  ses  hommes 
comment  il  se  maintenroit,  car  l'imfourmation  que  il  avoit  de 
monseigneur  Robert  d'Artois  li  touchoit  moult.  Et  souvent  y 
penssoit,  et  en  avoit  jà  parlé  as  plus  secrès  de  son  consseil  et  à 
ses  plus  prochains  de  linages,  à  telx  comme  au  comte  de  Lancas- 
tre,  au  comte  de  le  Marce,  au  comte  de  Sufforch,  au  comte  de 
Herfort,  au  comte  de  Warvich,  au  seigneur  de  Perssi  et  as  pluis- 
seurs  autres.  Si  trouvoit  en  consseil  li  rois  que  il  pourveist  les 
fortrèces  que  il  avoit  prises  en  Escoce,  bien  et  soufiSssamment, 
de  bonne  bachelerie  apperte  et  legière*,  pour  les  tenir  et  garder 
contre  les  Escos  ;  et  s'en  revenist  arrière  viers  le  cité  de  Londres, 
et  fesist  là  assambler  son  parlement  des  nobles,  des  prelas  et 
de  ses  bonnes  villes;  et  leur  remoustrast  ou  fesist  remoustrer 
sen  intention,  et  ce  dont  messires  Robiers  l'avoit  enfourmet.  Li 
roys  s'acorda  à  ce  consseil,  et  fist  de  rechief  pourveir  et  rafrescir^ 
Bervich,  Dalquest,  Rossebourch,  Dondieu,  Astrebourch,  le  bas- 
tide de  le  Mare,  le  fort  Saint  Pierre,  Haindebourch  et  Struvelin; 
et  mist  en  chacun  de  ces  castiaux  grant  fuisson  de  bonnes  gens 
d'armes  et  de  archiers.  Et  fist  souverains  de  tous  ce  pays  conc- 
quis  et  de  touttes  gens  d'armes*  messire  Guillaumme  de  Monta- 

1.  Ms,  de  Valenciennes  :  adfin  qu'il  euissent  vivres.  Fo  42. 

2.  Ibid.  :  de  bonne  chevalerie  et  de  bons  archiers.  F^  42  v°. 

gut  et  messire  Gautier  de  Mauny.  Puis  se  desloga  et  parti,  et 
s'en  revint  arrierre  vers  Rossebourc,  et  dounna  ses  gens  congiet. 
Et  ordonna  ung  certain  jour  de  parlement  qui  seroit  à  Londrez, 
et  pria  et  enjoindi  à  tous  barons,  prelas  et  chevaliers  qu'il  y 
fuissent,  et  chacun  li  eut  en  couvent. 

Tant  s'esploita  li  rois  englès,  apriès  che  que  ses  os  furent  de- 
parti,  qu'il  rapassa  le  royaummc  de  Norhombrelant,  Urcol,  Persi, 
le  Noef  Chastiel  sur  Tin,  Durem,  et  s'en  vint  à  Ewruicli.  Si  trouva 
la  roynne  sa  femme  qui  se  devoit,  dedens  cinq  jours,  relever  de 
sa  gesinne.  Là  séjourna  li  rois  tant  que  elle  fu  relevée;  et  y  eut 
au  jom'  de  se  purification  grant  feste.  Puis  se  parti  li  roys  assés 
briefment,  et  la  roynne  et  messires  Robiers  d'Artois  et  tout  leur 
arroy  ;  et  s'en  revint  arrière  deviers  le  chité  de  Londrez.  Et  se 
tint  à  Wesmoustier,  et  à  Cènes  et  à  Eltem,  et  là  environ  Londres; 
et  toudis  messires  Robiers  d'Artois  dalle's  lui,  à  qui  il  faisoit 
grant  feste  et  moustroit  grant  amour.  Et  fist  li  rois  faire  as  *  Au- 
gustins,  à  Londres,  les  obsèque  et  l'offisce  de  Monseigneur  Jehan 
de  Eltem,  son  frère,  qui  nouvellement  estoit  trespassés.  Or  vous 
paurons  ung  peu  des  Escos,  et  de  chiaus  que  li  roys  englès  avoit 
laissiet  en  Escoche. 

Vous  avés  bien  oy  recorder  chy  devant  coumment,  à  une  as- 
samblée  des  Escochois  qui  se  fist  devant  Bervich,  là  où  li  roys 
David  d'Escoce  fu  presens  et  que  venu  y  estoient  pour  lever  le 
siège,  que  point  ne  fissent,  car  il  n'estoient  mies  fort  pour  le 
faire,  si  ordonnèrent  messire  Guillaumme  de  Douglas  et  le  jouène 
comte  de  Moret  à  gheriier  sus  les  frontierrez  les  Englès,  et  à 
heriier  ce  qu'il  poroient.  De  quoy,  tantost  qu'il  seurent  le  retour 
dou  roy  d'Engleterre,  il  s'asamblèrent  et  coummenchièrent  à 
courre  sus  chiaux  que  li  roys  d'Engleterre  avoit  laissiet  ou  pays  ; 
et  lem"  portèrent  souvent  pluisseurs  dommaiges,  car  il  congnis- 
soient  leurs  marches  et  leur  pays.  Si  en  avoient  de  tant  plus 
grant  avantaige  et  mieux  lieu  de  gheriier,  et  souvent  resvilloient 
les  Englès  et  leur  portoient  doummaige.  Ossi  à  le  fois  il  estoient 
cachiet  et  racachiet  moût  avant  ;  mes  li  Escos  se  tenoient  et  met- 
toient  en  si  fort  pays  de  mares  et  de  crolières  et  de  drus  bois, 
que,  quant  il  estoient  là  retret,  il  estoient  assés  bien  asseur.  Et 
vous  di  que,  de  ces  chevauchies  et  puigneis  qui  adonc  estoient  et 
se  faisoient  en  Escoce,  en  avoient  toutte  le  huée  et  le  plus  grant 

1 .  Ms.  de  Valcncicnnes  :  au  moiistier  des  Augustins.  F»  43- 

renoummée  des  Escos  quatre  chevaliers  d'Escoce,  messire  Guil- 
laumme  de  Douglas,  messires  Robers  de  Versi,  H  comtes  de  Moret, 
messires  Simons  Fresel  ;  et  de  le  partie  as  Englès,  messires  Gau- 
tiers  de  Mauny  et  messires  Guillaumme  de  Montagut,  qui  depuis 
fu  comtes  de  Sassebrin  et  en  eut  madamme  Aelis  à  femme,  qui 
en  estoit  hoirs  et  de  se  jonèce  de  l'ostel  le  roynne  d'Engleterre. 
Et  li  donna  li  roys,  pour  le  bien  et  le  proèche  de  lui,  car  en  ces 
gherres  il  se  porta  très  vassaument.  Or  lairons  à  parler  des  be- 
soingnes  d'Escoche,  et  paurons  dou  roy  d'Engleterre,  et  coum- 
ment  il  parsevera  sus  le  infourmation  qu'il  avoit  de  monseigneur 
Robert  d'Artois.  F°^  20  v«  et  21. 

P.  112,  1.  21  et  22  :  Rosebourch.  —  iïff.  ^.  6  :  Et  fist  en  che 
tamps  messire  Guillame  de  Montagu  faire  une  fortresse  contre  les 
Escochois  qui  se  nome  de  Rosebourcq,  qui  n'estoit  que  devant 
une  bastille,  qui  siet  sur  les  marches  des  deux  roy  aimes  de  l'une 
partie  d'Escoche.  F«  64. 

§  ^4.  P.  114,  1.  31  :  Renedic.  — Ms.  d'Amiens  :  Encorres 
envoya  li  roys  de  Franche  dévotement  devers  le  pappe  Renedicq 
en  Avvignon,  en  lui  priant  comme  ses  filx  que  le  voiaige  d'outre 
mer  et  le  croix  il  li  volsist  confremmer,  et  le  fesist  preechier  parmy 
sainte  Crestienneté.  Li  papes  li  acorda  doucement,  et  fu  ceste 
croix  preschie  parmy  le  monde  où  li  foy  de  Dieu  est  creue  ;  et 
prisent  pluiseur  vaillant  homme  et  preudomme  le  croix,  qui  dévo- 
tion avoient  d'aller  en  ce  saint  voiaige.  F**  20  v^. 

Ms.  de  Rome  :  En  ce  temps,  vint  il  en  dévotion  au  roi  Phe- 
lippe  d'aler  en  Avignon  veoir  le  pape  Renedich  qui  resgnoit  pour 
ce  temps,  et  de  parler  à  lui,  et  par  son  consel  entreprendre  le 
voiage  d'outre  mer  et  conquerre  la  Sainte  Terre,  car  pour  lorz  il 
n'avoient  que  faire  et  ne  savoient  à  quoi  entendre,  fors  as  joustes 
et  as  tournois  et  à  tous  aultres  esbatemens.  Et  pour  ce  li  rois  Phe- 
lippes  avoit  celle  dévotion  de  convertir  ces  armes  et  esbatemens 
à  aler  sus  les  Incrédules  et  conquerre  la  sainte  chité  de  Jheru- 
salem  et  le  roiaulme  de  Surie,  et  tant  faire  par  poissance  que  de 
ester  hors  des  mains  dou  Soudan  et  des  Incrédules.  F""  35  v°  et  36. 

P.  115,  1.  6  :  grant  arroi.  —  Ms.  d! Amiens  :  Quant  li  rois 
de  Franche  eut  en  partie  acompli  ses  vollente's  de  monseigneur 
Robert  d'Artois  *,  ensi  comme  vous  avés  oy,  et  que  il  se  vit  en 

1.  Ms.  de  Valeneiennes  :  avoir  encachié.  F^  41. 

pès  et  en  repos  en  ce  noble  royaumme  de  France,  si  en  carga 
grant  estât  *,  et  bien  le  pooit  faire.  Et  tenoit  trois  roys  de  son 
liostel  :  le  roy  Carlon  de  Behaigne,  le  roy  Phelippe  de  Navare  et 
le  roy  de  Mayogrez,  et  dus  et  comtes  et  barons  sans  nombre;  et 
n'y  avoit  oncques  mes  eut  roy  en  Franche  dont  il  souvenist,  qui 
euist  tenu  Testât  pareil  au  dit  roy  Phelippe.  Et  faisoit  faire  festes, 
joustes,  tournois  et  esbatemens,  et  il  meismes  les  devisoit  et  or- 
dounnoit.  Et  estoit  ungs  rois  plains  de  toutte  honneur,  et  con- 
gnissoit  bien  que  c'estoit  de  bachelerie;  car  il  avoit  estet  bache- 
1ers  et  saudoiiers  en  son  venir  en  Lombardie,  dou  vivant  le 
comte  de  Vallois  son  père.  Si  en  amoit  encorrez  mieux  les  petis 
compaignons.  Par  especial,  il  amoit  et  tenoit  le  jilus  dou  tamps 
dallez  lui  le  gentil  roy  de  Behaingne  et  le  roy  de  Navarre,  le 
comte  d'Alençon,  sen  frère,  monseigneur  Jehan  de  France,  duc 
de  Normendie,  son  aisné  fil,  le  duc  Oedon  de  Bourgoingne,  le 
comte  Loeys  de  Flandrez,  le  comte  Loys  de  Blois  et  messire 
Charle  de  Blois,  car  il  estoient  si  nepveut,  le  comte  de  Bar,  le 
duc  de  Bourbon  et  le  duc  de  Lorainne*.  Et  n'estoit  oncques 
li  rois  si  priveement ,  fust  à  Paris  ou  ou  bois  de  Vicesnes ,  que 
chil  seigneur  ne  fuissent  dallés  lui,  et  tout  de  son  hostel  à  dé- 
livrance ,  et  encoires  grant  fuisson  d'autre  baronnie  et  cheva- 
lerie. Moult  estoit  li  estas  dou  roy  Phelippes  de  Franche  grans 
et  renoummës  en  tous  pays ,  et  tousdis  croissoit  sans  amenrir. 
F»  20. 

P.  115,  1.  10  :  Si  chevauça.  —  Ms.  de  Rome  :  Pour  ces  jours, 
estoit  li  rois  Phelippes  jà  avale's  et  venus  à  Lion  sus  le  Rosne. 
Qant  on  li  dist  que  li  rois  Robers  estoit  en  Prouvence,  si  se  de- 
parti  tantos  et  vint  tout  contreval  la  rivière  dou  Rosne  en  une 
nef  en  Avignon,  pour  ceminer  plus  aise.  Et  li  aultre,  c'est  à  en- 
tendre ses  gens,  vinrent  par  terre  une  partie;  et  se  logièrent 
tout  à  Villenove  dehors  Avignon,  et  li  rois  de  France  ausi.  Li 
papes,  li  cardinal  et  toute  li  cours  furent  grandement  resjoi  de 
la  venue  dou  roi  de  France  et  dou  roi  Robert  de  Cecille,  quant 
il  estoient  là  venu;  et  furent  grâces  ouvertes  à  tous  clers  qui 
empêtrer  voloient.  Et  donna  li  papes  par  pluisseurs  fois  à  diner 
en  son  palais,  liquels,  pour  le  temps  dont  je  parole,  n'estoit  pas 


1.  Ms.  de  Valenciennes  :  il  tenoit  plus  noble  estât  que  onques  n'euist 
fait  roy  que  on  sceuist.  F°  ^1. 

2.  Ibld.  :  et  moult  d'aultres  qu'il  avoit  à  sa  délivrance. 

I  —  23 

si  biaus  ne  si  raemplis  de  cambres  et  d'edefisces  comme  il  est 
pour  le  présent.  F'*  36. 

P.  115,  1.  16  et  17  :  d'Arragon.  —  Ms.  de  Rome  :  Et  jà 
en  avoit  li  rois  de  France  escript  au  roi  Robert  de  Cecille , 
son  cousin,  et  priiet  que  il  se  vosist  avaler  en  Prouvence  dont  il 
estoit  sires,  et  que  sans  faute  en  tel  temps,  se  li  nonma,  il  seroit 
en  Avignon.  Les  quelles  nouvelles  et  segnefiances  furent  à  ce 
roi  Robert  moult  plaisans,  car  il  s'escripsoit  rois  de  Cecille  et  de 
Naples  et  de  Jherusalem,  dus  de  Puille  et  de  Calabre  et  contes 
de  Prouvence.  Si  pensoit  à  recouvrer  son  hiretage*de  la  Saincte 
Terre  par  la  poissance  dou  roi  de  France  et  des  Crestiiens,  puis 
que  li  volages  de  la  vermelle  Crois  seroit  empris.  Et  se  départi 
de  Sesille  et  de  Puille,  et  esploita  tant  par  ses  journe'es  que  il 
vint  en  Prouvence.  F^  36. 

P.  115,  1.  30  :  Si  preeça.  —  Ms.  de  Rome  :  Et  là  furent  faites 
grandes  prédications  et  belles  devant  les  rois,  et  toutes  touchans 
à  la  Crois  vermelle  emprendre.  Et  l'emprisent  ou  nom  de  Dieu 
et  le  jurèrent  et  voèrent  à  porter  oultre  mer  en  la  Saincte  Terre, 
en  la  capelle  dou  pape,  li  doi  roi  desus  nonmé,  li  contes  d'A- 
lençon,  frères  au  roi  de  France,  li  contes  de  Savoie,  li  contes 
d'Ermignac,  li  daufms  de  Viane,  li  daufins  d'Auvergne,  li  dus  de 
Bourbon,  li  contes  de  Forois,  li  cardinauls  de  Naples,  li  cardi- 
nauls  d'Otun,  li  cardinaus  de  Melans  et  li  cardinaus  d'Urgel.  Et 
tant  que  à  ce  jour,  en  issant  dou  palais,  il  furent  plus  de  deus 
cens  grans  signeurs  qui  tous  emprisent  le  vermelle  Crois  à  por- 
ter ;  et  voèrent  que,  au  plus  tart  dedens  deus  ans,  il  seroient  en 
Fille  de  Rodes.  F«  36. 

P.  116,  1.  14  :  d'Arragon.  —  Le  ms,  B  ^  ajoute  :  le  roy  de 
May  ogres.  F°  69. 

P.  116,  1.  26  ;  se  partirent.  — Ms.  de  Rome  :  Qant  li  doi  roi 
desus  nonmé  orent  assés  séjourné  en  Avignon,  tant  que  bon  lor 
fu,  il  prissent  congiet  au  pape  et  as  cardinauls,  et  aussi  li  un 
à  l'autre,  et  se  dejjartirent.  Et  s'en  retourna  li  rois  Robers  en 
Cecille,  et  li  rois  Phelippes  en  France.  F*^  36. 

§  S3.  P.  117,  1.  22  :  pors.  —  Ms.  d'Amiens  :  Et  fist  li  roys, 
sus  le  port  de  Mar selle  et  de  Aiguezmortes,  appareillier  ses  vais- 
siaux  et  ses  gallées  et  pourveir  de  touttez  pourveanches,  qui  ap- 
pertenoit  à  lui  et  pour  trente  mil  combatans,  parmy  les  grans 
seigneurs  qu'il  en  volloit  mener  de  son  hostel.  Et  estoient  de 

toutte  ceste  navie  souverain  li  comtes  de  [  Nerbonne  ^]  et  mes- 
sire  Caries  Grimaus,  ungs  Geneuois^.  F°  20  v**. 

P.  118,  1.  2:  Hongerie.  —  Ms,  d'Amiens  :  ossi  deviers  le  roy 
d'Allemaigne  Loeys  de  Baivière,  qui  resgnoit  pour  le  tamps,  em- 
perèrez  de  Romme ,  quoy  que  li  Roummain  li  contredesissent ,  et 
liquelx  avoit  sa  nièche  espousée,  madamme  Margherite,  fille  au 
comte  de  Haynnau.  Li  quelx  rois  d'Alemaigne  li  accorda  le  voiaige 
et  se  terre  à  ouvrir  jusquez  en  Hongrie,  se  par  là  volloit  passer; 
et  li  amenistroit  vivrez ,  et  pour  tous  ciaux  qui  le  Croix  porte- 
roient,  et  qui  les  Incredullez  voroient  destruire  et  la  foy  crestienne 
essauchier.  F<*  20. 

Ms.  de  Rome  :  En  ce  temps,  estoit  avenu  que  messires  Lois  de 
Baivière  avoit  tenu  son  siège  devant  la  ville  de  Aix,  en  Alemagne, 
quarante  jours.  Et  l'avoient  li  eslisseur  esleu  à  estre  emperères 
de  Ronme;  mais  li  rois  Phelippes  et  li  signeur  de  France  i  me- 
toient  un  grant  empecement,  et  voloient  que  Caries  de  Boesme, 
fils  au  roi  de  Boesme  et  dus  de  Lucembourc,  fust  emperères.  Li 
Alemant  se  traioient  au  Baivier,  et  ne  s'acordoient  point  à  Carie 
de  Boesme.  Et  très  donc  se  conmenchièrent  à  engendrer  et  nou- 
rir  haines  entre  les  Alemans  et  les  François  ;  car  li  uns  voloit 
d'un,  et  li  aultres  d'autre.  Et  faisoient  partie  avoecques  le  roi 
de  France  et  les  François  ,  li  Sains  Pères  Benedic  et  tout  li 
cardinal.  Et  ne  pooit  Lois  de  Baivière,  rois  d' Alemagne,  finer 
que  li  papes  envoiast  à  Ronme  un  cardinal  en  légation  et  li 
donnast  poissance  pour  li  consacrer ,  et  s'escusoit  par  voies 
obliques. 

Qant  Loys  de  Baivière  vei  ce  que  il  n'en  aueroit  aultre  cose, 
et  que  il  estoit  dez  cardinaus  et  dou  pape  menés  d'uiseuses  et 
de  frivoles,  et  veoit  tout  clerement  que  li  François  s'enclinoient 
à  Carie  de  Lucembourc,  et  non  à  lui ,  il  i  pourvei ,  je  vous  dirai 
conment.  Il  cevauça  à  poissance,  et  à  grant  fuisson  de  gens  d'ar- 
mes, parmi  la  Lombardie,  et  vint  à  Melans;  et  fist  son  devoir  de 
tout  che  que  à  roi  d' Alemagne  apertenoit  à  faire.  Et  institua 
l'arcevesque  de  Melan,  qui  pour  le  temps  resgnoit ,  à  gouvrener 
Melan  et  la  visconté,  parmi  une  somme  de  florins  que  il  en  devoit 
rendre  tous  les  ans,  et  puis  passa  oultre.  Et  partout  où  il  venoit, 
il  estoit  courtoisement  requelliés,  et  tenoit  grant  estât  et  estofé 

1.  Ms.  de  Valenciennes,  f°  41.  —  Ms.  d'Amiens  :  Verbonne. 

2.  Ibld.  :  ung  vaillant  Geneuois  sur  mer. 

et  poissance  de  gens  d'armes,  par  quoi  il  estoit  le  plus  doublés; 
et  vint  à  Ronme ,  et  là  fu  recheus  comme  rois  d'Alemagne.  Et 
avoit  envoiiet  en  Avignon,  son  cemin  faissant,  soufissans  mes- 
sages pour  sonmer  le  pape  et  les  cardinauls;  et  lor  segnefioit, 
par  ses  lettres  et  par  ses  conmissaires,  que  ils  vosissent  envoiier 
à  Ronme  un  cardinal  pour  li  consacrer  à  empereour;  et  de  ce  il 
supplioit  affectueusement  le  pape  et  les  cardinauls.  Chil  qui  i  fu- 
rent envoiiet,  fissent  bien  lor  devoir  de  faire  lor  message,  mais  il 
ne  pooient  avoir  nulle  response;  avant  estoient  menet  de  paroles. 
Et  tout  lor  estât  et  convenant ,  il  escripsoient  songneusement  à 
lor  signeur  le  roi  Loys  de  Baivière.  Qant  il  vei  che  que  il  n'en 
aueroit  aultre  cose ,  et  que  on  li  empeçoit  sa  consacration ,  il  i 
pourvei,  car  il  fist  un  pape  et  douse  cardinauls,  par  l'acort  des 
Roumains  ;  et  se  fist  consacrer  et  couronner  de  ce  pape  et  de  ces 
cardinauls,  et  prononchier  à  estre  emperères.  Qant  il  ot  recheu 
celle  dignité  par  la  voie  que  je  vous  di,  assés  tos  apriès,  il  se  de- 
parti  de  Ronme. 

Li  Alemant,  qui  servi  l'avoient  sus  tout  son  voiage,  et  as  quels 
il  devoit  grant  finance ,  li  demandèrent  à  estre  paiiet  :  il  s'escusa 
et  dist  que  il  n'avoit  point  d'argent  là  aporté,  fors  que  pour  ses 
menus  frès  paiier.  Il  li  dissent  de  rechief,  tout  gêner aument,  que, 
se  il  n'estoient  paiiet,  il  se  paieroient.  Il  lor  acorda  ;  et  n'avoit 
cure  conment ,  mais  que  il  demorast  en  paix  et  en  lor  grâce. 
Sitos  que  Loys  li  Baiviers  fu  issus  de  Ronme,  li  Alemant  demo- 
rèrent  derrière.  Il  avoient  ordonné  à  courir  Ronme,  ensi  que  il 
fissent.  Et  pillièrent  et  prissent  li  Alemant  sus  les  Roumains  tant 
et  oultrè  ce  que  on  lor  devoit ,  et  n'en  porent  avoir  aultre  cose  ; 
et  retournèrent,  tout  fouci  d'or  et  d'argent  et  de  jeuiauls,  devierz 
l'empereour  de  Baivière  qui  les  atendoit  à  Viterbe.  Si  aquellièrent 
li  Roumain  ce  Baivier  en  grant  haine,  et  dissent  que  il  lor  avoit 
fait  faire;  ne  onques  depuis  il  ne  rentra  à;'Ronme.  Et  li  papes  et 
li  cardinaul ,  qui  le  consacrèrent,  n'orent  point  de  durée ,  et  se 
vinrent  rendre  au  pape  d'Avignon;  mais  ce  ne  fu  pas  si  tos. 

Loys  de  Baivière  qui  s'escripsi,  tant  que  il  vesqi,  rois  d'Alema- 
gne et  empereour  de  Ronme ,  maugré  tous  ses  malvoellans,  s'en 
retourna  en  Alemagne,  et  là  se  tint.  Et  avoit  à  fenme  madame 
Margerite,  fille  au  conte  Guillaume  de  Hainnau;  et  en  ot  de  li  un 
grant  moût  de  biaus  enfans,  fils  et  filles.  F°  36  v°. 

P.  118,  l.  6  et  7  :  recevoir.  —  Mss.  A  \\  à  14  :  moult  beni- 
gnement  son  cousin.  F'*  29  v°. 

P.  118,  1.  11  :  Cecille.  —  Mss.  ^  11  à  14  :  son  cousin. 
F°  29  v°. 

P.  118,  1.  17  :  Ossi  fisent.  —  Ms.  d^ Amiens  :  Et  fist  on  garnir 
et  pourveir  touttes  les  costières  de  mer  de  le  rivière  de  Gennes*, 
mouvant  jusques  en  Nappiez,  et  revenant  en  Venise  et  en  l'ille  de 
Crette.  Et  fist  li  roys  de  Franche  pourveir  l'ille  de  Rodes,  et  y 
envoya  le  grant  prieur  de  Franche  à  qui  li  Templier  obéissent. 
F«  20  v°. 

P.  118,  1.  17  et  18  :  Geneuois.  —  Ms.  5  6  :  Il  avoit  donné 
à  entendre  qu'il  paseroit,  et  par  espesial  as  Geneuois,  dont  il  avoit 
trait  avant  sur  les  costes  de  Franche  grant  foison  de  gallées ,  de 
nefs  et  de  barges  toutez  apparillies.  F*'  70. 

P.  118,  1.  28  :  voiage.  —  Ms.  de  Valenciennes  :  Mais  pau 
greva  aux  Sarrasins,  car  le  roy  n'en  fist  riens.  F**  41. 

§  56.  P.  119,  1.  4  :  Engleterre. — Ms.  de  Rome  :  en  la  marce 
de  Londres.  Une  fois  tenoit  (li  rois  d' Engleterre)  son  hostel  à  Eltem, 
et  l'autre  à  Windesore.  Et  vivoient  li  rois  et  la  roine  en  grans  es- 
batemens  ;  et  faisoient  faire  festes ,  joustes  et  behours  en  Engle- 
terre, et  passoient  ensi  le  temps.  F**  33  v°. 

P.  119,  1.  5  :  consilloit.  —  Ms.  de  Rome  :  Et  disoit  ensi  et 
moult  souvent  li  dis  messires  Robers  d'Artois  au  roi  d'Engle- 
terre  :  «  Monsigneur  et  biaus  cousins ,  vous  estes  jones  et  à 
venir  :  si  ne  vous  devés  pas  refroidier  de  demander  vostre  droit 
et  de  calengier.  Vous  avés  deus  ou  trois  coses  qui  grandement 
vous  i  pueent  aidier  et  valoir  avoecques  le  droit.  Vous  avés  mise 
et  cavance  assés ,  et  peuple  de  bonne  volenté ,  qui  désirent  les 
armes,  et  qui  point  ne  voellent  estre  wiseus.  Si  avés  très  grant 
conmencement  dq  requérir  et  calengier  ce  qui  est  vostre.  Et  si 
vous  di  encores  que  vous  trouvères  dez  bons  amis  par  delà  la 
mer,  qui  vous  aideront ,  conselleront  et  conforteront  en  vostre 
calenge,  si  tretos  que  vous  auerés  conmenchié  la  guerre,  se 
guerriier  vous  en  fault.  Car  il  n'est  riens,  en  ce  monde,  que  li 
Alemant  désirent  si  que  d'avoir  auqune  cause  et  title  de  guer- 
riier le  roiaume  de  France,  pour  le  grant  orguel  qui  i  est  aba- 
tre,  et  pour  partir  à  la  riçoise.  Très  chierz  sires  et  biaus  cousins, 
soiiés  tous  segurs  :  quoi  que  Phelippes  de  Valois  fust  couronnés 


1 .   Ms.  de  Valenciennes  :  de  le  rivière  de  Jennes  jusques  à  Pâlies  en 
l'ille  de  Grèce  et  de  Rodes.  F^  41. 

à  roy  de  France,  et  que  li  douse  per  de  France  î'eslisirent  et 
eslevèrent,  si  fustes  vous  bien  mis  en  double;  et  se  vous  l'euis- 
siés  debatu  ou  envoiiet  debatre  ,  jà  on  n'euist  procédé  ens  ou 
couronnement.  Vous  en  ferés  ce  que  bon  vous  en  samblera  ; 
mais  se  vous  perdes  vostre  hiretage  par  estre  trop  mois,  vous 
qui  estes  à  venir,  vous  en  serés'mains  prisiés  et  doubtés;  et  se 
sera  à  vostre  grande  confusion  et  condampnation  de  corps  et 
d'ame.  A  tout  le  mains,  faites  asambler  vous  honmes  et  vostre 
consel  ;  et  euls  venu,  soit  chi  à  Eltem,  ou  ailleurs,  je,  en  la  pré- 
sence de  vous,  leur  remousterai  et  esclarchirai  de  point  en  point 
le  droit  que  vous  ave's  à  la  couronne  de  France.  Se  ore's  quel 
cose  il  en  diront  et  responderont,  qant  vous  demandere's  à  avoir 
consel  sur  ce ,  par  quoi  il  ne  puissent  dire  ou  temps  à  venir  que 
vous  ne  vos  soiie's  aquite's  de  euls  remoustrer  le  droit  que  vous 
avés  au  calenge  de  France.  Car  se  vous  estiie's  de  vostre  peuple 
reprociés  que,  par  defaute  de  corage  et  par  paour,  vous  aueriés 
laissiet  aler  le  vostre ,  et  vous  sériés  endurchis  en  ce  pechiet ,  il 
le  vous  tourneroient  en  grant  prejudisce  et  lasqueté  de  coer,  et 
diroient  que  vous  ne  sériés  pas  dignes  de  porter  couronne;  et 
demorriés  tous  jours,  le  demorant  de  vostre  vie,  soupeçonnables 
dévier  s  euls  et  en  grant  péril  encores,  se  partant  vous  poiiés  issir 
de  ce  dangi^r.  » 

Tant  dist,  tant  promeut  et  tant  esploita  messirez  Robers  d'Ar- 
tois que  li  Jones  rois  d'Engleterre  ouvri  les  orelles  et  se  resvilla, 
et  entendi  à  ce  que  il  li  disoit  et  remoustroit.  Et  voellent  bien  li 
auqun  dire  que  il  ne  l'osa  laissier,  car  jà  grande  murmuration 
se  montoit  en  Engle terre  des  nobles  et  dou  menu  peuple,  et  di- 
soient :  «  Nostres  sires,  li  rois,  a  trop  grant  droit  à  l'iretage  et 
couronne  de  France.  Et  messirez  Robers  d'Artois  li  a  bien  sceu 
dire,  remoustrer  et  esclarcir  de  point  en  point  conment,  par 
droite  succession  et  menbres  d'iretage,  il  deveroit  estre  rois  de 
France,  dont  on  l'a  arriéré  à  fraude  et  par  cautèle,  car  il  est 
fils  de  la  serour  le  roi  Carie  de  France  ;  et  celi  que  il  eut  cou- 
ronné à  roi,  Phelippe  de  Valois,  n'est  que  cousins  germains. 
Nous  verons  que  il  en  vodra  dire.  Se  le  demande  et  calenge  de- 
meure en  sa  proèce,  et  que  il  s'aherde  à  wiseusses,  ensi  que  fist 
ses  pères,  il  vivera  en  péril  et  en  haine  deviers  nous;  et  se  il 
ahert  de  bon  corage  son  droit  à  poursievir,  nous  l'aiderons  de 
nostres  corps  et  dou  nostre.  »  Si  fu  dit  fiablement  au  roi  : 
«  Sire,  ensi  dient  li  noble  de  ce  pais  et  li  peuples  ;  il  fault  que 

vous  aiiës  avis.  Conmune  renonmée  qeurt  par  toutes  vos  signou- 
ries  d'Engleterre  que  vous  devés  estre  rois  de  France,  se  en 
vous  [proesse]  ne  demeure.  Et  sont  toutes  gens,  asquels  les  pa- 
roles viennent,  esmervilliet  pourquoi  vous  detriiés  tant  que  vous 
n'en  faites  vostre  devoir,  puisque  vous  en  estes  soufissanment 
en  fourmes.  »  F**  34. 

P.  119,  1.  8  :  conseil.  —  Ms.  d^Amiejis  :  Li  roys  avoit  or- 
donné ung  grant  parlement  à  estre  à  Londres*,  des  barons,  pre- 
las  et  bonnes  villes  d'Engleterre  ;  duquel  parlement  tout  chil,  qui 
priiet  et  semons  en  furent,  y  vinrent.  Et  là  fu  remoustre'  et  par- 
lementé quel  droit  et  quel  prochainnetet  li  roys  Edouwars  avoit 
à  l'hiretaige  de  France.  Et  leur  remoustra  messires  Robiers 
d'Artois,  de  point  en  point  et  de  degret  en  degret,  coumment  et 
par  quelle  ordounnanche  ce  pooit  estre.  Là  eut  pluisseurs  pa- 
roles dittes,  devisées  et  retournées;  car  de  entreprendre  ung  si 
grant  f^iit  que  de  volloir  bouter  le  possessant  de  le  courounne 
de  Franche  hors  del  possession  dou  royaumme,  c'estoit  fort 
affaire,  et  y  couvenoit  grans  sens,  pourcach  et  advis.  F"  21. 

Ms.  de  Rome  :  Adonc  li  jones  rois  d'Engleterre,  qui  veoit  le 
bonne  volenté  de  ses  hommes,  par  le  bon  consel  qu'il  ot,  fist 
une  grande  assamblée  à  Londres  pour  avoir  un  parlement,  au 
palais  de  Wesmoustier,  des  prelas,  des  nobles  et  des  consauls 
des  bonnes  villes  d'Engleterre,  et  pour  avoir  consel  sur  ce  à  sa- 
voir que  il  en  poroit  et  deveroit  faire.  Qant  tout  furent  venu, 
Londres  fu  moult  fort  garnie  de  peuple  ;  car  encores  avoecques 
tous  ceuls  qui  estoient  escript  et  mandé,  vinrent  moult  d'aultre 
peuple  pour  aprendre  des  nouvelles,  car  la  matère  lor  sambloit 
moult  grande. 

Or  se  fist  chils  consauls  ou  palais  de  Wesmoustier;  et  fu  toute 
la  plus  grant  sale  raemplie  de  prelas,  des  nobles  et  des  consauls 
des  chités  et  des  bonnes  villes  d'Engleterre.  Et  là  fist  on  tout 
honme  seoir  sus  escamiaus,  pour  casqun  veoir  le  roi  plus  aise, 
liquels  estoit  assis  en  pontificalité,  en  draps  roiians,  et  la  cou- 
ronne en  chief,  tenant  un  septre  roial  en  sa  main.  Et  plus  bas 
deus  degrés,  seoient  prélat,  conte  et  baron;  et  encores  en  desous 
avoit  plus  de  siis  cens  chevaliers.  Et  de  ce  rieule  seoient  les 
honmes  des  chienq  pors  d'Engleterre,   et  les  consauls  des  chités 

1 .   HJs,  de  Voleiiciennes  :  là  où  furent  les  trois  estas.  F®  43. 

et  bonnes  villes  dou  pais.  Qant  tout  furent  aune  et  assis  par  or- 
denance,  ensi  que  il  dévoient  estre,  on  fist  silense. 

Adonc  se  leva  uns  clers  d'Engleterre,  licensiiës  en  drois  et  en 
lois,  et  moult  bien  pourveus  de  trois  langages,  de  latin,  de  fran- 
çois  et  dou  langage  englès  ;  et  conmença  à  parler  moult  sage- 
ment. Et  estoit  messires  Robers  d'Artois  dalés  lui,  liquels  l'avoit 
enfourmé,  trois  ou  quatre  jours  devant,  de  tout  ce  que  il  devoit 
dire.  Si  parla  atempreement  et  remoustra  tout  en  hault,  et  [en] 
englois,  à  la  fin  que  il  tust  mieuls  entendus  de  toutez  gens,  car 
tous  jours  sçut  on  mieuls  ce  que  on  voelt  dire  et  proposer  ens 
ou  langage  oii  on  est  d'enfance  introduit  qu'en  un  aultre,  tous 
les  poins  et  les  articles  desquels  messires  Robers  d'Artois  les 
avoit,  le  roi,  le  clerc  et  auquns  signeurs,  enfourmés;  et  con 
proçains  li  rois,  lors  sires,  en  quelle  istance  il  estoient  là  venu 
et  asamblé,  estoit  de  l'iretage  et  de  la  couronne  de  France.  Et 
qant  il  ot  remoustré  la  parole  tout  au  lonch,  par  grant  avis  et 
par  bon  loisir,  tant  que  tout  l'avoient  volentierz  oï,  il  demanda 
ens  ou  nom  dou  roi  à  avoir  consel  de  toutes  ces  coses. 

Li  signeur  et  li  prélat  regardèrent  l'un  l'autre,  et  fissent  si- 
lense une  espasse  que  nuls  ne  parloit,  mais  grande  murmuration 
avoit  entre  euls.  Il  m'est  avis,  selonch  ce  que  je  fui  enfourme's, 
que  la  response  à  faire  fut  cargie  et  tournée  sus  le  conte  Henri 
de  Lancastre  pour  le  plus  proçain  que  li  rois  euist  là.  Il  qui  fu 
bien  avisés  de  respondre  et  tantos  consilliés,  dist  ensi,  en  hon- 
nourant  le  roi  et  tous  les  signeurs,  ce  fu  raison  :  «  Je  conselle 
de  ma  partie  que  ceste  besongne  soit  mise  en  sousfrance,  tant 
que  li  rois  nostres  sires  ait  soufissans  hommes  de  son  roiaulme 
envoiiet  par  delà  la  mer  pour  parler  au  conte  de  Hainnau,  qui 
fille  il  a,  qui  pour  le  présent  est  nostre  chière  dame  roine  d'En- 
gleterre, et  à  messire  Jehan  de  Hainnau,  son  frère,  qui  sont  doi 
prince  sage,  vaillant  et  de  bon  consel;  et  tout  ce  que  chil  doi 
en  conselleront,  les  ambassadours  retournés  en  ce  pais,  et  nous 
remis  ensamble  et  la  response  et  parole  des  desus  dis  oïe,  nous 
procéderons  sus  sans  nulle  faute.  »  Qant  li  contes  Henris  de 
Lancastre  au  Tors  Col  ot  parlé,  il  respondirent  tout  d'une  vois  : 
a  II  dist  bien.  »  F°  34  v^ 

P.  120,  1.  5  et  6  :  messages.  —  Ms.  d! Amiens  :  as  seigneurs 
telz  comme  estoit  ly  comtez  de  Haynnau ,  messires  Jehans  de 
Haynnau  ses  frères,  li  ducs  de  Braibant  ses  cousins  germains, 
li  ducs  de  Guerlez  ses  serourges,  et  que  chil  l'en  volsissent  con- 

seillier  et  adviser  quel  cose  en  seroit  bon  affaire  ;  et  les  mesages 
revenus  et  l'intention  des  dessus  dis  sceue,  il  fesist  de  rechief 
ordounner  et  assambler  ung  parlement  en  ce  meysme  lieu,  et  on 
li  donroit  tel  consseil  qui  li  souffiroit.  F*^  21. 

P.  120,  1.  7  :  de  Haynau.  —  Ms.  B  6  :  lequelz  estoit  ung 
prinche  saiges  et  ymaginatif.  F*'  66. 

P.  120,  1.  20  :  Adonc  pria.  —  Ms.  d'Amiens  :  et  fist  li  roys 
d'Engleterre ,  si  comme  conssilliés  estoit,  escripre  et  fourmer 
toutte  sen  intention  et  demande  par  le  imfourmation  et  advis  de 
monseigneur  Robert  d'Artois.  Et  ordonna  et  eslisi  quatre  cheva- 
liers sages  et  preudommes  pour  venir  en  Haynnau,  en  Braibant 
et  en  Guéries,  telx  que  le  seigneur  de  Biaucamp,  le  seigneur  de 
Persi,  le  seigneur  de  Stanfort  et  monseigneur  Gobam*.  F°21. — 
Ms,  de  Rome:  Il  m'est  avis  que  li  evesques  de  Lincole  i  fu  non- 
més  et  li  esleus  d'Asquesufort,  clerc  en  drois  et  en  lois,  mestre 
Robert  Weston,  avoecques  euls  mesires  Renauls  de  Gobehem  et 
mesires  Richars  de  Stanfort.  Chil  quatre  emprisent  le  voiage  à 
faire.  F°  34  v*^.  —  Ms.  B  6  :  Adonc  y  envoia-t-on  une  esba- 
sade;  et  y  ala  messire  ïhumas  Waghe,  marisal  de  Engleterre,  le 
sire  de  Persy,  le  sire  de  Neufville,  le  sires  de  Mauné  et  deus 
clers  en  droit.  F*'  66. 

P.  120,  1.  27  et  28  ;  apparillièrent.  —  Ms.  d'Amiens  :  Quant 
li  baron  dessus  noummés  et  doy  clercq  de  droit ^,  avoecq  yaux 
envoiiés  de  par  le  roy  d'Engleterre,  furent  arivet  à  l'Escluze  en 
Flandres,  il  eulrent  consseil  lequel  chemin  premiers  des  trois  il 
tenroient.  Si  s'acordèrent  et  pour  le  milleur  que  de  venir'  en 
Haynnau;  si  enquissent  oii  li  comtes  se  tenoit,  et  on  leur  dist  à 
Valenclîiennes.  Lors  esploitièrent  il  tant  par  leurs  journées  qu'il 
vinrent  à  Vallenchiennes,  et  descendirent  sus  le  marchiet  ;  et  eut 
chacuns  des  barons  son  hostel  par  lui.  Et  quant  il  se  furent  ap- 
pareillié  et  de  draps  renouveliez,  il  s'en  vinrent  très  ordonnee- 
ment  deviers  le  comte  de  Hainnau,  qui  adonc  se  tenoit  en  le 
Salle  à  Vallenchiennes.  Et  leur  chei  si  bien  que  messires  Jehans 
ses  frèrez  estoit  dallés  lui,  desquelx  seigneurs  il  furent  convigna- 
blement  recheu,  car  bien  le  savoient  faire. 

Quant  \\  baron  d'Engleterre  eurent  le  comte  salué  et  encline, 
et  monseigneur  Jehan  son  frère,  li  ungs  pour  3  aux  coummencha 

1.  Ms.  de  Valenciennes  :  de  Gobehem.  F»  43. 

2.  Ibld,  :  deux  grans  clers.  —  3.  Ibid.  :  premiers. 

il  parler,  en  lui  tournant  sus  le  comte,  et  dist  :  «  Monseigneur, 
vostre  biaus  filz  li  roys  d'Engleterre  nous  envoie  par  deviers 
vous  en  grant  especialité  avoecq  ces  lettrez  que  baillies  vous 
avons,  pour  avoir  consseil  et  advis  de  ceste  besoingne  qui  à  son 
honneur  grandement  li  touche,  si  comme  les  lettrez  font  men- 
tion ;  car  il  est  emfourme's,  et  de  certain  et  par  pluiseurs  clères 
voies  et  raisons  on  li  moustre  et  a  on  remoustré,  que  li  royaum- 
mes  de  Franche  deveroit  de  droite  hoirie,  et  par  le  sucession 
dou  roy  Charlon  son  oncle,  estre  siens.  Or  considère  li  rois  les 
perilx,  les  adventures,  les  haynnes  et  les  fortunnes  qui  en  pue- 
vent  naistre  et  descendre,  car  il  ne  vouroit  pas  cose  esmouvoir 
qui  à  sen  deshonneur  li  peuist  venir.  Ossi  il  ne  vorroit  mies  que, 
par  faute  de  courraige,  d'emprise  et  de  vollenté,  ses  drois  li  fust 
toUus  ne  ostës  ;  car  il  troeve  en  bonne  vollenté  et  en  grant  désir 
tout  son  royaumme  d'Engleterre  de  lui  aidier.  Et  bien  li  ont  dit 
que  il  ne  se  délaie  mies  de  son  droit  à  poursuiwir,  pour  doubte 
d'avoir  peu  de  gens  et  de  chevauche,  car  il  l'en  feront  assés 
avoir.  Or  est  li  emprise  si  grande  et  si  haulte  que  dou  tout  seul- 
lement  il  ne  se  velt  mies  fonder  ne  arester  sur  lui,  ne  sur  l'en- 
vayssement  de  ses  hommes.  Si  sommes  envoiiet  par  deviers 
vous,  comme  à  son  père,  que  de  ces  besoingnes  vous  en  voeii- 
lie'z  dire  vostre  entente.  »  F°  21  v". 

Ms.  de  Rome  :  Et  montèrent  en  mer  à  Douvres,  et  vinrent 
à  Wissan.  Et  là  issir ent  des  vassiaus,  et  cevauchièrent  toute 
l'Aleqine;  et  vinrent  à  Tieruane  et  puis  à  Aire,  et  puis  à  Bie- 
tune,  à  Lens  et  à  Douai,  et  puis  à  Valenchiennes.  Il  pooient 
bien  faire  tout  ce  cemin  sans  péril  ne  reprise,  car  encores  n'a- 
voit  entre  France  et  Engleterre  nul  mautalent;  et  joissoit  ças- 
quns  de  ce  que  il  devoit  tenir,  c'est  à  entendre  li  rois  d'Engle- 
terre tenoit  la  conté  de  Pontieu  et  en  levoit  lez  pourfis,  et  ensi 
en  Giane. 

Qant  chil  ambassadour  furent  venu  à  Valenchiennez,  il  se  lo- 
gièrent  sus  le  marchié  à  leur  aise  en  trois  hostels,  au  Chine,  à 
le  Bourse  et  à  l'ostel  à  la  Clef.  Pour  ces  jours,  estoit  li  contes  de 
Hainnau  en  l'ostel  de  Hollandes,  et  gissans  au  lit  de  la  maladie 
des  goûtes.  Tantos  il  fu  segnefiiés  que  chil  signeur  d'Engleterre 
estoient  venu  ;  si  envoia  deviers  son  frère  qui  estoit  à  l'ostel  de 
Biaumont,  et  là  se  tenoit  aussi.  Pour  l'amour  dou  conte,  mes- 
sires  Jehans  de  Hainnau  vint  tantos  deviers  son  frère,  qui  li  dist 
la   cause  pour  quoi   il   l'avoit   mandé,  et  que  il  aueroient  nou- 

velles,  car  h\  estoient  venu  ambassadours  d'Engleterre  de  par  le 
roi  son  fil.Ensi  que  H  contes  le  dist,  en  avint.  Car  li  evesques  de 
Lincolle  et  li  esleus  d'Asquesuforch  et  li  doi  baron,  qant  il  se 
furent  rafresqi  et  apparilliet,  ensi  comme  ù  euls  apertenoit,  il 
s'en  vinrent  en  l'ostel  de  Hollandes.  Si  trouvèrent  le  conte  de 
Hainnau,  et  son  frère,  et  madame  la  contesse,  et  des  chevaliers 
dou  pais,  qui  les  requellièrent  doucement,  ensi  que  bien  le  sceu- 
rent  faire.  Et  entrèrent  chil  signeur  d'Engleterre  en  la  cambre 
dou  conte,  li  quels  estoit  pour  celle  heure  levés,  vestis  et  parés 
moult  ricement  ;  et  seoit  sus  une  chaière  moult  bien  aournée,  car 
il  ne  se  pooit  soustenir  sus  ses  pies.  Si  rechut  ces  signeurs  d'En- 
gleterre l'mi  apriès  l'autre  moult  humlement.  Et  aussi  tout  l'en- 
clinèrent  et  li  fissent  la  reverense,  et  à  la  contesse  aussi  et  à 
mesire  Jehan  de  Hainnau  ;  et  puis  moustrèrent  les  lettres  de 
créance  que  il  avoient  aporté.  Li  contes  les  fist  lire  devant  li  par 
un  sien  clerc;  et  qant  il  ot  oy  la  créance,  il  fist  toutes  gens 
widier  hors  de  la  cambre,  réservé  son  frère  et  les  Englès.  Et 
qant  il  furent  à  lor  requoi,  il  lor  dist  :  «  Or  sus  dites  ce  dont 
vous  estes  cargiés,  et  vous  serés  oy.  » 

Li  evesques  de  Lincolle  conmenca  à  parler  pour  tous,  et  dist  : 
«  Très  chiers  sires,  nous  sonmes  chi  envoiiet  de  par  vostre  lil 
le  roi  d'Engleterre  et  son  consel,  à  savoir  que  vous  dires  de  une 
nouvelleté  qui  est  promeue  en  l'ostel  d'Engleterre,  et  que  vous 
en  consellerés  à  faire.  Li  rois,  nostres  sires,  est  enfourmés  moult 
avant  et  tout  acertes  de  mesire  Robert  d'Artois,  qui  pour  le  pré- 
sent se  tient  et  demeure  dalés  le  roi  en  Engleterre,  que  de  la 
couronne  de  France  et  de  l'iretage,  il  deveroit  estre  escauciers, 
qui  droit  et  raison  li  feroit.  Et  les  poins  de  la  proimeté,  il  sont 
tout  cler,  ensi  que  bien  les  savés,  car  li  rois,  vostres  fils,  est 
fils  de  la  serour  au  roi  Carie  de  France,  darrainnement  mort. 
Ensi  par  ce  point  est  il  son  neveu,  et  plus  proçains  d'un  degré 
de  la  couronne  de  France  ne  soit  li  rois  Phelippes,  fils  au  conte 
de  Valois  ;  car  il  n'estoit  que  cousins  germains  au  roi  Carie,  ensi 
que  bien  le  savés.  Et  pour  celi  cause,  nous  sonmes  envoiiet  de- 
viers  vous,  pour  veoir  et  sçavoir  que  vous  en  responderés;  car 
vostres  fils,  nostres  sires  li  rois,  est  consilliés  et  esmeus  à  mettre 
avant  le  calenge  de  France.  Tout  si  homme  li  offrent  corps  et 
cavance,  mais  ils  ne  voelt  pas  emprendre  si  très  grant  cose  que 
de  defifiier  le  roi  de  France,  et  de  renvoiier  son  honmage  de 
terres  que  il  a  relevées  à   Phelippe  de  Valois  comme  à  roi  de 


364  CHRONIQUES   DE  J.  FROISSARÏ.  [1337] 

France,  se  vous  ne  le  conseillés,  car  de  ce  et  de  toutes  coses  il 
voelt  ouvrer  par  vostre  consel.  »  F^  37. 

§  S7.  P.  421,  1.  13  :  Quant.  —  Ms.  de  Rome  :  Qant  li  contes 
de  Hainnau  ot  oy  l'evesque  de  Lincole  ensi  parler,  si  feri  sa 
main  sus  la  poiie  de  la  chaiière  sus  laquelle  il  seoit,  et  pensa  un 
petit,  et  puis  respondi  et  dist  :  «  Vous  tout  ensi  que  chi  estes, 
vous  nous  soiiés  li  bien  venu.  Vous  demorrés  dalés  nous,  trois 
ou  quatre  jours,  et  vous  rafreschirés;  et  nous  penserons  sus  ces 
besongnes  et  regarderons,  en  considérant  toutes  coses,  lequel  en 
est  bon  à  faire,  et  adonc  vous  en  serés  respondu.  »  Il  respondi- 
rent  tout  de  une  sieute  :  «  Monsigneur,  nous  ferons  vostre  plai- 
sir. »  Apriès,  il  entrèrent  en  aultres  paroles;  et  lor  demanda  li 
contes  de  Testât  de  son  fil  le  roi  et  de  sa  fille,  et  des  ordenances 
d'Engleterre,  et  conment  on  s'i  ordonnoit.  A  toutes  ses  demandes 
et  paroles,  li  evesques  de  Lincole  et  li  baron  respondirent  bien 
et  sagement,  et  tant  que  li  dis  contes  s'en  contenta.  Adonc  vint 
là  la  contesse,  qui  estoit  retraite  en  ses  cambres,  qant  li  signeur 
se  missent  ensamble  pour  parler  de  consel  ;  et  honnoura  moult 
grandement  ces  signeurs  d'Engleterre,  et  leur  demanda  de  son  fil 
et  de  sa  fille,  et  à  tout  il  respondirent  bien  et  à  point.  Et  demo- 
rèrent  ce  jour  au  disner  dalés  la  contesse  et  messire  Jehan  de 
Hainnau,  qui  leur  fist  là  et  ailleurs  la  milleur  compagnie  que  il 
peut  ;  et  lor  donna  deus  disners  et  deus  soupers  moult  solempnes, 
sus  clîienq  jours  que  il  furent  là.  Et  tous  les  jours,  il  estoient  de 
disner  et  de  souper  ou  avooch  le  conte,  ou  la  contesse  sa  fenme, 
ou  messire  Jehan  de  Hainnau. 

Au  chinquime  jour,  il  furent  respondu  de  la  bouce  dou  conte, 
qui  leur  dist  apriès  les  requestes  que  fait  avoient  :  «  Biau  si- 
gneur, vous  dires  ensi  à  nostre  fil  d'Engleterre  que  nous  li  sa- 
vons bon  gré  de  ce  que  il  a  envoiiet  deviers  nous  fiablement 
pour  remoustrer  l'entrée  de  son  information  ;  et  que  il  poise  la 
matère  et  fait  doubte  des  avenues,  car  ce  n'est  pas  petite  cose 
voirement  à  desfiier  le  roiaulme  de  France.  Mais,  en  venant  au 
fait,  il  est  tout  cler  que  mon  fils  li  rois  d'Engleterre  est  plus 
proçains  voirement  un  degré  de  la  couronne  de  France  et  de 
l'iretage  ne  soit  Phelippes  de  Valois.  Et  plus  chier  auerions  ce 
pourfit  pour  nostre  fil,  qui  a  nostre  fdle,  et  pour  ses  enfans,  que 
nous  ne  ferions  pour  Phelippe  de  Valois  ;  et  qui  onques  riens 
n'emprist,  riens  n'achieva.  Vous  dires  ensi  à  nostre  fil  d'Engle- 

terre,  de  par  nous,  et  à  son  consel,  que  tout  le  bon  droit  que 
ils  sent  à  avoir  en  l'iretage  et  couronne  de  France,  il  le  demande 
et  calenge.  Nous  le  aiderons  et  conforterons  en  toutes  coses. 
Nous  i  sonmes  tenu,  et  le  volons  faire  si  avant  que  nostre  pois- 
sance  se  pora  estendre  ;  mais  c'est  petite  cose,  de  nous  et  de 
nostre  pais,  encontre  la  poissance  dou  roiaulme  de  France.  Pour 
ce  fault  il  que  vostres  sires  nostres  fils,  avant  que  il  entreprende 
si  grant  cose  que  de  renvoiier  son  honmage  au  roi  de  France  et 
li  desfier,  que  il  viengne  par  deçà  la  mer,  acompagniés  de  son 
consel,  et  il  auera  avoecques  li  Jehan  mon  frère  qui  le  adrecera 
de  ce  que  il  pora  ;  et  iront  dévier  s  le  duch  de  Braibant,  cousin 
germain  à  mon  fil  d'Engleterre,  et  à  son  frère  de  par  sa  serour 
le  conte  de  Gerlles,  et  aussi  au  marqis  de  Jullers,  et  aquière 
amour  et  aliance  à  euls.  Et  se  il  puet  avoir  le  confort  et  l'aide 
des  Alemans  avoecques  la  sienne,  il  pora  bien  adonc  desfiier  le 
roi  de  France  et  demander  son  droit;  mais  toutes  fois  nous  di- 
sons et  mettons  avant  que  riens  n'en  face,  si  sace  la  volenté  de 
ceuls  que  je  vous  ai  nonmés.  Et  velà  le  consel  et  la  response  sus 
vostre  demande,  que  je  vous  donne.  »  Chil  signeur  d'Engleterre 
generaument  respondirent  et  dissent  :  «  Grant  merchis,  et  nous 
ouverrons  apriès  vostre  consel.  » 

Si  prissent  depuis  congiet  au  conte  et  à  la  contesse  et  à  mes- 
sire  Jehan  de  Hainnau,  et  se  départirent  de  Valenchiennes,  et 
retournèrent  arrière  à  la  mer  par  le  cemin  que  il  estoient  venu  ; 
car  on  quidoit  partout  que  li  rois  d'Engleterre  les  euist  envoiiet 
en  Hainnau  pour  veoir  le  conte,  liquels  n'estoit  pas  bien  hetiés. 
Si  vinrent  à  W^issan,  et  entrèrent  là  ens  es  vassiaus  d'Engleterre 
qui  les  atendoient;  et  puis  se  desancrèrent,  et  singlèrent  viers 
Engleterre,  et  furent  tantos  à  Douvres.  Et  esploitièrent  tant  que 
il  vinrent  deviers  le  roi  et  son  consel;  et  leur  recordèrent  tout 
ce  que  il  avoient  oy,  veu  et  trouvé  ens  ou  conté  de  Hainnau. 
F«  37  v«. 

P.  121,  1.  24  :  grant  joie.  — Ms.  cT Amiens  :  Et  escei  si  bien 
à  point  adonc,  pour  le  roy  d'Engleterre,  que  li  dis  comtes  estoit 
en  grant  haynne  contre  le  roy  Phelippe  de  Franche.  Et  je  vous 
dirai  pour  quoy,  car  je  n'y  voeil  riens  oubliier  non  qui  à  recor- 
der face.  Li  comtez  de  Hannau  avoit  traitiet  ung  mariaige  de 
madamme  Ysabiel,  se  fille,  à  l'ainnet  fil  le  ducq  de  Braibant.  Et 
quant  li  roys  de  Franche  le  seult,  il  esploita  tant  que  li  mariaiges 
fu  defTès;  et  le  fiancha  ailleurs,  che  fu  à  sa  fille.  Pour  quoy,  li 

comtes  Guillaummes  fu  durement  courrouchie's  sus  le  roy   Phe- 
lippe. 

Eiicoires,  en  ce  meysme  temps,  eschei  en  vendaige  li  castiaux 
et  li  terre  de  Crievecoer.  Et  l'acata  li  comtes  de  Haynnau,  et 
en  presta  as  vendeurs  grans  deniers.  Et  le  quidoit  tenir  et 
ajouster  à  le  comté  de  Haynnau,  comme  sen  bon  hiretaige;  et 
en  avoit  grant  joie,  car  ceste  terre  li  estoit  trop  bien  seans,  pour 
estre  ensi  comme  clés,  sus  les  frontierres  de  Cambresis  et  le  dé- 
partement de  Haynnau.  Et  quant  li  roys  Phelippes  seut  che,  il 
en  fu  moult  courouchiés  et  manda  le  vendeur  ;  et  li  amenda  son 
marchiet,  et  li  fist*  renonchier  le  vendaige.  Et  le  prist  pour  lui, 
et  le  dounna  le  duc  de  Normendie ,  son  fil,  liquelx  s'en  mist  en 
possession;  et  fu  depuis  atribués  au  royaumme  de  Franche, 
comme  de  l'hiretaige.  Et  ensi,  par  tel  mannierre,  li  fors  castiaux 
de  Alues  en  Pailluel,  sus  le  marce  de  Ostrevant  et  de  Douay,  fu 
hostéz  au  comte  de  Haynnau,  qui  le  cuidoit  avoir  acatet  pour 
acroistre  son  pays  et  clore  sus  les  frontières  de  France. 

Ces  trois  coses  estoient  assés  nouvellement  advenues  entre  le 
roy  de  Franche  et  le  comte  de  Haynnau,  liquelx  en  avoit  indi- 
nation,  et  n'en  amoit  mies  mieux  le  roy  ne  son  consseil.  Et  disoit 
bien  que  il  li  remousteroit,  quant  il  venroit  à  point.  F°*  21  v°  et  22. 

Ms.  de  Rome  :  Pour  ce  temps,  avoit  li  contes  de  Hainnau  une 
haine  couverte  moult  grande  deviers  son  serourge,  le  roi  Phe- 
lippe  de  France;  je  vous  dirai  quelle  et  pourquoi.  La  terre  et 
signourie  de  Crievecoer,  en  Cambresis,  avoit  couru  à  vendage. 
Et  qant  elle  i  fu  mise,  les  premières  offres  en  furent  données  au 
conte  de  Hainnau,  et  ensi  de  la  terre  et  signourie  dou  chastiel 
c'on  dist  Alues  en  Pailluel,  séant  sus  la  rivière  de  la  Sensée,  sus 
les  frontières  d'Artois  et  de  Douai.  Et  quidoit  bien  li  contes  de 
Hainnau  ces  deux  terres  avoir  acatées  ;  et  estoient  li  denier  tout 
prest  pour  les  paiier.  Qant  li  rois  Phelippes  fu  enfourmés  de 
ceste  marceandise,  Jehans  ses  fils,  qui  estoit  dus  de  Normen- 
die et  daufins  de  Viane,  se  traist  avant  et  referi  sus  ce  marchié 
par  le  conmandement  dou  roi  son  père,  et  acata  en  l'Empire  ces 
terres  desus  dictes.  Dont  li  contes  de  Hainnau  fut  trop  grande- 
ment courouchiés  ;  et  dist  et  jura  que,  de  le  vilennie  que  ses 
serourges  li  avoit  fait,  il  l'en  souvenroit  et  li  remousteroit  dure- 
ment qant  il  cheiroit  à  point. 

1.  Ms.  de  Valcnciennea  :  par  deniers  et  par  parolles.  F"  4^1  v». 

Et  escliei  que  les  nouvelles  de  ces  promotions  dou  roi  d'En- 
gleterre  a  calengier  l'iretage  de  France  se  boutèrent  avant  ; 
et  desquelles  coses  on  li  demandoit  le  consel,  en  l'anne'e  pro- 
prement, qant  li  vendage  et  li  achat  des  hiretages  desus  dis 
furent  fait.  Si  en  estoit  li  contes  plus  tenres  et  plus  enclins  à 
estre  tos  courouciés,  et  lors  secrètement  il  remoustra  son  mau- 
talent.  Car,  se  il  euist  aussi  bien,  ens  ou  commencement  de  ces 
nouvelles,  abatu  les  paroles  et  les  oppinions  des  Englois  que  il 
les  esleva,  pluisseurs  gens  dient  que,  de  la  guerre  de  France  et 
d'Engleterre  qui  tant  a  duret  et  coustet,  riens  net  n'euist  este'; 
mais,  ensi  que  on  puet  dire  et  supposer,  ce  qui  doit  avenir,  nuls 
ne  puet  brisier  ne  oster.  F°  38  v^. 

P.  122,  1.  17  :  respondi.  —  Ms.  J5  6  :  Je  luy  conseille  que  il  se 
traie  en  Allemaigne,  et  s'acointe  de  mon  filz  le  roy  d'Allemaigne, 
et  du  marquis  de  JuUers  et  des  barons  de  l'Empire.  F°*  67  et  68. 

P.  122,  1.  21  :  dus  de  Guéries.  —  Ms.  d'Amiens  :  comte  de 
Guerlez.  F»  21  v^ 

P.  122,  1.  30  :  volentiers.  —  Ms.  d'Amiens  :  Et  vous  revenu 
en  Engleterre,  si  dittes  enssi  au  roy  de  par  my  que,  par  priière 
ou  par  constrainte,  il  fâche  tant  qu'il  ait  à  acord  et  pour  comfort 
le  pays  de  Flandrez  :  se  li  sera  ungs  très  grans  avantages.  Ossi 
il  ne  s'espargne  mies  d'aller  ou  d'envoiier  deviers  Iç  roy  d'Alle- 
maingne,  Loeys  de  Baivière,  qui  en  ceste  besomgne  le  poelt  moût 
aidier  et  par  pluiseurs  cas.  F*'  21  v°. 

P.  123,  1.  3  :  consaulz.  — Ms.  d'Amiens  :  Quant  li  baron 
d'Engleterre  eurent  oy  les  responscez  dou  comte  de  Haynnau  et 
le  consseil  qu'il  leur  dounnoit,  si  l'oïrent  volentiers  ;  et  dirent  que 
grant  merchis,  et  que  par  son  advis  il  useroient.  Depuis,  furent 
il  avoecquez  le  comte  et  monseigneur  Jehan  son  frère,  cinq  jours, 
qui  trop  bien  les  festiièrent.  Au  sixième,  il  se  partirent  et  s'en 
vinrent  en  Braibant;  et  trouvèrent  aie  Leuwre  le  ducq  Jehan  de 
Braibant  qui  courtoisement  les  rechupt,  pour  l'amour  dou  roy 
leur  seigneur  à  qui  il  estoit  cousins  germains,  et  à  qui  il  contè- 
rent tout  leur  messaige.  Li  ducs  en  respondy  que  par  linaige  il 
ne  devoit  mies  faillir  au  roy  d'Engleterre,  et  que  il  le  comforte- 
roit,  aideroit  et  conseilleroit  en  tous  cas  si  avant  que  il  vorroit 
son  droit  repoursuiwir,  car  il  y  estoit  tenus  et  avoit  bonne  vol- 
lenté  de  le  faire.  De  ce  furent  h  messagier  tout  joyant.  Et  vinrent 
depuis  en  Guéries,  et  esploitièrent  si  bien  que  li  comtez  de  Guér- 
ies s'abandonna  dou  tout,  son  corps,  ses  hommes  et  son  pays. 

ou  service  le  roy  englès.  Lors  retournèrent  li  baron  d'Engle- 
terre  arrière,  et  rapportèrent  au  roy  et  à  son  consseil  tout  che 
que  trouvet  avoient. 

Ainsi  se  pourveoit  li  rois  d'Engleterre  quoiement  et  secrète- 
ment, et  aqueroit  amis  en  l'Empire  cheux  que  avoir  en  povoit. 
Et  souvent  parloit  à  monseigneur  Robert  d'Artois,  au  comte  de 
Lancastre,  au  comte  de  le  Marce,  au  comte  de  Pennebrucq,  au 
comte  de  Northantonne  et  à  ses  plus  privés  et  especials  amis, 
coumment  de  ceste  haulte  et  grande  entrepresure  qu'il  desiroit 
et  esperoit  affaire,  il  se  maintenroit.  Si  l'en  consseilloient  loyau- 
ment,  chacun  selonc  son  avis.  F°  22. 

P.  423,  1.  17  :  France.  —  Ms.  d'Amiens  :  et  coumment  il  le 
proposoit  à  gliueriier,  et  que  il  acquerroit  amis  de  tous  lés  en 
l'Empire.  Si  se  doubta  ung  peu  li  roy  s  de  Franche.  Nonpour- 
quant  il  n'en  fist  mies  trop  grant  compte,  car*  ghaires  n'amiroit 
à  che  donc  les  Englès  ne  leur  puissanche.  F°  22  v**. 

P.  123,  1.  25  :  preecie.  —  Ms.  d'Amiens  :  Ossi  li  Sains  Pères 
li  delTendi  et  dispenssa  et  tous  chiaux  qui  le  Croix  avoient  pris. 
po  22  v°. 

P.  123,  1.  26  :  pourveances.  —  Ms.  d'Amiens  :  Et  furent  les 
pourveanclies ,  qui  à  Marselle,  à  Aigremortes,  à  Nerbonne  et  au 
port  de  Lates  estoient,  ailleurs  emploiiées.  F'^  22  v**. 

P.  123,  1.  29  :  H  rois.  — Ms.  d'Amiens  :  Et  quant  li  roys  d'En- 
gleterre vit  entamet  si  grandement  les  coers  de  telx  troix  grans 
seigneurs  comme  chil  estoient,  en  recomfortant  ses  besoingnes, 
si  en  fu  plus  liés  et  tous  ses  conssaux.  Et  se  fondèrent  en  partie 
sus  les  parollez  et  advis  dou  comte  de  Haynnau,  et  conseillièrent 
au  roy  que,  s'il  volsist  envoiier  hasteement  deviers  le  roy  d'Ale- 
maigne  ung  prélat  et  deus  ou  trois  grans  barons  et  sagez,  pour 
aidier  à  tretier  ceste  besoingne  et  pour  savoir  quel  samblant  li 
dessus  dis  en  feroit,  il  le  fist.  Et  en  fu  cargiés  especialment  li 
evesque  de  LincoUe^,  qui  vollentiers  et  liement  entreprist  le  voiaige 
pour  l'amour  dou  roy.  Et  avoecques  lui  allèrent  messires  Richars 
de  Stamfort,  li  sire  de  le  Ware  et  li  sires  de  Multonne  '.  Et  mon- 
tèrent  en  mer  ou  havene  de  Tamisse  à  Londres,  et  singlerent 
tant  qu'il  arivèrent  en  Hollandes  à  Dourdrech;  et  fissent  mettre 

1,  Ms.  de  Valencîennes  :  car  il  estoit  grans  et  puissans,  et  pau  doub- 
toit  la  puissance  des  Englès.  F*»  45  v». 

2.  Il>id.  :  Nicolie.  F©  45.  —  3.  Jiid.  :  Mitonne. 

lors  chevaux  et  leur  harnas  hors  des  nefs,  et  se  rafreschh'ent  là 
par  deus  jours.  Au  tierch ,  s'en  partirent  et  chevaucièrent  tant 
par  leurs  journées  qu'il  vinrent  à  Convalence,  là  où  U  Emperères 
et  li  Empereis  se  tenoient,  qui  les  messagiers  le  roy  d'Engleterre 
rechurent  à  grant  joie. 

Loeis  de  Baivière,  rois  d'Allemaigne  et  empereurs  des  Roum- 
mains  pour  le  tamps,  n'avoit  mies  adonc  en  trop  grant  chiereté 
le  roy  de  France,  ensi  que  li  coer  sont  de  divierses  oppinions  ; 
et  se  acorda  assés  tos  à  comforter  et  conseillier  le  roy  d'Engle- 
terre. Et  respondi  as  messagiers  englès,  si  tost  comme  il  eurent 
dit  et  comptet  che  pour  quoy  il  estoient  là  venut,  que,  seloncq 
l'ordounnanche  d'Allemaigne  \  li  roys  d'Engleterre  avoit  grant 
droit  à  le  courounne  de  France;  et,  puisque  li  rois  englès  se  re- 
traioit  deviers  lui  par  fiableté,  et  pour  sen  droit  aidier  à  soustenir 
et  à  garder,  il  ne  l'en  devoit  mes  faillir  :  «  Si  dires,  ce  dist  li 
Emperères,  au  roy  d'Engleterre  que  fiablement  il  me  viègne  veoir, 
et  juer  et  esbattre  dalle's  moy;  si  s'aquintera  des  Allemans  qui 
bien  en  ceste  besoingne  le  polront  aidier,  et  je  l'en  aideray  à 
aquintier.  »  Li  evesque  de  Lincolle  et  li  chevalier  d'Engleterre 
furent  de  ces  responsces  tout  joyant,  et  se  partirent  amiablement 
de  l'Empereur  et  de  l' Empereis  madamme  Margherite  de  Hayn- 
nau,  qui  au  partir  en  eurent  biaux  dons  et  grans  jeuiaux^.Et  s'en 
revinrent  arrière  en  Engleterre,  et  recordèrent  au  roy  coumment 
il  avoient  esploitié  ;  et  donnèrent  au  roy  lettres  de  par  l'Empe- 
reur et  aucuns  seigneurs  de  l'Empire,  telz  que  le  marchis  de 
Misse  et  d'Eurient,  le  marchis  de  Blanquebourch  et  l'archevesque 
de  Maiienche  et  celi  de  Gouloigne.  Si  trouva  li  roys  en  leurs  es- 
cripsions  salus  et  amiste's  et  touttes  proummesses  de  confort.  De 
quoy  il  fu  moult  resjoys,  et  bien  y  eut  cause 

En  ce  tamps,  se  tenoit  li  comtez  Loeys  de  Flandrez  à  Gand,  et 
tenoit  à  amour  les  Flammens  ce  qu'il  pooit;  car  li  roys  de  Fran- 
che l'en  prioit  et  li  enjoindoit,  et  qu'il  gardast  bien  les  fron- 
tières de  le  mer  à  che  costet,  par  quoy  li  Englès  n'y  ewissent 
nul  avantaige.  Chilx  comtes  de  Flandres  estoit  bons  Franchois 
et  loyaux,  et  moult  amoit  le  roy  Phelippe.  Et  bien  y  avoit  rai- 
son, car  li  roys  avoit  le  comte  remis  en  Flandres  par  puis- 
sance, quant  il  desconfi  les  Flammens  à  Cassiel,  sy  comme  vous 

1.  Ms.  de  Valencîeiines  :  selon  les  drois  de  l'Empire.  F^  45  v". 

2.  Ihid.  :  pour  l'amour  de  sa  soer,  la  royne  d'Engleterre. 

avés  oy  chy  devant  en  Tystoire  del  couronnement  le  roy  Phe- 
lippe . 

Li  roys  d'Engleterre,  qui  aqueroit  amis  à  tous  le's  pour  ses  be- 
soingnes  enbellir,  entendy  que  li  comtes  de  Flandres  tenoit  cou- 
vertement  saudoiiers  et  escumeurs  sur  mer,  qui  costioient  à  le 
foix  Engleterre;  et  quant  il  veoient  leur  plus  biel,  si  s'abandon- 
noient  à  gaignier  ung  vaissiel  ou  deux,  se  il  le  trouvoient.  Dont 
mist  li  roys  d'Engleterre  gens  sur  mer,  pour  son  pays  et  les  mar- 
clieans  deffendre  et  garder  des  perilx  as  escumeurs  de  mer.  En- 
coires  fist  li  roys  englès,  par  l'ordounnanche  de  son  consseil  et 
pour  constraindre  les  Flammens  et  mettre  en  son  dangier,  clore 
tous  les  pas  d'Engleterre  et  deffendre  que  nulx  ne  envoiast,  ven- 
desist  ne  amenast  nulles  lainnes  englescez  en  Flandres,  ne  as 
Flammens,  aflin^  que  il  n'ewissent  de  quoy  drapper.  Et  les  tist  li 
roys  touttes  en  son  non  achater  et  amener  en  certains  lieux  pour 
lui  et  sur  lui  et  ses  gens  paiier.  Mais  \nulles  n'en  venoient  en 
Flandres,  dont  li  drapperie  et  li  gaagne  dou  mestier  commenclia 
moult  à  afoiblir  et  à  amenrir  et  moult  de  menues  gens  à  apovrir, 
car  on  n'avoit  en  Flandres  de  quoy  drapper,  et  sans  le  drapperie 
c'est  ungs  pays  qui  petitement  se  puet  déduire.  Et  wuidoient  li 
honnest  homme  del  comté  de  Flandrez  et  venoient  en  Haynnau^, 
en  Artois  et  en  Cambresis,  mendiant  par  deffaulte  dou  gaignage. 
Et  mandoit  bien  li  roys  d'Engleterre,  tous  les  jours,  as  Flammens 
que  il  leur  toroit  leur  proufiGt  et  le  marchandise,  s'il  n'estoient  de 
son  accord.  De  quoy  les  bonnes  villez  de  Flandres  eurent  par 
pluiseurs  fois  moult  de  parlemens  enssanble,  assavoir  coumment 
il  s'en  maintenroient.  Et  volsissent  bien  li  aucun  que  il  tenissent 
à  amour  le  roy  d'Engleterre,  car  plus  de  prouffit  leur  pooit  venir 
de  ce  costet  que  de  Franche.  Mes  li  comtes  de  Flandres  leurs 
sires  estoit  le  plus  à  leurs  conssaux  et  parlemens,  et  brisoit  tous 
les  proupos  qui  bons  estoient  au  commun  proufit  dou  pays,  en 
tant  que  d'estre  contraire  à  le  courounne  de  Franche. 

Encorres  n'y  avoit  entre  les  deus  roys  nuUez  deffianches,  fors 
que  murmurations  et  suppisions  de  guerre.  Et  posessoit  encoirez 
li  rois  d'Engleterre  le  comté  de  Pontieu,  qu'il  tenoit  de  par 
medamme  se  mère,  et  pluiseurs  terrez  ailleurs  en  Gascoingne  et 


1.  Ms,  de  Valenciennes  :  affin  que  le  commun,  qui  ii'aioient  de  quoy 
ouvrer,  se  courouçaissent.  F°  ^6  v». 

2.  Ibid.  :  en  Haynnau,  en  Brabant,  en  Artois. 

en  Normendie.  Et  vous  di  bien  pour  certain  que  il  avoit  pluiseurs 
ymaginasions  sus  ceste  emprise,  quoyque  messires  Robiers 
d'Artois  li  consseillast  et  fust  sus  le  col  qu'il  y  envoiast  son 
hoummaige  au  roy  Piielippe  et  le  defllast  ap[)ertement,  car  li  roy 
d'Engleterre  sentoit  son  royaumme  petit  ou  regard  del  royaumme 
de  Franche  :  si  voloit  ceste  cose  faire  par  grant  délibération  et 
bon  advis  de  consseil,  ainchois  que  il  esmeuist  cose  où  il  pewist 
recepvoir  point  de  doummage. 

Or  a  vint  ensi  que  li  papes  Benedich  et  li  collèges  de  Romme, 
qui  lors  se  tenoient  en  Avignon,  par  le  promotion  et  pourcach 
d'aucuns  bonnes  gens,  seigneurs  et  dammes,  de  quoy  g'i  oy 
noummer  le  roy  de  Beliaingne,  le  ducq  de  Lorainne,  le  comte  de 
Bar  et  le  comte  de  Namur,  et  medamme  Jehanne  de  Vallois, 
comtesse  de  Haynnau,  et  madamme  la  comtesse  de  Soissons, 
femme  à  monsieur  Jehan  de  Haynnau,  et  medamme  de  Garanez, 
soer  au  comte  de  Bar,  qui  estoit  marie'e  en  Engleterre  au  comte 
de  Pennebrucq,  qui  les  perilz  et  les  gherrez  redoubtoient  entre 
leur  prochains  de  France  et  d'Engleterre  et  les  mesavenues  qui 
venir  en  pooient,  envoiièrent  deus  cardinaux  à  Paris  pour  tretier 
deviers  le  roy  Phelippe  que  il  se  volsist  acorder  à  che  que  uns 
parlemens  des  deux  roys  se  fesist  et  mesist  enssamble  de  leurs 
plus  grans  barons  et  plus  sagez,  et  oyssent  les  Franchois  les  de- 
mandez dou  roi  d'Engleterre  ;  et  se  aucuns  drois  avoient  en  l'ire- 
taige  de  Franche,  par  le  bon  avis  de  chiaux  qui  cargiet  en  se- 
roient,  satifation  et  apaisemens  l'en  fuissent  fais.  Tant  traitièrent 
li  cardinal  au  roy  de  Franche,  avoecq  leurs  bons  moiiens,  que  il 
s'asenti  ad  ce  que  parlemens  s' en, fesist.  Et  fu  ceste  cose  tant  de- 
mene'e  que  li  rois  d'Engleterre  s'i  acorda;  et  devoit  envoiier  à 
Vallenchiennes  gens  souffissans  pour  lui,  à  oyr  et  respondre  as 
ententes  des  Franchois.  Et  li  rois  de  France  devoit  ossi  là  en- 
voiier gens  de  par  lui,  bien  fonde's  et  advisés  de  respondre  as  op- 
pinions  et  demandes  des  Englès.  Et  dévoient  chil  y  estre  puissant 
d'acorder  les  deus  roys,  par  l'avis  et  consseil  dou  comte  Guil- 
laumme  de  Haynnau,  devant  qui  touttes  les  besoingnes  seroient 
proposées. 

Adonc  envoya  li  roys  d'Engleterre  par  dechà  le  mer  dix  che- 
valiers banerès  de  sen  pays  et  dix  autres  et  l'evesque  de  LincoUe 
etcesti  de  Durem;  et  vinrent  à  Vallenchiennes,  et  se  représentèrent 
au  comte  qui  les  rechupt  à  joie.  Et  faisoient  chil  seigneur  d'En- 
gleterre grans  frès  et  grans  despens,  et  tenoient  bon  estât  et  tant 

de  larghèches  qu'il  en  acquisent  grant  grasce.  En  ce  meysme 
temps,  fist  li  comtez  de  Haynnau  Guillaumme  son  fil  chevalier,  à 
le  Salle,  à  Vallenchiennes.  Et  y  eut  grant  feste  et  grant  joustes 
des  Englès  et  des  Haynnuyers  et  des  Braibenchons  ;  et  fu  à  une 
Pentecouste,  l'an  mil  trois  cens  trente  et  six.  Assés  tost  apriès,  fu 
fès  li  mariaiges  de  ce  jouène  seigneur,  le  fil  dou  comte,  à  me- 
damme  Jehanne,  ainnée  fille  au  duc  Jehan  de  Braibant. 

Enssi  se  tenoient  chil  seigneur  d'Engleterre  en  Vallenchiennes 
et  aloient  de  l'un  à  l'autre,  et  souvent  visetant  le  comte  Guil- 
laume de  Haynnau,  qui  par  heures  estoit  moût  agrevés  de  le 
maladie  des  gouttes,  et  se  logoit  en  l'ostelde  Hollandes.  Et  aten- 
doient  chil  signeur  les  barons  et  seigneur  de  Franche  que  li  roys 
Phelippes  y  devoit  envoiier  et  point  ne  venoient,  dont  il  estoient 
durement  esmervilliet  à  quoy  ce  tenoit  qu'il  ne  venoient.  Si  en 
parlementèrent  par  pluiseurs  fois  ensamble  et  devant  le  comte 
auquel  il  priièrent  que  il  volsist  medamme  la  comtesse  sa  femme 
et  monseigneur  Jehan  de  Haynnau  son  frère  enviers  le  roy  de 
Franche  envoiier,  pour  savoir  à  quoy  il  tendoit,  ne  que  il  esperoit 
ne  volloit  faire.  Si  empria  li  dis  comtes  madamme  sa  femme  et 
le  seigneur  de  Biaumont,  son  frère,  que  il  volsissent  aller  en  che 
voiaige;  et  il  li  acordèrent  vollentiers. 

Lors  se  partirent  de  Haynnau  medamme  Jehanne  de  Vallois  et 
messires  Jehan  de  Biaumont  ;  et  chevauchièrent  en  bon  arroy  de- 
viers  Franche ,  et  tant  esploitièrent  par  leurs  journées  qu'il  vin- 
rent à  Paris.  Et  là  trouvèrent  il  le  roy  qui  lez  rechupt  à  joie;  et 
festia  et  honnoura  moult  madamme  sa  soer  et  monseigneur  Jehan 
de  Haynnau.  Adonc  disent  il  au  roy  le  mâtère  pour  quoy  il  es- 
toient là  venu;  et  que  en  partie,  pour  sen  honneur  escuzer  et  le 
consseil  d'Engleterre  apaisier,  qui  à  grans  fret  sejournoient  en 
Vallenchiennes  et  là  environ,  li  comtes  de  Haynnau  les  avoit  en- 
voiiés.  Dont  respondy  li  roys  de  France  et  dist  :  «  Ma  belle  soer 
et  vous,  sires  de  Biaumont,  voirs  est  que,  par  aucuns  moiiens  et 
especialment  des  gens  de  l'église  qui  de  ce  se  sont  ensonniiet , 
[je  m'acorday*]  ad  ce  que  d' envoiier  à  Vallenchiennes  aucuns 
noblezde  mon  royaumme,  pour  parlementer  asEnglèz.  Or  me  sont 
depuis  autres  nouvellez  revenues  ;  et  ay  eu  pluiseurs  parlemens  de 
mes  plus  especiaulx  amis  sur  ces  besoingnes.  De  quoy,  tout  con- 
sidéré et  ymaginé  lez  affaires ,  j'ay  trouvât  en  mon  consseil  que 

1.  Ms.  de  Valenciennes,  f"  48.  —  Ms.  d'Amiens  (lacune). 

delà  envoiier  je  ne  sui  en  riens  tenus;  et  que,  se  je  le  faisoie  ou 
ewisse  fet,  che  euist  estet  ou  seroit  à  mon  blamme  et  grande- 
ment au  prejudisce  de  mon  royaumme.  Car  li  roys  d'Engleterre 
n'a  nul  droit  de  calenge  ,  ne  de  partir  à  mon  liiretaige  :  j'en  sui 
en  possession  et  y  fui  mis  par  Tassent  et  acord  et  le  élection  des 
douze  pères  de  Franche,  des  barons,  et  le  consseil  et  acord  des 
prelas  et  bonnes  villez.  Si  tenray  pour  my,  et  le  deffenderay  à 
mon  pooir  contre  tout  homme.  Et  ces  raisons  j'ay  envoiies  pro- 
poser devant  le  Saint  Père  et  le  collège  de  Romme,  qui  assés  bien 
maintenant  s'en  contentent;  et  ne  troeve,  par  nul  clercq  de  droit, 
que  j'en  doie  autre  cose  faire.  »  A  ces  parolles  respondi  madamme 
Jehanne  de  Vallois,  qui  les  perilx  doubtoit  entre  son  frère  le  roy 
et  son  fil  le  roy  d'Engleterre,  et  dist  :  «  Monseigneur,  je  ne 
tieng  mies  que  li  roys  d'Engleterre  tire  ne  voeil  tendre  ne 
entendre  dou  tout  entirement  à  le  courounne  de  Franche.  Mes 
se,  par  proismeté  de  medamme  se  mère,  il  y  a  aucuns  droix,  et 
qu'il  n'ait  point  estet  bien  partis  des  hiretaigez,  salve  vostre  hon- 
neur amenrir,  vous  fériés  bien  se  vous  y  voiliez  regarder,  par 
quoy  vous  demorissiés  bien  amie  enssamble.  Car,  se  Dieux  me 
vaille ,  la  gherre  et  la  haynne  entre  vous,  qui  estez  li  doi  plus 
grant  roy  de  tout  le  monde ,  y  seroit  trop  mal  séant.  Si  vous  pri 
chierement  que  vous  voeilliés  descendre  ad  ce  que  je  soie  oïe;  et 
que  vous  envoiies  vostre  consseil  à  Vallenchiennes,  pour  aprochier 
toutte  bonne  amour  entre  vous  et  le  roy  d'Engleterre.  »  Lors  res- 
pondi li  roys  de  Franche  qu'il  en  aroit  ad  vis. 

Sus  ceste  darrainne  responsce,  se  départirent  del  roy  la  com- 
tesse de  Haynnau  et  messires  de  Biaumont,  et  revinrent  à  leurs 
hostelx  ;  et  laissièrent  depuis  le  roy  de  Franche,  par  l'espasse  de 
trois  jours,  adviser  et  conseillier.  Liquelx  finablement  ne  trouva 
point  en  son  consseil  que  il  y  envoiast,  car,  se  il  le  fiiisoit,  il  don- 
roit  à  entendre  au  roy  d'Engleterre  que  il  aioit  aucun  droit  en 
ceste  querelle;  et  tout  ensi  en  respondi  à  sa  soer  et  au  seigneur 
de  Biaumont.  Et  quant  il  virent  qu'il  n'en  aroient  autre  cose,  si 
prissent  congiet  au  roy  et  se  partirent  de  lui  ;  et  s'en  repairièrent 
arrière  en  Haynnau,  et  tout  droit  à  Vallenchiennes.  Et  trouvèrent 
le  comte  en  l'ostel  de  Hollandes ,  à  qui  il  disent  et  recordèrent 
leurs  nouvelle/ .  Et  quant  li  comtez  les  oy,  il  manda  lez  Englès 
et  fist,  présent  yaux ,  à  madamme  se  femme  et  à  monseigneur 
Jehan  son  frère,  dire  et  compter  tout  che  qu'il  avoient  trouvet 
en  Franche.  Si  en  furent  li  Englès  bien  esmervilliet  et  malcon- 

tent  sus  le  roy  de  France  et  son  consseil ,  mais  il  ne  le  peurent 
amender.  Lors  demandèrent  consseil  au  comte  de  Haynnau  qu'il 
en  estoit  bon  affaire.  Et  li  comtes  leur  respondi  qu'il  savoient 
bien  sur  quel  estât  il  estoient  parti  dou  roy  leur  seigneur  et 
que  seloncq  ce  il  s'avisasent,  ou  il  desissent  touttez  leurs  en- 
tentions  ou  au  plus  pries  que  dire  le  poroient,  il  lez  en  aideroit 
vollentiers  à  conseillier.  Adonc  respondi  li  evesques  de  LincoUe 
et  dist  ensi  :  «  Sire,  c'est  li  entention  del  roy  nostre  seigneur 
et  de  son  plus  especial  consseil  de  par  delà  que,  se  li  roys  de 
Franche  ewist  chy  envoiiet  barons,  prelas  et  son  consseil  de  par 
lui,  et  nous  n'ewissiens  estet  d'acord,  que  nous  seuissiens,  pré- 
sent vous,  quel  affection  li  seigneur  de  l'Empire,  qui  comfort  et 
ayde  li  ont  proummis,  ont  de  lui  aidier,  par  quoy  il  se  pourveist 
seloncq  che  ;  car,  nous  revenu  en  Engleterre,  il  ne  vora  point 
plentet  séjourner  qu'il  ne  guérie.  Or  en  i  a  chy  aucuns  de  l'Em- 
pire; et  tout  n'y  sont  mies  chil  que  nous  voulions  avoir  et  veoir. 
Si  venons  volentiers  qu'il  fuissent  mandet  au  title  de  vous  et  de 
nous  ossi,  et  ewissiens  parlement  enssamble,  par  quoy  nostre  voie 
fuist  emploiiée  en  aucunne  mannière.  »  Lors  respondi  li  comtez 
de  Haynnau  et  dist  :  «  Vous  parlés  bien,  et  c'est  une  bonne  voie  ; 
si  le  ferons  enssi,  et  sans  séjour.  » 

Dont  escripsirent  et  d'un  acord  li  comtez  de  Haynnau  et  li 
baron  d'Engleterre,  comme  messgier  de  par  le  roy  englès,  à  au- 
cuns seigneurs  de  l'Empire  et  à  telz  comme  au  comte  *  de  Guér- 
ies, au  marchis  de  Jullers,  à  l'arcevesque  de  Couloigne,  à  mon- 
seigneur Gallerant  son  frère,  au  marchis  de  Blancquebourch,  que 
il  volsissent  venir  en  Haynnau  et  jusques  à  Vallenchiennes  devant 
le  comte,  à  ung  parlement  qui  estre  y  devoit.  Chil  qui  priiet  en  fu- 
rent, ne  se  vorent  point  escuzer  ;  et  rescripsirent  qu'il  y  seroient 
bien  et  vollentiers,  au  jour  qui  ordounnés  y  estoit.  F°»  22  et  23. 

Ms.  de  Rome  :  Avisé  fu,  telle  fois  fu,  ou  conmencement  de  lor 
consel,  que  li  rois  d'Engleterre  passeroit  la  mer  à  une  qantité  des 
nobles  de  son  pais,  et  venroit  en  Hainnau  et  en  Braibant,  en  Ger- 
les  et  en  Jullers.  Et  feroit  ils  meismes  tous  ces  pourcas  par  le  con- 
sel que  il  aueroit  de  son  grant  signeur  le  conte  de  Hainnau.  Et 
puis  fu  chils  consauls  brissiés.  Et  regardèrent  chil  qui  le  consil- 
loient,  que  il  n'i  a  voit  encores  que  faire  jusques  à  tant  que  on 
aueroit  tretié  deviers  euls,  et  que  on  saueroit  la  volenté  des  Ale- 

1.   Ms.  (le  Valenciennes  :  duc  de  Guéries.  F"  49. 

mans.  Si  furent  ordonné  H  evesques  de  Lincolle  et  li  evesqnes  de 
Durem,  li  contes  de  Sasleberi,  li  contes  d'Arondiel,  li  contes  de 
Northantonet  li  contes  de  Warvich,  messires  Renauls  de  Gobehen, 
messires  Richars  de  Stanfort,  li  sires  de  Felleton  et  li  sires  de 
Sulli,  à  passer  la  mer  et  venir  à  Valenchiennes  et  parler  au  conte, 
et  faire  apriès  son  consel,  et  tretiier  au  duch  de  Braibant  et  à  tous 
ceuls  desquels  il  poroient  estre  aidié  et  conforté. 

Si  ordonnèrent  tout  chil  signeur  lors  besongnes,  et  cargièrent 
lors  vassiaus  sus  la  rivière  de  la  Tamise  de  tout  ce  que  il  lorbe- 
songnoit.  Et  estoit  lor  intension  que  de  prendre  terre  en  Anwiers, 
car  point  ne  voloient  passer  par  France.  Et  en  portoient  chil  si- 
gneur, en  deniers  tous  apparillés,  cent  mille'  florins,  pour  tenir 
lor  estât  et  pour  donner  des  dons  là  où  il  apertenroient  à  faire , 
car  bien  savoient  que  Alemant  sont  durement  convoiteus  et  ne 
font  riens,  se  ce  n'est  pour  les  deniers.  Qant  toutes  lors  beson- 
gnes furent  aparillies  et  li  vassiel  cargiet,  il  entrèrent  dedens  et 
esqipèrent  en  mer,  et  ancrèrent  de  ceste  marée  devant  Grave- 
saindes.  Et  qant  la  mer  fu  revenue,  il  desancrèrent  et  se  dé- 
partirent ;  et  orent  vent  à  volenté ,  et  entrèrent  en  la  mer  et  sin- 
glèrent.  Et  ne  furent  depuis  que  deus  jours  sus  mer  que  il  vinrent 
à  Dourdresc,  en  Hollandes  ;  et  là  issirent  il  des  vassiaus,  et  furent 
li  bien  venu  en  la  ville.  On  misthors  les  chevaus  petit  à  petit,  et 
se  rafresqirent  en  la  ville  de  Dourdresc  quatre  jours  ;  et  se  pour- 
veirent  de  chevaus  chil  qui  nuls  n'en  avoient.  Et  qant  toutes  lors 
besongnes  furent  prestes,  il  se  départirent  en  grant  arroi.  Et 
moustroient  bien,  à  Testât  que  il  tenoient,  que  il  avoient  or  et  ar- 
gent assés  ;  et  cevaucièrent  à  petites  journées,  et  à  grans  despens. 
Et  ne  s'arestèrent  chil  signeur  nulle  part ,  si  furent  venu  à  Valen- 
chiennes ;  car  de  tout  ce  que  il  avoient  à  faire,  il  se  voloient  or- 
donner de  par  le  conte  de  Hainnau. 

Qant  il  furent  venu  à  Valenchiennes,  il  se  logièrent  à  leur  aise 
et  i  furent  recheu  à  joie.  Et  les  regardoient  toutes  gens  à  mervelles, 
pour  le  grant  estât  que  il  tenoient;  car  il  n'espargnoient  nulles 
riens ,  non  plus  que  argens  lor  apleuist  des  nues ,  et  acatoient 
toutes  coses  le  pris  que  on  lor  faisoit.  Dont  il  avint  que,  qant  li 
signeur  qui  la  ville  de  Valenchiennes  gouvrenoient  pour  ce  temps, 
en  veirent  la  manière,  il  missent  par  ban  et  sus  painne  à  toutes  co- 
ses fuer  et  pris  raisonnable,  et  tant  que  li  Engiois  s'en  contentèrent 
grandement.  Et  estoit  li  evesques  de  Lincole  logiés  as  Jacobins, 
et  li  evesques  de  Durem  as  Frères  Meneurs. 


376  CHRONIQUES  DE  J.    FROISSART.  [1337] 

Pour  ces  jours,  estoit  de  tous  poins  alités  li  contes  Guillaumes 
de  Hainnau  de  la  maladie  des  goûtes,  mais  il  avoit  tous  ses  sens 
avoecques  lui  ;  et  aussi  naturelment  donnoit  bon  consel  que  onques 
fait  il  avoit  en  devant  sa  maladie.  Et  furent  chil  signeur  d'Engle- 
terre  requelliet  moult  doucement  de  li  et  de  la  contesse  sa  fenme, 
et  de  Guillaume  lor  fil  et  de  messire  Jehan  de  Hainnau.  Et  aloient 
li  dit  signeur,  tant  des  prelas  comme  des  barons,  veoir  le  conte  et 
parler  à  lui  des  besongnes  pour  lesquelles  il  estoient  là  envoiiet.  Et 
li  contes  les  en  consilloit  loiaument  à  son  pooir  ;  et  à  tous  lors  con- 
sauls  estoit  apellés  messires  Jehans  de  Hainnau ,  c'estoit  raisons , 
conme  honme  de  fief  et  d'onmage  et  de  foi  et  sierement  au  roi 
d'Engleterre.  F«  38. 

P.  124,  l.  24  :  de  Haynau.  —  Ms.  de  Rome  :  et  de  la  con- 
tesse et  de  son  fil.  F°  38  v«. 

P.  124,  1.  27  :  de  LincoUe.  —  Ms.  de  Rome  :  et  li  contes 
d'Arondiel  et  li  contes  de  Norliantonne  et  messires  Renauls  de 
Gobehen  et  messires  Richars  de  Stanfort  et  des  aultres  signeurs 
d'Engleterre.  F«  38  v«. 

P.  124,  l.  28  :  se  traisent.  —  Ms.  de  Rome:  à  Louvaing,  de- 
viers  le  duch  Jehan  de  Braibant.  F*^  38  v**. 

P.  125,  l,  1  :  faire.  — Ms.  de  Rome  :  Et  avoit  adonc,  entre  li 
et  le  roi  Phelippe  de  France,  un  grant  disferent.  F°  38  v'*. 

P.  125,  l.  8  :  florins.  —  Ms.  de  Rome  :  que  il  de  voit  avoir 
pour  li  et  pour  ses  gens.  F**  38  v°. 

P.  125,  1.  12  :  nommés.  —  Ms.  de  Rome  :  se  en  propre  per- 
sonne il  passoit  la  mer,  à  mille  hiaumes  couronnés.  F**  38  v'^. 

P.  125,  1.  15  :  l'y  store.  —  Ms.  de  Rome  :  Chil  seigneur  d'En- 
gleterre, qui  poissance  avoient  de  tout  ce  faire,  car  li  rois  lors 
sires  lor  avoit  donnet,  escripsirent  et  seelèrent  touttes  ces  cou- 
venances  et  ce  que  li  dus  de  Braibant  volt.  Et  retournèrent  en 
la  ville  de  Valenchiennes,  et  recordèrent  au  conte  de  Hainnau 
conment  il  avoient  esploitié.  Desquels  esplois  li  comtes  fu  tous 
resjois  et  lor  dist  :  «  Biau  signeur,  puisque  vous  avés  d'acord  le 
duch  de  Braibant,  c'est  uns  grans  sires  et  sages,  et  bien  amés  de 
tous  ses  voisins.  Je  espoire  que  vous  auerés  assés  legierement  le 
conte  de  Gerlles,  le  marchis  de  JuUers,  l'arcevesque  de  Coulon- 
gne,  mesire  Ernoul  de  Baquehen,  le  signeur  de  Fauquemont  et 
tous  les  Alemans  :  il  convient  tretiier  deviers  euls.  »  F**  38  v**. 

§  38.   P.    125,   1.   19  et  20   :    l'argent.    —   Ms.  de  Rome: 

car  ce  sont  coses  qui  moult  i  vallent  et  pueent.  F°'  38  v* 
et  39. 

P.  1:2"),  I.  :20  et  21  :  dus  Guéries.  —  Ms.  d'Amiens  :  li 
comtez  de  Guerlez.  V^  23  v°.  —  Ms.  de  Rome  :  li  contes  Renauls 
de  Gerles.  F"  39. 

P.  125,  1.  23  :  Faukemont.  —  Le  ms,  d  Amiens  ajoute  :  li 
marchis  de  Blancquebourch,  li  sirez  de  Duvort,  messires  Ernoux 
de  Bakehen',  li  comtez  des  Mons  et  li  sirez  de  Kuk  ou  lieu  dou 
duc  de  Braibant.  F°  23  v'^.  —  Ms,  de  Rome  :  et  pluisseur  aultre 
chevalier  desus  le  Rin  et  fort  ruste.  F"  39. 

P.  125,  1.  24  :  Valenciènes.  —  Ms.  d' Amiens  :  par  l'espasse 
de  trois  sepmainnez.  F*'  23  v'^.  —  Ms.  de  Valenciennes  :  plui- 
seurs  jours.  F°  50. 

P.  125,  1.  29  :  France.  —  Ms.  de  Rome  :  sitos  que  il  saue- 
roient  que  li  rois  d'Engle terre  l'aueroit  deffiiet,  ou  au  plus  tart 
un  mois  apriès.  F"  39. 

P.  126,  1.  1  :  couronnés.  —  Ms.  de  Rome  :  car  pour  lors  on 
ne  parloit  point  de  lances  ne  de  bachinés,  fors  de  hiaumez.  Or 
sont  les  coses  transmuées  aultrement,  et  encores  se  transmue- 
ront. F«  39. 

P.  126,  1.  11  :  le  pourquoi.  —  Ms,  d'Amiens  :  Et  disent  li 
Allemant  que,  ou  non  de  Dieu,  li  consseil  d'Engleterre  esmeuissent 
leur  roy  à  che  que  il  passast  le  mer  et  venist  en  Anwers,  tant 
que  il  le  pewissent  veoir  et  oyr  ;  car  il  en  avoient  grant  désir,  et 
ses  besoingnes  en  vauroient  mieux.  F*'  23  v". 

P.  126,  1.  12  :  pays.  —  Ms.  de  Rome  :  Vous  devés  sçavoir, 
et  c'est  cose  legière  à  croire,  que  de  toutes  ces  besongnes,  de 
ces  aliances  des  Alemans  et  des  séjours  que  chil  signeur  d'En- 
gleterre faisoient  en  Valenchiennes,  et  de  Testât  que  il  i  tenoient, 
li  rois  Phelippes  estoit  enfourmés.  Mais  il  n'en  faisoit  compte, 
réservé  ce  que  il  li  desplaisoit  trop  grandement  de  ce  que  li 
voiagez  d'outre  mer  en  seroit  retardés  ;  et  se  contentoit  moult 
mal  dou  conte  de  Hainnau,  son  serouge,  de  ce  que  il  soustenoit 
en  son  pais  ceuls  qui  li  voloient  porter  damage,  et  disoit  bien  : 
«  Mon  frère  de  Hainnau  marceande  de  avoir  son  pais  de  Hain- 
nau ais  et  courut.  «  F°  39. 

P.  126,  1.  29  :  apriès.  —  Ms.  d  Amiens  :  Endementroes  que 
li  roix  d'Engleterre  sejournoit  à  Wesmoustier  daléz  Londrez,  da- 

1.    Ms.  de  Valenciennes  :  Ernoult  de  Bakeiïi.  F»  50. 

lés  lui  sen  cousin  le  comte  de  Lancastre,  messire  Robert  d'Ar- 
tois, le  comte  de  Pennebrucq,  le  comte  de  Kent  et  pluiseurs  au- 
tres, et  par  uns  paskères  que  on  compta  l'an  mil  trois  cens  trente* 
et  sept,  le  treizième  jour  d'avril,  et  avoit  adonc  tenut  court  ple- 
nière  en  son  palais  à  Wesmoustier,  le  mardi  de  ceste  Pasque  as- 
sés  matin,  vint  ungs  hiraux  bien  conneu  dou  roy  et  des  barons  ; 
et  estoit  englèz,  et  l'appelloit  on  Cardoeil,  car  li  roys  meysmez 
l'avoit  jadis  fait  hiraut  en  ces  voiaiges  d'Escoce,  et  li  avoit  doun- 
net  ce  non.  Chilz  hiraux  avoit  demouré  hors  d'Engleterre  jà  par 
l'espasse  de  cinq  ans,  travillans  le  monde  ;  et  avoit  estet  en 
Prusse,  en  Ifflant,  au  Saint  Sépulcre,  et  retourné  par  ces  biaux 
voiaiges  en  Barbarie  et  revenu  en  Espaingne.  Et  avoit  demouret 
dallez  le  roy  d'Espaingne,  ung  grant  temps,  sus  les  voiaiges^  de 
Grenade,  et  raportoit  lettres  dou  roy  d'Espaingne  au  roy  d'En- 
gleterre. Si  estoit  revenus  le  droit  chemin  par  Navare  et  par 
Gascoingne,  et  le  terre  que  li  rois  englès  tient  de  sen  hiretaige 
en  ce  pays  de  Gascoingne  :  si  avoit  ylloec  trouvet  grans  gherrez 
et  grant  esmouvemens  de  castiaux  dez  ungs  as  autrez. 

Et  jà  y  estoient,  de  par  le  roy  de  Franche,  grant  fuisson  de 
seigneurs,  telz  que  le  comte  d'Ermignach,  li  comtez  de  Fois,  li 
comtes  de  Commines,  li  comtez  dauffin  d'Auvergne,  li  comtes  de 
Nerbonne,  li  senescaus  de  Toulouse,  messires  Floton  de  Reviel, 
li  sires  de  Biaugeu,  li  sirez  de  Tournon,  ly  sires  de  Bays  ^,  h  sirez 
de  Calençon'^  et  pluiseurs  autrez.  Et  avoient  fet  deus  sièges,  dont 
li  ungs  estoit  devant  une  fortrèce  c'on  clamoit  Penne  ^,  et  li  au- 
tres devant  Blaves.  Et  constraindoient  moult  chiaux  de  Bour- 
diaux  par  le  rivierre  de  Gironde.  Et  disoient  enssi  li  signeur  de 
France  que  chilx  pays  estoit  fourfès  et  raquis  au  roy  de  Fran- 
che, par  sentense  ajugie  et  rendue  ou  palais  à  Paris,  ensi  comme 
vous  orés  chy  apriès.  Et  n'y  avoit  adonc  en  Gascoingne  nul 
homme  qui  se  meuist,  ne  fesist  fet  encontre  les  Franchois,  car  il 
n'estoient  mies  fort  aséz  pour  résister  contre  yaux;  mes  se  te- 
noient  les  fortresses  touttez  closes,  et  se  deffendoient  à  leur 
pooir.  Et  avoient  le  dessus  dit  hirault  cargiet  et  priiet  que  il 
volsist  faire  bien  hastiement  ce  message  deviers  le  roy  son  sei- 
gneur. Et  li  avoient  li  seigneur  de  Gascoingne,  qui  pour  Englès 


1.  Ms.  de  Valenciennes  :  l'an  vingt  sept.  F»  50  v^.  Mauvaise  leçon. 

2.  Ibid,  :  es  guerres.  F°  51.  —  3.   Ibid.  :  le  Baie. 
4.   ibiJ.  :  Collenches.  —  5.   Ihid.  :  Pem<'. 

se  tenoient,  et  li  ville  de  Boiirdiaux,  cargiet  lettrez  de  créance  et 
enfoiirmet  de  tout  ce  fet,  ensi  qu'il  estoit  avenus,  et  si  comme  je 
vous  diray.  Liquelx  iiiraux  avoit  si  bien  esploitiet  que  il  estoit 
montez  en  mer  en  le  ville  de  Baione,  qui  se  tient  englèce  ;  et 
estoit  venus,  en  cinq  jours  et  en  quatre  nuis,  ou  havene  de  Han- 
tonne,  et  puis  tant  chevauchiet  par  haghene'es  que  en  jour  et 
demy  venus  à  Londres  où  li  roys  estoit,  et  lui  remoustre's  et 
touttes  ses  lettrez  ;  et  s'engenilla  devant  le  roy,  si  comme  vous 
avés  oy.  Liquelx  roys  et  tuit  li  baron  orent  au  premiers  grant 
joie,  car  bien  il  savoient  qu'il  aroient  de  lui  pluiseurs  nouvellez. 
Quant  li  roys  englès  vit  le  hiraut  devant  lui  que,  grant  temps 
a,  n' avoit  veu,  se  dist  :  «  A  bien  viengne,  Cardoeil.  Or  nous 
dittez  de  delà  le  mer  et  des  lointains  pays  où  vous  avés  estet, 
depuis  que  nous  ne  vous  veymes,  car  moult  en  desirons  à  sa- 
voir. »  —  «  Monseigneur,  dist  li  hiraux,  vous  lire's  ou  ferés  lire, 
s'il  vous  plest,  ces  lettrez  ;  et  puis  je  vous  en  diray  de  pluiseurs, 
car  il  en  y  a  de  tellez  qui  moût  vous  touchent.  »  Lors  ouvri  li 
roys  aucunez  des  lettrez  et  regarda  ens  ;  et  vit  bien  qu'il  y  avoit 
autrez  coses  qui  touttes  ne  pooient  pas  estre  escriptez,  et  des- 
quellez  li  hiraux  portoit  créance.  Et  vit  bien  li  roys  que  les  be- 
soingnes  par  de  delà,  en  Gascoingne,  n'estoient  mies  trop  bêliez 
pour  lui  ;  si  en  fu  de  tant  plus  hastieus  dou  demander.  Et  li  hi- 
raux li  dist  ensi  :  «  Chiers  sirez,  il  est  ungs  chevaliers,  par  de 
delà  le  mer,  qui  s'apelle  li  sires  de  Noielles;  et  est  chilz  poite- 
vins. Et  dist  et  maintient  que,  pour  pluiseurs  servicez  que  chilz 
iist  à  vostre  signeur  de  père,  dont  on  li  doit  le  somme  de  trente 
mille  escus*.  Et  l'en  fu  bailliet  en  crand  et  en  piège  li  ville  et 
castelerie  de  Condon^,  dont,  si  comme  il  dist,  il  ne  pooit  avoir 
nul  paiement.  Si  s'en  plaindi  au  roy  de  Franche,  et  moustra  sez 
lettrez  ;  et  fu  remis  et  envoiiés  par  le  cambre  de  Parlement.  Et 
li  fu  jugiés  qne  vous  estiés  tenus  en  celle  debte,  et  à  rendre  tous 
frès  et  tous  despens;  et  fu  enssi  dit  par  sentence  en  plain  Paris. 
Dont,  pour  exécuter  ces  esplois  et  lui  faire  paiier,  il  eut  une 
commission  generaule  à  lever,  prendre  et  arester  partout  en 
vostre  terre  de  Gascoingne,  tant  qu'il  seroit  satisfès  de  le  somme 
dessus  dicte,  et  des  frès  que  fet  y  avoit.  Et  y  estaubli  li  roys,  à 
le  priière  dou  chevalier,  ung  procureur,  liquels  s'appielloit  mais- 


1.  Ms.  de  Valenciennes  :  florins.  Fo  51  v». 

2.  Ibid.  :  Courdem. 

très  Raiemons*  Fouchaus.  Et  esploitièrent  tant  qu'il  vinrent  à 
Condon,  et  se  veurent  mettre  en  le  possession  et  saisinne  dou 
dit  castiel,  par  le  vertu  de  le  commission  dessus  dicte.  Et  en 
parla  li  procureur  dou  chevalier  au  castelain  si  orguilleusement 
que  mautalens  y  monta,  car  d'un  baston  gros  il  donna  à  ce  mes- 
tre  Ray  mon  ung  tel  horion,  présent  le  seigneur  de  Noiielle,  que 
il  li  pourfendi  le  teste  ;  et  prist  le  chevalier  et  le  mist  en  prison, 
et  dist  qu'il  estoit  moût  outrageux,  quant  en  vostre  hiretaige  il 
osoit  faire  telx  esplois.  De  quoy  li  roys  de  France  a  eut  grant 
indination  et  despit;  et  dist  que  vostre  terre  par  de  delà  est  par 
ceste  advenue  toutte  fourfaite.  Et  y  font  si  grant  gherre  chil  qui 
y  sont  envoiiet  de  par  le  roy  et  si  mortelle,  qu'il  ont  pris  Pru- 
daire.  Sainte  Basille  et  Saint  Malquaire.  Et  quant  je  me  parti 
dou  pays,  il  seoient  devant  Penne'''  et  devant  Blaves.  Si  vous 
prient  li  chevalier  et  les  bonnes  villes  de  Ghascoingne  que  vous 
les  confortez  et  secoures  hasteement  ;  autrement  vous  poréz 
moult  perdre.  » 

Quant  li  roys  d'Engleterre  eut  oy  les  parollez  de  l'hirault  et  les 
nouvellez  qu'il  li  apportoit  de  Ghascoingne ,  et  coumment  li 
Franchois  et  à  petitte  raison  li  faisoient  gherre,  et  y  estoient  si 
efforchiement  que  nuls  ne  pooit  résister  à  l' encontre,  si  fut 
moût  penssieux  une  longhe  espasse.  Et  quant  il  leva  le  chief, 
si  se  retourna  deviers  ses  barons,  et  demanda  que  ce  estoit  bon 
affaire.  «  En  nom  Dieu,  sire,  che  respondirent  li  plus  espe- 
cial,  à  cel  lés  là  vous  faut  envoiier;  car,  seloncq  que  vous  avés 
affaire  et  entendes  à  parfuinir,  li  Gascon,  qui  sont  bonnez  gens 
d'armes,  vous  poroient  grandement  valloir  ou  nuire  en  vostre 
gherre.  Si  advisés  qui  vous  en  voulez  cargier  de  faire  che 
voiaige.  »  Dont  respondi  li  roys  :  «  Or  y  regardons  l'un  par 
l'autre  ^.  J'en  priroie  vollentiers  monseigneur  Robert  d'Artois,  et 
le  feroie  chief  de  ceste  armée.  Car  en  cel  estet  qui  vient,  je  n'ay 
nulle  affection  ne  entention  de  defiiier  le  roy  de  Franche;  mes 
voi'ay  touttez  pourveanchez  adviser  et  ordonner  par  bon  loisir,  et 
acquerre  encoirez  tous  les  amis  que  je  pouray  delà  le  mer,  car 
bien    me    besongneront    à    gueriier    si    grant    cose    comme    le 

1.  Ms.  de  Falenciemies  :  maistre  Remon.  F^  51  vo. 

2.  Ib'id.  :  Verne.  F»  52. 

3.  Ihid.  :  Donc  dist  messire  Robert  d'Artois  :  «  Sire,  je  m'en  charge- 
ray,  s'il  vous  plaist.  »  —  «  Certes,  dist  le  roy,  je  vous  en  pensoie  prier; 
or  vous  pourveez  hastivement.  » 

l'Dyaumme  de  Franche.  »  Lors  resj)ondi  messires  Robiers  d'Ar- 
tois liemenl  au  roy,  et  dist  que  ce  voiaige  il  feroit  ti'ès  volen- 
ticrs.  Et  li  roys  li  dist  :  «  Grans  merchis.  » 

De})uis  ne  demoura  mies  loing  tanips  que  messires  Robiers 
d'Artois  se  parti  d'Engleterre  à  cinq  cens  armures  de  fier  et  trois* 
mille  archiers;  et  montèrent  ou  havene  de  Hantonne,  bien  or- 
donné et  garny  de  touttez  pourveanches.  Et  estoient  adonc 
avoecq  le  dit  monseigneur  Robiers  d'Artois  li  comtez  de  Hesti- 
donne,  li  comtez  de  Sufforch,  li  comtez  de  Cornuaille,  messires 
rhummas  d'Aghourde,  messires  Thummas  de  Hollande,  messires 
Richart  de  Pennebiug,  li  sires  Despenssiers,  li  sirez  de  Ferièrez 
ses  serourgez,  li  sirez  de  Multonne,  li  sirez  de  Brassetonne  et  li 
sirez  de  Willebi.  Si  singlèrent  tant  par  mer  chil  seigneui*,  à 
l'ayde  de  Dieu  et  dou  vent,  qu'il  arivèrent  parmi  le  Geronde  ou 
havene  de  Bourdiaux,  dont  cil  de  le  chité  eurent  grant  joie  et  en 
furent  grandement  reconforté.  Et  là  estoient  li  doi  frère  de  Fu- 
miers, messires  Helyes  et  messires  Jehans,  qui  vinrent  sus  le  sa- 
belon  contre  lez  nefs  englesses;  et  ossi  lisent  2  li  plus  grant  partie 
de  chiaus  de  le  ville,  car  ce  secours  il  desiroient. 

Dont  yssirent  messires  Robiers  d'Artois  et  chil  de  se  route 
hors  des  vaissiaux,  et  s'en  vinrent  tout  à  piet  jusques  à  leurs 
hostelx  où  il  fuirent  cunvoiiet  à  joie.  Et  sus  le  soir,  quant  li 
mers  fu  retraite,  ont  li  variés  mis  hors  leurs  chevaux  et  leur 
harnois  et  touttes  autres  pourveances.  Si  se  rafreschirent  par 
trois  jours  en  le  chité  de  Bourdiaux,  et  puis  se  conseillèrent  quel 
part  il  se  trairoient.  Si  eurent  consseil  et  advis  que  il  yroient 
droit  à  Penne,  pour  lever  le  siège  qui  là  estoit  des  Franchois.  Si 
s'ordonnèrent  et  abillièrent  une  matinée,  et  sonnèrent  les  trom- 
pettes et  aroutèrent  le  charoy  et  leurs  pourveances.  Et  fist  là 
messires  Robiers  d'Artois,  marescal  de  tout  son  ost  le  comte  de 
Sufforch.  Dont  chevauchièrent  deviers  le  castiel  de  Penne,  à  huit 
cens  hommes  d'armes  et  trois  mille  archiers  tout  à  cheval,  et 
quatre  mille  hommes  de  piet.  Che  fu  environ  l'Assention,  l'an  mil 
trois  cens  trente  et  sept. 

Quant  li  comtes  de  Fois,  li  comtes  de  Charmain,  li  comtes  de 
Pieregorch,  li  mareschaulx  de   Mirepoix,    li  comtes  de  Quersi, 


1 .  Ms.  de  f^alenciennes  :  quatre  mille.  Fo  52. 

2.  Ibid.  :  Tous  les  nobles  de  la  ville,   qui  moull  desiroient  le  se- 
cours. 

messires  Floton  de  Reviel  et  li  autre  seigneur,  qui  là  estoient  et 
qui  le  castiel  de  Penne  assegiet  avoient,  oïrent  ces  nouvellez  que 
Englès  et  Gascons  assés  efforchiement  venoient  là  pour  lever  le 
siège,  si  eurent  consseil  coumment  il  se  maintenroient.  Tout 
conssideré  entr'iaux,  il  ne  se  sentirent  mies  assés  fort  que  des 
Englès  atendre,  car  il  estoient  trop  enssus  de  leur  grosse  ost  qui 
se  tenoit  devant  Blaves,  car  li  rivière  de  Bourdonne  estoit  entre 
yaux  et  leur  ost  :  si  ne  pooient  mies  legierement  passer.  Si  eu- 
rent consseil  que  de  yaux  deslogier,  ensi  qu'il  fissent;  et  se  par- 
tirent dou  siège  de  Penne,  et  s'en  revinrent  au  plus  droit  qu'il 
peurent  vers  Blaves.  Et  les  trouvèrent  tous  partis  li  Englès  et  jà 
esloignie's  plus  de  une  grande  journée.  Et  quant  messires  Robiers 
d'Artois  fu  là  venus,  il  et  li  baron  d'Engleterre  entrèrent  ou  cas- 
tiel où  il  furent  rechupt  à  joie,  et  se  rafrescierent  là  par  deux 
jours.  Et  au  tierch,  s'en  partirent  et  chevauchièrent  ordeneement 
dévier  s  Saint  Malquaire,  que  li  Franchois  tenoient;  et  y  avoient 
mis  une  bonne  et  grosse  garnison,  et  le  castiel  bien  pourveu  de 
tout  ce  qu'il  besongnoit,  en  vollenté  que  de  tenir  contre  tout 
homme.  Là  vint  messires  Robiers  d'Artois  et  toutte  se  route,  et 
i  basti  le  siège  fort  et  fier,  et  dist  qu'il  ne  s'en  partiroit  jammais, 
se  l'aroit  à  se  vollenté. 

Or  dist  li  comtes  que,  quant  messires  Robiers  d'Artois  eult  as- 
segiet le  castiel  de  Saint  Malquaire  et  juret  qu'il  ne  s'en  parti- 
roit se  l'aroit  à  se  vollenté,  il  le  fist  assaillir  vighereusement 
d'enghiens  et  ossi  de  compaignons  archiers,  qui  tampre  et  tart  y 
livroient  mervilleusement  grans  assaux.  Et  chil  dedens  se  def- 
fendoient  ablement  et  vistement,  car  bien  leur  besongnoit.  Ung 
jour  entre  les  autres,  il  y  eult  ung  si  grant  assaut  et  de  si  priés 
l'aprochièrent  li  archier,  qui  si  ensonnioient  cliiaux  dou  fort, 
qu'il  ne  s'osoient  apparoir  as  deffenscez.  Et  fisent  li  assallant  ou 
mur  ung  tel  trau  qu'il  y  pooient  bien  entrer  de  froncq  yaux 
huit  ;  et  fisent  lez  mures  reversser  ens  es  fossés,  et  tantost  jetè- 
rent sus  tant  de  bois,  de  terre  et  d'autre  cose,  que  il  peurent 
bien  entrer  et  sans  dammaige  dedens  le  ville,  si  comme  il  fisent; 
et  rompirent  une  porte  par  où  li  seigneur  y  entrèrent.  Ensi  fu 
prise  li  fortresse.  Et  y  tuèrent  grant  fuison  de  gens,  et  y  pris- 
sent deus  chevaliers  et  sis  escuyers  gentilz  hommes,  le  seigneur 
de  Poupeestain  et  le  seigneur  de  Zedulach;  et  tout  le  demourant 
misent  à  l'espée,  excepté  femmez  et  enfans  et  vieilles  hommes, 
non  tailliet  d'iaux  defîendre  ne  combattre. 

Apriès  le  prinse  de  Saint  Malquaire,  il  eurent  consseil  et  avis 
qu'il  yroient  devant  Sebilach*,  ung  castel  que  bidau  et  Geneuois 
tenoient;  et  y  avoient  mis  en  garnison  ung  escuyer,  qui  s'apelloil 
Begos  de  Villars.  Bien  estoit  la  fortrèce  pourveue  et  rafreschiée 
de  touttez  coses,  et  chil  de  dedens  en  voUenté  dou  delFendre, 
maugret  que  li  manant  de  le  ville  en  ewissent  de  le  tenir.  Là 
vinrent  messires  Robiers  d'Artois  et  li  seigneur  d'Engleterre  et 
de  Gascoingne  et  touttez  leur  routtez  ;  et  assegièrent  le  ville  à 
l'environ,  et  virent  bien  que  elle  estoit  forte  et  mauvaise  à  pren- 
dre. Nonpourquant  il  disent  qu'il  ne  s'en  partiroient  nullement, 
se  l'aroient;  et  y  ordonnèrent  logez  et  bastidez  et  touttez  coses 
appertenans  à  ost.  Et  leur  venoient  souvent  pourveanches  de 
Bourdiaux,  par  terre  et  par  aige,  assés  plentiveusement.  Et  toudis 
se  tenoit  li  sièges,  devant  Blaves,  des  seigneurs  de  Franche  dessus 
noummés  :  douquel  siège  je  voeil  ung  petit  parler,  puis  que  g'i 
sui,,  pour  une  aventure  qui  avint  à  cliiaux  de  le  ville,  assés  con- 
traire pour  y  aux,  et  de  quoy  la  ville  fu  gaegnie,  ensi  comme  vous 
oréz. 

Bien  avoient  mandés  et  certainement  senefiiet  chil  de  Blaves  à 
chiaux  de  Bourdiaux  que  il  estoient  en  grant  destroit  de  faminne, 
et  que  vivre  leur  aloient  durement  defallant,  et  que  il  fuissent 
comforté,  ou  longement  il  ne  se  pooient  tenir.  Dont  chil  de  Bour- 
diaux en  avoient  jà  escript  par  pluiseurs  fois  à  monseigneur  Ro- 
bert d'Artois  qui  estoit  en  ceste  chevauchie,  si  comme  vous  avés 
oy  ;  mes  li  dis  messire  Robiers  et  ses  conssaux  tiroient  à  che 
que  il  pewissent  ravoir  les  fors  concquis  et  acquis  en  leur  cemin  ; 
et  mandoient  et  prioient  à  chiaux  de  Bourdiaus  que  il  comfor- 
taissent  et  aidaissent  chiaux  de  Blaves,  car  bien  briement  il  ven- 
roient  de  celle  part  apriès  le  siège  de  Sebillach  ;  et  chil  de  Bour- 
diaux le  segnefioient  enssi  à  chiaux  de  Blaves.  Or  avint  que  li 
seigneur  de  Franche,  qui  seoient  devant  Blaves  et  qui  bien  sa- 
voient  le  destroit  de  faminne  et  le  nécessité  qui  dedens  le  ville 
estoit,  avisèrent  coumment  il  poroient  leur  siège  acourchier.  Si 
ordonnèrent  une  grant  cantité  de  soummiers  cargiés  de  vitaille,  et 
les  fissent  une  matinée  monter  sus  ung  terne  assés  priés  de  Blaves, 
affin  que  chil  de  le  ville  les  veissent,  et  que  il  yssissent  hors  apriès 
pour  y  aux  avitaillier.  Et  lissent  encoirez  li  Franchois  armer  jus- 
qu'à deus  mille  hommcz  de  leur  ost;  et  les  fissent  enbuscier  de- 

1.   Ms.  de  Valendennes  :  Sebliach.  F»  53  v". 

dens  ung  val,  entre  vignes  et  haies,  pour  sousprendre  les  jssans. 
Et  de  ceste  embusche  estoient  souverain  doy  seigneur  de  Franche, 
U  comtes  daufins  d'Auvergne  et  li  mareschaux  de  Mirepoix  avoecq 
leur  routtez;  et  lisent  dou'  soir  tout  enssi  comme  ordounnet  fu. 
Et  s'armèrent  li  seigneur  et  li  compaignon,  et  se  misent  en  leur 
embusce  couvertement.  Et  droit  au  point  du  jour,  li  soummier 
furent  tout  arouté,  dont  il  en  y  avoit  plus  de  cent^,  cargiet  de 
touttes  pourveanches  pour  mengier.  Et  vinrent  troi  homme  vil- 
lain  devant,  enssi  comme  marchant,  à  le  porte  de  Blaves,  et  di- 
sent :  «  Seigneur,  faittez  bonne  chière,  et  vous  mettes  en  aroy; 
et  venés  requeillier  le  belle  provision  qui  vous  vient  de  Miremont, 
de  Bourdiaus,  de  Coignach  et  des  autrez  fortrèches  de  vostre 
acord.  » 

Quant  chil  de  Blaves  entendirent  ces  parolles,  si  en  eurent 
grant  joie,  car  voirement  les  veoient  il  approchier  leur  ville.  Si 
s'armèrent  moult  vistement,  et  yssirent  de  leur  ville  environ  deus 
mille  hommes;  et  se  misent  entre  le  porte  et  les  cans.Etli  soum- 
mier coummenchièrent  à  aprochier,  et  jà  en  y  avoit  entrés  en  le 
ville,  ne  say  dis  ou  douze  ;  et  s'ensonmoient  moult  et  par  couvre- 
ture  à  l'entrée  de  le  porte.  Evous  l'enbusce  grande  et  grosse  qui 
vient  en  criant  leur  cry,  li  comtez  Daufins  et  li  sirez  de  Merquel 
criant  :  «  Fois  et  Auvergne  !  »  bannierrez  et  pignons  ventellans 
par  devant  yaux.  Et  quant  chil  de  Blaves  lez  perchurent,  si  fu- 
rent tout  esbahit  et  se  retraissent  vers  leur  ville,  et  Franchois 
apriès  abatans  gens,  navrant  et  mehaignant.  Et  chil  qui  lez  soum- 
miers  menoient,  affin  que  li  porte  fuist  tenue  et  empeschie,  effon- 
drèrent et  reversèrent  trois  de  leurs  mules  tous  chargiez  desoubz 
le  porte.  Là  y  eut  grant  pestelit  et  grant  encombrier;  car  chil 
qui  dedens  estoient  ne  pooient  yssir.  Etossi  il  n'en  avoient  mies 
grant  vollenté;  mes  rentroient  en  leurs  maisons  et  prendoient 
tout  le  milleur  de  leurs  coses,  et  le  portoient  sus  le  havene  en 
le  Geronde.  Et  là  entroient  femmez  et  enfans  en  nefs,  en  barges 
et  en  bacques;  et  s'en  sauvèrent  par  celle  mannierre  pluiseurs, 
entroes  que  li  autres  se  combatoient  devant  le  porte  de  le 
ville. 

Adonc  s'estourmy  li  os  as  Franchois,  et  s'armèrent  chacun  qui 
mieux  mieux,  et  vinrent  là  moult  ordonneement  et  par  connes- 


1.  Ms.  de  Valenciennes  :  de  nuyt.  F"  53  vo. 

2.  Jbid.  :  deux  cens. 

tabliez  ;  et  se  ferirent  en  chiaux  de  Blavez,  qui  assés  bien  se  def- 
leiidirent  et  vendirent  seloncq  leur  pooir.  Mais  quant  li  grosse 
routte  des  Franebois  fu  venue,  il  ne  durèrent  point  longement  ; 
et  furent  finaulement  tout  mort  et  tout  pris,  et  li  ville  de  Blave 
})rise  adonc  et  gaegnie.  Si  s'en  partirent  et  sauvèrent  pluiseurs 
bommes,  femmes  et  enfans,  par  le  Geronde,  qui  vinrent  à  Bour- 
diaux  avoecq  le  marée  comme  gens  desconfis  et  desbaretés.  Et 
recordèrent  leur  mesavenue,  dont  Bourdelois  furent  moult  cou- 
roucbiés  ;  et  scgneliièrent  ces  nouvelles  à  monseigneur  Robert 
d'Artoex  qui  estoit  devant  Sebilach,  liquelx  en  fu  moult  courou- 
cbiéz,  mais  amender  ne  le  peult  tant  que  à  celle  fois. 

Quant  li  Franebois  eurent  pris  et  concquis  le  ville  de  Blaves, 
et  li  pillart  l'eurent  toutte  robée  dou  demourant  de  ce  que  trou- 
vet  y  avoient,  si  eurent  consseil  li  seigneur,  tel  fois  fu,  qu'il 
l'arderoient.  Et  puis  fu  brisiés  chilz  conssaux,  et  disent  qu'il  le 
tenroient,  dont  puis  se  repentirent,  enssi  comme  vous  orés;  et 
prissent  consseil  de  mettre  le  siège  devant  Miremont,  qui  siet  sur 
le  rivière  de  Bourdonne.  Lors  se  partirent  et  deslogièrent  de 
devant  Blaves,  et  vinrent  à  Miremont,  et  misent  le  siège.  Et  re- 
coummandèrent  le  ville  de  Blaves  à  deus  chevaliers,  à  messire 
Jehan  Fouquère  et  messire  Guillaumme  de  Tyris*.  Or  vous  di- 
rons dou  siège  de  Sebilach,  et  comment  elle  fu  prise  et  par  quelle 
mannierre. 

En  le  ville  de  Sebilach,  avoit  adonc  une  cappittainne,  que  on 
appielloit  Begot  de^  Villars.  Et  estoit  ungs  fetis  escuyers  et  de 
linage,  ables  et  hardis  et  très  bons  compains;  mais  trop  vollen- 
tiers  jeuoit  as  dés,  et  par  usaige  mont  felenès  estoit,  quant  il  y 
perdoit.  Li  compaignons  sauldoiiers  et  chil  de  le  ville  jeuoient  à 
lui,  et  avoient  souvent  de  son  argent.  A  vint  que,  ung  soir  entre 
les  auti'es,  il  jeuoit  à  ung  jone  homme  de  le  ville,  qui  s'ap])elloit 
Simons  .lustins.  Et  avoit  chils  ung  frère  mainnet  de  lui,  que  on 
clammoit  Climent;  et  estoient  chil  doy  li  plus  riche  de  le  ville, 
et  des  plus  grans  amis.  Debas  s'esmut  entre  che  Simon  et  ce 
Begot ,  par  leur  jeu  de  dés,  et  tant  qu'il  se  desmentirent  ;  et  se 
levèrent  tout  doy  en  pies,  et  sachièrent  leurs  espées.  Et  escar- 
muchièrent  li  uns  as  autrez,  et  tant  que  Begos  consievi  che  Simon 

1.  Ms.  de  f^alenciennes  :  Si  y  mirent  tel  garnison  qu'il  appartenoit. 
po  54  vo. 

2.  /ùi(/.  :  Beghot  de  Villains. 

tellement  qu'il  li  fendi  toutte  le  teste  et  le  jeta  là  mort.  Li  haros 
monta;  saudoiier  acoururent;  gens  y  vinrent  de  tous  lés.Climens 
Justins  i  vint  acompaigniés  d'aucuns  de  ses  amis,  qui  son  frère 
volloit  contrevengier  ;  mais  adonc  il  ne  peult,  car  li  saudoiier 
estoient  tout  avoecques  Begot;  et  leur  convint  encorrez  le  place 
wuidier,  ou  il  ewissent  recheu  plus  grant  doumaige.  Tondis  de- 
puis, Begos  n'aloit  point  si  seuls  acompaigniés  que  il  n'ewist 
soissante  ou  douze  vingt  ^  compaignons  avoecq  lui,  dont  chilz 
Climens  et  ses  linaiges  avoient  grant  despit.  Et  regardèrent  et 
parlementèrent  enssamble  qu'il  n'en  poient  estre  point  contreven- 
giet  à  leur  aise,  fors  par  les  Englèz.  Si  traitiièrent  secrètement  de- 
viers  monseigneur  Robiert  d'Artois  et  les  Englès  que  il  les  mete- 
roient  en  le  ville,  affin  que  tous  les  estraigniers  il  volsissent  mettre 
à  l'espée  ^.  On  leur  acorda  liement  che  marchiet,  et  souffrirent  de 
nuit  li  amie  dou  mort  le  ville  à  escieller.  Et  entrèrent  ens  bien 
deus  cens  archiers  englès,  et  furent  maistre  de  le  porte;  et  le 
ouvrirent  de  forche,  avoecq  l'ayde  de  Climenth  Justin  et  des  siens. 
Et  entrèrent  ens  li  Englès,  et  furent  tout  li  saudoiier  mort  et 
Begos  de  Villars  et  li  autre.  Cliilz  meschiés  avint  enssi,  et  tout 
par  le  jeu  de  dés  :  ce  n'est  point  li  premiers  qui  en  est  advenus, 
ne  li  darrains  qui  encorres  en  avenra.  Maudis  soit  il,  car  dou  jeu 
de  dés,  c'est  toutte  ennemie  cose. 

Apriès  le  prise  de  Sebillach,  messires  Robiers  d'Artois  le  ra- 
freschy  de  nouvellez  gens  et  de  pourveanches  ;  puis  s'en  parti  et 
s'en  revint  vers  Bourdiaux,  car  li  prise  de  Blaves  li  annoioit  trop 
fort.  Et  quant  il  fu  revenus  à  Bourdiaux,  il  fist  sus  le  havene  as- 
sambler  touttes  les  nefs  et  les  vaissiaux  qui  là  dormoient  à  l'an- 
cre; et  les  fist  hasteement  ordonner  et  pourveii'  de  toutte  artil- 
lerie. Et  puis,  sur  ung  soir,  il  fist  entrer  ens  touttes  mannières 
de  gens  qui  combattre  se  pooient,  et  parti  dou  havene  de  Bour- 
diaux; et  singla  celle  nuit  avoecq  le  marée  et  vint,  ung  petit  apriès^ 
mienuit,  devant  Blave.  Et  estoit  adonc  li  flos  de  le  mer  si  hauls 
et  si  grans  qu'il  batoit  as  murs  *.  Adonc  fist  il  vistement  mettre 
avant  eschielles  et  ordounner  archiers,  et  aprochier  les  murs  et 
sounner  ses  trompettes,  et  assaillir  le  ville  oii  il  n'eult  mies  grant 


1.  Ms.  de  Valenciennes  :  cinquante  ou  soixante.  V°  55. 

2.  Ibid.  :  et  ceulx  de  la  ville  fussent  sauf. 

3.  I6id.  :  devant.  F^  55  y*. 

k.  Ibid.  :  Et  ne  savoient  riens  de  leur  venue. 

deffensce,  car  elle  estoit  wuide  de  gens  d'armes  et  de  compai- 
gnons,  pour  le  deffendre  et  garder  contre  tel  ost.  Nonporquant 
li  doy  chevalier,  qui  dedcns  estoient,  et  leur  route  en  fisent  bien 
leur  devoir;  et  le  deffendirent,  tant  qu'il  peurent  durer.  Che  ne 
fu  gaires,  car  archiers  traioient  si  songneusement  et  si  espesse- 
ment  que  chil  de  dedens  n'osoicnt  aprochicr  as  garites  ne  à  def- 
fenscez;  et  en  y  eut  là  du  tret  pluiseurs  navrés.  Que  vous  feroie 
je  lonch  compte  ?  Eschiellez  furent  drechies  et  apoiie'es  as  murs  à 
grans  graves  de  fier;  et  compaignon  able  et  legier,  et  pour  vaux 
es[)rouver  et  honnourer,  rampèrent  et  montèrent  sus;  et  entrè- 
rent ens,  volsissent  ou  non  li  defîendant.  Enssi  fu  la  ville  gae- 
gnie.  Et  avoit  une  église  moulte  forte  à  l'un  des  lés  de  le  ville  : 
là  se  retrairent  li  doy  chevalier  et  leurs  gens,  et  contrebarèrent 
les  huis  et  lez  fenestrez.  Et  se  tinrent  ung  jour  et  une  nuit 
depuis  le  ville  prise;  et  l'endemain  il  se  rendirent,  sauve  lors 
vies.  Et  furent  prisonnier  as  compaignons  à  qui  il  fianchièrent 
leurs  fois. 

Ensi  et  par  le  vasselaige  de  monseigneur  Robiert  d'Artois  et 
de  ses  aidans,  fu  li  ville  de  Blaves  reprise.  Dont  li  Franchois, 
qui  devant  Miremont  seoient,  furent  moult  courouchiet  ;  et  trop 
se  repentoient  de  ce  qu'il  ne  l'avoient  ars.  Quant  messires  Ro- 
biers  d'Artois  se  vit  en  possession  de  Blaves,  si  en  fu  moût  liez 
et  alla  au  tour,  et  regarda  se  elle  estoit  à  tenir;  et  vit  bien  que 
oil,  mes  que  elle  fuist  bien  pourveuwe  et  avitaillie.  Si  le  fist  de 
rechief  pourveir  et  avitaillier  de  tout  ce  qu'il  y  besongnoit,  et  re- 
fourbir les  fossés,  et  drechier  les  murs  et  remaçonner,  et  de  tous 
poins  rapareillier;  et  y  fist  revenir  hommes,  femmes  en  enfans, 
qui  parti  s'en  estoient,  pour  repeupler  et  mettre  le  ville  en  bon 
estât. 

Encorres  que  il  se  tenoit  en  Blaves,  et  que  li  comtez  d'Ermi- 
gnach  et  li  comtes  de  Fois  et  li  autre  seigneurs  seoient  devant 
Miremont,  doy  evesque,  c'est  assavoir  chilx  de  Saintez  et  chilz 
d'Anghouloime*,  aloient  de  l'un  lés  à  l'autre,  traitant  ung  respit. 
Et  tant  le  parlementèrent  que  il  se  fist  entre  les  pays  et  leurs  ai- 
dans, à  durer  jusques  au  premier  jour  d'avril  que  on  atendoit,  et 
de  ce  jour  en  ung  an.  Parmy  tant,  se  deffist  li  sièges  de  Mire- 
mont; et  chacuns  se  devoit  tenir  à  ce  qu'il  tenoit,  et  que  conc- 
quis  ou  reconcquis  arroit.  Et  se  départirent  les  deus  os,   et  s'en 

1.   Ms.  de  f^alenciennes  :  et  de  Poitiers.  F"  56. 


388  CHRONIQUES   DE   J.  FROISSART.  [1337] 

ralla  chacuns  en  son  lieu,  li  Franchois  en  Franche  et  li  Gascon 
en  Gascoingne.  Et  retourna  messires  Robiers  d'Artois  avoecq  les 
Englès  arrière  en  Engleterre  deviers  le  roy,  à  qui  il  recorda 
coumment  il  avoit  esploitiet.  Li  roys  en  eult  grant  joie  et  fu 
moult  liés  quant  il  le  vit  dallez  lui,  parce  que  il  y  trouvoit  et 
avoit  trouvet  pluiseurs  foix  grant  consseil  de  ses  besoingnes. 
F««  24  à  26. 

§  59.  P.  126, 1.  31  :  dissention. — Ms.  B  6  :  Sy  prirent  tous 
ceulx  de  Gant  leur  signeur  en  telle  hayne  que  depuis  il  ne  s'osa 
tenir  clerement  ne  couvertement  en  la  ville  de  Gant,  mais  s'en 
vint  tenir  à  Terremonde.  F»  87.  —  Ms.  de  Rome  :  En  ce  temps 
dont  je  parole,  avoit  grande  dissention  entre  le  conte  de  Flan- 
dres et  les  Flamens.  Car  chils  contes  Lois,  qui  eut  à  fenme  Mar- 
gerite  d'Artois,  ne  se  sceut  onques  avoir  ne  dissimuler,  ne  estre 
en  paix  entre  ses  gens  en  son  pais  ;  ne  sez  gens  aussi  ne  le  peu- 
rent  onques  amer.  Et  le  convint  de  rechief  widier  et  partir  de 
Flandrez  et  venir  en  France,  et  là  amena  sa  fenme  ;  et  se  tenoient 
à  Paris  dalés  le  roi,  liquels  les  soustenoit  de  une  partie  de  son 
estât.  Chils  contes  fu  assés  chevalerous;  mais  ses  gens  disoient 
que  il  estoit  trop  françois,  et  que  jà  nul  bien  ne  lor  feroit. 
F»  39. 

P.  127,  1.  3  :  un  homme  à  Gand.  —  Ms.  (tj miens  :  Or  re- 
venrons  à  le  mater e  des  Flamens.  Vous  avés  bien  oy  compter 
chy  devant  coumment  li  roys  d'Engleterre  avoit  clos  tous  les  pas 
de  mer,  et  ne  laissoit  riens  venir  ne  ariver  en  Flandres,  et  espe- 
cialment  lainnez  ne  agnelins.  De  quoy  tous  li  pays  de  Flandrez 
estoit  tous  esbalîis,  car  la  draperie  est  li  plus  principaux  mem- 
brez  de  quoy  il  vivent;  et  en  estoient  jà  trop  de  bonnes  gens  et 
rices  marchans  apovris.  Et  couvenoit  widier  hors  don  pays  de 
Flandres  pluiseurs  honnestez  hommes  et  femmez,  qui  par  le  la- 
beur de  le  draperie  estoient  devant  ce  bien  aisiet  ;  et  venoient 
quérir  leur  chevance  en  Haynnau  et  ailleurs  là  où  il  le  pooient 
avoir  :  dont  grant  murmuration  estoient  espars  et  semés  par  le 
pays  de  Flandrez,  et  especialment  ens  es  bonnes  villes.  Et  disoient 
bien  qu'il  comparoient  amèrement  et  dolereusement  l'amour  que 
li  comtez  leur  sirez  avoit  as  Franchois*,  car  par  lui  et  par  ses 
oeuvres  estoient  il  en  ce  dangier  esceut  et  en  le  haine  dou  roy 

1.  Ms.  de  Valenciennes  :  si  grande  au  roy  de  France.  Fo  56. 

d'Engleterre;  et  que  ce  seroit  mieux  li  communs  prouffis  de  tout 
le  pays  de  Flandrez,  de  estre  en  l'acord  et  amour  dou  roi  englès 
que  dou  roy  de  France. 

Voirs  *  est  que  de  Franche  leur  viennent  bien  pluiseur  blés  ; 
mes  quant  il  ne  l'ont  de  quoy  acater  ne  de  quoy  paiier,  et  tout 
par  faute  de  gaignier,  mal  pour  eux,  car  muy  de  bled  a  denier; 
dolent  celui  qui  ne  l'a.  Mes  d'Engleterre  leur  viennent  lainnes 
et  grans  prouffis,  qui  tenir  leur  fait  bons  estas  et  vivre  en  joie. 
Si  ont  il  de  bleds  assés  dou  costé  de  Haynnau,  puisque  li  pays 
est  de  leur  acord. 

Ensi  esmeut  et  de  pluiseurs  autres  parolez  pour  le  commun 
prouffit,  murmuroient  souvent  les  gens  par  le  pays  de  Flandres, 
et  especialment  en  le  ville  do  Gand;  car  c'est  li  ville  de  tout  le 
pays  de  Flandrez  où  on  drappe  le  plus,  et  qui  le  mains  puet 
vivre  sans  draperie,  et  ossi  adonc  à  qui  li  contrairez  estoit  plus 
grans.  Si  s'asambloient  par  places,  par  mons  et  par  fouquiaux, 
et  là  en  parloient  et  devisoient  en  tamainte  diverse  mannière;  et 
en  parloient  villainnement,  ensi  que  commune  gens  ont  usage  de 
pledier  et  parler,  sus  le  partie  le  comte  Loeys,  leur  seigneur.  Et 
disoient  entr'iaux  que  ce  ne  faisoit  mies  à  souffrir  et  que,  se 
ceste  povreté  duroit  longement,  tous  li  plus  grans  et  plus  rices 
s'en  doleroit,  et  en  yroit  li  pays  de  Flandres  à  destruction. 

Bien  savoit  li  comtes  de  Flandres  que  ses  gens  coummuniment 
murmuroient  sur  lui  et  contre  se  partie.  Si  les  appaisoit  il,  et 
faisoit  appaisier  ce  qu'il  pooit;  et  leur  disoit  et  faisoit  dire  : 
a  Me  bonne  gens,  sachiés  que  ceste  cose  ne  poet  durer  longe- 
ment, car  j'ay  oy  nouvelles  certainnes  de  par  aucuns  de  mes 
amis  que  j'ay  en  Engleterre.  Et  dient  ensi  que  li  Englès  sont  en 
plus  grant  esti'if  contre  le  roy,  afïîn  que  il  puissent  ftiire  leur 
prouffit  de  leurs  lainnes,  que  vous  ne  soiiés  en  désir  de  l'avoir. 
Il  ne  les  peuent  vendre  ne  aloiier  ailleurs  que  à  vous,  se  ce 
n'est  à  trop  grandement  leur  dammage.  Si  vous  appaisiés,  car 
g'i  voy  et  sens  pluiseur  biaux  remèdes  pour  vous  et  dont  vous 
serez  temprement  resjoys;  et  ne  penssés  ne  ne  dictez  nul  con- 

1 .  Ms.  de  Valenciennes  :  «  Vray  est  que  des  François  nous  viennent 
bleds ,  mais  il  convient  avoir  de  quoy  à  achater  et  paier  ;  et  muy  de 
bled  a  denier;  dolant  celui  qui  ne  l'a.  Mais  d'Engleterre  nous  viennent 
laines  et  grans  prouffis  pour  avoir  les  vivres,  et  tenir  grans  estas  et 
vivre  en  joie;  et  du  pays  de  Haynnau  nous  venroit  assez  blez,  nous  à 
euix  d'accord,  u  Fo  56. 

traire  ne  nulle  mauvaistié  de  ce  noble  pays  de  Franche,  d'où 
tant  de  biens  vous  habondent.  » 

Ensi,  pour  yaux  reconforter  et  apaisier,  leur  disoit  ou  faisoit 
dire  li  comtez.  Mais  nientmains  tout  li  plus  estoient  si  batu  de 
celle  disette  et  povreté,  et  tous  les  jours  leur  recroissoit,  qu'il  ne 
s'i  pooient  apaisier  ;  car,  quoy  que  on  leur  desist,  il  ne  veoient 
nul  apparrant  de  recomfort  ne  de  prochain  waignage.  Pour  quoy, 
il  s'esmouvoient  et  s'enmençonnoient  de  jour  en  jour  et  de  plus 
en  plus.  Et  si  n'estoit  entre  yaux  si  hardis  qui  osast  emprendre 
le  fet  pour  le  cremeur  dou  comte. 

Si  demoura  ce  ung  grant  tempz  et  tant  comme  enssi  qu'il  s'a- 
sambloient  par  fouquiaux,  en  places  et  en  quarefours.  Et  ve- 
noient  enssamble  parlementer  de  deviers  lieux  et  de  pluiseurs 
rues»  parmy  le  ville  de  Gand,  aucun  compaignon*,  qui  oy  avoient 
trop  sagement  parler  à  leur  agrée  ung  bourgois,  qui  s'apelloit 
Jaquèmes  d'Artevelle,  et  estoit  brasserez  de  miéz.  Si  reprissent 
chil  compaignon  dessus  dit  ses  parolles  entre  les  autrez  ;  et  dirent 
que  c' estoit  ungs  très  sages  homs,  et  que  il  li  avoient  oy  dire 
que,  se  il  estoit  oys  et  creus,  il  quideroit  dedens  brief  temps  tel- 
lement remettre  Flandrez  en  bon  estât  que  il  raroient  tout  leur 
waignaige  et  seroient  bien  dou  roy  de  Franche  et  dou  roy  d'En- 
gleterre.  Ces  paroUez  coummenchièrent  à  moutepliier,  et  tant  al- 
lèrent des  ungs  as  autrez  que  bien  li  quars^  de  le  ville  en  furent 
enfourmet,  especialment  petittes  gens  et  communs  asquelx  li 
meschie'z  touchoit  le  plus.  Lors  se  coummenchièrent  à  rassam- 
bler  des  rues  et  des  quarefours,  et  leurs  assamble'es  à  remettre 
enssamble. 

Et  avint  que,  ung  jour^  apriès  disner,  il  s'en  partirent  plus  de 
cinq  cens*  sieuwans  l'un  l'autre;  et  appelloient  leur  compaignon 
de  maison  en  maison,  et  disoient  :  «  Alons,  alons  oïr  le  consseil 
dou  saige  homme.  »  Et  vinrent  enssi  jusques  à  le  maison  Jakème 
d'Artevelle,  et  le  trouvèrent  apoyant  à  son  huis.  De  si  loncq 
qu'il  le  perchurent,  il  ostèrent  leurs  capperons,  et  l'enclinèrent, 
et  li  disent  :  «  Ha  !  chiers  sirez,  pour  Dieu  merchi,  voeilliés  nous 
oyr.  Nous  venons  deviers  vous  à  consseil,  car  on  nous  dist  que 

1.  Ms.  de  Falenciennes  :  En  ce  temps  avoit  ung  bourgois  à  Gand , 
brasseur  de  mier,  lequel  par  pluiseurs  fois  parloit  bien  sagement  au 
gré  de  pluiseurs.  Si  l'appelloit  on  Jaquemon  d'Artevelle.  F^  56  vo. 

2.  Ibid.  :  ly  quars  ou  la  moitié  de  le  ville.  F»  57. 

3.  Ihid.  :  une  feste.  —  4.  Ibid.  :  plus  de  mille. 

li  grans  biens  de  vous  remetera  le  pais  de  Flandres  en  boin 
point.  Or  nous  voeilliés  dire  coumment  :  si  ferés  aumounne,  car 
il  est  bien  mestiers  que  vous  avés  considéré  nostre  povreté.  « 
Lors  s'avancha  Jaqucmes  d'Artevellc  et  dist*  :  «  Seigneurs  com- 
paignon,  bien  est  voirs  que  j'ay  dit  que,  se  j'estoie  de  tous  oys 
et  creus,  que  je  meteroie  Flandres  en  boin  point,  et  se  n'en  se- 
roit  nos  sires  de  riens  grevés.  »  Dont  l'acollèrent  qui  mieux 
mieux,  et  l'enportèrent  entre  yaux,  et  disent  :  «  Oit,  vous  serés 
creus,  ois,  cremus  et  servis.  »  —  «  Signeur,  seigneur,  ce  dist 
d'ArtevelIe,  il  besoingne  bien  que  au  remoustrer  toutte  li  plus 
sainne  partie  de  le  ville  de  Ghand  soit  et  que  vous  me  jurés, 
vous  qui  cliy  estez  et  tout  chil  qui  de  vostre  acord  sont  ou  se- 
ront, que  vous  me  conforterez  et  aiderés  en  tous  kas  jusques  à 
morir.  »  Et  il  dient  tout  d'unne  vois  :  «  Oil.  »  Dont  leur  dist 
que,  l'endemain  à  primme,  il  fuissent  en  ung  lieu  que  on  apelle 
le  Biloke  ;  et  le  fesissent  à  savoir  à  tous  parmy  le  ville  de 
Ghand  ;  et  que  là,  presens  tous,  il  leur  remousteroit  publicque- 
ment  che  dont  toutte  la  ville  seroit  resjoie.  Et  il  respondirent 
tout  d'unne  vois  :  «  C'est  bien  dit,  c'est  bien  dit.  » 

Enssi  ces  nouvelles  s'espardirent  parmy  le  ville  de  Gand,  et 
en  furent  les  trois  pars  de  le  ville  tout  sage.  L'endemain  à  heure 
de  prime,  toutte  li  place  de  le  Biloke  fu  plainne  de  gens,  et  le 
rue  oil  il  demouroit  toutte  plaine  ossi.  Et  l'aportèrent  mouvant 
de  se  maison,  entre  leurs  bras,  et  fendans  touttes  mannières  de 
gens  jusquez  en  le  place  de  le  Biloke;  et  li  avoient  ordounnet 
ung  biel  escaufaut  sus  lequel  il  le  misent.  Et  là  coummencha  il  à 
preschier  si  bellement  et  si  sagement  qu'il  converti  tous  coers  en 
son  oppinion*.  Et  estoit  sen  entente  que  li  pays  de  Flandrez  se- 

1.  Ms.  de  F'ale/iciennes  :  «  Seigneurs  compaignons,  je  sui  natif  et  bour- 
gois  de  ceste  ville,  si  y  ay  le  mien.  Sachiés  que  de  tout  mon  pooir  je 
vous  vorroie  aidier  et  tout  le  pays.  Et  s'il  estoit  homme  qui  vosist  em- 
prendre  le  fais,  je  vorroie  exposer  mon  corps  et  biens  à  estre  dalez 
lui;  ou  se  vous  aullrcs  me  voliés  estre  frère,  amy  et  ccmpaignon  en 
toutes  choses  pour  demourer  dalez  my,  nonobstant  que  je  n'en  soy 
mie  dignes,  je  l'enprenderois  volentiers.  »  Alors  dirent  ilz,  tout  d'un 
assens  et  d'une  voix  :  «  Nous  vous  prometons  lealment  à  demourer 
dalés  vous  en  toutes  choses,  et  d'y  aventurer  corps  et  biens,  car  nous 
savons  bien  qu'en  toute  le  conté  de  Flandres  n'y  a  homme,  se  non 
vous,  qui  soit  dignes  de  ce  faire.  »  F°  57. 

2.  llic/.  :  Par  plusieurs  jours  il  fist  grans  consaulx  et  grandes  as- 
sambleez  de  gens,  en  remonstrant  qu'il  teuissent  le  partie  des  Englès 
à    rencontre  de  ceulx   de  France;   et  que   il   savoit   bien  que    le    roy 

roit  ouvers  et  appareilliés  pour  requellier  le  roy  d'Engleterre  et 
tous  lez  siens,  se  venir  y  volloient,  pour  paiier  tout  ce  qu'il  y 
prender oient,  car  li  gherre  ne  li  haynne  des  Flamens  as  Englèz 
ne  leur  pooit  pourfiter,  mais  trop  couster.  Et  leur  remoustra 
voies  et  conditions,  lesquelles  ne  puevent  mies  estre  touttes 
escriptez,  car  trop  y  fauroit  de  parollez.  Mes  la  lin  fu  telle  que 
il  li  eurent  en  couvent,  et  li  jurèrent  que  de  ce  jour  en  avant  il 
le  tenroient  pour  souverain;  et  se  ordonnèrent  tout  par  lui  et 
par  son  consseil.  Et  fu  rammenés  à  son  hostel  si  amiablement 
que  à  merveilles,  et  de  jour  en  jour  mouteplioit  en  grant  hon- 
neur. Che  fu  environ  le  Saint  Michiel,  l'an  mil  trois  cens  trente 
et  sept,  que  li  grans  parlemens  devoit  estre  à  Londres  en  Engle- 
terre,  et  dou  quel  nous  vous  compterons  maintenant  et  coum- 
ment  il  se  porta 

Or  revenrons  as  Flammens  pour  mieux  entendre  le  élévation 
Jaquemon  d'Artevelle,  qui  gouvrena  le  comté  de  Flandrez  par  le 
tierme  de  neuf  ans  et  fist  en  partie  ses  vollentéz,  enssi  que  vous 
orés  chy  apriès.  Vous  avés  bien  oy  chy  dessus  coumment  il 
preecha  en  le  ville  de  Gand  et  eult  l'acort  de  toutte  le  ville, 
especialment  de  toutte  le  coummunalté,  à  faire  ce  qu'il  voroit. 

Quant  li  roys  de  France  entendi  lez  nouvellez  de  lui,  se  li 
despleurent  durement.  Car  il  suposa  assés  que,  se  li  Flamencq 
estoient  contraire  et  ennemit  à  lui  ne  à  son  royaumme,  que  trop 
leur  poroit  grever  et  mettre  le  roy  d'Engleterre  en  son  royaumme 
par  leur  pais.  Si  manda  au  comte  de  Flandrez  qui  se  tenoit  à 
[Bapesmes^],  que  nulleme'it  il  ne  laiast  resgner  ne  vivre  ce  Ja- 
quemon d'Artevelle,  car  il  estoit  trop  à  son  prejudisse,  et  que 
par  lui,  se  il  duroit  longement,  il  perderoit  se  terre. 

De  quoy  li  comtez,  qui  bien  sentoit  tous  ces  mesciéz,  acquist 


de  France  estoit  si  occupez  en  moult  de  manières  qu'il  n'avoit  pooir 
ne  loisir  d'eulx  faire  mal;  et  avec  ce  le  roy  d'Engleterre  seroit  joieux 
d'avoir  leur  amour,  et  aussi  feroit  enfin  celui  de  France.  Et  leur  re- 
monstroit  qu'il  aroient  Haynnau,  Brabant,  Hollandes  et  Zellandes  avec 
eulx.  Et  tant  les  mena  de  parolles  que  toute  la  communalté  et  grant 
plenté  de  la  bourgoisie  se  tirèrent  avec  luy  et  habandonnèrent  de  tous 
poins  leur  seigneur,  sans  riens  plus  convertir  ne  aler  devers  lui.  Mais 
le  compaignoient  à  si  grant  puissajice  que  tous  les  jours  dormoient  en 
sa  maison,  buvoient  et  mengoient  mille  ou  douze  cens  personnes;  et 
le  compaignoient  à  aler  par  la  ville  ou  ailleurs  leur  bon  lui  sambloit. 
Fo  57. 
.1.   Ms.  ci' simiens  :  Vipennes  on  Bipennes.  Mauvaise  leçon. 

amis  des  plus  grans  de  linage  de  le  ville  de  Gand  ;  et  les  jurés 
avoit  il  pour  lui,  car  il  li  dévoient  foy  par  sierement.  Si  lisent 
pluiseurs  agliès  et  embuscez  sus  d'Artevelle;  mes  oncques  ne  le 
peurent  avoir  à  leur  aise,  car  toutte  li  coummunaulté  de  Gand 
estoit  si  appareillie  pour  lui  que,  qui  li  volsist  mal  faire,  il  cou- 
venist  estre  })lus  fort  que  de  trente  mille  ou  quarante  mille  hom- 
mes. Et  estoient  touttes  mannièrez  de  gens  wiseux,  pour  lui 
mieux  servir  à  gré  et  li  deffendre,  se  mestiers  fuist.  F'*'  26  v» 
et  27. 

Ms.  de  Valenciennes  :  Or  avint  que  le  conte  de  Flandres  en 
sot  à  jiarler.  Si  le  manda  qu'il  alast  parler  à  lui  en  son  hostel  ; 
mais  il  y  ala  à  si  grant  compaignie  que  le  conte  n'avoit  pooir  de 
résister  encontre  lui  là  présent.  Le  conte  lui  remoustra,  par 
pluiseurs  poins,  qu'il  volsist  tenir  la  main  à  tenir  le  peuple  en 
l'amour  et  pour  le  roy  de  France,  comme  celuy  qui  en  avoit  plus 
d'auctorité  que  nul  autre,  et  lui  offry  pluiseurs  biens  à  faire  ;  et 
entre  deulx  lui  disoit  parolles  de  souppeçon  de  manaces.  Lequel 
Jaquemon  n'avoit  nulles  doubtes  de  sa  manace  leur  il  estoit  ;  et 
au  surplus,  en  son  corage,  il  amoit  les  Englès.  Si  respondi  qu'il 
feroit  ce  qu'il  avoit  promis  au  commun,  comme  celui  qui  n'avoit 
point  de  peur,  et  au  plaisir  de  Dieu  il  n'en  venist  bien  à  chief. 
Et  ainsi  se  parti  dou  conte. 

Nientmains,  le  conte  se  conseilla  à  ses  plus  privez  comment  il 
feroit  de  ceste  besongne,  lequel  avoit  avec  luy  aucuns  des  bour- 
gois  de  la  ville,  qui  avoient  des  grans  amis  et  lingnages  dedens 
la  ville.  Si  lui  conseillièrent  de  les  laissier  convenir,  et  il  le  tue- 
roient  secrètement  ou  aultrement.  Et  sur  ce  s'en  misrent  en 
paine  par  pluiseurs  fois,  et  firent  pluiseurs  agais  sur  le  dit  Ja- 
quemon. Mais  riens  n'i  valoit,  car  toute  le  communalté  estoit 
pour  luy,  tant  que  on  ne  lui  pooit  mal  ftiire,  qu'il  ne  convenist 
estre  puissant  de  conbattre  contre  toute  la  ville  et  le  Franc. 
F»  58. 

Ms.  ^  6  :  Et  le  roy  d'Engleterre,  qui  tiroit  à  atraire  à  amour 
et  à  sa  cordelle  ceulx  de  Flandres,  et  qui  bien  savoit  que  le  conte 
n'y  estoit  point  bien  amcs  pour  le  grande  justiche  que  il  y  avoit 
fait,  et  par  especial  en  la  ville  de  Gant,  adonc  manda  à  ceulx 
de  Gant  que,  se  il  volloicnt  estre  de  son  acort ,  il  leur  renderoit 
l'estaple  et  la  marchandise  des  lainnes  sans  lequel  il  ne  povoient 
vivre,  et  que  la  conmunaulté  de  la  ville  de  Gant  estoit,  pour  la  def- 
faulte  de  wagnage,  en  grant  dangier. 

Or  se  resveilla  et  leva  ung  bourgois  de  Gant,  qui  s'apelloit  Ja- 
ques d'Artevelle ,  saige  homme  et  ymaginatif  durement ,  et  qui 
tantost  eult  tout  le  comunaulté  de  son  acort ,  pour  faire  et  def- 
faire  tout  che  que  ordonner  et  entreprendre  volloit.  Cheluy  Ja- 
ques d'Artevelle  estoit  durement  bien  enlangaigiet.  Sy  fist  plui- 
seurs  sermons,  et  sy  s'y  porta  que  par  lui  fu  le  conte  enchachiés 
et  boute's  hors  du  pais  de  Flandres.  Et  disoit  bien  à  son  commen- 
chement  que  plus  proufitable  leur  estoit  estre  de  le  partie  des 
Englès  que  de  le  partie  de  Franche,  car  tous  proufis  et  toutes 
bonnes  marchandises,  profitables  et  nécessaires  pour  eulx,  leur 
venoit  d'Engleterre  ou  par  le  dangier  d'Engleterre,  tant  que  lai- 
nes pour  drapper,  dont  tout  le  pais  de  Flandres  estoit  soustenus, 
car  sans  draperie  et  marchandise  communaument  il  ne  pouroient 
vivre. 

Che  Jaques  de  Hartevelle,  en  peu  de  temps,  monta  en  sy  grant 
fortune  et  en  telle  grâce  des  Flamens,  que  c'estoit  tout  fait  quan- 
ques  il  volloit  deviser  et  commander  par  toute  Flandres.  Et  es- 
toit sy  bien  enlangaigiet,  et  de  sy  saiges  parolles  et  sy  vives,  que, 
par  sez  langaiges  et  pour  che  que  il  moustrok  vérité,  che  estoit 
bien  avis  à  ceux  de  Gant.  Et  le  firent  mestre  et  souverain  pru- 
mierement  d'eux ,  et  puis  de  tout  le  pais  de  Flandres  ;  car  en 
son  commenchement  ceux  de  Bruges ,  de  Ypre  et  de  Courtray 
furent  rebelles  à  ses  oppinions.  Mais  ceulx  de  Gant,  qui  toudis 
ont  esté  mestre  et  souverain  de  toutes  les  villes  et  les  pays  de 
Flandres,  de  forche  les  firent  obéir  et  estre  encKns  et  obéissant 
à  eulx ,  et  à  Jaques  de  Hartevelle ,  qui  emprist  le  gouvernement 
de  Flandres.  Et  convint  le  conte  Lois  widier  et  partir  ;  et  s'en  vint 
en  Franche  dallez  le  roy  Phlippes,  son  cousin,  qui  le  rechut  liement 
et  luy  assina  rentes,  pour  luy  et  madame  sa  femme  vivre  et  en- 
tretenir leur  estât  ;  car  en  le  conté  de  Flandres ,  le  vivant  de  Jac- 
ques de  Hartevelle,  eurent  ilz  moult  petit.  F°^  87  et  89. 

Ms.  de  Rome  :  Chil  de  Gand  conmencièrent  premièrement  à 
faire  le  mauvais,  et  à  voloir  suspediter  tout  le  demorant  dou  pais 
de  Flandres;  et  avoient  de  lor  aliance  Tenremonde,  Alos  et  Gran- 
mont.  Pour  ces  jours  dont  je  parole ,  et  entrues  que  chil  signeur 
d'Engleterre  se  tenoient  à  Valencliiennez  et  fiiisoient  lors  pourcas, 
ensi  que  che  chi  desus  est  dit,  avoit  à  Gant  un  bourgois  qui  se 
nonmoit  Jaquemon  d'Artevelle,  hauster  honme,  sage  et  soutil  du- 
rement ;  et  fist  tant  par  sa  poissance  que  toute  la  ville  de  Gand  fu 
encline  à  lui  et  à  ses  volentés.  Chil  signeur  d'Engleterre ,  qui  se 

tenoient  à  Valenchiennez,  jettèrent  lor  visée,  par  le  consel  et  in- 
troduction que  il  orent  dou  conte  de  Hainnau  et  de  son  frère, 
que  il  envoieroient  deviers  che  Jaquemart  d'Artevelle  et  les  bour- 
gois  de  Gand  ,  afin  que  il  vosissent  estre  de  Taliance  et  acord 
dou  roi  d'Engleterre  :  par  quoi ,  se  il  li  besongnoit ,  il  peuist 
avoir,  ils  et  ses  gens,  entre'e  en  Flandres.  Si  i  envoiièrent  l'eves- 
que  de  Durem  et  le  conte  de  Norhanton  et  messire  Renault  de 
Gobehem. 

Euls  venu  à  Gand ,  il  furent  recheu  très  grandement,  conjoi, 
honnouré  et  festoiié.  Et  se  portèrent  si  bien  li  trettié,  par  le 
moiien  Jaquemon  d'Artevelle,  qui  i  rendi  grant  painne  et  qui 
haioit  le  conte ,  que  chil  de  Gand  generaument  s'acordèrent  à 
ce  que,  se  li  rois  d'Engleterre  passoit  la  mer  et  voloit  prendre 
son  chemin  parmi  le  pais  de  Flandres,  fust  à  gens  d'armes  ou 
sans  gens  d'armes,  lors  deniers  paians  de  toutes  coses  des  quelles 
on  lor  feroit  aministration,  il  trouveroient  le  pais  ouvert.  Neque- 
dent  que  chil  de  Rruges,  d'Ippre  et  de  Courtrai  lor  fuissent  con- 
traire et  rebelle,  il  pensoient  bien  tant  à  esploitier,  et  dedens  briefs 
jours,  que  li  pais  seroit  tous  en  une  unité. 

Ces  aliances  et  concordances  de  Jaquemon  d'Artevelle  et  de 
ceuls  de  Gand  plaisirent  grandement  bien  à  ces  signeurs  d'En- 
gleterre qui  là  avoient  esté  envoiiet  ;  et  prisent  de  toutes  ces  con- 
venances lettres  seelées  dou  seel  à  causes  de  la  ville  de  Gant.  Et 
puis  retournèrent  à  Valenchiennes ,  deviers  le  conte  de  Hainnau 
et  lors  compagnons;  et  moustrèrent  de  parole,  et  par  les  let- 
tres que  il  avoient,  en  quoi  et  conment  chil  de  Gand  estoient  de 
bonne  volenté  obligiet.  Donc  dist  li  contes  de  Hainnau  à  ces  si- 
gneurs d'Engleterre  :  «  Biaus  signeurs,  vostres  besongnes  s'avan- 
cent grandement ,  se  vous  avés  les  pais  de  Flandres  et  de  Brai- 
bant  d'acort.  Dites  à  mon  fil  d'Engleterre  que  ce  li  sera  uns 
grans  confors,  et  que  sa  gerre  en  sera  plus  belle;  mais  il  con- 
vient que  il  passe  la  mer  à  la  saison  qui  retourne ,  pour  apren- 
dre  à  congnoistre  les  signeurs  et  les  pais  qui  le  vodront  aidier  et 
servir  :  si  ques ,  vous  revenu  en  Engleterre ,  esmouvé[s]  le  à  ce 
que,  à  une  qantité  de  gens  d'armes  et  d'archiers,  il  viengne  de- 
çà la  mer  et  face  venir  de  la  finance  ;  car  Alemant  sont  convoi- 
tous  et  ne  font  riens,  se  li  denier  ne  vont  premièrement  devant , 
car  ce  sont  gens  moult  convoitons.  »  F^  39. 

P.  127,  1.  11  :  quatre  vingt. — Ms.   d Amiens  :  six  vingt  ou 
sept  vingt  variez  armez ,  entre  lesquels  il  y  en  avoit  cinq  ou  six 

especialment  outrageux  et  dont  il  faisoit  se  bourle,  et  qui  sa- 
voient  ses  secrèz  et  quel  cose  il  volloient  faire,.  F**  27  v°. 

P.  127,  1.  29  :  au  soupper.  —  Ms.  d'Amiens  :  et  faisoient  de 
nuit  bon  get  devant  son  hostel  ;  car  bien  savoit  qu'il  n'estoit  mies 
bien  amës  de  tous  et  especialment  dou  comte,  car  jà  en  avoit  il 
veu  pluiseurs  appairans,  dont  il  s'estoit  bien  sceu  oster. 
F°  27  v°. 

P.  127,  1.  30  :  quatre.  —  ik/:y.  B  6  :  six.  F°  90. 

P.  128,  1.  22  :  longement.  —  Ms.  d Amiens  :  le  tierme  de 
neuf  ans  ou  environ  le  pays  de  Flandres.  F°  27  v". 

P.  128.  1.  26  et  27  :  maletotes.  —  Ms.  ^  6  :  Sy  en  despen- 
doit  la  moitié  à  sa  voilenté,  et  l'autre  moitié  metoit  en  trésor. 
F"  92. 

P.  130,  1.  1  :  prester.  — Ms.  d'Amiens  :  Ensi  estoit  il  for- 
tunés de  ses  besoingnes.  F°  27  v^.  — Ms.  B  6  :  tant  estoit  re- 
doubtés  par  my  le  pais  de  Flandres.  F**  92. 

§  60.  P.  129,  1.  22  :  des  nues.  —  Ms.  d'Amiens  :  Et  te- 
noient  grant  estât  et  faisoient  grans  frèz,  et  donnoient  biaux 
disners  ens  es  bonnes  villes  où  il  venoient,  affin  qu'il  en  fuissent 
plus  aloset,  et  li  rois  d'Engleterre  mieux  recoummandés.  Et  fai- 
soient semer  parolles  parmy  le  pays  et  les  bonnes  villez  que,  s'il 
estoient  amie  et  acordant  au  roy  d'Engleterre,  il  seroient  très 
riches  et  paisieule,  et  aroient  lanagez  et  drapperie  à  grant  fuison. 
F»  23  v^ 

P.  130,  1.  1  :  le  Courtrisien.  —  Ms.  d'Amiens  :  monseigneur 
Simon  le  Courtrissien,  anchien  homme  et  riche,  et  qui  vollentiers 
faisoit  feste,  honneur  et  compaignie  à  touttez  gens  estraingiers, 
especialment  as  baronz  et  chevaliers  d'onneuret  denom,F°  23  v°. 
—  Ms.  ^  6  :  En  clie  temps,  fist  justichier  le  conte  de  Flandres 
monseigneur  Simon  le  Courtrisien,  qui  estoit  de  Gant;  et  le  fist 
morir,  sans  cause  de  rayson,  Et  fut  pour  ce  que  il  avoit  com- 
paigniet  les  Englès  en  Bi'abant  et  en  Haynau,  et  ossi  en  Flandres. 
Dont  ceulx  de  Gant  furent  durement  courouchiés  sur  le  conte, 
car  chilz  sires  Simon  Courtisien  estoit  bourgois  de  grant  linage, 
et  durement  vaillans  et  saiges  homme,  et  de  bonne  renommée. 
F«  87. 

P.  130,  1.  19  :  decolés.  —  Ms.  d'Amiens  :  li  comtes  de 
Flandres  le  manda  en  ung  certain  lieu.  Lui  venut  au  mandement 
dou  comte,  il  fu  pris  et  saisis  et  délivrés  au  connestable  de  Flan- 

drez,  et  depuis  à  celui  de  Franche  ;  et  fu  assés  tost  apriès  deco- 
lés.  F°  23  v**,  —  Ms.  de  Rome  :  Li  contes  de  Flandres,  pour  ce 
temps,  se  tenoit  à  Compiengne ,  et  la  contesse  sa  fenme.  Si  en- 
tendi  que  li  Englois,  li  evesques  de  Durem  et  grant  baron  d'En- 
gieterre  avoient  esté  à  Gand  et  moult  bellement  recheu  ;  et  par  la 
promotion  et  enort  d'un  bourgois  de  Gant  qui  s'apelloit  Jaque- 
mart d'Artevelle,  toutes  gens,  en  Gant  et  en  pluisseurs  villes  de 
Flandres,  s'enclinoient  assés  à  l'opinion  des  Englois  ;  et  tant  que 
ses  rentes  et  revenues  en  estoient  esconsées,  et  çanceloient  tous 
les  jours.  Et  encores  en  oultre,  li  contes  de  Flandres  fu  enfour- 
més  que  uns  chevaliers  de  Flandres,  vaillans  homs  durement,  et 
lequel  li  contes  avoit  toujours  tenu  à  loial  homme  et  prudent, 
qui  se  nonmoit  le  Courtrissien,  avoit  tousjours  compagniet  et  fait 
feste  et  honnour,  en  la  ville  de  Gant  où  sa  residense  estoit,  ces 
signeurs  d'Engleterre.  Desquelles  coses,  li  contes  de  Flandres  fu 
durement  courouchiés  sus  le  chevalier,  tant  que  il  li  remoustra,  et 
le  manda  couvertement  en  France  où  il  se  tenoit.  Li  sires  Cour- 
trissiens  ala  deviers  li,  qui  nul  mal  n'i  pensoit.  Sitos  que  li  contes 
le  tint,  il  li  fist  remoustrer  en  la  présence  de  li  ce  pourquoi  il 
i'avoit  mandet.  Onques  li  chevaliers  ne  se  peut  esquser,  mais  le 
fist  decoler.  F''  40  v«. 

P.  131,  1.  16  :  à  Valenciènes.  —  Ms.  d'Amiens  :  Depuis  le 
mort  dou  seigneur  Courtrissien,  li  chevalier  d'Engleterre  n'osèrent 
mies  si  plainement  aller  ne  venir  par  le  pays  de  Flandrez  qu'il 
faisoient;  car  ils  se  doublèrent  que  soudainement  il  ne  fuissent 
pris  ou  de  nuit  à  lors  hostelx,  et  mort  par  le  puissanche  du  roy 
de  Franche  et  dou  comte,  qui  très  loyaux  Franchois  estoit.  Si  se 
tinrent  en  avant  en  Haynnau  dallez  le  comte  Guillaume,  qui 
bonne  chière  leur  faisoit.  F"  23  v°. 

P.  131,  1.  22  :  En  ce  temps.  —  Ms.  j?  6  :  En  cel  esté,  en- 
trelant  que  les  Englès  estoient  à  Vallenchiènes.  F"  84. 

P.  131,1.  22  :  trespassa. — Ms.  d'Amiens  et  ms.  B  (y  :  en  l'os- 
tel  de  Ilollandez,  à  Vallenchiennez.  F"  24. 

P.  131,1.  23  :  sept  jours.  —  Mss.  A  23  à  29  :  le  sixième  jour 
de  juing.  F''  41  v".  —  Ms.  de  Rome  :  vingt  jours  ou  mois  de 
jun,  le  jour  de  la  Pentecoste.  F°  40  v". 

P.  131,1.  24  :  trente  sept.  —  Mss.  ^  1  «  6,  20  «  22  :  trente 
huit.  F°  33  v°. 

P.  131,  I.  26  :  obsèque.  —  Ms.  d^ Amiens  :  De  le  mort  dou 
comte  furent  pluiseur  coer  courouchié,  car  il  fu  larges,  noblez, 

preux,  hardis,  courtois,  humbles,  piteux  et  débonnaires  à  toutte/ 
gens.  Si  le  plaindirent  moult  si  enfans,  messires  Guillaummez  ses 
filz,  li  roynne  d'Allemaigne,  li  roynne  d'Engleterre,  li  comtesse 
de  Jullers,  medamme  Ysabiel,  se  maisnée  fille,  qui  depuis  eut 
monseigneur  de  Namur  espouset.  Et  trop  le  plaindi  et  regreta 
messires  Jehans  de  Haynnau  ses  biaus  frèrez,  car  il  y  perdi  grant 
comfort  et  grant  amour,  car  moult  amoient  l'un  l'autre.  F*^'  24 
et  25. 

Ms.  de  Rome  :  Qant  li  rois  d'Engleterre  et  la  roine  furent  se- 
gnefiiet  de  la  mort  dou  conte,  lor  signeur  de  père,  si  en  furent 
grandement  courouchié,  mais  passer  lor  convint.  Et  s'en  vesti- 
rent  de  noir;  et  li  lissent  faire  son  obsèque  en  Engleterre,  ens  ou 
chastiel  de  Windesore,  là  oii  il  se  tenoient.  F"  41 . 

P.  131,  I.  29  :  de  tous.  — Ms.  ^  6  :  Et  avoit  le  conte  ung 
lilz  que  on  nomoit  Gillame,  lequel  fut  conte  de  Hainau  après  son 
père  et  régna  poissanment,  tant  qu'il  vesquy.  Et  ot  quatre  filles, 
dont  le  comte  en  avoit  marie'e[s]  les  trois.  Li  aisne'e  ot  non  Mar- 
grite,  et  estoit  pour  che  tamps  roynne  d'Allemaigne  et  empereis 
de  Romme.  Le  seconde  ot  nom  Jehanne,  qui  estoit  contesse  de 
Jullers.  Le  tierche  ot  nom  Phelippe,  la  bonne  et  noble  royne 
d'Engleterre,  et  le  maisnée  Yzabel  qui  estoit  encores  à  marier, 
et  fu  ung  grant  tamps  depuis  le  trespas  son  père;  et  de  puis 
ot  elle  à  marit  messire  Robert  de  Namur,  et  fu  dame  de  Renais 
en  Flandres  et  de  Bieaufort  sur  Meuse.  F"'  84  et  85. 

P.  131,  1.  32  :  de  Braibant. —  Ms.  d'Amiens  :  Et  li  fissent  li 
noble  des  trois  pays,  li  prélat  et  les  bonnes  villes,  foy  et  siere- 
ment  et  hoummaige  ;  et  il  leur  jura  à  tenir  as  us  et  as  coustummes 
anchiennes.  F°  25. 

P.  132,  1.  4  :  sus  Escaut.  — Ms.  d'Amiens  :  une  abbeie  de 
damraez  dalle'z  Valenchiennes.  F"  25. 


§  61.  P.  432,  1.  20  :  Gagant.  ~  Ms.  de  Rome  :  Vous  savcs 
conment  li  contes  de  Flandres  avoit  mis  et  establi  garnison  de 
gens  d'armes  en  Fille  de  Gagant,  liquel  fissent  pluisseurs  des- 
tourbiers  et  grans  anois  à  ceuls  qui  voloient  par  mer  venir  pren- 
dre port  à  l'Escluse ,  et  tant  que  tous  li  pais  de  Flandres  s'en 
contentoit  malemcnt.  Car  li  pourfis  de  la  marceandise  en  estoit 
ensi  que  tous  perdus ,  et  especiaulment  la  draperie ,  car  nulles 
lainnes  ne  venoient  ne  issoient  hors  d'Engleterre.  Jaquèmes  d'Ar- 

tcvelle,  liquels  voloit  aidier  le  roi  d'Englctcrre ,  et  à  che  faire  il 
cstoit  obligiés  et  avoit  fait  obligier  gcneraument  la  ville  de  Gand, 
n'estoit  [)as  coiiioucliics  de  ce  que  cliil  qui  herioient  la  ville  de 
Brugc/  et  le  pais  de  Flandres  se  tenoient  à  Gagaiit;  et  fist  se- 
mer paroles  à  Brughes ,  à  Ippre  et  à  Courtrai  et  ou  Fraiich  de 
Bruges  que ,  se  on  voloit  entendre  à  ce  que  il  conselleroit  et  tout 
acertes,  on  en  deliveroit  le  pais.  La  ville  de  Bruges  et  la  ville  dou 
Dan  et  la  ville  de  l'Escluse,  qui  trop  grandement  perdoient,  car 
sans  la  niarceandise  de  la  mer  il  ne  pueent  avoir  çavancc  ne  sè- 
vent  vivre,  s'enclinèrent  à  entendre  à  ses  paroles.  Et  envoiièrent 
rasqune  des  dites  villes  de  lors  hommes  par  deviers  li  à  Gant , 
en  li  priant  que  il  i  vosist  pourveir  et  donner  consel  conment  li 
wagnages  peuist  retourner  en  Flandres.  Il  lor  respondi  que  aussi 
feroit  il  bien  et  volentiers  ;  et  celle  response  raportèrent  à  lors 
gens,  chil  qui  i  furent  envoiiet.  On  s'apaisa  pour  veoir  conment 
se  feroit  ce  que  d'Artevelle  offroit. 

Jaquèmes  d'Artevelles,  liquels  fu  moult  soubtieus  en  son  temps, 
envoia  messages  et  lettres  deviers  le  roi  d'Engleterre  et  son  con- 
sel ;  et  lor  segnefia  que,  se  il  voloient  avoir  l'amour  dou  pais  de 
Flandres  et  l'entrée  generaulment,  il  envolassent  délivrer  le  pas 
et  l'ille  de  Gagant,  que  les  gens  dou  conte  tenoient  à  l'encontre 
de  euls  et  desAlemans,  et  qui  là  roboient  la  mer;  et  n'osoit  nuls 
aler  ne  venir,  ne  ariver  à  l'Escluse.  Li  rois  d'Engleterre  et 
ses  consauls  regardèrent  à  ce ,  et  sentirent  assés  que  tout  ce 
estolt  raisonnable,  et  que  voirement  i  pourveroient  il.  Si  fu  or- 
donnés li  contes  Derbi  à  estre  chiés  de  ceste  armée  à  tout  six 
cens  lances ,  chevaliers  et  esquiers ,  et  deus  mille  archiers.  Et 
li  fu  dit  que  il  s'en  venist  par  la  Tamise  à  toute  sa  carge  à  Ga- 
gant ,  et  delivrast  l'ille  et  le  pas  de  ceuls  qui  le  tenoient. 
F°  41. 

P.  132,  1.  21  :  garnison.  —  Ms,  de  Valenciennes  :  jusques 
au  nombre  de  deux  cens  chevaliers  et  escuiers  et  bien  quatre 
mille  combatans  ;  lesquelx  se  misrent  en  l'ille  de  Gagant,  où  la 
ville  et  toute  l'ille  leur  obeissoit.  Et  sachiés  qu'ilz  firent  mains 
maulz  et  mainte  destrousse  sur  les  Englès.  Et  bien  tenoient  en 
cremeur  toute  le  coste  d'Engleterre,  en  monstrant  qu'il  estoient 
bonne  gent  de  guerre;  et  tinrent  grant  temps  le  i)ays  en  grant 
subjeccion.  F"  58  v". 

P.  132,  l.  23  :  de  le  Trief.  —  Le  ms.  (V Amiens  ajoute  :  mes- 
sire   Guis,  bastars  de  Flandres,   frères  au  conte,  niessires  Gilles 


400  CHRONIQUES   DE  J.  FROISSARÏ.  [1337] 

de  le  ïrief^  messires  Jehans  et  messires  Simons  de  Bruquedent^. 

F°  28  v''. 

§  62.  P.  133,  1.  17  et  18  :  durement.  —  Ms.  d'Amiens  :  et 
bien  enlangagiet.  F°  30. 

P.  :Ï34,  1.  3  :  Et  quant.  —  Ms.  B  6  :  Quant  ces  seigneurs 
d'Engleterre  furent  retournés  arière  en  leur  pais  devers  le  roy, 
il  luy  recordèrent  de  point  en  point  comment  ilz  avoient  es- 
ploitiet  ;  et  se  escusèrent  de  che  que  il  avoient  tant  demouret , 
car  en  alant  et  en  venant  il  avoient  bien  séjourné  neuf  mois , 
mais  trop  séjournèrent  :  les  raisons  y  sont  et  longues  à  démener, 
car  vous  les  avés  oyes.  Mais  à  ung  grant  parlement  qui  se  fist  à 
Londres,  le  roy  fut  consilliés  que  il  envoiast  gens  d'armes  en  Flan- 
dres pour  combatre  aucuns  chevaliers  et  escuiers  qui  gardoient 
l'ille  de  Quagant,  les  quelz  avoient  rués  jus  pluiseurs  Englès. 
F°'  83  et  84. 

Ms.  d Amiens  :  Quant  li  prélat  et  li  baron  d'Engleterre  furent 
retournet  en  leur  pays,  il  trouvèrent  le  roy  leur  seigneur  qui  les 
rechupt  à  joie ,  monseigneur  Robert  d  Artois ,  le  comte  de  Lan- 
castre  et  les  autres  barons  et  seigneurs  d'Engleterre,  à  qui  il  re- 
cordèrent touttes  les  avenues  qui  avenu  leur  estoient  et  coum- 
ment  il  avoient  sejournet  à  Vallenchiennes ,  atendans  le  consseil 
le  roy  de  Franche,  qui  point  n'estoit  venus,  et  coumment  et  par 
priière  il  envoiièrent  monseigneur  Jehan  de  Haynnau  et  ma- 
damme  de  Valois  parler  au  roy  Phelippe,  et  les  responsces  telles 
qu'il  eurent  del  roy,  et  si  comme  il  leur  raportèrent  :  a  Apriès , 
quant  nous  veimes  que  li  roys  de  Franche  s'escusoit  et  que  il 
n'envoieroit  point  son  consseil  ne  de  ses  hommes  deviers  nous , 
nous  eummes  advis  de  mander  les  seigneurs  d'Allemaigne,  cliiaux 
qui  par  bonne  alianche  se  sont  mis  et  acordé  à  vous.  Et  vinrent 
bien  et  liement  ;  et  nous  ont  juret  qu'il  vous  aideront  et  confor- 
teront en  tous  kas ,  si  avant  ossi  que  vous  leur  tenrés  leur  cou- 
vens.  Et  vous  prient  que  vous  voeilliés  ordonner  vos  besoingnes 
et  passer  le  mer,  par  quoi  il  vous  puissent  veoir  et  oïr.  Si  en 
esploiteréz ,  che  dient ,  le  miés  en  touttes  vos  besoingnes.  En- 
coires  ,  sirez ,  vous  disons  nous  et  segnefions  que  li  comtes  de 
Flandres  tient  couvertement  garnison  en  Tille  de  Gaiant,  cheva- 

1.  Ms.  de  Valenciennes  :  Gille  de  le  Triest.  F"  58  v». 

2.  Ibld.  :  les  deux  frères  de  Brugdem. 


[1337J        VARIAMES  DU  PREMIER  LIVRE,  §  62.  401 

liers  et  esciiiers  et  gens  d'armes  qui  gardent  le  pays  de  ce  costet  ; 
et  ont  jà  fait  pluiseurs  despis  et  contraires  à  vos  gens,  dont  bien 
il  vous  doit  desplaire.  » 

Quant  li  roys  d'Engleterre  oy  ces  nouvelle//,  si  fut  moult  pens- 
sieux ,  et  n'en  y  eult  nulles  qui  le  peuissent  resjoyr,  fors  celles 
des  Allemans  qui  li  prioient  que  il  volsist  passer  le  mer.  Si  de^ 
manda  consseil  sus  ces  besoingnes.  Dont  respondircnt  si  plus  es- 
pecial  amy  que,  seloncq  ce  que  il  pooient  entendre  et  oïr,  li  roys 
de  France  ne  quidoit  mies  que  jà  il  l'osast  geriier  :  «  Si  vous 
conseillionz  et  mettons  avant  pour  vostre  honneur  que  vous  voeil- 
liés  faire  ung  parlement,  et  que  nuls  parmy  vostre  royaumme  ne 
s'escuze  qu'il  ne  soit  à  ceste  Saint  Michiel  à  Londrez ,  prelas , 
chevaliers  et  li  conssaux  des  bonnes  villez.  Et  adonc,  seloncq 
ce  qu'il  vous  conseilleront ,  vous  vous  ordonnerez.  »  Li  roys 
s'acorda  à  che  et  manda  et  coummanda  à  tous  comtes,  barons 
et  chevahers ,  prelas  et  consaux  des  bonnes  villes ,  qu'il  fuissent 
à  ceste  Saint  Michiel  à  Londres ,  c'om  comptera  l'an  mil  trois 
cens  trente  sept^  Tout  obéirent  au  coummandement  dou  roy,  car 
ce  fu  raisons.  Et  pour  ce  que  riens  je  n'oublie,  car  j'ay  dit  et 
mis  en  terme  ou  coummenchement  dou  livre  que  je  feray  men- 
tion de  touttes  les  avenues  petites  et  grandes  qui  sont  avenues 
où  que  soit,  si  vous  en  paray  d'unes  qui  advinrent  en  Gascoigne 
auquez  en  ce  tamps  que  je  vous  compte 

A  le  Saint  Michiel,  comme  dit  est,  furent  U  grant  parlement 
à  Wesmoustier  dehors  Londrez,  et  durèrent  troix  sepmainnes. 
Et  là  furent  tout  li  plus  grant  et  plus  sage  d'Engleterre,  prélat, 
comte,  baron,  chevalier  et  li  conssaulx  des  bonnes  villez.  Là  re- 
moustrèrent  li  doi  evesque,  c'est  assavoir  de  Lincelle  et  de  Du- 
rem,  et  li  baron  et  chil  qui  à  Valenchiennes  avoient  estet,  com- 
ment il  s'estoient  maintenu,  atendans  le  consseil  de  Franche  qui 
oncques  ne  vot  venir,  et  tout  enssi  de  point  en  point  com  vous 
avés  chy  dessus  oy.  Et  quant  li  prélat  eurent  proposet  touttez 
leurs  parollez,  li  roys  se  leva  en  estant,  et  requist  que  on  le  vol- 
sist conseillier  si  à  point  que  ce  fust  à  l'onneur  de  lui  et  de  son 
royaumme.  Adonc  respondircnt  li  plus  saige  par  avis  et  disent 
que,  tout  consideret  et  imaginet  les  requests,  les  voies,  les  offrez, 
lez  pourkas,  les  tretiës  et  lez  parlemens  que  H  roys  avoit  fais  et 
représentez,   dont   li  Franchois  ne   faisoient  nul  compte,  il  ne 

1.   M  s.  de  f^alenciennes  :  l'an  vingt  sept.  F"  50  V^.  Mauvaise  leçon. 

1  —  26 

pooit  nullement  y  estre  ne  demeurer  que  il  ne  rendesist  son 
hommage  au  roy  de  Franche  et  le  deffiast  de  lui  et  de  tous  ses 
aidans.  Chilx  conssaux  fu  tenus  et  arestés,  et  H  evesques  de  Lin- 
celle  priiés  que  de  passer  le  mer  et  porter  les  deffianches,  liquelx, 
à  le  priière  et  ordounnanche  dou  roy  et  des  seigneurs,  dist  que  il 
feroit  ce  voUentiers. 

Encoires  fu  il  dit  et  arestet  que,  pour  aidier  le  roy  à  avoir 
finance  et  ses  gherres  à  parmaintenir ,  chacuns  sas  de  lainne 
paieroit  double  imposision,  et  à  durer  tant  que  les  gherrez  du- 
[rejroient.  Et  fu  là  regardé  de  quel  somme  on  li  remforcheroit 
se  mise.  Si  en  respondirent  six  bourgois,  li  doi  de  Londres,  li 
doi  de  Evruich  et  li  autre  doy  de  Conventre,  que  on  li  remfor- 
ch[er]oit  ceste  coustumme  de  trois  cens  mille  nobles  par  an,  et  que 
six  cens  mille  noblez  en  renderoient  il  chacun  an  à  trois  paiemens. 

Encoires  fu  il  consseilliet  et  arestet  que  on  deffendesist,  et  sus 
le  teste,  parmy  le  royaumme  d'Engleterre,  que  nuls  ne  jeuast  ne 
s'esbaniast  fors  que  de  l'arch  à  main  et  des  saiettez,  et  que  tout 
ouvrier  ouvrant  ars  et  saiettes  fuissent  francq  et  quittez  de 
touttes  débitiez. 

Encorres  fu  il  ordounnet  et  aresté  que  tout  chevaher  et  escuyer 
et  compaignons,  servans  le  roy  en  se  gherre,  aroient  les  sau- 
dées  dou  roy  et  chacun  presist  de  son  paiement  seloncq  se  quan- 
tité de  demi  an;  et  que  tout  prisonnier  et  concquest  qu'il  po- 
r oient  faire  ne  prendre,  ce  leur  demourast  à  leur  prouffit. 

Encorres  fu  ordonné  que,  sus  lez  yllez  telz  que  de  Cornuaile, 
de  Gernesie,  de  Wisk,  de  Hantonne  et  de  Copée,  nullez  gens 
d'armes  ne  de  deffensce  ne  se  meuissent,  pour  semonsce  ne  man- 
dement que  li  roys  fesist,  mais  gardaissent  leurs  marchez  et 
leurs  frontières,  et  presissent  et  abilitassent  leurs  enfans  à  ma- 
niier  armes  et  à  traire  de  l'arch,  parmy  chacun  deus  estrelins  le 
jour  qu'il  aroient  de  pencion  sus  lez  coustummez  des  lainnez  de- 
morans  en  leurs  marchiés. 

Encorres  fu  il  ordonné  et  aresté  que  tout  seigneur,  baron, 

chevalier  et  honnestes  hommes  de  bonnes  villes  mesissent  cure 

et  dilligence  de  estruire  et  aprendre  leurs  enfans  le  langhe  fran- 

{*         I   çoise,  par  quoy  il  en  fuissent  plus  able  et  plus  coustummier  ens 

V   leurs  gherres. 

Encoires  fu  il  ordonné  et  deffendu  que  on  ne  laisast  passer  nul 
cheval  outre  mer  à  nulz  des  lés  d'Engleterre,  sans  le  congiet 
dou  cancelier,  sus  à  estre  en  le  indignation  dou  roy. 

Encorres  fii  il  ordonnot  que  de  cnvoiler  gens  d'armes  et  ar- 
cliiers  en  l'illc  de  Galant  à  l'encontre  des  Flamens,  qui  là  se  te- 
noient  en  garnison  de  par  le  comte  de  Flandrez,  de  quoy  mes- 
sires  Guis,  bastais  de  Flandrez,  frères  au  comte,  messires  Ducrc/ 
de  Halluin,  messires  Jehans  de  Rodes,  messires  Gillez  de  le 
Trief,  messires  Jehans  et  messires  Simons  de  Bruquedent  estoient 
chief  avoccq  pluiseurs  autrez.  Si  en  fu  j)riics  messires  Henris  de 
Lancastre  li  joncs,  qui  fu  là  fès  comtes  Derbi,  cousins  germains 
dou  roy,  et  li  comtez  de  Sufïorch,  li  sires  de  Bercler,  messires 
Guillaummes  Fils  VVarine,  messires  Loeis  de  Biaucamp,  messires 
Richars  de  Stanfort,  messires  Gautiers  de  Mauni  qui  nouvelle- 
ment cstoit  revenus  d'Escoce,  où  pluisseurs  bêliez  baceleries  et 
appcrtisses  d'armes  y  avoit  fait  tant  qu'il  en  avoit  le  grâce  et 
l'onnour  dou  roy  et  de  tous  les  seigneurs  d'Engleterre.  Et  le  re- 
tint là  li  comtez  Henris  Derbi  pour  son  chevalier  et  le  plus  pro- 
chain de  lui,  et  fu  mis  et  escrips  à  estre  dou  consseil  dou  roy. 

Encoirres  fu  là  ordounnés  et  confremmés  li  mariaiges  de  mon- 
seigneur Guillaume  de  Montagut,  qui  loyaument  avoit  servi  le 
roy  ens  es  gherres  d'Escoclie  et  tellement  reboutet  les  Escos 
avoecq  l'ayde  de  monseigneur  Gautier  de  Mauni,  que  il  ne  s'o- 
soient  mes  apparoir  clerement  fors  en  fuiant  et  en  cachant.  Et 
pour  lui  rémunérer  ses  bons  services,  li  rois  li  donna  le  Jone 
contesse  de  Sassebrin,  madamme  Aelis,  dont  il  tenoit  la  terre  en 
se  main  et  en  garde,  et  estoit  li  une  des  plus  belles  jones  dammes 
del  monde. 

Encoirez  y  eut  pluiseurs  ordonnances  faittez,  devise'es  et  acor- 
dées,  le  parlement  séant,  qui  touttes  ne  puevent  pas  estre  regis- 
trées  ne  escriptez,  et  qui  furent  bien  tenues,  avoec  celles  dessus- 
dittez.  Fins  de  parlemens  fu  que  tout  seigneur,  comte,  prélat, 
baron,  chevalier  et  bonnes  villez  se  départirent  sur  Testât  que 
de  y  aux  pourveir  et  appareillier,  quant  requis  et  semons  de  par 
le  roy  en  seroient.  Si  se  parti  li  evesques  de  Lincelle  pour  por- 
ter les  deffianches  par  lettrez  scellées  au  roy  de  Franche,  et  [fu] 
enfourmés  quel  cose  il  devoit  dire 

Or  paurons  de  l'evesque  de  Lincelle,  coumment  il  vint  deffiier 
le  roy  de  Franche  de  par  le  roy  d'Engleterre;  et  puis  retourons 
encore  à  le  matère  des  Flamens,  pour  mieux  ataindre  nostre  his- 
toire. Tant  esploita  li  evesques  de  Lincelle  par  ses  journées  que 
il  passa  le  mer,  et  chevaucha  parmy  le  royaumme  de  Franche, 
et  vint  à  Paris.   Et  trouva  le  roy  Phelipj^e  bien  accompaigniés 

dou  roy  de  Behaygne,  dou  roy  de  Navare,  de  ducs,  de  comtez 
et  de  baron  grant  fuison,  car  che  fu  à  une  solempnité  de  le 
Toussains,  l'an  mil  trois  cens  trente  sept.  Et  n'atendoit  li  roys 
de  France  de  jour  en  jour  autre  cose  que  de  oyr  telz  nouvellez, 
seloncq  le  relation  que  il  avoit  oy  d'aucuns  de  ses  amis  de  l'Em- 
pire. Et  entra  li  dis  evesques  de  Lincelle  en  le  cambre  dou  roy, 
car  on  li  fist  voie.  Si  salua  le  roy  et  l'enclina,  et  tous  lez  autrez 
rois  enssuiwant  ;  et  bailla  ses  lettrez  au  roy  de  France,  liquels 
les  rechupt  et  brisa  ung  petit  signet  qui  estoit  deseure  en  avant. 
Elles  estoient  à  ung  grant  seel  pendant,  et  en  parchemin,  touttes 
ouvertez.  Si  lez  regarda  li  rois  ung  petit  et  puis  lez  bailla  à  ung 
sien  clercq  secrétaire;  et  le  fist  là  lire,  lesquellez  faisoient  men- 
tion enssi  ou  assés  pries,  si  comme  j'ay  oy  recorder  depuis 
chiaux  qui  aucune  cose  en  dévoient  savoir,  et  especialmewt  le  sei- 
gneur de  Saint  Venant  qui  y  fu  presens  : 

«  Edouwars,  par  le  grâce  de  Dieu  roy  d'Engleterre  et  d'Ir- 
lande, à  Phelippe  de  Vallois  escripsons.  Comme  ensi  soit  que  par 
le  sucession  de  nostre  cliier  oncle  monseigneur  Charlon,  roy  de 
France,  nous  soiions  hiretier  de  l'hiretaige  et  couronne  de  Fran- 
che par  trop  plus  prochain  degré  que  vous  ne  soiiés,  qui  en  le 
possession  de  nostre  hiretaige  vous  estes  mis  et  le  tenés  et  tenir 
vouliez  de  force,  si  le  vous  avons  nous  par  pluiseurs  fois  mous- 
tret  et  fet  remoustrer  par  si  digne  et  si  especial  avis  comme 
celui  de  l'Eglise  et  le  saint  collège  de  Romme,  et  à  l'entente  del 
noble  Empereour,  chief  de  touttes  juriditions  ;  asquelx  coses  et 
defhandez  vous  n'avés  mies  voUut  entendre,  mais  vous  estes  tenu 
et  tenés  en  vostre  oppinion  fondée  sus  tort.  Pour  quoy  nous 
vous  certefions  que  le  nostre  hiretaige  de  Franche  nous  requer- 
rons et  concquerrons  par  le  puissance  de  nous  et  des  nostrez  ;  et 
de  ce  jour  en  avant  deffions  vous  et  les  vostrez  de  nous  et  des 
nostrez,  et  vous  rendons  foy  et  hoummaige  que  sans  raison  vous 
avons  fait  ;  et  remetons  le  terre  de  Pontieu  avoecq  nosti'e  autre 
hiretaige  en  le  garde  de  Dieu,  non  en  le  vostre,  qui  ennemy  et 
adverssaire  vous  tenons.  Donné  à  nostre  palais  à  Wesmoustier, 
présent  nostre  gênerai  consseil,  le  dix  neuvième  jour  dou  mois 
de  octembre.  » 

Et  quant  li  rois  Phelippes  eut  oy  lire  ces  lettrez,  si  se  re- 
tourna viers  l'evesque  de  Lincelle  ;  et  n'en  fist  par  samblant  mies 
trop  grant  compte,  et  coummença  à  sourire  et  dist  :  «  Evesque, 
vous  avés  bien  fet  che  pour  quoy  vous  estiez  chy  venus.  A  ces 

lettres  ne  convient  point  rescripre.  Vous  vous  povés  partir  quant 
vous  vouliez.  »  —  «  Sire,  dist  H  evesque,  grans  merchis!  » 
Dont  prist  congiet  et  retourna  à  son  hostel,  et  se  tint  là  tout  le 
jour.  Sus  le  soir,  li  ro}  s  li  envoya  ung  bon  sauf  conduit  pour  lui 
et  pour  tous  lez  siens,  sus  lequel  sauf  conduit  il  rapassa  parmy 
le  rojaumme  de  Franche  sans  péril  ;  et  revint  en  Engleterre  de- 
viers  le  roy  et  les  barons,  à  qui  il  recorda  comment  il  avoit 
esploitiet.  Si  en  eurent  li  Englès  grant  joie.  ^ 

Or  vous  dirons  dou  roy  de  Franche.  Quant  il  eut  veut  lez 
deffianches  dou  roy  d'Engleterre,  il  les  fist  coppiier  et  les  en- 
voya en  pluiseurs  lieux  par  son  royaumme  et  hors  de  son 
royaumme,  affin  que  li  seigneur  ewissent  advis  et  considération 
sus,  et  especialment  au  comte  de  Haynnau,  son  neveult,  et  au 
duch  de  Braibant.  Et  leur  manda  estroitement  que  il  n  ewissent 
nulle  alianche  au  roy  d'Engleterre  ;  et  se  il  l'avoient  ou  faisoient, 
il  leur  arderoit  leur  pays,  ensi  au  comte  de  Bar  et  au  duch  de 
Lorainne  ;  mes  de  dieux  n'estoit  il  nulle  doubte,  car  il  estoient 
bon  Franchois  et  loyal.  Et  envoya  tantost  h  roix  pourveir  et 
regarder  en  ses  garnisons,  sus  lez  frontières  de  l'Empire,  car 
desAllemans  n'estoit  il  mies  trop  asseuret.  Et  manda  àchiaux  de 
Tournay,  de  Lille,  de  Bietune,  d'Arras  et  de  Douay  qu'il  fuis- 
sent sus  leur  garde ,  et  pourveissent  et  fortefiassent  les  villez , 
pour  atendre  siège  ou  assaut ,  se  mestier  faisoit  ;  et  ossi  que  il 
presissent  garde  as  castiaus  et  ens  es  casteleries  d'entour  yaux , 
et  renouvellassent  officiiers,  et  les  rafresquissent  de  touttez  coses 
nécessaires  pour  le  gherre. 

Et  envoya  li  roys  à  Saint  Ommer,  à  Gines,  à  Kalais,  à  Bou- 
longne  et  là  environ  gens  d'armes ,  pour  garder  les  frontièrez , 
ossi  à  Abeville*,  au  Crotoi ,  à  Saint  V^aleri,  à  Eus,  à  Dieppe,  à 
Harflues ,  à  Honnellues  et  en  toutte  le  Normendie ,  jusques  en 
Bretaigne  et  Pontorson  et  mouvant  de  le  Bretaingne  jusquez  en 
le  Rocelle ,  et  [de]  le  Rocelle  à  Saintongle  et  tout  le  Poitau  en 
revenant  en  Limozin,  en  Roherge,  en  Aginois  et  en  ïhoulousain 
et  tout  le  Nerbonnois ,  le  Charcasonnois,  Bedarioiz,  Aigemortes, 
Biaukaire,  Montpellier  et  Nimes,  et  jusques  as  portes  d'Avignon 


1.  Ms.  de  Valenciennes  :  Et  aussi  envoia  il  amont  en  Bretaigne  en 
revenant  jusques  à  Harfleu,  et  en  le  Rocelle,  râlant  tout  autour  jusques 
en  Avignon  et  toute  la  rivière  du  Rosne.  Et  pour  bien  abregier  ce 
compte,  il  fist  pourveir  à  tous  costez.  F"  59  vo. 

et  toutte  lé  rivière  de  Rosne  ,  le  Pont  Saint  Esperit ,  Viviers , 
Tournon ,  Salière,  le  bourch  d'Argental,  Viane,  Lions  et  toutte 
le  comté  de  Foriest,  le  terre  le  seigneur  de  Biaugeu,  le  comté  de 
Mascons,  Tournus  et  tout  jusqu'à  Challon  sus  le  Sone,  et  toutte 
le  comté  et  leduchié  de  Bourgoingne,  costiant  l'Alemaigne,  l'Au- 
say  et  le  terre  de  Montbiiart  jusques  en  Tevesquet  de  Lengres,  et 
toutte  le  Campaigne  costiant  le  Lorraine  ;  l'evesquet  de  Thoul  et 
l'evesquet  de  Mièz ,  revenans  jusques  à  Rains  et  à  Chaalons  et 
toutte  le  comté  de  Rethers,  Doncheri  et  Massièrez  et  cez  fors 
castiaux  sour  le  rivière  de  Meuse,  costiant  l'Ardenne,  l'evesquet 
de  Liège  et  Flimain  et  le  Haynnau  et  le  terre  monseigneur  Jehan 
de  Haynnau  et  toutte  le  comté  de  Roussi,  de  Porsiien,  de  Brainne 
et  l'evesquet  de  Laon. 

Et  escripsi  ammiablement  et  fiablement  à  ciaus  de  Cambray 
que  il  li  fuissent  amie  et  bon  voisih  en  tous  cas,  et  il  leur  se- 
roit,  se  mestiers  en  avoient;  et  envoya  messire  Godemar  dou  Fai 
à  Tournay  demourer  et  séjourner,  pour  regarder  à  le  chité  et 
ou  pays  d'environ  ;  et  mist  le  seigneur  de  Biaugeu  en  Mortaigne 
sus  estant,  pour  garder  che  passaige.  Et  mist  encoires  sour 
mer  grant  cantitet  de  Normans  et  de  Geneuois,  de  quoy  mes- 
sires  Hues  Kierés,  messires  Pières  Baliucés  et  Barbevaire  es- 
toient  cappitainne  ;  et  leur  coummanda  et  enjoindi  que  il  ar- 
dissent  en  Engleterre ,  au  plus  tost  qu'il  poroient.  Et  dounna  à 
son  chier  cousin  monseigneur  Jaquemon  *  de  Bourbon ,  le  comté 
de  Ponthieu  et  touttes  les  appendances ,  en  foi  et  en  liommaige 
et  à  tenir  de  lui  ;  liquelx  en  prist  le  possession ,  et  y  amena  me- 
damme  sa  femme. 

Quant  li  rois  de  France  eut  ensi  ordonnet  et  fet  pourveir,  ra- 
pareillier  et  rafrescir  touttez  les  frontières  de  son  royaumme , 
tant  sur  mer  comme  par  terre,  si  escripsi  il  et  manda  fiablement 
au  comte  de  Flandre  sen  cousin  que  il  ratresist  et  tenist  à  amour 
ses  gens ,  par  quoy  li  Englès  n'ewissent  nulle  aliance  à  yaux  ;  et 
y  envoya  de  par  lui  le  comte  de  Vendôme  et  le  seigneur  de  Monl- 
morensi,  pour  tretier  à  yaux  qu'il  fuissent  amie  et  bon  voisin 
au  royaumme  de  Franche,  et  il  leur  tenroit  toudis  les  pas  ouviers 
de  Tournay,  de  Bietune,  d'Aire,  de  Saint  Orner  et  dou  Warneston 
sus  le  Lis'^,   et  aroient  à  leur  vollenté  bleds  et  tous  grains  pour 


1 .  Ms.  de  Valenciennes  :  Jaque  de  Bourbon.  F^  60. 

2.  Ihid.  :  et  par  toute  la  rivière  de  1  Escault. 

comforter  leur  ]>ays.  Et  allèrent  chil  seigneur  de  lionne  ville  en 
bonne  ville  rcnioustrer  toutles  ces  coses,  de  par  le  roy  de  Fran- 
che. Li  aucun  s'i  asentoient ,  mes  li  plus  non  ;  car  li  waignages 
de  le  drapperie  leur  touchoit  plus  au  ravoir  avoecq  les  lainnes 
d'Engleterre,  que  il  ne  fesissent  adonc  bleds  ne  avainnes*^,  carde 
tout  ce  avoient  il  assés  et  à  grant  marchiet.  Touttes  fois  lisent 
tant  chil  seigneur  de  Franche  que,  quant  il  se  partirent  de  Flan- 
dres, il  laiièrent  le  comte  Loeys  à  Gand  assés  amiablement  da- 
lés  Jakemon  d'Artevelle  et  chiaux  de  Gand;  mes  depuis  n'y  de- 
moura  il  mies  longement,  ensi  comme  vous  oréz.  F°*  24,  27  et  28. 

P.  134,  1.  5  :  Valenciènes.  —  Ms,  de  Rome  :  Chil  signeur 
d'Engleterre  sejournoient  en  Valenchiennes  si  honnourablement 
que  vous  avés  oy.  Et  qant  il  veirent  que  il  avoient  en  partie 
achievé  ce  pour  quoi  il  estoit  venu  à  Valenchiennes ,  car  il  ne 
faisoient  riens  que  ce  ne  fust  par  le  consel  dou  comte  et  de  son 
frère,  qant  il  orent  esté  à  Valenchiennes  plus  de  demi  an  et  des- 
pendut  biau  cop  d'argent,  tant  en  dons  pour  avoir  l'amour  des 
signeurs  de  l'Empire  que  en  lors  menus  frès ,  il  prissent  congiet 
au  comte  et  à  son  frère ,  et  se  missent  au  retour  et  vinrent  à 
Louvain.  Et  là  trouvèrent  le  duch  [de  Braibant]  qui  lor  fist  très 
bonne  chière,  et  les  tint  ung  jour  tout  aise  dalés  li  ;  et  parlèrent 
ensamble  de  biau  cop  de  coses.  Et  puis  s'en  partirent,  et  vinrent 
en  Anvers;  et  trouvèrent  vassiaus  d'Engleterre  tous  près  pour 
euls,  qui  là  les  atendoient.  Li  pluz  de  ces  signeurs  laissièrent 
lors  cevaus  au  séjour  en  Anwiers ,  car  bien  savoient  que  il  en 
aueroient  encores  à  faire  ;  et  li  auqun  passèrent  les  lours ,  et  li 
aultre  les  vendirent.  Si  entrèrent  tout  ens  es  vassiaus ,  qui  es- 
toient  ordonné  pour  euls  ;  et  retournèrent  sanz  péril  et  sans  da- 
mage en  Engleterre,  et  trouvèrent  le  roi  à  Windesore  et  la  roine. 
Si  lor  recordèrent  conment  il  avoient  esploitié,  et  les  bons  amis 
que  il  avoient  delà  la  mer. 

A  toutes  ces  paroles  et  remoustrances  estoit  et  fu  toutdis  mes- 
sires  Piobers  d'Artois,  qui  trop  grandement  fu  resjois  de  ces  nou- 
velles, et  dist  ensi  au  roi  :  «  Monsigneur,  je  le  vous  ai  bien  tous 
jours  dit  :  vous  trouvères  plus  d'amis  et  de  bon  confort  delà  la 
mer  que  vous  ne  quidiés ,  car  onques  Alemant  ne  peurent  amer 


1.  Ms.  de  Valenciennes  :  car  il  amoient  mieulx  la  marchandise  d'En- 
gleterre. Si  ne  les  pooit  on  rapaisier;  et  ossy  Jaquemon  d'Artevelle 
ne  s'i  acordoit  point.  Fo  60. 

les  François  ;  il  vous  feront  roi  de  France ,  car  chils  qui  l'est , 
n'i  a  nulle  juste  cause.  Et  les  poins  et  les  articles  com  prochains 
vous  estes  de  la  couronne,  je  vous  ai  pluisseurs  fois  remoustré  : 
se  les  calengiés  et  mettes  oultre.  Puis  que  on  vous  voelt  aidier 
à  esclarcir  vostre  droit,  ne  soiiés  pas  negligens,  mais  diligens  à 
demander  ce  qui  est  vostre;  si  en  serés  prisiés  et  amés  de  vos- 
tre peuple ,  car  il  demandent  la  guerre.  A  ce  que  je  puis  veoir 
et  percevoir,  en  Engleterre  il  ne  désirent  que  la  gerre.  Et  vous 
avés  biau  et  grant  conmencement  pour  vous ,  car  jà  avés  vous 
si  sousmis  les  Escoçois  que  il  ne  se  poront  aidier  ne  relever  en 
grant  temps.  Ce  sont  segnefiances  de  tous  biens,  et  que  les  bonnes 
fortunes  seront  pour  vous.  F"  39  v**. 

P.  134,  1.  12  :  disoit.  —  Ms.  de  V alenciennes  :  pour  doubte 
d'estre  ruez  jus  des  escumeurs,  qui  estoient  là  de  par  le  conte 
de  Flandres.  F"  50. 

P.  13S,  1.  4  :  Si  ordonna.  —  Ms,  cï Amiens  :  Si  en  fu  priiés 
messires  Henris  de  Lancastre  li  jones,  qui  fu  là  fès  contes  Derbi, 
cousins  germains  dou  roy,  et  li  comtez  de  Sufforch,  li  sires  de 
Bercler,  messires  Guillaummes  Filz  Warine,  messires  Loeis  de 
Biaucamp,  messires  Richars  de  Stanfort,  messires  Gantiers  de 
Mauni  qui  nouvellement  estoit  revenus  d'Escoce  oii  pluisseurs 
bêliez  baceleries  et  appertisses  d'armes  y  avoit  fait,  tant  qu'il  en 
avoit  le  grâce  et  l'onnour  dou  roy  et  de  tous  les  seigneurs  d'En- 
gleterre.  Et  le  retint  là  li  comtez  Henris  Derbi  pour  son  cheva- 
lier et  le  plus  prochain  de  lui;  et  fu  mis  et  escrips  à  estre  dou 
consseil  dou  roy.  F**  27  v''.  —  Le  ms.  de  Rome  ajoute  à  ces 
noms  :  messires  Renauls  de  Gobehen,  messires  Rogiers  de  Biau- 
camp. F°  41. 

P.  135,  1.  12  :  à  Londres.  —  Ms.  i5  6  :  Sy  se  partirent  de 
Gravesaindes,  sur  le  Tamise,  là  où  il  avoient  fait  toute  leur  pour- 
veanche  et  leur  asamblée.  F''  85. 

P.  135,  1.  15  :  cinq  cens.  —  Ms.  de  Valenciennes  :  huit  cens. 
Fo  60  v^  —  Ms.  B  6  :  mille  hommes  d'armes.  F°  85.  —  Ms.  de 
Rome  :  six  cens.  F°  41. 

P.  135,  1.  18  :  Gravesaindes.  —  Ms.  d! Amiens  :  devant 
Gravesande*,  bien  pourveus  et  abilliés  de  naves,  de  vaissiaus,  de 
bourses,  de  sentes  et  de  hokebos  armées  et  frétées.  F**  28  v". 

P.  135,  1.  19  :  devant  Mergate.  —  Ms.  d'Amiens  :  De  le  sc- 

1.   Ms.  de  Valenciennes  :  Gavres.  F*'  60  v^. 

conde  marée,  il  vinrent  devant  Mergate  et  furent  là  un  soir;  et, 
le  nuit  et  environ  mienuit,  il  se  desancrèrent  et  tendirent  leurs 
voiliez  au  plain,  car  il  avoient  vent  à  souhet;  et  se  boutèrent  en 
mer  et  singlèrent  tout  jour,  et  vinrent  assés  priés  de  Gaiant  à 
heure  de  nonne.  F°  28  v".  —  Ms.  de  Rome  :  A  l'endemain,  il 
s'en  départirent  qant  la  mer  fu  revenue,  et  vinrent  devant  Mer- 
gate et  là  ancrèrent  et  furent  deus  jours,  car  il  avoient  vent  trop 
contraire  pour  entrer  en  la  mer.  Au  tierch  jour,  li  vens  lor  re- 
vint; si  desancrèrent  et  se  boutèrent  en  la  mer  et  prissent  le 
chemin  de  Flandres.  F"  41 . 

P.  133,  1.  25  :  trente  sept.  —  Ms.  A  1  :  trente  huit.  F°  34  v°. 

—  Mss.  ^  20  à  22  :  trente  neuf.  F<>  58  v«. 

§  65.  P.  136,  1.  4  et  5  :  en  Gagant.  —  Ms.  cV Amiens  ;  et 
sur  le  mer  estoient.  F^  28  v". 

P.  136,  1.  10  :  jusques  à  seize.  — Ms.  de  Valenciennes  :  bien 
dix  huit.  F°  60  v°. 

P.  136,  1.  10  et  11  :  cinq  mil.  —  Ms.  de  Valenciennes  et 
mf.  B  6  :  quatre  mille.  F"  60  v°. 

P.  136,  1.  16  :  de  Halluin.  —  Ms.  de  Rome  :  messires  Jehans 
nonmés  Ducres  de  Halluin.  F*'  41  v". 

P.  136,  1.  20  :   Pières.  —  Mss.  ^  20  «  22  :  Jehans.  F«  59. 

—  Le  ms.  de  Rome  ajoute  à  ces  noms  :  messire  Pière  d'Ippre, 
messires  Lois  Vilains,  messire  Bauduin  Barnage,  mesire  Robert 
Marescal,  messire  Ernoul  de  Vors.  F''  41  v*'. 

P.  136,  1.  25  :  des  Englès.  —  Ms.  de  Rome  :  Evous  venus 
les  Englois  en  ordenance  de  bataille,  les  archiers  tous  devant. 
Qant  li  vassiel  aprochièrent,  li  chevalier  qui  dedens  Gagant  se 
tenoient,  conneurent  que  chil  qui  les  venoient  combatre,  c'es- 
toient  Englois,  car  il  veirent  les  banières,  les  pennons  et  les 
estramières  des  lupars  d'Engleterre  qui  voloient  amont  sus  ces 
nefs  et  baulioient  au  vent.  Qant  li  Englès  aprochièrent,  il  i  ot 
grant  noise  de  tronpètes  et  de  claronchiaus.  D(mc  conmenchiè- 
rent  archier  à  traire  de  grant  randon  et  ensonniier  gens,  et  gens 
d'armes  entre  euls  à  aprochier  pour  prendre  terre.  Là  ot  fort 
hustin  et  dur,  et  traioient  arbalestrier  à  pooir,  mes  Englès  n'en 
faisoient  compte,  car  archier  sont  trop  plus  isniel  au  traire  ne 
sont  arbalestrier.  Et  furent  en  cel  estât  un  grant  temps,  et  tant 
que  la  mer  fu  toute  retraite,  et  que  les  vassiaus  d'Engleterre 
demorèrent  tout  aresté  sus  le  sabelon.  F°  41  v°. 

§  64.  P.  137,  1.  31  :  filz  Warine.  —  Mss.  A  W  â  \k  :  fil  Vas- 
tier.  F''  34.  —  Editions  de  Férard  et  de  D.  Sauvage  :  fils  au 
comte  de  Warvich.  Ed.  de  Sauvage  de  1559,  p.  41. 

P.  138,  1.  5  :  main  à  main.  —  Ms,  de  Rome  :  Au  voir  dire, 
li  archier  ensonnioient  trop  grandement  les  asallans  et  desfen- 
dans  Flamens;  et  furent  en  cel  estât  bien  quatre  heures,  tous- 
jours  desfendans  et  asallans.  F^  41  v°. 

P.  138,  1.  8  et  9  :  plus  de  trois  mille.  —  Ms.  de  Valen- 
ciennes  :  de  deux  à  trois  mille.  F"  61.  —  Mss.  ^  20  «  22  et 
ms.  B  6  :  trois  mille.  F°  59  v°.  — -  Mss.  J  S  et  9,  15  «  17  : 
plus  de  quatre  mille.  F^  33. 

P.  138,  1.  13  :  Gilles  de  le  Trief.  —  Mss.  ^  11  «  14  :  Guil- 
laume de  Lestrief.  F*^  34.  —  Mss,  A  15  à  17  :  Jehan  de  le 
Trief.  F°  36.  —  Ms.  de  Valenciennts  :  Gille  de  le  ïriest. 
F«  61. 

P.  138,  1.  14  :  vingt  six.  -^  Ms.  B  ^  -.  dix  huit.  F°  86.  — 
Ms.  de  Rome  :  jusques  à  douse  chevaliers  et  bien  trente  esquiers, 
tous  gentils  hommes,  que  de  Flandres,  que  d'Artois.  Et  i  ot 
grande  occision  des  aultres  hommes;  et  les  caçoient  les  Englois 
jusques  à  la  mer  et  les  faisoient  sallir  dedens,  et  plus  chier  ils 
a  voient  à  noiier  que  à  morir  de  glave.  F"  41  v*^. 

P.  138,  1.  18  :  Et  retournèrent.  —  Ms.  de  Rome  :  Qant  les 
Englois  furent  signeur  de  l'ille  et  de  la  ville  de  Gagant,  il  le 
fustèrent  et  coururent  toute  et  puis  boutèrent  le  feu  dedens, 
qant  il  s'en  deurent  partir;  et  rentrèrent  en  lors  vassiaus,  et 
dormirent  là  à  l'ancre  tant  et  si  longement  que  vens  lor  revint. 
Et  bien  le  savoient  chil  de  Bruges,  dou  Dan  et  de  l'Escluse, 
mais  il  estoient  tout  resjoy  de  che  que  on  lor  avoit  délivré  le 
pasage  de  ceuls  qui  trop  longement  l'avoient  tenu.  Qant  li  En- 
glois orent  vent  pour  ceminer,  il  se  desancrèrent  de  là  et  retour- 
nèrent viers  Engleterre,  et  enmenèrent  lor  butin  et  lors  prison- 
niers. Et  fissent  tant  par  l'esploit  dou  vent  que  il  entrèrent  en  la 
rivière  de  la  Tamise,  et  prissent  terre  au  kai  à  Londrez.  Et 
acquist  li  jones  contes  Henri  Dcr])i  en  sa  nouvelle  chevalerie 
grant  grasce  et  grant  renonmée  de  celle  besongne.  Et  aussi  fis- 
sent tout  chil  qui  avoecques  li  avoient  esté,  et  par  especial  mes- 
sirez  Gautelés  de  Mauni.  F°  42. 

P.  138,  1.  19:  en  Engleterre.  —  Ms.  de  Falenciejmes  :  à 
tout  leur  gaignage,  nonobstant  que  ce  ne  fu  point  sans  perdre 
de  leur  gens.  F°  61. 

P.  138,  1.  20  :  au  roy.  —  Ms.  £  6  :  en  ou  palais  de  Wes- 
moustier.  F""  86. 

P.  138,  1.  23  :  prison. —  Ms.  £  6  :  et  l'onnoura  assés  selonc 
son  estât,  et  le  laissa  aler  parmy  Londres  rccreu  sur  sa  foy. 
F°  86. 

P.  138,  1.  23  :  li  quels.  —  Ms.  de  Falenciennes  :  par  les  pro- 
messes que  les  Ënglès  lui  lirent.  F*^  ^\. 

P.  138,  1.  24  et  25  :  d'Engleterre.  —  Ms,  de  Falenciennes  : 
par  convoitise.  F'^  61. 

§  63.  P.  138,  1.  27  :  Apriès.  —  Ms.  d'Jmiens  :  Apriès 
le  desconfiture  de  Gaiant,  ces  nouvellez  s'espardirent  en  pluis- 
seurs  lieux.  Si  en  furent  chil  de  le  partie  le  comte  courou- 
chiet,  et  cliil  de  le  partie  le  roy  d'Engleterre  tout  joiaiit.  Et 
disoient  bien  [cil  de  Flandres]  que,  sans  raison  ne  leur  volenté, 
ii  comtes  les  avoit  là  mis.  Et  eurent  advis  en  Flandrez  li  cons- 
saulx  des  bonnes  villez,  par  le  pourkac  et  enort  de  Jaquemon 
d'Artevelle ,  que  il  envoieroient  douze  bourgois  des  six  meilleurs 
villez  de  Flandrez  deviers  le  roy  d'Engleterre,  escuzer  le  pays  de 
ceste  besoingne  de  Gaiantu  et  que  nullement  il  ne  se  consentirent 
oncques  que  là  il  se  tenissent  de  leur  acord.  Et  plus  avant,  se  il 
plest  au  roy  d'Engleterre  ariver  en  Flandrez,  oii  que  soit,  il  en 
seront  tout  joiant  ;  et  il  presteront  et  ouveront  le  pays  pour  pas- 
ser, séjourner,  demourer,  partir  et  retourner  par  paiier  touttes 
coses,  dont  il  en  seront  servi  et  aisiet.  Chil  douze  bourgois  par- 
tirent enformet  et  adviset  sus  le  mannièreque  j'ay  dit:  et  vinrent 
en  Engleterre  et  trouvèrent  le  roy  adonc  à  Eltem ,  liquelx  les 
rechupt  assés  liement,  car  il  en  quidoit  grandement  mieux  val- 
loir,  ensi  qu'il  fist.  Et  li  dissent  comment  Jacquèmes  d'Artevelle 
et  tous  li  especialz  conssaulx  de  Flandres  se  recommandoient  à 
lui,  et  s'escusoient  de  le  ville  de  Gaiant  et  des  gens  d'armes  qui 
trouvet  y  avoient  estet,  que  ce  n' avoit  estet  point  li  fais  ne  li 
acors  dou  pays  de  Flandrez,  mes  dou  comte  seullement  et  dou 
roy  de  Franche. 

Que  vous  feroie  je  loing  compte  ?  Tant  parlèrent,  et  si  belle- 
ment et  si  sagement  remoustrèrent  leur  messaige,  que  li  rois  s'en 
contenta.  Et  leur  respondi  que,  dedens  le  jour  dou  Noël  prochain 
venant,  il  seroit  en  Anwers,  car  là  faisoit  on  ses  pourveanches  : 
si  y  amenaissent  le  comte  leur  seigneur  deviers  lui,  pour  savoir 
quel  cose  il  volloit  faire  ;    ou  que  li  pays  de  Flandrez  fust  telle- 

ment  advisés  et  conseilliez ,  se  li  comtes  n'y  volloit  estre ,  que 
jà  pour  ce  ne  demorast  que  il  ne  fuist  leurs  boins  amis.  Et  il 
donnoit  parmy  tant  respit  à  tous  allans  et  à  tous  venans,  jusques 
au  premier  jour  de  jenvier.  Ensi  le  raportèrent  li  douze  bour- 
gois  à  Jaquemon  d'Artevelle,  et  au  consscil  des  bonnes  villez 
de  Flandres ,  en  le  ville  de  Gand.  Si  en  furent  tout  liet , 
quant  il  seurent  que  li  roys  d'Engleterre  passeroit,  et  suppo- 
sèrent assés  que  il  le  trouveroient  tretable  et  aimable;  mes,  qui 
qui  en  fuist  liés,  li  comtes  de  Flandres  n'en  eult  point  de  joie. 
F«  29. 

Ms.  B  6  :  Tantost  après  (l'affaire  de  Cadzand),  le  roy  d'En- 
gleterre list  clore  tous  les  pas  de  mer,  afin  que  nulles  laines  ne 
venissent  en  Flandres.  Adonc  le  pais  de  Flandres  fut  en  grant 
tribulacion,  et  la  draperie  toute  perdue....  F**  86  et  87. 

Cheluy  Jaques  d'Artevelle  avoit  le  cuer  plus  englès  que  fran- 
çois,  et  pressa  tant  la  querelle  du  roy  d'Engleterre  par  my  Flan- 
dres que  tout  le  pais  fut  englèz.  Et  manda  et  escripsy  au  roy 
d'Engleterre,  par  my  grans  consauls  et  traitiers  qui  furent  entre 
les  Flamens  et  les  Englès,  que  il  venist  seurement  en  Flandres 
ensy  que  il  luy  plaisoit  :  les  Flamens  le  verroient  moult  vollen- 
tiers,  et  moult  le  desiroient  à  veoir.  Le  roy  d'Engleterre,  qui 
moult  desiroit  que  par  moien  de  aquerre  en  Flandres,  en  Hay- 
nau,  en  Brabant  des  amis,  adonc  fut  moult  resjois  de  l'aliance 
que  il  avoit  en  Flandres;  et  tint  Jaques  de  Hartevelle  en  grant 
amour,  car  bien  savoit  que  c'estoit  par  le  dit  Hartevelle.  Sy  fist 
le  roy  d'Engleteterre  rendre  à  Flamens  tout  les  droitures  de 
mer,  et  laissa  courir  toute  marchandise  par  my  leur  pays,  et  re- 
mist  l'estaple  de  laignes  à  Bruges  quy  eslongiet  leur  estoit.  Dont 
les  Flamens  en  eurent  grant  joie. 

Assés  tos  après,  le  dit  roy  d'Engleterre  s'avisa,  par  my  le 
consail  et  enhort  qu'il  eut  de  messire  Robert  d'Artois,  que  il 
vendroient  prendre  port  en  Flandres  ou  en  Brabant,  auquel  lés 
il  plairoit  au  duc  de  Brabant  son  cousin,  au  duc  de  Gherdres, 
au  conte  de  Mons,  au  marquis  de  Julers,  au  seigneur  de  Faul- 
quemont  et  à  Jaques  de  Hartevelle  et  à  ceulx  qui  dévoient  ay- 
dier  à  faire  sa  guerre.  F°*  92  et  93. 

Ms.  de  Rome  :  Or  s'espardirent  ces  nouvelles  en  Flandres,  en    . 
France  et  ailleurs,   que  chil  qui  en  garnison  s'estoient  tenu  un 
grant  temps  en  l'ille  de  Gaant,  estoient  tout  desconfi,  et  la  ville 
tellement  arse  que  on  ne  savoit  où  retraire  :  li  contes  de  Flan- 

dres  en  fu  durement  courouchie's,  et  Jaquèmes  d'Artevelle  et  tout 
chil  de  sa  sexste  resjoy . 

Pour  ce,  se  l'ille  de  Gaant  fu  délivrée  des  Flamens,  chevaliers 
et  esquiers,  qui  gardé  l'a  voient  un  loncli  temps  au  conmandement 
dou  comte  de  Flandres,  ne  se  retourna  pas  si  tos  li  wagnages  ne 
la  marceandise  ou  pais  de  Flandres,  car  Jaquèmes  d'Artevelle  i 
mist  empecement,  je  vous  dirai  conment.  Voirs  est  que  li  englois 
marceant,  liquel  avoient  sus  le  qai  à  Londres  et  ailleurs  pluis- 
seurs  nombres  de  sas  de  lainnes,  en  desiroient  à  avoir  lor  deli- 
vranche,  pour  atraire  à  euls  les  deniers.  Aussi  li  marceant  de 
Flandres  et  de  Braibant  et  li  drapier  lez  desiroient  à  avoir  et  à 
acater,  pour  faire  ouvrer  et  mettre  en  la  draperie,  ensi  que 
usages  est  que  tout  pais  vivent  et  s'estofent  et  gouvernent  l'un 
de  l'autre.  Et  tout  ce  sentoit  et  savoit  bien  de  la  nécessité  Ja- 
quèmes d'Artevelle.  Et  tantos  apriès  la  bataille  de  Gaiant,  il 
escripsi  au  roi  d'Engleterre  et  son  consel  que  point  ne  se  has- 
tassent  de  envoiier  en  Flandres  ne  à  l'Escluse  les  marceandises 
d'Engleterre  ;  et  les  tenist  encores  closes,  jusques  à  tant  que  on 
aueroit  aultres  nouvelles  de  li.  Li  rois  d'Engleterre  et  ses  con- 
sauls,  qui  se  voloient  rieuler  de  tous  poins  par  sen  ordenance, 
entendirent  à  ces  lettres  et  segnefiances  dou  dit  d'Artevelle,  pour 
veoir  quel  cose  il  vodroit  dire  et  ftiire. 

Qant  chil  de  Bruges,  dou  Dan,  de  l'Escluse,  d'Ipre  et  de  Cour- 
trai  et  dou  tieroit  dou  Franc  veirent  que  la  mer  n'estoit  non  plus 
ouverte  apriès  la  bataille  de  Gaiant  comme  en  devant,  si  con- 
menchièrent  à  murmurer  generaulment,  et  à  dire  li  uns  à  l'autre, 
ens  es  villes  :  «  Jaques  d'Artevelle  nous  donnoit  anten  à  entendre 
que  il  avoit  le  wagne  de  la  draperie  en  la  main,  et  le  nous  feroit 
avoir  toutes  fois  qantes  fois  que  il  vodroit.  Nous  quidions  que  la 
maladie  iessist  dou  lés  deviers  Gaiant,  et  par  ceulz  qui  là  se  te- 
noient  en  garnison.  Or  en  est  li  pas  délivrés,  et  se  ne  retourne 
point  la  marceandise  en  Flandres.  Ce  seroit  bon  que  on  alast  à 
Gaind  parler  à  lui,  et  savoir  à  quoi  il  perist.  » 

Sus  cel  estât,  tout  s'acordèrent.  Et  se  quellièrent  des  bonnes 
villes  de  Flandres  auquns  notables  honmes,  et  vinrent  à  Gaind; 
et  parlèrent  à  d'Artevelle,  et  proposèrent  toutes  les  paroles  desus 
dittes.  Il  respondi  à  celles  et  dist  :  «  Il  est  vérité  que  je  di  ensi 
et  encores  le  dis  je.  Se  vous  volez  que  li  proulis  et  li  wagnages 
vous  retourne,  il  fault  que  vous  aiiés  aliances  grandes  et  fortes 
au  roi  d'Engleterre ,  dont  li  proufis  vous  puet  venir,  et  qui  vous 

a,  des  ennemis  de  la  mer  qui  se  tenoient  à  Gaiant,  délivré  le 
pais.  Par  celle  voie,  l'ai  je  toutdis  ensi  entendu  et  non  aultrement. 
Et  se  vous,  qui  chi  estes  envoiiet  de  par  la  grignour  partie  des 
bonnez  villes  de  Flandres,  vole's  venir  avoecques  moi  en  Engle- 
terre  parler  au  roi  et  à  son  consel,  nous  esploiterons  tellement 
que  nous  remeterons  le  wagnage  et  le  pourfit  ou  pais  de  Flan- 
dres. »  Donc  respondirent  li  plus  sage  de  la  compagnie  et  dis- 
sent :  «  Sire,  nous  ne  sonmes  pas  cargiet  si  avant  que  nous  vous 
acordons  le  voiage.  Nous  retournerons  casquns  en  sa  ville,  et 
meterons  les  bonnes  gens  ensamble,  et  leur  recorderons  ce  que 
nous  avons  oy  de  vous  ;  et  ce  que  il  en  vodront  faire,  on  le  vous 
segne fiera  et  bien  briefment.  »  —  «  A  la  bonne  heure,  »  respondi 
d'Artevelle. 

Il  prissent  congiet  ;  il  se  départirent  de  Gaind,  et  retournèrent 
casquns  en  lors  lieus.  Et  missent  les  consauls  des  bonnes  villes 
ensamble,  et  remoustrèrent  tout  ce  que  vous  avés  oy.  Euls  con- 
sillie's  bien  et  par  grande  délibération  et  pour  le  conmun  pourfit 
de  Flandres,  avoecques  ce  que  li  contes  estoit  trop  grandement 
haïs  ou  pais,  tant  pour  l'amour  dou  signeur  Courtrissien  lequel 
il  avoit  fait  decoler  que  pour  aultrez  souffissans  honmes,  ens  es 
bonnes  villes  acordé  et  ordonné  fu  que,  avoecques  Jaquemon 
d'Artevelle,  de  toutes  les  bonnes  villes  de  Flandres,  iroient  en 
Engleterre  deus  honmes  ;  et  chil  qui  là  seroient  envoiiet  prie- 
roient  au  roi  d'Engleterre  que  les  marceandises  des  lainnes,  les 
quelles  lor  sont  moult  nécessaires,  il  vossist  consentir  que  elles 
retournassent  en  Flandres,  tant  que  il  en  fuissent  aisiet  et  servi, 
ensi  que  dou  temps  passé  avoient  esté;  et  il  tenroient  generau- 
ment  par  toute  Flandres  l'ordenance  et  le  trettié  que  chil  de 
Gaind  avoient  juret  à  tenir  et  proumis  par  lettres  et  seelés  à  l'e- 
vesque  de  Durem  et  à  ses  conmis,  qant  darrainnement  il  furent  à 
<jaind. 

Sus  cel  estât,  s'ordonnèrent  chil  qui  esleu  furent,  d'aler  en 
Engleterre  avoecques  Jaquemon  d'Artevelle.  Et  li  dis  d'Artevelle 
estoit  jà  tous  pourveus  de  son  estât,  grant  et  estofé  aussi  bien 
conme  uns  contes;  et  s'en  vint  à  Bruges,  et  fu  là  requelliés 
ensi  conme  uns  sires  dou  pais.  Tout  li  aultre  bourgois  des 
bonnes  villes  de  Flandres  vinrent  à  Bruges,  et  là  s'asamblèrent. 
Et  qant  tout  furent  venu,  il  vinrent  à  l'Escluse;  et  trouvèrent 
deus  vassiaus  tous  près,  pour  euls  porter,  et  deus  hoquebos  pour 
lors  pourveances.  Si  entrèrent  ens  es  dis  vassiaus,  et  se  desan- 


[1338]       VARIANTES  DU  PREMIER  LIVRE,  §  65.  415 

crèrent  et  se  départirent  de  l'Escluse  ;  et  esploitièrent  tant,  à 
l'aide  de  Dieu  et  dou  vent,  que  il  entrèrent  en  la  Tamise,  et 
vinrent  à  Londres.  Et  issirent  sus  le  qai  hors  de  lors  vassiaus, 
et  se  logièrent  tout  à  lor  aise  en  la  rue  de  la  Riolc. 

Pour  ces  jours,  se  tenoient  li  rois  et  la  roine  à  Eltem,  à  sept 
lieues  englesces  de  Londres,  liquel  furent  tantos  enfourmé  de  la 
venue  des  Flamens.  Li  rois,  qui  desiroit  à  savoir  lor  entente  et 
pourquoi  il  cstoient  venu,  leur  segnefia  que  il  venisscnt  parler  à 
lui;  et  si  escripsi  et  envoia  ses  lettres  et  ses  messages  dcviers 
son  consel,  et  lor  manda  que  tantos  et  sans  délai  il  venisscnt  à 
Londres.  Jaquèmes  d'Artevelle  et  li  Flamench  vinrent  à  Eltem 
tout  premièrement  veoir  le  roi  et  la  roine,  liquel  les  requelliè- 
rent  moult  courtoisement.  Et  là  lor  remoustra  li  dis  Jaques,  en 
la  présence  de  tous  ses  compagnons,  ce  pour  quoi  il  estoient 
venu  et  là  envoiiet.  Et  prioient  les  conmunautés  des  bonnes 
villes  de  Flandres  que  ce  fust  la  plaisance  et  l'acort  dou  roi  que 
Festaple  et  la  marceandise  des  lainnes  peuist  venir  en  Flandres, 
ensi  que  aultre  fois  avoit  fait.  Li  rois  respondi  à  ce  et  dist  que 
il  en  aueroit  avis  et  consel,  et  en  seroient  de  lor  demande  et  re- 
queste  respondu  dedens  un  jour  que  il  lor  nonma,  et  seroit  la 
response  faite  ens  ou  palais  de  Wesmoustier.  De  cez  paroles  il 
se  contentèrent  assés. 

Si  disnèrent  ce  jour  tout  chil  Flamenc  en  la  cambre  dou  roi 
et  de  la  roine.  Et  lor  fu  moustrée  la  plus  grant  amour  conme 
on  pot,  et  par  especial  à  Jaquemon  d'Artevelle,  car  bien  sen- 
toient  li  rois  et  la  roine  que  il  estoit  tous  souverains  des  aultres, 
et  aussi  que  de  bonne  amour  il  les  amoit.  Et  parla  aussi  li  rois 
à  li,  à  part,  de  pluisseurs  coses.  Et  d'Artevelle,  qui  voloit  l'aug- 
mentation dou  roi  d'Engleterre,  li  remoustra  tout  bellement  la 
voie  et  la  manière  conment  il  poroit  entrer  en  la  grasce  dou  pais 
de  Flandres,  avoech  ce  que  il  i  rendoit  et  renderoit  grant 
painne.  Qant  il  orent  asse's  parlé  ensamble,  li  Flamenc  prissent 
congiet  pour  celle  heure  ;  et  retournèrent  à  Londres,  et  atendi- 
rent  que  li  rois  vint  à  Wesmoustier,  et  que  tous  ses  consauls  fu 
venus  à  Londres. 

Adonc  furent  li  Flamenc  mandé  au  palais  ;  il  vinrent.  Là  fu- 
rent oy  de  tout  ce  que  il  vodrent  dire  ;  il  furent  respondu  si 
courtoisement  que  il  s'en  contentèrent,  car  il  empêtrèrent  tout 
ce  que  il  vodrent  avoir.  Et  aussi  il  proumissent  au  roi  là,  ou  cas 
que  il  vodroit  passer  la  mer  à   une  qantité  de  gens  d'armes  et 

d'archiers,  il  seroit  requelliés  en  Flandres  bellement  et  douce- 
ment. Et  se  li  dus  de  Braibant,  son  cousin,  et  li  contes  de  Gerlles 
son  serouge  et  li  marqis  de  JuUers  et  les  Alemans  qui  avoecques 
lui  s'estoient  aliiet,  voloient  desfiier  le  roy  de  France,  il  trouve- 
roit  les  conmunautés  de  Flandres  tout  apparilliet  pour  aler,  fust 
devant  Tournai  ou  Cambrai,  là  où  il  les  vodroit  mener.  Li  rois 
d'Engleterre,  qui  très  grant  désir  avoit  de  faire  sen  emprise,  les 
oy  volentiers  parler,  et  les  remercia;  et  lor  dist  que  sans  faute, 
dedens  la  Saint  Jehan  Baptiste,  il  seroit  oultre  la  mer. 

Ensi  se  portèrent  ces  ordenances.  Li  Flamenc  eurent  dou  roi 
tout  ce  que  ils  desiroient  à  avoir,  et  retournèrent  arrière  en 
Flandres  et  i  raportèrent  le  wagnage,  car  la  mer  fu  ouverte.  Et 
vinrent  les  lainnes  en  Flandres,  à  l'Escluse,  au  Dam  et  à  Bruges; 
et  là  les  venoient  querre  et  acater  li  marceant  drapier  de  Brai- 
bant, et  tout  chil  qui  les  voloient  avoir,  F"  42. 

P.  139,  1.  17  :  grosses.  —  Ms.  à! Amiens  :  Et  jà  estoient  ses 
pourveances  faitez  en  Anwiers,  car  il  desiroit  à  là  venir  pour 
savoir  bien  parfaitement  l'entention  dou  duch  de  Braibant,  son 
cousin,  dou  duch  de  Gerlles  et  de  celi  de  JuUers  et  des  Alle- 
mans.  F^  29.  —  Ms.  de  Rome  :  Tout  cel  ivier,  ordonna  li  rois 
d'Engleterre  ses  pourveances  grandes  et  grosses.  Et,  qant  ce 
vint  à  l'esté  que  on  compta  en  l'an  de  grasce  Nostre  Signeur 
mil  trois  cens  trente  et  huit,  environ  la  Saint  Jehan  Baptiste,  il 
prist  congiet  à  la  roine  Phelippe  sa  fenme  ;  et  li  ot  en  couvenant 
par  sa  foi  que,  se  il  veoit  que  séjourner  le  couvenist  longement 
par  deçà  la  mer,  que  il  le  remanderoit.  La  bonne  dame  s'a- 
paissa  sur  ce  et  demora  à  Windesore,  et  là  tint  son  hostel ,  et  jà 
avoit  son  lil  qui  portoit  le  nom  dou  père,  Edouwart,  et  fu  puis 
princes  de  Galles.  Et  demora  la  roine  ençainte  et  priés  que  sus 
ses  jours  :  ce  fu  de  une  fille,  qui  ot  nom  Issabiel,  et  puis  fu 
dame  de  Couci,  ensi  que  vous  orés  recorder  avant  en  l'istoré. 

Qant  tout  chil  que  li  rois  voloit  mener  avoecquez  lui  furent 
venu  à  Londres,  et  la  navie  toute  preste,  et  chil  ordonné  qui 
garderoient  le  pais  et  la  frontière  d'Escoce,  li  rois  entra  en  son 
vassiel;  et  tout  li  aultre  entrèrent  ens  es  vassiaus,  qui  estoient  or- 
do.nné  pour  euls,  sus  la  rivière  de  la  Tamise.  Si  levèrent  li  ma- 
ronnier  les  voiliez,  et  sachièrent  les  ancres  à  mont,  et  se  dépar- 
tirent dou  havene  de  Londres;  et  entrèrent  dedens  la  mer,  et 
avoient  le  vent  et  la  merée  pour  euls.  F"  43. 

P.  139,  1.  19  :  acompagniés.  —  Ms.  d'Amiens  :  le  roynne 

avoecq  lui,  qui  toutte  enchainte  estoit,  messires  Robiers  d'Ar- 
tois, li  comtez  Derbi,  li  comtez  de  Warvich,  li  comtez  de  Penne- 
brucq,  li  comtez  de  Sufforch,  li  comtez  d'Arondiel,  li  comtez  de 
Kent,  li  evesques  de  Lincolle*,- li  evesques  de  Dm^em,  messires 
Regnart  de  Gobehen,  messires  Richars  de  Stamfort,  li  sirez  de 
le  AVare,  messires  Guillaummes  Filz  Warine,  li  sirez  de  Biau- 
camp,  messires  Gautiers  de  Mauni,  li  sirez  de  Ferières,  messires 
Phelippes  de  Hastingez,  li  sirez  de  Basset,  li  sirez  de  V^illebi,  li 
sirez  de  Brassetoii  et  pluiseur  autres  ;  et  eurent  vent  à  souhet  et 
arrivèrent  ou  havene  de  Anwiers,  environ  le  Saint  Obert  et 
Sainte  Luce.  F°  29.  —  Ms.  B  6  :  En  sa  compaignie  fu  ma- 
damme  sa  femme,  avecques  luy  messire  Robert  d'Artois,  quy  s'a- 
pelloit  conte  de  Richemont.  F<*  94.  —  Ms.  de  Rome  :  En  la 
compagnie  dou  roi,  avoit  grant  fuison  de  barons  et  de  chevaliers 
d'Engleterre.  Et  i  estoit  messires  Robers  d'Artois,  qui  toutes  ces 
coses  avoit  atisies  et  eslevées.  Et  esploita  tant  ceste  navie  que, 
sans  péril  et  damage,  il  arivèrent  en  Anwiers,  la  nuit  Saint 
Jaque  et  Saint  Cristofle.  F°  43. 

P.  139,  1.  23  :  gens  vinrent.  —  Ms.  d'Amiens  :  Ensi  se  de- 
tria  ceste  cose  ung  grant  temps,  et  tant  que  li  roys  d'Engleterre 
assambla  ung  grant  parlement  à  estre  à  Anwers.  Et  y  furent  li 
dus  de  Braibant,  li  comtez^  de  Gerllez,  ses  serourges,  li  marchis 
de  Jullers,  li  comtez  de  Clèves,  li  comtez  de  Saumes,  li  marchis 
de  Blancquebourc,  li  sirez  de  Fauquemont',  messires  Jehans  de 
Haynnau  ;  mes  li  comtez  de  Haynnau  n'i  fu  point,  car  il  dist  que 
il  n'y  avoit  que  faire,  de  quoy  li  roys  de  Franche  li  seult  grant 
gret  de  ceste  excusanche.  F°  30. 

Ms.  B  6  :  Quant  le  duc  de  Brabant  sceut  la  venue  de  son 
cousin  le  roy  d'Engleterre,  sy  envoia  devers  luy  de  ses  cheva- 
liers, à  cause  de  les  bien  vignier.  Et  ly  jones  conte  de  Haynau, 
ses  serouges,  le  vint  veoir.  Et  osy  list  Jaques  de  Hartevelle. 
Entre  les  quelz  et  le  roy  il  eult  grans  alianches  et  aprochemens 
d'amours.  Depuis,  vinrent  ces  seigneurs  d'Alemaignes  les  uns 
après  les  autres,  qui  moult  le  desiroient  à  veoir.  Sy  eult  là  grant 
parlement  ensamble,  as  quelz  le  jone  conte  de  Haynnau  ne  vol- 
loit  point  estre  ;  mais  disoit  à  che  commenchement  qu'il  demou- 
roit  franchois  et  delès  le  roy  son  oncle.  F**  94. 

1.  Ms.  de  Valeiiciennes  :  Nicolle.  F°  62. 

2.  Ibid.  :  le  duc  de  Guéries.  F^  64.  —  3.  Ib'id.  :  Franquemoiit. 

1—27 

il/.v.  de  Rome  :  Et  chils  qui  i)rcmierement  i  vint,  ce  l\i  nies- 
sires  Jehans  de  llainnau,  dont  li  rois  li  sceut  grant  gret,  car  par 
H  et  par  son  consel  en  partie  il  se  voloit  ordonner.  Apriès,  vint 
li  dus  de  Rraibant,  son  cousin  i;ermain,  et  puis  li  contes  de  Gér- 
iez et  li  niarehis  de  Jullers.  F'*  43. 

P.  140,  1.  1  :  Amviers.  —  3Is.  d\4miens  :  Assés  test  «ipriès 
ehe  que  li  rovs  englès  fu  arivéz  en  Anwiers,  la  roinne  sa  fennne 
ajut  d'un  til  qui  fu  appelez  Lions*,  et  y  eut  grant  teste  à  le  re- 
lever. Et  y  Tut  li  cmnte/.  de  Uaynnau,  frères  à  le  roynnc,  mes- 
sires  Jehans  de  Uaynnau,  oncle/  de  la  danune  et  que  li  roys  en 
ce  tamps  amoit  mont,  et  grant  plenté  de  chevalerie  de  Uaynnau 
qui  estoient  aie  veoir  le  roy  et  le  roynne  et  qu'il  navoient  vent, 
trop  grant  temps  a  voit. 

Endenientroes,  iretoit  Jaquènies  d'Artevelle  enviers  le  conte  de 
Flandre/,  que  il  se  volsist  aviser  et  aler  avoec  sou  plus  especial 
consseil  deviers  le  roy  d'Eugleterro,  et  fosist  tant  que  il  demou- 
raist  ses  amis.  Mais  li  comtes  n'y  avoit  nulle  plaisanche  ne  aflec- 
tion  de  venir  ne  d'aller,  et  disoit  bien  que,  pour  aperdre  toutte 
le  revenue  de  Flandre/,  il  ne  sacouvenencheroit  jà  ne  aloieroit 
au  roy  d  Engleterre,  pour  gheriier  le  i*oy  de  Franche  son  cousin 
ne  le  nnaunnne.  Et  se  doubla  li  conitez  que  de  forche  on  ne  l  i 
menast,  et  li  fesist  on  faire  cose  dont  il  fuist  courouciés  apriès. 
Si  se  parti*  de  Flandre/,  et  enniena  le  comtesse  madannne  Mar- 
gherite  sa  femme  et  Loeis  leur  lil  ;  et  s'en  vint  en  France'  dalle/ 
le  i*oy  Phelippe,  qui  tivs  vollentiers  le  rechupt,  et  le*  asigna 
d'une  somme  de  lloruis  tous  les  mois  à  recepvoii*,  pour  son  estât 
tenir  et  aidior  à  parmaiutenir. 

Quant  clùl  de  Flandre/  virent  que  li  contez  leurs  sirez  estoit 
secrètement  partis  et  vvidiéz  le  comtet  et  trèz  deviers  le  roy  de 
bYanche,  et  que  il  n'avoit  nulle  volenté  de  y  estre  de  l'alianche 
des  Englès,  si  se  conseillièrent  enssiuuble  coumment  il  poroient 
parseverer.  Et  eurent  consseil  par  l'acord  de  d'Artevelle,  qui  au 
voir  dire  estoit  plus  tavourables  au  roy  englès  que  il  ne  fuist  au 
roy  de  Fi'anche,  que  il  s'en  yroit,  bien  acompaigniès  des  plus 


1 .  Ms.  B  6  :  ol  fu  do  puis  duc  de  Cliuvnse,  sy  comme  vous  ort's  chy 
avaul  ou  cos  ci\)niquos.  F^'  96. 

2.  Ms.  de  }'(iletui<ntus  :  do  nuyt.  F*  62  >• 
3    If*ld.  :  il  Paris. 

k.  Il>id.  :  et  leui'  assena  leur  ik  prendoroieut  finances,   pour  leur 
e>lat  uiainlenir. 

richez  et  honnerablez  bourjois  de  Flandrez,  deviers  le  roy  d'En- 
gleterre  qui  estoit  en  Anwiers,  et  saroient  une  partie  de  sen  en- 
tente. 

Et  s'en  vint  adonc  d'Artevelle,  lui  acompaignie's  de  soissante 
bourgois  des  plus  grans  de  Flandrez,  en  Anwiers  deviers  le  roy, 
qui  liement  rechupt  d'Artevelle  et  tous  les  autres  pour  l'amour 
de  lui,  car  on  li  avoit  bien  dit  qu'il  estoit  souverains  en  Flan- 
dres, et  que  deseure  lui  n'y  avoit  nul  plus  grant.  Pour  ce  le 
festia  et  requelli  li  roys  amiablement  ;  et  li  dist  que,  pour  l'amour 
de  lui,  touttc  Flandrez  en  vauroit  mieux.  Et  rendi  là  adonc  li 
roys  d'Engleterre  as  Flammens  l'estaple  et  le  marchandise  dez 
lainnez  que  jà  leur  avoit  tolut  plus  de  troix  ans,  parmy  tant  que 
il  pooit  et  tout  li  sien  aller,  armet  et  desarmet,  parmy  le  comté 
de  Flandre,  et  ariver  oii  qu'il  li  plairoit.  Et  de  ce  furent  faittez 
lettrez  scellées  dou  roy  et  des  bonnes  villes  de  Flandres. 

Encorres  requist  li  roys  as  Flammens  que  il  volsissent  avoecq 
lui  gheriier  le  royaumme,  et  entrer  en  Tournesis  et  en  le  caste- 
lerie  de  Lille  et  de  Douay  et  ardoir  ;  mes  li  Flammens  s'escusè- 
rent  à  ce  donc  au  roy  d'Engleterre.  Et  dissent  que  il  estoient 
si  fortement  obligiet  enviers  le  roy  de  Franche  que  il  ne  le 
pooient  grever,  ne  entrer  de  fet  en  son  royaumme,  que  il  ne 
fuissent  ataint  d'une  si  grant  somme  de  florins  que  à  malaise  en 
poroient  il  finer.  Et  li  priièrent  que  ce  li  volsist  soufiSre,  jusques 
à  une  autre  fois,  qu'il  y  aroient  mieux  cause.  Et  li  roys  s'en  ap- 
paisa,  et  leur  donna  au  partir  grans  dons  et  biaux  jeuiaux;  et 
ossi  fist  li  roine. 

Si  se  partirent  li  Flammencq,  et  s'en  rallèrent  chacuns  en 
leurs  lieux.  Et  Jaquèmes  d'Artevelle  revint  à  Gand,  qui  souvent 
alloit  et  venoit  jusquez  en  Anwiers  viseter  le  roy  Edouwart  ;  et 
li  proummetoit  qu'il  le  feroit  seigneur  de  Flandrez.  Et  quoyque 
li  Flammencq  desissent  maintenant,  se  l'en  feroit  il  avoir  cent 
mille  tous  armés,  quant  il  vorroit,  pour  ardoir  sus  le  royaumme 
auquel  lés  qu'il  li  plairoit.  De  quoy  li  rois  d'Engleterre  avoit 
grant  joie;  et  atendoit  de  lui  grant  confort,  et  ossi  de  tout  le 
pays  de  Flandres. 

Moult  estoit  chilz  Jaquèmes  d'Artevelle  prochains  et  amis  dou 
roy  d'Engleterre,  cremus  et  doutés  par  toutte  Flandrez.  Car, 
depuis  que  li  comtez  en  fu  partis,  enssi  comme  vous  avés  oyt,  il 
y  resgna  comme  sires;  et  n'y  avoit  avant  lui  nul  plus  grant  sei- 
gneur, et  tenoit  grant  estât  et  puissant  entre  le  ville  de  Gand.... 

Vous  avés  oy  cliy  dessus  recorder  coumment  li  roys  de  Fran- 
che avoit  mandet  et  escript  au  comte  de  Haynnau  et  au  duch  de 
Braibant  que  nulles  alianches  il  n'ewissent  au  roy  d'Engleterre  ; 
et  se  il  les  y  avoient,  il  leur  arderoit  leur  pays.  Nonobstant  ce 
que  cil  seigneur  s'escusaissent  deviers  le  roy  de  Franche,  si  es- 
toient  il  as  parlemens  le  roy  d'Engleterre,  et  par  especial  li  ducs 
de  Braibant,  car  il  s'estoit  jà  acouvenenchiés  au  roy  d'Engle- 
terre, mais  li  jones  contes  de  Haynnau  non,  et  disoit  bien  que  il 
ne  gheriroit  jà  le  roy  de  Franche  son  cher  oncle,  se  il  ne  li  fai- 
soit  desplaisir  devant.  F°*  29  v°  et  30. 

P.  140,  1.  5  :  humlement.  —  Ms.  de  Valenciennes  :  doul- 
cement.  F*^  64. 

P.  140,  1.  14  :  par  samblant.  —  Ms.  d' Amiens  :  Si  estoit  che 
(li  dus  de  Braibant)  li  ungs  de  ciaus  pour  quoy  li  roys  d'Engle- 
terre avoit  adonc  le  plus  assamblé  sen  parlement.  F''  30. 

P.  141,  1.  3  :  Saint  Bernard.  —  Ms.  d' Amiens  :  Li  roys 
d'Engleterre  demoura  tous  quoys  en  Anwers,  en  l'abbeie  Saint 
Bernart  * ,  et  la  roynne  sa  femme  avoecq  lui,  qui  nouvellement 
estoit  relevée  d'enfant  d'un  biau  fil,  que  on  clamoit  Lion  ;  et  fu 
puisedi  ducs  de  Clarence  et  mariés  en  Lombardie,  ensi  comme 
vous  orés  avant  en  l'istoire.  Li  comtez  Guillaummes  de  Haynnau 
et  messires  Jehans  de  Haynnau  venoient  à  le  foix  veoir  le  roy  et 
le  roynne  ;  et  se  tenoient  dallez  lui  deux  jours  ou  trois,  et  puis 
s'en  retournoient.  F"  30. 

P.  141,  1.  9  :  bonnes  villes.  —  Ms.  d  Amiens  :  à  Brouxelles, 
à  Malinnez,  à  Gand,  à  Brugez  et  partout  où  il  leur  plaisoit  à 
aler.  F»  30. 

P.  141 ,  1.  10  :  de  Braibant.  —  Ms.  d  Amiens  :  Vous  avés 
bien  oy  aucunes  fois  dire  et  compter  que  on  saut  bien  si  avant 
dont  on  ne  poelt  reculler.  Ossi  on  se  oblège  bien  et  acouve- 
nenche  tellement  que  par  honneur  on  ne  s'en  poet  partir.  A  ce 
pourpos,  li  dus  Jehans  de  Braibant  s'estoit  acouvenenchiés,  jurez 
et  obligiez  si  avant  et  si  expresseement  au  roy  d'Engleterre  que  il 
ne  pooit  reculler,  ne  enfraindre  ce  que  proummis  li  avoit  ;  et,  au 
voir  dire ,  c' estoit  ses  cousins  germains  :  si  le  de  voit  par  linaige 
aidier. 

Or  avoit  à  ce  donc  li  dus  de  Braibant  en  son  pays  aucuns  ba- 

1.  Ms.  de  Valenciennes  :  Et  là  demoura  le  roy  et  la  roynne  en  l'ab- 
baie  Saint  Michiel  en  Ampvers.  Ko  64  ^''. 

rons  et  chevaliers  qui  estoient  plus  enclin,  li  ung  as  Englès,  et  li 
autre  as  Franchois,  cnssi  que  li  coers  sont  de  divierses  conditions. 
Et  touttes  fois,  li  plus  estoient  favourable  au  roi  d'Engleterre,  et 
especialment  les  bonnes  villes  de  Braibant.  Et  volsissent  bien  li 
plus  que,  sans  arriest,  li  rois  d'Engleterre  fust  autrement  comfor- 
téz  qu'il  n'estoit.  Mes  li  dus ,  qui  estoit  sages  et  avise's ,  ne  se 
volloit  mies  mettre  en  gherre  contre  le  roy  de  Franche ,  sans 
délibération  de  plus  grant  consseil ,  car  il  resongnoit  les  périls  à 
quoy  il  en  pooit  venir  ;  et  disoit  bien  en  son  secret  que  il  ne  se- 
roit  jà  Englès,  se  Haynuyers  et  Flamens  ne  Testoient  ossi  avant 
comme  il. 

De  legier,  Flammencq  *  s'i  accordoient,  car,  au  voir  dire,  d'Ar- 
tevelle,  qui  estoit  adonc  tout  en  Flandrez,  estoit  plus  enclins  et 
favourablez  au  roi  englèz  sans  comparison  que  il  ne  fust  as  Fran- 
chois. Si  prechoit  tous  les  jours  chiaux  de  Gand ,  de  Brugez ,  de 
Ippre,  de  Courtray  et  de  Audenarde  et  des  bonnes  villez  de  Flan- 
dres; et  leur  remoustroit  tant  de  si  bêliez  raisons  que  il  estoient 
enssi  que  tout  appareilliet ,  au  coummandement  d'Artevelle,  que 
de  servir  le  roy  d'Engleterre  en  ceste  besoingne. 

Ossi  ens  es  borniez  villez  de  Haynnau ,  estoit  li  rois  d'Engle- 
terre trop  plus  recoummandéz ,  loés,  améz  et  honnoure'z  que  ne 
fust  li  roy  s  de  France.  Et  volsissent  bien  les  coummunaultéz  que 
li  comtes  de  Haynnau ,  leurs  sirez ,  ewist  alianche  et  faveur  au 
roy  d'Engleterre  ;  mes  il  n'en  avoit  nul  désir  et  disoit  que  li 
roys  de  France,  ses  biaux  onclez ,  li  estoit  plus  prochains ,  et  li 
royaummez  de  Franche  plus  amis^,  que  li  roys  d'Engleterre  ne 
ses  pays.  Et  à  che  premiers  li  roys  de  Franche  l'en  savoit  très 
bon  gret,  et  disoit  que  il  s'en  portoit  bêlement  et  sagement. 
F»  30  v«. 

§  66.  P.  141  ,  1.  17  :  escuser.  —  Ms.  de  Rome  :  Li  contes 
de  Gerles,  li  marqis  de  Jullers,  li  sirez  de  Fauquemont,  li  arce- 
vesques  de  Coulongne,  messire  Ernouls  de  Baquehem  et  li  Ale- 
mant  envoiièrent,  casquns  endroit  de  soi,  à  la  journée  euls  escuser 
souffissanment.  F°  43. 

1.  Ms.  de  Valenclennes  :  Tant  que  de  Flandres,  avoit  beati  commen- 
cement le  roy  d'avoir  l'accord,  car  tous  li  communs  estoit  pour  luy; 
et  aussi  Artevelle  les  presçoit  souvent,  et  remonstroit  tant  de  belles 
raisons  que  il  estoient  auques  tout  prest.  F^  65. 

2.  Ibid.  :  plus  voisins  et  amis. 

P.  141,  1.  20  :  plus  proçains.  —  Ms.  d Amiens  :  de  linaige 
et  de  conseil  dou  roy,  et  à  qui  tout  li  autre  se  atendoient  et  re- 
gardoient.  F°  30  v^ 

P.  141,  1.  26  :  responses.  —  Ms.  d! Amiens  :  Et  quant  li  roys 
englès  oy  ces  nouvelles ,  si  fu  plus  penssieux  que  devant.  Si  s'en 
conseilla  à  monseigneur  Robert  d'Artois  son  cousin  et  au  comte 
Derbi  quel  cose  il  estoit  bon  à  faire  de  ceste  besoingne.  Il  li  di- 
sent que  il  mandaist  le  duc  de  Braibant  et  li  remoustrast  touttez 
ces  escusances.  Adonc  le  manda  li  rois  :  il  vint  en  Anwiers  par- 
ler à  lui.  F°  30  v«. 

.  P.  142  ,  1.  6  :  consilliés.  —  Ms.  de  Valenciennes  :  il  dist  au 
roy  :  «  Sire ,  je  n'ay  mie  conseil  que ,  ainchois  que  je  vous  en 
aye  plus  avant  en  couvent,  je  feray  ainchois  reparler  à  ces  sei- 
gneurs d'Alemaigne,  et  adonc  je  vous  feray  response  fmable.  » 
—  Ms.  de  Rome  :  Li  dus  de  Braibant  respondi  et  dist  :  «  Sires 
et  biaus  cousins ,  il  ne  sont  que  faire  d'esquser  par  mi ,  car  je 
sui  tout  près  ;  et  faites  que  une  journée  de  parlement  soit  à 
Halle,  et  que  tout  i  viengnent.  Et  je  serai  là;  et,  qant  nous  se- 
rons tout  l'un  devant  l'autre  ,  et  vous  nous  requerrés  que  nous 
façons  ce  en  quoi  nous  sonmes  obligiet  deviers  vous ,  vous 
verés  adonc  ceuls  qui  ont  la  plus  grande  affection  à  la  beson- 
gne.  »  F«  43. 

Pc  142,  1.  8  ;  signeurs.  —  Ms.  de  Valenciennes  :  d'Alemai- 
gne. F**  65  v«. 

P.  142,  1.  15  :  qu'il  fuissent.  —  Ms.  d'Amiens  :  à  Halle  ou 
à  Destre*  encontre  lui,  au  jour  de  Nostre  Damme  my  aoust,  s'il 
ne  volloient  venir  plus  priés  de  lui  pour  acorder  avant  de  leur 
emprisse ,  et  pria  au  ducli  que  il  y  volsist  y  estre  et  que  il  se 
pourveist  et  appareillast  dedens  ce  jour  si  souffissamment  que 
chil  seigneur  ne  se  pewissent  excuzer  parmy  lui.  F**  30  v°. 

P.  142,  1.  21  :  à  Halle.  —  Ms.  d'Amiens  :  à  Diestre,  le  jour 
Nostre  Dame  mi  aoust,  l'an  mil  trois  cens  trente  et  huit.  F°  30 
v^.  —  Ms.  de  Rome  :  à  Halle,  à  un  parlement  qui  là  se  tenroit. 
Tout  obéirent  et  i  vinrent,  et  se  logièrent  dedens  la  ville  ou  ens 
es  fourbours.  Qant  tout  furent  venu,  li  rois  d'Engleterre  les  re- 
merchia  de  lor  diligense.  Et  estoit  h  dis  rois  d'Engleterre  logiés 


1.  Ms.  de  Valenciennes  :  à  Diest,  à  l'eiicontre  do  \m  et  du  duc  df 
Brabant.  F"  65  vo. 

ou  chastiel  de  Halle  que  li  joncs  contes  de  Hainnau,  son  serourge, 
li  a  voit  preste.  F"  43  v". 

§  67.  P.  142,  1.  26  :  Halle.  —  Ms.  B  Ç>  :  Entreuls  que 
madame  la  royne  d'Engleterre  gisoit,  s'en  ala  le  roy  de  Engle- 
terre  à  Gant,  et  fu  là  environ  quinze  jours.  Et  là  eult  ung 
parlement.  Se  i  fu  le  duc  de  Brabant ,  le  conte  de  Haynau ,  ses 
oncles ,  le  duc  de  Gueldres ,  le  marquis  de  Julers ,  le  seigneur 
de  Fauquemont  et  messires  Wallerans  de  Ligny.  Là  ne  savoient 
les  seigneurs  tant  consillier  ne  trouver  voie  ne  manière  comment 
il  peuissent  avoir  cause  de  guerrier  le  roy  de  France  ne  aydier 
le  roy  d'Engleterre,  quant  uns  clers  du  duc  de  Brabant,  quy  s'a- 
pelloit  Jehan  de  le  Maiière,  y  trouva  voie. 

Et  fu  ses  consail  creus  et  ois,  car  il  dist  ensy  :  «  Mes  sei- 
gneurs, je  vous  voy  trestous  arester  et  abuser  sur  ung  estât  que 
je  vous  escla[r]chiray  voUentiers,  se  vous  voilés,  et  je  vous  le  de- 
clarray.  Vechy  le  roy  d'Engleterre ,  qui  chy  est  en  vostre  pre- 
senche,  et  demande  avoir  le  confort  et  ayde  de  vous.  Et  vous 
ne  luy  pove's  bonnement  donner  ne  acorder  pour  guerrier  le 
roy  de  Franche,  se  che  n'est  par  ung  point  que  je  vous  diray  : 
il  s'en  voist  par  devers  le  roy  d'Allemaigne,  lequel  est  empereur 
de  Romme,  et  faiche  tant  envers  luy  qu'il  le  establise  es  parties 
de  chà  vicaire  ou  envolez.  Son  vicaire  [a]  par  deçà  et  devers 
vous,  ou  non  de  l'Empereur,  toute  obéissance,  et  il  vous  menra 
là  où  il  luy  plaira.  »  Les  seignçurs  regardèrent  adonc  l'un  l'au- 
tre, et  puis  dirent  :  «  Il  dist  vérité.  » 

Ensy  fut  l'avis  et  consail  de  Jehan  le  Maiière.  Alors  s'arestè- 
rent  tout  ces  seigneurs  de  l'Empire  qui  là  estoient  ;  et  ordonnè- 
rent que  le  roy  d'Engleterre  s'en  yroit  devers  le  roy  d'Allemaigne 
et  espleteroit  tant  que,  par  dechà  le  Rin,  seroit  vicaires  de  l'Em- 
pereur. F°'  96  et  97. 

P.  143,  1.  7  :  de  par  lui.  —  Ms.  de  Valenciennes  :  pour 
vostre  cause.  F°  66. 

P.  143,  1.  20  :  Alues.  —  Ms.  d Amiens  :  et  toutte  le  terre  et 
le  castiel  de  Aluez  en  Pailluel.  F^  31. 

P.  143,  1.  23  :  France.  —  Ms.  ^  2  :  et  l'Empereur  ne  l'a  mie 
attribuée  au  royaume  de  France.  F**  38. 

P.  144,  1.  2  :  detriemens.  —  Mss.  J  i  à  6,  11  «14,  18,  19  : 
ung  detriemcnt  pourpensé  et  venu  du  duc  de  Braibant  jjIus  que 
de  nul  autre.  F»  36  v". 

P.  144,  I.  8  :  signeur.  —  Mss,  A  ii  à  \k  :  quant  je  vins  ci. 
F°  33  v". 


§  68.  P.  144,  1.  19  :  de  Jullers.  —  Ms.  d'Amiens  :  Li  mar- 
chis  de  Jullers  s'esmeut  o  toute  se  compaignie  pour  aller  vers 
l'empereur  de  Romme.  Si  le  trouvèrent  à  Norenbergh*,  et  li 
comptèrent  tout  ce  pour  quoy  il  estoient  là  venu.  Li  Emperères, 
qui  moût  estoit  amis  au  roy  d'Engleterre ,  les  rechupt  liement 
et  les  festia,  et  leur  accorda  touttes  lors  requestes.  Et  les  fist  de- 
mourer  et  séjourner  li  Emperères  avoecq  luy,  ung  grant  temps. 
Endementroes ,  manda  il  les  eslisseurs  de  l'Empire  et  plus  hauls 
barons,  telx  que  le  duc  de  Sassoingne,  le  marchis  de  Blancque- 
bourch ,  le  marchis  de  Misse  et  d'Eurient ,  l'arcevesque  de  Cou- 
loingne ,  l'arcevesque  de  Trêves  et  l'arcevesque  de  Maience. 
Encorrez  manda  il  le  comte  de  Gerllez  et  le  ducq  de  Brai- 
bant,  mes  il  s'escuza  et  y  envoya  le  seigneur  de  Kuk  en  son 
lieu.  F°  31. 

Ms.  de  Rome  :  Donc  furent  là  esleu  et  ordonné  li  contes  de 
Gerles  et  li  marquis  de  Jullers,  de  par  ceuls  de  l'Empire  ;  et  li 
evesque  de  Lincolle  et  messires  Renauls  de  Gobehen  et  messire 
Richart  de  Stanfort,  de  par  le  roi  d'Engleterre.  Et  furent  cargiet 
chil  signeur  esleu  de  tant  esploitier  et  faire  deviers  l'Empereur, 
par  priière  et  par  tretiez ,  que  li  Emperères  ordonneroit  le  roi 
Edouwart  d'Engleterre  à  estre  son  vicaire  ;  et  cliils  vicaires  à 
l'Empereour  requerroit  ces  signours  de  l'Empire,  sus  la  foi  et 
honmage  que  il  ont  à  l'Empereour,  que  tout  li  fesissent  service. 
F°  43  v«. 

P.  144,  1.  23  et  24  :  envoiier.  —  Ms.  d'Amiens  :  Mais  li  ducs 
de  Braibant  n'y  devoit  pomt  envoiier,  car  il  souffissoit  assés  des 
dessus  dis.  F^  31. 

P.  144,  1.  25  :  l'estet.  —  Ms.  d'Amiens  :  l'ivier  enssuiwant. 
F°  31. 

P.  144,  1.  27  :  en  Engleterre.  —  Ms.  et  Amiens  :  si  aroit  fait 
aucune  chevauchie  en  Franche.  F°  31. 

P.  145,  1.  13  :  Floreberg.  —  Chronique  de  Jehan  le  Bel: 
Norumberch.  Ed.  Polain^  t.  I,  p.  144.  —  Ms.  jB  6  :  Le  roy 
d'Engleterre  s'en  ala  devers  l'Empereur,  et  pria  son  serouge,  le 

1 .   On  peut  lire,  aussi  :  "VVoreborgh 

marquis  de  Jullers,  qu'il  volsist  aller  en  sa  compaignie,  et  il  luy 
acorda  vollentiers.  Sy  se  party  le  roy  d'Engleterre  de  Gant,  et 
en  mena  aucuns  barons  d'Engleterre  avec  luy  et  messire  Robert 
d'Artois  ;  et  passa  tout  parmy  Brabant  et  Hazebain ,  et  vint 
à  Tret  et  à  Jullers  ;  là  ti'ouva  le  marquis  qui  se  mist  en  sa 
route.  Et  s'y  esploitèrent  tant  par  leur  journées  que  il  vinrent  à 
Convalenche ,  là  oii  l'Empereur  estoit ,  qui  le  rechut  liement. 
F"  98. 

P.  145,  1.  21  :  Jullers.  —  Mss.  J  i  à  6,  H  à  14,  20  à  29  : 
Et  furent  adoncques  le  marquis  de  Julliers,  et  le  duc  de  Guéries, 
qui  adonc  estoit  conte,  fait  duc  de  Guéries;  et  le  marquis,  qui 
paravant  estoit  marquis,  fut  fait  conte.  F''  36  v", 

P.  145,  1,  26  :  commission.  —  Ms.  d'Amiens  :  Quant  chil  sei- 
gneur furent  venut  et  assamblé  à  Norenbergh  au  mandement  de 
l'Empereur,  il  fist  une  feste  moult  solempnelle,  et  tint  court  ou- 
verte par  troix  jours.  Et  sist  en  siège  impérial,  vestis  de  draps 
imperialz;  et  là  renouvella  il  les  estatus  de  l'Empire,  et  lesquelz 
on  doit  tenir.  Et  là  ordonna  il  et  fist  le  roy  d'Engleterre  son  vi- 
caire ;  et  li  dounna  puissance  impérial  et  congiet  de  forgier 
parmy  l'Empire  touttes  mannières  de  florins  et  de  autres  moun- 
noies.  Et  commanda  à  tous  ses  subgès  que  il  obeyssent  à  lui 
comme  à  son  propre  corps  meysmez,  et  que  tout  fuissent  appa- 
reilliet  à  se  semonse  sans  delay,  et  pour  deffiier  le  roy  de 
France.  Et  fist  de  ce  certains  procureurs  et  commissairez,  pour 
renouveller  le  roy  d'Engleterre  ces  estatus,  et  lui  assir  en  siège 
impérial.  De  quoy  li  dus  de  Gerlles,  qui  devant  ce  jour  estoit 
noummés  comtes,  fu  li  uns,  et  li  comtes  de  Jullers,  qui  devant 
ce  estoit  noumme's  marchis,  fu  li  seconds,  et  li  comtes  de  War- 
vich  et  messires  Richars  de  Stanfort  et  doy  clercq  de  droit.  Et 
avoient  chil  six  coummission,  par  instrumment  publicque,  de 
faire  et  aemplir  tout  ce  qui  dessus  est  dit.  Et  enssi  se  départi- 
rent il  de  l'Empereur,  et  revinrent  au  roy  d'Engleterre  qui  lez 
rechupt  à  joie.  Or  vous  conterons  d'aucunes  coses  qui  avinrent 
sus  mer  en  Franche  et  ailleurs ,  entroex  que  cil  parlement  et 
pourkas  se  faisoient,  qui  durèrent  plus  d'un  an,  afïîn  que  riens 
je  n'y  oublie.  F*^  31. 

Ms.  de  Valenciennes  :  En  l'an  dessus  dit,  le  samedi  devant  le 
Nostre  Dame  en  septembre,  comme  empereur  de  Romme,  Loys 
de  Baivière,  en  cel  jour  assis  en  Convelence  en  siège  impérial, 
sur  ung  escafaut  de  douze  pies  de  hault,  vestis  de  drap  de  soie 

cangant,  par  dessus  ces  draps  d'un  daumatique,  en  ses  bras  pha- 
nons,  et  estolie  devant  croisie,  à  manière  de  prestre,  tout  estoffé 
des  armes  de  l'Empire;  et  avoit  ses  pies  d'otel  drap  comme  le 
corps,  et  avoit  son  chief  atourné  de  mittre  reonde  ;  et  sur  celle 
mittre  il  avoit  couronne  d'or  moult  riche  ;  en  ses  mains  avoit 
deux  blancs  wans  de  soie,  et  en  ses  dois  aneaux  moult  riches.  Si 
tenoit  en  sa  main  destre  une  pomme  d'or,  une  crois  vermeille 
dessus.  En  l'autre  main,  tenoit  il  le  septre.  Dalez  l'Empereur,  à 
destre,  seoit  le  marquis  de  Misse,  auquel  l'Empereur  bailla  à  te- 
nir le  pomme  d'or.  Et  assez  près  seoit  le  roy  d'Engleterre,  vestis 
d'un  drap  vermeil  d'esquerlatte,  à  ung  chastel  de  broudure  en 
le  poitrine.  Et  au  senestre  des  empereurs,  seoit  le  marquis  de 
Jullers,  à  qui  l'Empereur  bailla  à  tenir  le  septre.  Et  environ  deux 
degrez  plus  bas  de  l'Empereur,  seoient  li  esliseur.  Et  deseur  de 
l'Empereur  seoit  le  sire  de  Cuk,  ou  lieu  du  duc  de  Brabant,  en 
préséance  de  tous,  en  se  main  une  espée  toute  nue. 

Donc  parla  l'Empereur  ensi  :  «  Je  demande  à  vous  se  ung  roy 
d'Alemaingne,  esleus  et  promeus  à  Empereur,  peut  amenistrer 
aucuns  des  biens  de  l'Empire  sans  le  confirmacion  du  pappe.  » 
Ce  jugement  fu  tournez  sur  Farcevesque  de  Coulongne.  Lui  con- 
seillié  de  ses  pers  dist  par  jugement  que  oyl.  Le  seconde  de- 
mande fu  :  se  ung  fievé  d'Alemaingne  fourfaisoit  en  l'Empire  en 
amenrissant  l'Empire,  à  quelle  amende  il  doit  estre.  Ce  juge- 
ment fu  tournez  sur  le  duc  de  Sasongne.  Lui  conseillié  respondi 
que  celui  estoit  en  le  volenté  de  l'Empereur,  de  corps  et  d'avoir. 
Le  tierce  demande  si  fu  que  :  se  robeurs  estoient  sur  chemins 
d'Alemaingne,  à  quelle  amende  et  à  quelle  penance  il  doivent 
estre.  Ce  jugement  fu  tournez  sur  l'arcevesque  de  Trièves.  Lui 
conseillié  dist  qu'ilz  estoient  à  le  volenté  de  l'Empereur,  de  corps 
et  d'avoir,  et  tous  ceulx  qui  les  soustenoient.  Le  quarte  de- 
mande fu  :  comment  tous  ceulx  qui  tenoient  de  l'Empire,  le  dé- 
voient servir.  Ce  jugement  fu  tournez  sur  l'arcevesque  de 
Maience.  Lui  conseilliet  de  ses  pers  dist  que  tous  les  hommes 
de  l'Empire  doivent  servir  l'Empereur  de  leurs  corps  et  de  leurs 
biens,  et  doivent  aler  partout  où  l'Empereur  les  vorra  mener,  ou 
ses  lieuxtenans,  pour  les  drois  de  l'Empire  garder.  Et  la  quinte 
demande  fu  :  comment  le  tenable  de  l'Empire  doivent  deffier 
l'un  l'autre  en  cas  de  guerre.  Ce  jugement  fu  tournez  sur  le 
marquis  de  Brandebourc.  Lui  conseillet  dist  que  celui  qui  deffie, 
ne  peut  ne  doit  porter  dommage  au  deffié  dedens  trois  jours  ;  et 

où  il  feroit  du  contraire,  il  doit  estre  deshonourez  et  mis  hors 
de  toutes  lois. 

Après  ces  choses  ainsi  faictes,  tantost  l'Empereur  dist,  oyant 
tous  :  «  J'ay  esté  couronnez  roy  d'Alemaigne  grant  temps,  et 
à  Empereur,  comme  vous  savez.  Et  croy  que  je  n'ay  sur  nulles 
de  mes  gens  mespris,  ne  envers  sainte  Eglise  ne  ses  menistres  ; 
et  se  nulx  pooit  faire  apparoir  que  fait  l'euisse,  je  le  volroie 
rendre  jusques  raison.  Si  vous  dy  que  je  me  sui  aloiez  avec  plui- 
seurs  prelas  et  barons  d'Alemaingne  au  roy  d'Engleterre  qui  c}^ 
est,  et  l'ay  fait  pour  le  mieulx  faire  que  laissier.  Et  cy,  en  vostre 
présence,  je  fay  et  establi  le  roy  d'Engleterre  mon  vicaire  et 
lieutenant,  partout  et  en  toutes  causes.  Si  veul  que  tous  tenans 
voisent,  aydent  et  confortent  ce  roy  comme  vicaire,  partout  où 
mener  les  voira.  »  Après  ces  jugemens  ainsi  fais,  l'Empereur  ap- 
pella  tabellions  publiques,  et  leur  commanda  à  faire  instrumens, 
et  que  toutes  ces  choses  fussent  mises  es  drois  des  Empereurs, 
tenues  fermes  et  estables  en  temps  advenir.  Et  aussi  lui  donna 
puissance  impereal  de  forgier  parmi  l'Empire  toutes  manières  de 
florins  et  aultres  monnoies;  et  commanda  à  tous  subgès  qu'ilz  y 
obeyssent  comme  à  son  propre  corps,  et  que  tous  fuissent  appa- 
rillie's,  à  sa  sommonsse,  sans  delay,  de  deffier  le  roy  de  France. 
Et  fist  de  ce  certains  procureurs  et  commissaires,  pour  renou- 
veller  le  roy  d'Engleterre  tous  estas,  et  lui  i  assir  en  siège  im- 
périal. De  quoy  le  duc  de  Guéries,  que  paravant  on  appelloit 
conte,  fu  nommez  et  fais  duc,  et  le  conte  de  Jullers,  qui  para- 
vant  estoit  nommez  marquis.  Ainsi  ces  choses  faictes,  prinrent 
congiet,  et  en  râla  chascun  en  son  lieu;  et  le  roy  d'Engleterre 
revint  en  Brabant.  F°«  67  et  68. 

Ms.  de  Rome  :  L\  rois  d'Engleterre  s'en  revint  à  Anwiers  dale's 
ses  gens,  et  là  atendi  tant  que  chil  qui  furent  envoiiet  deviers 
l'Empereour  retournèrent,  liquel  le  trouvèrent  en  Alemagne  en 
une  ville  que  on  appelle  Florenberghe.  Lesquels  signeurs  il  re- 
quella  moult  liement,  et  fist  à  tous  feste  et  honnour,  tant  pour 
l'amour  dou  roy  d'Engleterre  que  pour  ce  que  chil  de  l'Empire 
estoient  si  honme.  Il  esploitièrent  sus  ce  voiage  si  bien  que  me- 
sires  Lois  de  Baivière ,  rois  d'Alemagne  et  emperadour  de 
Ronme,  ordonna  et  institua  à  estre  son  vicaire  le  roi  Edouwart 
d'Engleterre  par  tout  l'Empire;  et  conmanda  à  tous  signeurs, 
soubjès  à  lui,  que  tout  obeisissent  à  lui  conme  à  son  vicaire.  Et 
de  ceste  ordenance  et  institution  furent  ordonnées  et  levées  let- 

très  autentiques,  seelées  des  seauls  dou  roi  d'Alemagne  et  des 
esliseurs  de  l'Empire  qui  là  furent  présent,  et  avoech  tout  ce 
instrument  publique  tabellionnet  si  fort  et  si  bien  conme  faire  se 
pooient.  Et  retournèrent  avoech  toutes  ces  coses,  chil  signeur 
qui  en  légation  avoient  esté  envoiiet,  deviers  le  roi  d'Engleterre 
qui  se  tenoit  pour  ces  jours  à  Malignez  ;  et  moustrèrent  con- 
ment  il  avoient  esploitié.  Li  rois  d'Engleterre,  messires  Roberz 
d'Artois,  messires  Jelians  de  Hainnau  et  tous  li  consauls  en  fu- 
rent grandement  resjoy,  et  disent  que  il  avoient  bien  esploitié. 

Or  s'espardirent  ces  nouvelles  partout  que  li  rois  d'Alemagne 
instituoit  et  ordonnoit  le  roi  d'Engleterre  à  estre  son  vicaire. 
Qant  chil  de  la  chité  de  Cambrai  entendirent  ce,  pour  tant  que 
Cambrai  est  la  cambre  à  l'Empereour  et  est  terre  de  l'Empire,  il 
furent  tout  abus;  et  envoiièrent  de  lors  honmes  deviers  le  roi 
de  France  pour  recorder  ces  nouvelles.  Pour  ces  jours,  estoit  li 
evesques  de  Cambrai  à  Paris,  liquels  s'apelloit  Guillaumes  d'Au- 
sonne;  et  estoit  de  nation  de  Berri  et  de  la  Salongne,  et  bons 
françois.  Si  se  représenta  et  ces  honmes  de  Cambrai  au  roi;  et 
recordèrent  les  besongnes,  ensi  que  par  renonmée  elles  se  por- 
toient  en  l'Empire,  et  dou  roi  d'Engleterre  que  li  rois  d'Ale- 
magne avoit  ordonné  à  estre  son  vicaire;  et  faisoient  doubte  que, 
par  ceste  institution,  il  ne  vosist  venir  à  Cambrai  et  saisir  la 
chité,  pour  faire  ent  frontière  et  garnison  sus  le  roiaulme  de 
France.  Donc  lor  fu  demandé,  en  la  présence  dou  roi,  se  il 
avoient  bonne  volenté  de  requellier  en  lor  ville  le  roi  d'Engle- 
terre conme  vicaire  à  l'Empereur.  Il  respondirent  que  nennil,  et 
que,  se  il  vosissent  ou  se  il  voloient  faire  ce  tretié,  il  ne  fuissent 
point  là  venus  ;  mais  il  remoustroient  ce  au  roi  conme  loial  et 
bon  François  que  il  sont  et  voellent  estre  ;  et  aussi,  se  li  cas 
cheoit  que  il  fuissent  oppresset  des  Englois  et  Alemans,  que  il 
fuissent  secouru  et  conforté  des  François.  Li  rois  de  France  lor 
ot  en  couvenant  et  bien  lor  tint,  ensi  que  vous  orés  recorder 
avant  en  l'istore. 

Quant  li  signeur  de  l'Empire  furent  retourné  deviers  le  roi 
d'Engleterre  qui  pour  ces  jours  se  tenoit  en  la  ville  de  Malignes, 
uns  parlemens  fu  convoqiés  à  estre  là  en  la  dite  ville,  de  tous 
les  signeurs  qui  convenance  et  aliance  avoient  au  roi  d'Engle- 
terre. Et  tout  i  vinrent,  et  aussi  Jaquèmes  d'Artevelle  ne  s'i  ou- 
bha  point  à  estre,  tant  pour  veoir  le  roi  d'Engleterre,  que  point 
il  n'avoit  encores  veu  par  deçà  la  mer,  que  pour  sçavoir  de  l'or- 

denance  des   signeurs,    ne  quelle    la  conclusion   dou   parlement 
seroit.  F"*  43  v«  et  44. 


§  (j9.  P.  146,  1.  5  :  En  ce.  —  Ms.  d'Amiens  :  Or  vous  par- 
lerons dou  roy  David  d'Escoche  et  de  son  consseil  coumment  il 
se  maintinrent  en  celle  meysme  saison.  Vous  avés  bien  oy  chy 
devant  coumment  li  rois  d'Engleterre  avoit  tellement  menet  et 
ghueriiet  Escoche  et  les  Escos  que  ars  et  perdut  toutte  le 
plainne  Escoce  et  pris  et  saisi  touttes  les  fortrèces  ;  et  encoires 
les  faisoit  il  de  jour  en  jour  gueriier.  Et  leur  portoit  messires 
Guillaumez  de  Montagut,  contez  de  Sallebrin,  trop  de  contrairez 
et  de  dammaige,  et  se  tenoit  en  Haindebourcq.  Et  quant  il  sen- 
toit  les  Escos  chevaucliier,  il  assambloit  chiaux  des  garnisons 
environ,  dont  li  Englès  estoient  signeur,  et  reboutoient  trop  du- 
rement lez  Escos.  Si  se  tenoient  li  roy  s  d' Escoce,  li  comtez  de 
Moret ,  messires  Gnillaummez  de  Douglas ,  messires  Robers  de 
Verssi,  messires  Simons  Fresiel,  messires  Alixandres  de  Ramessay 
et  pluiseurs  autrez  ens  es  foriès  de  Gedours;  et  estoit  leur  sou- 
verainne  garnison  et  resors,  li  fors  castiaux  de  Dubretan.  Là  es- 
toit  li  roys  d'Escoce  ouniement  et  le  roynne  d'Escoce  sa  femme 
avoecq  lui. 

Or  seurent  chil  seigneur  que  li  roys  englès  avoit  defiiet  le 
roy  de  Franche  et  le  volloit  gueriier.  Si  eurent  avis  et  consseil 
l'un  par  l'autre  que  messires  Guillaumes  de  Douglas,  li  comtez 
de  Surlant*  et  messire  Robiers  de  Versi  amenroient  le  roy  leur 
seigneur  en  France  deviers  le  roy,  et  remousteroient  le  guerre 
que  li  Englès  leur  font  ;  et  s'aloieroient  à  lui  et  li  roys  de  Fran- 
che à  yaux,  parmy  tant  qu'il  en  seroient  aidiet  et  comfortet.  Chilx 
conssaux  fu  tenus ,  nefs  furent  appareillies.  Et  vinrent  li  roys 
d'Escoce  et  la  roynne  et  li  seigneur  dessus  dit  à  Abredanne.  Et 
là  pourveirent  il  et  cargièrent  leurs  vaissiaus,  et  entrèrent  en 
mer;  et  singlèrent  tant,  par  l'ayde  de  Dieu  et  dou  vent,  que  il 
vinrent  à  l'Escluse.  Mes  point  ne  se  nommèrent;  ains  disent  que 
il  estoient  pellerin,  qui  s'en  alloient  à  Saint  Jaquème  de  Galisce , 
et  marchans  de  Norvèghe  avoecq  yaux.  Sur  ce,  il  ne  furent  nient 
plentet  examinet.  Ossi  il  ne  descendirent  point  à  terre ,  ains  se 
partirent ,   quant  il  se  furent  rafresqui ,    et  la  marée  leur   re- 

1.  Ms.  de  Valenciennes  :  le  conte  de  Mouret.  Fo  69  v®. 

vint;  et  singlèrent,  et  prisent  le  parfont,  pour  aller  deviers  Bou- 
loingne*. 

Ensi  comme  li  Escochois  nagoient  par  mer,  uns  vens  d'amont 
si  fors  et  si  ounis  les  prist  et  les  bouta,  volsissent  ou  non,  à 
l'entrée  de  le  Tamisse ,  encontre  Mergate  en  Engleterre  ;  et  ad 
ce  dont  estoient  li  Normant  et  li  Geneuois,  waucrant  par  mer,  à 
savoir  se  il  trouverroient  nul  Englès  ;  et  quant  il  virent  les  nefs 
escoçoisses,  si  furent  tout  joiant ,  et  quidièrent  que  ce  fuissent 
nefs  englesses.  Si  misent  hors  leurs  bannièrez  et  leurs  pignons, 
et  coummenchièrent  à  cachier  forment  vers  yaux.  Et  quant  li 
Escot  les  virent ,  si  furent  tout  esbahi ,  car  il  quidièrent  que  ce 
fuissent  Englès.  Si  ne  seurent  que  dire,  et  n'y  avoit  si  hardi  qui 
ne  volsist  estre  en  Jherusalem.  Et  demandèrent  consseil  li  ungs  à 
l'autre  qu'il  feroient  ;  car  il  n'estoient  que  quatre  vaissiaux,  et  il 
en  veoient  bien  soissante  et  quinze.  Si  n'y  avoit  nulle  parchon, 
fors  que  d'iaux  bien  vendre.  Lors  s'armèrent  il  vistement  et  dis- 
sent que  il  n'y  aroit  nul  d'iaus  qui  jà  se  rendesist  prisonniers , 
mais  du[re]roient  tant  que  durer  poroient;  et  enssi  l'eut  là  li  roys 
en  couvent.  Lors  se  misent  à  l'ancre ,  car  fuir  ne  leur  valloit 
noiient  ;  et  boutèrent  hors ,  comme  bonnes  gens ,  les  bannierrez 
d'Escoce  et  leurs  pignons. 

Evous  les  Normans  venus  qui  demandent  quel  gens.  Che  res- 
pondi  messires  Guillaumes  de  Douglas  :  «  Nous  sommes  Esco- 
chois et  au  roy  d'Escoce  ;  et  vous,  qui  estes,  qui  le  demandez  ?  » 
Adonc  vint  avant  messires  Hue  Kierés  et  dist  :  «  Et  quelx  gens  estes 
vous  d'Escoce  ?  Noummës  vous  :  autrement  vous  estes  tout  mort, 
car  nous  mescreons  que  vous  ne  soiiés  Englès.  »  Et  quant  h  sei- 
gneur d'Escoce  oïrent  ceste  parolle,  si  furent  auques  aseuret,  car 
il  congnurent  bien,  par  le  langaige  et  à  leurs  bannierres,  qu'il  n'es- 
toient mies  Englès.  Si  disent  :  «  Nous  sommes  telz  et  telz  et  H  roys 
meysmes,  et  en  allons  en  France  veoir  le  roy  de  Franche.  Si  nous 
avés  fait  grant  esmay,  car  nous  quidions  ores  que  vous  fuissiés  li 
Englès,  nostre  ennemy.  » 

Et  quant  messires  Hues  Kierés  et  si  compaignon  entendirent  et 
congnurent  qu'il  disoient  voir,  si  furent  moult  joyant,  et  les  fis- 
sent desancrer;  et  disent  que  il  les  conduiroient  jusques  à  Calais 
ou  à  Bouloingne,  car  il  estoient  leur  amy,  et  saudoiier  au  roy  de 
Franche.  Lors  se  desancrèrent  et  singlèrent  tout  enssamble ,  et 

1.  Ms.  de  Valenclenncs  :  ou  à  Calaix.  F^  69  v^. 

vinrent  ce  soir  ou  liavene  de  Calais.  Là  ancrèrent  11  Escot,  et  li 
Normant  non.  Si  entra  li  roys  d'Escoche  en  le  ville  de  Callais  et 
toutte  se  routte ,  et  y  fu  recliupt  à  joie ,  et  s'i  rafresci  par  deus 
jours;  et  au  tiercli,  il  s'en  parti,  et  prist  le  chemin  pour  venir  à 
ïieruanne.  Si  passa  à  Tieruanne,  Arras,  Bapaummes,  Pcronne  en 
Vermendois  ;  et  list  tant  par  ses  journées  qu'il  vint  à  Paris,  oii  il 
trouva  le  i^oy  de  Franche  et  grant  fuison  de  dus,  de  contes  et  de 
barons  avoec  lui,  car  il  y  avoit  ung  gnint  parlement.  Pour  ce,  y 
avoil  estet  faite  ceste  assamblée. 

Moult  fu  li  rois  de  le  venue  le  roy  David  d'Escoce  resjoys, 
et  envoya  contre  lui  des  barons  et  des  chevaliers  qui  l'ame- 
nèrent au  palais  là  oii  li  roys  se  tenoit  adonc  et  li  dist  :  «  A 
bien  viègne  li  rois  d'Escoce  et  toute  sa  compaignie  pour  l'a- 
mour de  lui.  »  Li  roys  d'Escoce  li  respondi  :  «  Chiers  sires , 
vostre  bonne  merchy.  »  Lors  parlementèrent  enssamble  de  plui- 
seurs  coses,  et  furent  moult  tost  aquinté  et  privet  l'un  de  l'au- 
tre. Car  li  roys  de  France  desiroit  bien  à  avoir  l'amour  et 
l'aquintance  de  lui ,  pour  ce  qu'il  se  veoit  deffiie's  dou  roy  d'En- 
gieterre  et  le  sentoit  dechà  le  mer  en  l'Empire,  procurans  et  ac- 
querans  seigneurs  et  amis  à  tous  lés  ;  et  entendoit  bien  que  il 
enteroit  temprement  en  son  royaumme.  Se  li  sambloit  grans 
[conjfors ,  se  li  roys  d'Escoce  et  li  seigneur  d'Escoce  qui  mar- 
cissent  à  Engleterre,  le  volloient  tellement  aidier  que  ensonniier 
les  Englès  et  ardoir  leur  pays:  se  gherre  en  seroit  plus  belle.  Si 
offri  et  délivra  li  roys  de  France  au  roy  d'Escoce  chastiaux*  et 
argent,  pour  son  estât  parmaintenir,  à  celle  fm  que  il  n'ewist 
nulle  pès  ne  trieuwes  ne  respit  au  roy  englès,  fors  que  par  lui 
et  par  sa  vollenté.  Ensi  li  jura  li  roys  d'Escoche,  presens  ducs, 
comtes,  prelas,  barons  et  chevaliers.  Se  le  retint  li  roys  de  Fran- 
che de  ses  draps  et  son  compaignon,  et  ses  chevaliers  de  son  hos- 
tel;  et  la  roynne  de  France,  ensi  la  roynne  d'Escoche,  qui  estoit 
soer  germaine  au  roy  englès.  Et  leur  fist  li  roys  délivrer  tout  quant 
qu'il  leur  besongnoit. 

Et  fu  renvoyez  assés  briefment  apriès  ce,  de  par  ces  deux  rois, 
messires  Robiers  de  Versi,  en  Escoce.  Chils  y  reporta  les  alianches 
comfremmées  et  seelléez  des  roys  dessus  dis.  De  quoy  li  seigneur 
d'Escoce  et  tous  li  pays  fu  moult  joyant  ;  et  commencièrent  à 
gueriier  plus  fort  et  plus  asprement  que  devant.  Et  quant  li  roys 

1.  Ms.  de  Valenciennes  :  forteresces  sur  marches.  F"  69  vo  . 

d'Engleterre  le  seut,  si  renvoya  l'evesque  de  Durem  et  le  sei- 
gneur de  Lussi  et  le  seigneur  de  Moutbray;  et  leur  pria  que  il 
desissent  au  comte  de  Sallesebrin,  au  seigneur  de  Persi,  au 
seigneur  de  Noefville,  au  seigneur  de  Grisop,  à  messire  Edou- 
wart  de  Bailloel,  cappittainne  de  Bervich\  que  il  entendesissent 
bien  à  garder  lez  frontières  contre  les  Escos  et  le  pays  conc- 
quis.  Chil  seigneur  dessus  dit  revinrent  en  Engleterre  et  che- 
vaucièrent  deviers  lorcb,  pour  faire  ce  que  li  roys  leur  avoit  en- 
joint. F«  32. 

Ms.  de  Rome  :  Apriès  ce  que  li  rois  d'Engleterre  eust  couru 
tout  ou  en  partie  le  roiaulme  d'Escoce  et  pris  et  saisis  dedens  le 
pais  pluisseurs  cbastiaus  et  mis  en  garnisons  pour  guerriier  le 
demorant,  et  que  il  se  fu  partis  de  la  chité  de  Bervich,  laquelle 
il  avoit  conquis  par  lonch  siège,  et  que  il  Fot  rafresquie  et  ravi- 
tallie  de  gens  d'armes  et  de  pourveances,  et  que  il  fu  retrais  en 
Engleterre,    li   rois  David   d'Escoce,   qui  se  tenoit   en   la   chité 
d'Abredane  et  là  sus   la  sauvage  Escoce,  demora  tous  esbahis  et 
considéra  que  de  sa  poissance  singulière  il  ne   poroit  amender 
les  damages  que  li  Englois  li  avoient  fais.  Et  jà  avoit  il  entendu, 
ensi  que  renonmée  court  et  vole  moult  tos  de  pais  en  aultre, 
que  messires  Robers  d'Artois  enortoit  le  roi  d'Engleterre  à  ca- 
lengier  la  couronne  de  France,   et  li  metoit  en  l'orelle  par  ses 
informations  que  li  roiaulmes  de  France  li  estoit  dévolus  par  la 
mort  dou  son  cliier  oncle  le  roi  Carie  darrain  trespasset,  et  que 
Phelippes  de  Valois  qui  en  tenoit  la  possession,  n' avoit  pas  juste 
cause  à  l'iretage  de  France,  selonc  ce  que  messires  Robers  d'Ar- 
tois disoit.   Si  n' estoit  pas  cose  pour  le  roi  d'Engleterre  et  les 
Englois   legière  à  esclarcir,   car  jamais  li  rois   Phelippes,   pour 
lors  paroles,   demandes  ne  menaces,  ne  s'en  delairoit  dou  non 
tenir  et  remetre  arrière  ;  ne  li  per  et  baron  de  France,  qui  cou- 
ronné r avoient  et  qui  estoient  si  homme  devenu,  ne  le  soufTer- 
roient  point.  Li  rois  d'Escoce,  imaginans  ces  coses,   pensoit  bien 
que,  ou  temps  à  venir,  se  li  rois  d'Engleterre  voloit  procéder  en 
ces  demandes,  guerre  s'esmouveroit  entre  France  et  Engleterre  : 
pour  quoi,  de  li  et  de  son  roiaulme,   se  bonnes  aliances  estoient 
faites  entre  les  Escos  et  les  François,  ils  et  ses  pais  en  seroient 
grandement  reconfortés;  et  aussi  ceste  ordenance  venroit  bifen  à 
point  au  roi  de  France  et  as  François,  car  par  le  roiaulme  d'Es- 

coce  poroient  li  François  aisiement  entrer  en  Engleterre  et  faire 
lor  gerre. 

Sus  ceste  imagination,  li  rois  d'Escoce,  com  jones  que  il  fust, 
fist  asambler  auquns  prelas  et  barons  d'Escoce  et  venir  en  Abre- 
dane,  là  où  il  se  tenoit  et  sa  fenme  ;  et  lor  remoustra,  qant  chii 
furent  venu  lesquels  il  avoit  mande's,  moult  sagement  de  point 
en  point,  les  articles  de  ses  imaginations.  Qant  il  l'eurent  oï  et 
entendu,  euls,  qui  sont  de  nature  et  ont  esté  tousjours  plus  en- 
clins à  estre  François  que  Englois,  respondirent  et  dissent  au 
roi  :  «  Sire,  à  toutes  vos  paroles  nous  ne  veons  que  tout  bien  ; 
car,  ou  cas  que  les  Englois  nous  voellent  suspediter  par  la  ma- 
nière et  fourme  qu'il  moustrent,  il  nous  fault  pourveir  à  ren- 
contre de  euls.  Et  créons  proprement  que  Dieu  vous  a  envoiiet 
ceste  inspiration  pour  nous  oster  dou  dangier  des  Englois;  car 
jà  n'avenra,  pour  retourner  toute  Escoce  ce  que  desus  est  au 
desous,  que  nous  aions  roi  qui  soit  hommes  au  roi  d'Engleterre, 
ne  le  tiengne  à  signeur  souverain,  ne  relie ve  de  li  ;  car  la  cou- 
ronne d'Escoce  et  li  roiaulmes  est  de  si  noble  condition  que  il 
est  tenus  de  Dieu  et  de  l'Eglise  saint  Pierre.  Si  ne  vous  volons 
pas  brisier  vostre  imagination  et  pourpos  de  aler  en  France 
veoir  le  roi  et  les  estas.  Vous  estes  jones  et  à  venir.  Si  vous 
aquointere's  des  barons  et  chevaliers  de  France,  et  euls  de  vous  ; 
.  et  tousjours  ferons  nous,  à  nostre  pooir,  gerre  as  Englois.  Il  ne 
tenront  jà  journée  paisieuvlement,  en  ce  pais,  ce  qu'il  i  tiennent. 
Se  nous  l'avons  perdu  onques,  nous  le  recouverrons,  uns  temps 
venra.  Onques  nous  ne  pusmes  amer  les  Englois,  ne  euls,  nous; 
et  ont  tousjours  esté  les  terres  en  différent,  et  les  hommes,  l'un 
contre  l'autre,  très  le  premier  temps  que  elles  furent  abitées.  » 

Moult  fu  pour  ces  jours  li  rois  d'Escoce  resjois,  qant  il  vei 
ses  hommes  concordans  à  son  pourpos.  Et  ordonna  ses  beson- 
gnes  au  plus  bellement  et  quoiement  qu'il  peut;  et  fist  au  port 
de  Morois  en  Escoce  cargier  et  apparillier  ung  vassiel  de  ce  que 
besongnier  lor  pooit  à  lui  et  à  sa  fenme  et  à  lor  estât.  Et  qant 
il  furent  tout  près,  il  vinrent  là  et  entrèrent  dedens,  ils  et  la 
roine  et  messires  Guillaumes  Douglas,  neveus  au  bon  messire 
Guillaume.  Et  enmena  avoecques  lui  vingt  siis  chevaliers  et  es- 
quiers,  tout  de  son  eage;  et  la  roine  aussi,  des  jones  dames  et 
damoiselles  d'Escoce.  Et  demorèrent  ou  pais  pour  le  garder, 
messires  Arcebaus  Douglas,  messires  Robers  de  Versi,  messires 
AHxandres  de  Ramesai  et  messires  Simons  Fressiel.  Et  nagièrent 

I  —  28 


434  CHRONIQUES   DE  J.  FROISSAS ï.  [1332] 

li  rois  et  la  roine  et  lor  compagnie,  et  orent  vent  à  volenté,  et 
costiièrent  Frise  et  Hollandes  ;  et  eslongièrent  toutdis  de  Engle- 
terre,  dou  plus  qu'il  porent.  Et  s'en  vinrent  ferir  ou  havene  de 
TEscIuse,  et  là  issirent  de  lor  vassiel;  et  ne  dissent  pas  que  ce 
fust  li  rois  d'Escoce  ne  la  roine,  mais  pèlerins  et  pèlerines  qui 
aloient  à  Saint  Mor  des  Fossés.  Et  ne  séjournèrent  pas  longement 
à  l'Escluse,  mais  vinrent  à  Bruges  et  tout  par  aiguë;  et  furent  là 
tant  que  lors  chevaus  furent  amené,  car  il  les  avoient  esqipés 
avoecques  euls  en  lor  vassiel,  tous  ou  en  partie;  et  ce  que  il  lor 
besongna,   tant  de  monteures  que  d'abis,  il  s'en  pourveirent  à 
Bruges.  Et  puis  si  s'en  départirent,  et  vinrent  à  Lille  et  de  là  à 
Arras,  et  puis  à  Esclusiers  et  à  Lihons  en  Santhers  et  à  Roie  et 
à  Qanni  et  à  Reson,  et  puis  à  Crai  et  à  Luserches,  et  là  s'ares- 
tèrent.  Et  envoia  li  rois  d'Escoce  deus  de  ses  chevaliers,  pour 
segnefiiier  sa  venue  au  roi  de  France,  et  pour  sçavoir  et  veoir 
quel  samblant  li  rois  en  feroit.  Li  chevalier  furent  messires  Guil- 
laumes  Douglas  et  messires  David  de  Lindesée  ;  et  s'en  vinrent  à 
Paris,  et  passèrent  oultre  jusques  au  bois  de  Vicènes,  car  pour 
ces  jours  s'i  tenoient  li  rois  et  la  roine  et-  li  dus  de  Normendie 
leur  fils.  Et  trouvèrent  des  chevaliers  dou  roi  qui  les  requelliè- 
rent  moult  doucement,  pour  tant  que  il  les  veirent  estrangiers; 
et  les  menèrent  deviers  le  roi,  auquel  il  comptèrent  tout  l'afaire, 
et    conment  li  rois  d'Escoce   et  la  roine  le  venoient  veoir,  et 
avoient  pris  ombre  et  escusance  de  venir  à  Saint  Mor. 

De  ces  nouvelles  fu  li  rois  de  France  trop  grandement  resjois  ; 
et  dist  as  chevaliers  d'Escoce  que  il  fuissent  li  bien  venu,  et  que 
moult  volentiers  les  veroit  et  tenroit  avoecques  li.  Li  chevalier 
d'Escoce  disnèrent  à  l'ostel  dou  Bois.  Et  tantos  apriès  disner,  il 
fist  monter  le  signeur  de  Montmorensi  et  le  signeur  de  Garen- 
sières,  et  dist  :  «  Chevauchiés  avoecques  ces  chevaliers  d'Escoce, 
et  aies  à  Luserces  querre  le  roi  et  la  roine  d'Escoce  qui  nous 
viennent  veoir  ;  et  les  amenés  ichi,  sans  entrer  en  Paris.   »  Li 
chevalier  respondirent  :   «  Volentiers.   »  Si  se   départirent  tout 
quatre  dou  Bois,  et  cevauchièrent   ensamble,  et  vinrent  à  Lu- 
serces. Et  trouvèrent  là  le  roi  d'Escoce  et  toute  lor  compagnie, 
laquelle  n'estoit  pas  trop  grande;  et  leur  dissent  ce  que  li  rois 
de   France   avoit  ordonné.   Sus    les   paroles  des   chevaliers   de 
France,  li  rois  et  la  roine  d'Escoce  se  partirent  de  Luserces  et 
cevauchièrent;  et  vinrent  ce  jour  jesir  à  Saint  Denis.  Et  à  l'en- 
demain,   devant  la  messe    dou  roi,  il    furent  venu  au  Bois,   et 


[1338]       VARIAISTES  DU  PREMIER  LIVRE,  §  70.  435 

mené  deviers  le  roi  et  puis  deviers  la  roine,  qui  grandement  fu- 
rent resjoi  de  lor  venue.  Là  furent  les  aquointances  de  ces  deus 
rois  et  de  ces  deus  roines  moult  grandes.  Et  depuis,  demorèrent 
en  France,  sus  le  point  de  neuf  ans.  Et  leur  fist  li  rois  délivrer 
la  ville  et  le  chastiel  de  Nemouses,  pour  tenir  lor  estât.  Et  estoit 
ordonné  de  par  le  roi  de  France  que,  de  mois  en  mois,  il  au- 
roient  mille  esqus  et  bien  paiiés,  pour  paiier  lors  menus  frès.  Et 
venoit  à  le  fois  li  rois  d'Escoce  veoir  le  roi  Phelippe,  fust  à  Paris 
ou  aillours;  et  se  tenoit  dalés  li  trois  ou  quatre  jours,  et  se  devi- 
soient  de  lors  besongnes.  Et  s'énamoura  li  rois  de  France  dou 
roi  d'Escoce,  et  li  rois  d'Escoce  de  lui.  Encores  n'estoit  il  nulles 
nouvelles  en  France  que  li  rois  d'Engleterre  vosist  renvoiier  son 
honmage  au  roi  de  France  ne  li  desfiier,  pour  faire  calenge  de 
la  couronne  de  France.  F*"*  34  et  3S. 

§  70.  P.  148,  1.  10  :  parlement.  —  Ms.  de  Valenciennes  : 
l'Empereur.  F«  70  v°. 

P.  148,  1.  12  :  manda.  —  Ms.  d^ Amiens  :  et  y  list  venir 
la  roynne  et  tout  son  hostel.  F°  32  v*^. 

P.  149,  1.  4  :  de  JuUers.  — Ms.  d Amiens  :  li  ducs  de  Gériez, 
li  comtez  de  Juîlers  et  chil  que  li  roys  avoit  envoiiés  deviers 
l'Empereur.  F«  32  v°. 

P.  149,  1.  9  :  Saint  Martin.  —  Ms.  d^ Amiens  :  en  yvier,  en 
Braibant.  F«  32  v«. 

P.  149,  1.  15  :  à  Tret.  —  Ms.  d'Amiens  :  Tret  sur  Meuse,  où 
li  Allemant  l'avoient  adviset.  F°  32  v^. 

P.  149,  1,  18  :  à  Herkes^  —  Ms.  de  Rome  :  En  la  ville  de 
Malignes  vinrent  biau  cop  de  signeurs,  pour  tant  que  li  rois 
d'Engleterre  i  estoit.  Or  s'avisa  li  dus  de  Braibant,  qui  se  voloit 
dissimuler  de  ces  besongnes,  et  ordonna  et  i  trouva  une  cautelle 
nouvelle  ;  et  dist  que  li  parlemens  ne  se  pooit  tenir,  pour  celle 
fois,  à  Malignes  ne  à  Trec.  Se  euist  il  esté  là  moult  bien,  et  pour 
l'aise  des  signeurs  de  l'Empire.  Il  li  fu  demandé  dou  roi  et  dou 
conte  de  Gerles  où  il  voloit  donc  que  il  se  tenist.  Il  respondi  : 
à  Herkes  en  Hasbain,  qui  sciet  pries  de  son  pais.  F^  44. 

P.  149,  1.  24  :  vinrent,  —  Ms.  de  Morne  :  Et  vinrent  là  tout 
li  signeur,    tant   de  l'Empire   conme    d'autre   pais,    qui  aliance 

avoient  au  roi  d'Engleterre ,  et  pluisseur  de  la  conté  de  Hainnau 
qui  n'i  avoient  que  faire,  fors  que  pour  veoir  Testât.  F°  44. 

P.  i49,  1.  27  :  plainne  de  signeurs.  —  Ms.  de  Rome  :  et  se 
logièrent  moult  de  signeurs  à  nu  chiel,  ou  desous  fuellies,  et 
contre  les  haies  et  les  buissons  et  ens  es  jardins  au  dehors  de  la 
ville.  F«  44. 

P.  149,  1.  29  :  halle.  —  Ms,  de  V alenciennes  :  grande  vielle 
halle.  F»  70  v«. 

P.  150,  I.  1  :  cinq  pie's.  —  Ms.  d'Amiens  :  plus  hauls  ung 
piet  que  nuls  dez  autres.  F°  32  v^. 

P.  150,  1.  29  :  li  signeur.  —  Ms.  de  Rome  :  en  aucgmentacion 
de  title  et  de  nom  le  conte  de  Gerles  fu  transmue's  en  duc,  et  li 
marquis  de  Jullers  en  conte,  et  puis  grant  temps  apriès  fu  il 
nonme's  dus  de  Jullers.  Donc  descendi  li  dis  rois  d'Engleterre, 
nonme's  vicaires  à  l'Empereour.  Et  aussi  fissent  tout  li  signeur, 
et  issirent  de  la  halle;  et  vinrent  en  une  aultre  place  moult 
grande,  laquelle  on  avoit  apparillie  pour  euls,  et  là  disnèrent  en- 
samble.  Et  fu  ordonné  que  de  là  on  se  departiroit  casquns  en 
son  lieu  ;  et,  cel  ivier  passet,  sus  l'estet,  qant  li  vicaires  de  l'Em- 
pereour semondroit  ses  honmes,  tout  se  remeteroient  ensamble 
et  le  venroient  servir,  et  iroient  partout  où  il  les  menroit.  F°  44. 

P.  150,  1.  30  :  creantèrent. —  Ms,  de  V alenciennes  :  là  où  ilz 
se  trairoient  à  l'esté  pour  guerroier.  F°  70  v**. 

§  71.  P.  151,  1.  5  :  à  Louvaing.  —  Ms.  d'Amiens  :  Adonc 
s'en  revint  li  roys  englès  à  Louvaing  dalés  le  roynne  se  femme; 
et  se  tint  là  tout  l'ivier,  et  à  grant  fret  ;  et  se  faisoit  partout  ap- 
peller  vicaire  de  l'Empereur.  Et  manda  au  comte  de  Haynnau 
que  ses  pays  li  fuist  ouvers  et  appareilliés,  pour  recepvoir  lui  et 
ses  gens,  et  passer  parmy  comme  vicairez  de  l'Empire.  Li  com- 
tez,  qui  bien  volloit  obéir  à  l'Empereur  si  avant  que  tenus  y 
estoit,  et  garder  ossi  sen  honneur  au  roy  de  Franche,  respondi 
qu'il  en  aroit  avis.  Si  mist  en  Mons  en  Haynnau  ung  grant  par- 
lement enssamble  des  barons  et  des  chevaliers  et  des  hommes  de 
se  terre.  Et  fu  trouvet  que  il  ne  pooit  contredire  à  l'Empereur, 
ne  à  son  vicaire,  que  ^  il  ne  le  servesist  et  ouvresist  se  pays,  pour 
lui  et  ses  gens  recevoir.  Et  enssi  le  raportèrent  au  roy  d'Engle- 
terre chil  qui  par  lui  chargiet  en  estoient,  liquelx  roys  en  fu 

1.   Ms.  de  Valcnciennes  :  qu'il  ne  meffesist.  F"  71. 

tous  joians  et  se  tint  à  Louvaing,  ensi  que  je  vous  ay  dit,  toudis 
acquerans  amis  en  l'Empire.  F°  32  V. 

P.  151,  1.  6  :  venue.  —  Ms.  de  Rome  :  Si  se  départirent  chil 
signeur  et  prissent  congiet  au  roi  d'Engleterre,  et  li  rois  à  euls, 
sus  Testât  et  ordenance  que  de  retourner  à  l'estet.  Et  vint  li  rois 
d'Engleterre  à  Louvaing  et  se  loga  ou  chastiel,  car  li  dus  son 
cousin  li  presta.  Et  manda  li  dis  rois  d'Engleterre  la  roine  Phe- 
lippe  sa  fenme  en  Engleterre,  laquelle  fu  moult  resjoie  de  ces 
nouvelles;  et  se  apparilla  dou  plus  tos  conme  elle  pot.  Et  se 
mist  en  la  mer,  et  monta  ens  son  vassiel  au  palais  de  VVesmous- 
tier,  et  tout  chil  et  toutes  celles  qui  de  sa  route  furent.  Et  estoit 
la  roine  bien  acompagnie  de  dames  et  de  damoiselles  d'Engle- 
terre, de  chevaliers  et  d'esquiers.  Et  nagièrent  tant  li  maronnier, 
à  l'aide  de  Dieu  et  dou  vent,  que  il  vinrent  en  Anwiers;  et  là 
issirent  des  vassiaus,  et  se  missent  en  la  ville.  Si  fu  la  roine  re- 
quelloite  moult  honourablement  de  ceuls  de  la  ville. 

Les  nouvelles  s'espardirent  tantos  sus  le  pais  que  la  roine 
d'Engleterre  estoit  venue.  Si  vinrent  contre  li,  et  pour  acompa- 
gnier  et  amener  à  Louvaing  deviers  le  roi,  pluisseurs  barons  et 
chevaliers  d'Engleterre  qui  estoient  espars  sus  le  pais  de  Brai- 
bant;  et  entra  la  roine  en  Louvaing  à  plus  de  deus  mille  che- 
vaus.  Se  vint  li  rois  contre  li  et  le  rechut  liement.  Si  furent 
moult  belles  et  moult  amoureuses  les  aquintances  dou  roi  et  de 
la  roine  ;  et  se  logièrent  ou  chastiel  de  Louvaing  tout  cel  ivier, 
et  tinrent  lor  estât.  Asse's  tos  apriès  ce  que  la  roine  fu  venue  à 
Louvaing,  le  vinrent  veoir  li  jones  contes  Guillaumes  de  Hainnau 
son  frère,  et  la  jone  contesse  sa  fenme.  Et  aussi  fist  madame  de 
Valois  sa  mère,  car  elle  l'amoit  de  tout  son  coer  plus  tenrement 
que  nulles  de  ses  filles.  Si  fu  la  roine  visete'e  des  chevaliers  et 
des  dames  de  Hainnau  et  de  Braibant;  et  elle  qui  estoit  pour- 
veue  toute  sus,  les  requelloit  liement  et  doucement,  et  les  re- 
mercioit  de  lor  bonne  Visitation.  Vous  deve's  sçavoir  et  croire 
legierement  que  li  rois  d'Engleterre  gissoit  à  grans  ftfès  et  as 
grans  coustages  deçà  la  mer;  car  il  tenoit  plus  de  deus  mille 
chevaliers  et  esquiers,  et  environ  huit  mille  archiers.  Et  tous  les 
mois  estoient  paiiet  de  lors  gages,  sans  les  grans  coustages  et 
frès  qui  li  venoient  de  costé,  à  tenir  ces  signeurs  d'Alemagne  à 
amour,  car  il  n'en  fesissent  riens,  ne  pour  linage  ne  aultrement, 
se  li  denier  n'alaissent  toutdis  devant.  F°  44  v**. 

P.  151 ,  1.  13  :  de  Cranehen.  —  Ms.  B  6  :  Le  roy  d'Engle- 

terre  gisoit  en  la  ville  d'Anvers  à  grant  frait  et  y  fu  plus  d'un 
an,  car  le  duc  de  Brabant  son  cousin  le  defîreoit  che  qu'il  povoit, 
et  nooit  entre  deus  yawe ,  car  il  donnoit  à  entendre  bien  souvent 
au  roy  d'Engleterre  qu'il  luy  aideroit,  et  au  roy  de  France  que 
jà  ne  seroit  fors  que  bon  Franchois.  Et  pour  luy  escuser  et  tenir 
en  amour  le  roy  de  Franche,  il  envoia  en  Franche  ung  sien  che- 
valier, le  plus  secret  qu'il  euist ,  messire  Loys  de  Granchon ,  et 
l'ordonna  là  demourer  et  estre  tous  quoy  dele's  le  roy  de  Fran- 
che :  lequel  chevalier  s'en  aquita  lealment.  Car,  quant  il  venoit 
nouvelles  en  la  court ,  et  le  roy  Phelippes  estoit  enfourme's  que 
le  duc  de  Braibant  son  cousin  estoit  à  tous  les  parlemens  du  roy 
d'Engleterre,  et  qu'il  volloit  soustenir  la  querelle  du  roy  d'En- 
gleterre, le  dit  chevalier  Loys  l'escusoit  et  aloit  au  devant  et  di- 
soit  :  «  Ha!  chier  sire  et  nobles  roy,  ne  cree's  nulles  parolles, 
car  le  duc  de  Brabant  vous  est  leal,  car  jà  ne  sera  Englès,  quel 
samblant  que  il  monstre  au  roy  d'Engleterre.  Et  se  il  se  tient 
delez  luy,  c'est  pour  brisier  son  opinion  ;  et  se  luy  est  sy  proçain 
de  sanc  et  de  linage  qu'il  couvient  à  le  fois  que  il  luy  faiche  com- 
paignie.  «  F«  95  et  96. 

Ms.  de  Rome  :  Renonmée  couroit  en  Flandres  et  ailleurs, 
quoique  li  dus  Jehans  de  Braibant  fust  cousins  germains  au  roi 
d'Engleterre,  si  se  faindoit  ils  de  li  aidier,  ensi  que  faire  deuist, 
et  estoit  moult  pesans  à  esmouvoir.  Et  disoient  auqunez  gens  que 
les  secrès  de  ces  parlemens  estoient  par  lui  sceu  en  France,  car 
il  avoit  un  sien  chevalier  le  plus  secré  de  tous  les  aultres  et  que 
le  plus  il  amoit ,  lequel  on  nonmoit  messire  Lois  de  Cranehen , 
envoiiet  à  Paris,  et  là  se  tenoit  tous  quois  dalés  le  roi  et  les  si- 
gneurs.  Et  estoit  li  dis  messires  Loys  cargiés  de  par  le  duc, 
que  de  li  esquser  au  roi  de  toute[s]  informations  senestres  qui 
poroient  venir.  Et  grandement  bien  s'en  aquita  li  chevaliers.  Et 
tous  les  jours  venoient  lettres  et  nouvelles  dou  duch  de  Braibant 
au  chevalier,  par  quoi  il  sçavoit  tous  les  secrès  qui  se  faisoient 
en  Braibant 

Encores  se  dissimuloit  ce  qu'il  pooit  li  dus  de  Braibant ,  quel 
amour  ne  compagnie  que  il  fesist  ne  moustrast  au  roi  d'Engle- 
terre son  cousin.  Et  faisoit  tout  quoi  tenir  son  chevalier,  messire 
Lois  de  Cranehen ,  à  Paris ,  dalés  le  roi ,  qui  tousjours  esqusoit 
le  duch  de  toutes  imformations  senestres  qui  venoient  en  la  pré- 
sence dou  roi,  et  disoit  au  roi  :  «  Sire,  n'en  créez  riens,  car 
monsigneur  de  Braibant ,   quel  samblant  que  il  moustre  ne  face 

à  son  cousin  le  roi  d'Engleterre,  ne  vous  fera  jà  guerre  pour  lui.  » 
Et  li  rois  de  France  le  creoit ,  et  crei  tant  que  on  en  vei  tout  le 
contraire.  De  quoi  li  dis  chevaliers  prist  si  très  grande  meran- 
colie ,  qant  li  rois  Phelippes  li  dist  que  il  estoit  mençonnables, 
et  li  dus  de  Braibant  ses  mestres  aussi,  que  il  en  morut  d'anoi; 
ne  onques  depuis  ne  retourna  en  Braibant.  F*^  44  r"  et  v®. 

§  72.  P.  152,  I.  10  :  à  Vilvort.  —  Ms.  d'Amiens  :  Or  re- 
venons au  roy  d'Engleterre ,  qui  très  grant  désir  avoit  que  li 
saisons  venist  que  il  pewist  faire  se  emprise.  Et  se  tenoit  à  Lou- 
vaing,  et  parloit  souvent  de  son  voiaige  au  duc  de  Braibant  son 
cousin ,  au  duc  de  Guéries  son  serourge ,  au  comte  de  Jullers  et 
à  monseigneur  Jehan  de  Haynnau ,  qui  le  visetoient.  Et  quant  li 
estes  fu  venus ,  li  Pasques  et  li  Pentecouste  passe'e  et  li  Sains 
Jehans  Baptiste  ossi,  et  li  aoust  aprocha,  il  s'en  vint  à  Vilvort  et 
se  loga  en  la  ville.  Et  là  s'asambloient  li  Englès,  qui  le  mer 
avoient  rappasset  ;  et  se  logoient  en  le  ville ,  qui  logier  s'i 
pooient,  ou  ens  es  mares  sour  le  rivierre.  F**  33. 

Ms.  de  Rome  :  Li  rois  d'Engleterre,  toute  celle  saison,  petit  à 
petit,  fist  par  deçà  la  mer  et  par  de  delà  apparillier  ses  pourvean- 
ces.  Et  qant  la  Pentecouste  fu  passée,  il  se  départi  de  Louvaing; 
et  laissa  là  la  roine  sa  fenme.  Et  s'en  vint  logier  à  Villevort,  à 
une  lieue  priés  de  Brousselles;  et  remanda  toutes  ses  gens,  qui 
estoient  espars  en  Hainnau  et  en  Braibant.  Et  là  furent  tendu, 
en  ces  biaus  près  qui  sont  grant  et  large,  au  lonc  de  la  rivière, 
tentes ,  trefs ,  auqubes  et  pavillons ,  et  toutes  ordenances  de  lo- 
geis.  Et  escripsi  deviers  ces  signeurs  d'Alemagne;  et  leur  manda 
conme  vicaires  de  l'Empire,  et  les  semonst,  sus  lors  fois,  que 
tout  venissent.  Chil  signeur  s'ordonn oient  tout  par  grant  loisir, 
et  ne  se  delivroient  point  ensi  que  li  rois  d'Engleterre  vosist; 
et  prendoient  piet  sus  le  duch  de  Braibant.  Et  de  ces  detriances 
li  rois  d'Engleterre  estoit  tous  merancolieus ,  et  couvenoit  que  il 
portast  ce  dangier.  F°*  44  v"  et  45. 

P.  152,  1.  19  :  s'attendoient.  —  Ms.  d'Amiens  :  Lors  manda 
il  estroitement  à  tous  ces  seigneurs  d'Allemaigne  que  il  venissent 
et  avalaissent ,  ensi  que  juret  et  proummis  li  avoient  ;  et  il  li  re- 
mandèrent que  il  estoient  tout  appareilliet ,  mes  que  li  dus  de 
Braibant  s'esmeuist.  Encorrez  detria  li  dus  de  Braibant,  de  le 
Madelainne  à  li  mouvoir  jusque  en  septenbre  ;  et  avoit  renvoiiet 
en  France  monseigneur  Loeys  de  Cranehen,  le  plus  secret  che- 

valier  qu'il  ewist ,  liquelz  chevaliers  escuzoit  toudis  le  duc  de 
Braibant  envers  le  roy  contre  touttes  imfourmations  qui  pooient 
venir.  Nonobstant  ce ,  si  faisoit  li  dus  de  Braibant  son  mande- 
ment ,  et  retenoit  chevaliers  et  escuiers  là  où  il  les  pooit  avoir. 
Et  le  detriance  qu'il  y  metoit,  elle  estoit  assés  raisonnable,  car 
il  veist  vollentiers  que  entre  ces  deux  roys  aucuns  bons  tretiés 
d'acort  se  fust  fais ,  ainchois  que  gherre  ne  arsins  s'en  fust  es- 
meus  ne  commenchie's.  Et  bien  disoit  que,  se  li  comtez  Guillaum- 
mes  de  Haynnau,  qui  nouvellement  estoit  trespassés,  vesquesist,  il 
les  ewist  appaisie'z  et  mis  à  acord.  Et  se  li  estoient  chil  doy  roy 
si  prochain  que  à  envis  s'en  mesloit  et  à  envis  s'en  demoroit  ; 
mes  il  s'estoit  Jà  si  avant  acouvenenchiéz  que  par  honneur  il  ne 
pooit  reculler.  Ossi  li  plus  grant  partie  de  tous  ses  chevaliers  es- 
toient en  coer  Englès,  qui  bien  avanchoient  et  aidoient  le  roy  en- 
glès  en  ses  besoingnes.  F"  33. 

P.  "152,  1.  29  :  seize  cens.  —  Mss.  A  11  h  14  :  dix  huit  cens. 
Fo  38.  —  Ms,  B  6  :  deux  mille.  F°  104. 

P.  152,  1.  31  :  dix  mille.  —  Ms,  cC Amiens  :\i\\\\,  mille.  F°  33. 
—  Ms.  B  ^  \  quatre  mille.  F°  104. 

P.  153,  1.  9  :  les  passages.  —  Mss.  A  11  à  Ik  :  contre  les 
Anglois  qu'ilz  n'apassassent  d'Angleterre  par  deçà  la  mer  pour 
venir  en  France.  F°38. 

P.  153,  1.  13  :  France.  —  Mss.  A  11  à  Ik  :  avecques  ses 
aliez  d'Allemaingne.  F''  38. 

§  75.  P.  153,  1.  16  :  Quant  cil  signeur.  —  Ms,  de  Rome  : 
Bien  sentoient  et  congnissoient  li  signeur  d'Alemagne  que  li  dus 
de  Braibant  se  dissimuloit  et  se  portoit  de  ces  besongnes  assés 
froidement.  Et  se  savoient  bien  li  pluisseur  que  il  avoit  envoiiet 
son  chevalier,  mesire  Lois  de  Cranehen,  à  Paris,  deviers  le  roi 
de  France,  et  le  faisoit  là  tenir  tout  quoi,  pour  li  escuser  de 
toutes  informations  senestres  qui  pooient  venir.  Nequedent,  tou- 
tes ces  coses  misses  avant,  il  se  départirent  de  lors  lieus,  qant 
il  orent  pourveu  lors  gens  ;  et  s'en  vinrent  à  Ville vort  deviers  le 
roi  d'Engleterre  et  vicaire  à  l'Empereour.  Et  ensi  que  il  venoient, 
il  se  logoient  sus  celles  belles  praieries  qui  sont  entre  Brouselles 
et  Villevort  ;  et  s'estendoient  lors  logeis  et  comprendoicnt  bien 
avant  joindant  Brouselles.  Et  vinrent  tout  premièrement  li  dus  de 
Gerlles ,  serouges  dou  dit  roi ,  îi  contes  de  Jullers ,  li  contes  des 
Mons,  li  contes  de  Saumes  en  Saumois,  li  archevesques  de  Cou- 

longne  et  messires  Gallerans  ses  frères ,  li  sires  de  Fauquemont , 
messires  Ernouls  de  Baquehen ,  et  pluisseur  chevalier  et  tout  ruste 
d'Alemagne.  Messii'es  Jehans  de  Hainnau  estoit  tous  jours  dalës  le 
roi  et  son  consel. 

Qant  il  furent  venu ,  li  rois  d'Engleterre  lor  requist  que  il  vo- 
sissent  escrire  et  seeler  avoecques  lui  lettres  de  desfiances  à  Phe- 
lippe  de  Valois ,  qui  se  nonmoit  rois  de  France.  Chil  signeur 
d'Alemagne  respondirent  generaument  que  il  estoient  tout  prest, 
mais  que  li  dus  de  Braibant  vosist  ce  faire  ;  et  bien  apertenoit  que 
il  le  fesist,  car  il  estoit  li  plus  proçains  de  sanc  et  de  linage  qui 
fust  là  au  roi  d'Engleterre.  Adonc  requist  li  rois  d'Engleterre 
au  duch  de  Braibant ,  par  honmage  et  par  linage ,  que  il  vosist 
seeler.  Li  dus  de  Braibant  fu  consilliës  de  respondre  :  si  res- 
pondi  et  dist  que  point  pour  l'eure  il  ne  escriroit  ne  seeleroit 
nulles  desfiances  avoecques  euls,  et  pas  ne  s'escusoit  que  il  ne  le 
deuist  faire;  mais  ce  que  fait  en  seroit,  il  le  feroitde  soi  meismes, 
sans  nului  mettre  en  sa  lettre. 

Donc  regarda  li  rois  d'Engleterre  sus  les  signeurs  d'Alemagne, 
et  leur  dist  :  ce  Biau  signeur,  je  me  tieng  assés  contens  de  ce 
que  mon  cousin  de  Braibant  en  fera,  rs'ous  sonmes  en  son  pais; 
et  qant  nous  serons  dehors ,  il  auera  mieuls  cause  de  escrire  et 
seeler  les  desfiances  que  il  n'ait  présentement.  Si  vous  pri  chie- 
rement  que  vous  ne  vos  voelliés  pas  ares  ter  sus  ce ,  et  seele's 
avoecques  moi.  ))I1  regardèrent  tout  l'un  l'autre.  Donc  dist  li  dus 
de  Gerlles  :  «  Contes  de  Jullers,  et  vous,  contes  des  Mons,  biaus 
cousins,  nous  i  metons  trop  de  de  tris  sans  raison  :  il  le  nous  fault 
faire,  et  à  ce  nous  sonmes  aloiiet  et  obligiet  de  trop  grant  temps.  » 
Donc  respondirent  li  Alemant  tout  de  une  vois  :  «  Dus  de  Gerles, 
vous  dittes  vérité.  » 

Là  fu  conclu  et  acordé  que  tout  seeleroient  avoecques  le  roi 
d'Engleterre  les  desfiances  à  Phelippe  de  Valois ,  ensi  que  il  fis- 
sent. Li  rois  d'Engleterre  en  chief  escripsi  et  seela ,  pour  lui  et 
pour  tous  ses  tenauies  d'Engleterre  ;  et  puis  seelèrent  tout  li  aul- 
tre ,  reserve'  le  duch  de  Braibant.  Chils  volt  faire  son  fait  à  pai* 
lui.  Les  desfiances  escriptes  et  seelées,  li  evesques  de  Lincole  fu 
cargiés  de  la  porter  et  faire  le  message.  Il  l'emprist  avoecques 
un  hh'aut  d'Engleterre ,  liquels  cevauça  tou^  devant  pour  impe- 
trer  un  sauf  conduit  pour  le  dit  evesque  alant  et  retournant ,  et 
l'atendi  à  Valenchiennes.  Li  hiraus  qui  chevauça  devant,  esploita 
si  bien  que  il  ot  le  sauf  conduit  pour  l'evesque  de  Lincolle  et  toute 


il 

sa  famille  alans  et  retournans,  et  l'aporta  à  Valenchiennes  là  où  li 
evesques  l'atendoit, 

Qant  li  dis  evesques  Tôt,  il  se  départi  de  Valenchiennes  et 
vint  au  Chastiel  en  Cambresis  et  puis  à  Saint  Quentin  et  à  Hem 
et  puis  à  Noion  ;  et  fist  tant  par  ses  journe'es  que  il  vint  à  Paris 
et  se  loga  au  Chastiel  Festu ,  en  la  rue  dou  Tiroi ,  derrière  les 
Innocens.  Pour  ces  jours,  estoit  li  rois  Phelippes  à  l'ostel  c'on 
dist  de  Neelle,  oultre  la  rivière  de  Sainne.  Et  là  ala  li  evesques 
de  Lincolle  faire  son  message  et  parla  au  roi ,  car  on  li  fist  voie, 
et  li  rois  le  volt  veoir  et  oïr.  Si  mist  les  desfiances  avant  :  adonc 
regarda  li  rois  la  lettre  et  les  seauls  qui  i  pendoient.  Si  fist  dire  à 
l'evesque  que  il  pooit  bien  partir  qant  il  voloit,  car  il  se  tenoit 
pour  tous  desfiiés.  Et  aussi  li  evesques  de  Lincole ,  pour  plus 
deuement  faire  les  desfiances,  avoit  rendu  au  roi  de  France,  avant 
ce  que  il  moustrast  ses  lettres,  l'onmage  tout  entier  et  tel  que  il 
le  tenoit  de  li,  et  li  rois  l'avoit  repris.  C'estoit  la  conte'  de  Pontieu, 
et  en  Giane  auqunes  terres,  qui  s'estendent  entre  la  rivière  de  la 
Bourdonne  et  la  Geronde;  car  ce  qui  est  par  de  delà,  les  rois 
d'Engleterre  ont  tous  jours  tenu  quitement  et  liegement ,  et  ensi 
conme  l'iretage  d'Engleterre. 

Qant  li  evesques  de  Lincole  ot  fait  ce  pour  quoi  il  estoit  venus, 
il  se  départi  et  retourna  arrière.  Et  tantos  li  rois  Phelippes  envo!a 
saisir  la  conté  de  Pontieu  et  la  conté  de  Monstruel  et  toutes  les 
terres  que  li  rois  d'Engleterre  avoit  relevé  de  la  couronne  de 
France ,  et  qu'il  tenoit  au  jour  que  les  desfiances  vinrent.  Et 
transmuèrent  li  officiier,  qui  conmis  i  furent  de  par  le  roi,  tous 
officiiers,  et  i  remissent  aultres  selonch  les  ordenances  des  lieus; 
mais  il  ne  tint  pas  longement  la  conté  de  Pontieu,  qant  il  le  donna 
à  mesire  Jaquème  de  Bourbon ,  un  sien  cousin  moult  proçain ,  et 
liquels  estoit  issus,  et  li  dus  Pières  de  Bourbon,  ses  frères,  de  la 
droite  coste  dou  roi  saint  Lois  de  France.  Et  ne  tenoit  pas  li  dis 
messires  Jaquèmes  de  Bourbon,  au  jour  que  li  rois  li  donna  la 
conté  de  Pontieu,  trop  grant  terre,  et  pour  ce  li  augmenta  il  son 
hiretage  ;  et  bien  l'emploia ,  car  li  gentils  chevaliers  fu  ausi  pour- 
veus  de  nobles  conditions  que  nuls  chevaliers  peut  estre.  Or  se  tint 
li  rois  Phelippes  pour  desfiés  dou  roi  d'Engleterre  et  des  conjoins 
et  aliers  avoecques  li  en  celle  gerre.  F°  4S. 

P.  4  54,  1.  8  :  Jelîan  de  Braibant.  —  Ms,  B  6  :  Quant  toutes 
ces  choses  furent  faites  et  du  consail  et  consentement  de  l'Em- 
pereur, et  osy  des  aliés  qui  là  estoient  presens  et  qui  tout  y  fu- 

rent  appelles  ;  alors  le  roy  d'Engleterre  prist  congiet  et  s'en  re- 
tourna arière  en  la  ville  d'Anvers  où  madamme  sa  femme  estoit 
encore.  De  là  eult  de  rechief  à  sa  revenue  ung  grant  parlement, 
et  nus  ne  s'y  oublia  de  y  venir.  Et  Jaques  de  Hartevelle,  qui 
soustenoit  grandement  le  partie  du  roy  d'Engleterre,  là  y  fu,  le 
duc  de  Brabant,  le  conte  de  Ilaynau,  messire  Jehan  de  Haynau, 
le  duc  de  Gueldre,  le  conte  de  Jullers,  le  sire  de  Fauquemont  et 
tout  ly  allies.  Et  là  remoustra  le  roy  d'Engleterre  ses  lettres  et 
tout  che  que  il  avoit  enpietré  devers  l'Empereur.  Et  requist  le 
dit  roy  à  tous  ses  seigneurs  que  il  le  volsissent  servir,  ensy  que 
ses  lettres  contenoient. 

Là  n'en  y  eult  nul  qui  se  peuist  escuser  ne  volsist,  fors  le  duc 
de  Brabant  :  mais  encore  canchela  il  ung  petit  et  dist  :  «  Sire, 
nous  serons  tous  aparellié  pour  aller  là  où  il  vous  plaira  en 
l'Empire  au  commandement  de  l'Empereur,  mais  només  où  vous 
voilés  aller?  »  Et  dit  le  roy  de  Engleterre  :  «  Devant  la  cité  de 
Cambray,  car  elle  est  de  l'Empire,  dont  elle  deuist  obéir  à  l'Em- 
pereur; et  elle  est  contraire  et  obeist  au  roy  de  France.  Et  là 
vous  voel  jou  là  mener,  et  le  conquerrons,  sy  plest  à  Dieu,  se 
nous  poons.  »  Che  fu  bien  l'acort  de  tous.  Lors  respondy  le  duc 
de  Brabant  et  dist  encores,  qui  envis  se  tournoit  Englès  et  envis 
le  laissoit;  mais  il  avoit  là  parlet  et  agambé  sy  avant  que  il  ne 
povoit  reculler,  et  avoit  tant  recheu  d'or  et  d'argent  du  roy 
d'Engleterre  que  il  ne  s'en  povoit  escuser;  lor  dist  :  «  Chier 
cousin,  puis  que  ensy  est  que  là  vous  nous  voilés  mener,  sy  def- 
fiiés  le  roy  de  France  bien  hastivement  et  vous  traies  celle  part. 
Et  sy  trestost  que  je  saray  que  vous  serés  devant  Cambray,  je 
vous  y  v[e]nray  servir  à  douze  cens  lanches.  »  Le  roy  d'Engle- 
terre, qui  veist  vollentiers  que  ses  besoingnes  fuissent  avanchies, 
dist  :  «  Je  le  feray  vollentiers.  » 

Ensy  se  departy  le  parlement  sur  cest  estât.  Et  s'en  vint  adonc 
le  dit  roy  à  Brouselles,  avec  le  duc  son  cousin,  où  il  fu  recheus 
joieusement.  Et  s'acointa  sy  bien  de  Brusselois  et  des  chevaliers 
et  escuiers  de  Brabant  que  tout  se  mirent  à  son  commandement, 
mais  que  leur  syre  le  volsist.  Quant  le  roy  d'Engleterre  eult  là 
esté  bien  ung  mois,  il  s'en  departy  et  s'en  retourna  vers  Gant, 
sur  cel  estât  que  pour  esraouvoir  ses  gens  et  pour  aller  avant  et 
venir  devant  Cambray,  ensy  que  l'ordonnanche  portoit.  Lui  venu 
à  Gant,  il  y  trouva  la  royne  sa  femme,  en  l'abeie  de  Saint  Pière, 
que  jà  y  estoit  venue,  et  là  tinrent  leur  ostel.   Sy  estoit  souvent 

vissetés  de  Jaques  de  Hartevelle  et  des  bourgois  de  Gant,  et 
madame  la  royne  des  bourgoises. 

En  che  temps,  envoia  deffiier  le  roy  d'Engleterre  le  roy  de 
France  par  l'evesque  de  Lincelle,  qui  fist  bien  son  messaige  en 
la  ville  de  Paris,  et  fist  que  le  roy  de  Franche  se  tint  bien  pour 
defïiiet.  Et  retourna  arière  à  Gant  vers  le  roy  son  seigneur,  qui 
le  vey  vollentiers,  et  ly  demanda  au  retour  quel  samblant  le  roy 
Phelippe  a  voit  dit  ne  fait.  «  Certes,  dist  l'evesque,  il  n'en  fist 
que  rire,  et  dist  que  vous  avés  songiet  que  cuidiés  estre  roy  de 
Franche.  »  F<^*  99  à  102. 

P.  154,  1.  17  :  à  Malignes.  —  Ms.  ^  6  :  Or  reviens  au  roy 
d'Engleterre  qui  se  tenoit  en  la  ville  de  Gant.  Osy  tost  que  il 
eult  defïiiet  le  roy  Phelippe,  et  que  le  roy  Phelippe  se  tint  pour 
deffiiet,  et  qu'il  eult  fait  saysir  le  conté  de  Poitau  par  son  connes- 
table  et  le  conte  de  Ghines,  le  dit  roy  d'Engleterre  cuida  tantost 
partir  et  venir  devant  Cambray  ;  mais  il  n'eut  mie  ses  gens  sy 
tost  prest,  espesialment  le  duc  de  Brabant,  et  detria  les  Allemans 
à  venir  de  le  Saint  Jehan  Baptiste  jusques  en  my  aoust  et  plus 
avant.  En  che  detriement,  fist  ung  grant  envaisement  mesire 
Gautier  de  Mauny,  car  il  se  party  de  Gant  du  roy  d'Engle- 
terre.... F°»  102  et  103. 

P.  154,  1.  19  :  Gantiers  de  Mauni.  —  Ms.  d^ Amiens  :  qui 
avoecquez  le  roy  d'Engleterre  estoit  apassés  le  mer  par  dechà  et 
qui  en  Anwiers  se  tenoit.  F°  31  v°.  —  Ms.  de  Rome  :  uns  bace- 
1ers  et  chevaliers  de  la  conté  de  Hainnau  et  tousjours  vrais  et 
loiaus  Englois.  F®  45  v**. 

P.  154,  1.  20  :  fu  deffiiés.  —  Ms.  de  Valcnciennes  :  Or 
estoit  le  roy  d'Engleterre  revenus  en  Ampvers.  Si  vint  messire 
Gautier  de  Maugny  devant  le  roy;  et  prist  congié  de  luy  et  au- 
cuns compaignons,  d'aler  faire  aucune  appertise.  F**  69.  — 
Ms.  de  Rome  :  le  roi  d'Engleterre  et  ses  hoos  estans  à  Ville- 
vort.  F<^  45  v°. 

P.  154,  1.  23  :  quarante.  — Ms.  d' Amiens  :  environ  soixante, 
po  31  vo. 

P.  154,  1.  23  et  24  :  compagnons.  —  Ms.  de  Rome  :  hain- 
nuiers  et  englois.  F°  45  v°. 

P.  154,  1.  26  :  Blaton.  —  Ms.  d'Amiens  :  dallés  Condet  sus 
Escaut.  F°  31  v**.  —  Ms.  de  Rome  :  et  se  boutèrent  ens  es  bos 
de  Blaton.  Li  gentils  chevaliers  avoit  voé  en  Engleterre,  oant 
dames  et  signcurs,  et  dit  ensi  :  «  Se  la  guerre  s'esmuet  entre  le 

roi  d'Englcterre,  mon  signeur,  et  Phelippe  de  Valois  qui  se  dist 
rois  de  Franche,  je  serai  li  premiers  qui  s'en  armera  et  qui 
prendera  chastiel  ou  ville  sus  le  roiaume  de  France.  »  Et  de  ce 
veu  point  il  n'en  dcfalli,  car  il  s'en  vint  de  nuit  bouter  ens  es 
bois  de  Wières,  moult  pries  de  Mortagne.  F'*  45  v°. 

P.  155,  1.  7  :  levant.  —  Ms.  i?  6  :  à  Mortaigne  sus  l'Escaut, 
à  quatre  lieues  de  Tournay.  F®  103. 

P.  155,  I.  8  :  à  Mortagne.  —  Ms.  de  Rome  :  La  ville  de 
Mortagne  sus  la  rivière  d'Escaut,  quoi  que  elle  soit  moult  pries 
gardée,  pour  ce  jour  fu  en  très  grande  aventure  de  estre  prise, 
car  messires  Gantiers  de  Mauni  et  sa  route  vint  sus  l'ajourne'e 
si  priés  que  il  se  boutèrent  en  enbusqe  ens  es  haies  et  buissons 
dale's  Mortagne.  Et  orent  pourveu  cotes  et  abis  de  fenmes,  les 
quelles  il  prissent  en  un  village  sus  lor  cemin,  et  grans  crétins 
plas,  là  où  ces  fenmes  qui  vont  au  marchiet  mettent  bures,  oefs 
et  froumages.  Et  abituèrent  quatre  de  lors  honmes  de  l'abit  de 
ces  fenmes  et  loiièrent  entours  lors  testes  belles  blances  loiures 
de  toille;  et  prissent  ces  crétins  couvers  de  blances  napes,  et 
moustroient  que  elles  venissent  au  marchiet  vendre  lors  bures  et 
froumages.  Et  vinrent  sus  l'eure  de  solel  levant  à  la  porte,  et  la 
trouvèrent  close  et  le  guichet  entre  ouvert,  et  un  homme  qui  le 
gardoit;  et  quida  véritablement  çjfue  ce  fuissent  fenmes  d'un  vil- 
lage là  priés,  qui  venissent  au  marchiet,  et  ouvri  le  guichet  tout 
arrière,  pour  elles  entrer  et  lors  crétins.  Qant  chil  honme  en  abit 
de  fenmes  furent  dedens,  il  se  saisirent  dou  portier  et  traissent 
Ions  coutiaus  que  il  portoient  desous  lors  gonnes,  et  li  dissent  : 
«  Se  tu  sonnes  mot,  tu  seras  mors.  »  L'ome  fu  moult  effraé  et 
doubla  la  mort,  et  se  tint  tous  quois  dalés  euls. 

Evous  messire  Gautier  de  Mauni  venu  et  ses  compagnons,  qui 
les  poursievoient  de  lonch;  et  avoient  laissiet  lors  chevaus,  en 
haies  et  en  buissons,  asse's  priés  de  Mortagne,  en  la  garde  de 
lors  variés.  Et  veirent  que  lor  compagnon  estoient  signeur  de  la 
porte;  si  se  hastèrent  dou  plus  qu'il  porent,  et  entrèrent  dedens 
le  guichet  tout  à  lor  aise.  Et  s'en  vinrent  deviers  la  tour  et  le 
dongnon,  et  le  quidièrent  trouver  mal  garde'e  ;  mais  non  fissent, 
car  elle  estoit  freme'e.  Adonc  se  tinrent  euls  tout  quoi,  et  veirent 
bien  que  il  avoient  fali  à  leur  entente,  et  que  la  ville,  sans  le 
chastiel,  ne  lor  valloit  noient  à  tenir.  Si  se  retraissent  tout  le  pas 
là  par  où  il  estoient  venu,  et  ne  portèrent  aultre  damage  à  la 
ville  de  Mortagne  que  il  boutèrent  le  feu  en  deus  ou  trois  mai- 

sons  ;  et  puis  issirent  et  montèrent  sus  leurs  chevaus,  et  se  dépar- 
tirent sans  aultre  cose  faire.  Moult  de  gens  de  la  ville  de  Morta- 
gne  estoient  encores  en  lors  lis,  et  ne  sceurent  riens  de  celle 
aventure.  F°'  45  v°  et  46. 

P.  155,  1.  8  :  guicet.  —  Ms.  de  Valenciennes  :  le  wiquet  de 
la  porte  ouvert.  Si  rompirent  le  flaiel,  et  en  furent  maistre. 
F«  69. 

P.  155,  1.  26  :  bouter  le  feu.  —  Ms.  cP Amiens  :  affin  que  il 
souvenist  chiaux  de  le  ville  que  il  y  avoit  estet,  et  que  une  autre 
fois  il  fuissent  plus  songneux  de  garder  leur  ville.  F°  31  v°. 

P.  156,  1.  12  :  Thun  l'Evesque.  —  Ms.  d'Amiens  :  Dont  se 
parti  messires  Gantiers  et  toutte  se  routte,  et  vint  passer  l'Es- 
cault  et  le  Haynne  à  Gondet;  et  cevaucha  encorres  plus  avant 
deviers  Cambresis,  ensi  comme  vous  orés.  Encorres  ne  se  doub- 
toit  on  de  riens,  ens  ou  pays  de  Cambresis.  Bien  supposoit  li 
evesques  de  Cambrai  que  li  roys  d'Engleterre  feroit  en  France 
se  premier  voiaige  par  là  ;  mais  il  leur  estoit  encorrez  si  lontains 
que  ses  pays  n'en  estoit  de  riens  effraës  ne  pourveus.  Or  che- 
vaucha li  sires  de  Mauni  en  celle  entente  que  pour  faire  y  au- 
cune envaye,  car  bien  savoit  que  li  pays  de  Cambresis  estoit  et 
seroit  ennemis  à  yaux.  Touttesfois  en  ceste  chevauchie,  il  s'avisa 
que  il  envoieroit  defiSier  souffissamment  l'evesque  de  Cambray, 
afin  que  il  ne  fuist  repris  de  villain  fet.  Li  evesques  n'en  fist  nul 
compte,  car  il  ne  le  cuidoit  mie  si  pries  de  lui  qu'il  estoit.  Ossi 
chilz  qui  porta  les  defiianches  ne  li  dist  mies.  Si  chevauça  li 
sirez  de  Mauni,  à  le  couverte,  deseure  Valenchiennes  ;  et  vint  à 
Denaing  où  il  disna,  car  l'abesse  estoit  sa  cousinne.  Et  vint  à 
Bouchain  et  passa  là  l'Escaut,  et  ne  dist  mies  à  chiaux  de  Bou- 
chain  quel  cose  il  volloit  faire  ;  et  vint  une  matine'e  si  à  point  à 
Thun  l'Evesque,  ung  castiel  séant  sour  l'Escaut,  qui  se  tient  de 
Cambresis,  que  de  venue,  parmy  l'ayde  de  ses  gens,  il  prist  le 
pont,  le  porte  et  le  castiel  et  le  castelain  dedens.  F'*  31  v". 

3Is.  de  Rome  :  Messires  Gantiers  de  Mauni,  pour  acomplir 
son  emprise,  il  et  si  compagnon,  chevaucièrent  et  rentrèrent  en 
Hainnau  ;  et  passèrent  l'Escaut  à  un  ponton  au  desous  de  Con- 
det.  Et  vinrent  ce  jour  disner  en  l'abeie  de  Vicongne;  et  là  ra- 
fresqirent  lors  chevaus,  et  s'i  tinrent  jusques  à  la  nuit.  Encores 
n'estoit  li  pais  de  riens  effraës.  Et  montèrent  sus  lors  cevaus  à 
la  vesprée,  et  cevauchièrent  amont;  et  passèrent  les  bois  de 
Walers,  et  entrèrent  en  Ostrevant.  Et  avoient  gides  qui  les  me- 

noient;  et  vinrent,  entre  Douai  et  Cambrai,  passer  la  rivière  de 
la  Sensée,  qui  rentre  en  l'Escaut  à  Bouchain.  Et  cevauchièrent 
tant  que,  sus  Teure  de  solel  levant,  il  vinrent  à  un  chastiel,  que 
on  dist  Thun  l'Evesque,  séant  sus  la  rivière  d'Escaut;  et  si  à 
point  que  les  mesnies  dou  dit  chastiel  mettoient  hors  le  bestail, 
pour  pasturer  ens  es  pre'es  qui  sont  priés  de  là,  et  encores  estoit 
li  chastellains  en  son  lit.  F'*  46. 

P.  lo6,  1.  19  :  Gilles.  —  Ms,  de  Valenciennes  :  Willame. 
F«  69. 

P.  156,  1.  21  :  destourbiers.  —  Mss,  ^  11  «  14  :  Et  faisoit 
ses  courses,  trois  ou  quatre  fois  la  sepmaine,  jusques  devant  la 
bonne  cité  de  Cambray;  et  venoit  escarmouchier  jusques  aux 
barrières,  où  il  faisoit  moult  grandes  et  belles  appertises  d'armes. 
F**  39.  —  Ms.  d Amiens  :  Or  furent  chil  de  Cambray  courou- 
cliiet  et  especialment  li  evesques  ;  et  manda  au  roy  de  Franche 
le  fet,  et  coumment  ses  castiaus  li  estoit  tolus  et  emblés.  Si  en 
fu  li  roys  courouchiés,  et  bien  y  eut  cause.  F°  31  v®. 

P.  156,  1.  24  et  25  :  en  Braibant.  —  Ms,  B  ^  .Yx  puis  s'en 
retourna  le  dit  Gautier  à  Gant  devers  le  roy  son  seigneur,  qui 
le  vey  vollentier  et  qui  jà  avoit  oit  parler  de  ses  adventures  :  se 
luy  en  savoit  bon  gré,  et  le  tenoit  pour  ung  des  plus  aventureus 
de  son  ostel  et  vaillans.  F®  104. 

P.  156,  1.  25  :  le  roy  englès.  —  Ms,  d  Amiens  :  qui  encorres 
estoit  en  Anwiers.  F°  31. 

P.  156,  1.  26  :  à  Malignes.  —  Ms.  de  Rome  :  et  i  avoit  un 
parlement.  F°  46. 

§  74.  P,  157,  1.  8  :  et  envoia.  —  Ms.  d'Amiens  :  Si  y  en- 
voya grans  pourveanches  de  gens  d'armes  pour  le  garder  et 
deffendre  contre  tous  venans,  premiers  monseigneur  Loeys  de 
Savoie,  monseigneur  le  Galois  de  le  Baume,  le  seigneur  de 
Groulée,  le  seigneur  de  Biaugeu,  messire  [Mille  ^]  de  Noyers;  le 
seigneur  de  Saint  Venant,  le  seigneur  d'Aubegny,  le  seigneur  de 
Basentun  et  le  seigneur  de  Roye,  et  avoecq  cheux  bonne  bache- 
lerie  et  grant  fuison  de  Geneuois  et  d'autres  saudoiiers.  Chil  y 
fissent  tous  vivres  d'environ  amener  et  akariier,  et  emplir  les 
greniers  de  bleds  et  d'avainnes.  Et  fisent  chil  seigneur  entierer 
trois  des  portes  de  Cambray,  qui  point  n'estoient  nécessaires  à 

1.  Ms.  de  Valenciennes^  f'J  72  v^.  —  Ms.  d'Amiens  :  Gille. 

l'ouvrir.  Encorres  envoya  li  roys  de  France  au  Castel  en  Cam- 
bresis  messire  Thieubaut  de  Moreiî,  le  marescal  de  Mirepois  et  le 
seigneur  de  Rainneval.  Et  fist  ii  roys  bien  garnir  Bohaing,  le 
Maie  Maison,  Crievecoer,  Aloes  et  Oizi  en  Cambresis  ;  et  fist  son 
mandement  par  tout  le  royaumme  de  Franche  à  estre  à  Peronne 
en  Vermendois,  à  Bapaummes^  et  à  Arras.  t®  33. 

P.  457,  1.  11  :  de  Roie.  —  Le  ms.  B  6  ajoute  :  le  sire  de 
Neufcliastel,...  le  sire  de  Coucy,  le  sire  de  Raineval.  F**  102. 

P.  157,  1.  12  :  deux  cens.  —  Ms,  B  6  :   cinq  cens.  F°  102. 

P.  157,  1.  15  :  manda.  —  Ms.  B  6  :  Or  avint  que,  quant  le 
roy  Phelippe  se  vit  deffiiet  du  roy  d'Engleterre,  il  n'en  fist  mie 
grant  conte.  Et  fist  coppiier  tantost  les  lettres  de  deffianche,  et 
les  envoya  par  tout  les  hauls  seigneurs  qu'il  pensoit  avoir  à  ende 
et  confort,  est  à  savoir  devers  le  roy  de  Behaigne,  l'evesque  de 
Liège,  le  duc  de  Loraine,  le  conte  de  Bar  et  ensy  deviers  les 
autres.  F**  102. 

§  76.  P.  158,  1.  26  :  Li  rois.  —  Ms.  de  Rome :Li  rois  d'Engle- 
terre estoit  venus  à  Malignes  à  un  parlement  qui  là  se  tint,  car 
li  Alemant,  qui  le  roi  d'Engleterre  voloient  servir,  et  qui  deffiet 
avoient  le  roi  de  France,  s'esmervilloient  grandement  entre  euls, 
de  ce  que  li  dus  de  Braibant  ne  se  apparilloit  aultrement  pour 
aidier  son  cousin  germain,  le  roi  d'Engleterre.  Et  fu  là  dit,  a- 
resté  et  consellié  que  tout  se  departiroieut  de  Villevort,  où  logiet 
il  estoient,  et  cemineroient  oultre  et  passeroient  parmi  Hainnau. 
Tout  ce  ne  pooit  deveer  li  contes  de  Hainnau  :  puis  que  il  en 
estoit  requis  dou  vicaire  à  l'Empereour,  il  couvenoit  que  il  fust 
en  obéissance.  Et  fu  remoustré  au  roi  d'Engleterre  que  il  s'adre- 
ceroit  parmi  Brousselles  et  iroit  parler  au  duch  son  cousin,  puis 
que  il  n'estoit  venus  au  parlement  à  Malignes,  et  li  remousteroit 
ces  desfautes  et  aultres,  desquelles  on  estoit  tout  esmervilliet. 

Ensi  se  conclut  li  parlemens.  Et  retournèrent  li  signeur  à  Vil- 
levort, et  se  conmenchièrent  à  deslogier  et  à  tourser  tentes  et 
très,  auqubes  et  pavillons  et  toutes  manières  de  logeis  portatis, 
et  à  mètre  sus  chars  et  sus  charettes.  Tout  fu  deslogiet  et  mis 
à  voie  et  à  chemin;  et  passèrent  au  dehors  de  Brousselles.  Li 
rois  d'Engleterre,  li  dus  de  Gerlles,  li  contes  de  Jullers,  li  arce- 
vesques  de  Coulongne,   li  marqis  de  Misse  et  d'Eurient,  raesires 

1.  Ms.  de  Valenciennes  :  Compiengne.  F^  72  v^. 

Robers  d'Artois,  messires  Jehans  de  Hainnau  et  li  sires  de  Fau- 
quemont  entrèrent  en  Brousselles,  et  i  disnèrent  et  jurent  une 
nuit;  et  entrues  lors  gens  passèrent  oultre.  F"  46  y°. 

P.  158,  1.  26  :.de  Malignes.  —  Mss.  ^  11  «  14  :  où  il  avoit 
longuement  séjourné  à  grans  fraiz  et  despens,  en  attendant  de  jour 
en  jour  ces  grans  seigneurs  d'Allemaingne  qui  point  ne  venoient, 
ainsi  que  promis  lui  avoient,  dont  moult  lui  ennuioit,  mais  passer 
il  lui  en  convenoit.  F*"  39.  —  Ms.  cV Amiens:  de  Vilvort.  F°  33. 

P.  158,  1.  27  :  à  Brousselles.  —  Ms.BÇ^.ix.  Willevort.  F°  104. 

P.  158,  1.  30  :  marcis  de  Jullers.  —  Ms.  d'Amiens  :  duc  de 
JuUers.  F«  33. 

P.  159,  \.  l  '  de  Saumes.  —  Les  mss.  A  II  à  14  ajoutent: 
le  conte  de  Los.  F«  39.  —  Ms.  ^  1  :  de  Sannes.  F«  40.  —  Ms.  de 
Valenciennes  :  de  Salmes.  F*^  72  v^. 

P.  159,  1.  2  :  Bakehen.  —  Ms.  A  1  :  Brakehen.  F«  40.  — 
Ms.  de  Valenciennes  :  Blanquenhem.  F'^  72  v". 

P.  159,  1.  7  :  son  neveut.  —  Ms.  /i'^Aw/e/z^  ;  qui  estoit  semons 
que  d'estre  en  celle  chevauchie  devant  Cambray.  F.  33.  —  Ms. 
de  Valenciennes  :  qui  faisoit  son  mandement  à  Valenchiennes. 
f  0  72  v°. 

P.  159,  1.  14  :  douze  cens.  —  Mss.  A  il  à  ik  :  deux  cens. 
F®  36  v°.  —  Ms.  de  Rome  :  douse  cens  hiaumes  et  vint  mille 
hommes  des  villes  de  Braibant,  F.  46. 

P.  159,  1.  23:  seize  ou  vint. — Mss.  A  S  et  9  :  quinze  ou  vingt. 
F»  38  v°.  —  Mss.  A  \  «  6,  18  et  19  :  seize.  F<^  40.  —  Mss. 
A  \\  à  \k  :  vingt.  F°  39  v°. 

P.  159,  1.  30  :  festiiés. —  Ms.  de  Rome  :  pour  deux  raisons: 
la  première  estoit  pour  che  que  il  avoit  sa  serour  espousée  ;  et 
l'autre  raison  :  faire  li  couvenoit,  car  li  rois  d'Engleterre  estoit 
vicaires  à  l'Empereour,  ensi  que  vous  savés  ;  se  le  devoit  rece- 
voir, puis  que  requis  en  estoit,  conme  son  signeur  et  faire  toute 
honnour,  reverense  et  obeisance.  Si  se  rafresqirent  li  rois  d'En- 
gleterre et  li  signeur  qui  avoecques  lui  estoient,  deus  jours  en  la 
ville  de  Mons  ;  et  entrues  passèrent  lors  gens  et  li  charois.  Ce  fu 
mois  de  septembre,  et  avoit  on  partout  miessonné.  Et  s'avalèrent 
toutes  ces  gens  d'armes  en  la  marce  de  Valenchiennes  ;  et  se  lo- 
gièrent  ens  ces  villages,  et  trouvoient  des  biens  assés,  Li  auqun 
paioient  moult  volentiers  ce  que  il  prendoient,  et  H  aultre  non  ; 
car  Alemant  ne  sont  pas  trop  bon  paieur,  là  où  il  le  pueent 
amender . 

1  —  29 

Li  rois  d'Engleterre,  lui  trentime  de  signeurs  d'Engleterre  et 
d'Alemagne,  entra  en  Valenchiennes  ;  et  avoit,  la  nuit  devant, 
jeu  à  Saint  Sauve  en  la  priorié.  Et  là  vinrent  li  contes  de  Hain- 
nau  et  mesires  Jehans  de  Hainnau,  son  oncle,  et  pluisseur  baron 
et  chevalier  de  Hainnau,  en  la  compagnie  dou  conte.  Et  le  jour 
encores  que  il  entra  à  Valenchiennes,  li  rois  avoit  disné  à  Saint 
Sauve,  à  demi  lieue  de  Valenciennes.  Et  entrèrent  li  rois  et  li 
signeur  en  la  ditte  ville,  par  la  porte  Montoise.  Et  amena  li 
contes  le  roi  en  son  hostel  que  on  dist  en  la  Salle  ;  laquelle  Salle 
et  hostel  on  avoit  ordonnet  et  appariUiet  très  ricement,  ensi  que 
pour  le  corps  le  roi. 

Et  avint  que,  en  montant  les  degrés  de  la  Salle,  li  evesques  de 
Lincole,  qui  là  estoit  presens,  esleva  sa  vois  et  dist  :  «  Guil- 
laumes  d'Ausone,  evesques  de  Cambrai,  je  vous  amoneste,  comme 
procureur  de  par  le  vicaire  au  roi  d'Alemagne  et  à  l'empereour 
de  Ronme,  que  vous  voellie's  ouvrir  la  chité  de  Cambrai,  et  re- 
quellier  dedens  le  roi  d'Engleterre,  vicaire  à  l'empereour.  »  A 
ceste  requeste  et  parole  ne  respondi  nuls.  Apriès,  tourna  li  dis 
evesque  sa  parole  sus  le  conte  de  Hainnau,  et  dist  :  «  Contes  de 
Hainnau,  je  evesques  de  Lincolles,  procurères  dou  roi  d'Engleterre, 
vous  amoneste  de  par  le  vicaire  de  l'Empereour,  que  vous  le  ve- 
nés  servir,  là  partout  sus  l'Empire,  là  où  il  vous  menra,  pour  lui 
aidier  à  corrigier  les  rebelles.  »  Li  contes  respondi  et  dist  :  «  Je 
obéirai  volentiers  si  avant  que  je  sui  tenus.  »  Donc  respondi  li 
rois  d'Engleterre  qui  estoit  d'encoste  li  :  «  il  nous  soufist.  » 

Apriès  ces  monitions  et  requestes,  il  montèrent  les  degrés  de 
la  Salle.  Et  fu  menés  dou  conte  de  Hainnau  li  rois  d'Engleterre 
en  sa  cambre,  et  ensi  tout  li  aultre  signeur  en  lors  cambres.  Et 
fu  li  ostez  de  la  Sale  de  Valenchiennes  ordonnés  seuUement  pour 
le  roi  d'Engleterre  et  son  tinel.  Et  li  contes  de  Hainnau  et  la 
contesse  furent  logiet  à  l'ostel  de  Hollandes.  Et  vint  la  jone  con- 
tesse  de  Hainnau,  bien  acompagnie  de  dames  et  de  damoiselles 
de  son  pais,  veoir  le  roi  d'Engleterre  ;  et  li  rois  le  rechut  moult 
doucement,  ensi  que  chils  qui  bien  le  sceut  faire.  Si  fu  li  soupers 
grans  et  biaus  et  bien  estofés,  et  li  rois  d'Engleterre  grandement 
bien  requelliés  et  honnourés  du  conte,  son  serouge,  et  des  cheva- 
liers dou  pais. 

A  l'endemain  apriès  disner ,  il  se  départi  de  Valenchiennes  ;  et 
vint  à  Fontenelles  l'abeie ,  veoir  madame  de  Valois  sa  grande 
dame.  Et  fu  avoecques  lui  li  dis  rois  bien  deus  heures,  et  là  aussi 

estoit  li  contes  de  Hainnaii.  Si  prist  li  rois  d'Engleterre  congiet 
à  la  bonne  dame,  et  puis  s'en  départi  ;  et  vint  ce  soir,  au  souper 
et  à  la  giste,  à  Haspre.  Et  li  contes  de  Hainnau  retourna  à  Va- 
lenchiennes  ;  et  jà  avoit  fait  tous  ses  conmandemens  et  semons 
ses  honmes,  pour  venir  au  serviche  le  roi  d'Engleterre  devant 
Cambrai.  F'^*  46  v°  et  47. 

P.  160.  1.  7  :  li  douzime.  —  Mss.  ^  il  «  14  :  à  tout  vint 
chevaliers  et  trente  escuiers  tant  seulement.  F"  39  v®.  —  Ms. 
B  6  :  lui  quarantième  tant  seullement.  Et  toute  ses  gens  prirent 
le  chemin  de  Haspre,  et  se  logèrent  sur  la  rivière  d'Escaillon. 
FM05. 

P.  160,  1.  17  :  d'Ausonne.  —  Ms.  B  ^  :  d'Ausoire.  F«  105. 

P.  160,  1.  19  :  vicaire.  —  Ms.  ^  6  :  de  par  monseigneur 
Lois  de  Baivière,  roy  d'Alemaigne  et  empereur  de  Romme. 
F'^  105. 

P.  160,  1.  23  :  presens.  —  Ms.  B  6  :  Ensy  fu  il  requis  et 
amonnesté  par  trois  fois.  F"  106. 

P.  160,  1.  27  :  Cambrai.  —  Ms.  B  6  :  comme  homs  de  l'Em- 
pereur, pour  aydier  et  constraindre  le  dit  evesque,  qui  est  en 
desobeissanche,  et  tous  les  rebelles  d'icelluy  pays.  F°  106. 

P.  160,  1.  32  :  ordonnés.  —  Ms.  d'Amiens  :  et  passèrent  le 
nuit  en  joie.  F°  .33  —  Ms.  .5  6  :  et  soupa  le  roy  che  soir  en  la 
Salle  du  Conte,  et  y  jut  celle  nuit.  Et  l'endemain  s'en  party,  et 
fu  aconvoiiés  jusques  à  Haspres  où  ses  gens  l'atendoient.  Adonc 
prist  congiet  le  conte  de  Haynau  au  roy  et  de  son  oncle  ;  et  au 
prendre  congiet  luy  dirent  que  il  fust  tout  prest,  dedens  trois 
iours,  et  venist  devers  luy  à  tout  cinq  cens  lanches.  F*'  106. 

P.  161,  1.  4  :  grant  fuison.  —  Ms.  d' Amiens  : 'El  deve's  savoir 
que  tout  chil  signeur  de  l'Empire  avoient  fait  suffisamment  deffiier 
le  roy  de  Franche,  horsmis  li  dus  de  Braibant,  qui  encorrez 
estoit  derière,  et  li  comtez  de  Haynnau  qui  disoit  que  il  serviroit 
le  roy  englèz  à  cinq  cens  armurez  de  fier  tant  qu'il  seroit  en 
l'Empire;  mais  si  tost  qu'il  passeroit  sus  le  royaumme,  il  yroit 
deviers  le  roy  de  Franche,  son  oncle,  pour  lui  servir.  F*'  33. 

P.  161,  1.  5  :  d'Alemagne.  —  Mss.  ^  11  «  14  :  de  HainauU 
et  Braibant.  F°  40. 

§  76.  P.  161,  1.  6  :  Quant.  —  Ms.  de  Rome  :  Vous  savés,  si 
conme  il  est  contenu  ichi  desus  en  nostre  histore,  que  chil  de  la 
chité  de   Cambrai  avoient  esté   deviers  le  roi  Phelippe,   pour  li 

remoustrer  conment  il  avoient  entendu  que  li  rois  d'Engleterre, 
conme  vicaires  à  Loys  de  Baivière,  roi  d'Alemagne  et  empereour 
de  Ronme,  venroit  à  poissance  mettre  le  siège  devant  lor  ville  ; 
et  avoient  priiet  au  dit  roi,  conme  chil  qui  se  voloient  de  tous 
poins  tenir  avoecques  lui,  pour  tant  que  il  ne  se  sentoient  pas 
pourveu  assés  de  gens  d'armes,  que  ils  lor  en  vosist  envoiier.  Li 
rois  estoit  descendus  à  ceste  priière  et  avoit  envoiiet  en  garnison 
en  la  chité  de  Cambrai  messire  Ame  de  Genève,  le  Galois  de  la 
Baume,  savoiien,  messire  Jehan  de  Groule'e,  le  signeur  de  Vinai, 
messire  Loys  de  Chalon,  mesire  Tiebaut  de  Moruel,  le  signeur 
de  Roie,  le  signeur  de  Fosseur,  le  signeur  de  Biausaut,  et  bien 
deus  cens  lances  de  bonnes  gens  d'armes,  chevaliers  et  esquiers  ; 
et  avoit  fait  pourveir  et  rafresqir  tous  les  castiaus  de  Cambresis 
de  bonnes  gens  d'armes,  à  la  fin  que  il  ne  fuissent  souspris  de 
nulle  maie  aventure.  Li  sires  de  Couci  avoit  envoiiet  à  Oisi  en 
Cambresis  environ  quarante  lances  de  bons  compagnons,  desquels 
li  sires  de  Clari  estoit  chiés.  Li  pais  estoit  tous  pourveus  sus  les 
frontières  d'Artois,  de  Cambresis  et  de  Vermendois.  Avoecques 
tout  ce,  li  rois  Phelippes  faisoit  un  mandement  très  grant  par 
tout  son  roiaulme  et  hors,  et  prioit  ses  amis  et  conmandoit  à 
ses  subjets,  car  li  intension  de  li  estoit  telle  que  il  venroit  com- 
batre  le  roi  d'Engleterre ,  fust  devant  Cambrai  ou  ailleurs ,  et 
que  jamais  ne  retourneroit  à  Paris ,  si  l'aueroit  combatu ,  car 
pour  lors  il  se  tenoit  à  Compiengne  et  faisoit  là  son  mandement. 
F«  47. 

P.  161,  1.  7  :  Haspre.  —  Ms.  â^ Amiens  :  et  que  moult  de  ses 
gens  furent  passé  et  venu  à  Avenne  et  là  environ.  F°  33  v**. 

P.  161,  1.  8  :  à  Nave.  —  Le  ms.  de  Rome  ajoute  :  à  Cacongle 
F°  47. 

P.  161,  1.  9  :  à  Yvuis.  —  Ms.  de  Rome  :  à  Iwis  en  Cambresis. 
Tout  chil  signeur  d'Alemagne  par  ordenance  passèrent  oultre,  et 
vinrent  mettre  le  siège  devant  Cambrai.  F*^  47. 

P.  161,  1.  11  :  Là  vint.  —  Ms.  de  Rome:  Le  second  jour 
apriès.  F''  47. 

P.  161,  1.  12  :  arroy.  —  Ms.  de  Rome:  à  grant  compagnie 
et  belle  de  Hainnuiers.  Et  estoient  plus  de  cinq  cens  lances, 
chevaliers  et  esquiers,  et  s'en  vinrent  logier  devant  Cambrai. 
F«  47. 

P.  161j  1.  13  :  apriès.  —  Les  mss.  A  1 J  a  14  omettent:  li  contes 
des  Mons,  et  ils  ajoutent  :  les  comtes  de  Vaudemont  et  de  Los. 

F"  40.  —  Le  ms.  B  6  omet  :  \i  marcis  de  Blankebourch,  li  contes 
de  Saumes,  et  il  ajoute  :  le  sire  Duvort.  F*^  107. 

P.  161,  1.  14  :  marchis  de  Jullers.  Mss.  d'Amiens  et  £  6  : 
comtez  de  Jullers.  F*^  33  v". 

P.  161,  1.  22  :  de  Braibant.  —  Ms.  B  6  :  Et  encorés  n'estoit 
point  le  duc  de  Brabant,  de  quoy  tous  les  autres  seigneurs  s'esmer- 
villoient  pour  quoy  il  demouroit  tant,  quant  il  avoit  jurés  et  en 
convenent  par  sa  foy  que  il  y  v[e]nroit  sy  tost  que  les  seigneurs 
seroient  venus  devant  Cambray.  Adonc  renvoia  le  roi  d'Engleterre 
devers  luy,  et  luy  mandant  qu'il  tenist  che  qu'il  avoit  promis  et 
juré.  Quant  le  duc  de  Brabant  vey  que  c'estoit  acertes  que  aller 
devant  Cambray  luy  convenoit,  ou  aultrement  il  seroit  trop  repro- 
chiés  de  son  honneur,  lors  fist  son  mandement  que  tous  chevaliers 
et  escuiers  de  son  pais  venissent  à  Brouselles  ;  et  envoia  devant 
son  compaignon  le  sire  de  Kuck,  pour  aviser  plache  devant  Cam- 
bray et  là  où  le  duc  se  trairoit  et  ossy  ses  gens.  F''  107  et  108. 

P.  161,  1.  23  :  neuf  cens.  —  Ms.  de  Valenciennes  :  huit  cens. 
F»  73.—  Ms.  B  6  :  douze  cens.  F°  108. 

P.  161,  1.  27  :  defliier.  — Ms.  de  Borne: Si  environnèrent  ces 
gens  d'armes  englois,  alemans,  hainnuiers,  tiessons,  la  chité  de 
Cambrai.  Assés  tos  apriès  ce  que  li  dus  de  Braibant  fu  venus  à 
hoost  devant  Cambrai ,  il  fu  priiés  et  requis  dou  roi  d'Engle- 
terre que  il  envoiast  defliier  le  roi  de  France.  Li  dus  respondi 
à  ce  et  dist  que  il  le  feroit  tout  à  temps;  et  n'en  volt  encores 
pour  lors  riens  faire ,  jusques  adonc  que  il  veroit  que  on  vodroit 
chevauchier  sus  le  roiaume  de  France.  Et  demora  la  cose  en  cel 
estât ,  mais  H  intension  dou  roi  d'Engleterre  estoit  bien  telle  que 
jamais  ne  retourneroit  arrière  si  aueroit  ars  et  brui  ou  roiaume 
de  France.  F»  47. 

P.  161,  1.  28  :à  Compiègne.  —  Ms,  d^J miens  :  à  Peronne. 
F«  33  v«. 

P.  161,  1.  29  :  Cranehen.  —  Ms.  de  Valenciennes  :  Caren- 
nem.  F«  73. 

P.  d 62,  1.  2  :  et  paletis.  —  Ms.  de  Rome  :  Et  avoient  chil 
de  l'oost  fait  un  pont  sus  la  rivière  d'Esqut,  pour  aler  de  l'un 
en  l'autre.  Et  couroient  tous  les  jours  les  Englois  et  les  Alemans 
ens  ou  Cambresis  et  jusques  à  Bapaumes.  Tous  li  pais  estoit  avi- 
sés, avant  ce  que  li  sièges  venist  devant  Cambrai.  Si  avoient 
retrait  li  plus  dou  peuple  lors  biens  ens  es  forterèces,  et  lor 
bestail  cachiet  devant  euls  bien  avant  en  Artois  et  en  Vermen- 

dois,    car  ce  qui  estoit  trouvé  sus   le  plat  pais   estoit  perdu. 

po   47  yO^ 

P.  162,  1.  4  :  Fauquemont.  —  Le  ms.  d Amiens  ajoute  :  li 
sirez  de  Mauni.  F**  33  v". —  Ms.  de  Rome:  et  auquns  chevaliers 
de  Gerles  et  de  Jullers.  F"  47  v°. 

P.  462,  1.  12  :  damage.  — Ms.  de  Falenciennes  :  mais  si  bien 
fu  deffendus  par  les  gens  le  seigneur  de  Couchy  qui  dedens 
estoient  qu'ilz  n'y  gaingnèrent  c'un  pau  ;  mais  y  perdirent  assez 
de  bonne  gent,  car  on  ne  peut  assalir  et  retraire  sans  perte. 
F°  73  v^ 

§  77.  P.  162,  1.  16  :  samedi.  —  Ms.  de  Falenciennes  :  bien 
matin.  F"  73  v^ 

P.  162,  1.  19  :  porte  de  Saint  Quentin.  —  Ms.  de  Rome  : 
et  descendirent  ils  et  ses  gens  à  piet.  La  porte  desus  nonmée 
estoit  gardée  des  Savoiiens,  desquels  messires  Amé  de  Genève  et 
li  Galois  de  la  Baume  estoient  souverain.  F°  47  v°. 

P.  162,  1.  24  et  25  :  Jehans  de  Saint  Digier.  —  Ms.  d'Amiens: 
et  se  combati  vallamment  au  seigneur  de  Biaugeu. 

P.  162,  1.  29  :  Gerars  de  Wercin.  —  Ms.  d'Amiens  :  et  li 
sirez  de  Ligne,  li  sires  de  Gommignies,  li  sirez  de  Briffoeil,  li 
sirez  de  le  Hammaide ,  li  sirez  de  Mastain ,  li  sirez  de  Roysin , 
messires  Henris  de  Hufalise,  li  sirez  de  Berlaimont.  F°  33  v°.  — 
Mss.  A  \  <i6,  11  «14,  18  à  19:  aussi  estoient  ses  mares- 
chaulx  appeliez  messire  Erart  de  Werchin  et  messire  Henry  d' An- 
toing.  F«  41 . 

P.  163,  1.  1  :  estoient.  —  Ms.  de  Rome  :  aussi  en  armes  li 
dus  de  Jullers  et  li  dus  de  Gerles  et  lors  gens.  En  la  garde  de 
la  porte,  estoient  li  sires  de  Vinai  et  messires  Lois  de  Chalon  et 
lors  gens,  et  fissent  contre  ces  Alemans  à  la  defTense  tamainte 
appertisse  d'armes.  A  la  porte  de  Douay,  estoient  li  sires  de 
Roie  et  messires  Tiebaus  de  Moruel;  et  eurent  l'asaut  de  mesire 
Jehan  de  Hainnau  et  dou  signeur  de  Fauquemont  et  de  messire 
Weri  de  Wallecourt.  Et  furent  ce  jour  trez  vaillans  gens  li  assal- 
lant  et  li  desfendant,  et  tant  que  point  ne  prissent  de  damage. 
Li  hoos  dou  roi  d'Engleterre  et  des  signeurs  qui  là  estoient, 
n'avoient  nulle  defaute  de  vivres  ne  de  pourveances  ;  car  il  lor  en 
venoit  grant  fuisson  pour  euls  rafresquir,  et  tous  les  jours,  de 
la  conté  de  Hainnau  et  de  Braibant,  car  chil  pas  là  lor  estoient 
ouvert.  F^  47  v°. 

P.  i63,  I.  3  :  Gautiers  de  Maiini.  —  Les  mss.  A  ajoutent  ; 
li  sires  d'Anghien,  —  Le  ms.  d Amiens  ajoute  :  li  sirez  d'En- 
ghieiî  et  messires  Ernouls  de  Bakehen^  F"  33  v°. 

P.  163,  1.  6  :  envoiie's.  —  Ms,  cTJmiens  :  Et  endementroes 
c'on  asailloit,  vint  li  comtez  Raoux  d'Eux  à  tout  deux  cens^ 
lanches ,  et  entra  en  le  chité  par  le  porte  deviers  Bapaumez ,  et 
recomforta  et  rafreschi  durement  chiaux  de  Cambray.  Si  dura 
chilz  assaux  jusques  à  basses  vespres',  que  li  assallant  se  retray- 
rent  à  leur  logeis.  F*'  33  v°. 

P.  163,  1.  12  :  par  priière.  —  Mss.  A  \\  à  \k  :  sanz  prière 
qui  lui  en  eust  esté  faicte,  mais  seulement  par  la  grant  amour 
qu'il  avoit  à  lui.  F'^  40  v**.  —  Ms.  d^ Amiens  :  à  deux  cens  lan- 
ches. F°  33  Y\ 

P.  163,  1.  19  :  France.  —  Ms,  d'Amiens  :  et  s'envoya  ex- 
cuzer  par  le  seigneur  d'Antoing  et  le  seigneur  de  Faignuellez 
au  roy  de  France  sen  oncle,  qui  estoit  à  Peronne  en  Vermendois, 
li  quelx  roy  s  prist  bien  en  gré  l'escuzanche  et  oy  vollentiers  les 
messaigez.  F^  33  v"*. 

P.  163,  1.  21  :  à  bien  quarante  mille. —  Ms.  de  Valenciennes  : 
à  plus  de  quarante  mille  hommes  bien  armez.  F**  74. 

§  78.  P.  163,  1.  30  :  consilla.  —  Ms.  d'Amiens  :  Or  eult 
li  roys  englès  consseil  de  chyaux  oii  plus  il  s'afioit,  de  mon- 
seigneur Robiert  d'Artois ,  de  monseigneur  Jehan  de  Haynnau , 
dou  comte  Derbi  son  cousin  et  des  barons  d'Engle terre.  F*^  33  v**. 

P.  164,  1.  6  :  Li  signeur.  —  Ms.  de  Rome  :  Qant  li  signeur 
veirent  que  riens  il  ne  faisoient  devant  Cambrai  et  que  li  iviers 
aproçoit  et  les  longes  nuis,  si  se  avisèrent  que  il  se  departiroient 
de  là  et  cevauceroient  en  France,  et  bouteroient  le  duch  de  Brai- 
bant  en  la  guerre  qui  encores  n' avoit  desfiiet  le  roi  de  France  ;  et 
puis  que  il  estoit  si  avant  venus,  blâme  trop  grant  li  seroit,  se  il 
ne  faisoit  ensi  que  li  aultre.  Toutes  ces  coses  furent  remoustrées 
à  part  au  roi  d'Engleterre  et  à  mesire  Robert  d'Artois  et  à  me- 
sire  Jehan  de  Hainnau,  par  lesquels  consauls  il  s'ordonnoit  le  plus. 
Et  tout  respondirent  que  ce  seroit  bon  de  faire  ensi;  mais  tout 
considéré,  il  apertenoit  que  li  dus  de  Braibant  en  fust  segnefiiés. 


1.  Ms.  de  Valenciennes  :  Blanquenhem.  F»  74. 

2.  Ibîd.  :  à  deux  mille  armures  de  fer. 

3.  Ibid.  :  du  matin  jusques  à  le  nuyt. 

afin  que  il  euist  pourveance  de  desfiier  le  roi  :  à  tout  le  mains  on 
oroit  sa  response,  et  ver  oit  on  quelle  chière  il  en  feroit. 

Si  manda  li  rois  d'Engleterre  en  sa  tente  tous  les  chiés  des  si- 
gneurs,   et  leur  fist  dire  que  il  voloit  avoir  parlement  à  euls. 
Tout  i  vinrent.  Qant  tout  furent  venu,   li  dis  rois  d'Engleterre 
les  remercia  des  services  que  il  li  faisoient  ;  et  puis  entra  en  la 
matère  moult  sagement ,  et  leur  dist  :  «  Biau  signeur,  je  ne  sui 
pas  venus  en  ce  pais  et  faire  les  frès  et  les  coustages  si  grans 
que  vous  veés  que  je  fac  et  ai  fais  jusques  à  chi ,  pour  tenir  le 
siège  devant  Cambrai.  C'est  li  intension  de  moi  et  de  ceuls  qui 
ont  desfiiet  le  roi  de  France  que  nous  nos  départirons  de  chi 
dedens  quatre  jours,   et  clievaucerons  en  France,   et  verons  se 
nostre  adversaire  Phelippe  de  Valois  venra  sus  les  camps  à  ren- 
contre de  nous;  si  ques,  biau  cousins  de  Braibant,  vous  n'ave's 
pas  encore  desfiiet  le  roi  de  France ,  et  tous  jours  avés  vous  dit 
que  vous  le  desfierés  tout  à  temps.  Je  le  vous  remoustre ,  car 
il   est    heure  que  vous  le  desfiés,  se  le  desfiier  le  devés.  »  Li 
dus  de  Braibant  se  vei  pris  en  parole  ;  et  couvenoit  que  il  res- 
pondesist,  ne  plus  ne  pooit  requler,  ne  faire  nulle  disimulation  ; 
te  si  estoit  li  plus  proçains  que  li  rois  d'Engleterre  euist  là.  Et  li 
fu  avis  trop  grant  blâme  li  seroit  de  dire  non  ;  si  respondi  et  dist 
si  hault  que  tout  l'oïrent  :   «  Che  que  je  me  sui  sousfers  jusques 
à  chi  à  non  deffiier  le  roi  de  France ,  la  cause  principaus  estoit 
tèle  que  je  quidoie  et  supposoie  tous  les  jours  que  auquns  bons 
moiiens  se  deuissent  ensonniier  de  ceste  guerre  apparant  entre 
France  et  Engleterre,   par  quoi  casquns  des  rois  euist  eu  son 
droit.  Et  puis  que  li  contraires  est,   et  que  vous,  biaus  cousins 
d'Engleterre,  volés  procéder  en  la  guerre,  je  escrirai  et  penderai 
à  mes  lettres  mon  seel  et  ferai  pendre  les  seaus  de  tous  les  ba- 
rons de  ma  tère,  certefians  la  desfiance  qui  s'adrecera  à  Phelippe 
de  Valois  qui  se  dist   rois  de   France.    »    Tout  respondirent  : 
c(  C'est  bien  dit  et  bien  parlé ,  et  nous  demorrons  tout  avecques 
vous.  » 

Ensi  s'espardi  chils  parlemens ,  liquels  fu  en  la  tente  dou  roi 
d'Engleterre  devant  Cambrai.  Et  escripsi  li  dus  de  Braibant  unes 
lettres  de  desfiances  au  roi  de  France,  et  seela  et  fist  seeler  avec- 
ques lui  le  signeur  de  Quq,  le  signeur  de  Berghes,  le  signeur  de 
Baudresem ,  le  signeur  de  Pietresen  et  tous  les  barons  de  son 
pais.  Et  furent  ces  lettres,  escriptes  et  données  devant  Cam- 
brai, aportées  à  Pieronne  en  Vermendois  où  li  rois  de  France 

se  tenoit,  et  fiiisoit  là  son  mandement  de  toutes  parties  de  son 
roiaulme. 

Qant  la  congnisance  des  desfiances  vinrent  au  roi  de  France, 
il  n'en  fist  nulle  compte  et  dist  que  il  n'en  atendoit  aultre  cose  ; 
mez  il  demanda  :  «  Où  est  li  chevaliers  de  mon  cousin  de  Brai- 
bant  qui  tous  jours  l'a  si  loiaument  escusé,  Loys  de  Cranehen  ?  » 
On  li  dist  :  «  Sire,  il  est  demore's  à  Paris.  »  Adonc  ordonna  li 
rois  un  de  ses  cevauceours  et  dist  :  «  Va  à  Paris  et  porte  ces 
lettres  à  Lois  de  Cranehen.  »  Li  varle's  les  prist  et  monta  à  ce- 
val  et  ne  cessa,  si  vint  à  Paris  et  trouva  le  chevalier  à  son  hos- 
tel.  Si  fist  son  mesage  bien  et  à  point,  ensi  que  cargiet  li  estoit. 
Qant  mesires  Lois  de  Crenehen  vei  che,  si  fu  si  confus  que  il  en 
entra  en  merancolie  et  maladie  et  en  morut.  En  si  grant  virgon- 
gne  prist  il  ce  que  son  signeur  li  dus  de  Braibant  l'avoit  fait 
mençonnable. 

Or  retournons  au  siège  de  Cambrai  et  comptons  conment,  de- 
puis les  desfiances  faites  et  envoiies  au  duc  de  Braibant,  le  troi- 
sime  jour  apriès,  tout  se  deslogièrent  et  requellièrent  tentes  et 
trefs,  et  mist  on  tout  à  charoi  et  à  voiture.  Et  s'en  vint  li  rois 
d'Engleterre  logier  au  Mont  Saint  Martin,  une  abbeie  de  blans 
monnes,  laquelle  est  moult  belle  et  moult  bien  edefiie.  F°*  47  v° 
et  48. 

P.  164,  1.  15  :  frait.  —  Ms.  B  6  :  Sy  fu  là  le  siège  devant 
Cambray  environ  cinq  sepmaines,  et  près  que  tous  les  jours  il  y 
avoit  escarmuche  ou  assault.  Et  travilloient  les  Haynuiers  plus 
cheulx  de  Cambray  que  tous  les  autres.  F*^  109. 

P.  164,  1.  17  :  royaume.  —  Ms.  5  6  :  en  requérant  bataille, 
se  avoir  le  povoit,  à  son  adversaire  le  roy  Phelippe.  Sy  se  des- 
logèrent de  devant  Cambray.  Et  donna  à  Jaques  de  Hartevelle 
congiet  et  as  Flamens  de  retourner  en  Flandres.  Et  les  remer- 
chya  grandement  de  che  que  tant  s'estoient  travilliet  de  là  venir 
à  sa  prière.  F**  110. 

§  79.  P.  165,  1.  4  :  congiet.  —  Ms.  B  6  :  Le  jone  conte  de 
Haynau  dit  au  roy  d'Engleterre  que,  sy  avant  que  l'Empire  le 
porteroit,  il  yroit.  Et  quant  il  deut  entrer  en  Franche,  il  luy 
dist  :  «  Sire  roy  d'Engleterre  et  bieau  frères,  je  croy  que  je  me 
suis  bien  acquités  devers  vous  du  commandement  de  l'Empereur. 
Vechy  delà  ceste  rivière  le  royalme  de  Franche,  et  le  roy  est 
mes  oncles,  et  est  à  neuf  lieues  près  de  chy,  et  a  fait  son  man- 

dément,  et  m'a  jà  mandet  et  escript  que  je  luy  doy  serviche  et 
homage  :  se  l'yray  servir.  »  —  «  Bieau  frère,  respondy  le  roy 
d'Engle terre,  vostre  compaignie  me  plaisoit  grandement  ;  mais  je 
ne  voel  pas  que  vous  vos  desloyaute's  pour  mon  serviche  :  adieu 
vous  dy  jusques  au  revoir.  »  Ensy  se  départirent  li  uns  de  l'au- 
tre. Le  conte  de  Haynau  prist  congiet  et  prist  le  chemin  de  Pe- 
ronne  en  Vermendois,  et  le  roy  d'Engle terre  cheluy  du  Mont 
Saint  Martin.  Et  osy  tost  que  il  furent  passez  la  rivière,  ilz  en- 
trèrent en  Franche.  F°  110  et  111. 

P.  165,  1.  9  :  l'Empire.  —  Ms.  de  Rome  :  car  il  estoit  homs 
au  roi  de  France,  voirement  estoit  de  la  terre  d'Ostrevant,  de 
laquelle  madame  sa  mère  estoit  doëe,  se  ne  li  voloit  faire  point 
de  gerre.  F°  48. 

P.  165,  1.  13  :  congiet.  —  Ms.  de  Rome  :  et  rentra  en  son 
pais  et  s'en  vint  à  Valenchiennes  dale's  madame  sa  fenme.  F®  48. 

P.  165,  1.  21  :  de  Flandres.  —  Ms.  g  6  :  de  Mauny.  F'^  111. 

P.   165,   1.   24  :   en  Engleterre.  —  Ms.  ^  6  :   en  Flandres. 

P.  165,  1.  26  :  deux.  —  Ms.  B  6  :  quatre.  F»  111. 

P.  165,  1.  26  :  jours.  :  Ms.  d^ Amiens  :  et  H  dus  de  Braibant 
dallés  lui,  penssans  et  ymaginans  lequel  chemin  il  tenroient  pour 
entrer  en  Franche.  F°  34. 

P.  166,  1.  2  :  à  Saint  Quentin.  —  Ms.  d'J miens  :  Quant  chil 
de  Cambray  se  sentirent  dessegiet,  si  en  furent  tout  joiant  et  re- 
merciièrent  grandement  le  comte  Raoul  [d'Eu^]  et  de  Ghinnes 
qui  comforte's  les  avoit.  Liquelx  comtez,  assés  tost  apriès  le  des- 
logement, s'en  parti  et  toutte  se  routte,  et  s'en  vint  à  Peronne, 
et  compta  au  roy  de  France  des  nouvellez,  et  coumment  Englèz 
et  Allemans  estoient  entré  el  royaumme  et  prendoient  leur  cemin 
pour  entrer  en  Vermendois.  Adonc  envoya  li  roys  de  France  le 
comte  de  Blois,  sen  ne  veut,  à  deux  cens  lanches,  à  Saint  Quentin, 
pour  garder  le  ville  et  le  frontière  contre  les  Englès;  et  envoya 
monseigneur  Carlon  de  Blois  à  Laon,  pour  garder  le  cité  et  le 
pays  d'environ,  et  le  terre  de  Guise  qui  est  de  leur  hiretaige. 
F«  34. 

P.  166,  1.  4  :  terre.  —  Ms.  d'Amiens  :  pour  regarder  à  ses 
fortrèches.  F'»  34. 


1.  Ms.   de  Valenc'iennes^  fo  75.  —  Ms.  d'Amiens  :  de  Deus.   Mauvaise 
leçon. 

P.  466,  1.  4  :  de  Hen.  —  Ms.  d'Amiens  :  et  envoya  le  si- 
gneur  de  Roye  à  Hem,  en  Vermendois,  à  tout  quarante  lanches, 
pour  garder  le  ville.  F*'  34. 

P.  166,  1.  6  :  à  Bohain.  —  Ms.  d'Amiens  :  et  envoya  mon- 
seigneur Moreau  de  Fiennes  à  Bohain,  pour  garder  le  fortrèche; 
et  renvoya  monseigneur  Ustasse  de  Ribeumont  à  Ribeumont,  pour 
garder  le  fortrèce.  F°  34. 

§  80.  P.  166,  1.  24  :  de  Berghes.  —  Le  ms,  d'Amiens  omet  : 
li  sires  de  Berghes,  et  il  ajoute  :  messires  Gantiers  de  Mauni  et 
li  sires  de  Vauselare'.  F"  34. 

P.  166,  1.  25  :  Baudresen.  —  Ms.  d* Amiens  :  Bodresse.  — 
Ms.  de  Valenciennes  :  Bodrehem.  —  Ms.  de  Rome  :  messires 
Gerars  de  Baudresem.  F"  48. 

P.  166,  1.  26  :  combatans.  —  Mss.  d'Amiens  et  JS  6  :  lanches. 
F*^  34.  —  Ms.  de  Rome  :  armeures  de  fier.  F^  48. 

P.  166,  1.  27  et  28  :  Honnecourt.  —  Ms.  B  6  :  Honnencourt, 
une  ville  non  pas  trop  grande,  mais  bien  frume'e.  F°  112.  — 
Ms.  d' Amiens  :  Et  là  eut  ung  très  fort  et  très  grant  assault,  et 
dura  priés  ung  jour  toutte  jour.  [Là  estoient^]  li  sirez  de  Hon- 
court  et  li  sires  de  Jocourt^  et  li  sirez  de  Wallaincourt  et  li 
sires  d'Estrumiel  et  moût  bonne  bachelerie  avoecq  yaux,  qui  trop 
bien  le  deffendirent  et  trop  vassaument.  Et  bien  leur  estoit  mes- 
tier,  car  il  furent  si  dur  et  si  roit  assallit  qu'il  pardirent  leurs 
bailles  et  furent  [ramponnet]  *  jusques  as  portes  et  as  murs.  F°  34. 
—  Ms.  de  Rome  :  c'est  une  abbeie,  mais  il  i  a  une  petite  ville 
bien  fremée  de  portes,  de  murs  et  de  fosse's;  et  dedens  la  ville 
de  Honnecourt  estoient  requelliet  moult  de  gens  dou  plat  pais, 
et  avoient  mis  et  bouté  le  leur.  F°  48. 

P.  167,  1.  7  et  8  :  apparut.  —  Ms.  de  Rome  :  Li  abbes  avoit 
fait  armer  tous  ses  honmes,  voires  ceuls  dont  on  se  pooit  aidier; 
et  avoit  mandé  à  Saint  Quentin  des  arbalestriers  à  ses  deniers, 
pour  aidier  à  garder  la  ville.  F°  48  r**  et  v**. 

P.  168,  1.  31  :  trettai.  —  Mss,  A  :  escrisi.  —  Ms.  A  7, 
P  39  v^ 


1.  Ms.  de  Valenciennes  :  le  sire  de  Volclore.  F"  75. 

2.  Ihïd..  fo  75.  —  Ms.  d'Amiens  (lacune). 

3.  Ms.  de  Valenciennes  :  le  sire  d'Alaincourt. 

4.  Ibid.  :  rampoient. 

§  81.  P.  469,  I.  3  :  Ce  jour.  —  Ms.  d Amiens  :  Enssi  toutte 
jour  dura  li  assaux  à  Honnecourt.  Et  vous  di,  se  ce  n'euissent 
estet  li  gentil  homme  qui  dedens  estoient,  li  ville  ewist  estet 
prise.  Si  y  avoit  dedens  grant  avoir,  car  tous  li  pays  d'environ 
s'i  estoit  requeilliéz.  Et  quant  che  vint  au  soir,  li  assallant  s'en 
partirent  tout  lasset  et  pluiseurs  navrés,  et  s'en  revinrent  arrière 
logier  vers  Goy  en  Aruwaise.  Et  l'endemain,  se  desloga  li  roys 
englès  dou  Mont  Saint  Martin ,  et  prist  le  chemin  dévier  s  l'abeie 
de  Vaucelles*,  et  pour  venir  sus  le  Mont  Saint  Quentin.  Et  mes- 
sires  Jehans  de  Haynnau  et  li  dessus  noummet  qui  faisoient  leur 
routte  à  par  yaux,  clievauchoient  le  pays  et  vinrent  bouter  les 
feux  jusques  bien  pries  de  Saint  Quentin,  tant  que  les  flamescez 
en  volloient  en  le  ville.  Et  vinrent  passer  le  Somme  desous  l'ab- 
beie  de  Vermans  de  blans  moinnez,  et  ardirent  moût  de  pays  de 
delà,  qui  estoit  cras  et  drus;  et  se  logièrent  ung  soir  sus  celle 
meysme  rivierre.  Et  l'endemain  vinrent  à  Oregni,  et  y  livrèrent 
grant  assault  et  moult  felenès.  Chil  de  dedens  se  deffendirent  ce 
qu'il  peurent;  mais  ce  ne  fu  gairez,  car  il  n'y  avoit  que  vilains 
et  hommes  nient  acoustumméz  de  combattre.  Dont  che  fu  leur 
dammaiges,  car  la  ville  fu  prise  d' assault  et  toutte  robée  et  l'ab- 
beie  moult  amenrée  et  violée^  par  les  Alemans  et  lez  gens  le  sei- 
gneur de  Fauquemont.  De  quoy  messire  Jehan  de  Haynnau  fu 
moût  courouchiéz  ;  mes  il  ne  le  peult  amender,  car  il  deffendoit 
et  gardoit  les  eglisez  à  son  pooir. 

Apriès  la  destruction  de  Oregny  Sainte  Benoite,  li  Englès  che- 
vauchièrent  le  chemin  de  le  Tieraisse.  Et  s'en  vint  li  roys  englès 
logier  à  Behories^,  attendais  que  il  ewist  nouvelles  dou  roy  de 
Franche  quel  part  il  se  trairoit,  car  il  avoit  entention  que  dou 
combattre.  Liquelx  roys  de  Franche  se  parti  de  Peronne  et  s'en 
vint  à  Saint  Quentin,  à  si  grant  gent  que  li  douzième  partie  des 
seigneurs  ne  se  peurent  mies  logier  en  le  ville.  Et  tondis  li  ve- 
noient  gens  ;  et  disoit  que,  se  il  plaisoit  à  Dieu,  il  combateroit  le 
roy  englès.  Dont  se  desloga  li  roys  englès  de  Behories,  et  vint  à 
Farvaques  et  vers  Moustroeil  les  Dammes,  et  li  evesquez  de  Lin- 
colle  et  messires  Renaus  de  Gobehem  et  messires  Guillaume  Filz- 
Warine  et  li  sirez  de  le  Ware   et  li  sires  de  Felleton  et  messires 


1.  Ms.  de  Valencîennes  :  Vacelles  l'abbaye.  F»  75. 

2.  IbiJ.  :  et  les  femmes  vloléez  par  les  Almans. 

3.  Ibid.  :  Borgnies.  F"  76. 

Richars  de  Stanfort,  à  deus  cens  lanchez  et  trois  cens*  archiers. 
Et  tout  à  ceval  passèrent  Oise,  et  entrèrent  en  le  terre  le  sei- 
gneur de  Coucliy;  et  ardirent  Saint  Goubain,  hors  mis  le  fortrèce, 
et  tous  li  ammiaux  d'environ.  Et  vinrent  vers  Nisi  et  vers  Saint 
Lambert,  et  passèrent  outre  jusques  desoubs  Laon  ;  et  lisent  en 
Laonnois  moult  de  destourbiers.  Et  vinrent  à  Cresci  sus  Selle  ^, 
qui  estoit  une  bonne  grosse  ville  sans  fremure;  et  le  prissent 
et  pillièrent  de  tout  ce  qu'il  y  trouvèrent,  et  puis  l' ardirent. 
F°  34  v^ 

Ms.  de  Rome  :  Chils  assaus  dura  bien  trois  heures,  et  ni  fis- 
sent riens  U  assallant  fors  euls  travillier.  Qant  il  veirent  ce,  il 
sonnèrent  la  retrète,  et  se  départirent  de  l'assaut;  et  retournèrent 
à  lors  chevaus  et  montèrent  sus,  et  s'en  vinrent  en  lors  logeis. 

Aussi  ot  en  ce  jour  un  grant  assaut  au  chastiel  de  Ronsoit,  li- 
quels  est  à  l'entrée  de  Vermendois  et  sus  le  pasage  de  Saint 
Quentin  en  biau  plain  pais,  dou  conte  de  W^arvich,  connestable 
d'Engleterre.  Et  est  li  dis  chastiaus  au  signeur  de  Fosseur, 
voires  estoit  pour  le  temps  ;  et  i  eut  des  blecie's  des  Englois  asal- 
lans,  et  aussi  ot  de  chiaus  de  dedens.  Et  s'en  départirent  li  En- 
glois, sans  riens  faire,  et  retournèrent  à  lors  logeis. 

Tous  les  jours  ooit  nouvelles  li  rois  de  France,  qui  se  tenoit  à 
Pieronne  en  Vermendois,  dou  convenant  des  Englois  ;  et  a  voit  in- 
tension très  grande  et  affection  que  il  les  combateroit,  ne  jamais 
ne  retourneroient  sans  estre  combatu.  Et  sus  cel  espoir,  li  rois 
avoit  fait  estendre  ses  mandemens  par  tout  son  roiaulme ,  et 
asambloit  grant  gens  d'armes.  Et  en  estoient  li  camp  tout  cargiet 
entre  Saint  Quentin  et  Pieronne,  et  entre  Bapaumes  et  Lihoms 
en  Santhers;  et  tout  au  lonch  de  la  rivière  de  Sonme,  li  rois 
d'Engleterre.  Se  deslogièrent  dou  Mont  Saint  Martin  ils  et  toutes 
ses  gens  et  de  là  environ,  et  cevauchièrent  en  trois  batailles 
moult  ordonneement ,  la  bataille  des  mareschaus  première,  et 
puis  le  roi  et  le  duch  de  Braibant  et  messire  Robert  d'Artois, 
après,  le  duch  de  Gerlles,  le  conte  de  Jullers,  l'arcevesque  de 
Coulongne  et  mesire  Gallerant  son  frère.  En  l'arrière  garde  es- 
toient li  marqis  de  Misse  et  d'Eurient,  li  marqis  de  Blanque- 
bourc,  li  contes  de  Mons,  li  contes  des  Éles,  li  contes  de  Mours, 
li  contez  de  Saumes,  messires  Jehans  de  Hainnau,   li  sires  de 


1.  Ms.  de  Falenciennes  :  quatre  cens.  Fo  76. 

2.  Ibid.  :  Crespy. 


462  CHRONIQUES   DE  J.  FROISSART.  [1339] 

Fauquemont,  li  sires  de  Quq,  messires  Ernouls  de  Baquehem, 
messires  Guillaumes  de  Duvort.  Et  estoient  bien  en  l'aide  dou 
roi  d'Engleterre  quarante  mille  honmes,  toutes  gens  de  fait  et 
d'emprise,  à  ce  que  il  moustroient.  Et  ardoient  li  coureur  le  pais, 
et  vinrent  chil  de  l'avant  garde  courir  devant  les  portes  de 
Saint  Quentin.  Et  pour  tant  que  li  François  savoient  bien  que  li 
volages  des  Englois  se  tailloit  et  ordonnoit  à  passer  par  là,  la 
ditte  ville  estoit  pourveue  de  bonnes  gens  d'armes.  Et  s'i  te- 
noient  li  sires  de  Couclii,  li  contes  de  Danmartin,  li  sires  de 
Montmorensi,  li  sires  de  Hangiers,  li  sires  de  Qanni,  li  sires  de 
Saucourt,  et  tant  que  il  estoient  bien  chinq  cens  armeures  de 
fier.  Et  passèrent  les  batailles  dou  roi  d'Engleterre  à  Font  Sonme, 
et  costiièrent  Saint  Quentin;  et  s'avalèrent  à  Oregni  Sainte  Be- 
noîte, pour  venir  sus  la  rivière  d'Oise. 

Ces  nouvelles  vinrent  à  Pieronne  à  Vermendois,  où  li  rois  Phe- 
lippes  se  tenoit  et  tous  li  mondes  de  gens  d'armes  avoecques  lui, 
que  li  Englois,  à  ce  que  il  moustroient,  s'en  raloient,  et  que  point 
il  ne  se  logoient  ne  logeroient  devant  Saint  Quentin,  et  ne  fai- 
soient  autre  esploit  que  de  ardoir  le  plat  pais.  Donc  dist  li  rois 
Phelippes  :  «  On  face  conman dément  de  par  nous  que  tout  honme 
soient  prest,  car  nous  volons  aler  combatre  ces  Englois.  »  Chils 
conmandemens  s'estendi  partout  les  lieus  où  li  Englois  estoient 
logiet;  si  s'ordonnèrent  tantos  pour  mettre  au  cemin.  Et  se  de- 
parti  li  rois  de  Pieronne  en  grant  arroi,  et  cevauça  viers  Saint 
Quentin. 

Et  li  rois  d'Engleterre  s'avala  sus  la  rivière  d'Oise,  et  vint  pas- 
ser à  un  village  que  on  dist  Brenot  ;  et  li  avant  garde  et  messires 
Jehans  de  Hainnau  et  li  sires  de  Fauquemont  et  lors  routes,  ou 
bien  avoit  deus  mille  armeures  de  fier,  s'en  vinrent  à  Oregni 
Sainte  Benoite.  L'abesse  d' Oregni  et  les  dames,  qui  sentoient  la 
venue  des  Englois,  estoient  retraites  en  la  forte  ville  de  Ribeu- 
mont  qui  sciet  à  une  lieue  de  là  ;  et  avoient  fait  mener  et  cha- 
riier  tout  lor  reliquiaire  et  les  biens  de  l'abeie;  aultrement  il 
euissent  esté  tout  perdu.  Li  avant  garde  dou  roi  d'Engleterre 
entrèrent  en  Oregni  et  passèrent  oultre,  mais  à  lor  département 
elle  fu  toute  arse  ;  et  par  le  grant  feu  qui  fu  en  la  ville,  li  ab- 
beie  d'Oregni  et  la  mantion  des  dames  prist  grant  damages,  et 
fu  priés  li  moustiers  tous  ars.  Chil  de  l'avant  garde  passèrent 
oultre  et  cevauchièrent  jusques  à  Ribeumont,  et  l'aprochièrent  de 
si  priés  que  li  signeur  vinrent  devant  les  barrières;  mais  point 

n'i  arestèrent  ne  asallirent,  car  il  veirent  bien  que  il  perderoient 
lor  painne,  car  là  dedens  s'estoient  rcquelliet  aiiqun  chevaliers 
et  esquiers  dou  pais,  pour  garder  la  ville  et  la  tour  et  lors  corps 
meismes.  Si  furent  tous  les  foursbours  de  Ribeumont  ars.  Il  n'i 
prisent  aultre  damage,  et  ne  passèrent  point  oultre  Ribeumont  li 
Englois;  mais  retournèrent  viers  Behories  où  li  rois  d'Engleterre 
estoit  logiés  en  l'abeie  proprement,  et  li  dus  de  Braibant  à  Wan- 
daincourt,  et  tout  li  signeur  là  environ  selonch  la  rivière  d'Oise. 

Li  sires  de  Fauquemont,  messires  Ernouls  de  Baquehem,  mes- 
sires  Guillaumes  de  Duvort,  et  une  route  d'Alemans  où  il  i  avoit 
bien  chinq  cens  armeures  de  fier,  s'en  alèrent  à  Tupegni,  et  li- 
vrèrent un  grant  assaut  au  cliastiel.  Mais  li  sires  estoit  dedens  et 
avoit  des  bons  compagnons  avoecques  lui,  qui  li  aidièrent  à  des- 
fendre et  à  garder,  si  bien  que  il  n'i  prisent  point  de  damage. 
Et  n'i  lissent  aultre  cose  li  asalant  fors  que  travillier  lors  corps, 
car  li  chastiaus  est  biaus  et  fors,  mais  la  basse  cours  fu  toute 
arse  et  la  ville  osi.  Si  s'en  départirent  li  desus  dit  Alemant,  qant 
il  orent  fait  lor  envaïe  ;  et  s'en  vinrent  à  une  ville  asse's  priés  de 
là  que  on  dist  Esqi elles,  seans  sus  la  rivière  d'Oise. 

Et  encores  se  tenoit  li  rois  d'Engleterre  à  Behories,  car  ses 
gens  avoient  trouvé  l'abeie  garnie  et  pourveue  de  tous  vivres, 
vins  et  chars,  assés  fains  et  avainnes  pour  lors  chevaus  batus  et 
à  batre,  car  ceste  cevauchie  se  fist  en  la  plus  plentieveuse  saison 
de  l'an,  ou  mois  de  octenbre.  F''^  48  et  49. 

P.  169,  1.  4  :  vespre.  —  Ms.  ^  6  :  Sy  dura  cel  assault  toute 
jour  ajournée.  F°  113. 

P.  169,  1.  7  :  Hamans.  —  Ms.  de  Valenciennes  :  ung  bon 
chevalier  aimant,  qui  esloit  de  le  route  monseigneur  de  Beau- 
mont,  appelle  monseigneur  Bernard.  F°  75.  —  Ms.  B  6  :  Her- 
man  Bisses.  F°  113. 

P.  170,  1.  29  :  de  Bakehen.  -—  Le  ms.  B  6  ajoute  :  monsei- 
gneur Henry  de  Flandres.  F''  114. 

P.  171  ,  1.  7  :  Guise.  —  Ms.  ^  6  :  Sy  chevauchèrent  tout 
bellement  devers  Femy  et  devers  Farvacque,  pour  venir  à  Les- 
quelles et  à  Guise.  F*''  114  et  115. 

P.  171,  1.  17  :  de  LincoUe.  —  Le  ms.  B  6  ajoute  :  messire 
Renault  de  Gobehen  et  mesire  Gautier  de  Mauny.  F°  114. 

P.  171 ,  1.  28  :  Creci  sus  Selle.  —  Ms.  B  6  :  où  bien  avoit 
trois  cens  hostelz.  F°  114.  — Mss.  A  11  ^^  14  ;  Crecy  sur  Délie. 
F«  43. 

§  82.  P.  172  ,  1.  1  :  Jehan  de  Haynau.  —  Ms.  d'Amiens  : 
Et  d'autre  part,  messires  Jehans  de  Haynnau,  à  tout  deus  cens 
lanches,  couroit  le  pays;  et  avoit  pris  un  autre  chemin,  et  vint  à 
Marie  et  ardi  le  ville  et  tout,  hors  mis  les  fortrèces,  et  ardi  les 
villiaus  d'environ  sus  le  rivierre  d'Oise.  Et  prist  son  tour,  et  ra- 
passa  Oize  à  Guize,  où  madamme  de  Blois  sa  fille  estoit;  mes 
pour  ce  ne  laissa  il  mies  la  ville  à  ardoir,  et  les  mouhns  à  abat- 
tre. Et  d'autre  part,  li  sirez  de  Fauquemont  chevauchoit  à  six 
vingt*  lanches,  et  autres  compaignons,  qui  environ  Ribeumont  fis- 
sent moult  de  doummaiges;  et  s'en  vint  autour,  costiant  leur  grosse 
ost  qui  aprochoit  Buironfosse.  Et  entendi  que  li  homme*  dou  Lou- 
vion  en  Tieraisse  estoient  retret  ens  es  bois,  et  i  avoient  là  mis  et 
atraitle  leur,  et  s' estoient  assés  bien  fortefie's,  en  tant  que  de  rouil- 
iies  et  de  bois.  Si  chevaucièrent  li  Alemant  celle  part.  Et  y  sour- 
vint  messires  Ernous  de  Bakehem  chiaux  dou  Louvion^  qui  en  le 
forest  dou  Louvion  s'estoient  boutet,  liquel  se  deffendirent  ce 
qu'il  peurent.  Che  ne  fu  nient  gramment,  car  il  ne  peurent  à 
le  longhe  durer  contre  tant  de  bonnes  gent  d'armes.  Si  furent 
ouvers,  et  leurs  fors  concquis  et  mis  à  cache;  et  en  y  eut  bien 
mors  que  navrés  quarante,  et  perdirent  tout  ce  que  là  aporté 
avoient. 

Ensi  estoit  et  fu  chils  pays  adonc  courus  et  sans  déport.  Et 
li  roys  d'Engleterre  et  toutte  se  grosse  os,  oii  bien  avoit  plus  de 
quarante  mil*  hommes,  estoient  parti  de  Farvaques  et  venu  logier 
à  Moustroel  les  Dames  ;  et  l'endemain  il  chevauchièrent  tout  souef, 
et  vinrent  à  le  Flammengherie.  Et  là  eut  li  roys  englès  consseil 
qu'il  se  logeroit  et  atenderoit  le  roy  Phelippe,  qui  vistement  et  de 
grant  volenté  le  sieuwoit  à  plus^  de  cent  mil  hommes;  et  toudis 
li  croissoient  gens  à  forche.  F°  34  v°. 

Ms.  de  Rome  :  Le  roi  d'Engleterre  estant  à  Behories ,  li  avant 
garde  estoit  logie  oultre  le  roi  une  grande  lieue;  si  s'en  vinrent 
à  Guise.  Et  là  en  celle  cevauchie  estoient  messires  Jehans  de  Hain- 
nau,  li  sires  de  Fauquemont,  li  sires  de  Quq  et  mesires  Ernouls 
de  Baquehem.   Pour  lors  la  ville  de  Guisse,  réservé  le  chastiel , 


1.  Ms.  de  Valenciennes  :  deux  cens  lances.  F"  76. 

2.  Ihid.  :  les  bons  hommes. 

3.  Ib'id.  :  Nouvion,   grosse  ville  sans  frumure,  fors  qu'ils  l'avoient 
fortifié  de  barrières  et  de  hayes. 

4.  lèid.  :  à  quarante  mille  hommes  armez.  F^  76  v°. 

5.  Ibid.  :  à  bien  cent  mille  hoihmes. 

n'estoit  Iremée  que  de  {)alis  et  de  bailles.  Et  se  confioient  chil  de 
la  ville  sus  lor  dame  la  contese  de  Blois,  pour  tant  que  elle  estoit 
lille  à  messire  Jehan  dellainnau,  que  il  ne  deuissent  point  estre  as- 
salli,  mais  si  furent.  Car  qant  chil  de  l'avant  garde  et  li  chevalier 
desus  nonmé  furent  venu  devant  les  barrières,  il  missent  tout  piet 
à  terre  et  prissent  les  lances,  et  s'en  vinrent  asallir  à  ceuls  qui  as 
barrières  estoient  ;  et  tantos  furent  conquisses ,  car  la  force  des 
desfcndans  n'estoit  point  parelle  as  asallans  ;  et  toutes  fois  il  s'i 
portèrent  assés  bien,  et  se  retraissent  petit  à  petit  dedens  le  fort, 
et  ne  prissent  point  trop  grant  damage.  Tant  que  de  lors  honmes, 
fenmes,  enfans  et  tous  lors  meubles,  il  avoient  tout  retrait  ou  fort, 
et  tout  le  bestail  cachiet  oultre  viers  Saint  Goubain  et  en  la  terre 
de  Couchi. 

La  contesse  de  Blois  entendi  que  son  signeur  de  père  estoit 
en  celle  cevauchie;  si  quida  trop  bien  besongnier,  et  que  pour 
l'amour  de  li ,  son  père  deuist  respiter  de  non  ardoir  la  ville 
de  Guise.  Si  descendi  aval  dou  chastiel,  et  vint  à  la  premièie 
porte  ;  et  fist  tant  par  priières  et  par  paroles  que  messires  Jehans 
de  Hainnau  son  père  vint  parler  à  lui ,  et  li  demanda  tout  ireu- 
sement  :  «  Que  voes  tu,  monsigneur,  que  ceste  ville  soit  déportée 
de  non  estre  arse?  cela  poés  vous  bien  faire,  et  tout  pour  l'amour 
de  moi  qui  sui  vostre  fille.  »  —  «  Et  pour  ce  que  tu  es  ma  fille, 
respondi  mesires  Jehans  de  Hainnau ,  sera  elle  arse  ;  et  remonte 
là  sus  ou  dongnon,  que  la  fumière  ne  te  face  mal.  »  La  contesse 
de  Blois  n'en  pot  aultre  cose  avoir,  car  la  ville  de  Guise  fu  arse. 

D'autre  part,  li  evesques  de  Lincolle  et  li  marescal  d'Engleterre 
et  messires  Gantiers  de  Mauni,  à  bien  cinq  cens  lances,  entrues 
que  li  rois  d'Engleterre  estoit  à  Behories ,  cevauchièrent  oultre 
viers  Venduel  et  ardirent  Clari,  sus  la  rivière  d'Oise,  Moy  et 
Venduel ,  le  Fère  et  un  grant  moût  de  villages  là  environ ,  et  la 
ville  de  Saint  Goubain,  mais  au  chastiel  ne  portèrent  il  nul  da- 
mage. Et  s'en  vinrent  corir  jusques  à  Vaus  desous  Laon,  et  l'ar- 
dirent  et  Bruières ,  car  pour  lors  il  n'i  avoit  nulle  fremeté ,  et 
s'en  retournèrent  par  Cresci  sus  Sèle  et  l'ardirent,  et  le  Pont  au 
Nouvion,  et  tous  les  hamiaus  de  là  environ,  et  la  ville  de  Marie. 
Et  li  rois  d'Engleterre  et  toute  li  hoos ,  celle  cevauchie  faisant , 
se  départirent  de  Waudaincourt  et  de  Behories  et  de  l'Esqielle,  et 
s'en  vinrent  viers  Femi  l'Abeie  et  viers  la  Capielle  en  la  ïierasse 
et  la  Flamengrie.  F°  49. 

P.  172,  1.  2  :  à  Guise.  —  Ms,  jB  6  :  Et  s'en  revinj-ent  à  Guise. 

1  — ao 

et  là  trouvèrent  il  monsieigneur  Jehan  de  Haynau  et  le  seigneur 
de  Fauquemont  à  tout  ses  gens.  Et  alors  se  combatoient  à  aul- 
cuns  Franchois  qui  gardoient  le  pont  et  la  rivière  de  par  mon- 
seigneur Charles  de  Blois  à  qui  la  ville  estoit  :  si  ques,  quant  ces 
Englès  vinrent  de  l'autre  costé,  les  François  se  retrairent  ou 
castel.  Et  passèrent  adonc  l'evesques  de  LincoUe  et  leur  route 
au  pont.  F°'  114  et  115. 

P.  172,  1.  4  :  sa  fille.  —  Ms.  B  6  :  qui  seur  estoit  à  messire 
Jehan  de  Haynau,  qui  là  estoit  présent.  F"  115. 

P.  172,  1.  13  :  Femi.  —  Mss.  A  1  a  7,  11  à  14,  18  à  39,  et 
ms.  B  6  :  Farvaques.  F»  43.  —  Mss,  ^8e^9,  15àl7:  Femy. 
F°  41. 

P.  172,  1.  15  :  d'Alemans.  —  Ms.  de  Rome  :  Une  route  d'A- 
iemans,  desquels  li  sires  de  Fauquemont  estoit  chiés  et  condui- 
siries,  chevauchièrent  devant  hors  de  l'avant  garde,  car  il  ne 
trouvoient  nului  qui  lor  contredesist  lor  cemin  ;  et  vinrent  sus  un 
vilage  que  on  apelle  Irçon,  et  le  pillièrent  et  ardirent,  et  puis 
Bonwes.  Et  chevauchièrent  oultre  jusques  au  Louvion  en  ïierasse, 
car  on  lor  avoit  dit  que  il  i  avoit  un  gros  village  et  rice,  liquels 
estoit  hiretages  au  conte  de  Blois.  Qant  il  furent  venu  jusques  à 
là,  il  ne  trouvèrent  à  qui  parler,  car  toutes  gens  estoient  retrait 
en  la  haie  dou  Louvion  et  avoient  là  mené  à  sauveté,  et  copé  et 
haiiet  le  bois  de  tel  manière  que  on  ne  pooit  venir  à  euls  fors  à 
grant  malaise  ;  mais  quoi  que  il  se  fuissent  ensi  fortefiiet,  pour 
ce  ne  se  abstinrent  pas  les  Alemans  que  il  ne  les  alaissent  veoir, 
ensi  que  gens  convoiteus  qui  sont  tous  jours  enclin  au  gaegnier. 

Messires  Ernouls  de  Baquehem  et  sa  route  avoient  chevaucliiet 
d'un  aultre  lés.  Si  trouvèrent  le  signeur  de  Fauquemont  et  ses 
gens  en  la  ville  dou  Louvion  qui  mengoient  et  buvoient,  car  des 
vins  et  des  pourveances  il  avoient  trouvé  assés;  si  ques  par 
acord  il  dissent  que  il  iroient  ens  ou  bois,  et  escarmuceroient 
cheuls  qui  i  estoient  retrait,  et  lor  torroient  ce  que  il  i  avoient 
porté.  Tant  lissent  que  il  trouvèrent  le  trace  et  vinrent  jusques  à 
euls  ;  et  costiièrent  tant  le  bois  haiiet  et  abatu,  que  il  trouvèrent 
la  voie  par  quoi  il  vinrent  à  euls.  Qant  il  furent  là  venu,  il  asal- 
lirent  ces  honmes  dou  Louvion  qui  se  missent  à  desfense  tant 
que  il  porent,  mais  plenté  ne  fu  ce  pas.  Si  en  i  ot  biau  cop  de 
navrés  et  de  bleciés,  et  s'enfuirent  et  s'espardirent  parmi  le 
bois,  li  uns  chà  et  li  aultres  là.  Chil  Alemant  ne  les  poursievi- 
rent  point  plenté,  mais  prisent  et  toursèrent  tout  ce  de  bon  que 

don  lour  il  trouvèrent;   et  retournèrent  arrière  et  poursievirent 

l'oost   le   roi   d'Engleterre   qui    estoit    logiës    à   la   Flamengrie. 
jro  49  yo 

P.  172,  1.  29  :  quarante.  —  Mss,  A  \i  à  \k  :  quarante 
quatre.  F^  43. 

P.  173,  1.  4  :  le  Flamengrie.  —  Ms,  d'Jmiens:  k  le  Chapelle 
en  Tierasse  et  à  le  Flamengherie.  Fo  34  v».  —  Ms,  de  Falen- 
ciennes  :  à  le  Cappelle  et  à  le  Flamengerie  en  ïeraice.  Fo  76  v». 

P.  173,  1.  S  :  quarante  mille.  —  Mss.  A  \\  à  {1^  -.  quarante 
quatre  mille.  F°  43. 

§  85.  P.  173,  1.  12  :  effort.  —  Ms.  de  Rome  :  et  avoit  plus 
de  cent  mille  hommes.  F°  49  v°. 

P.  173,  1.  18  :  deus  lieAves.  —  Ms.  d'Amiens  :  deux  petitez 
lieuwez.  F»  34  v°. 

P.  173,  1.  19  ;  Si  tretost.  —  Ms.  d'Amiens  :  ce  meysme  soir 
(que  le  roi  de  France  vint  à  Buironfosse) ,  vint  en  l'ost  de  Franche 
Ji  comtez  Guillaume  de  Haynnau.  F**  34  v*'. 

P.  173,  1.  24  :  lances*. — Ms.  de  Rome  :  de  Hainnuiers  et  de 
Hollandois.  F«  49  v^ 

§  84.  P.  174,  1.  7  :  Or  sont.  —  Ms.  d'Amiens  :  Moût  desi- 
roit  li  roys  englès  à  avoir  le  bataille,  car  messire  Robert  d'Artois 
et  messires  Jehans  de  Haynnau  et  li  contez  Derbi  li  consseilloient, 
ossi  U  dus  de  Braibant,  li  dus  de  Gerllez,  H  dus  de  Julle[r]s  et  li 
seigneur  d'Allemaigne.  Et  disoient  bien  entre  yaux  que  ce  seroit 
grans  dammaigez  et  grans  confusions  que  se  si  bêliez  gens  d'ar- 
mes, qui  làestoient  dez  deuxcoste'z,  se  departoient  sans  riens  faire. 
Ossi  li  roys  de  Franche  n' avoit  autre  entension  que  dou  com- 
battre et  que  de  vengier  l'arssin  et  le  doummaige  que  li  [rois] 
englès*  et  li  aloiiés  avoec  lui  li  avoient  fait.  Si  demanda  à  son 
comiestable  Raous  le  comte  d'Eu  et  de  Gui[n]e  et  à  ses  mares- 
eaux,  le  marescal  Bertran  et  le  marescal  de  Trie,  quel  nombre  de 
gens  il  pooit  bien  avoir  ;  et  il  li  respondirent  que  il  en  avoit  bien 
six  vingt  mille,  et  tout  adrechiet  pour  combattre.  F°  34  v°. 

Ms.  B  6  :  Tant  esploita  le  roy  d'Engleterre  et  tout  son  est 
où  bien  avoit  quarante  mille  hommes ,  et  s'en  vint  à  la  Cappelle 

1.  Ms.de  Valenciennes  :  hommes  d'armes,  chevaliers  et  escuiers. 
Fo  76  vo. 

en  Terrache;  et  ardirent  ses  gens  toute  la  ville  du  Lovio[n],  qui 
estoit  au  conte  de  Blois.  Et  osy  ardirent  la  ville  de  la  Cappelle, 
et  puis  s'en  vinrent  à  le  Flamengherie.  Entre  le  Flamengrie  et 
Buierfosse,  s'en  vint  logier  le  roy  d'Engleterre.  Et  dist  que  il  n'y- 
roit  plus  avant,  sy  aroit  veu  ses  ennemis  et  combatu  le  roy  de 
Franche  et  sa  puissance,  qui  le  sievoient  moult  efforchiement.  Et 
s'en  vint  che  soir  logier  le  roy  de  France  entre  le  Cappelle  en 
Terrasse  et  Buironfosse.  F°  115  et  116. 

P.  174,  1.  16  :  nombre.  —  Ms.  de  Rome  :  Li  rois  Phelippes 
de  France  avoit  là  tout  le  monde  de  gentils  homes  ;  et  furent 
nombres  les  banières  en  son  hoost  à  deus  cens  et  soissante  ba- 
rons. F»  50. 

P.  174,  1.  18  :  le  Capelle.  —  Ms.  de  Rome  :  à  la  Flamengrie 
et  à  la  Capelle  en  ïierasse.  F®  50. 

P.  174,  1.  21  :  petites  liewes.  —  Ms.  de  Rome  :  et  tout  plain 
pais.  F°  50.  —  Ms.  B  Q  :  h  mains  de  deus  lieuwes.  F'*  116. 

P.  174,  1.  24  :  de  Jullers.  —  Le  ms.  d'Amiens  ajoute  :  le 
marquis  de  Misse  et  d'Eurient ,  le  comte  Derbi,....  le  sei- 
gneur de  Fauquemont ,  messire  Guillaume  de  Duvort ,  le  comte 
de  Saumes.  F°  34  v^.  —  Les  mss.  A  11  à  14  ajoutent  :  le  conte 
de  Los.  F°  43  v». 

P.  174,  1.  26  :  Robert  d'Artois.  —  Mss.  A  11  «  14  :  conte 
de  Richemont  en  Angleterre,  que  le  roy  Edouart  lui  avoit  donnée. 
F°  43  v«. 

§  8d.  p.  175,  I.  29  :  doi  chevalier.  —  Ms.  de  Rome  :  deus 
Jones  chevaliers  et  de  grant  volenté.  F*'  50. 

P.  176,  1.  14  :  prisonniers.  —  Ms.  d^ Amiens  :  et  le  retint  li 
sirez  de  Horsteberch*  comme  sen  prisonnier.  F°  35. 

P.  176,  1.  14  :  sis.  —  Ms.  de  Rome  :  et  fu  prisonniers  à  euls 
siis  ;  çasquns  i  clama  part.  F°  50. 

P.  176,  1.  15  :  rançonnèrent.  —  Ms.  d'Amiens  :  Dont  furent 
il  d'acort  qu'il  se  mist  à  fmanche  parmy  mil  vies  escus  que  il 
devoit  porter  ou  envoyer,  dedens  le  jour  dou  Noël  prochain  ve- 
nant, à  Tret  sus  Meuse,  ou  là  venir  tenir  prison.  Ensi  le  jura  li 
sirez  de  Faignuellez.  F°  35.  —  Ms.  de  Rome  :  et  se  rançonna  à 
douse  cens  florins  et  le  cheval  perdu.  F"  50. 

1.  Ms.  de  Valencieiincs  :  de  Hoteberch.  F"  77  V. 

P.  176,  I.  J6  et  17  :  de  Haynaii.   Ms,   de  Rome  :  de  France 
et  de  Hainnau.  F«  50. 

P.  170,  1.  24  :  messe.  —  Ms.  de  Rome  :  et  le  trouvèrent  que 
il  s'aparilloit  pour  aler  deviers  le  roi  d'Engleterre.  F"  50. 

P.  170,  1.  28  :  Byaumont. —  Ms.  d'Jmiens  :  Si  fist  disner  le 
seigneur  de  Faignuellez  et  le  chevalier  allemant  dallés  lui;  et 
apriès  disner  encorrez  parlèrent  il  de  la  raenchon.  Et  dist  li  sirez 
de  Biaumont  à  l'Alemant  :  «  Sire,  sire  de  Hosteberch,  soiie's  ung 
petit  plus  doulz  au  seigneur  de  Faignuelles ,  car  vous  save's  en 
quel  convention  vous  l'avés  pris,  w  Adonc  fu  li  chevaliers  d'Ale- 
maigne  tous  honteux  et  dist  :  «  Monseigneur ,  se  Dieux  le  m'a- 
mena, j'en  avoie  bien  mestier;  car  er  soir  j'avoie  perdu  tout  mon 
argent  as  déz.  »  Dont  coumenchièrent  li  chevalier  à  rire,  et 
meysmement  messires  de  Biaumont.  Lors  coummenchièrent  li  che- 
valier à  aller  entre  deux,  et  à  brisier  le  premierre  marchandise  ;  et 
tellement  amoiienèrent  le  besoingne  que  il  le  dubt  quiter  de  foy  et 
de  prison  parmy  six  cens  vies  escus  que  messires  de  Biaumont  li 
devoit  paiier  tantost,  lesquelx  il  li  fist  délivrer  dedens  le  viespre, 
et  les  presta  au  seigneur  de  Faignuellez.  F°  35. 

P.  177,  1.  4  :  courouciet.  —  Ms.  d'Amiens  :  et  especial- 
ment  li  comtes,  car  moult  l'amoit.  F^  35. 

P.  177,  1.  8  :  renvoiiet.  —  Ms.  de  Rome  :  et  le  fist  racon- 
voiier  par  ses  gens  meismes  jusques  bien  priés  de  l'ost  as  Fran- 
çois. F°  50. 

P.  177,  1.  10  :  coursiers.  —  Ms.  de  Rome  :  lequel  li  Alemant 
ne  li  voloient  rendre;  et  disoient  que  il  l'avoient  gaegnié. 
F«  50. 

§  86.  P.  177,  1.  25  :  contes  de  Jullers.  —  Ms.  de  Falen- 
viennes  :  duc  de  Jullers.  F°  78  v** 

P.  177,  1.  26  :  Blankebourch.  —  Mss.  A  11  h  14  :  Fran- 
kebourc.  F°  44. 

P.  177,  1.  27  :  des  Mons.  —  Les  mss.  A  11  à  14  ajoutent  : 
li  contes  de  Los.  F°  44. 

P.  177,  1.  28  et  29  :  Guillaumes.  —  Ms,  de  Valencienncs  : 
Gilles.  F«  78  v°. 

P.  177,  1.  29  :  de  Duvort.  —  Mss.  A  W  à  ik  :  du  North. 
F«  44. 

P.  177,  1.  29  :  Ernoulz  de  Bakehen.  —  Mss.  A  11  à  14  : 
Guillaume  de  Kakehan.  F°  44. 

P.  177,  1.  30  :  bataille.  —  Ms,  (^Amiens  :  et  avoit  en  cèle 
route  vingt  cinq  bannières  et  quinze  pignons ,  et  estoient  bien 
huit  mille  hommes  et  de  bonne  estoffe.  F*^  35. 

P.  177,  1.  31  :  soissante.  —  Mss.  J  1  à  6  :  quarante.  F" 
44  v«.  —  Mss.  ^  15  «  17  :  soissante  deus.  F®  46  v'^. 

P.  178,  1.  5  :  son  pays.  —  Le  ms.  d'Amiens  ajoute  :  li  comtes 
des  Mons.  F«  35. 

P.  178,  1.  5  :  Kuk.  —  Ms.  de  Valenciennes  :  Buck.  F"  78. 

P.  178,  1.  6  :  Berghes.  —  Mss.  A  \\  à  \k  '.  Berguettes. 
F«  44. 

P.  178,  1.  7  :  Vauselare. — Ms.  d Amiens  :  Wasenare.  F°  35. 
—  Ms.  de  Valenciennes  :  Voscler.  F°  78  v**. 

P.  178,  1.  8  ;  Sconnevort.  —  Mss.  A  \\  à  14  :  Stonnenorth. 
F«  44. 

P.  178,  1.  9  :  Boukehort.  —  Mss.  A  11  à  14  :  Bourquen- 
bourch.    F°  44.  —  Mss.  ^   1    «   6 ,    20  «   29    :    Boukebourc. 

pO     44     yO_ 

p.  178,  1.  12  :  Gilles.  —  Mss.  A  il  à  ik  :  Jehan.  F«  44. 

P.  178,  1.  14  :  Gantiers.  —  Mss.  A  \i  à  \k  :  Jehan.  F'»  44. 

P.  178,  1.  18  et  19  :  Halluin.  —  Mss.  A  11  à  \k  :  Jehan  de 
Halluin.  F°  44. 

P.  178,  1.  21  :  Strates.  —  Mss.  A  11  à  14  ;  Trasces.  F" 
44  v°. 

P.  178,  1.  23  :  vint  et  quatre.  —  Ms.  d'Amiens  :  vingt  et 
deux.  F°  35. 

P.  178,  1.  24  :  quatre  vint.  —  Ms,  d  Amiens  :  dix  sept. 
F°  35. 

P.  178,  1.  24  :  sept  mille.  —  Mss.  ^  i  «  6 ,  11  «  14 ,  20  à 
22  et  ms.  d  Amiens  :  huit  mille.  F°  44  v°. 

P.  178,  1.  30  :  T-jincolle.  —  Le  ms.  d  Amiens  omet  :  li  eves- 
ques  de  Durem,,..  li  sires  de  Persi, ...  li  sires  de  Montbrai,...  li 
sires  de  I^antonne, . . .  li  sires  de  Basset,...  messires  Jehans  de 
Lille;  —  et  il  ajoute  :  li  coens  de  Warvich  — ,  li  comtes  de  le 
Marche,  li  comtes  de  Pennebrucq,  monseigneur  Richart  de  Stan- 
fort,  messires  Jehans  viscontez  de  Biaumont....,  li  sirez  de  Sa- 
lich  ^,  li  sirez  de  Felleton  ^....,  li  sires  de  Ferierres',  li  sirez  de 
Brasseton  *..,.,  li  sires  de  Multonne.  F°  35. 


1.   Ms.  de  Valenciennes  :  Salmel.  F»  79.  —  2.   Jh'id.  :  Falencon. 
3.  Jhid.  :  Strier.  —  4.  Ibïd.  :  Brasenton. 

P.  178,  1.  31  :  Sallebrin.  —  Ms.  d'Amiens  :  qui  estoit  ma- 
rescaux  de  l'ost.  F°  35. 

P.  178,  1.  32  :  Clocestre.  —  Mss.  ^  1  «  6,  20  «  22  :  le  conte 
de  Norhantonne  et  de  Lancastre.  F»  44  v^. 

P.  179,  1.  1  :  Kenfoit.  —  Mi-^.  A  11  à  14  :  Kainforth.  F»  44 
v°.  —  Ms.  A  2  :  Kerfort  F«  46  v^.  —  Mss.  d! Amiens  et  de  Valen- 
ciennes  :  lier  fort.  F°  35. 

P.  179,  1.  2  :  Ricemont.  —  Mss.  A  11  à  \k  :  en  Angle- 
terre, car  voircment  la  lui  avoit  le  roy  anglois  donne'e.  F»  44  v**. 

P.  179,  1.  3  :  de  Ros.  —  Ms.  d'Amiens  :  de  Northonbrelant 
qui  fu  là  fès  chevalier  et  leva  bannière.  F''  35. 

P.  179,  1.  5  :  Lantonne.  —  Mss.  A  \\  à  14,  20  à  22  :  Han- 
tonne.  F"  44  v°. 

P.  179,  1.  6  :  11  sires  de  Filwatier.  —  Ms.  d!' Amiens  :  Guil- 
laummes  Filz  Warine*.  F°  35. 

P.  179,  1.  10  :  nouviaus.  —  Ms.  de  Rome  :  Mais  je  Froissars 
et  actères  de  ces  croniques,  oï  dire  plus  de  une  fois  le  gentil  che- 
valier messire  Jehan  Caindos  que  il  fu  f^iis  nouviaus  chevaliers  de 
la  main  le  roi  EdouAvart  d'Engleterre  ce  venredi  que  li  assamble'e 
fu  à  Buironfosse  ;  et  pour  tant  que  il  fu  plus  vaillans  que  nuls 
aultres  quiconques  s'armast  de  la  partie  des  Englois,  j'en  fac 
enarration.  F°  50. 

P.  179,  1.  11  :  Chandos.  —  Ms,  de  Valenciennes  :  qui  fu  l'un 
des  bons  hommes  d'armes  des  deux  royalmes.  F"  79. 

P.  179,  1.  15  :  vint  et  huit  banières. — Ms.  cC Amiens  :  Et  avoit 
li  roy  s  trente  deux  bannierrez  et  bien  otant  de  pignons.  F°  35  v". 

P.  179,  1.  15:  quatre  vint  et  dix.  —  Mss.  ^  15  ^  17  :  quatre 
vint  et  douze.  F"  46  v°. 

P.  179,  1.  16  :  six  mille. —  Mss.  ^  1  «  6,  20  «  22  :  environ 
huit  mille.  F«  45.  —  Ms.  de  Valenciennes  :  dix  mille.  F^  79. 

P.  179,  1.  17  :  six  mille.  —  Mss.  A  20  //  22  :  huit  mille. 
F»  73  v°. 

P.  179,  1.  18  :  bataille. —  Ms.  d'Amiens  :  Et  fu  là  ordounne's 
à  tenir  sus  destre  en  une  bataille,  pour  reconforter  sus  elle  lez 
j)lus  lasse'z,  messires  Robiers  d'Artois.  Et  avoit  dallez  lui  mon- 
seigneur Gautier  de  Mauny  ■^,  monseigneur  de  Bercler,  le  seigneur 


1.  Ms.  Je  Valenciennes  :  Fil  Warnier.  F^  79. 

2.  Le  ms.  de  Valenciennes  ajoute  :  monseigneur  Henri  de  Flandres,.., 
le  sire  de  Neufville. 

de  Clifort,  messire  Richart  de  Pennebruge\  messire  Bietremies 
de  Bruech^.  Et  estoient''  trois  mil  hommes  d'armes,  douze  ban- 
nières et  deus  mille  ar obiers.  F°  3 S  v°. 

P.  179,  1.  23  :  trois  mille.  —  Mss.  ^  11  «  14  :  environ  qua- 
tre mille  bommes  d'armes  et  deux  mille  archiers.  F"  44  v°.  — 
Mss.  ^  15  «  17  :  environ  deux  mille.  F"  46  V. 

§  87.  P.  180,  1.  5  :  honneur.  —  Ms.  d'Jmiens  :  car  il  rete- 
noit  sus  sen  ame  que  il  se  combatoit  sus  son  droit.  F°  35  v°. 

P.  180,  1.  8  :  apertenoit.  —  Ms.  d^ Amiens  :  ainsi  se  tinrent 
il  toute  le  matinée,  attendant  les  Franchois.  F**  35  v°. 

P.  180,  1.  15  :  avisèrent.  —  Ms.  d'Amiens  :  les  hiraux  qui 
eurent  en  escript  tous  les  bannerèz.  F**  35  v**. 

P.  180,  1.  16  :  il  y  eut.  —  Ms.  d'Amiens  :  onze  vingt  et  sept 
banièrez,  quatre  roys,  cinq  dus,  trente  six  comtes  et  vingt  sept 
cens  et  cinq*  chevaliers,  quatre  vingt  mil  hommes  d'armes,  sans 
les  communes  dont  il  y  avoit  plus  de  soixante  mille  F*»  35  v". 

P.  180,  1.  16  et  17  :  onze  vint  et  sept.  —  Mss.  A  S  et  9,  23 
à  33  :  onze  vingt  bannières.  F"  43.  —  Mss.  A  il  //  14  :  onze 
vingt  et  dix  huit.  F«  45.  —  Mss.  ^  1  <2  6  :  six  vingt  et  sept. 
Fo  45.  —  Ms.  B  6  :  onze  vingt  et  quinze.  F«  118. 

P.  180,  1.  17  :  cinq  cens.  —  Mss.  A  \  à  6,  11  ^^  14,  18  à 
22  :  six  cens.  F°  45. 

P.  180,  1.  17  :  et  soissante. —  Mss.  A  11  «  14  :  et  quatorze. 
F°  45. 

P.  180,  1.  19  :  quatre  mille.  —  Mss.  A  1  r/  6,  20  «  22  : 
quatre  cens.  F°  45.  —  Ms.  B  6  :  dix  sept  cens.  F°  118. 

P.  180,  1.  20  :  plus  de  soixante  mille.  —  Ms.  ^  6  :  Le  roy 
de  Franche,  à  ce  que  on  disoit ,  avoit  bien  deus  cent  mille  hom- 
mes, que  à  piet,  que  à  cheval.  F*»  117. 

P.  180,  1.  27  :  de  Bar.  —  Le  ms.  d'Amiens  omet  :  li  contes 
de  Valentinois, . . .  li  contes  de  Genève,   li  contes  de  Dreux;  —  et 

il  ajoute  :  li  comtez  de  Pontieu,   li  comtez  de  Tankarville ,  li 

comtez  de  Waudimont,  li  comtes  de  Jeni^  li  contez  de 

Porsiien^,  li  comtez  de  Brainne,  li  comtez  de  Biaumont,   li 


1.  Ms.  de  Talenciennes  :  Penebrouch.  F<*  79. 

2.  If>iJ.  :  Bertremieu  de  Bruves    —  3.   Ihid.  :  environ. 
4.  lifid.  :  six.  —  5.   Ibid.  :  Joingny.  F.  79^vo. 

6.  Jbid.  :  de  Poitiers. 

comtes  de  Montfort,  li  comtez  de  Nerbonne,    li  comtes  de  Piere- 

gort,  li  comtes  de  Villemur,  li  comtes  de  Conmignes, li  comtez 

de  Murendoii*,   li  comtez  Douglas  d'Escoce  et  li  comtez  de  Mo- 

ret F°  35  v**.  —  Les  mss.  A  H   a  14  ajoutent  :  le  conte  de 

Namur,  ...  le  conte  de  Joingny.  F°  45. 

P.  iSl,  1.  5  :  à  recorder.  —  Ms.  cC Amiens  :  Environ  heure 
de  tierche,  vint  li  dus  Oedes  de  Bourgoingne  à  plus  de  cinq  cens 
lanches  ^,  et  se  mist  d'un  léz  sour  les  camps  ;  et  avoit  dix  neuf  ba- 
nerèz,  tous  de  Bourgongne  et  de  le  comtet  de  Bourgoingne.  Là 
estoient  li  jonez  comtez  Guillaummes  de  Haynnau  en  très  bon  ar- 
roy  et  forche,  et  faisoit  se  bataille  à  par  lui  ;  et  avoit  dix  huit  ba- 
nerès,  tous  à  bannierre  de  son  pays  dallés  lui.  F*^  35  v°. 

P.  181,  1.  5  et  6  :  biaute's.  —  Ms.  d Amiens  :  Moult  fu  ceste 
journée  belle  et  clerre  et  sans  bruine;  et  resplendisoit  li  solaux 
en  ces  armoiriez ,  tant  que  c'estoit  grans  depors  de  l'imaginer  et 
veoir.  F«  35  v«. 

P.  181,  1.  7  :  couvers.  —  Ms.  cT Amiens  .-jusqu'au  fallon. 

P.  d81,  1.  iO  :  quinze  mille.  —  Mss.  A  [  à  Q  :  seize  mille. 
F°  45  v".  —  Mss.  ^  20  rt  22  :  seize  mille  hommes  à  cheval  et 
trente  mille  hommes  à  pié,   F**  74. 

P.  182,  1.  11  :  dou  lièvre.  —  Ms.  d  Amiens  :  Apriès  ceste 
avenue ,  les  nouvelles  vinrent  au  roy  de  France  comment  uns 
lièvres  avoit  estourmy  ses  gens  et  estoit  passés  parmy  sen  ost. 
Dont  li  pluiseur  eurent  sus  grant  ymagination  et  dissent  que  ce 
n'estoit  pas  ungs  bons  signes  quant  uns  lièvres,  qui  est  encontréz 
de  povre  estrinne ,  les  avoit  ensi  estourmis  et  courut  par  devant 
yaux  ;  et  quoy  que  fuist  dou  samedi ,  che  venredi  on  ne  li  cons- 
seilloit  niens  à  lui  combattre.  Ensi  parlans  et  ymaginans  plui- 
seurs  paroles  et  diviers  oppinions ,  s'avancha  moût  li  jours  tant 
que  nonne  fu  passée.  F°  36. 

P.  183,  1.  8  :  detriiés.  — Ms.  B.  6  :  Ensy  furent  ches  sei- 
gneurs tant  englès  comme  franchois,  et  aloient  l'un  devant  l'au- 
tre par  ung  venredy,  et  point  ne  se  combatirent.  Dont  on  s'en 
peult  moult  esmervillier  pour  quoy  il  le  laissèrent,  car  il  y  avoit 
de  toutes  parties  grans  foison  de  gens  d'armes.  Et  à  che  que  j'ay 
depuis  ouit  recorder,  il  tint  plus  en  la  partie  du  roy  de  Franche 
que  en  cheiui  du  roy  d'Engleterre,  car  il  y  avoit  tant  de  fouré 

1.  Ms.  (le  Valencïcnnes  :  Mirendon. 

2.  Iljid.  :  hommes  d'armes.  F»  80. 

chapprons  qui  estoient  du  conseil  du  roy  de  Franche,  les  quels 
brissèrent  la  journée.  Car  qui  euist  crut  le  roi  Phelippe,  on  se 
fust  combatus  sans  faulte,  et  ne  desiroit  aultre  chose.  Sy  se  de- 
party  ensy  celle  journée  sans  riens  faire,  qui  fu  à  Buironfosse  l'an 
mil  trois  cens  trente  neuf,  le  vingt  cinquième  jour  du  mois  d'oc- 
tobre. F''  118  et  119. 

P.  183,  1.  10  :  Haynau.  —  Ms.  d'Amiens  :  Quant  li  comtes 
Guillaumme  de  Haynnau,  qui  estoit  sus  les  camps  en  bon  arroy  et 
friche,  vit  que  nonne  passoit  et  que  nulx  ne  s'aprochoit  pour 
combattre,  si  appella  le  seigneur  d'Enghien  et  monsigneur  Henry 
d'Antoing  et  leur  dist  :  «  Allez  deviers  monseigneur  mon  oncle, 
et  li  demandez  quel  cose  il  voelt  que  je  fâche.  »  Il  respondirent  : 
«  Vollentiers.  »  Dont  partirent  li  doy  baron  et  vinrent  deviers 
le  roy  de  France  qui  jà  se  retraioit,  et  i  avoit  une  si  espesse 
route  de  seigneurs  que  jammais  ne  l'ewissent  brisiet.  Si  trouvè- 
rent monseigneur  d'Alençon  à  qui  il  adrechièrent  leur  messaige. 
Et  il  respondi  :  «  Ditez  à  mon  nepveut  qu'il  s'en  voist,  de  par 
Dieu,  car  nous  n'arons  point  de  bataille.  »  Ensi  le  raportèrent 
li  seigneur  dessus  dit  au  comte  de  Haynnau  qui  se  parti  de  le 
place  et  toutte  se  routte,  si  tost  qu'il  oy  ces  nouvelles  ;  et  s'en 
revint  cevauchier*  vers  le  Kesnoy.  F^  36. 

P.  183,  1.  12  :  englès.  — Ms.  d'Amiens  :  Quant  li  roys  d'En- 
gleterre  et  si  aloiiet,  qui  avoient  estet  rengiéz  enmy  les  camps 
tout  à  piet,  dou  matin  jusques  à  nonne,  sans  boire  et  sans  men- 
gier,  veyrent  bien  que  li  roys  de  Franche  ne  ses  gens  ne  des- 
cenderoient  point  jusqu'à  yaux  pour  combattre,  si  se  traisent 
enssamble  pour  avoir  avis  ec  consseil  coumment  il  se  mainten- 
roient.  Pluiseurs  oppinions  et  grant  estoient  eut  entre  yaulx  ossi 
bien  comme  entre  les  Franchois.  Et  volloient  li  roys  et  li  baron 
d'Engleterre,  messires  Robers  d'Artois,  messires  Jehans  de  Hayn- 
nau et  li  sires  de  Fauquemont,  chevauchier  encorres  avant  sour 
le  royaumme  et  nient  partir  sans  combattre.  Li  ducs  de  Brai- 
bant  et  pluiseurs  de  son  accord  disoient  ensi  que  il  ne  pooient 
avoir  blasme  ne  reprochement  del  partir  à  tous  bons  entendeurs  ; 
car  il  avoient  offert,  à  l'entrée  del  royaume,  le  bataille  au  roy  de 
Franche  qui  leur  avoit  acordé.  Avoecq  tout  ce,  il  s' estoient  là 
tenu,  enssi  que  gens  d'armes  se  doient  tenir,  attendans  leurs  en- 
nemis qui  point  n'estoient  venus  ;  et  se  passoit  li  heure  et  li  tier- 

1.   Ms.  de  Valenc'iennes  :  jusques  en  Haynnau.  F«  81. 

mes  de  combattre  ossi.  D'autre  part,  vitaille  leur  coummenchiè- 
rent  à  defallir  ;  et  ne  savoient  mies  bonnement,  s'il  chevauchoient 
plus  avant,  coumment  il  en  seroient  pourveu  :  si  ques  d'iaux  en- 
clore ne  bouter  trop  avant  et  sus  l'ivier  ou  royaume  de  Franche, 
il  n'y  veoient  point  de  bon,  car  mieux  leur  en  valloit  partir  à 
honneur  que  d'atendre  nulle  aventure  à  leur  deshonneur.  Tout 
comsideret  et  regardet  l'un  contre  l'autre,  li  darrains  acors  fu 
que  d'iaux  départir.  Si  se  deslogièrent  et  vinrent  la  nuit  gésir 
bien  tart  environ  Avesnes  à  tout  leur  caroy  et  leur  concquès.  F°  36. 

Ms.  de  Rome  :  Ce  venredi  au  soir,  il  fu  ordonné  en  l'oost  le 
roi  d'Engleterre  que  on  se  deslogeroit  sus  le  point  de  mie  nuit,  et 
se  retrairoit  on  tout  bellement  en  Hainnau  et  en  Braibant,  et  que 
pour  celle  saison  on  en  avoit  fait  assés  ;  car  au  voir  dire,  tant  que 
pour  la  bataille,  la  pareçon  n'estoit  pas  parelle,  car  li  François 
estoient  trop  plus  fort  et  plus  poissant  sus  les  camps  ne  fuissent 
les  Englois.  Celle  doubte  et  nulle  aultre,  ensi  que  il  fu  supposé  et 
considéré  depuis,  i  missent  li  dus  de  Braibant,  li  dus  de  Gerles  et 
li  contes  de  Jullers  et  auquns  aultres  de  lor  aliance  ;  non  li  rois 
d'Engleterre  et  les  Englois,  car  il  se  fuissent  volentiers  combatu 
et  pris  l'aventure  et  se  tenoient  à  tout  conforté,  mais  là  pour 
celle  fois  il  les  couvint  croire  consel,  car  il  n' estoient  pas  signeur 
des  Alemans  et  des  estrangiers.  Sus  le  point  de  mienuit,  sans 
faire  trop  grant  noise,  toutes  gens  en  l'ost  le  roi  d'Engleterre  se 
deslogièrent,  et  cargièrent  chars  et  charètes,  tentes,  très,  auqu- 
bes  et  pavillons.  F°  50  v'^. 

P.  183,  1.  13  :  de  Braibant.  —  Ms.  B  ^  :  K  minuit,  le  roy 
d'Engleterre  mist  tout  son  consail  ensamble  pour  savoir  quel 
chose  il  feroit,  et  comment  il  se  maintenroit.  Le  duc  de  Braibant, 
qui  estoit  là  ses  cousins  germains,  et  qui  estoit  le  plus  grant  de 
tout  son  consail,  dist  et  conseilla  que  on  se  retrairoit,  et  que  pour 
celle  saison  on  avoit  assés  ghuerriiet,  car  l'yvier  aprochoit,  et  que 
le  roy  d'Engleterre  avoit  fait  bien  son  devoir,  et  allé  et  chevau- 
chiet  ou  royalme  de  Franche  et  ars  et  moult  gasté  le  pais  et 
atendu  ses  ennemis,  et  puis  avoir  esté  tous  rengiés  et  ordonnés  et 
mis  en  bataille,  l'un  devant  l'autre  ;  et  point  ne  furent  ses  ennemis 
sy  hardis  de  les  venir  combatre.  Pour  laquelle  cose,  on  doit  tenir 
à  grant  honneur  l'emprise  d'un  roy  d'Engleterre.  Adonc  fut  creut 
le  consail  du  duc  de  Brabant.  F*'  119  et  120. 

P.  183,  1.  15  :  ce  venredi.  —  Ms.  £  d  et  ms.  de  Rome  :  le 
semmedi  au  matin.  F"  120, 

P.  183,  I.  15  :  d'Avesnes.  —  Ms.  ^.  6  :  Le  roy  d'Engleterre 
et  toute  sa  compaignie  passèrent  devers  Avennes,  et  tout  à  tra- 
vers le  pays  de  Haynau,  et  desoubz  Bieaumont  et  le  Sambre,  et 
au  pont  à  Avesne.  F°  120. 

P.  183,  1.  19  :  en  Braibant.  — -  Ms.  ^  6  :  à  Brouselles  d' en- 
près  son  cousin  le  duc  de  Brabant,  et  là  séjourna  quinze  jours. 
F°  120.  —  Ms.  de  Rome  :  Et  s'en  vint  11  rois  à  Louvaing,  et  là 
trouva  la  roine  sa  fenme  ;  et  s'espardirent  chil  signeur  d'Engle- 
terre aval  Braibant,  ensi  que  fait  a  voient  en  devant  celle  cevau- 
cliie.  Et  murmuroient  li  auqun  Englois  l'un  à  l'autre  et  disoient  : 
«  On  fait  bien  le  roi  nostre  sire  despendre  et  alever  son  argent 
pour  noient  et  perdre  le  temps  :  il  nous  fault  faire  moult  de  tèles 
cevauchies  avant  que  nous  aions  conquis  le  roiaulme  de  France.  » 
F«  50  vo. 

§  88.  P.  183,  1.  22  :  venredi.  —  Ms.  A  1  :  samedi.  F°  43. 

P.  183,  1.  24  :  Phelippes.  —  Ms.  cV Amiens  :  Quant  li  roys 
de  Franche,  ensi  que  vous  avés  oy,  se  f^i  tenus  tout  le  jour  jus- 
quez  à  basse  nonne  sus  lez  camps  en  divierses  oppinions,  parlans 
et  devisans  à  ses  plus  haus  et  grans  amis  et  barons,  et  il  vit  que 
on  ne  lui  consseilloit  nient  de  combattre,  tous  mautalens  et  en- 
flammés d'aïr,  il  retourna  vers  Buironfosse  ;  et  avoit  entention  que 
l'endemain,  coumment  qu'il  fust,  il  se  conbateroit.  Si  appella  ses 
deux  marescaux ,  monseigneur  Robert  Bertran  et  le  seigneur  de 
Trie,  et  leur  dist  :  «  Ordonnés  et  coummandés  de  par  nous  que 
nulz  ne  se  parte,  et  que  chacun  s  se  loge,  car  demain  nous  nos 
combaterons,  coumment  qu'*l  soit.  »  Et  li  marescal  le  fissent 
ensi.  Et  quant  il  ne  trouvèrent  le  comte  de  Haynnau,  se  le  disent 
au  roy,  affin  que  il  ne  fuissent  repris. 

Adonc  regarda  li  roys  sus  le  comte  d'Ail enchon  son  frère  et  li 
dist  :  «  De  nostre  nepveut  de  Haynnau  savés  nulles  nouvelles  ?  » 
—  «  En  nom  Dieu,  monseigneur,  oyl,  che  respondi  li  comtes 
d'Allenchon,  [car]  il  [envoia  ^]  orains  le  seigneur  d'Enghien  et 
le  seigneur  d'Antoing  assavoir  quel  cose  voiliez  qu'il  fesist.  Il  ne 
peurent  parler  à  vous  ;  si  me  trouvèrent  d'aventure.  Et  quant  je 
les  euch  ois,  je  leur  dis  que  il  n'estoit  appairant  de  combattre, 
et  qu'il  s'en  allast  de  par  Dieu.  »  Adonc  penssa  li  rois  ung  petit 
et  puis  dist  :  «  Or  le  mandez  apertement,   car  demain  nous  nos 

1     Ms.  de  Valenciennes.,  f»  81  v»,  — Ms.  d^Âm'iens  :  envoieoit. 

coiiibatcrons.  »  Lors  list  on  monter  ung  sergant  d'armes  et  venir 
vers  le  Kesnoy,  et  y  vint  si  à  point  (jue  li  comtes  se  desarmoit. 
Et  jà  estoient  tont  li  baron  et  li  chevalier  retrait  as  hostelx,  et  li 
antre  partit  et  rallet  vers  leurs  maisons.  Si  vint  li  messaigez  dou 
roy  deviers  le  comte,  qui  estoit  ou  castiel,  et  li  dist  :  «  Sire,  li 
roys  vous  sallue  et  vous  mande  que,  demain  à  soleil  levant,  vous 
soiiés  à  Buironfosse,  car  on  se  combatera  as  Englèz.  » 

Et  quant  li  comtes  oy  ces  nouvelles,  si  fist  sounnei-  ses  trom- 
pettes et  reuvillier  chevaliers ,  et  renseller  chevaux ,  et  mander 
aprics  chiaux  que  il  cuidoit  le  mieux  ravoir.  Et  se  parti  en  grant 
haste  dou  Quesnoy  environ  mienuit,  et  chevaucha  tant  avoecq  ses 
gens  que,  le  samedi  au  matin,  il  fu  sus  les  camps  et  ou  lieu  ou 
auques  priés  dont  il  estoit  partis  le  venredi.  Et  quidoit  bien  li 
comtes  que  on  se  dewist  combattre  ;  mais  li  roys  ses  oncles  et  li 
Franchois  avoient  oy  autres  nouvelles,  car  le  venredi  au  soir  li 
coureur  et  li  foureur  de  Franche  estoient  revenus  en  leur  ost  et 
avoient  dit  pour  certain  que  li  Englès  estoient  party  et  jà  retret 
en  l'Empire  et  en  le  comté  de  Haynnau,  et  s'en  ralloient  arrière; 
et  n'estoit  mies  apparans  que  il  en  fesissent  plus  ceste  saison. 
Dont  disent  li  baron  de  France  au  roy  :  «  Sire,  il  faura  le  roy 
d'Engleterre  ;  faire  moût  de  telx  chevauchies,  ainchois  qu'il  ait 
concquis  le  royaumme  de  Franche  »  :  si  ques  li  roys  avoit  jà  or- 
dounné  et  coummandé  à  deslogier  et  de  raller  chacun  en  son  lieu. 

Ces  nouvelles  vinrent  jusques  au  comte  de  Haynnau  qui  se  te- 
noit  sour  les  camps ,  que  li  roys  de  Franche  se  de  voit  partir,  et 
jà  avoit  dounnet  congiet  à  touttes  mannières  de  gens,  car  li  En- 
glès estoient  esloingiet.  Adonc  s'en  vint  li  comtes  de  Haynnau  et 
toutte  se  routte  oii  bien  avoit  quatre  cens  lanches%  sus  ung  cer- 
tain pas  où  li  roys  de  Franche  devoit  passer.  Et  quant  li  roys 
vint  là  et  il  le  vit  ensi  ordonnet,  il  demanda  à  chiaux  d'entours 
lui  dou  comte  qui  c' estoit,  et  on  li  dist  que  c' estoit  li  comtes  de 
Haynnau.  Lors  l'enclina  li  comtes  en  passant,  et  li  roys  li  dist  : 
«  Biaux  nies,  ralle's  vous  ent;  vous  vous  estes  bien  acquite'z.  » 
Dont  se  parti  li  comtes  et  prist  congiet  au  roy  et  à  sen  oncle 
d'Allençon  et  au  roy  de  Behaingne,  et  à  ses  cousins  germains 
monseigneur  le  comte  de  Blois  et  monseigneur  Charlon  de  Blois  ; 
et  retourna  arrierre  avoecq  se  cevaucie,  et  s'en  revint  disner  à  Lan- 
drechies  et  jesir  au  Kesnoy.  Or  paurons  dou  roy  d'Engleterre  et 

1.  Ms.  de  yalenciennes  :  armures  de  fer.  F»  82. 

des  aloiiés  qu'il  fissent  et  qu'il  devinrent  ;  car  li  roys  de  Franche 
ne  les  sieuwi  plus  avant  ;  ains  s'en  revint  à  Saint  Quentin,  et  là 
donna  touttes  ses  os  congiet.  Si  s'en  r allèrent  chacuns  en  leurs 
lieus  et  en  leur  garnisons,  ensi  que  ordonné  estoient. 

Le  samedi^  au  matin,  se  misent  li  seigneur  enssamble  et  se  con- 
seillièrent  quel  cose  il  feroient,  car  il  leur  sambloit  que  ceste  ce- 
vauchie  estoit  parfaite.  Si  trouvèrent  en  consseil  que  il  donnais- 
sent  touttes  leur  gens  congiet,  et  il  s'en  alaissent  avoecq  le  roy 
d'Engleterre  jusquez  à  Brouxelles.  Ensi  le  fisent.  F"  36. 

Ms.  de  Rome  :  Qant  ce  vint  le  samedi  au  matin,  nouvelles  vin- 
rent en  l'oost  le  roi  de  France  que  les  Englois  estoient  départi  et 
fuioit  lor  voie  ;  ne  on  ne  savoit  que  il  estoient  devenu.  De  ces 
nouvelles  fu  li  rois  Phelippes  trop  durement  courouchiés;  et  dist 
que  on  l'avoit  trahi,  qant  il  n  avoit  combatus  ses  ennemis,  et  que 
tout  volentiers  on  lor  avoit  fait  voie.  Li  plus  hault  baron  et  si- 
gneur  de  l'oost  le  rapaisièrent  et  li  dissent  :  «  Sire,  sousfre's  vous  : 
on  fera  ce  povre  roi  d'Engleterre  outrequidiet  tout  despendre  et 
alever  le  sien ,  et  li  tellement  endebter  deviers  ces  Alemans ,  que 
jamais  n'en  se  vera  délivrés.  Li  dus  de  Braibant  en  scet  bien  jus- 
quez à  là;  et  oultre  il  le  mainne  et  pourmainne,  et  suesfre  que 
ses  gens  amendent  trop  grandement  de  ce  roi  d'Engleterre,  Il  ne 
le  soustient  pour  aultre  cose  que  pour  le  pourfit.  Il  fault  ce  roi 
d'Engleterre  faire  moult  de  tels  cevauchies,  avant  que  il  ait  con- 
quis le  roiaulme  de  France.  Le  quide  il  donc  conquerre  par  feus 
et  par  fumières  ?  mes  Dieus!  nennil.  Mais  que  il  soit  retournés 
oultre  la  mer,  vous  ne  le  verés  mes  en  grant  temps  revenir.  Où, 
diable,  prenderoit  il  la  linance  pour  seeler  ces  Alemans  ?  Il  a  esté 
mauconsilliés  de  vous  avoir  desfiiet  et  de  renvoiier  son  honmage. 
Jà  a  il  plus  perdu  que  il  ne  gagnera  en  toute  sa  vie.  Les  terres 
que  il  tenoit  deçà  la  mer  li  estoient  bien  apertenans  ;  elles  sont 
four  faites  à  tous  jours  mais.  Jamais  n'i  retournera,  ne  hoirs  qui 
de  li  isse.  » 

Ensi  apaisoient  li  signeur  de  France  le  roi  Phelippe.  Mais, 
nonobstant  toutes  ces  paroles ,  il  vosist  bien  avoir  combatu  le  roi 
d'Engleterre  et  ses  Alemans;  car,  ensi  que  il  disoit,  il  avoit  gens 
assés  pour  ce  faire.  Qant  il  vei  que  il  n'en  aueroit  aultre  cose,  il 
donna  toutes  ses  gens  congiet  de  retourner  casqun  en  son  lieu. 
Li  contes  de  Hainnau,  son  neveu,  vint  prendre  congiet  à  lui  sus 

1.  Ms.  de  Valenciennes  :  L'endemain,  au  matin,  po  82  v^. 

les  camps,  et  li  rois  li  donna;  et  aussi  fist  li  contes  d'Alcnçon, 
son  oncle  :  si  s'en  retourna  li  contes  en  son  pais.  Et  li  rois  de 
France  prist  le  cemin  de  Saint  Quentin.  Ensi  se  desrompirent  ces 
grandes  cevauchies  et  ces  assamblées.  F°'  50  v**  et  51. 

P.  183,  1.  25  :  courouciés.  —  Ms.  JB  0  :  et  dist,  sy  comme 
je  oy  compter  depuis,  que  il  solleroit  tous  ses  amis  pour  ung 
denier  de  pain,  F°'  120  et  121. 

P.  184,  1.  8  :  Saint  Quentin.  —  Mss.  A  \  àl,  11  «  14,  18 
à  33  :  Saint  Orner.  F»  46.  —  Ms,  ^  6  :  et  là  se  tint  plus  de 
quinze  jours.  F*'  121. 

P.  184,  1.  13  :  dou  Fay.  —  Ms.  B  6  :  ung  moult  saige  che- 
valier, devers  la  cité  de  ïournay,  pour  garder  le  pais;  car  très 
adonc  se  doubtoit  il  des  Flamens.  F*»  121. 

P.  184,  1.  15  :  Mortagne.  —  Ms.  B  6  :  dedens  le  castel  et 
ville  de  Mortaigne  sur  l'EscauIt.  F°  121. 

P.  184,  1.  18  :  Paris. —  Mss.  A  11  «  14  :  oii  il  trouva  la  roine 
sa  femme  qui  adonc  le  receupt  à  moult  grant  joie.  F°  46. 

P.  184,  1.  21  :  en  Braibant.  —  Ms.  de  Rome  :  Tous  jours 
avoit  il  dale's  li  messire  Robert  d'Artois  et  l'evesque  de  Lincole 
et  son  consel.  Considéré  fu  et  avisé  entre  euls  que,  se  li  rois 
d'Engleterre  pooit  tant  faire  et  esploitier  que  il  euist  plainnement 
l'aide  et  le  confort  des  Flamens  pour  mener  là  où  il  les  vodroit 
avoir,  sa  gerre  en  seroit  plus  forte  et  plus  belle,  et  jà  avoit  il 
l'amour  et  la  grâce  de  Jaquemon  d'Artevelle  et  de  ceuls  de 
Gaind;  si  ques,  pour  amoiener  toutes  ces  besongnes  et  sçavoir  la 
pure  intention  de  ceuls  de  Bruges,  d'Ippre ,  de  Courtrai,  dou 
Dan,  de  l'Escluse  et  dou  tieroit  dou  Franch,  uns  parlemens  fu 
assis  et  ordonnés  à  estre  à  Brouselles  devant  le  duch  de  Braibant 
en  son  hostel  à  Colleberglie.  Et  ot  li  dus  en  couvent  au  roi  d'En- 
gleterre, pour  tant  que  il  estoit  grans  tretiières  et  bien  enlanga- 
giés,  que  de  euls  remoustrer  et  attraire  il  feroit  son  plain  pooir. 

Chils  parlemens  fu  escrips  et  mandés  à  estre  à  Brouselles  et 
priiés  Jaquèmes  d'Artevelle  que  il  i  vosist  venir  et  estre;  et 
aussi  en  furent  priiet  les  consauls  des  bonnes  villes  de  Flandres. 
Jaquèmes  d'Artevelle,  qui  jamais  n'i  eust  defalli,  i  rendi  grant 
painne  que  les  consauls  des  bonnes  villes  de  Flandres  i  fuissent; 
et  i  vinrent  et  ils  meismes  tout  premiers  avoecques  ceuls  de  Gran- 
mont  et  de  Gant  en  grant  arroi.  F°  51 . 

P.  184,  1.  22  :  Brousselles.  —  Ms.  d'Amiens.  Dont  se  dé- 
partirent les  os;  et  s'en  rallèrent  li  Allemant,  li  Braibenchon,  li 

Guerllois  et  tout  li  autre,  chacun  en  leurs  lieux.  Et  li  roys  d'En- 
gleterre,  li  dus  de  Braibant  et  li  cief  des  seigneurs  chevauchièrent 
à  petites  journées  et  rappassèrent  la  rivière  de  Sambre  ;  et  esploi- 
tièrent  tant  qu'il  vinrent  en  Braibant  et  à  Brouxelles  où  il  furent 
bien  requeilliet.  F*^  36  v°. 

P.  184,  1.  22  :  raconvoiièrent. —  Les  mss.  A  \  «  6,  15  «  17, 
20  à  22  ajoutent  :  le  duc  de  Braibant.  F°  46. 

P.  184,  1.  23  :  li  contes.  —  Mss.  ^  i  «  6,  11  ^  14,  18  «  22  : 
le  marquis.  F**  46. 

P.  184,  1.  23  :  JuUers.  —  Les  mss.  A  \\  à  14  ajoutent  :  le 
conte  de  Los.  F°  46. 

P.  184,  l.  30  :  Brousselles.  —  Ms.  B  6  :  Après  ce  que  le 
roy  d'Engleterre  eult  fait  celle  armée  en  Franche,  sy  comme  chy 
dessus  est  dit,  et  que  toutes  ses  gens  se  furent  departy  et  chacun 
râlé  à  son  lieu ,  il  s'en  vint  en  la  ville  de  Gant  où  madamme  sa 
femme  se  tenoit ,  et  là  eult  pluiseurs  consaulx  et  parlemens  as 
Flamens.  Et  toudis  contoit  i[l]  ses  afaires  à  Jaques  de  Hartevelle 
quy  estoit  son  compère  et  grans  amis,  et  qui  avoit  en  la  main 
tous  les  Flamens  pour  faire  sa  vollenté.  Le  roy  d'Engleterre  avoit 
intencion  de  retourner  chel  y  ver  en  son  pais,  et  sur  l'esté  retour- 
ner à  tout  grant  foison  de  gens  d'armes  et  d'archiés,  et  de  venir 
asegier  la  cité  de  ïournay.  Et  tout  che  dist  il  à  Jaques  d'Arte- 
velle  qui  bien  estoit  de  son  acort.  F"  123. 

P.  184,  1.  31  :  d'Artevelle.  —  Ms.  d^ Amiens  :  Et  y  furent  H 
consaux  de  Flandres  des  bonnes  villes,  especialment  Jaquèmes 
d'Artevelle;  et  puisqu'il  y  estoit,  c'estoit  assés.  F"  36  v°. 

P.  183,  1.  10  :  Bietune.  —  Ms.  cV Amiens  :  qui  jadis  furent 
de  Flandres.  F*^  36  V. 

P.  185,  1.  11  :  h  Flamench.  —  Ms.  B  6  :  qui  par  samblant 
amoient  moult  le  roy  d'Engleterre.  F"  123. 

§  81).  P.  186,  1.  5  :  avis.  —  Ms,  i?  6  :  et  dit  que  dedens 
trois  jours  il  en  responderoit.  Fo  124. 

P.  186,  1.  12  :  conte  de  Jullers.  —  Mss.  A  \  r/  6 ,  11  /H  4, 
18  «  22  :  marquis  de  Juilliers.  F<>  46  v*". 

P.  186,  1.  23  :  d'Engleterre.  —  Ms.  cV Amiens  :  li  ducs  de 
Gerlles,  li  dus  de  Braibant  \  li  comtes  de  Jullers,    li  marquis  de 

1.  Ms.  de  Valenciennes  :  et  tous  les  princlies  et  les  seigneurs  almans 
qui  estoient  ses  aliez.  F*^  83. 

Misse  et  d'Euricnt,  li  marquis  de  Rlancquebourg,  messires  Jehans 
de  Haynnau,  li  sires  de  Fauqiicmont,  messires  Robiers  d'Artois 
et  moût  d'autres  «seigneurs.  Et  d'autre  part,  là  fu  tous  li  plus 
especialx  conseils  de  Flandres  de  touttes  les  bonnes  villes  et  dou 
Francq  de  Bruges.  F°  36  v°.  —  Le  ms,  de  Rome  ajoute  a  ces 
noms  :  li  contes  des  Mons,  li  archevesques  de  Coulongne.  F"  51  v'*. 

P.  186,  1.  26  :  de  Flandres.  —  Mss.  A  11  a  14,  18  et  19  : 
d'Angleterre.  F°  46  v°. 

P.  186,  1.  29  et  30  :  les  armes.  —  Ms.  5  6  :  les  fleur[s]  de 
lis.  Adonc  furent  les  Flamens  tous  resjois  et  dirent  que  il  yroient 
par  tout  avec  luy,  là  où  il  volroit.  F°  124. 

§  90.  P.  187,  1.  6  :  seigneurs.  —  Mss,  A  :  que  sur  l'esté  qui 
revendroit,  ilz  feroient  très  grande  guerre  en  France.  Ms.  A  1, 
f»  46  v°. 

P.  187,  1.  17  :  acord.  —  Ms.  d Amiens  :  Ossi  li  Flammencq 
et  li  Braibenchon,  qui  estoient  tout  aloiiet  et  acordé  enssamble, 
tiroient  trop  fort  que  il  ewissent  le  pays  de  Haynnau  d' acord 
avoecq  y  aux  :  si  en  seroit  leur  guerre  plus  belle.  F»  37. 

P.  187,  1.  19  :  s'escusa.  — Ms.  d Amiens  :  s'escuzoit  et  disoit 
que  jà  il  ne  feroit  cose  qui  fust  contraire  au  roy  de  Franche  son 
oncle,  se  li  Franchois  ne  coummenchoient  premiers.  F"  37. 

P.  187,  1.  25  :  Anwiers.  —  Ms.  dH Amiens  :  Encorres  depuis 
ces  departemens,  se  tint  li  rois  d'Engleterre  en  Flandres  ung  grant 
terme  ,  chevauchans  de  bonne  ville  en  bonne  ville,  pour  aprendre 
les  gens  et  congnoistre,  et  yaux  lui.  Et  fist  venir  à  Gand,  par  le 
conseil  Jaquemon  d'Artevelle  et  le  priière  de  chiaux  de  Gand, 
madamme  la  roynne  Phelippe  sa  femme,  et  tinrent  leur  hostel  en 
l'abbeie  de  Saint  Pière.  Et  là  estoit  souvent  visitée  dez  dammes 
et  des  bourgoises  de  Gand.... 

Quant  li  roy  s  d'Engleterre  eut  ensi  ordonnet  touttes  ses  be- 
soingnes ,  il  prist  congiet  à  d'Artevelle  et  as  Flammens  et  à  le 
roynne  sa  femme,  et  laissa  dallés  lui  monseigneur  Robert  d'Ar- 
tois; et  se  mist  en  mer  pour  revenir  en  Engleterre  et  prendre 
garde  à  son  pays  où  il  n'avoit  estet  bien  par  l'espasse  de  pries  de 
deus  ans ,  et  especialment  pour  regarder  sus  lez  marches  d'Es- 
coce,  car  il  doubtoit  plus  ce  costet  là  que  nulz  des  autres.  Si 
rapassa  le  mer  li  comtes  Derbi  avoecq  lui,  li  comtes  de  Norhan- 
tonne  et  de  Clocestre,  li  comtes  de  Warvich,  li  comtes  de  Penne- 
brucq,  li  comtes  de  Herfort,    messires  Rénaux  de  Gobehem,  le 

1  —  31 

baron  de  Stamfort,  l'evesque  de  Lincolle,  messires  Gautiers  de 
Mauny,  messires  Jehans  Camdos  et  tout  li  autre.  Et  passèrent  le 
mer  et  arivèrent  à  Londres  où  il  furent  recheu  à  joie,  en  le  ve- 
gille  Saint  Andrieu  l'apostle,  l'an  mil  trois  cens  trente  neuf.  F"  37. 

Ms,  de  Rome  :  Et  là  prist  li  rois  d'Engleterre  congiet  à  ces 
signeurs  de  retourner  en  son  pais,  car  il  n'i  avoit  esté  puis  priés 
d'un  an.  Si  apertenoit  que  il  i  alast,  pour  veoir  conment  lès  coses 
s'i  portoient,  et  pour  remoustrer  ses  besongnes  et  empêtrer  de 
la  finance.  Tout  che  li  acordèrent  li  signeur  legierement,  et 
dissent  que  ce  seroit  bien  fait.  Donc  li  requissent  li  Flamenc  que 
il  establesist  en  Flandres ,  de  par  lui  et  ou  nom  de  li ,  deus  ou 
trois  vaillans  honmes  et  gens  d'armes  et  archiers,  qui  li  aidais- 
sent  à  garder  la  frontière  et  euls  consillier ,  se  il  besongnoit.  Et 
li  rois  d'Engleterre  leur  respondi  que  aussi  feroit  il.  Et  en  oultre 
il  dist  à  Jaquemon  d'Artevelle  et  à  ceuls  de  Gand  conme  ses  bons 
amis,  que  il  lor  lairoif  la  roine  sa  fenme ,  jusques  à  son  retour, 
et  tout  son  bostel.  De  ce  furent  li  Gantois  tout  resjoy. 

Donc  se  départirent  chil  signeur  et  s'en  retournèrent  çasquns 
en  lors  lieus.  Et  la  roine  d'Engleterre  vint  à  Gant,  et  estoit  pour 
ces  jours  ençainte  ;  et  avoit  un  fil,  liquels  avoit  esté  nés  en  An- 
wiers,  que  on  nonmoit  Lion.  Qant  li  rois  d'Engleterre  se  départi 
de  Gand,  à  la  requeste  des  Flamens,  il  institua  le  conte  de  Sasle- 
beri  et  le  conte  de  Sufforch  à  demorer  en  Flandres,  à  deus  cens 
lances  et  cinq  cens  archiers.  Et  puis  prist  congiet  à  la  roine  sa 
fenme,  et  s'en  vint  en  Anwiers  ;  et  trouva  tous  près  ses  honmes, 
les  quels  il  en  voloit  mener,  et  sa  navie  toute  preste.  Si  entrè- 
rent en  lors  vassiaus,  et  issirent  dou  havene  d' Anwiers,  et  entrè- 
rent dedens  la  mer  ;  et  nagièrent  tant  viers  Engleterre  que  il  vin- 
rent à  Orvelle,  et  là  issirent  des  vassiaus.  Et  fissent  tant  li 
signeur,  par  haguenées  et  chevaus,  que  il  vinrent  en  la  chité  de 
Londres.  Si  furent  li  Englès  par  toutes  les  parties  d'Engleterre 
moult  grandement  resjoi  de  la  venue  dou  roi,  car  moult  li  desi- 
roient.  Et  ensi  que  prélat,  signeur  et  consauls  des  chités  et  bon- 
nes villes  le  venoient  veoir  et  conjoir ,  ensi  que  on  doit  faire  son 
signeur,  il  leur  recordoit  doucement  et  bellement  toutes  ses  aven- 
tures, et  conment  ils  avoit  esploitié,  et  les  amis  et  ahiés  que  il 
avoit  acquis  oultre  la  mer;  et  par  especial  des  Flamens  il  faisoit 
très  grant  compte,  et  aussi  faisoient  ses  gens.  ¥°  51  v°, 

P.  187,  1.  26  :  à  Gand.  —  Ms.  £  6  :  de  lés  les  Flamens  et 
Jaques   de  Hartevelle  qui  souvent  la  visetoit.   Aussy  faisoit  le 

conte  de  Hainau  son  frère  et  ma  damme  la  contesse  sa  femme, 
iille  au  duc  de  Brabant ,  et  madame  de  Vallois  sa  mère  qui  se 
tenoit  en  l'abeie  de  Fontenelles  de  le's  Valenchiènes.  Et  ossy  fa- 
soient  les  dammes  et  demoyselles  et  bourgoises  de  Gand.  Sy  ad- 
vint que  la  dit&  royne  d'Engleterre,  en  celle  saison,  s'ajut  d'un 
bieau  fil  en  l'abbeye  de  Saint  Pière  de  Gant  qui  ot  à  non  Jehan. 
Contre  [sic)  le  duc  de  Brabant  le  leva  ;  et  fut  de  puis  duc  de  Len- 
clastre,  pour  che  qu'il  eut  à  mariage  le  fille  au  bon  duc  Henry  de 
Lenclastre  et  de  madame  Blanche.  F**  125. 

P.  188,  1.  12  et  13  :  à  Londres.  —  Ms.  £  6  :  im  quay  sur  le 
Tamise.  F°  124. 

§  91.  P.  188,  1.  29  :  souverain.  —  Ms.  de  Rome  :  car  il  avoit 
entendu  que  li  rois  ses  adversaires  estôit  retrais  en  Engleterre.  Et 
fist  li  rois  de  France  moult  fort  garder  la  mer,  car  il  voloit  don- 
ner et  mettre  empecement  sus  le  retour  dou  roi  d'Engleterre.  Et 
se  rafresqissoient  chil  esqumeur  de  mer  normant ,  geneuois  et 
piqart,  qant  il  voloient,  une  fois  à  Calais,  l'autre  à  Wisan,  et 
puis  à  Boulogne,  au  Crotoi,  à  Saint  Walleri,  à  Dièpe,  à  Harflues, 
et  là  partout  où  il  voloient.  F°^  51  v«  et  52. 

P.  189, 1.  3  :  là  environ.  —  Ms.  5  6  :  Et  alèrent  ung  jour  courir 
en  Engleterre  et  prirent  [terre]  ou  havre  de  Hantone,  et  furent 
seigneurs  de  la  ville  ung  jour,  et  le  coururent  toute  et  ardirent  ; 
et  ochirent  grant  fuison  d'ommes  et  de  femmes  et  d'enfans ,  et 
puis  se  retrairent  en  la  mer.  F**  122.  —  Ms.  de  Rome  :  devant 
Plumude,  Wesmude,  Dardemude.  Et  ne  lor  aloit  encores  nuls  au 
devant,  mais  on  gardoit  par  tout  les  pors  et  les  havenes  d'Engle- 
terre. Et  ardirent  chil  esqumeur  en  l'ille  de  Wisque.  F°  52. 

P.  189,  1.  4  :  li  Englès.  —  Ms.  d^ Amiens  :  une  heure  per- 
doient,  et  l'autre  gaegnoient.  En  ce  meysme  temps,  rapassèrent  le 
mer  en  Escoce  li  comtes  de  Moret  et  messires  Guillaumes  de  Dou- 
glas, pour  tant  qu'il  savoient  que  li  roys  englès  estoit  râpasses. 
Se  ne  savoient  qu'il  avoient  enpensset.  Et  passèrent  avoecq  yaux 
deus  cens  compaignons  franchoix,  pour  querre  lez  aventures  et 
par  le  congiet  dou  roy  de  France,  de  quoy  li  sires  d'Aubegny  et 
messires  Ernouls  d'Andrehen  estoient  cappittainne.  F°  37. 

P.  189,  1.  5  :  quarante  mille.  —  Ms.  B  6  :  soixante  mille. 
F°  122. 

P.  189,  1.  8  :  à  bort. — Ms.  de  Rome  :  et  amenèrent  les  lainnés 
à  Calais.  Là  estoit  lors  souverains  retours.  F"  52. 

P.  '189,  1.  10  :  pillage.  —  Ms.  £  6  :  Et  firent  moult  de  des- 
tourbiez  à  marchans  allans  et  venans  en  Flandres.  F*»  122. 

P.  189,  1.  15  :  Normans.  —  Mss.  ^  11  «  14  :  et  fut  prinse 
par  les  Normans,  Picars  et  Espaignols  :  dont  les  François  firent  de- 
puis assez  de  parlement.  F°  47. 

P.  189,  1.  15  :  à  bort.  —  Ms.  ^  24  :  à  mort.  F°  59  v°. 

P.  189,  1.  19  :  Encores.  —  Ms.  de  Rome  :  Qant  li  cevalier, 
voisin  à  celle  Tierasse ,  sceurent  et  entendirent  que  ces  gens 
d'armes  englois  et  alemans  estoient  retrait ,  tels  que  li  sires  de 
Couchi ,  li  sires  de  Ver  vins ,  li  visdames  de  Caalons ,  li  sires  de 
Presegni ,  li  sires  de  Lore ,  li  sires  de  Glari ,  li  sires  de  la  Bove , 
li  sires  de  Loques ,  et  chil  liquel  avoient  eu  lors  villes  arses  des 
Englois  et  des  Alemans  ;  et  messires  Jehans  de  Hainau  avoit  aussi 
esté  en  auqunes  de  ces  cevauchies,  il  nen  s'en  pooit  escuser  ne 
voloit ,  car  il  li  couvenoit  servir  le  roi  d'Engleterre ,  puis  que  il 
prendoit  ses  deniers  :  ces  gens  d'armes  fissent  lor  quelloite  de 
compagnons ,  et  tant  que  il  furent  environ  mille  armeures  de 
fier.  Et  plus  en  euissent  eu,  se  il  vosissent;  mais  il  lor  sambla 
que  il  estoient  gens  assés ,  pour  brisier  la  terre  mesire  Jehan 
de  Hainau.  Li  sires  de  Couchi  i  envoia  auquns  de  ses  hon- 
mes ,  mais  il  n'i  volt  point  estre  pour  une  si  petite  contreven- 
gance. 

Ces  gens  d'armes  fissent  lor  assamblée  secrètement ,  et  pas- 
sèrent de  nuit  les  bos  que  on  dist  la  Tierasse  ;  et  vinrent ,  sus  le 
point  de  solel  levant,  ou  sart  de  Chimai.  Les  bonnes  gens  n' es- 
toient encores  de  riens  en  doubte,  et  ne  quidoient  point  comparer 
les  chevauchies  que  lors  sires,  messires  Jehans  de  Hainnau,  avoit 
fait  en  France,  en  servant  le  roi  d'Engleterre;  mes  si  fissent.  Car, 
qant  il  orent  passé  les  bois  de  Tierasse  et  la  haie  de  Cimai,  il 
entrèrent  ou  plain  pais,  et  s'en  vinrent  courir  devant  Chimai. 
Tantos  la  ville  fu  esfraée.  Si  cloirent  les  bonnes  gens  lors  portes, 
et  montèrent  as  desfenses.  Pour  le  temps  d'adonc,  les  fourbours 
de  Cemai  estoient  grant  ;  et  moult  de  rices  gens  et  de  grans  nou- 
reqiers  i  demoroient  :  il  furent  pris  en  lors  lis,  ewireus  qui  se 
peut  sauver.  Ces  gens  d'armes  françois  aquellièrent  grant  proie, 
tant  que  ens  es  fourbours  de  Cimai  que  ailleurs  environ  Chimai , 
ens  es  villages  de  là  priés  ;  et  levèrent  ce  jour  plus  de  douse  mille 
blances  bestes,  mille  pors  et  cinq  cens  vaces  et  buefs,  car  c'est  une 
marce  moult  raemplie  de  bestail  et  de  noureçons. 

Et  qant  il  orent  tout  levet  et  requelliet  et  mis  cnsamble,  il  con- 

menchièrent  ;\  ardoir.  Et  premièrement  il  ardirent  tous  les  four- 
bom'S  de  Chimai  ;  et  abatirent  les  moulins,  qui  lors  estoient  hors 
de  la  fremeté.  Et  coururent  tout  le  j)ais  de  environ,  et  ardirent 
Virelle,  Loncpret,  Vaus,  Bailleus,  Bourlers,  Forges,  Pos,  Villers, 
Biaurieu ,  Saint  Rémi,  Sainte  Genevière,  Salles,  Ballèvres,  Wa- 
1ers ,  Ebrètres  et  Montmegnies ,  et  toutes  les  villes  dou  sart  de 
Chimai  ;  et  se  requellièrent  à  Selongne.  Et  qant  il  s'en  départi- 
rent,  il  boutèrent  le  feu  dedens;  riens  n'i  ot  déporté.  Et  en  me- 
nèrent ,  avoecques  la  proie ,  biaucop  de  prisonniers ,  que  depuis 
il  rançonnèrent  bien  et  acertes.  Ce  despit  et  contrevengance  fis- 
sent il  à  messire  Jehan  de  Hainnau ,  et  s'en  retournèrent  à  Au- 
benton.  Et  là  départirent  il  lor  butin,  et  puis  s'en  râla  çascuns 
en  son  lieu. 

Messires  Jehans  de  Hainnau  se  tenoit  pour  lors  à  Mons  en 
Hainnau,  dalés  son  cousin  le  conte.  Qant  ces  nouvelles  li  vinrent 
que  les  François  avoient  ars[e]  et  robée  toute  sa  terre  de  Chi- 
mai, réservé  la  forterèce,  si  en  fu  durement  courouchiés,  et  à 
bonne  cause.  Et  en  parla  à  son  cousin  le  conte,  liquels  li  respondi 
et  consilla  que  son  damage  il  le  portast  au  plus  bellement  que  il 
peuist,  car  pour  lors  il  n'en  aueroit  autre  cose.  F**  52. 

P.  189,  I.  20  et  21  :  ennemis.  —  Ms.  cC Amiens  :  telz  que  le 
duc  de  Braibant  et  monseigneur  Jehan  de  Haynnau.  F°  37. 

P.  189,  I.  26  :  de  Beaumont.  —  ilf5^y.  A  1,  4,  5,  6,  11  à  14, 
20  rt  22  :  à  monseigneur  de  Brennes.  F"  47  v**.  —  Mss.  A  ^  et 
3  :  au  conte  de  Brennes.  F°  49  v°. 

P.  189,  1.  28  :  de  Lore.  —  Mss.  ^  7,  8,  9  :  à  monseigneur 
Jehan  et  à  monseigneur  Gerart  de  Lore.  F"  44  v**. 

P.  190,  l.  6  :  de  Chymay.  —  Ms.  d'Amiens  :  tant  que  les  fla- 
maisses  en  volloient  en  le  ville.  Et  dont  chil  de  Chimay  furent 
moût  efiraet,  et  sonnèrent  leur  cloche*;  et  s'armèrent  vistement 
et  vinrent  as  portes  et  à  gharittes,  et  moustrèrent  bonne  vollenté 
de  yaux  deffendre.  Mes  li  Franchois  n'avoient  nul  talent  de  l'as- 
saillir; et  se  retournèrent  arrière,  quant  il  eurent  fet  leur  em- 
prise. F°  37. 

P.  190,  1.  14  :  se  retraisent.  —  Ms.  d Amiens  :  sans  dam- 
maige  et  sans  nul  encontre,  à  Vrevins  et  à  Aubenton.  F°  37.  — 
Ms.  de  Valencienne.s  :  jusques  à  Vreving  en  Therasse."  F"  84. 

P.  1 90, 1. 1 7  :  en  Mons,  —  Ms.  d'Amiens  :  à  Vallenchiennes.  F"  37. 

1.   Ms.  de  Valencïenncs  :  leurs  cloques.  F"  8^. 

P.  190,  1.  19  :  li  contes.  —  Ms,  B  6  :  Adonc  se  party  le 
conte  de  son  pais,  et  s'en  ala  en  Brabant.  Et  conta  au  duc,  son 
grant  seigneur,  les  despis  que  les  Franchois  luy  avoient  fait.  Le 
duc  luy  dist  :  «  Bieau  filz ,  quant  vous  volrés,  je  vous  presteray 
gens  asse's  pour  vous  aydier  à  contrevengier.  »  Le  conte  dist  : 
«  Grant  raerchy.  »  Et  tout  ensy  luy  dist  Jaques  de  Hartevelle 
que  le  duc  de  Brabant  avoit  fait.  F**  130. 

P.  190,  1.  20  :  de  lui.  —  Ms.  d'Amiens  :  en  foy  et  en  houm- 
mage.  F°  37. 

P.  190,  1.  20  :  Nompourquant.  —  Ms.  d Amiens  :  à  le  priière 
dou  comte,  li  sires  de  Biaumont  s'en  souffri  tant  que  à  cèle  fois, 
et  s'en  vint  à  Biaumont  et  puis  à  Chimay  reconforter  ses  gens,  et 
leur  proumist  bien  que  chils  fourfès  seroit  temprement  amende's. 
F°  37. 

P.  190,  1.  23  :  saudoiier.  —  Ms.  de  Rome  :  françois.  F°  52. 

P.  190,  1.  26  :  Relenghes.  —  Ms.  de  Rome  :  le  castelet  de  Re- 
lenghes.  F«  52. 

P.  190,  1.  29  :  le  Bastart.  —  Ms.  de  Rome  :  et  estoit  cheva- 
liers. F°  52. 

P.  191,  1.  1  :  vint  et  cinq.  —  Ms,  d Amiens  :  environ  trente 
armures  de  fier.  F"  37  v°.  —  Ms,  de  Rome  :  quarante  com- 
pagnons. F"  52, 

P.  191,  1.  5  :  disent  bien.  —  Ms.  d'Amiens  :  que  l'endemain 
il  revenroient  si  fort  qu'il  lez  aroient.  F°  37  v°. 

P.  191,  1.  8  :  le  nuit.  —  Ms,  B  6  :  quant  che  vint  à  minuit. 
FM27. 

P.  191,  1.  9  :  contre.  —  Ms.  de  Falenciennes  :  une  telle 
bonne  ville.  F«  84  v°. 

P.  191,  1.  14  :  toursèrent.  —  Ms.  de  Falenciennes  :  et  prin- 
rent  leurs  baghes.  F°  84  v°. 

P.  191,  1.  17  :  abatre.  —  Ms.  d'Amiens  :  et  en  lissent  mener 
le  pière  à  Cambray.  F°  37  v^ 

P.  191,  1.  19  ;  vinrent.  —  Ms.  d'Amiens  :  à  Bouchain  où  il 
furent  requeilliet,  et  l'endemain  à  Vallenchiennes.  F°  37  v°. 

P.  191,  1.  20  :  en  son  lieu.  — Mss,  ^  11  «  14  :  Et  ensi  ala  il 
de  la  maison  monseigneur  Jehan  de  Hainault  qui  en  fut  dure- 
ment courroucié.  F°  47  v°.  —  Ms.  de  Rome  :  Et  de  tous  ces  da- 
mages fu  enfourme's  mesires  Jehans  de  Hainnau,  et  les  porta  une 
espasse  au  plus  bellement  qu'il  pot,  ensi  que  il  fault  faire  à  le 
fois.  F<^  52  W 

§  92.  Ce  paragraphe  commence  ainsi  dans  le  ms.  £  6  :  Nous 
retournerons  à  aucunes  besongnes  et  incidenses  que  il  advinrent 
en  Haynau  cel  ivier  et  l'estet  ensievant,  entreus  que  le  roy  d'En- 
gleterre  estoit  en  son  pays.  F°  125. 

P.  191,  1.  22  :  de  Mauni.  —  Ms.  et  Amiens  :  et  Jehan  et  Thieri 
de  Mauny,  ses  deux  autres  frères,  car  li  roys  d'Engleterre  li  avoit 
donnet  le  castiel  et  les  appendances,  comme  vicaires  de  l'Empire. 
F®  32  v°.  —  Mss.  ^  11  «  14  :  et  certain  nombre  de  bons  cora- 
paingnons  aventureux  avecques  lui.  F"  47  v°. 

P.  192,  1.  5  :  s'armèrent.  —  Ms.  cP  J miens  :  car  il  y  avoit 
layens  des  saudoiiers  franchoix  et  autres.  F°  32  v**  —  Ms.  de  Rome: 
Pour  ce  jour,  estoit  renforchie  la  garnison  des  Cambrissiens,  si 
ques,  qant  il  veirent  ces  compagnons,  les  quels  il  nonmoient  les 
Hainnuiers,  qui  si  fort  les  adaioient  et  herioient,  il  se  quellièrent 
et  se  trouvèrent  environ  deus  cens  armeures  de  lier.  Si  se  armè- 
rent et  montèrent  as  chevaus,  et  fissent  ouvrir  la  porte  c'on  dist 
Robert  et  avaler  le  pont,  et  se  missent  sus  les  camps.  F°  S2  v°. 
P.  192,  1.  11  :  jone.  —  Ms,  de  Rome  :  baceler  gentilhonme 
et  chanonne  de  Cambrai.  F**  52  v». 

P.  192,  1.  13  :  Gascons.  —  Ms,  d'Amiens  :  et  conseil*  de 
Tevesque  de  Cambray.  F°  32  v".  —  Ms.  £  6  :  neveu  de  Teves- 
que.  F-»  126. 

P.  192,  1.  14  :  Marchant.  —  Ms.  B  6  :  Rollans.  F<>  126. 
P.  192,  1.  24  :  le  targe.  —  Ms.  d  Amiens  :  fendi  le  targe  et 
rompi  les  plattes  et  passa  l'auqueton.  F"  32  v".  —  Ms.  de  Rome  : 
percha  l'esqut  et  le  cote  de  fier  et  la  plate  d'achier,  F°  52  v". 

P.  193,  1.  3  :  cacièrent.  —  Ms.  de  Rome  :  et  en  i  eut  des 
pris  et  des  retenus  jusques  à  neuf  ;  et  li  aultre  se  sauvèrent  et  se 
boutèrent  dedens  Thun  l'Evesque.  F°  52  v^. 

P.  193,  1.  12  :  ses  deus  frères.  —  Ms,  d'Amiens  :  Ces  nou- 
velles vinrent  au  seigneur  de  Mauni  son  frère,  qui  trop  durement 
en  fu  courouchie's ,  mes  il  ne  le  peult  amender  tant  qu'adonc;  et 
ossi  fu  li  roys  d'Engleterre  et  y  envoya  ung  très  bon  chevalier 
englès,  qui  s'appielloit  messires  Richars  de  Limosin,  qui  vaillam- 
ment tint  le  forterèce  puisedi.  F**  33.  —  Ms.  de  Rome  :  Si  doi 
frère  Jehans  et  Terris  tretiièrent  viers  ceuls  de  Cambrai  pour  ra^ 
voir  le  corps.  Il  furent  consillié  dou  renvoiier;  et  l'alèrent  re- 
querra en  Cambrai  doi  frère  cordelier  de  Valenchiennes.  On  lor 

\.  Ms.  eU  Valenciennes  :  cousin.  F^  71  y°. 

délivra.  Si  fu  li  corps  mis  sus  un  kar  vesti  de  noir,  et  aporte's  à 
Valenchiennes ,  et  ensepvelis  en  l'église  de  Saint  François,  et  là 
gist.  Ensi  vont  les  aventures  d'armes.  F°  52  v**. 

§  95.  P.  193,  I.  26  :  Vous  devés.  —  Ms.  de  Rome  :  Chil  de 
la  garnison  de  Cambrai  procurèrent  tant  deviers  le  baillieu  de 
Vermandois  que  il  orent  congiet  d'entrer  et  ardoir  en  Hainnau, 
et  de  faire  bonne  gerre.  Et  avoient  proposet  ensi  li  Cambrisien 
que  li  Hainnuier  leur  avoient  fait  et  porté  plus  de  damages  que  li 
Englois  ne  Alemant  n'euissent;  et  s'esmervilloient  pourquoi  on  les 
deportoit  à  non  estre  en  la  gerre. 

Et  fu  ce  remoustré  au  consel  dou  roi  de  France  que  li  contes 
de  Hainnau,  li  pères  et  li  fils ,  avoient  tous  jours  fait  partie  à 
rencontre  dou  roiaulme  de  Franche,  et  porté  à  lor  pooir  con- 
traire et  damage,  et  avoient  soustenu  tous  jours  couvertement  les 
Englois  ;  et ,  se  il  euissent  abatu  otant  les  errederies ,  demandes, 
requestes,  calenges  et  oppinions  dou  roi  d'Engleterre  que  il  les 
ont  eslevé ,  de  la  gerre  n'euist  riens  esté  ;  et  estoient  tenu  en 
Hainnau  de  comparer  tous  ces  cas,  car  trop  bien  l'avoient  li 
Hainnuier  acquis.  Tant  fu  parlé,  proposé  et  remoustré  à  ren- 
contre dou  conte  de  Hainnau  et  de  son  pais,  sans  ce  que  li  dis 
contes  fust  mandés,  pour  oïr  ses  escusances,  que  il  fu  acordé  et 
ordonné  que  li  compagnon  saudoiier  françois ,  qui  en  la  chité 
de  Cambrai  se  tenoient,  venroient  en  Hainnau  et  i  bouteroient  le 
feu,  et  conmenceroient  la  gerre,  car  il  ne  desiroient  aultre  cose. 

Si  se  ordonnèrent  à  ce  faire,  et  issirent  de  la  chité  de  Cambrai 
un  samedi,  par  nuit,  environ  Loissante  lances.  Et  les  conduisoient 
mesires  Tiebauz  de  Moruel ,  messires  Renauls  de  Trie ,  mesires 
Drues  de  Roie  et  li  sires  de  Mellin court.  Et  grant  gent  ne  lor 
couvenoit  point  pour  faire  lor  emprise,  car  li  pais  de  Hainnau 
n'estoit  en  nulle  doubte ,  ne  point  desfiiés.  Et  vinrent  ces  gens 
d'armes  et  biau  cop  de  campagnons  de  piet  de  Cambrai,  environ 
deus  heures  en  la  nuit,  en  la  ville  de  Haspre,  laquelle  estoit  tout 
desfremée  et  est  encores;  et  prissent  les  gens  en  lors  lis.  Et, 
pour  esbahir  ceuls  de  la  ville,  il  fissent  bouter,  par  ces  honmes 
de  piet  qui  les  sie voient,  en  cincq  ou  en  siis  lieus,  le  feu  en  la 
ville. 

Li  haros  et  li  cris  s'esleva.  Tantos  gens,  honmes,  fenmes  et 
enfans  s'esfreèrent,  et  veirent  bien  que  il  estoient  atrapé;  et  que 
c'estoient  lor  voisin,  li  saudoiier  de  Cambrai,  qui  les  resvilloient. 

et  qui  ce  damage  lor  portoient.  Si  se  conmenchièrent  toutes  gens 
à  demuchier  et  à  fuir  chà  et  là.  Toutes  fois  il  en  i  eut  grant 
fuisson  de  pris  et  de  ocis ,  et  encores  en  i  euist  plus  eu ,  se  il 
vosissent  ;  mais  il  entendirent  au  pillier  la  ville ,  et  à  rompre 
escrins,  et  à  cargier  chars  et  charètes  et  chevaus  que  il  avoient 
fait  venir  avoecques  euls  ;  et  meismes  chil  de  piet  estoient  si  car- 
giet  de  draps  et  de  jeuiaus  que  plus  ne  pooient. 

En  l'église  de  Haspre,  on  aoure  de  saint  Aqaire,  liquels  est 
uns  moult  crueuls  sains ,  et  que  on  doit  resongnier  ;  et  dou  dit 
saint  il  ont  là  dedens  l'église ,  qui  est  une  prouvosté,  et  gouvre- 
née  par  les  monnes  de  Saint  Vast  d'Arras.  Li  dis  provos,  pour 
ces  jours,  n'i  estoit  point  ;  et  avoit  esté  si  avisés  que  la  fiertre  de 
saint  Aqaire  et  le  reliqaire  et  les  plus  rices  aournemens  de  l'é- 
glise, il  avoit  fait  venir  et  amener  avoecques  li  à  Valenchiennes. 
Cela  fu  sauvé  ;  aultrement  tout  euist  esté  perdu ,  car  la  ville  et 
l'abeie  et  tout  fu  si  netement  pilliet  et  robet  que  riens  n'i  de- 
mora,  dont  on  peuist  faire  argent,  et  la  ville  toute  arse ,  et  les 
moulins  ars  et  abatus.  F°  53. 

P.  194,  1.  2  :  li  sires  de  Villars.  —  Mss.  ^  1  «  6,  9  «  14,  20 
à  22  :  le  seigneur  de  Villiers.  F''  48  v*^. 

P.  194,  1.  3  :  Maruel.  — My.  de  Valenciennes  :  Martel.  F°85. 

P.  194,  1.  4  :  Cambray.  —  Ms.  B  6  :  et  de  la  cité  de  Cam- 
bray  messire  Mille  de  Mirepois,  le  Gallois  de  le  Baume,  savoiiens, 
et  le  sire  de  Vil  1ers  et  de  Rousillon  et  ossy  messire  Tibau  de  Mo- 
ruel.  F»  128. 

P.  194,  1.  4  et  5  :  saudoiier. — Ms.  £  Q  :  de  Cambray  et  chil 
dou  Castiel  en  Cambresis.  F*'  37  v°.  —  Ms.  de  Valenciennes  :  de 
Cambray  et  de  Cambresis.  F°  85. 

P.  194,  1.  6  :  pour  pillier.  —  Ms.  B  6  :  pour  contrevengier 
les  despis  que  les  Haynuiers,  sy  comme  il  disoient ,  leur  avoient 
fait  au  siège  de  Cambray.  F°  128. 

P.  194,  1.  7  :  evesques. —  Ms.  i?  6  :  En  che  tamps  estoit  tous 
cois  à  Paris  delés  le  roy  de  Franche  le  evesque  de  Cambray,  qui 
rendoit  grant  paine  au  consail  du  roy  que  on  peuist  de  Cambre- 
sis courir  en  Haynau.  Et  se  complendoit  trop  amèrement  du  conte 
de  Haynau ,  et  disoit  que  c'estoit  lui ,  du  siège  estant  devant 
Cambray,  qui  pis  les  avoit  fait  et  porté  de  damaiges.  Encore  plus 
avant  il  disoit  que  tout  couvertement  le  conte  de  Haynau  estoit 
bons  englès,  car  il  avoit  esté  au  parlement  du  roy  d'Engleterre 
en  Brabant  et  Flandres ,   et  savoit  tout  leurs  secret,  et  avoit  en- 

cores  grant  alianches  as  Englez.  Tant  dist  et  tant  procura  et  tant 
esploita  che  dit  evesque  que  le  consail  du  roy  se  contourna  à  che 
que  on  fesist  aucuns  despis  au  conte  de  Haynau,  non  mie  au  nom 
du  roy  de  Franche,  mais  soubz  ombre  du  duc  de  Normendie  qui 
estoit  bauls  de  Cambresis.  F**  129. 

P.  194,  1.  22  :  cinq  cens.  —  Mss,  ^  1  «  10,  15  «  39  :  six 
cens.  F"  4S  v".  —  Mss,  A  \\  «  14  :  sept  cens.  F"  48  v«. 

P.  194,  1.  22  et  23  :  samedi.  —  Ms.  B  6  :  des  Brandons. 
F» 129. 

P.  194,  1.  26  :  vinrent. — Ms.  d'Amiens  :  de  nuit.  F°  37  v^ 

P.  19S,  1.  2  :  ardirent.  —  Ms.  d'Amiens  :  et  violèrent  l'ab- 
beie*.  F*>  37  v". 

P.  195,  1.  4  :  prevosté.  —  Mss.  A  i  à  6,  H  à  14,  20  «  29  : 
priore'.  F**  48  v^. 

P.  195,  1.  13  :  vinrent.  —  Ms.  d'Amiens  :  environ  mienuit. 
F<*  37  v°.  —  Ms.  de  Rome  :  dou  plus  tost  c'on  pot,  à  cours  de 
chevaus.  F*»  53. 

P.  195,  1.  14  :  se  dormoit.  —  Ms.  de  Rome  :  et  la  contesse. 
F«  53. 

P.  195,  1.  18  :  Wercin,  -—  Ms.  de  Valenciennes  :  Vertain. 
F«  85. 

P.  195,  I.  21  :  de  Floion.  —  Le  ms.  d! Amiens  omet  :...  mon- 
seigneur Thieri  de  Wallecourt, . . .  le  signeur  de  Floion;  et  il 
ajoute  ;...  li  sires  de  Roisin ,  li  sires  de  Gommegnies..,.,  li  sires 
de  Mastain,  li  sires  de  Vendegies,  li  sires  de  Hartain,   li  sires 

de  Sars ,  li  sires  de  Berlaimont,  li  sires  de  Wargny,  li  sires 

de  Boussut.  F°  37  V.  —  Le  ms,  de  Rome  omet  :  monseigneur 
Thieri  de  Wallecourt ,  le  signeur  de  Potielles ,  le  signeur  de 
Floion;  et  il  ajoute  :...  li  sires  de  Wargni,...  li  sires  de  Gon- 
megnies,  li  sires  de  Vertain.  F°  53. 

P.  195,  1.  27  :  Valenciènes.  —  Ms.  d'Amiens  :  et  dist  à  chiaux 
qui  le  bellefroit  gardoient  :  a  O  vous  maie  gent  qui  là  estes,  qui 
veés  le  dammaige  de  vos  voisins,  pourquoy  ne  sonnez  vous  la 
cloce^  ?  Si  s'emouveront  et  esvilleront  chil  de  la  ville.  »  A  le  requeste 
dou  comte  fu  la  cloche  sonne'e.  Lors  s'esvillièrent  touttes  man- 
nierres  de  gens  et  s'armèrent,  et  s'en  vinrent  viers  le  marchiet. 


1,  Ms.  de  Valenciennes  :  l'église.  Fo  85. 

2.  Ibid.  :  «  pour  quoy  ne  sonnez  vous  le  clocque?  Si  s' esvilleront 
ceux  de  la  ville.  » 

Mes  li  comtes  ne  vot  pas  atendre  lez  darrains  ;  ains  se  parti  et 
dist  :  ce  Qui  m'aime,  se  me  sieuwèce.  »  F"  37  v". 

P.  195,  1.  29  :  sievirent.  —  Ms.  d Amiens  :  Et  li  prevos  pour 
le  temps  de  Vallenchiennes ,  qui  s'apelloit  Jehan  de  Haussi,  fist 
monter  et  ordonner  pluiseurs  de  chiaux  de  le  ville  et;  sievir  le 
comte.  F"  37  v«. 

P.  195,  1.  30  :  hors.  —  Ms.  de  Rome  :  par  la  porte  cambri- 
sienne.  F°  53. 

P.  195,  1.  32  :  chevauciet.  — Ms.  d J miens  :  jusquez  à  Main. 
F<*  37  v°.  —  Ms.  de  Rome  :  et  passa  Fontenelles  ;  et  droit  à  Mon- 
chiaus  nouvelles  li  vinrent.  F*'  53. 

P.  196,  1.  1  :  lieuwe.  —  Ms.  A  8  :  une  heure.  F«  46  v«. 

P.  196,  1.  2  :  li  François.  —  Ms.  de  Rome  :  et  H  Cambris- 
sien.  F°  53. 

P.  196, 1.  2  :  retrait. — Ms.  d'Amiens  :  vers  Cambray.  F°  37  v°. 

P.  196,  1.  5  :  rapaisier.  —  Ms.  d'Amiens  :  et  li  dist  que  elle 
ne  quidoit  mies  que  ce  fuist  li  fès  dou  roy  de  Franche,  mes  de 
l'evesque  de  Cambray  et  de  chiaux  de  Cambresis  :  «  Si  vous  pri, 
biaux  filz,  ainchois  que  vous  esmouvés  nulle  gherre  contre  le  roy 
de  Franche  vostre  oncle ,  que  vous  vos  voeillie's  aviser  et  avoir 
bon  consseil,  car  trop  vous  poroit  couster  et  à  vostre  pays  ossi.  » 
F°  37  v°. 

P.  196,  1.  14  :  une  espasse.  —  Ms.  de  Rome  :  environ  une 
heure.  F»  53. 

P.  196,  1.  17  :  lettres  escrire.  — Ms.  de  Rome  :  il  mist  clercs 
et  messagiers  en  oevre.  F^  53. 

§  94.  P.  197,  1. 12  :  briefment.  — Ms.  d'Amiens  .'Là.  eut  avis  H 
comtes,  par  l'ordonnanche  de  son  oncle ,  dou  senescal  de  Hayn- 
nau,  de  monseigneur  Henry  d'Antoing  et  d'aucuns  chevaliers  qui 
là  estoient,  que  il  assignast  ung  parlement  à  estre  à  Mons  en 
Haynnau;  et  que  là  fuissent  tout  chil  de  son  pays,  qui  tailliet  y 
estoient  de  y  estre,  baron,  abbet,  chevalier  et  conssaux  des  bon- 
nes villes.  Lettres  furent  escriptes  et  seigneur  mandet.  Endemen- 
troes  li  comtes  de  Haynnau  s'en  ala  en  Braibant  compter  au  duc 
de  Braibant,  qui  fille  il  avoit,  quel  desplaisir  les  Franchois  li 
avoient  fait.  Se  li  respondi  li  dus  que  lui  et  ses  pays  estoient 
tout  appareilliet  pour  lui  aidier  à  contrevengier.  Encoires  che- 
vaucha li  comtes  plus  avant,  et  vint  à  Gand  ;  et  se  complaindi  à 
d'Artevelle  dou  despit  que  li  Franchois  li  avoient  fait.  Liquelx  li 

respondi  que,  dou  despit  estoit  il  courouchiés,  mes  non  pas  que 
pour  ce  en  avant  il  seroit  avoecq  yaux  des  aloiiés,  et  li  dist  : 
«  Comtes  de  Haynnau,  soiiés  tous  reconfortés  que,  quant  vous 
vorréz  bien  adcertes,  je  vous  menray  soixante  mil  Flammens  as 
coustages  de  Flandres,  là  où  vous  nous  manderés.  »  Et  li  comtes 
dist  :  «  Grant  merchis  !  » 

A  che  parlement,  qui  ordonnés  et  assignez  estoit  en  le  ville  de 
Mons,  furent  baron,  abbet,  chevalier  et  consseil  des  bonnes  vil- 
les dez  trois  pays  de  Haynnau,  de  Hollande  et  de  Zellande.  Et 
là  remoustra  li  comtes  à  tous  le  despit  et  le  villonnie  que  li 
Franchois  li  avoient  fait;  et  pria  et  requist  que  sour  ce  on  le 
conssillast  si  à  point  que  il  n'y  ewist  point  de  blamme  en  ses 
pays.  Là  ot  mainte  parolle  retournée  et  maint  proupos  aviset, 
car  li  sires  d'Enghien  et  li  sires  de  Barbenchon  et  li  sires  de  Li- 
gne voloient  que  li  comtes  envoyast  deux  ou  troix  chevaliers  et 
deux  ou  trois  clercq  de  droit  de  son  pays  deviers  le  roi  de  Fran- 
che, assavoir  de  certain  se  de  ceste  fourfaiture  li  rois  se  voroit 
point  excuser,  ne  amender  le  fourfet.  Mes  chilz  conssaux  ne  chilz 
avis  ne  peut  oncque  estre  oys,  car  li  sires  de  Biaumont,  qui  le 
plus  grans  i  estoit  de  trop  apriès  le  comte,  brisoit  tout  et  disoit  : 
«  Ne  plaise  jà  à  Dieu  que  nous  nos  abaissons  de  tant  que,  sus 
deus  grans  despis  que  on  a  fait  en  nostre  pays  de  Haynnau, 
nous  requérons  nul  moiien.  Nous  sommes  gens  assés  pour  nous 
contre vengier  ;  et  si  poons  entrer  el  royaumme,  de  quel  lés  qu'il 
nous  plest.  »  Là  estoit  li  comtes  qui  ooit  tous  ces  debas,  qui  plus 
s'enclinoit  à  le  gherre  que  à  le  pais,  car  li  arssins  de  le  terre  de 
Chimay  li  touchoit  moult  et  cLilz  de  Haspre.  F°  38. 

P.  197,  1.  27:  contrevengast.  —  Ms.  de  Rome  :  Et  fu  dit  : 
«  Nulle  gerre  couverte  ne  vault  riens.  Messires  Jehans  de  Hain- 
nau  a  desfiiet  le  roi  de  France,  et  li  a  fait  gerre  avoecques  le  roi 
d'Engleterre,  et  ausi  ferés  vous,  sire.  Vous  le  desfiierés,  et  nous 
tout  qui  sonmes  vostre  honme  ;  et  puis  li  ferons  bonne  gerre,  car 
nous  ne  volons  point  porter  ce  despit  paisieuvle.  »  F°  53  v**. 

P.  198,  1.  8  :  Crespin.  —  ;if^\?.  ^  1  «  6,  8  «  10,  15  «  17,  20 
à  22  :  Saint  Crespin.  F»  49  v°.  —  Mss.  ^  23  «  33  :  Thibault  de 
Crespin.  F°  59  v«.  —  Mss.  J  il  h  [k  :  Crespy.  F»  49  v°. 

P.  198,  1.  11  :  dou  pays.  —  Mss.  A  11  a  14  :  des  trois  pais 
dessus  dicts.  F**  49  v°.  —  Ms.  ^  6  :  Et  sellèrent  tous  les  ba- 
rons de  la  conté  de  Haynau  et  tous  cheulx  qui  rien  ne  tenoient 
du  roy  de  Franche.   Et  renvoièrent  leur  hommages,   excepté  le 

sire  de  Naste.  Cheliiy  se  party  de  eulx,  et  ne  veult  oncques  def- 
fiier  le  roy  de  Franche.  De  quoy  le  conte  saisy  toutes  ses  terres 
de  Haynau,  ne  oncques  de  puis  ne  luy  volt  rendre.  F"  131. 

P.  198,  1.  17  :  n'en  fist.  —  Ms.  B  6  :  que  rire.  F"  131. 

P.  198,  1.  20  :  son  pays.  —  Ms.  B  6  :  Le  conte  de  Blois,  qui 
estoit  là  présent,  et  qui  tenoit  grant  liiretaige  en  Haynau,  la 
terre  d'Avesne  et  de  Landrechie,  et  qui  cousins  germains  estoit 
au  conte  de  Haynau  deux  fois  de  père  et  de  mère,  renvoya  ses 
hommaiges  au  dit  conte  et  demoura  franchois  et  delés  le  roy 
Phelippe  son  oncle.  Che  fu  rayson,  car  il  estoit  ung  des  pers  de 
France.  FM 31. 

P.  198,  1.  23  :  faites.  —  Ms.  d'Amiens  :  Apriès  ces  deffiances 
faittes  dou  roy  de  Franche  et  l'abbet  de  Crespin  retournet,  il  ne 
demoura  nient  gramment  que  li  comtes  de  Haynnau  list  son  man- 
dement et  semonse  de  tous  barons  chevaliers  et  hommes  de  fief, 
à  estre  à  Mons  en  Haynnau.  Et  envoya  saisir  et  prendre  Avesnes 
et  Landrechies,  qui  estoient  dou  comte  de  Blois,  ossi  le  castiel 
de  Sassoigne  *  ;  et  y  mist  partout  garnison  pour  lui  et  ou  nom  de 
lui.  D'autre  part,  messires  Jehans  de  Haynnau  fist  se  semonsce 
à  Biaumont  et  là  environ,  et  eut  bien  trois  cens  lanches.  Adonc 
se  parti  li  comtes  de  le  ville  de  Mons  en  grant  arroy.  Et  fissent 
li  marescal  et  li  offisciier,  qui  à  ce  estoient  ordonnet,  le  charroy 
aroutter,  et  prendre  le  chemin  de  Merbes*  le  Castiel,  pour  passer 
le  Sambre.  Et  passèrent  là  le  rivière,  et  s'en  vinrent  à  esploit 
vers  Biaumont,  et  puis  vers  Chimay  ;  car  c'estoit  leur  entente 
que  d'entrer  en  la  Tieraisse,  et  de  venir  à  Aubenton  et  en  le 
terre  le  seigneur  de  Vrevins  et  de  Bieumont,  qui  courut  avoit  le 
terre  de  Chimay.  Et  passèrent  li  Haynuier  Fagne  et  les  bos  de 
Chimai,  et  se  hebregièrent  ung  soir  à  Chimay  et  là  environ  ;  et 
l'endemain  s'aroutèrent  deviers  Aubenton.  F*^  38. 

P.  198,  1.  26  :  Flandres,  —  Les  mss.  J  15  à  il  ajoutent  :  et 
en  Zellande  et  Hollande.  F°  51  v°. 

P.  198,  1.  32  :  Vrevins.  —  Ms.  de  Rome  :  et  de  mesire  Je- 
han de  Beumont  qui  avoient  ars  la  terre  de  Chimai.  F°  53  v**. — 
Mss.    /^  11  rt!  14:  la  terre  du  seigneur  de  Brenne.  F"  49  v°. 

§  95.  P.  199,  1.  8  :  palis.  —  Ms.  d Amiens  :  et  de  petis 
fossés.  F*'  38  v«. 

1.  Ms.  de  Valenciennes  :  qui  estoit  au  comte  de  Blois.  F"  87. 

2.  lèù/.  :  Mièbres. 

P.  199, 1.  11  :  de  Chaalons.  — Ms.  B  6  :  ung  moult  vaillant  che- 
valier et  ses  deus  filz,  jones  escuiers,  et  le  sire  de  Vrevin.  F"  132. 

P.  199,  1.  il  :  de  Beaumont.  —  Le  ms.  de  Rome  ajoute  :  au 
signeur  de  Craulé.  F*^  53  v^. 

P.  199,  1.  14  :  trois  cens.  —  Ms.  ^  6  :  Là  avoit  bien  cinq 
cens  lances  de  Brabant  que  le  duc  y  avoit  envoiet  pour  conforter 
son  filz.  Sy  firent  ces  gens  d'armes  trois  assauls  grans  de  gens 
bien  estoffés.  FM  32. 

P.  199,  1.  16  :  Haynuiers.  —  Ms.  d'Amiens  :  Non  pourquant 
il  disoient  et  asseuroient  bien  à  chiaux  de  le  ville  qu'il  la  deffen- 
deroient  bien  et  loyaument  ce  qu'il  poroient*,  ensi  qu'il  fisent; 
car  vraiment  il  s'en  acquitèrent  à  leur  pooir.  F°  38  v°. 

P.  199,  1.  21  :  à  Mons.  —  Ms,  de  Rome  :  Li  contes  de  Hain- 
nau  fist  son  assamble'e  et  son  amas  de  gens  d'armes  à  Mons  en 
Hainnau  ;  et  escripsi  et  pria  à  auquns  chevaliers ,  en  Braibant  et 
en  Habehain,  que  il  le  vosissent  venir  veoir  et  servir,  pour  con- 
trevengier  les  despis  que  li  François  li  avoient  fait.  Pluisseurs 
chevaliers  vinrent  et  ne  se  vodrent  pas  esquser.  Et  par  especial 
li  sires  de  Fauquemont,  qui  fu  moult  bacelereus,  vint  servir 
le  conte  à  deus  cens  armeures  de  fier,  li  sires  d'Augimont  à 
grant  gent ,  li  sires  de  Montjardin  et  moult  de  aultres  ,  et  tant 
que  il  se  trouvèrent,  qant  il  furent  tout  assamble',  bien  diis  mille 
armeures  de  fier.  Si  cargièrent  chars  et  charettes  de  pourveances 
et  d'artellerie,  de  tentes  et  de  très  et  de  ce  que  il  lor  besongnoit. 
Et  se  départirent  de  Mons  en  Hainnau ,  et  cevauchièrent  viers 
Maubuege  ;  et  esploitièrent  tant  que  il  passèrent  les  bos  de  la  ïie- 
rasse,  et  entrèrent  en  France.  Et  ardirent  li  coureur,  qui  cevau- 
çoient  devant  à  destre  et  à  senestre,  Segni  le  Grant,  Segni  le  Petit, 
Marcellies,  Renierwès,  Maubert  Fontainnes  et  tout  le  plat  pais  de  là 
environ,  sans  nul  déport.  Et  s'en  vinrent  devant  Aubenton,  et  l'en- 
vironnèrent tout  autour,  car  bien  estoient  gens  pour  ce  faire. 
F°^  53  v*^  et  54. 

P.  199,  1.  24  :  un  venredi.  — Ms.  d' Amiens  :  au  matin. F"  38  v°. 

P.  199,  1.  26  et  27  :  draperie.  —  Ms,  de  Valenciennes  : 
grosse  ville  et  bien  drappière.  F*^  87  v°. 

P.  200,  1.  9  :  aultre.  —  Ms.  d'Amiens  :  Quant  chil  de  dedens, 
chevalier  et  escuier,  veirent  le  couvenant  dez  Haynuyers,  et  que 

1.  Ms.  de  Valenciennes  :  mais  qu'ilz  fuissent  bonnes  gens  avec  eulx. 
Fo  87. 

en  trois  lieux  il  seroient  assailli,  il  se  partirent  ossi  en  troix  lieux. 
F°  38  \\ 

P.  200,  1.  32  :  de  la  Bove.  —  Ms,  d'Amiens  :  que  il  n'amoit 
mies  gramment ,  car  il  leur  estoit  au  devant  et  il  li  avoient  ars 
se  terre  ;  si  desiroit  à  avoir  le  bataille  à  yaux ,  et  les  assailli  fiè- 
rement et  durement.  A  l'autre  porte,  estoient  Alemant  et  Braiben- 
çon,  dont  li  sires  de  Fauquemont  estoit  chiés.  Et  là  estoient  li  sires 
de  Lore  *  et  pluiseur  autre  qui  vassaument  se  deffendirent.  Là  fu 
tret,  lanchié,  ferut  et  fet  mainte  apertise  d'armes.  Là  crioit  on  : 
«  Haynnau  !  »  F°  38  v°. 

P.  200,  1.  32  :  Là  eut.  —  Ms.  de  Rome  :  Si  ot  à  Aubenton, 
en  cinq  jours  que  li  Hainnuier  furent  là,  pluisseurs  assaus  et  es- 
carmuces,  et  des  navrés  et  blecie's  de  une  part  et  d'aultre.  Et  se 
portèrent  moult  vaillanment  à  tous  les  assaus  li  chevalier  et  es- 
quier  François  qui  dedens  estoient  ;  et  se  la  ville  d' Aubenton  euist 
esté  fremée  d'aultre  cose  que  de  palis ,  elle  n'euist  eu  point  de 
damage  ;  mais  contre  tant  de  bonnes  gens  d'armes  que  li  Hain- 
nuier estoient,  mervelles  fut  conment  elle  se  peut  tant  tenir  que 
elle  fist.  F«  54. 

P.  201 ,  1.  8  :  paveschiet.  —  Ms.  d  Amiens  :  Là  en  y  avoit 
pluiseurs  ens  es  fosséz  qui  montoient  et  rampoient  contremont, 
large ,  pavais  et  escus  sus  leurs  testes ,  et  haches  et  cuignies  en 
leurs  mains,  pour  effondrer  les  palis.  F°  38  v°. 

P.  201,  1.  11  :  de  Biaufort.  —  Ms.  de  Rome  :  Entre  les  as- 
saus qui  furent  fait  et  livret  à  Aubenton ,  il  en  i  ot  mi  le  sa- 
medi que  on  dist  des  Brandons ,  malle  ment  grant  ;  et  i  furent 
moult  d'onmes  bleciés  de  ceuls  dedens  par  le  tret  des  arbalestres. 
Et  fu  ce  jour  Bauduins  de  Biaufort,  uns  esquiers  de  Hainnau  et  de 
la  terre  de  Binch ,  moult  vaillans....  F'*  54. 

§  96.  P.  201,  1.  19  :  Aubenton.  — ilf5-.y.  ^  20  à  22  :  Aubeton. 
F°  80  v°. 

P.  202,  1.  6  :  moustier.  —  Ms.  d'Amiens  :  Et  là  eut  dure 
bataille  et  felenesse ,  car  messires  Jehans  de  Haynnau  y  vint 
très  bien  acompaigniet.  Et  là  furent  pris  li  sires  de  Lore  et  li 
sires  de  Vendoel  et  li  sires  de  Saint  Martin....  Li  visdames  se 
sauva ,  car  il  monta  à  cheval  ;  et  ossi  fisent  messires  Jehans  de 
Beumont  et  messires  Jehans  de  la  Bove  F"  38  v^. 

1.  Ms.  de  Falenciennes  :  Loz.  F"  87  v». 

P.  202 ,  1.  6  :  de  Chaalons.  —  Ms.  de  Rome  :  et  uns  siens 
iils  Jones,  qui  fu  là  fais  chevaliers.  F°  K4  v^. 

P.  202,  1.  7  :  banières.  —  i!f^.  ^  6  :  Et  là  fist  le  vidâmes  de 
Chalon  ses  deux  filz  chevaliers.  F°  132. 

P.  202,  1.  d  3  et  14  :  YSiQncon.  — Ms.  B  6  :  tant  fort  le  hayoit, 
pour  ce  qu'il  avoit  ars  ses  terres.  F^  133. 

P.  202,  1.  15  :  les  camps.  —  Ms.  B  6  :  prist  le  chemin  de 
Vervin,  vint  à  son  chastel. 

P.  202,  1.  18  :  Adonc.  —  Ms.  d'Amiens  :  Et  quant  li  sires 
de  Biaumont  entendi  que  si  ennemi  s'enfuioient,  chiaux  qu'il  de- 
siroit  le  plus  à  avoir,  si  dist  :  «  A  cheval!  à  cheval!  »  et  monta 
et  feri  chevaux  dez  espérons  apriès,  et  touttes  ses  gens  apriès 
lui,  et  chevaucha  et  cacha  sez  ennemis  jusquez  es  portes  de  Vre- 
vins.  F°  38  v°.  —  Ms.  B  6  :  Entre  Aubenton  et  Vrevin  a  deus 
lieus  près.  Sy  vous  dy  que,  sur  le  chemin  de  Vervin,  avoit  plui- 
seurs  gens  d' Aubenton  ;  mais  tous  ceulx  qui  furent  trouvé  sur 
les  chemins  eurent  dur  encontre,  car  les  Haynuiers  les  abatoient 
et  les  ochioient  sans  pité.  Sy  dura  ceste  chasse  jusques  as  portes 
de  Vervin.  Et  se  sauva  le  sire  de  Vervin  par  le  bonté  de  son 
coursier,  ne  oncques  ne  fu  ratains.  F°  133.  —  Ms.  de  Rome  : 
Tantos  messires  Jehans  de  Hainnau  demanda  son  coursier  ;  on  li 
amena  dou  plus  tos  que  on  pot.  Qant  il  fu  montés,  il  dist  à  ses 
gens  :  «  Or  tos,  sievons  ce  chevalier  :  il  le  me  fault  à  avoir  mort 
ou  vif.  C'est  cils  qui  plus  a  porté  de  contraire  et  de  damage  à 
ma  terre  de  Cimai.  »  Donc  veissiés  chevaliers  et  esquiers  monter 
apertement  et  sievir  lor  signeur  et  sa  banière,  laquelle  messires 
Thieris  de  Sen selles  portoit,  et  prissent  les  camps.  Li  sires  de 
Vrevins  estoit  bien  montés  et  sus  flour  de  coursier,  et  avoit  bien 
demi  lieue  d'avantage.  Ses  gens  le  sievoient  à  l'esporon  ,  que 
mieuls,  mieuls.  Si  en  i  avoit  en  la  compagnie  des  mauls  montés. 
Chil  furent  rataint,  qui  ne  peurent  aler  avant.  Si  en  i  ot  des  mors 
et  des  pris  sus  le  chemin.  F**  54  v°. 

P.  202  ,  1.  28  :  troi.  ~  Mss.  A  \  hl,  \\  h  14,  18,  19,  23 
à  33  :  deux.  F°  50  v°. 

P.  203,  1.  11  :  deus  de  ses  neveus.  —  Ms.  d  Amiens  :  et 
mort  doi*  nouvel  chevalier,  neveult  au  visdamme,  et  li  tiers 
pris.  F»  38  v«.  —  Mss,  A  \  à  2^  :  deux  de  ses  filz.  F*'  50  v°. 


1.   Ms.  de  Valenc'iennes  :  F,t  y  moururent  deux  des  nouveaux  cheva- 
liers, ncpveux  au  visdamme,  et  le  tiers  fu  prins.  F»  88. 


[1340]       VARIANTES  DU  PREMIER  LIVRE,  §  97.  497 

—  Mss.  A  23  h  33  :  ses  deus  filz.  F''  61.  -—  Ms.  J5  6  :  et  ses 
deus  filz  ochis  et  plus  de  deux  cens  d'autres.  F°  133.  —  Ms.  de 
Rome  :  le  visdame  de  Chaalons  pris  et  un  sien  fil  jone  chevalier, 
et  deus  ocis  et  moult  d'aultres.  F*^  S4  v<*. 

P.  203,  1.  16  :  deux  cens.  —  Édit.  de  Verard  et  de  D.  Sau-^ 
page  :  deux  mille.  —  Édit.  de  D.  Sauvage  de  1559,  p.  57. 

P.  203,  1.  16  :  le  ville.  —  Ms.  B  6  :  qui  estoit  grande  et 
grosse  et  bien  marchande  et  remplie  de  drapperie.  F°*  133  et 
134. 

P.  203,  1.  17  :  grans  avoirs.  —  Ms.  d'Amiens  :  li  drap  et  les 
lainnes.  F°  38  v^ 

P.  203,  1.  19  :  arse.  —  Ms.  d  Amiens  :  de  chief  en  cor,  que 
oncques  n'y  demoura  maison,  ne  une  seule,  que  toutte  ne  fuist 
arse.  F°  38  v^ 

§  97.  P.  203,  1.  22  et  23  :  Aubenton. — Ms.  de  Rome  :  Ensi 
avint  ce  jour  à  Aubenton.  La  ville  fu  prise  par  la  manière  que 
je  vous  di,  et  toute  pillie  et  robée  et  puis  arse.  Et  quant  li  Hain- 
nuier  orent  ensi  esploitié,  il  s'en  départirent  et  s'en  retournèrent 
viers  Chimai,  et  là  demora  messires  Jehans  de  Hainnau.  Li  sires 
de  Fauquemont  et  li  sires  d'Augimont  s'en  alèrent  viers  Dignant. 
Et  li  contes  de  Hainnau  et  li  sires  d'Enghien  et  li  aultre  cheva- 
lier retournèrent  avoecques  le  conte  à  Mons.  F**  54  v". 

P.  203,  1.  28  :  le  Petit.  —  Ms.  J?  6  :  et  livra  au  chastel  ung 
assault.  Et  laiens  Bauduin  de  Beaufort,  ung  escuiers  d'onneur  et 
appert  homme  d'armes  durement,  eult  le  bras  rompus.  Et  le 
convint  depuis  chevauchier  en  litière.  F''  134. 

P.  203,  1.  30  :  quarante.  —  Mss.  A  \\  à  \k  -.  quarante  huit. 
F°  51.  —  Ms.  d'Amiens  :  et  puis  s'en  retournèrent  en  Haynnau, 
le  charoi  tout  chargiet  de  draps ,  de  jeuiaux  et  d'autre  avoir. 
F»  39. 

P.  204,  1.  4  :  Mons.  —  Ms.  B  6  :  chergiés  pluiseurs  cars  de 
draps  et  joyaulx.  F**  134. 

P.  204,  1.  12  :  sa  guerre.  —  Ms.  d  Amiens:  pour  aquerre 
amis  à  tous  lëz  et  pour  faire  une  bonne  gerre  et  forte  en  Franche, 
sus  l'estet  qui  proçainement  revenoit.  F**  39. 

P.  204,  1.  15  :  plus  fors. — Ms.  de  Rome  :IÀ  contes  de  Hain- 
nau fu  consilliés  que  d'aler  en  Engleterre  et  remoustrer  au  roi 
son  scrouge  ses  besongnes,  et  de  faire  aliances  à  lui,  et  d'avou' 
conmandement  de  par  li,   conme  vicaires  à  l'Empereour,  que  li 

1  —  32 

signeur  d'Alemagne ,  qui  tout  li  dévoient  obéissance  et  qui  ser- 
vice li  avoient  fait  devant  Cambrai,  fuissent  apparilliet  de  aidier 
le  dit  conte  à  parmaintenir  sa  gerre,  car  il  estoit  en  très  bonne  et 
grande  volenté  de  gerriier  le  roiaume  de  France ,  sans  li  point 
refroidier.  Sus  ce  pourpos  et  consel  il  persévéra,  etfistune  asam- 
blée  de  nobles  de  son  pais  et  des  consauls  des  bonnes  villes,  à 
Mons  en  Hainnau.  Et  là  institua  il  et  ordonna,  en  la  présence  de 
tous ,  messire  Jehan  de  Hainnau ,  son  oncle ,  à  estre  bauls  et  re- 
gars en  Hainnau  et  gouvrenères,  jusques  à  tant  que  il  retourne- 
roit  ;  et  pria  à  tous  que  çasquns  vosist  obéir  à  lui  conme  à  soi 
meismes,  se  il  estoit  presens.  Tout  li  orent  en  convenant  de  bonne 
volenté,  car  il  sentoient  et  congnissoient  le  dit  messire  Jehan  de 
Hainnau  si  vaillant  et  si  prudent  que  il  ne  lor  requerroit  cose  qui 
ne  lor  fust  raisonnable. 

Qant  li  Jones  contes  de  Hainnau  ot  ordonné  toutes  ses  beson- 
gnes,  et  pris  congiet  à  sa  dame  de  mère  et  à  la  contesse  sa 
fenme,  il  parti  dou  Resnoi  où  il  tenoit  son  hostel  ;  et  vint  à  Mons 
en  Hainnau ,  et  là  trouva  son  oncle.  Si  fu  encores  un  jour  dalés 
li,  pour  mieuls  estre  avisés  et  enfourmés  de  ses  besongnes;  et 
puis  s'en  parti,  et  vint  à  Haie,  et  à  Brou  selle  s.  Et  là  trouva  le 
duch  de  Braibant  qui  fille  il  avoit  à  fenme,  qui  li  fist  très  bonne 
chière  ;  car  li  dus  l'amoit  de  tout  son  coer,  otant  que  nuls  de  ses 
enfans.  Li  contes  se  complaindi  à  lui  des  despis  et  damages  que  li 
François  li  avoient  fais  :  «  Aussi,  biaus  fils ,  respondi  li  dus ,  lor 
en  avés  vous  fait;  vous  vos  estes  contrevengiés.  La  cose  ne  de- 
morra  pas  en  ce  point,  car  li  François  sont  grans  et  orguilleus, 
et  marcissent  à  vous.  Tous  les  jours  pueent  il  entrer  en  vostre 
pais  et  porter  damage  :  il  vous  en  fault  attendre  l'aventure.  Si 
vous  tieng  pour  bien  consillié  et  avisé  de  ce  que  vous  fortefiiés  à 
rencontre  de  vostres  ennemis;  car  plus  grant  et  plus  fort  de  li, 
on  doit  doubter.  Soiiés  tous  confortés  que  je  demorrai  dalés 
vous.  »  Li  contes  respondi  et  dist  :  «  Grant  merchis  !  » 

Qant  li  contes  de  Hainnau  ot  esté  avoecques  le  duch  de  Brai- 
bant un  jour  et  plus ,  et  li  ot  remoustré  toutes  ses  besongnes  et 
recargies,  il  prist  congiet  et  se  départi  de  li  et  de  Brousselles; 
et  se  mist  au  cemin,  et  vint  à  Gaind  veoir  sa  serour,  la  roine 
d'Engleterre.  Se  li  remoustra  le  voiage  que  il  avoit  empris  de 
faire,  d'aler  en  Engleterre.  La  roine  en  fu  grandement  contente, 
et  li  dist  que  il  faisoit  bien.  Si  escripsi  la  ditte  roine ,  par  son 
frère  le  conte,  à  son  signeur  le  roi  d'Engleterre.  Avoecques  tout 

ce,  li  contes  de  Hainnau  parla  à  Jacquemon  d'Artevelle,  qui  estoit 
pour  lors  en  la  conté  de  Flandres  li  plus  grans  qui  i  fust;  et  li 
remoustra  toutes  ses  besongnes,  ensi  que  il  avoit  fait  au  duch  de 
Braibant,  son  grant  signeur.  Jaquèmes  d'Artevelle  i  entendi  de 
bon  coer,  et  dist^au  conte  :  «  Sire,  tene's  vous  pour  tous  confor- 
tés que  li  pais  de  Flandres  vous  sera  ouvers  et  apparilliés  ;  et  dites 
au  roi  d'Engleterre,  vostre  biau  frère  et  mon  compère,  que  il  se 
délivre  de  mettre  à  point  et  ordonner  ses  besongnes  par  de  delà 
la  mer,  et  se  mète  au  retour  dou  plus  tos  que  il  puet.  Car  li  re- 
venu par  deçà,  sus  la  fourme  et  estât  que  nous  estions,  et  que 
nous,  les  Flamens,  les  Alemans  et  li ,  fumes  d'acort ,  nous  ferons 
une  très  belle  et  forte  gerre,  et  tant  que  il  nous  devera  bien  sous- 
fîre  et  à  vous,  à  qui  on  a  fait  contraire  et  damage.  » 

Li  contes  de  Hainnau  respondi  et  dist  :  «  Jaquemart,  je  ne  li 
oublierai  riens  à  dire.  »  Adonc  prist  il  congiet  et  se  départi  de 
la  roine,  sa  serour,  de  d'Artevelle  et  la  ville  de  Gant;  et  s'en  vint 
en  la  ville  d'Anwers,  et  trouva  sa  navie  toute  preste  et  ses  gens 
aussi.  Si  entra  en  son  vassiel,  et  cesquns  de  ses  honmes  en  ceuls 
où  il  dévoient  entrer  par  ordenance.  Si  se  desancrèrent  et  passè- 
rent le  havene  d'Anwiers ,  et  entrèrent  dedens  la  mer,  et  singlè- 
rent  viers  Engleterre  ;  et  orent  vent  à  volenté,  et  vinrent  à  Or- 
velle.  F°«  54  v«  et  55. 

P.  204,  1.  21  :  se  parti.  —  Ms.  d Amiens  :  Assés  tost  apriès, 
se  départi  li  comtes  Guillaummes  et  s'en  vint  deviers  l'Empereur 
qui  se  tenoit  à  Couloingne,  qui  le  rechupt  à  grant  joie;  et  ossi 
fist  madamme  Margherite,  soer  au  dit  comte,  et  femme  à  l'Em- 
pereur. F*'  39. 

P.  204,  1.  25  :  parlerons.  —  Ms.  -g  6  :  du  duc  de  Normendie 
qui  mist  sus  une  grant  armée  pour  venir  en  Haynau,  en  instanche 
de  ardoir  tout  le  pais  et  asigier  Vallenchienne  et  contrevengier 
les  despis  que  lesHaynuyers  luy  avoient  fait  en  Terrasse.  F**  135. 

§  98.  P.  205,  1.  5  :  quatre  chevaliers.  —  Ms,  d'Amiens  : 
Premièrement  li  comtes  de  Haynnau  ^ ,  par  l'avis  de  messire 
Jehan  de  Haynnau  son  oncle ,  mist  en  Vallenchiennes  quatre 
chevaliers.  F*'  39. 

1.  Ms.  de  Valenciennes  :  Et  ainchois  qu'il  se  partist  du  pays,  il  or- 
donna et  garni  les  fors  et  les  bonnes  villes.  Et  par  especial  il  mist 
monseignem-  Jehan  de  Haynnau,  son  oncle,  alant  et  venant  par  le 
terre,  avec  quatre  chevaliers.  F»  88  vo. 

P.  205,  1.  8  -:  Wargni. — Mss.  A  M  à  \k  :  Jehan  de  Wargni. 
p  51  v^. — Mss.  ^  1  «  6,  20  à  22  :  le  sire  de  Wartaing.  F»  51. 
—  Mss.  ^  23  rt  29  :  le  sire  de  Vergy.  F'^  61  v«. 

P.  205,  1.  8  :  li  sires  de  Gommegnies.  —  Mss.  A  W  à  \k  : 
Jehan  de  Gommegnies.  F<»  51  v°.  —  Ms.  d'Amiens  :  le  seigneur 
de  Hartaing.  F»  39. 

P.  205,  1.  H  :  Maubuege.  —  Ms.  d'Amiens  :  Apriès,  il  mist 
à  Mauboege  monseigneur  Tieri  de  Walecourt,  marescal  de  Hayn- 
nau,  et  cent  lances'  de  bonnes  gens.  F°  39. 

P.  205,  1.  13  :  Kesnoi.  —  Ms.  d'Amiens  :  il  mist  au  Kesnoy 
le  seigneur  de  Fauquemont  à  cent  armures  de  fier.  F°  39. 

P.  205,  1.  17  :  Sassegnies.  —  Mss.  A  \\  à  \k  '.  Fassegores. 
po  51  ^o^ — ][j^ss  ^18^  19  .  Sassegoies.  F«  54. —  Mss.  ^  20  «  22  : 
Sassoingne.  F^  82. 

P.  205,  1.  18  :  Avesnes.  —  Ms.  d'Amiens  :  le  seigneur  de 
Montegni  Saint  Christophle.  F°  39. 

P.  205,  1.  19  :  forterèces.  —  Ms.  d'Amiens  :  Apriès,  il  mist 
en  Thun  l'Evesque  monseigneur  Richart  de  Limozin,  ung  bon 
chevalier  englès,  et  avoecq  lui  lez  deux  frères  de  Mauni,  Jehan 
et  Thieri.  Apriès,  il  mist  ou  castiel  de  Rieulay  le  seigneur  de 
Remme^  et  le  seigneur  de  Guelesin^  Apriès,  il  mist  à  Condet  sus 
Escaut  le  seigneur  de  BHcqui  et  le  seigneur  de  Buri,  et  les  autres 
forterèches  sus  les  frontières  de  Franche,  as  chevahers  et  as  com- 
paignons  de  son  pays.  Il  leur  pria  et  enjoindi  que  il  en  fuissent 
songneux  et  pour  leur  honneur  ;  et  envoya  son  senescal  monsei- 
gneur Gerart  de  Werchin  en  son  castel  de  Werchin,  pour  faire 
frontière  sur  les  Cambresiens.  F"  39. 

1.  Ms.  de  Falenciennes  :  à  cent  hommes  d'armes.  F°  89. 

2.  làid.  :  Rousne.  —  3.  Ibld.  :  Goullesmes. 

ADDENDA. 


P.  354,  ajoutez:  P.  116,  1.  16  :  li  cardinaulz  Blans. — Mss,  A 
il  «  14  :  le  cardinal  d'Albane. 

P.  448,  ajoutez  :  P.  158,  1.  11  :  Hantonne. —  Ms,  éC Amiens  : 
Vous  avez  bien  oy  compter  comment  li  roys  de  Franche  avoit 
sus  le  mer  mis  et  establi  Geneuois,  Normans  et  escumeurs  pour 
gerriier  les  Englès  qui  le  mer  voUoient  passer  ou  repasser,  des- 
quels messires  Hues  Kierès,  Bahucès  et  Barbevaire  estoient  sou- 
verain. Si  se  tenoient  chil  sus  mer  et  estoient  souvent  devant 
Douvres  ou  Winnescesée  ou  en  la  Tamise  ou  devant  Mergate, 
et  faîsoient  moult  de  contraires  à  touttes  gens,  especialment  as 
Englès  et  as  Flammens.  Avint  que  chil  escumeur,  qui  bien  es- 
toient trente  mille  Geneuois,  bidaus  et  Normans  et  Pickars,  vin- 
rent par  ung  dimenche  devant  Hantonne,  à  heure  de  messe  que 
les  gens  estoient  au  moustier.  Et  prisent  le  marée  si  à  point  que 
il  entrèrent  ou  havène  de  Hantonne,  et  furent  mestre  et  seigneur 
de  toutte  le  ville  et  des  gens,  et  le  prisent  et  robèrent;  et  moult 
de  bonnes  gens  y  tuèrent,  de  femmes  et  d'enfans,  dont  che  fu 
pités.  Et  se  tinrent  là  tout  le  jour,  et  chargièrent  leurs  vaissiaux 
de  tout  ce  qu'il  trouvèrent.  Et  envoiièrent  ardoir  par  aucuns  de 
leurs  courreurs  aucuns  hammiaux  dallés  Hantonne  :  de  quoy 
tous  li  pays  fu  moult  effraés  et  esmeus,  et  en  vinrent  les  nou- 
velles à  Wincester  et  à  Saslebri  et  à  Gilleforde  et  jusques  à  Lon- 
dres. Lors  s'esmurent  touttes  mannières  de  gens  et  vinrent  à  che- 
val au  plus  hastivement  qu'il  peurent  en  le  conté  de  Hanthonne 
et  en  le  ville  ;  mes  il  trouvèrent  que  li  Franchois  estoient  retret, 
qui  le  ville  avoient  toute  arse  et  reubée  :  dont  il  furent  courou- 
chiet  et  li  roys  de  France  tous  joiians,  et  dist  que  Barbevaires 
et  li  sien  avoient  fait  ung  biel  exploit  à  che  coummenchement  sour 
les  Englès.  Che  fu  environ  le  Nostre-Damme  en  septembre,  l'an 
de  grasce  mil  CGGXXXVHI.  F°  31. 

Au  lieu  de  : 


Lisez  : 


Englès,  page  6,  ligne  23, 

conservé,  p.  7,  1.  1, 

Valenchienes,  p.  7,  1.  13, 

avoeh,  p.  10,  1.  29, 

Valenchienes,  p.  21,  1.  12  et  13, 

avoien,  p.  21,  1.  28, 

e,  p.  23,  1.  29, 

Valencienes,  p.  25,  1.  12, 

Englesses,  p.  58,  1.  k^ 

Valenchienes,  p.  74,  1.  6,  7,  30, 

Valencienes,  p.  75,  1.  28, 

a,  p.  89,  1.  10, 

ça  mainte,  p.  95,  1.  18, 

Valencienes,  p.  121,  1.  1, 

Valencienes,  p.  124,  1.  4,  9, 10,  23,  24,  26,  27, 

Valencienes,  p.  125,  1.  18,  19,  24, 

noume,  p.  219, 

noumé,  p.  222, 

fuirs  ne  eslongiers,  ne  leur  estoit,  p.  242, 

Rosebourch,  p.  321,  au  bas  de  la  page, 
rouans,  p.  359, 
estant,  p.  406, 
d'Esqut,  p.  453, 
ce,  p.  456, 


englès. 

conversé. 

Valenchienes. 

avoech. 

Valenchienes. 

avoient. 

et. 

Valencienes. 

englesses. 

Valenchienes. 

Valencienes. 

a. 

tamainte. 

Valencienes. 

Valencienes. 

Valencienes. 

nonme. 

nonmé. 

fuirs   ne   eslongiers  ne 

lor  estoit. 
[Bervich]. 
roiiaus. 
Escaut. 
d'Esqaut. 
et. 

